
UTENGA WAMBONE WA MATAYO. 


1 poe jua yisukulu ya Yesu Kristo, mwana- 
gwao Daud, mwanagwao Ibrahimu. 

Ibrahimu waweleche Isaak; Isaak nipo waweleche 
Yakob; Yakob nipo waweleche Yuda na 'chapwao; 
Yuda nipo wawelechele Fares ni Zara kwa Tamar; Fares 
nipo waweleche Hesron ; Hesron nipo waweleche Aram ; 
Aram nipo waweleche Aminadab; Aminadab nipo wa- 
weleche Nahashon ; Nahashon nipo waweleche Salmon ; 
Salmon nipo wawelechele Boaz kwa Rahab; Boaz nipo 
wawelechele Obed kwa Ruth; Obed nipo waweleche 
Yese; Yese nipo waweleche Daud mchimwene. 

Daud nipo wawelechele Sulemani kwajuelejojua Uri- 6 
ya; Sulemani nipo waweleche Rehabyam; Rehabyam 77 
nipo waweleche Abiya; Abiya nipo waweleche Asa; Asa 8 
nipo waweleche Yehosafat; Yehosafat nipo waweleche 
Yoram; Yoram nipo waweleche Uziya; Uziya nipo 9 
waweleche Ahaz; Ahaz nipo waweleche Hezekiya; 
Hezekiya nipo waweleche Manase. Manase nipo wawe- 10 
leche Amon; Amon nipo waweleche Yosiya; Yosiya nipo 11 
waweleche Yekoniya na 'chapwakwe, katema ka wajige- 
lwe ku Babel 'kala. 

Panyuma pa kusamya ku Babel, Yekoniya nipo wa- 12 
weleche Shaltiel; Shaltiel nipo waweleche Zerubabel ; 13 
Zerubabel nipo waweleche Abihud; Abihud nibo wawe- 
leche Eliyakim; Eliyakim nipo waweleche Azor; Azor 14 
nipo waweleche Sadok ; Sadok nipo waweleche Akim; 
Akim nipo waweleche Eliyud ; Eliyud nipo waweleche 15 
Eleazor; Eleazor nipo waweleche Matan; Matan nipo wa- 
weleche Yakob; Yakob nipo waweleche Yusuf msono- 16 
gwe Maryamu, wambeleche Yesu juamtele Kristo. 

1. 17—2. 6 MATAYO 


17 Yisukulu yosepe menema kutandilila pa Ibrahimu 
mpaka kwa Daud no yisukulu likumi kwisa mcheche ; 
soni kutandilila pa Daud mpaka kujigalilwa ku Babel 
no yisukulu likumi kwisa mcheche; soni kutandilila pa 
kujigalilwa ku Babel. mpaka kwa Kristo no yisukulu 
likumi kwisa mcheche. 

18 Kupagwa kwa Yesu no kwati ’ii: Mchikulugwe Ma- 
ryamu, po watomelwe ni Yusuf, akanatame pampepe, 
nipo wasinganilwe akwete chitumbo cha kwa Msimu 

19 Waswela. Msonogwe Yusuf, pakuwa mundu juakugo- 
loka, juangasosa kumtesya juelejo mchesela, wasosaga 

20 kumtyosya pachisyepela. Nambo po waganisyaga ya 
yelei, nale, jua mtenga jua Ambuje wambonechele ali- 
mkusagamila, kuti, Yusuf, mwanagwao Daud, mkajo- 
gopa kumtola Maryamu msonogwenu: pakuti chakuji- 

21 gala m'chitumbo no cha kwa Msimu Waswela. Sachi- 
mbeleka mwanache juamlume ; nipo somchimta lina lya- 
kwe Yrsu; ligongo'pakuwa juelejo takulupusye wandu 

22 wakwe ku yakulemwa yao. Aii yosepe yatendeche, 
kuti chimalichiche mpela chawechete Ambuje ni 
mprofeti kuti, 

23 “ Nale mwali sachikola chitumbo, 

Nipo sachiweleka mwanache juamlume, 
Nipo sachimta lina lyakwe Emmanueli; ” 

24 pakugalausya ni, Mulungu ali pampepe noweji. Yusuf 
nipo wajimwiche m'lugono 'mo, nekutenda mpela yamla- 
mulile jua mtenga jua Ambuje, nekumtola msonogwe. 

25 Nipo nganam'manyililaga juelejo mpaka po wambeleche 
mwanagwao: nipo wamtele lina lyakwe YEsU. 

9 po wapagwile Yesu m'Betlehemi m'uYahudi, ge 
mowa 'go Herode mchimwene ali chiwela, nale, 
walunda wa ku likuuma lyuwa nipo waiche ku Yerusa- 
2 lemi, kuti, Ali kwapi juelejo juapagwile Mchimwene jua 
wa Yahudi? pakuti twaweni ndondwa jakwe ku liku- 
3 uma lyuwa, nipo tuiche kumtindiwalila. Herode mchi- 
mwene po wapilikene nipo wapwelele, ni wa ku Yeru- 
4 salemi wose pampepe najo. Nipo wasongangenye 
wambepesi wa'chakulungwa wosepe, ni wakulemba wa 
5 wandu, nipo wausisye ku tapagwe Kristo. Nipo wa- 
mtite, M'Betlehemi m'u Yahudi: pakuti chilembeche pa 
mprofeti chati'i, 
6 “Umwe Betlehemi, chilambo cha uYahudi, 

MATAYO 2. 7—19 


Ngunumba kose juamnandi mwa waimwene wa 
Yuda: 

Pakuti sachikopoka penumwe mchimwene, 

Juatawe juakulanga jua wandu wangu wa 
Israeli.” 

Pelepo Herode nipo wawilasile pachisyepela wa- 7 
lunda 'wo, nekumanyilila 'chenene nawo katema kawo- 
neche ndondwa. Nipo watumisye ku Betlehemi, 8 
nekuti, Mjende, mkasose 'chenene ya mwanache 'jo; po- 
tumsimane' po, mu'salile, none juakwe ngajise ngamti- 
ndiwalile. Mkupilikana mchimwene, welewo nipo wa- 9 
jawile; nale, ndondwa 'jila, ji wajiweni ku likuuma 
lyuwa, nipo jalongolele mpaka po jaiche nekwima pacha- 
nya po waliji mwanache. Po wajiweni ndondwa, kuse- 10 
chelela nipo wasechelele mnope. Nipo wajinjile 11 
m'nyumba 'mo, nekulola mwanache ni Maryamu mchi- 
kulugwe; nipo wagwile pasi, nekumtindiwalila juelejo ; 
mkusapangula ipanje yao, nipo wampeleche mituka nda- 
lama syasichejeu, ni yakununjila, ni manemane. Mkusa- 12 
lilwa m'masagamilo kuti akasauja kwa Herode, nipo wa- 
jawile kumangwao litala line. 

Po wajawile 'po, nale, jua mtenga jua Mulungu neku- 13 
mbonechela Yusuf alimkusagamila, nekuti, Jimukani, 
tolani mwanache 'jo na'chikulugwe, mkatilile ku Misri, 
mkalonjele kukoko mpaka po tinimsalile ; pakuti Herode 
tamsose mwanache kuti ambulaje. Nipo wajimwiche, 14 
nekutola mwanache 'jo na 'chikulugwe chilo, nekwaula 
ku Misri; nipo waliji kukoko mpaka kuuwa Herode; 15 
kuti chimalichiche chi wawelechete Ambuje ni mprofeti, 
kuti, M'Misri nimbilasile mwanangu akopoche. Pelepo 16 
Herode po waweni kuti wamsocheye walunda 'wo, neku- 
tumbila mnope, nekutumisya nekuulaga wanache wa- 
lume wosepe wa m'Betlehem ni m'mipika jakwe jose, 
wa yaka iwili ni wanandi wakwe, malinga ni katema 
'kala kalijigenye 'chenene ni walunda. Nipo yamali- 17 
chiche i yawechetelwe ni Yeremiya mprofeti kuti, 

“ Lilowe lyapikaniche ku Rama, 18 
Chililo ni malilo gamajinji, 
Rachel achilililaga achiwana wao, 
Mtima wakwe nganasosa kutula, ligongo ngana- 
agwa.” 
Mkuuwa Herode nambo, nale, jua mtenga jua Ambuje 19 

2. 20—3. 11 MATAYO 


nekumbonechela Yusuf alimkusagamila ali m'Misri, 
20 kuti, Jimukani, tolani mwanache 'jo na'chikulugwe, 
mjaule ku chilambo cha Israeli, ligongo wewala wawile 
21 wasosaga umi wa mwanache juamnandi 'jo. Nipo 
wajimwiche nekutola mwanache juamnandi na 'chiku- 
22 lugwe, nekwika ku chilambo cha Israeli. Mkupilikana 
nambo kuti Arkelao walamulilaga pa uYahudi, ajinjile 
mwiuto mwa wese wao Herode, nipo wajogwepe kuja 
kweleko. Mkutetelwa nambo m'masagamilo, nipo waja- 
23 wile ku ilambo ya ku Galilaya, nekwika nekutama 
m'musi lina lyakwe Nazareti; kuti imalichiche mpela 
i yawelechetelwe ni waprofeti, kuti sachitelwa mNaza- 
rayo. 

3 G” mowa 'go nipo waiche Yohana mBatisa, 
achilalikaga mwipululu mwa uYahudi, achitiji, 
2 Mpitikuche mtima; pakuti uwandichile uchimwene wa 
3 kwinani. Pakuti juelejo no juejula juagambaga Isaya 

mprofeti 'jula, kuti, | 

“ Lilowe lya juakugumila mwipululu, 
Mpanganichisye litala lya Ambuje, 

Mgolosye makondo gakwe.” 
4 Yohana msyene nipo wakwete yakuwalila yakwe ya 
mang'omba ga ngamila, ni chikowe cha chipende 
m'chiunu mwakwe; yakulya yakwe no sombe ni uchi 
5 wa mwitinji. Nipo wamkopochele wa ku Yerusalemi, 
ni wa ku uYahudi wosepe, ni wa ku chilambo chaku- 
6 syungula Yordano wosepe; nipo wabatiswile najo m'lu- 
sulo lua Yordano, achilijitichisyaga yakulemwa yao. 
7 Nambo po waweni wajinji wa waFarisayo ni waSadu- 
kayo alimkwisa ku ubatiso wakwe, nipo watite, Umweji 
wanache wa mapiri, wani amtetele umwe, kuti mkatile 
8 ku litumbilo lyakwisa? Sogosyani menema chisogosi 
chakuwajila kupitikuka mtima; mkaganisya kuwecheta 
9 mwachimsyenepe, Tukwete Ibrahimu wese wetu; pa- 
kuti ngumti umwe, kuti Mulungu akupakombola ni 
maganga agaga kumjimuchisya Ibrahimu wanache. 
10 Sambanoji liwago lili pekolo mitela : lye ligongo’lyo mi- 
tela jana jose jangasogosya isogosi yambone jikukanji- 
11 lwa, nekuponywa ku moto. Namsyene ngumbatisa 
m'mesi ku kupitikuka mtima; nambo juakwisa mu- 
nyuma mwangune apundile none, ikwakwata yakwe 
ngenguwajilwa kujigala, juelejo sachimbatisa "mwe 

MATAYO 3. 12—4. 12 


m'Msimu Waswela ni m'moto: mkupulo wakwe uli 12 
m'myala mwakwe, nipo taululuchisye pa luwala pakwe ; 
nipo tagungule trigu juakwe mu ngokwe jakwe, nambo 
mapusi tajoche ni moto wangasimika. 

Yesu nipo waumile ku Galilaya nekwika ku Yordano 13 
kwa Yohana, kuti abatiswe najo; Yohana nambo wamle- 14 
kasyaga, kuti, Uneji ngawajilwe kubatiswa nomwe, ana 
mkwisa kwangune? Yesu nambo wajanjile nekumti, 15 
Mleche sambano; pakuti au utende'u kutuwajila uwe 
tukamalisye chigolochelo chosepe. Pelepo nipo wamku- 
ndile. Yesu, po wabatiswile, nipo wachuwiche papopo 16 
m'mesi: nale kwinani kwambugulile, nipo waweni 
Msimu wa Mulungu ulimkutuluka chisau mti njuwa, 
ulimkumyichila juelejo; nale, lilowe lyaumile mwinani 17 
lichitiji, Ajuju no Mwanangu juamnonyelane, nguseche- 
lela najo. 

4 y nipo wajigalilwe ni Msimu kuja kwipululu 
kuti alinjilwe ni Setani. Po watemi wangalya 2 
mowa makumi mcheche ni ilo makumi mcheche, panyu- 
ma pakwe’po nipo jamkwete sala. Juakulinga nekwika, 3 
nekumti, Nimbaga "mwe Mwanagwao Mulungu, mkaga- 
salile maganga agaga, kuti gasyuche mikato. Nambo 4 
wajanjile nekuti, Chilembeche, Mundu akasakolaga umi 
ni mkatope, nambo ni malowe gosepe gakuuma ku 
kamwa kwa Mulungu. Setani nipo wamjigalile ku 5 
musi woswela ; nekumbika pa lusonga lua nyumba ja 
mbepesi, nekumti, Nimbaga 'mwe Mwanagwao Mulungu 6 
mliponye pasi: pakuti chilembeche, 
“ Sachalamulila wamitenga wakwe ya umwe: 

M'mikono jao sachimjangata, 

Mtakuligomba lusajo luenu peganga.” 

Yesu nekumti, Soni chilembeche, Mkosomlinga 77 
Ambuje Mulungu wenu. Soni Setani nekumjigalila 8 
kwitumbi lyalileu mnope, nekumlosya ilambo ya uchi- 
mwene yosepe ya kusa 'kuno ni lumbili luao; nipo 
wamtite, Aii yosepe tinimpe umwe, nawaga timgwe 9 
nekundindiwalila une. Yesu nipo wamtite, Tyokani 10 
Setani: pakuti chilembeche, Mkatindiwalile Ambuje 
Mulungu wenu, welewope 'wo mkalombe. Setani nipo 
wamlesile; nale, wamitenga waiche nekuwamkumtumi- 11 
chila. 

Mkupilikana kuti Yohana wapelekwe, nipo wausile 12 

4. 13—5. 3 MATAYO 


13 kuGalilaya; mkutyoka pa Nazareti nipo waiche neku- 
tama m'Kapernaum, mu mgulugulu nyasa, m'mipika 
14 ja Zabulon ni Naftali: kuti imalichiche yawelechete 
Isaya mprofeti 'jula, kuti, 
15 “Chilambo cha Zabulon ni chilambo cha Naftali, 
Mwitala lya ku Nyasa, pesi Yordano, 
Galilaya wa makosyo, 
16 Wandu watemi m'chipi, 
Waweni lilanguka lyekulungwa, 
Pa welewo watemi m'chilambo ni m'mwilili mwa 
kuuwa, 
Pa welewo nekwimuchila lilanguka.” 

17 Mkutanda pelepo, Yesu nekutanda kulalika, nekuti, 
Mpitikuche mtima; pakuti uchimwene wa kwinani 
uwandichile. 

18 Mkupita achendajenda m'mgulugulu nyasa ja Gali- 
laya, nipo waweni wawili pa ulongo wao, Siman juamtele 
Petro ni Andrea mpwakwe, alimkuponya luau m'nyasa ; 

19 pakuti waliji wakutanjisya somba. Nipo watite, Mu- 
ngagule une, nipo sinjimtenda umwe wakutanjisya 

20 wandu. Nipo walesile papopo nyau 'syo, nekumkagula. 

21 Mkupunda pelepo nipo waweni wawili wane pa ulongo 
wao, Yakob mawanagwao Zebedayo ni Yohana mpwakwe 
m'wato pampepe ni Zebedayo wese wao, alimkukolosya 

22 nyau syao; nipo wawilasile welewo. Nipo walesile 
papopo wato 'o ni wese wao, nekumkagula. 

23 Yesu nipo wapite pa Galilaya posepe mchijiganyaga 
m'masunagogi mwao, mchilalikaga utenga wambone wa 
uchimwene, mchiposyaga ilwele yosepe ni yakulwala 

24 yosepe ya wandu. Lumbili luakwe nekupita pa Surya 
posepe: nipo wamjigalile wosepe wakwete yakupwe- 
teka, ni wosepe wakamwilwe ilwele ni yakusakalisya 
ngosyongosyo, wana masoka, wa mjilinjili, wa chitete- 

25 melo: nipo waposisye. Nipo gamkagwile maunjili 
gamakulungwa ga ku Galilaya ni ku Dekapoli, ni ku 
Yerusalemi, ni ku uYahudi ni pesi Yordano. 


a) MAO RONA maunjili 'go, nipo wakwesile kwitu- 

mbi: po watemi pasi nekumyichila wakuliji- 

2 ganya wakwe: nipo waugwile pa kamwa pakwe, ne- 
kwajiganya, nekuti: 

3 Wakukondwa waulanda m'msimu, ligongo pakuwa 


wao no uchimwene wa kwinani. 

MATAYO 5. 4-20 


Wakukondwa wakulila m’mtima : ligongo sachitula 
mitima. 


4 
5 
Wakukondwa wa jakwete sala ni njota ja chigolochelo : 6 
7 
8 


Wakukondwa wakulenjela mtima: ligongo sachi- 
mbona Mulungu. 

Wakukondwa wakuchengulanya : ligongo sachitelwa 9 
achiwana wao Mulungu. 

Wakukondwa wakusauswa ligongo lya chigolochelo : 10 
ligongo pakuwa wao no uchimwene wa Mulungu. Waku- 11 
kondwa umwe po sachimlalatila umwe, po sachimsausya, 
po sachimbelechetela umwe yangalumbana yosepe ya 
unami, ligongo lya une. Msechelele, msangalale kwa- 12 
kujinji ; ligongo pakuwa jajikulungwa no mbote jenu 
mwinani; ligongo kwati 'yoyo wasawisye waprofeti wa- 
mlongolele umwe. 

Umwe no njete ja chilambo : nambo nakusuluka njete 13 
Jo, tajinonyesye ni chichi? panyuma pakwe 'po jili 
jangalumbana, nambo jijasilwe kusa jiliwatiche pasi 
pa masajo ga wandu. Umwe no lilanguka lya kusa- 14 
'kuno. Musi wotamiche mwitumbi ukakupakombola 
kusisika. Wandu soni akakupamba nyali nekujiwika 15 
pasi pa lukalala, nambo pa pakutamila pakwe; nipo 
jikwamulichila wosepe wa m'nyumba. We utende 'o 16 
lilanguka lyenu lilanguche pa meso pa wandu, kuti alole 
masengo genu gambone, amkwesye Wese wenu wa 
mwinani. 

Mkaganisya kuti naiche koonanga chilamulo nati- 17 
muno waprofeti: nginiyika koonanga nambo kugumba- 
lisya. Chisimu 'cho ngumti umwe nambo, mpaka ku- 18 
tyoka kwinani ni kusa'kuno, kakalata kamo namuno 
kalembo kamo ngakatyoka ku chilamulo, mpaka ku- 
ikanila yosepe. Lye ligongo 'lyo juatawe juose takane 19 
limpepe lya malamulo gamanandi 'ga, nekwajiganya 
wandu iyoyo, sachitelwa juamnandi jua mu uchimwene 
wa mwinani: nambo juatawe juose sachitenda ni sachi- 
jiganya gelego, juelejo sachitelwa juamkulungwa jua 
mu uchimwene wa mwinani. Pakuti ngumti umwe, 20 

5. 21-35 MATAYO 


kuti chigolochelo chenu chikapundaga ni cha waku- 
lemba ni waFarisayo, ngusumjinjila kose m'uchimwene 
wa mwinani. 
21 Mpilikene kuti chatagulilwe kwa wakalakala, Mkoso- 
mbulaga; juatawe juose taulaje tawe juampalamule 
22 magambo: uneji nambo ngumti umwe, juatawe juose 
tamtumbilile mjakwe tawe juampalamule magambo; 
juatawe juose tajile kwa mjakwe, Raka, tawe juampala- 
mule kwa wamagambo : juatawe juose tajile, Juakulo- 
wela umwe, tawe juampalamule ku jehannum ja moto. 
23 Menema namkutagaga mtuka wenu pa chisisa cha mbe- 
pesi, namkukumbuchila pelepo kuti mjenu akwete uka- 
24 wamba nomwe, mleche mtuka wenu papopo paujo pa 
chisisa cha mbepesi, mjende mkajilane kaje ni mjenu, 
25 pelepo soni mjise mtaje mtuka wenu. Mjilane chitema ni 
Juamagongo juenu muli chiwela najo mwitala 'mo : jua- 
magongo 'jo akampeleka umwe kanga kwa juakulamula, 
juakulamula 'jo akampeleka umwe kwa kapitao, umwe 
26 nekumponya m'nyumba mwakutawila. Chisimu 'cho 
ngumti umwe, Ngumkopoka mwelemo mpaka po timli- 
pile kobri juakumalichisya. 
27 Mpilikene kuti watite, Mkosomtenda chikululu : 
28 uneji nambo ngumti umwe, kuti juali juose akumlola 
juamkongwe pakumpila, atekutenda chikululu najo 
29 m'mtima mwakwe. Nakumkuwasya liso lyenu lya ku 
mlyo, mlityosye, mlijase : pakuti koonasika chine cha 
iwalo yenu kumpundile, ngati kuponyelwa chiilu chenu 
30 chosepe ku jehannum. Nakumkuwasya mkono wenu 
wamlyo, musichite, mujase : pakuti koonasika chine cha 
iwalo yenu kumpundile, ngati kuponyelwa chiilu chenu 
31 chosepe ku jehannum. Soni nipo watite, Juatawe juose 
sachimbinga msonogwe, akampe chipeperu cha chile- 
32 kanilo ; nambo mgumti umwe, juatawe juose sachimbi- 
nga msonogwe, likawe ligongo lya chikululu, akumtenda 
juamkongwe’jo jua chikululu; juatawe juose sachilo- 
mbela juambinje 'jo akutenda chikululu. 
33 Soni, mpilikene kuti watite kwa wa kalakala, Mkoso- 
mlumbila gamanami, nambo mkamtendele Ambuje 
34 malumbilo genu: uneji nambo ngumti 'mwe, Mkoso- 
mlumbila kose: namuno pa yakwinani ligongo pakuwa 
35 chitengu cha Mulungu; namuno pa ya kusa 'kuno ligo- 
ngo pakuwa chitengu cha masajo gakwe; namuno pa 
10 


MATAYO 5. 36—6. 5 


Yerusalemi, ligongo pakuwa musi wa Mchimwene jua- 
mkulungwa. Soni mkosomlumbila pa mtwe wenu, ligo- 36 
ngo ngomkupakombola kutenda luumbo lumpepe kanga 
lualuswela kanga lualupiliu. Nambo uwechete wenu 37 
uwe, Elo, Elo; Ngwamba, Ngwamba ; indu yine kupa- 
mbula aii no yakuuma kwa juakusakala. 

Mpilikene kuti watite, Liso kulipila liso, ni lino kuli- 38 
pila lino: nambo une ngumti umwe, Mkosomkanisya 39 
juakusakala : nambo juali juose juakumtimba pa chijeje 
cha kumlyo, mkamgalauchisye chine nombe nacho. 
Nakusosa mundu kuwecheta magambo nomwe kujigala 40 
malaja genu, akatole chakuliunichila chenu nombe 
nacho. Juatawe juose sachimjesya ndawi jimo, alongane 41 
najo ndawi siwili. Mwape juakumjuga, juakusosa ku- 42 
mjasima umwe mkamtundumalila. 

Mpilikene kuti watite, Mkanonyelane na mjenu, mka- 43 
tindane ni juamagongo juenu: uneji nambo ngumti 44 
umwe, Mkanonyele wamagongo wenu, mkapopelele 
wakumsausya; kuti muwe achiwana wao Wese wenu 45 
wa mwinani: hgongo akuwalisya lyuwa lyakwe pa 
wakusakala ni pa wambone, akunyesya ula pa wakugo- 
loka ni pa wangagoloka. Pakuti namkwanonyela waku- 46 
mnonyela umwe, ana malipilo gachi timpochele ? ambi 
angati wa msongo nombe nawo akutenda kwati iyoyo? 
Namkwakomasya achimjenupe, ana mpundile uli? 47 
angati waMakọsyo akutenda kwati iyoyo? Lye ligongo 48 
'lyo muwe wamalile, mpela Wese wenu wa mwinani ali 
wamalile. 

6 MEOLEOGESTE mkatenda chigolochelo chenu 
pameso pa wandu, kuti ambone: patipo ngu- 
numkola mbote ni wese wenu wa mwinani. 

Lye ligongo’lyo, po mkutenda ya chanasa, mkagomba 2 
lipenga paujo penu, mpela akutenda wa ulamba m'ma- 
sunagogi ni m'makondo, kuti akole lumbili ni wandu. 
Chisimu 'cho, ngumti umwe, Atekupochela mbote jao. 
Nambo umwe po mkutenda ya chanasa, mkono wenu wa 3 
mchiji ukamanyilila i ukutenda mkono wenu wamlyo: 
kuti ya chanasa yenu isisiche: Wese wenu wakulola 4 
yakusisika nipo sachimbuchisya soni. 

Pomkupopela, mkosomba mpela wa ulamba: ligongo 5 
akunonyela kwima kupopela m'masunagogi ni pa male- 
kano, kuti awoneche ni wandu. Chisimu 'cho ngumti 

11 


6. 6-25 MATAYO 


6 umwe, Atekupochela mbote jao. Nambo unwe pomku- 
popela 'po, mkajinjile m'chikolosa cha mkati chenu, 
mkuugala pamlango penu, mkapopele Wese wenu 
wakusisika, Wese wenu wakulola pakusisika sachimbu- 

7 chisya soni. Mkupopela 'mo mkawilisyaga pamtega 
mpela waMakosyo : pakuti akuganisya kuti tapikaniche 

8 ligongo kuwelechetesya kwao. Mkalandana ni welewo : 
pakuti Wese wenu akumanyilila yakumsowa mkunu- 

9 mjuje. Mpopele menema kwati 'ii: Wese wetu wa 
mwinani, Lina lyenu liwe lyeswela. Uchimwene wenu 

10 ujise. Lisosa lyenu litendeche pasi 'pano mpela mwi- 
11, 12 nani. Mtupe lelo yakulya yetu ya lelo. Mtutondo- 
wele mangawa getu, mpelaga tutondowele wa mangawa 
13 wetu. Mkatujigala uwe ku yakulinga, nambo mtukulu- 
14 pusye ku yakusakala. Pakuti 'po namkwatondowela 
wandu yakulemwa yao, Wese wenu wa mwinani sachi- 
15 mtondowela umwe nombe namwe. Nambo nawaga 
ngumtondowela wandu yakulemwa yao, Wese wenu wa 
mwinani ngatondowela yakulemwa yenu. 
16 Pomkutama wangalya nambo, mkawa mpela wa ula- 
mba, wana ngope jati bi: pakuti akusisakasya ngope 
syao, kuti awoneche ni wandu alimkutama wangalya. 
Chisimu 'cho ngumti umwe, Atekupochela mbote jao. 
17 Nambo umwe po mkutama wangalya, mpakale mtwe 
18 wenu, msukusule ; mkawoneka ni wandu mulimkutama 
wangalya, nambo ni Wese wenu wa kpsisika ; Wese 
wenu wakulola yakusisika nipo sachimbuchisya soni. 
19 Mkasalasya chipanje chenu pasi 'pano, pakoonangaga 
chijosolo ni mkuo, pakusotolaga pakwiwaga wawii; 
20 nambo msalasye chipanje chenu mwinani, mwangajona- 
ngaga chijosolo ni mkuo, mwangasotolaga mwangajiwaga 
21 wawii; pakuti ku chili chipanje chenu, kweleko tikuwe 
22 mtima wenu nombe nao. Nyali ja chiilu no liso : liso lili 
lya kumpepe menema, chiilu chenu chose tichigumbale 
23 ni lilanguka. Nambo liso lyenu lili lyakusakala, chiilu 
chenu chose tichigumbale chipi. Lilanguka menema 
lya mwenumwe nakuwa chipi, chipi 'cho no chachikulu- 
24 ngwa! Ngapali mundu juakupakombola kutama kapolo 
jua achambuje wawili ; pakuti kanga tatindane ni juine 
tanonyelane ni juine ; kanga akutamilisya ni juine, juine 
’jo nekumnyosya. Ngomkupakombola kutama kapolo 
25 jua Mulungu ni chipanje. Lye ligongo 'lyo ngumti 
12 


MATAYO 6. 26—77. 9 


umwe, Mkapwelela ya umi wenu kanga chi tumlye 
kanga chi tum'mwe, natimuno chiilu chenu chi tumwale. 
Umi angati upundile ni chakulya, chiilu angati chipu- 
ndile ni chakuwalila ? Nale ijuni ya kwinani, ili yanga- 26 
panda yangasanjila yangagungula m'ngokwe; Wese 
wenu wa mwinani akwilisya yeleyo. Umwe angati 
mpundile ni yeleyo ? Ana juapi juenumwe pakupwelela 27 
akupakombola kupambichila pa msingu wakwe mkono 
umpepe! Ligongo chichi mkupwelela ya chakuwalila ? 28 
Nimlolechesye mikang'amba ja mwitinji umele wao ; jili 
Jangapanganya masengo jangapota: nambo ngumti um- 29 
we, natipe Sulemani ni lumbili luakwe luosepe nganawe- 
cheka mti umo wa ajo. Nambo Mulungu nakugawecha 30 
kwati 'yoyo manyasi ga mwitinji, ga gapali lelo, malawi 
nekuponyeka m'chisisa, ambi angati tapunde kumbwecha 
umwe, umwe wana chikulupi chachinandi. Lye ligongo 31 
'Iyo mkapwelela kuti, Ana tulye chichi? Ana tung'we 
chichi? Ana tuwale chichi? Pakuti yosepe aii wa- 32 
Makosyo akwipila; pakuti Wese wenu wa mwinani 
akumanyilila kuti ikumsowa aii? Nambo mtande ku- 33 
sosa uchimwene wakwe, ni chigolochelo chakwe, yosepe 
aii siichipambichilwa kwenumwe. Mkapwelela mene- 34 
ma ya malawi: pakuti malawi tigapwelele yaka msyene. 
Ijenele lyuwa yakusakala yakwe. 
7 KALAMULA, kuti mkalamulilwa. Pakuti ni 
ulamule u mkulamulila, somlamulilwe nao: ni 
chipimo chi mkupimila, tichimpimichile. Ligongo chichi 
mkulola chikoko cha m'liso lya mjenu, nambo ngomku- 
lolechesya chitela cha m'liso lyenumwe? Ana timjile 
uli kwa mjenu, Andeche, ngatyosye chikoko cha m'liso 
lyenu ; nale chitela chili m'liso lyenumwe? Umweji 
wa ulamba, mtyosye kaje chitela cha m'liso lyenumwe, 
pelepo nipo somchilola 'chenene kutyosya chikoko cha 
m'liso lya mjenu. 

Mkosomsipa mbwa chachiswela, mkosomponyechesya 6 
maguluwe chipanje chenu, gatakuchiliwata kanga pasi 
pa masajo gao, gatakugalauka gatakumpapula umwe. 

Mjuje, nipo tichipegwe kwenumwe; msose nipo 7 
somchisimana ; mgugusye, nipo sachimbugulila umwe; 
pakuti juana juose juakujuga akupochela; juakusosa 8 
akuwona ; sachimbugulila juakugugusya. Mundu juapi 9 
juenumwe tampe mwanagwe liganga, alimkujuga mkato: 

7. 10-27 MATAYO 


10, 11 namuno tampe lijoka alimkujuga somba? Nimbaga 
umwe menema, wakuwa wakusakala, mkumanyilila 
kwapa achiwana wenu mituka jambone, ambi angati 
tapundisye Wese wenu wa mwinani kwapa wakumjuga 

12 induyambone? Yanayosemenemaimkusosa kuti wandu 
akamtendele umwe, umwe nombe namwe mwatendele 
iyoyo. Pakuti pelepo no pa malamulo ni pa waprofeti. 

13 Mkajinjile pa chikomo chachinandi : ligongo chachi- 
tipa no chikomo, lyekulungwa no litala lyakuja ku 

14 uwonasi ; apali wajinji wakwinjila mwelemo. Ligongo 
chachinandi no chikomo, lyakulemala no litala lyakuja 
ku umi, wakuliwona ali wanandipe. 

15 Mwalolechesye waprofeti wa ulamba, wakwisa kwe- 
mumwe ni yakuwalila ya ngosa, nambo m'mkati mwao 

16 ali matunu gakulusa. Ni isogosi yao somchamanya. 
Ana akukawa mipelesi pa miwa, namuno nguju pa 

17 lungusi? We utende ’o mitela jambone jose jikusogosya 
isogosi yambone ; nambo mtela wangalumbana ukuso- 

18 gosya isogosi yangalumbana. Mtela wambone ukaku- 
pakombola kusogosya isogosi yangalumbana, mtela 
wangalumbana soni ukakupakombola kusogosya isogosi 

19 yambone. Mitela josepe jangasogosya isogosi yambone 

20 jikukanjilwa, nekuponywa pa moto. Menema ni isogosi 

21 yao somchamanyilila. Ngati wosepe wakuti kwangune, 
Ambuje, Ambuje, tajinjile m'uchimwene wa mwinani, 
nambo juakutenda lisosa lya Wese wangu wa mwinani. 

22 Lye lyuwa alyo wajinji tajile kwangune, Ambuje, 
Ambuje, angati twawelechete m'lina lyenu, ni lina lyenu 
twakopwesye masoka, soni ni lina lyenu nekupanganya 

23 machili gamajinji? Pelepo nipo tingasalile welewo 
kuti, Ngininimanya umwe kose: tyokani pangune, 

24 umwe wakutenda masuso. Lye ligongo 'lyo juana juose 
juakupilikana malowe gangune aga, nekugatenda, aku- 
landanichika ni mundu juakalamuka, juatawile nyumba 

25 jakwe palwala: nekunya ula, nekwika ikumba, neku- 
puga mbungo, nekuputa nyumba ’jo : nginijigwa : pakuti 

26 jatawilwe pa lwala 'po. Juana juose juakupikana ma- 
lowe gangune aga, juangagatenda, sachilandanichika 
ni mundu juakulowela, juatawile nyumba jakwe pa 

27 msanga: nekunya ula, nekwika ikumba, nekupuga 
mbungo, nekuputa nyumba 'jo: nipo jagwile; kugwa 
kwakwe ne kwakukulungwa. 

MATAYO 7. 28—8. 17 


Yawoneche, po wamasile Yesu malowe agogo, mau- 28 
njili galapile kwiganya kwakwe: pakuti wajigenye 
mpela asyene ulamusi ngati mpela wakulemba. 

8 po watulwiche mwitumbi, makuga gamakulungwa 

gamkagwile. Nimlole, wamyichile jua matana, 
aekamia divala kuti, Ambuje namkusosa mkupako- 
mbola kumbosya 'ne. Nipo watambaliche mkono 
wakwe, nekumkwaya, kuti, N gusosa, mpole. Matana 
gakwe nekupola papopo. Yesu nipo wamtite, Nale, 
mkasala kwa wandu; nambo jendani mlilosye kwa 
juambepesi, akataje mtuka u walamwile Musa, uwe 
mboni jao. 

Po wajinjile m'Kapernaum, nipo wamyichile kenturio, 5 
achimchondelelaga kuti, Ambuje, mchanda juangu 6 
agonile m'nyumba, atenda kulwala chitetemelo, akulaga 
kwakujinji. Nekumti, Tingaiche, tingamposye. Ke-7,8 
nturio 'jo nekwanga nekuti, Ambuje, Ngenguwajilwa 
kuti mkajinjile pasi pa msakasa wangu; nambo mga- 
mbeje kuwelecheta lilowe, mchanda juangu nipo tapole. 
Pakuti none juakwe ndili mundu jua pa ulamusi, 9 
ngwete namsyene asikari: ngumti ajuju, Jenda, nipo 
akwenda ; kwa juine, Jisa, nipo akwisa; kwa kapo- 
logwangu, Tenda achi, nipo akuchitenda. Pa wapili- 10 
kene Yesu nipo walapile, nekuti kwa wamkagwile 'wo, 
Chisimu 'cho ngumti umwe, nginimbone chikulupi 
chati 'yoyo, natimuno m'Israeli, so! Ngumti umwe 11 
soni, kuti wajinji sachiuma ku likopoka lyuwa ni ku 
likuswa lyuwa, sachitama ni Ibrahimu ni Isaak ni Yakob 
m'uchimwene wa kwinani : nambo achiwana wao uchim- 12 
wene sachikoposywa ku chipi cha pasa: kweleko tigawe 
malilo ni kulumanganya kwa meno. Yesu nekuti kwa 13 
kenturio’jo, Jendagani: mpela mkulupilile, tichitendeche 
kwenumwe. Ke katema 'ko mchanda 'jo nipo waposile. 

Po wajinjile Yesu m'nyumba ja Petro, nipo wambweni 14 
akwegwao Petro agonile alwasile chiwisuku. Nipo 15 
wakwaiye mkono wakwe, nekumleka chiwisuku 'cho; 
nipo wajimwiche nekwatumichila. Pe lyaiche ligulo, 16 
nipo wamjigalile wajinji wana masoka gakusakala : 
nipo wakopwesye masoka 'go ni lilowe, nekuposya 
wakulwala wosepe : kuti igumbalichiche i wawelechete 17 
Isaya mprofeti 'jula kuti, Msyene atosile yakutenguka 
yetu, nekujigala ilwele yetu. 

8. 18—9. 4 MATAYO 


18 Po waweni Yesu maunjili gamakulungwa gakumsyu- 
19 ngulila, walamwile kuti ajaule pesi. Nipo waiche jua- 
kulemba, nekumti, Mjiganyo tingamkagule ku mkuja 
20 kose. Yesu nekumti, Makule gakwete mauto, ijuni 
ya kwinani ikwete isusi; nambo Mwanagwao mundu 
21 nganakola pakugoneka mtwe wakwe. Juine jua waku- 
lijiganya nekumti, Ambuje, Mundeche kaje, ngajaule 
22 ngajase atati wangu. Yesu nambo wamtite, Mungagule: 
mwaleche wauwe, akajase achimsyene wauwe wao. 

23 Po wajinjile m'wato, wakulijiganya wakwe nekumka- 

24 gula. Nale, nekwika mbungo jajikulungwa m'nyasa 
'mo, mpaka kuunichika wato ni matumbela : juelejo 

25 nambo wagonile. Mkumyichila nipo wamjimwisye kuti, 

26 Mtukulupusye, Ambuje, tutenda kwasika. Nipo watite, 
Ligongo chichi mtenda kogopa, Umweji wana chikulupi 
chachinandi? Nipo wajimwiche, nekujijamuka mbu- 

27 ngo ni nyasa: nekugwa bata kusyene. Wandu 'wo 
nekulapa nekuti, Ana mundu juati uli jueleju, ligongo 
natimuno mbungo ni nyasa jikumpilikanila ? 

28 Po waiche pesi pa chilambo cha waGadareni, nipo 
wamsimene wa masoka wawili alimkukopoka m'male- 
mbe, wa ukali mnope, wati pangapita wandu pelepo. 

29 Nale, wagumisile kuti, Ana chichi tukwete nomwe, 
umweji Mwanangwao Mulungu! Ana myichile kutu- 

30 sakalisya, katema nkinikaiche. Nipo lyawatalichile 
welewo liunjili lya maguluwe gamajinji galimkulya. 

31 Masoka 'go nekumchondelela kuti, Namkutukoposya, 

52 mtujausye tujinjile m'liunjili lya maguluwe. Nipo 
watite, Jendani. Nipo wakopweche nekwinjila m'magu- 
luwe 'go: nale liunjili lyosepe nekutuluka chiti chiti 
pechemba kuja m'nyasa, nekutakasika m'mesi "mo. 

33 Wakulanga nekutila, nekwaula kumusi nekusala 

34 yosepe, ni yatendechele wa masoka. Nale wa pa musi 
wosepe nekopochela kwisa kumsimana Yesu; po wa- 
mbweni, nekumchondelela kuti atyoche m'mipika jao. 
0 NE? wajinjile m'wato nekomboka, nekwika ku 

2 musi kwakwe. Nale, wamjigalile mundu 
juakulwala chitetemelo, alimkugona pa chindanda. 
Yesu mkuwona chikulupi chao, nipo watite kwa 
Juakulwala chitetemelo, Mwanangu msechelele: yakule- 

3 mwa yenu itondowelwe. Nale, wakulemba wane watite 

4 achimsyenepe, Ajuju akusocheya. Yesu mkumanyilila 

MATAYO 9. 5-18 


nganisyo syao, watite, Ligongo chichi mkuganisya yaku- 
sakala m'mitima jenu? Pakuti ana chapi cha chitema, 
kanga kuti, Yakulemwa yenu itondowelwe; kanga kuti, 
Jimukani, jendani; Nambo kuti mkamanyilile kuti 6 
Mwanagwao mundu akwete pasi 'pano ulamusi wakuto-. 
ndowela yakulemwa (nipo watite kwa juakulwala chite- 
temelo), Jimukani, nyakulani chindanda chenu, jendani 
ku nyumba kwenu. Nipo wajimwiche nekwaula ku 7 
nyumba kwakwe. Po galolite maunjili nipo gajogwepe, 8 
nekumkwesya Mulungu wapele wandu ulamusi wati 
iyoyo. 

Mkupita Yesu pelepo, nipo wambweni mundu lina 9 
lyakwe Matayo alimkutama pa misongo : nipo wamtite, 
Mungagule 'ne. Nipo wajimwiche, nekumkagula. 

Nipo yawoneche, mkuti watemi kulya mnyumba 'mo, 10 
wa misongo ni wakusakala wajinji nekwika nekutama ni 
Yesu ni wakulijigunya wakwe. Mkulola pelepo waFari- 11- 
sayo nipo watite kwa wakulijiganya wakwe, Mjiganyo 
juenu atenda kulya pampepe ni wa misongo ni waku- 
sakala, ligongo chichi? Nambo po wapilikene, nipo 12 
watite, Wakulimba wangasosa sing'anga, nambo waku- 
lwala. Nambo mjendeje mlijiganye chichi achi, Ngusosa 13 
chanasa, ngati mbepesi; pakuti nginiika kwawilanga 
wakugoloka, nambo wakulemwa. 

Soni nipo wamyichile wakulijiganya wakwe Yohana, 14 
kuti, Ligongo chichi uwe ni waFarisayo tukutama wa- 
ngalya kawili kawili, nambo wakulijiganya wenu wanga- 
tama wangalya? Yesu nipo watite, Ana wanache wa 15 
chikolosa chakulombela akupakombola kulila, juakulo- 
mbela ali chiwela pampepe nawo? Nambo mowa tigai- 
che ga tatyochele juakulombela, ge mowa 'go tatame wa- 
ngalya. Ngapali mundu juakuwika chigamba cha nguo 16 
jambisi pa chakuwalila chachiwisale ; pakuti chakusiwa 
'cho chikusapula pa chakuwalila nekutenda chipowo cha- 
chikulungwa. Wandu wangataga soni mvinyo wa sa- 17 
mbano m'mapende ga kala, gatakupapuka mapende, uta- 
kwasika mvinyo, gatakoonasika mapende; nambo aku- 
sataga mvinyo wa sambano m'mapende gambisi, yana 
iwili nekusigala. 

Alimkwawelechetela aii, nale, nekwika juamkulungwa 18 
nekumtindiwalila, nekuti, Mwanangu juamkongwe ate- 
nda kuuwa auno utende'uno; nambo mjise mbichile 


9. 19-38 MATAYO 


19 mkono wenu, nipo takole umi. Yesu nekwimuka, ne- 
20 kumkagula ni wakulijiganya wakwe. Nale, juamko- 
ngwe juakwete lusululo lua miasi yaka likumi ni iwili, 
nekwika munyuma mwakwe, nekukwaya lujenje lua 
21 chakuwalila chakwe: pakuti watite msyenepe, Nawa 
22 ngambe kukwaya chakuwalila chakwe, tingapole. Yesu 
nambo, mkupitikuka, mkumbona, nekuti, Mwanangu, 
msechelele ; chikulupi chenu chimkulupwisye. Jua- 
23 mkongwe'jo nekupola ke katema’ko. Mkwinjila Yesu 
m'nyumba ja juamkulungwa 'jula, mkuwona wakwimba 
24 itolilo, ni liunjili lilimkutenda ungulu, nipo watite, Atu- 
kuche: pakuti mwali nganauwa, nambo ategona. Nipo 
25 wamsechile. Nambo po walikopwesye liunjili ’lyo, nipo 
wajinjile nekukamulila mkono wakwe; mwali 'jo nipo 
26 wajimwiche. Lumbili lwakwe nekupitapita pa chila- 
mbo chelecho chosepe. 
27 Mkupita Yesu pelepo, wakutatala wawili nekumka- 
gula, achigumilaga, achitiji, Mtutendele chanasa 'mweji 
28 mwanagwao Daud. Po wajinjile m'nyumba, wakutata- 
la "wo wamyichile; Yesu nipo watite, Mkulupilile kuti 
ngupakombola kutenda iyoyo? Nipo wamchite, Elo, 
29 Ambuje. Pelepo nipo wakwaiye meso gao, kuti, Kupela 
30 ni chikulupi chenu kumtendechele. Meso gao nipo gau- 
gwiche : Yesu nipo walulichisye, kuti, Nale akasamanya 
31 wandu. Nambo wakopweche, nekwenesya lumbili lua- 
kwe m’chilambo’mo mosepe. 
32 Mkukopoka welewo, nale, wamjigalile juangapawe- 
33 cheta jua lisoka. Po walikopwesye lisoka 'lyo, juanga- 
pawecheta nekuwecheta; maunjili nekulapa kuti, Ngi- 
34 niiwoneka kose iyoyo m'Israeli. Nambo waFarisayo 
watite, Ni mchimwene jua masoka akukoposya masoka. 
35 Yesu nekupitapita pa misinda ni misi josepe mchiji- 
ganyaga m'masunagogi mwao, mchilalikaga utenga wa 
uchimwene, mchiposyaga ilwele yosepe ngosyongosyo 
36 ni yakulwala yosepe ngosyongosyo. Po waweni mau- 
njili, nipo wakwete chanasa nawo, ligongo wasakaliche, 
37 wapwilinganiche mpela ngosa syangali juakulanga. Ni- 
po watite kwa wakulijiganya, Masika gachulwiche : na- 
38 mbo wamasengo anandwipe. Mkampopele menema 
asyene masika kuti atume wamasengo ku masika 
gakwe. 

MATAYO 10. 1-19 
10 NI? wawilasile wakulijiganya likumi ni wa- 


wili, nekwapa ulamusi wa pa masoka ga usa- 
kwa kuti agakoposye, aposye ilwele yosepe ngosyongo- 
syo, ni yakulwala yosepe ngosyongosyo. 

Mena ga wandumetume likumi ni wawili no gelega: 2 
Juakutanda Siman juamtele Petro, ni Andrea mpwa- 
kwe; Yakob mwanagwao Zebedayo, ni Yohana mpwa- 
kwe; Filipo ni Bartolomayo; Tomaso, ni Matayo jua 3 
msongo 'jula; Yakob mwanagwao Alfayo, ni Thadayo ; 
Siman mKanani, Yuda Iskarioti juampeleche ni malindi. 4 
Welewo likumi ni wawili 'wo Yesu nekwatuma nekwa- 5 
lamulila kuti, 

Mkajenda m'matala ga waMakosyo, mkajinjila m'misi 
ja waSamaria: mjende nambo ku ngosa syasijasiche sya 
nyumba ja Israeli. Mkwenda 'mo, mkasale kuti, Uchi- 
mwene wa mwinani uwandichile. Mkakosye umi wa- 
kulwala, mkaposye wa matana, mkajimusye wauwe, 
mkakoposye masoka: mwapochele lulele, mkapeleche 
lulele. Mkalitolela ndalama syasichejeu namuno sya- 9 
siswela, namuno chikungu pa mikwandala jenu : mkaji- 10 
gala msaku wa ulendo, namuno miinjilo jiwili, namuno 
ikwakwata, namuno ngongo: pakuti jua masengo 
akuwajilwa yakulya yakwe. M'musi m'msinda mu 11 
mkwinjila mose, mkasose juana juose juakuwajilwa 
mwelemo: pelepo mkatameje mpaka kutyoka. Mkwi- 12 
njila m'nyumba 'mo mjikomasye. Nakuwajilwa nyu- 13 
mba 'jo, mtendele wenu uiche pelepo: nambo na jili 
jangawajilwa, mtendele wenu uuje kwenumwe. Juata- 14 
we juose jua ngampochela ngapilikana malowe genu, 
mkukopoka m'nyumba 'mo kanga m'musi 'mo, patilani 
luundu lua pa masajo genu. Chisimu 'cho ngumti 15 
umwe, Lyuwa lya kulamula, chilambo cha Sodom ni 
Gomora ngichipunda kusauswa ni musi 'o. 

Nale, ngumtuma umwe mpela ngosa pachilikati pa 16 
matunu ; lye ligongo 'lyo mkalamuche mpela majoka, 
mligose mpela njuwa. Nambo mkawalolechesye wandu; 17 
pakuti sachimpeleka umwe ku magambo, m'masunagogi 
mwao sachimputa; elo, paujo pa wakazembe ni waimwene 18 
somchijigalilwa lilongo lyangune, wa mboni jao ni ja 
waMakosyo. Nambo po sachimpeleka 'po, mkapwelela 19 
kanga timbelechete uli kanga timbelechete chichi: pa- 
kuti katema 'ko tichipegwe kwenumwe chi timbelechete. 

10. 20-39 MATAYO 


20 Pakuti ngati umwe wukuwelecheta, nambo Msimu wa 
21 Wese wenu wakuwelecheta mwenumwe. Mundu sachi- 
mpeleka mpwakwe ku kuuwa, atati sachimpeleka mwa- 
nagwao : wanache sachipanduka mtima kwa ’chinangolo 
22 wao nekwaulaga. Nipo somchitumbililwa ni wandu 
wosepe ligongo lina lyangune; nambo jua tapimilile 
23 mpaka kumbesi juelejo takulupuche. Nambo po 
sachimsakalisya m'musi au, mtilile kwine: pakuti chi- 
simu 'cho ngumti umwe, Mkunum'male kupita pa misi 
ja Israeli, Mwanagwao mundu taiche. 
24 Juakulijiganya ngakupunda ni mjiganyo juakwe, 
25 namuno kapolo ngakupunda ni mbujegwe. Kujenele 
Juakulijiganya kuti alandane ni mjiganyo juakwe, ni ka- 
polo kuti alandane ni mbujegwe. Nawaga amtele msyene 
nyumba Beelzebub, angati tapundisye kwata wa nyu- 
26 mba jakwe! Mkawajogopa menema; pakuti ngechipali 
chakuunichilwa chi ngisichiunukuka ; ni chakusisika chi 
27 ngisichimanyika. I ngumsalila umwe m'chipi, mbelechete 
pa lilanguka; i mkupikana mwipikanilo, mlungusye pe- 
28 nani pa nyumba. Mkajogopa welewo wakuulaga chiilu, 
nambo wangapaulaga msimu: nambo mkamjogope jue- 
jula juakupakombola koonanga chiilu ni msimu m'jeha- 
29 num. Ambi angati akusuma ipingo iwili kobri jumpe- 
pe? nginichikugwa chimpepe cha yeleyo chakugwa pasi 
30 changali Wese wenu: nambo umbosisyesyene syapamtwe 
31 penu siwalanjiche syana syose. Mkajogopa menema ; 


.... 


meso pa Wese wangu wa mwinani. 
34 Mkaganisya kuti naiche kuwika mtendele kusa 'kuno: 
35 nginiyika kuwika mtendele nambo lupanga. Pakuti 
naiche kuwenganya mundu ni wesegwe, mwanache jua- 
36 mkongwe ni achikulugwe, juamkongwe ni mkwegwe: 
wamagongo wa mundu sachiwa wa pa nyumba jakwe. 
37 Juakunonyelana ni wesegwe kanga achikulugwe kupu- 
nda none ngakuwajilwa none: juakunonyelana ni mwa- 
nache juamlume kanga juamkongwe kupunda none, nga- 
38 kuwajilwa none. Juangatola mgomba wakwe juanga- 
39 ngagula une, ngakuwajilwa none. Juausimene umi 
20 

wakwe sachiujasa, juajasile umi wakwe sachiusimana. 

Juakumpochela umwe akumbochela une; juaku- 40 
mbochela une akumpochela juandumile 'ne. Juakupo- 41 
chela mprofeti m'lina lya mprofeti sachipochela mbote 
ja mprofeti; juakumpochela juakugoloka mlina lya 
Juakugoloka sachipochela mbote ja juakugoloka. Ju- 42 
atawe juose jua sachimpa juine jua wanandi 'wa ang’ we 
mgao wa mesi gakusisimape, m'lina lya juakulijiganya, 
chisimu 'cho ngumti umwe ngajasa mbote jakwe. 

11 AWA ECHE, po wamasile Yesu kwalamulila 
wakulijiganya wakwe, nipo watyosile pelepo 
nekwaula kwiganya nekulalika m'misi jao. 

Po wapilikene Yohana m'nyumba mwakutawila ma- 2 
sengo ga Kristo, nipo watumile ni wakulijiganya, ne- 3 
kumti, Ana umwe juakwisa 'jula, natimuno tukalolele 
'juine? Yesu nekwanga nekumti, Mkajendeje mkamsalile 4 
Yohana indu i mkupikana i mkulola; wakutatala akupo- 5 
chela kulola kwao, wakupunduka akwenda, wamatana 
akupola, wangapikana akupilikana, wauwe akwimuswa, 
wa ulanda akwete utenga wambone wosalilwe. Aku- 6 
kondwa jua ngakuwala ligongo une. Mkutyoka we- 7 
lewo, Yesu nekutanda kuwelecheta kwa maunjili ya Yo- 
hana, Mwakopochele kuja kwipululu kuti mkalole chi- 
chi? litete lyakutenganyika ni mbungo? Nambo mwa- 8 
kopochele kuti mkalole chichi? Mundu juamwale ni 9 
nguo jakolowa? Nale, wakuwala nguo jakolowa ali 
m'nyumba sya waimwene. Nambo mwakopochele chi- 
chi? Kuti mkalole mprofeti? Elo! ngumti umwe 
kupunda ni mprofeti. Juelejo no juejula jua wamle- 10 
mbile, 

“Nale, ngumtuma jua mtenga juangu paujo 
penumwe, 
Juatakolochesye litala lyenu paujo penu.” 

Chisimu'cho ngumti umwe, Mwa wandu wapagwile 11 
na achakongwe nganajimuka juapundile ni Yohana 
mBatisa; nambo juali juamnandi m'uchimwene wa mwi- 
nani apundile najo. Mkutanda pa mowa ga Yohana 12 
mBatisa mpaka sambano, uchimwene wa mwinani uku- 
kanichiswa, wakukanichisya akuukamula ni machili. 
Waprofeti wosepe ni malumulo gawelechetele mpaka 13 
Yohana. Namkusosa kupochela, juelejo no Eliya juata- 14 
kajise. Juana mapilikanilo gakupikana akapilikaneje. 15 

16 Nambo tingalandanichisye uli chisukulu achi? Chiku- 
landana ni wanache wakutama pa nganya wakwakolanga 
17 achimjao, nekuti, Twajimbile, ngunumyina; twalisile, 
18 ngunumtenda malilo. Pakuti waiche Yohana, juangalya 
19 juangang'wa, nipo akuti, Akwete lisoka. Mwanagwao 
mundu aiche achilyaga aching’waga, nipo akuti, Nimlole 
mundu juakulilisya juakung’welesya, mbosangagwao wa 
misongo ni wakusakala. Lunda luli lualugoloche ni ma- 
sengo gakwe. 

20 Nipo watandite kwamuka misi 'jo mu gatendelwe 
21 gamajinji ga machili gakwe, Ulaje uwe wenumwe Ko- 
razin! Ulaje uwe wenumwe Betsaida! ligongo ganga- 
tendelwe machili m'Turo ni Sidoni ga gatendelwe 
mwenumwe, angapitikwiche kalakala mwikamambo ni 
22 liu. Nambo ngumti umwe, lyuwa lya magambo, 
23 somsauche kupunda ni Turo ni Sidoni. Nomwe 
wakwe, Kapernaum, ana somchikweswa kwinani! 
somchituluswa ku Hades; ligongo gangatendelwe 
m'Sodom machili ga gatendelwe mwenumwe, anga- 
24 sigele mpaka lelo. Nambo ngumti umwe, lyuwa lya 
magambo, somsauche kupunda ni chilambo cha Sodom. 
25 Ke katema 'ko Yesu nekwanga nekuti, Ngumlapila 
'Mwe Atati, Ambuje wa kwinani ni kusa 'kuno, pakuti 
mwasisile aii pa wa lunda ni wakumanyilila, nekwa- 
26 unukulila wanache: elo, Atati, pakuwa kwambone 
27 kwati yoyo m'meso genu. Indu yosepe ipegwile kwa- 
ngune ni Atati: nganakugwa wakumanya Mwanache 
akawe Atati: soni nganakugwa wakumanya Atati aka- 
we Mwanache, ni juakusosa Mwanache kuti akambu- 
28 nukulile. Mjise kwangune, wosepe umwe wakusaka- 
29 lika wakusitopelwa, nipo sinjimpumusya. Mtwichile 
lujinga luangu, mlijiganye kwangune; ligongo ndili 
juakutulala juakuligosa m'mtima; nipo somchipumula 
30 m'mitima jenu. Pakuti luanganonopa lujinga luangu, 

katundu juangu ajalwiche. 
19 ATEMA 'ko Yesu nekupita pa migunda lyuwa 
lya Sabato: sala jakwete wakulijiganya wa- 
kwe, nipo watandite kupulula masache ga trigu, neku- 
2 lya. Nambo waFarisayo po waweni, nekumti, Nale, 
wakulijiganya wenu akutenda changakomboleka ku- 
3 tenda lyuwa lya Sabato. Nambo watite, Ana ngunu- 
mbalanga yatesile Daud, po jamkwete sala, ni welewc 

waliji pampepe najo, kuti wajinjile mnyumba ja Mulu- 4 
ngu nekulya mkato wakulosya, wangakomboleka kuti 
alye juelejo, namuno welewo waliji pampepe najo, 
nambo wambepesipe? Ana ngunumbalanga soni 5 
m'malamulo, kuti, lyuwa lya Sabato wambepesi m'nyu- 
mba ja mbepesi akwalusya Sabato, nipo ali wangale- 
mwa? Nambo ngumti umwe, kuti juamkulungwa ni 
nyumba ja mbepesi ali pepano. Nambo mungamanyi- 
lile chati uli achi, Ngusosa chanasa ngati mbepesi, 
ngukunumwagomela wangalemwa. Pakuti Mwanagwao 
mundu ali mbujegwe Sabato. 

Nipo watyosile pelepo nekwinjila m'sunagogi mwao: 9 
nale, mundu juana mkono wojumu. Nipo wambusisye 10 
kuti, Ana kukomboleka kukosya umi lyuwa lya Sabato ? 
kuti ambelechetele. Nipo watite, Ana mundu juapi 11 
Juenumwe juatakole ngosa jimpepe, nakugwa jelejo 
mwisimbo lyuwa lya Sabato, ambi angati tajikamule, 
nekujilookola? Angati ukusileje mtengo wa mundu 12 
ni mtengo wa ngosa! Ligongo alili kukomboleche ku- 
tenda yambone lyuwa lya Sabato. Nipo watite kwa 13 
mundu 'jo, Mjongole mkono wenu. Nipo waujongwele : 
nipo waposile mpela wine ujakwe. Nambo waFari- 14 
sayo 'wo wakopweche, nekutawa lukumbi ya juelejo ya 
ujonasiche wakwe. Yesu mkumanyilila nekutyoka pe- 15 
lepo; wajinji nekumkagula ; nipo waposisye wosepe, 16 
nekwasalila kuti akasamlanjila: kuti imalichiche yawe- 17 
lechetelwe ni Isaya mprofeti, achitiji, 

“ Nimlole juakutumika juangu jua nimsagwile; 18 
Juamnonyelwe juangu jua ukusechelela najo 
mtima wangu: 
Tingambichile juelejo Msimu wangu, 
Nipo tasale kulamula pa waMakosyo. 


oOo NO 


Ngakangana, ngagumila ; 19 

Ngapali juatapilikane malowe gakwe mma- 
kondo. 

Litete lyejuuche ngalitemanya, 20 


Chosi chakutuka ngachisima, 
Mpaka po tatume kulamula kuti kumalichiche 
pakupunda. 
Lina lyakwe talikulupilile waMakosyo.” 21 
Pelepo nipo wamjigalile juamasoka, juakutatala 22 
juangapawecheta; nipo wamposisye, we utende 'o walo- 
23 

23 lite nekuwelecheta juangapawecheta 'jo. Maunjili gana 
gose nekulapa nekuti, Ana jueleju no mwanagwao 
24 Daud? Po wapilikene nambo wa Farisayo, nekuti, Jue- 
lejo juangakoposya masoka akawe m'Beelzebub mchi- 


28 ni? welewo menema sachiwa wakulamula wenu. Na- 
waga une m'Msimu wa Mulungu ngukoposya masoka, 
pelepo uchimwene wa Mulungu nipo uiche kwenumwe. 

29 Soni, ana uli juine akupakombola kwinjila m'nyumba 
ja jua machili, nekusumula chipanje chakwe, akawe 
akamtawe kaje jua machili 'jo? Pelepo nipo tapako- 

30 mbole kusumula nyumba jakwe. Juana juose jua 
akanawa jua pampepe none ali juatindene none; jua- 

31 ngaunganya pampepe none akumwasya. Menema ngu- 
mti umwe, Kulemwa ni kusocheya kose tikutondowelwe 
kwa wandu ; nambo kumsocheya Msimu Waswela kwa- 

32 ngatondowelwa. Juana juose tambechetele Mwanagwao 
mundu, sikuchimtondowechela; nambo juatawe juose 
tambechetele Msimu Waswela, ngisikumtondowechela, 
natimuno pa ndala 'sino natimuno pa ndala syakwisa. 

33 Kanga mkatende mtela wambone, ni isogosi yakwe 
yambone; kanga mkatende mtela wangalumbana, ni 
isogosi yakwe yangalumbana : pakuti mtela umanyiche 

34 ni isogosi yakwe. Umwe wanache wa mapiri, ana 
umwe, wakuwa wakusakala, mkupakombola kuwele- 
cheta yambone? pakuti pakwikuta mtima ukamwa 

33 ukuwecheta. Mundu juambone m'chipanje chakwe 
chambone akukoposya yambone; mundu juakusakala 
m'chipanje chakwe chakusakala akukoposya yakusa- 

36 kala. Ngumti umwe, kuti malowe gose ga mtega ga 
tawelechete wandu, sachilisala ya gelego lyuwa lya 

87 magambo. Pakuti ni malowe genu somchiwa juamli- 
sale, ni malowe genu somchiwa juamgomeche. 

88 Nipo wajanjile wakulemba ni waFarisayo wane kuti, 
Mjiganyo tukusosa kulola chimanyililo cha kwenu. 

39 Nambo wajanjile nekwati, Chisukulu chakusakala ni cha 

chikululu chikusosa chimanyililo ; chimanyililo ngisichi- 
pelekwa nambo chimanyililo cha Yona mprofeti'jula : 
pakuti mpela Yona waliji m'chitumbo mwa namu- 40 
ngumi mowa gatatu ni ilo itatu; ni iyoyo Mwanagwao 
mundu sachiwa m'mtima mwa chilambo mowa gatatu 
ni ilo itatu. Wandu wa ku Nanawi sachijima m'maga- 41 
mbo ni wanache wa sambano, nekwagomela ; ligongo wa- 
pitikwiche pa kulalika kwa Yona; nale, juapundile ni 
Yona ali pepano. Mchimwene juamkongwe jua ku- 42 
mwela AA m'magambo ni chisukulu achi, ne- 
kuchigomela; ligongo aumile kumbesi kwa ilambo 
kukupilikana lunda lua Sulemani. Nale, juapundile ni 
Sulemani ali pepano. Nambo lisoka lya usakwa, pe 43 
likopweche m’mundu, likupita pa makalekalepe, lichiso- 
saga kupumula, nginilikusimana. Nipo likuti, Tingauje 44 
kunyumba kwangu ku naumile 'kula; pe liiche 'po, 
nekujisimana jangali kandu jajipyajile, jajikolosye. 
Pelepo nekwaula, nekutola pampepe ni lisyene masoka 4£ 
gane msano ni gawili gakusakala kupunda ni. lisyene, 
nipo gakwinjila nekutama mwelemo: yakumalichisya 
ya mundu juelejo nekuwa yakusakala kupunda ni ya- 
kutanda. We utende 'o tiitendeche nombe nao ni 
chisukulu achi chakusakala. 

Ali chiwelechetele kwa maunjili, nale, achikulugwe 46 
ni achalongogwe nekwima pasa, achisosaga kuwelecheta 
najo. Juine nipo wamtite, Nale achikulu wenu na 47 
'chalongo wenu akwima pasa, achisosaga kuwelecheta 
kwenumwe. Nambo wajanjile nekwati wamsalile 'wo, 48 
Achikulu wangu nduni? achalongo wangu wani? Nipo 49 
watambalichile wakulijiganya wakwe mkono wakwe, 
nekuti, Nale, achikulu wangu na'chalongo wangu. 
Pakuti juatawe juose tatende lisosa lya Wese wangu 50 
wa mwinani, ali mlongogwangu, ni mlumbu wangu ni 
mchikulugwangu. 

13 BA lyuwa alyo nekukopoka Yesu m'nyumba 
'mo, nekutama m'mgulugulu nyasa. Nipo 2 
gamsonganile maunjili gamakulungwa gati wajinjile 
m'wato nekutama : maunjili gosepe 'go nekwima munje- 
ngwe. Nipo wawechetele yejinji mu itagu, kuti, Nale 3 
juakupanda 'jo akopweche kukupanda; mkupanda 'mo, 4 
sine nekugwa m'mgulugulu litala, nekwika ijuni nekusi- 
mala; sine nekugwa pa maganga pangakola litaka 5 
29 

lyejinji : nekumela papopo ligongo nginisikola litaka lya- 
6 kwendesya ; pakukwela lyuwa, nipo syatiniche; ligongo 
7 nginisikola michiga, nipo syanyasile: sine syagwile pa 
8 miwa; miwa 'jo nekumela nekusinyolosya; sine sya- 
gwile pa chajila, nekusogola sine mwanda, sine makumi 
9 msano na limo, sine makumi gatatu. Juakwete mapi- 
likanilo, akapilikaneje. 
10 Wakulijiganya wakwe nekwika, nekumti, Ligongo 
11 chichi mkwawelechetela mu itagu? Nipo wajanjile, 
nekwati, Kwenumwe kupegwile kuti mkamanyilile 
ya chimamo ya uchimwene wa mwinani, nambo kwa 

12 'wawa kwangapegwa. Pakuti juana juose juakwete, 

tiichipegwa kwa jueleju, nipo sachijikuta ; nambo juana 
juose juangakola siichisumulilwa matimuno yakwete. 

13 Lye ligongo 'lyo ngwawelechetela mu itagu ; pakuti achi- 

lolaga ngakulola ; achipilikanaga ngakupilikana namuno 

14 ngakumanyilila. Kwa welewo nekugumbalichika ku- 

welechetela kwa Isaya, kuti, 
“ Mkupilikana somchipilikana, nipo ngum’manyi- 
lila kose; 

15 Mkulola somchilola, nipo ngumbona kose: 
Pakuti mtima wa wandu 'wa utekunakana, 
Mapilikanilo gao gangapilikana 'chenene, 

Ku meso gao ate kusisina ; 
Atakuwona ni meso gao, 
Atakupilikana ni mapikanilo gao, 
Atakumanyilila ni mitima jao, 
Atakupitikuka soni. 
Ndakwakosya welewo umi.” 
16 Nambo gakujinichilwa meso genu, ligongo gakulola : 
17 ni mapilikanilo genu, ligongo gakupilikana. Chisimu 
'cho ngumti umwe kuti waprofeti ni wagoloka wajinji 
wasosile kwiwona indu i mkwilola umwe, nipo nganai- 
wona; kupilikana 1 mkwipilikana umwe, nipo nganai- 
18 pilikana. Umwe mpikane menema chitagu cha juaku- 
19 panda. Pakupikana mundu lilowe lya uchimwene, 
pangalimanyilila, nekwika juakusakala, nekuchisumula 
chapandiche m'mtima mwakwe. Juelejo no juejula 

20 juapandiche m'mgulugulu litala. Juejula juapandiche 

pa maganga, no juakupilikana lilowe, nekulipochela 

21 papopo, nekusechelela; nganakola mchiga msyene, 

nambo akutama panandi: pakwika yakusakalisya ni 

yakusausya ligongo lilowe, akukuwala papopo. Juejula 22 
juapandiche pa miwa, juelejo no juakupilikana lilowe; 
nganisyo sya ya sambano, ni ulamba wa chipanje, 
nekunyolosya lilowe, nekuwa juangasogosya. Juejula 23 
juapandiche pa chajila, juelejo no juakupilikana lilowe, 
nekulimanyilila; kusogola juakusogola nekusogosya 
wane mwanda, wane makumi msano ni limo, wane 
makumi gatatu. 

Chitagu chine nipo awisile pa welewo, kuti, Uchimwe- 24 
ne wa mwinani ukulandanichika ni mundu juapandile 
mbeju syambone m'mgunda mwakwe: nambo mkugona 25 
wandu, juamagongo juakwe nekwika nekupanda namso- 
ngole pa trigu 'jo, nekwaula. Nambo pakumela mela, 26 
pa kusogosya isogosi, nipo awoneche namsongole nombe 
najo. Achikapolo wa asyene nyumba nekwika, neku- 27 
mti, Ambuje ambi angati mwapandile mbeju syambone 
m'mgunda mwenu ? Namsongole juakwe aumile kwapi ? 
Nipo watite, Mundu juamagongo atesile aii. Achika- 28 
polo nekumti, Ana mkusosa kuti tujaule tuunganye ? 
Nipo watite, Ngwamba; mtakutupula trigu pampepe 29 
najo kanga po mkuunganya namsongole'jo ; wana wawili 30 
akamele pampepe, mpaka ku masika; katema ka 
masika tingatagulile wakugungula, Mkaunganye kaje 
namsongole 'jo, mkatawe matita, kuti mkajoche; nambo 
mkaunganye trigu m'ngokwe mwangu. 

Chitagu chine nipo wawichile, kuti, Uchimwene 31 
wa mwinani ulandene ni lusongolo lua mbeju sya 
mbumbi, lu watosile mundu, nekulupanda m'mgunda 
mwakwe ; jili jajinandi ni mbeju sine syose; nambo pe 32 
jimesile, jili jajikulungwa ni maukutu, nekuwa mtela, 
mpaka kwika ijuni ya kwinani nekutama m'nyambi 
syakwe. 

Chitagu chine nipo wawelechetele: Uchimwene wa 33 
mwinani ulandene ni chilungo, chi watosile mundu, 
nekuchisisa mu ipimo itatu ya utandi, mpaka kuchesuka 
wosepe. 

Indu aii yosepe nipo wawechete kwa maunjili mwita- 34 
gu; wangali chitagu nganawawelechetela kapdu: kuti 35 
ikagumbalichiche yawelechetelwe ni mprofeti, kuti, 

“Tingaugule pakamwa pangu ni itagu; 
Tingakolanje indu yakusisika kutandilila panda- 
ndo ja kusa 'kuno.” 
27 

36 Nipo walesile maunjili 'go, nekwinjila m'nyumba: 
nekwika wakulijiganya wakwe, kuti Mtugopolele chitagu 

37 cha namsongole jua m'mgunda. Nipo wajanjile, nekuti, 
Juakupanda mbeju syambone no Mwanagwao mundu; 

38 mgunda no ya kusa 'kuno; mbeju syambone, welewo no 
achiwana wao uchimwene; namsongole no achiwana 

39 wao juakusakala : juamagongo juapandile no Setani; 
masika no kumalichisya kwa ya kusa 'kuno; wakugu- 

40 ngula no wamitenga. Menema mpela namsongole aku- 
unganyika nekupya ni moto, iyoyo tiiwe m'kumalichisya 

41 mwa ya kusa 'kuno. Mwanagwao mundu sachatuma 
wamitenga wakwe, nipo sachisagula yakukuwasya yose 
m'uchimwene wakwe, ni wakutenda yangalumbana, 

42 nipo sachaponya ku chisisa cha moto: kweleko kwana 

43 kulila ni kulumanganya kwa meno. Soni nipo sachi- 
wala wakugoloka mpela lyuwa m'uchimwene wa Wese 
wao. Juana mapilikanilo akapilikane. 

44 Uchimwene wa kwinani ulandene ni chipanje chachi- 
sisilwem'mgunda; chi wachisimene mundu, nekuchisisa ; 
ligongo kukondwa nipo wajawile nekusuma yosepe i 
wakwete, nekusuma mgunda 'o. 

45 Soni uchimwene wa Mulungu ulandene ni mundu 

46 juamalonda juakusosa ngale syambone: mkusimana 
jimpepe jakusile mtengo, nipo wajawile nekusuma 
yosepe i wakwete, nekujisuma. 

47 Soni uchimwene wa kwinani ulandene ni luau, lu 
luaponyiche m'nyasa, nekusonganya ngosyo syosepe : pe 

48 luagumbele, nipo waluutile kunjengwe; nipo watemi, 
nipo wasiungenye syambone mu iwiga, nambo syanga- 

49 lumbana wasijasile kusa. Iyoyo siichiwa m'kumalichisya 
mwa ya kusa 'kuno: wamitenga sachikopoka, sachasagu- 

50 lanya wakusakala pa wagoloka, nipo sachaponya ku 
chisisa cha moto; kweleko kwana kulila ni kulumanya 
kwa meno. 

51 Ana mtekumanyilila aji yosepe? Nipo wamtite, 

52 Elo. Nipo watite, Menema wakulemba wosepe wate- 
ndeche wakulijiganya wa uchimwene wa mwinani, 
alandene ni mundu msyene nyumba juakukoposya pa 
chipanje chakwe indu ya sambano ni ya kala. 

53 Yawoneche, po wamasile Yesu itagu aii, nipo watyo- 

54 sile pelepo. Mkwika kumangwao, nipo wajigenye 
m'sunagogi mwao nipo walapile nekuti, Lunda lua 


MATAYO 13. 55—14. 17 


Juju luaumile '“kwapi, ni machili gamakulungwa aga ? 
Ambi angati ajuju no mwanagwao mfundi? Angati 55 
watelwe achikulugwe Maryamu? achalongo wao, Yakob, 
ni Yusuf, ni Siman, ni Yudas? Ambi achalumbu wao, 56 
angati wosepe ali nowe? Indu aii ya ajuju iumile 
kwapi menema ? Wosepe nekukuwala ligongo juelejo. 57 
Nambo Yesu watite, Mprofeti nganawa juangali chi- 
chimbichisyo, nambo m'chilambo mwakwe ni m'nyumba 
mwakwe. Kweleko nganatenda machili gamakulungwa 58 
gamajinji ligongo nganamkulupilila. 
li 4 E katema 'ko Herode mchimwene wapilikene 
lumbili lua Yesu, nipo watite kwa wakutu- 2 
mika wakwe, Juelejo no Yohana mBatisa 'jula; ajimwi- 
che kwa wauwe ; lye ligongo 'lyo machili gelego gaku- 
tenda najo. Pakuti Herode atekumkamula Yobana, 
nekumtawa, nekumbika m'nyumba mwakutawila, ligo- 
ngo lya Herodiade asono wao mpwakwe Filipo. Pakuti 
Yohana wamtite, Ngeikomboleka kuti mkoleje juelejo. 
Po wasosaga kumbulaga, wajogwepe wandu, ligongo 
watiji ali mprofeti. Nambo pe lyaiche lyuwa lya 
kupagwa kwa Herode, mwanagwao Herodiade ne- 
kwina pachilikati, nekumsechelesya Herode. Nipo 
walangene, nekulumbila kuti tampe i tiiwe yose i tajuje. 
Juelejo mkulijiganya pa'chikulugwe, watite, Mbani mu 
mbale mtwe wa Yohana mBatisa. Mchimwene nekupi- 
kana chanasa ; 'nambo ligongo lya malumbilo gakwe, ni 
lya welewo watamaga kulya najo, walamwile kuti 
upegwe; nipo watumile, nekumsinga Yohana mwakuta- 10 
wila 'mo. Mtwe wakwe nekujigalwa mu mbale, neku- 11 
pegwa kwa mwali jo; nipo wajigele kumpa mchiku- 12 
lugwe. Wakulijiganya wakwe nekwika, nekutola mte- 
mbo, nekuujasa ; nipo wajawile nekumsalila Yesu. 

Po wapilikene Yesu, nipo watyosile pelepo m'wato, 13 
kuja kwipululu kuchisyepela : mkupikana maunjili 'go, 
nipo wamkagwile ku mkuli kutyochela pa misi. Nipo 14 
wakopweche, nekuwona maunjili gamakulungwa, nipo 
wakwete chanasa nawo, nekwaposya wakulwala wao. 
Mkwika ligulo, nekumyichila wakulijiganya wakwe, 15 
achitiji, Pepano pepululupe, ndawi sambano sipite ; 
kajausyeni maunjili 'go, kuti gajinjile m'misi galisu- 
mile yakulya. Yesu nambo watite, Nganakola chaku- 16 
sowa chakwaulila; mwape umwe kuti alye. Nipo 17 

wamtite, Pepano tukwete mikato msanope, ni so- 

18 mba siwili. Nipo watite, Aiche najo akuno kwa- 

19 ngune. Nipo walulile maunjili kuti gatame pasi pa 
mopo; nipo watosile mikato msano 'jo, ni wA 
siwili 'syo, mkulola mwinani, nekujinichila nekuga- 
wanya nekwapa wakulijiganya mikato, wakulijiganya 

20 nekugapa maunjili. Wosepe nekulya, nekwikuta. Nipo 
walokwete mesa 'go gasigele, ngalala likumi ni 

21 siwili syasigumbale. Wosepe walile'wo waliji kanga 
achalume mianda makumi msano, kwisa achambu- 
mba ni wanache. 

22 Nipo wakanichisye papopo wakulijiganya kuti aji- 
njile m'wato, amlongolele kuja pesi, msyene aka- 

23 jausye maunjili. Panyuma wajawisye maunjili'go, 
nipo wakwesile petumbi pachisyepela kukupopela : 

24 pakwika ligulo, waliji kukoko jikape. Nambo wato 
waliji pakati nyasa we utende 'o, walasile ni ma- 

25 tumbela : pakuti mbungo jaliji ku meso. Pa ulonda 
wa kacheche wa chilo, nipo waichile kwa welewo 

26 achendaga m'nyasa. Wakulijiganya po wambweni 
alimkwenda pa nyasa, nipo wapwelele, kuti, No chi- 
lengwalengwa ; nipo wagumisile ligongo woga. Na- 

27 mbo Yesu wawelechetele papopo, kuti, Msechelele ; 

28 ndi une; mkajogopa. Petro nipo wamjanjile, neku- 
ti, Ambuje, nimbaga umwe, mundagulile kuti nyi- 

29 se kwenumwe pa mesi. Nekuti, Mjise. Petro ne- 
kutuluka m'wato, nekwenda pa mesi kuti ajise kwa 

30 Yesu. Po walolite mbungo, nipo wajogwepe, mku- 
tanda kutitimila wagumisile kuti, Ambuje, mungu- 

31 lupusye. Papopo Yesu nekutambalika mkono wakwe 
nekumkamula, nekumti, Umweji juana chikulupi cha- 

32 chinandi, ligongo chichi mtekuwanichisya? Po wa- 

33 kwesile m'wato, mbungo nekumyalala. Welewo wa- 
liji m'wato nekumtindiwalila kuti, Yakuonatu, umweji 
muli Mwanagwao Mulungu. 

34 Po wajombweche nipo waiche kumkuli, ku Genesereti. 
Po wam'manyilile wandu wa kweleko, nipo watumile 
kosepe kusyungulila kweleko; nipo wamjigalile waku- 

35 lwala wosepe; nipo wamchondelele kutiagambe kukwaya 
pa lujenje lua chakuwalila chakwe; wana wose wa wa- 
mkwaiye waposile. 

15 IPO waiche kwa Yesu kuuma ku Yerusalemi 

waFarisayo ni wakulemba, kuti, Wakuliji- 
ganya wenu akuulemwechesya msyungu wa achakulu- 2 
ngwa ligongo chichi? pakuti ngakunawa m'yala yao 
pakulya mkato. Nipo wajanjile nekwati, Ligongo chichi 3 
mkulilemwechesya nomwe wakwe lilamusi lya Mulungu 
ligongo lya msyungu wenu? Pakuti watite Mulungu, 4 
Mchimbichisye wese wenu na 'chikulu wenu: ni, Jua- 
kumlambuchisya wesegwe namuno mchikulugwe, kuuwa 
akauwe. Nambo mkuti umwe, Juatawe juose tajile 5 
kwa wesegwe namuno mchikulugwe, Chi chili chose 
changune chingamkamwisye umwe no mtuka wa 
Mulungu; ngamchimbichisya wesegwe. Nipo mteku- 
tenda gamtega malowega Mulungu ligongo lya mysungu 
wenu. Umwe wa ulamba, Isaya wawelechetele 'chenene 7 
ya umwe, kuti, 

“Wandu awa akunyimbichisya ni ngomo syao; 
Nambo mtima wao utalikangene none. 
Akungokomesya pa mtega, 

Achijiganyaga yakwiganya yao ngani syawandu.” 
Nipowawilasile liunjili, nekwati,Mpikane, m'manyili- 10 
leje: Ngati chakwinjila m'kamwa chakumtendesya 11 
mundu juakuwanda: nambo chakukopoka m'kamwa 
mwakwe, achichi chikumtendesya mundu juakuwanda. 
Nipo waiche wakulijiganya, nekumti, Ana mkumanya 12 
kuti waFarisayo wakuwele po wapilikene lilowe 'lyo?. 
Nambo wajanjile nekuti, Mbeju syana syose syakanasi- 13 
panda Wese wangu wa mwinani tisitupulwe. Mwaleche 
welewo: ali wakulongolela wakutatala. Juakutatala 14 
na tamlongolele juakutatala, wana wawili tagwe mwisi- 
mbo. Petro nekwanga nekumti, Mtusalile chitagu achi. 15 
Nipo watite, Ana nomwe wakwe wangali umanyilisi, 16 
sambano jose? Ana ngomkumanyilila, kuti chi chili 17 
chose chakwinjila m'kamwa chikupita m'chitumbo, 
nekwasika ni manyi? Nambo indu yakukopoka m’ka- 18 
mwa ikukopoka m'mtima, nekumtendesya mundu juaku- 
wanda. Pakuti mu mtima ikukopoka nganisyo syanga- 19 
lumbana, uulasi, ikululu, ilyelye, uwii, mboni syasinami, 
masocheyo: yelei no indu yakumtendesya mundu jua- 20 
kuwanda; nambo kulya ni mikono janganawa kwanga- 
mtendesya mundu juakuwanda. 
Yesu nipo watyosile pelepo, nekuuja ku chilambo cha 21 
31 

22 Turo ni Sidon. Nale juamkongwe jua Kanani nipo 
watyosile ku mipika 'jo, nekugumila, kuti, Mundendele 
chanasa, Ambuje, umwe Mwanagwao Daud; mwanangu 
juamkongwe akusakalika mnope ni lisoka. Nambo 

23 nganamjanjila kandu. Wakulijiganya wakwe nekwika, 
nekumchondelela, kuti, Mkamtyosye juamkongwe ; 

24 ligongo akugumila panyuma jetu. Nambo wajanjile 
nekuti, Nginindumwa akawe ku ngosa syasijasiche sya 

25 nyumba ja Israeli. Nambo waiche juamkongwe 'jo, 

26 nekumtindiwalila, kuti, Ambuje mungamusye. Nambo 
wajanjile, nekuti Ngeikomboleka kutola mkato wa 

27 wanache, nekusiponyechesya mbwa. Nambo watite, 
Elo, Ambuje : pakuti mbwa sikulya ndikatika syakugwa 

28 pakulila pa ambuje wao. Yesu nipo wajanjile nekumti, 
"Mwe juamkongwe, chachikululungwa no chikulupi che- 
nu; chimtendechele mpela chi mkuchisosa. Mwanagwao 
nipo waposile kutanda pa katema 'ko. 

29 Yesu nipo watyosile pelepo, nekuwandichila ku nyasa 
ja Galilaya ; nipo wakwesile kwitumbi nekutama pelepo. 

30 Nipo gamyichile maunjili gamakulungwa ga gakwete 
pampepe nago wakupunduka, wakutatala, wangapawe- 
cheta, wakulemala ni wane wajinji, nipo gaponisye 

31 welewo pa masajo gakwe; nipo waposisye ; we utende'o 
hunjili lyalapile, pakulola wangapawelecheta alimkuwe- 
lecheta, wakulemala ali wajumi, wakupunduka alimkwe- 
nda, wakutatala alimkulola ; nipo wamkwesisye Mulungu 
wa Israeli, 

32 Yesu nipo wawilasile wakulijiganya wakwe, nekuti, 
Ngwete chanasa ni liunjili 'lyo, ligongo sambano alonjele 
none mowa gatatu nipo nganakola chakulya: ngongu- 
sosa kwajausya wangalya, atakukomoka kanga mwitala. 

33 Wakulijiganya nekumti, Kwapi tutuwone mwipululu 
mikato jamijinji jati tulijikutisye liunjili lyekulungwa 

34 liati 'ii'h? Yesu nekwati, Ana mkwete mikato jilingwa? 
Nipo watite, Msano ni jiwili, ni somba syasinandi syaku- 

35 walanjika. Nipo watagulile liunjili kutama pasi; nipo 

36 watosile mikato msano ni jiwili 'jo ni sombo 'syo; nipo 
wajinichile, nekugawanya nekwapa wakulijiganya, waku- 

37 lijiganya nekwapa maunjili'go. Wosepe nekulya, nekwi- 
kuta, wagalokwete mesa gasigele iselo msano ni iwili 

38 yegumbale. Wosepe walile 'wo waliji achalume mianda 

39 makumi mcheche, kwisa achambumba ni wanache, 

Nipo wagajawisye maunjili, nekwinjila m'wato nekwika 
ku mipika ja Magadan. 
JI 6 NGO waiche waFarisayo ni waSadukayo, mku- 

mlinga, nipo wambusisye kuti awalosye chi- 
manyililo cha kwinani. Nambo wajanjile nekwati,Ligulo 2 
mkuti, Kuswele 'chenene : pakuwa kwinani kwati pyu. 
Kundawi soni, Lelo ula; pakuwa kwinani kwati pyu ni 3 
bi. Mkupakombola kulolechesya ngope ja kwinani; 
nambo ngomkupakombola kulolechesya imanyililo ya 
ndawi 'sino. Wandu wakusakala ni wa chikululu 4 
akusosasosa chimanyililo; ngechipali chimanyililo cha- 
kupegwa kwa welewo, nambo chimanyililo cha Yona. 
Nipo walesile welewo, nekutyoka. 

Wakulijiganya wakwe mkwika line lisi nekuliwalila 5 
kujigala mikato. Nekwati Yesu, Nale, mkalolechesye 6 
chilungo cha waFarisayo,ni waSadukayo. Nipo wawele- 7 
chetene mwa'chimsyenepe, kuti, Ngunutujigala mikato. 
Yesu mkuwona nekuti, Umwe wana chikulupi chachi- 8 

9 


cha waFarisayo ni waSadukayo. 
Po waiche Yesu ku chilambo cha ku Kaisariya 13 
Filipo, nipo wausisye wakulijiganya wakwe, kuti, Ana 
akuti uli wandu, Mwanagwao mundu nduni? Nekuti, 14 
Wane Yohana mBatisa; wane Eliya: ni wane Yere- 
miya, namuno jumo jua waprofeti. Nipo watite, 15 
Nambo mkuti umwe uli, Une nduni? Siman Petro 16 
nekwanga nekuti, Umwe muli Kristo, Mwanagwao 
Mulungu wajumi. Yesu nekwanga, nekumti, Waku- 17 
kondwa umwe, Siman Bar-Yona: ligongo nyama ni 
miasi nginijimbunukulila umwe, nambo Wese wangu wa 
mwinani. None ngumti umwe kuti, Umwe muli Petro, 18 
ni pa lwala alulu tingatawe church a ni matanga 
ga Hades ngagachilimbilila chelecho. Sinjimpa umwe 19 
33 B 

iugulilo ya uchimwene wa mwinani: chana chose chi 
mkutawa pasi 'pano, tichitawilwe mwinani : chana chose 

20 chi mkugopola pasi pano, tichigopolelwe mwinani. Nipo 
walulile wakulijiganya wakwe kuti akasatagulila wandu 
kuti ali Kristo. 

21 Mkutanda ke katema 'ko Yesu nekwawonesya waku- 
lijiganya wakwe, kuti akawajilwe kwaula ku Yerusa- 
lemi, kusauka yejinji na 'chakulungwa ni wambepesi 
wa'chakulungwa, kuuwa, lyuwa lya katatu kujimuswa 

22 soni. Petro nekumtola, nekutanda kumjamuka, kuti, 
Chanasa chiwe nomwe Ambuje; ngambo aii ngisiiwa ya 

23 kwenumwe. Nambo wagalawiche, nekumti Petro, 
Pita munyuma mwangu, Setani: muli chakukuwasya 
changu: ligongo ngomkupikanichisya indu ya Mulungu, 

24 nambo indu ya wandu. Nipo watite Yesu kwa waku- 
lijiganya wakwe, Nakusosa mundu kungagula, akali- 

25 kane, akajigale mgomba wakwe akangagule une. Pa- 
kuti juali juose juakusosa kuukulupusya umi wakwe 
taujase; juali juose taujase umi wakwe ligongo lya 

26 uneji tausimane. Ana mundu tapatile chichi, nawaga 
taunganye ilambo yosepe nekwasa umi wakwe? Ana 

27 mundu tatindanye umi wakwe ni chichi? Pakuti 
Mwanagwao mundu tajise m'lumbili lua Atati wakwe, 
ni wamitenga wakwe, nipo tapeleche kwa wosepe ma- 

28 linga ni masengo gao. Chisimu 'cho ngumti umwe, 
Apali wane wa wawa wakwima pepano, wa ngasapasya 
kuuwa, mpaka po tamlole Mwanagwao mundu alimkwisa 
m'uchimwene wakwe. 
17 PANYUMA 'po gapite mowa msano na limo, 

Yesu nekwaula nawo Petro ni Yakob ni Yo- 

hana mpwakwe, nekwajigalila kwitumbi lyeleu ku 
2 chisyepela : nipo wasyuchile pa meso pao: ngope jakwe 
nekuwala mpela lyuwa, yakuwalila yakwe nekuswejela 
3 mpela lilanguka. Nale, nekwawonechela Musa ni 
4 Eliya achikungulukaga pampepe najo. Petro nekwa- 
nga, nekumti Yesu, Ambuje, kuli kwambone uwe tuwe 
akunokuno: namkusosa, tindawe pepano masakasa ga- 
tatu; line lyenumwe, line lya Musa, line lya Eliya. 
5 Akanamale kuwelecheta, nale liunde lyakulanguka 
nekwaunichila : nale lilowe lyaumile kwiunde ’°ko, lichi- 
tiji, Ajuju no Mwanangu juamnonyele, ngusechelela 
6 najo; mkampikane. Powapilikene wakulijiganya, ne- 

kugwa pa ngope syao, kogopa wajogwepe kwakujinji. 
Nipo waiche Yesu, nekwakwaya, nekuti, Jimukani, 
mkajogopa. Mkunyakula meso gao, nganawona wandu, 8 
akawe Yesu jikape. 

Mkutuluka mwitumbi 'mo, Yesu nekwalulila nekuti, 9 
Mkosomtagulila kwa wandu 1 mwaiweni 'yo, mpaka 
kwimuka kwa wauwe Mwanagwao mundu. Wakuliji- 10 
ganya wakwe nekumbusya, kuti, Ligongo chichi akuti 
wakulemba, Eliya akawajilwe kwisa kaje? Nipo waja- 11 
njile nekuti, Eliya kwisa akwisa, nipo sachikolosya 
yosepe : nambo ngumti umwe, kuti Eliya sambano ate- 12 
kwika, nipo nganam'manya, nambo wamtesile 1 waso- 
saga yose. Mwanagwao mundu nombe najo talaje nawo 
kwati'yoyo. Nipo wamanyilile wakulijiganya kuti wa- 13 
gambaga kwa welewo ya Yohana mBatisa. 

Po waiche kwiunjili, nekumyichila mundu achimtindi- 14 
walilaga, nekuti, Ambuje, mumtendele chanasa mwana- 15 
ngu : ligongo pakuwa jua mjilinjili, nekulaga kwaku- 
jinji: pakuti kawilikawili akugwa pa moto, kawilikawili 
pa mesi, Nipo namjigalile kwa wakulijiganya wenu, 16 
nipo nganapakombola kumkosya umi. Nipo wajanjile 17 
Yesu, nekuti, Umwe wandu wangakulupilila wakupwa- 
nya, timbe nomwe mowa galingwa ? tisakaliche nomwe 
mowa galingwa? kamjigaleni akuno kwangune, Yesu 18 
nekulijamuka lisoka 'lyo nekopoka m’juelejo: mchanda 
'jo nekupola ke katema 'ko. Nipo waiche wakulijiganya 19 
kwa Yesu kuchisyepela, nekuti, Ligongo chichi ngunu- 
tupakombola kulityosya? Nipo watite, Ligongo paku- 20 
wa chachinandi chikulupi chenu: chisimu' cho ngumti 
umwe, Namkwete chikulupi chati mpela lusongolo lua 
mbumbi, timjile kwitumbi ali, Mtyoche apanopano, 21 
mjaule ako; nipo tilityoche ; ngechipali changakombo- 
leka nomwe. 

Ali chiwela m'Galilaya, Yesu nekwati, Mwanagwao 22 
mundu tapelekwe wyala mwa wandu; nipo sachi- 23 
mbulaga, lyuwa lya katatu sachijimuswa. Nipo wakwete 
chanasa chachikulungwa. 

Po waiche ku Kapernaum wakupochela lupiya ne- 24 
kwika kwa Petro, nekuti, Angati akulipa mjiganyo 
juenu lupiya? Nekuti, Elo. Po wajinjile m'nyumba, 25 
Yesu nekutanda kumbelechetela, kuti, Ana mkuti uli 
Siman ? waimwene wa ilambo, ana akupochela kwacheni 

chilongwe namuno msongo? kwa achiwana wao, na- 
26 muno kwa achalendo? Po watite, Kwa achalendo, 
27 Yesu nekumti, Menema achiwana no walukosyo. Na- 
mbo tutakwakuwasya, mjauleje ku nyasa, mkaponye 
chisopo, mkatole somba jakutanda kuloposya; mkuu- 
gula pakamwa pakwe tumsimane mbiya siwili ; syelesyo 
msitole, mwapele welewo umwe ni une. 
18 KE katema 'ko waiche VI nya wakwe kwa 
Yesu, kuti, Wani nambo ali juamkulungwa 
2 m'uchimwene wa Mulungu? Nipo wawilasile mwana- 
3 che juamnandi, nokumbika pachilikati pao, nekuti, 
Chisimu 'cho ngumti umwe; akawe mkagalauche, ne- 
kuwa mpela wanache wanandi, ngumjinjila m'uchi- 
4 mwene wa mwinani. Juatawe juose menema jua tali- 
jalusye mpela mwanache juamnandi aju, juelejo no jua- 
5 mkulungwa m'uchimwene wa Mulungu. Juatawe juose 
tapochele mwanache jumo juamnandi juati 1 m'lina 
6 lyangu, akumbochela une : nambo juatawe juose taku- 
wasye jumo jua achanandi awawa wakungulupilila'ne, 
angapundile nakukolekwa lisyago lyekulungwa pa lu- 
7 kosi luakwe, nakutitimiswa m'mliwi mwa nyasa. Ulaje 
uwe kwa wandu ligongo yakukuwasya ! ngeikomboleka 
kuti ikaikaga yakuwasya 'yo; nambo ulaje uwe kwa 
8 jojo jua ikwika najo! Nakumkuwasya mkono wenu 
namuno lusajo luenu, msichite, mjase ; kwinjilaga umi 
juakulemala namuno juakupunduka kumtesile 'chinene 
kupunda ni kuponyekaga ku moto wangamala juana 
9 mikono jiwili namuno masajo gawili. Nakumkuwasya 
liso lyenu, mlikolotole, mlijase: kwinjilaga umi juana 
liso limo kumtesile 'chenene kupunda ni kuponyekaga 
10 ku jehannum jua moto juana’ meso gawili. Mkalole- 
chesye, mkosomnyosya wanache wanandi awawa ; paku- 
ti ngumti umwe, kuti mwinani wamitenga wao kulolaga 
mowa gosepe ngope ja Wese wangu wa mwinani. 
12 Ana mkuti uli? nakwete mundu ngosa mwanda, naku- 
sokonochela jimo ja syelesyo, ambi angati akuleka ma- 
kumi msano ni mcheche kwisa msano ni mcheche, 
nekupita ku matumbi mchisosaga jakusokonechela 'jo? 
13 Nakujisimana, chisimu 'cho ngumti umwe, akusechelela 
hgongo ajojo, kupunda ni ligongo makumi msano ni 
mcheche kwisa msano ni mcheche syangasokonechela 
14 'syo. Au utende 'u nginiliwa lisosa lya Wese wenu 

wa mwinani, kuti jumpepe jua wanandi awawa ajo- 
nasiche. 

Nakumlemwechesya mjenu, mjende, mkamlosye ule- 15 
mwa wakwe, umwe ni juelejo pa jika : nakumpilikanila, 
mumbusisye mjenu. Akampilikanila, ajigale pampepe 16 
nomwe jumo namuno wawili wane, kuti galimbiche 
malowe gosepe ga pakamwa på wamboni wawili namuno 
watatu. Nakukana kupilikanila welewo, mkasale kwa 17 
church; na kukana kupilikanila church nombe nacho, 
awe nomwe mpela jua makosyo ni jua msongo. Chi- 18 
simu 'cho ngumti umwe, Yana yose i somchitawa kusa 
'kuno, siichitawilwa mwinani; ni yana yose 1 somchigo- 
pola kusa 'kuno, siichigopoka mwinani. Soni ngumti 19 
umwe, Nakulangana wawili wa umwe kusa 'kuno ya 
kandu kose ka somchijuga, sikachimtendechela ni Wese 
wangu wa mwinani! Pakuti pakusongana wawili 20 
namuno watatu pose m'lina lyangu, une ndili papopo 
pakati pao. 

Nipo waiche Petro, nekumti, Ambuje, mjangu tande- 21 
mwechesye kalingwa une nekumtondowela soni ? mpaka 
kasano ni kawili? Yesu nekumti, Ngengumti, Mpaka 22 
kasano ni kawili; nambo mpaka makumi msano ni 
gawili kuwilisya kasano ni kawili. Menema uchimwene 23 
wa mwinani ulandene ni mchimwene juine, juasosaga 
kuwalanga ni achikapolo wakwe. Mkutanda kuwa- 24 
langa, nekumjigalilwa juine, juakongwele matalanto 
mianda makumi likumi. Nambo ligongo pakuwa nga- 25 
nakola chakulipa, mbujegwe nekulula, kuti asumilwe 
ni msonogwe na achiwanagwe ni yana yose yakwete, 
kuti alipe. Kapolojo menema nekugwa pasi, neku- 26 
mtindiwalila, kuti, Ambuje munyembecheye, nipo sinji- 
mlipila yosepe. Mbujegwe kapolo 'jo, mkukola cha- 27 
nasa, nekumgopola, nekumtondowela ngongole 'jo. Ka- 28 
polo jo nambo wakopweche, nekumsimana mjakwe 
kapolo juine juakongwele malupiya ga litika mwanda: 
nekumkamula pa lukosi, kuti, Mundipile i mkongwele'yo. 
Mjakwe kapolo 'jo nekugwa pasi, nekumchondelela, 29 
kuti, Munyembecheye, nipo sinjimlipila. Nipo waka- 30 
nile: nambo wajawile, nekumbika m'nyumba mwaku- 
tawila mpaka po talipe yakongwele 'yo. Achimjakwe 31 
achikapolo po waweni yatendeche, nekola chanasa chene, 
nekwika nekusala kwa mbujegwao yosepe 1 yatendeche. 

37 


18. 32—19. 14 MATAYO 


32 Mbujegwe 'jo nekumbilanga, nekumti, Umweji kapolo 
juakusakala, namtondowele ngongole jenu jose, ligongo 
33 mwanjondelele; ambi angati nomwe wakwe munga- 
kwete chanasa ni kapolo mjenu, mpela uneji nakwete 
34 nomwe? Mbujegwe nekutumbila, nekumpeleka kwa 
35 wakusausya mpaka kulipila ngongole josepe. Au ute- 
nde 'u, Wese wangu wa'mwinani nombe nawo sachi- 
mtendela umwe, nawaga ngomkutondowelana juine na 
mjakwe m'mitima jenu. 
19 YAAN ECHE, po wamasile Yesu malowe 'go, 
2 nipo watyosile ku Galilaya, nekwika ku ma- 
lile ga uYahudi pesi Yordano ; maunjili gamakulungwa 
nekumkagula; nipo wagaposisye kweleko. 
3 Nipo wamyichile waFarisayo, achimlingaga, achitiji, 
Ana kukomboleka kumbinga msonogwe ligongo lili 
4 lyose? Nekwanga nekuti, Ana ngunumbalanga, kuti 
juapangenye pandanda wapangenye welewo juamlume 
5 ni juamkongwe, nekuti, Ligongo alili mundu taleche 
wesegwe na'chikulugwe nipo tapambikane ni msonogwe, 
6 wawili 'wo nipo tawe chiilu chimo? We utende’o nga- 
nawa soni wawili nambo chiilu chimo. Chalumbikenye 
7 menema Mulungu, wandu akasalumbukula. Nipo wa- 
mtite, Ligongo chichi menema walulile Musa kumpa 
8 chipeperu cha chilekanilo, ne kumbinga? Nekwati, 
Musa ligongo unonono wa mitima jenu wakundile kuti 
mkawinje achasono wenu: nambo pakutanda ngunu- 
9 kuwa kwati 'yoyo. Nipo ngumti umwe, Juatawe juose 
tambinje msonogwe akawe ligongo lya chikululu neku- 
lombela juine, akutenda chikululu : jua talombele jua- 
10 mbinje 'jo akutenda chikululu. Wakulijiganya 'wo 
nekumti, Nawaga iyoyo ligongo lya mundu ni msonogwe, 
11 kulombela kwangatenda 'chenene. Nambo watite, Wa- 
ndu wosepe ngakupakombola kupochela aji ngani 'ji, 
12 nambo kwa welewo ku japelekwe. Pakuti apali wa- 
tonga wapagwile iyoyo pa chitumbo cha achikulu wao: 
nipo apali watonga watendelwe watonga ni wandu : nipo 
apali watonga walitesile watonga ligongo lya uchimwene 
wa mwinani. Juakupakombola kupochela, apochele. 
13 Nipo twajigalilwe twanache, kuti atuwichile mikono 
14 jakwe, apopele: wakulijiganya nekwajamuka. Yesu 
nambo watite, Mleche twanache 'to, mkatukanisya, 
kuti tujise kwangune; pakuwa twati ’ii no uchimwene 

wa mwinani. Nipo watuwichile mikono jakwe, neku- 15 
tyoka pelepo. 

Nale, juine wamyichile nekuti, Mjiganyo, chambone 16 
chichi tindende, kuti ngakole umi wangamala? Nipo 17 
wamtite, Mkumbusya 'ne kwa chichi ya chambone ? 
Jumo apali juali juambone : nambo namkusosa kwinjila 
pa umi, mkakumbuchile malamulo. Nekumti, Gapi ? 18 
Nekuti Yesu, Mkosombulaga, Mkosomtenda chikululu, 
Mkosomjiwa, Mkosomsinjilila, Mkachimbichisye wese 19 
wenu na 'chikulu wenu : ni, Mkamnonyele mjenu mpela 
mwasyene. Mchanda 'jo nekumti, Yosepe aii ngumbu- 20 
chileje: ambi chiwela kusowa chi? Yesu nekumti, 21 
Namkusosa kuti muwe juam'malile, mkajende, mkasume 
yosepe i mkwete, mkawape wa ulanda, nipo tumkole 
chipanje mwinani: mkajise mkangaguleje. Nambo 22 
mchanda 'jo po wapilikene ajo ngani 'jo, nipo wapite 
mchilila m'mtima: ligongo pakuwa juana chipanje 

Yesu nipo watite kwa wakulijiganya wakwe, Chisimu 23 
'cho ngumti umwe, kuti, Jua chipanje tajinjile ni uno- 
nono m'uchimwene wa mwinani. Nipo soni’ ngumti 24 
umwe, Ngamila tijipelete pa mbugu ja singano, kupunda 
ni jua chipanje kwinjila m'uchimwene wa Mulungu. 
Pakupilikana wakulijiganya nipo walapile kwakujinji, 25 
nekuti, Wani nambo akupakombola kukulupuka ? 
Mkulolesya Yesu nipo watite, Ni wandu changakombo- 26 
leka achi, nambo ni Mulungu yosepe ili yakukomboleka. 
Nipo wajanjile Petro nekumti, Nale tulesile yosepe 27 
nekumkagula; auno utende 'uno chichi tichiwe chetu ? 
Yesu nipo watite, Chisimu 'cho ngumti umwe kuti 28 
umweji mungagwile, m'kupagwa soni 'mo po tata- 
me Mwanagwao mundu m'chitengu mwa lumbili 
luakwe, nomwe wakwe somtame pa itengu likumi ni 
iwili, achilamulilaga ngosyo likumi ni siwili sya Israeli. 
Juana juose jualesile nyumba, achalongogwe, achalu- 29 
mbugwe, wesegwe, achikulugwe, wanache, migunda, 
ligongo lina lyangu sachipochela mwanda, nipo sachiji- 
njila umi wangamala. Nambo wajinji wa mbujo tawe 30 
wa kunyuma, ni wa kunyuma tawe wa mbujo. 

9() PaRI uchimwene wa mwinani kupela ni 

mundu msyene nyumba, juakopweche kunda- 

wipe kulemba wa masengo wa pa mgunda wa mpelesi 

2 wakwe. Po walangene nawo wa masengo 'wo lyuwa 
limo lupiya lua litika tumo, nipo watumile welewo ku 
3 mgunda wa mpelesi wakwe. Nipo wakopweche pa 
ndawi ja katatu, nekwawona wane alimkwima pa nganya 
4 wangali masengo ; nipo watite, Mkajende nomwe wakwe 
ku mgunda wa mpelesi, chi chili chose chili chambone 
5 sinjimpa. Nipo wapite. Soni wakopweche pa ndawi ja 
msano ni kamo, ni ndawi ja msano ni mcheche, neku- 
6 tenda iyoyo. Pa ndawi ja likumi ni kamo nipo wako- 
pweche, nekusimana wane alikwima; nipo watite, 
Ligongo chichi mkwima apano lyuwa tetetete wangali 
7 masengo? Nipo wamtite, Ligongo ngapali watulembile. 
Nipo watite, Jendani nomwe wakwe ku mgunda wa 
8 mpelesi. Ligulo, msyene mgunda wa mpelesi nekuti 
kwa kapitao juakwe, Mkawilanje wa masengo 'wala, 
mkawalipile mtengo wao, mkutanda pa wa kunyuma 
9 'wala mpaka pa watasi. Mkwika wa pa ndawi ja likumi 
ni kamo, wapochele wosepe lupiya lua litika lumo. 
10 Mkwika watasi 'wala wapelaga tapochele kupunda ; we- 
lewo nombe nawo wosepe wapochele lupiya lua litika, 
11 Mkulipochela, nekumdandaulila msyene nyumba, kuti, 
12 Awawa wa kunyuma wapangenye ndawi jimo, nipo 
mwatesile welewo chalumo noweji, tulasile ni usito ni 
13 chitukuta cha musi. Nambo wajanjile nekuti kwa 
juine jua welewo, Ambosanga ngongumlambusya : 
14 angati mwalangene none lupiya lua litika? Nyamu- 
lani luenu, jendagani; ngusosa kumpa jua kunyuma 
15 jo, mpela umwe. Angati kukomboleche kutenda i 
ngusosa une ni yangune? namuno ana liso lyenu no 
16 lyakusakala, pakuwa une no juambone? We utende 
'o wa kunyuma tawe watasi, ni watasi tawe wa 
kunyuma. 
17 Mkukwela Yesu ku Yerusalemi, nipo watosile likumi 
18 ni wawili pachisyepela, mwitala nipo watite, Nale, tuli- 
mkukwela ku Yerusalemi; Mwanagwao mundu nipo 
tapelekwe kwa wa mbepesi wachakulungwa, ni waku- 
19 lemba; nipo talamule kuti auwe, nipo tampeleche kwa 
waMakosyo kuti amlalatile, ampute, ampachiche ; 
lyuwa lya katatu nipo sachijimuswa. 
20 Nipo wamyichile achikulu wao wanache wa Zebedayo 
na 'chiwana wao,achimtindiwalilaga achimjugaga kandu. 
21 Nipo wamtite, Mkusosachi? Nipo wamtite, Mlule kuti 

achiwanangu wawili 'wa atame, juine kumlyo kwenu, 
juine kumchiji kwenu, m'uchimwene wenu. Nambo 22 
Yesu wajanjile nekuti, Ngomkumanya i mkujuga 'yo. 
Ana mkupakombola kung'wa mgao u njiteje n ng'we 
une? Nipo wamtite, Tukupakombola. Nipo watite, 23 
Mgao wangu somching watu : nambo kutama kumlyo 
kwangu ni kumchiji kwangu, ngunukuwa kwangune 
kumpa, nambo kuli kwa welewo wa awapanganichisye 
Wese wangu. Pakupilikana likumi 'wo, nipo watumbile, 24 
ligongo achimjao wawili 'wo. Nambo Yesu nekwawi- 25 
langa, nekuti, Mkumanyilila kuti waimwene wa waMa- 
kosyo akulitenda achambuje wao, ni achakulungwa 
akwatendela ulamusi. Ngati iyoyo nomwemwe ; nambo 26 
juatawe juose tasose kuti awe juamkulungwa nomwe, 
sawe juakutumika juenu; nipo juatawe juose tasose 27 
kuti awe juakutanda nomwe, sawe kapologwenu : mpela 28 
Mwanagwao mundu nganaika kuti amtumichile, nambo 
kuti atumiche, apeleche umi wakwe chiwombolo cha 
wajinji. 

Mkukopoka ku Yeriko, liunjili lyekulungwa nekum- 29 
kagula. Nale wakutatala wawili achitamaga pa mbali 30 
jetala, mkupikana kuti Yesu wapitaga, nipo wagumisile 
kuti, Ambuje, mtutendele chanasa, umwe mwanagwao 
Daud. Liunjili 'lyo nekwajamuka kuti amyalale ; 31 
nambo wapundile kugumila kuti, Ambuje, mtutendele 
chanasa, umweji mwanangwao Daud. Mkwima Yesu, 32 
nipo wawilasile, nekuti, Chichi mkusosa ngamtendele ? 
Nipo wamtite, Ambuje, kuti meso getu gauguche. 33 
Yesu mkukola chanasa, nekukwaya meso gao, nipo 34 
walolite papopo, nekumkagula. 

91 O wawandichilaga ku Yerusalemi, nekwika ku 

Betfage, kwitumbi lya Zeituni, Yesu nipo 
watumile wakulijiganya wawili, nekwati, Mkajende ku 2 

musi wa pesi "Wo, somchisimana papopo bulu juamtawe, 

ni kamwana pampepe najo; mkagopole, mjigale kwa- 
ngune. Nawaga wane tajile kandu kwenumwe, mjile, 3 

Ambuje akwete kusowa; nipo takatumisye papopo. 
Ai nipo yawoneche, kuti ikagumbaliche yawelecheteiwe 4 

ni mprofeti kuti, 

“ Mkatagulile mwanache juamkongwe jua Zion, 5 

Nale, mchimwene juenu atenda kwisa kwenu- 

mwe, 

Juakutulala, juakukwelaga pa bulu, 
Ni pa kabulu mwanagwe bulu.” 
6 Wakulijiganya 'wo nekwaula, nekutenda mpela walu- 
7 lile Yesu, nekujigala bulu ni kabulu, nekwawichila 
8 yakuwalila yao; nipo watemi pelepo. Wandu wajinji 
wa mwiunjilimo nekutandika yakuwalila yao mwitala : 
wane nekusichita nyambi sya m'mitela, nekusitandika 
9 mwitala 'mo. Maunjili ga gamlongolele ni ga gamka- 
gwile gagumisile kuti, Hosana kwa mwanagwao Daud: 
Akujinichilwa juakwisa m'lina lya Ambuje: Hosana 

10 mwinani mnope. Po wajinjile m'Yerusalemi, musi 

11 wosepe wasisimwiche, kuti, Ana nduni aju? Maunjili 
nekuti, Aju no mprofeti 'jula, Yesu jua ku Nazareti 
wa m'Galilaya. 

12 Mkwinjila Yesu m'nyumba ja mbepesi ja Mulungu, 
nekwatyosya wakusumana m'nyumba 'mo, nekugalausya 
pakusumila pao, ni itengu yao wasumaga njuwa 'sila; 

13 nekwati, Chilembeche, Nyumba jangu tijitelwe nyumba 
ja kupopela ; nambo umwe mjitesile mbanga ja wawii. 

14 Wakutatala ni wakupunduka wamyichile m'nyumba ja 

15 mbepesi: nipo waposisye. Mkwika wambepesi wa'cha- 
kulungwa ni wakulemba, mkwiwona yakusimonjesya i 
watesile, ni wanache walijimkugumila m'nyumba ja 
mbepesi, achitiji, Hosana kwa mwanagwao Daud; nipo 

16 wakwete lutumbilo, nekumti, Ana mkupilikana yakuti 
welewa? Yesu nipo watite. Elo! ana ngunumbalanga 
kose, M'kamwa mwa wanache ni wakonga mkolosisye 

17 chilapilo? Nipo walesile welewo nekopoka ku musi, 
nekwaula ku Betania, nekugona kweleko. 

18 Kundawi kwakwe po waujaga ku musi, jamkwete 

19 sala. Mkuuwona mkuju umo pa mbali petala, waiche 
pelepo, nekusingana pangali kandu nambo masambape ; 
nipo wautite, Ikawa isogosi penumwe ku ndala syose. 

20 Mkuju 'o nekunyala chitema. Mkuwona wakulijiganya, 
nipo walapile, nekuti, Ana uli mkuju unyasile chitema ? 

21 Yesu nipo wajanjile nekwati, Chisimu 'cho ngumti 
umwe, Namkolaga chikulupi, mkakangachiyaga somchi- 
tenda ngati yatendechele mkuju 'o pe, nambo namkujila 
kwitumbi ali, Mkanyakuche, mkaponyeche ku nyasa, 

22 tiitendeche. Yana yose 1 mkujuga pakupopela, mchi- 
kulupilaga, tumpochele. 

23 Po wajinjile Har i mbepesi, wambepesi wa- 

'chakulungwa ni achakulungwa wa wandu wamyichile, 
alimkwiganya, nekuti, Ni ulamasi wapi mkutenda umwe 
aii? wani wampele ulamusi auu? Yesu nipo wajanjile 24 
nekwati, None juakwe tingambusye lilowe limo,namku- 
ndagulila ali, none juakwe tingamtagulile umwe ni ula- 
musi wapi ngutenda aii nao. Ubatiso wa Yohana 25 
uumile kwa ? kwinani kanga kwa wandu? Nipo wawe- 
lechetene achimsyene kuti, Nawaga tukajile, Kwinani ; 
tajile kwetuwe, Ligongo chichi ngomkupikanichisya 
menema? Nambo nawaga tukajile, Kwa wandu ; tu- 26 
kogopa liunjili; pakuti wosepe akuti, Yohana no mpro- 
feti. Nipo wamjanjile Yesu, nekuti, Ngunutumanya. 27 
Nombe najo watite, None juakwe ngongumtagulila 
umwe ni ulamusi wapi ngutenda aii nao. Nambo mkuti 28 
umwe uli? Mundu wakwete achiwanagwe wawili. 
Mkwika kwa juamtasi, watite, Mwanangu, mkajende 
lelo, mkapanganye masengo m'mgunda mwa mpelesi. 
Nipo wajanjile nekuti, Ngongusosa: panyuma pakwe 29 
nambo wapitikwiche mtimanekwaula. Nipo waiche kwa 30 
jua kawili, nekuti iyoyo. Nipo wajanjile nekuti, Une, 
Ambuje; nipo nganajaula. Juapi jua wawili "wo wate- 31 
sile lisosa lya wesegwe? Nipo watite, Juamtasi 'jo. 
Yesu nekwati, Chisimu'cho ngumti umwe kuti wa 
misongo ni wakongwe wa chilyelye akumlongolela umwe 
pakwinjila muchimwene wa Mulungu. Pakuti Yohana 32 
waiche kwenumwe mwitala lya chigolochelo, nipo ngu- 
numpikanichisya ; nambo wa misongo ni wakongwe wa 
chilyelye wampikanichisye : umwe, pakuwona, ngunu- 
mpitikuka kose kanyuma, kuti mkampikanichisye. 

Mpikane chitagu chine: Wapali mundu msyene 33 
nyumba, juapandile mgunda wa mpelesi nekusyungusya 
lutenje pelepo, nekusola pakupondela mwelemo, nekuta- 
wa sanja, nekwakongosya wakulima, nekusama. Pakwi- 34 
ka katema ka isogosi, watumile achikapolo wakwe kwa 
wakulima 'wo, ku kupochela isogosi yakwe. Wakulima 35 
'wo nekutola achikapolo wakwe, juine nekumputa, juine 
nekumbulaga, juine nekumponya maganga. Soni nipo 36 
watumile achikapolo wane, kupunda ni watasi, nipo 
watesile welewo yalumo. Panyuma pakwe nambo wa- 37 
tumichisye mwanagwao, kuti, Tamchimbichisye mwana- 
ngu. Nambo wakulima 'wo, po wambweni mwanagwao, 38 
wawelechetene achimsyene, Aju juakwinjila majumba, 

39 kwe tukambulaje, tukasumule majumba gakwe. Mku- 
mkamula, wamtyosisye ku mgunda wa mpelesi neku- 
40 mbulaga. Po taiche menema msyene mgunda, tawatende 
41 chichi wakulima 'wo? Nipo wamtite, Mwakusakala 
tajonanje wakusakala 'wo, takongosye mgunda kwa 
42 wakulima wane, wa tampe isogosi katema kakwe. Yesu 
nipo watite; Ana ngunumbalanga mu ilembo, 
“ Liganga li wakanile wakutawa, 
Lilyolyo lyatendeche mtwe wa pa ndumba: 
Achi chili cha kwa Ambuje, 
Chili chakusimosya pa meso getu ?” 
43 Menema ngumti umwe, Uchimwene wa Mulungu 
tiutyoseche kwenumwe, tiupegwe kwa lukosyo luakuso- 
44 gosya isogosi yakwe. Juakugwa peganga 'pa, takasiche, 
45 nambo juatawe juose ju tilimgwile, tilimswanye. Mku- 
pilikana wambepesi wachakulungwa ni waFarisayo 
46 itagu yakwe, wamanyilile kuti awawelechetele. Mkusosa 
kumkamula, nipo wajogwepe maunjili, pakuti watiji ali 
mprofeti. 
9 9 y nipo wajanjile, nekwawelechetela soni mu 
2 itagu, kuti, Uchimwene wa kwinani ulandene 
ni mundu juine, juampanganichisye mwanagwao cha- 
kulya cha ulombela, nekwatuma achikapolo wakwe kwa- 
3 wilanga wawilanjiche ku chakulya cha ulombela ; nipo 
4 wakanile kwisa. Soni nipo watumile achikapolo wane, 
kuti, Mkatagulile wawilanjiche 'wala, Nale, mbangani- 
chisye yakulya yangu : ng'ombe syangu ni yakunakana 
yangu yiulajilwe, yosepe nipo ipile ; mjise ku chakulya 
5cha ulombela. Nambo wachembulwisye nekwaula, 
juine ku mgunda wakwe, juine ku malonda gakwe : 
6 wane nekwakamula achikapolo wakwe, nekwatendela 
7 ngalwe nekwaulaga. Mchimwene’jo nekutumbila, neku- 
tuma ngondo jakwe, nekwamala waulasi 'wo, musi wao 
8 nekuujocha. Nipo watite kwa achikapolo wakwe, 
9 Ulombela upile, nambo wawilanjiche 'wala wangawajilwa. 
Mkajende menema ku malekano ga makondo, wana wose 
10 wa somchawona, mkawilanje ku ulombela. Achikapolo 
'wo nekwaula ku makondo, nekwasonganya wana wose 
wa waweni, wakusakala ni wambone: nyumba neku- 
11 gumbala achalendo. Nambo po wajinjile mchimwene 
kwawona achalendo, wambweni pelepo mundu juanga- 
12 wala malaja ga ulombela : nekumti, Ambosanga, ana 

uli iae muno, wangawalaga malaja ga ulombela ? 

N ganapawelecheta. Mchimwene nipo watite wakutu- 13 
mika wakwe, Mkamtawe mikono jakwe ni makongolo 
gakwe, mkamponye ku chipi cha kusa; kweleko kwana 
malilo ni kulumanganya kwa meno. Pakuti wajinji 14 
awilanjiche, nambo wanono akusaguka. 

Nipo watyosile waFarisao, nekutawa lukumbi kuti 15 
ampyatangule uli m 'kuwecheta kwakwe. Nipo wamtu- 16 
mile wakulijiganya wao, ni waHerodiani, achitiji, Mji- 
ganyo, tukumanyilila kuti umwe m'li wambone wakwi- 
ganya 'chenene litala lya Mulungu, wangapikanila wane : 
pakuti ngomkulolela pa ngope ja eh Mtutagulile 17 
menema i mkuti’ mwe? Ana kutendeka kumpa Kaisari 
msongo, kanga kwangatendeka? Nambo Yesu walolite 18 
usakale wao, nekuti, “Ligongo chichi mtenda kuninga, 
umweji wa ulamba ? Mundosye ndalama ja msongo. 19 
Nekumtolela lupiya lua litika. Nipo watite, Chinyago 20 
cha cheni achi, ni chilembo cha cheni ? Nekumti, Cha 21 
Kaisari. Nipo watite, Mkapeleche kwa Kaisari indu ya 
Kaisari ni kwya Mulungu indu ya Mulungu. Mkupikana, 22 
nekulapa, nekumleka, ne mwanja. 

Lye lyuwa 'lyo nipo wamyichile waSadukayo, wakuti 23 
kwangali kwimuka soni: nipo wambusisye, achitiji, 
Mjiganyo, Musa watite, Nakuuwa mundu juangali wa- 24 
nache, mpwakwe akamlombele msonogwe, ambelechele 
mikulugwe mbeju. Wapali nowe wanaka jumo msano 25 
in wawili: juamtasi nekulombela nekutakasika, paku- 
wa wangali mbeju, wamlechele mpwakwe msonogwe ; 
iyoyo jua wawili nombe najo, ni jua watatu mpaka 26 
kwa jua msano ni wawili. Panyuma pao wosepe jua- 27 
mkongwe 'jo nekuuwa. Mkwimuka soni menema tawe 28 
juamkongwe jua cheni jua msano ni wawili 'wo? 
pakuti wosepe wamkwete. Nambo Yesu wajanjile 29 
nekwati, Mtenda kulemwa wangamanyilila malembo, 
namuno machili ga Mulungu. Pakuti m'kwimuka soni 30 
ngakulombela ngakulombelwa, nambo ali mpela wami- 
tenga wa mwinani. Mkuti kwimuka kwa wauwe 31 
nambo, ana ngunumbalanga yawelechetelwe kwenumwe 
ni Mulungu, kuti, Ndili Mulungu wa Ibrahimu ni 32 
Mulungu wa I saak, ni Mulungu wa Yakob? Mulungu 
nganawa jua wauwe nambo jua wajumi. Mkupilikana 33 
maunjili ' go, nipo galapile kwiganya kwakwe. 

Nambo waFarisayo, po wapilikene kuti atekwamyala- 34 

35 sya waSadukayo, nekusongangana. Juine jua welewo, 
36 jua malamulo, nekumbusya achimlingaga, Mjiganyo, 
37 lilamusi lyapi lya m'malamulo no lyekulungwa ? Nipo 
wamtite, Mkanonyele Ambuje Mulungu wenu, ni mtima 
wenu wose, ni umi wenu wose, ni lunda iuenu luose. 
38, 39 Alili no lilamusi lyekulungwa ni lyakutanda. Line 
lyakulandana no alili, Mkanonyele mjenu mpela mwa- 
40 chimsyene. Pa malamulo gawili'go no pakolekwa chi- 
lamulo chosepe, ni waprofeti. 
41, 42 Mkusongana waFarisayo, Yesu nekwausya, kuti, Ana 
mkuganisya uli ya Kristo? Mwanagwao nduni ali? 
43 Nipo wamtite, Mwanagwao Daud. Nipo watite, Ana 
uli nambo Daud mu Msimu akumta Ambuje, kuti, 
44 “ Ambuje akuti kwa Ambuje wangu, 
Tamani pa mkono wamlyo wangu, 
Mpaka po ngawiche wamagongo wenu pasi pa 
masajo genu ? ” 
45 Daud nakumta Ambuje, ana uli ali mwanagwao. 
46 Ngapali wapakombwele kumjanjila lilowe, nipo ngana- 
pakombola juine kumbusya kandu soni, kutanda pa lye 
lyuwa 'lyo. 
9 3 goar nipo wawelechete Yesu kwa maunjili ni 
2 kwa wakulijiganya wakwe, kuti, Wakulemba 
ni waFarisayo akutama pa chitengu cha Musa: lye 
3 ligongo 'lyo yana yose yakumtagulila mkaikumbuchile, 
mkaitende: nambo mkatendaga mpela masengo gao ; 
4 pakuti akuwecheta, nambo wangatenda. Elo, akutawaga 
ndundu syasisito, syangajigalika 'chenene pa makoyo ga 
wandu : nambo achimsyene ngakusosa kusinyakula ni 
5 chala chao. Nambo masengo gao gose akugatenda, kuti 
gawoneche ni wandu: pakuti akukusya chitipa njirisi 
6 syao, nekupanganya syasikulungwa nyenje syao, akuno- 
nyela yakutamila yakutanda ya pa indimba, ni itengu 
7 yakutanda ya m’masunagogi, ni ngomasyo sya pa nga- 
8 nya, ni kutelwa ni wandu, Rabbi. Nambo mkatelwa 
Rabbi: pakuti juine no mjiganyo juenu, umwe wose no 
9 wanakajumo. Mkosomta mundu wese wenu kusa 'kuno: 
10 pakuti jumo no Wese wenu, jua mwinani. Mkoso- 
mtelwa achambuje, ligongo jumo no Ambuje wenu, 
11 Kristo. Juamkulungwa juenu tawe juakutumika juenu, 
12 Juatawe juose talikwesye, tajaluswe: juatawe juose 
talijalusye, takwesyeche. 
13 Ulaje nambo uwe wenu, wakulemba ni waFarisayo, 

wa ulamba! ligongo mukuugalila pa meso pa wandu 
uchimwene wa mwinani; pakuti ngomkwinjila mwa- 
syene, ngomkwaleka wakwinjila kuti ajinjile. 

Ulaje uwe wenu, wakulemba ni waFarisayo, wa 15 
ulamba! ligongo mkusyungula pa nyasa ni pa chilambo 
ku kumtesya jumo juakupinduka: soni pakuwa juati 
'yoyo, mkumtesya juelejo mwanagwao jehannum kupu- 
nda kawali nomwe. 

Ulaje uwe wenu, wakulongolela wakutatala, wa- 16 
kuti, Juatawe juose talumbile ku nyumba ja mbepesi, 
ngechipali ; nambo juatawe juose talumbile ku ndalama 
ja nyumba ja mbepesi ali jua mangawa. Umweji wa-17 
kulowela wakutatala: pakuti ipundile yapi, ndalama, 
namuno nyumba ja mbepesi jakuswejesya ndalama 'jo ? 
Ni, juatawe juose talumbile ku chisisa cha mbepesi 18 
ngechipali; nambo juatawe juose talumbile ku mtulo 
wa pelepo, ali jua mangawa. Wakutatala umwe; pa- 19 
kuti ipundile yapi, mtulo, namuno chisisa cha mbepesi 
chakuswejesya mtulo 'o? Menema juakulumbila ku 20 
chisisa cha mbepesi, akulumbila ku chelecho ni ku 
yosepe ya pelepo. Juakulumbila ku nyumba ja mbe- 21 
mesi, akulumbila ku jelejo, ni ku juelejo juakutama 
kwelemo. Juakulumbila ku ya kwinani, akulumbila 22 
yu chitengu cha Mulungu, ni ku juelejo juakutama 
pelepo. 

Ulaje uwe wenu, wakulemba ni waFarisayo, wa 23 
ulamba; pakuti mkulipa mnunji ni chakuwipa ni lipo- 
nda, nipo mlesile yangatendelwa indu yekulungwa ya 
malamulo, ya magambo, ya chanasa, ni ya chikulupi: 
yelei mungawajilwe kutenda, ngunumbajilwa kuleka 
yine 'yo yangatenda. Umweji wakulongolela waku- 24 
tatala wakusungula chisugugu, wakumila ngamila. 

Ulaje uwe wenu, wakulemba ni waFarisayo, wa 25 
ulamba! ligongo mkupukuta pasa pa mgao ni mbale, 
nambo mkati sigumbele ni kusumula ni kulitowa. 
Umweji mFarisayo juakutatala, mpukute kaje mkati 26 
mwa mgao ni mwa mbale, kuti kusa kwakwe kupu- 
kutiche nombe nako. 

Ulaje uwe wenw, uakulemba ni waFarisayo wa 27 
ulamba! ligongo umwe kupela ni malembe gama- 
swela, pasa pakuti papakoto, nambo m'mkati mgu- 
mbele maupa ga wauwe ni usakwa wose. We utende'o 28 


23. 29—24. 5 MATAYO 


nomwe wakwe pasa penu pakuwoneka pagoloka kwa 
wandu, nambo mkati mgumbele ulamba ni chakusakala. 

29 Ulaje uwe wenu, wakulemba ni waFarisayo wa ula- 
mba! ligongo mkutawa malembe ga waprofeti, ni ku- 

30 salalasya ilisi ya wakugoloka, nekuti, Tungawe mowa 

a achatati wetu, ngukunutusyowekana nawo m'miasi 

31 ja waprofeti. We utende 'o mkutenda mboni syenu, 
kuti muli achiwana wao welewo wauleje waprofeti 

32 'wo. Kagumbasyeni chipimo cha achawese wenu, 

33 Umweji majoka, achiwana wao mapiri, ana tumkulu- 

34 puche uli pa kulamula kwa jehannum? Lye ligongo 
'Ilyo nale ngutuma kwenumwe waprofeti, ni walunda, ni 
wakulemba; wa welewo wane somchaulaga nekwapa- 
chika; wa welewo wane somchaputa m' masunagogi genu, 

35 somchasausya ku musi wine ni wine; kuti penumwe 
jikaiche miasi jakugoloka josepe jajijasiche kusa 'kuno, 
kutanda pa miasi ja Habil juakugolola, mpaka ku 
miasi ja Zakariya mwanagwao Barakiya jua mwa- 
mbuleje pachilikati pa nyumba ni chisisa cha mbepesi. 

36 Chisimu 'cho ngumti umwe, Indu ai yosepe tiiche pa 
wandu wa sambano wa. 

37 Yerusalemi, Yerusalemi, wakuulaga waprofeti, wa- 
kwaputa ni maganga welewo watumwilwe kwa juelejo! 
kalingwa nasosaga kwasonganya achiwana wenu, mpela 
nguku jikwasonganya achiwanagwe pasi pa mapapiko 

38 gakwe, nipo mwakanile! Nale nyumba jenu jisigele 

39 kwenumwe masamepe. Pakuti ngumti umwe, Ngu- 
mumbona une soni, mpaka po tumjile, Akujinichilwa 
juakwisa m'lina lya Ambuje. 


9 4 y Rn nipo wakopweche m’nyumba ja mbepesi : 

wakulijiganya wakwe nipo wamyichile ku- 

2 kumlanjila majumba ga nyumba ja mbepesi. Nambo 

wajanjile nekwati, Angati mkwiwona indu ai ? chisimu 

'cho ngumti umwe, Ngilisigala pepano liganga limo 
lyesajikane peganga pane, li ngisilipatulwa. 

Mkutama petumbi lya Zeituni, wakulijiganya wakwe 
nekumyichila pachisyepela, nekuti, Mtutagulile indu 
aii tiiwe chakachi? ni chimanyililo chachi cha kwika 

4 kwenu, ni chimalichisyo cha indu yosepe? Yesu 

nipo wajanjile nekwati, Mlolechesyeje, akasamsokonesya 

5 umwe wandu. Pakuti wajinji sachiika m’lina lyangu, 

achitiji, Une no Kristo; nipo sachasokonesya wajinji. 

Nipo somchipikana ya ngondo ni simbili sya ngondo: 6 
nale mkasakalikaga : pakuti kuwajilwe kuwoneka kwati 
iyoyo; nambo chimalichisyo nginichiiche. Pakuti lu- 7 
kosyo siluchipanduchilana ni lukosyo, ni uchimwene 
suuchipanduchilana ni uchimwene: sijichiika sala ni 
ilungu pakwepakwe. Nambo ai yosepe no chakutanda 8 
cha malajilo. Soni nipo sachimpeleka umwe ku ma- 9 
sausyo, nipo sachimbulaga : nipo somchitumbililwa ni 
ngosyo syosepe ligongo lina lyangune. Nipo sachiku- 10 
wala wajinji, nipo sachipelekana, sachitumbililana. 
Waprofeti wa ulamba wajinji sachijimuka, nipo sacha- 11 
sokonesya wajinji. Ligongo pakuchuluka masuso chi- 12 
nonyelano cha wajinji sichichisisima. Nambo juaku- 13 
pimilila mpaka ku chimalichisyo juelejo sachikulupuka. 
Utenga wambone au siuchisalilwa kusa'kuno kosepe, 14 
uwe mboni ja ngosyo syosepe: pelepo nipo sichichiika 
chimalichisyo. 

Menema pe tumkawone chinyalakato cha masame, 15 
chagambaga Danieli mprofeti chilimkwima peuto 
lyeswela (juakuwalanga akamanyilileje), nipo wa m'u- 16 
Yahudi akatilile kumatumbi ; jua pachanya pa nyumba 17 
akasatuluka kujigala ya m'nyumba mwakwe: jua 18 
m'mgunda akasaujila kujigala chakuliunichila chakwe. 
Nambo ulaje uwe wao wakwete chitumbo ni waku- 19 
jonjesya ge mowa 'go. Mkapopele kuti kutila kwenu 20 
. kukawa pa mbepo, namuno lyuwa lya Sabato: ligongo 21 
katema 'ko siuchiwa ulaje wokulungwa, wati mpela 
ngunuukugwe, kutanda pa chakutanda cha yosepe 
mpaka ku sambano, ngwamba, nguukugwa kose. 
Gakajipipika mowa 'go, ngakanakulupuka kose wandu : 22 
nambo ligongo lya wakusaguka ge mowa'go tigajipipiche. 
Soni nakumti mundu, Nale, Kristo aju, namuno ajula : 23 
mkampikanichisya. Pakuti sachijimuka wa Kristo wa 24 
unami, ni waprofeti wa unami, nipo sachilosya imanyililo 
yekulungwa ni yakusimosya; kuti asokonesye, naku- 
komboleka, natimuno wakusaguka. Nale, ndekumta- 25 
gulila chile. Nakumti menema, Nale ali kwipululu : 26 
mkakopoka: nale ali mu ikolosa; mkapikanichisya. 
Pakuti mpela njasi jikukopoka ku likuuma lyuwa, 27 
nipo jikuwoneka mpaka ku likuswa lyuwa ; wati 'yoyo 
tiuwe wise wa Mwanagwao mundu. Kwana kose ku 28 
uli mtembo, kweleko tigachisongana matumbusi. 


24. 29-46 MATAYO 


29 Nambo papopo, panyuma pa kulaga kwa mowa 
'go, lyuwa silichipilila, mwesi ngusuchiwala, ndondwa 
tisichigwa mwinani, machili ga kwinani sigachitenga- 

30 nyika: soni nipo sichichiwoneka chimanyililo cha 
Mwanagwao mundu: soni nipo tisichilila ngosyo syosepe 
sya kusa 'kuno, nipo sachimlola Mwanagwao mundu 
alimkwisa m'maunde ga kwinani ni machili ni lumbili 

31 lualukulungwa. Nipo sachatuma wamitenga wakwe ni 
lilowe lyekulungwa lyepenga, nipo sachisonganya waku- 
saguka wakwe ku mbungo mcheche, kumtepa wa 
kwinani kwine mpaka kumtepa kwine. 

32 Pa mkuju nambo mlijiganye chitagu chakwe: 
auno utende 'uno pakuwa lualuwisi luambi luakwe, 
nakuumbutukula masamba gakwe, umwe mkumanyilila 

33 chuku chikuwandichila; we utende 'o nomwe wakwe, 
pomkuwona indu yosepe ali, mkamanyilileje awandi- 

34 chile, ali pa mlango. Chisimu’cho ngumti umwe, 
chisukulu achi ngisichipita, mpaka kumalichika ai 

35 yosepe. Yakwinani ni yakusa tiipite, nambo malowe 

36 gangu ngasagapita. Nambo ya lyuwa alyo ni katema 
'ko ngapali wakumanya, namuno wamitenga wa mwi- 

37 nani, namuno Mwanache, nambo Atatipe. Mpela 
mowa ga Nuhu, iyoyo tiuwe wise wa Mwanagwao 

38 mundu. Pakuti mpela mowa °go nkinichiiche chikumba 
'chila, walijimkung'wa ni walijimkulya, walijimkulo- 
mbela ni walijimkulombelwa, mpaka lyuwa li wajinjile 

39 Nuhu mwibweta; nipo nganamanyilila mpaka kwika 
chikumba, nekwatyosya; kwati iyoyo tiuwe wise wa 

40 Mwanagwao mundu. Katema 'ko kumgunda tawe 
achalume wawili: juine kujigalwa juine kusigala : 

41 achambumba wawili tawe wakusyaga pesyago; juine 

42 kujigalwa juine kusigala. Mkalindilile menema: 

kuti ngomkumanya lyuwa lyakwisa Mbujegwenu. 

43 Nambo mkamanye ai, kuti angamanyilile asyene 
nyumba ulonda u taiche juawii, angalindilile, ngaka- 

44 naleka nyumba jakwe kuti jisotoche. Menema mka- 
panganichisye chile nomwe wakwe, pakuti ngomkuma- 

45 nyilila katema ka taiche Mwanagwao mundu. Nduni, 
menema no juakutumika juakulupilika ni jua lunda, 
iuatamlindilisye mbujegwe pa majumba gakwe, 

46 kwapa yakulya yao katema kakwe? Akujinichilwa 
kapolo 'jo jua tamsimane alimkutenda aii, po tauje 

mbujegwe 'po. Chisimu cho mguti umwe, sachimli- 47 
ndilisya yosepe yakwe. Nambo nakuti kapolo juaku- 48 
sakala 'jo m'mtima wakwe, Ambuje atenda kawa ; naku- 49 
tanda kwaputa achikapolo achimjakwe, nakulya, naku- 
ng'wa nawo wakukolelwa ; mbujegwe kapolo 'jo sachiuja 50 
lyuwa li ngakuganisya, katema ka ngakumanya, nipo 51 
sachimsichita, nipo sachimbichila chipeleganyo chakwe 
pampepe ni wa ulamba: kweleko kwana kulila ni 
kulumanganya kwa meno. 
9 3) 'ONI uchimwene wa Mulungu tiulandanichiche 
ni achiwali likumi, watosile simuli syao, neko- 
pochela ku kumchingamila mlombela. Msano waliji 
wakulowela, msano waliji wakalamuka. Pakuti waku- 
lowela 'wo, po watosile simuli syao, nganatola mauta 
pampepe nasyo; nambo wakalamuka 'wo watosile mauta 
mwisasi mwao pampepe ni simuli syao. We utende 'o 
pakokowa mlombela 'jo, wosepe nekugwesela nekugona. 
Pakati chilo nekuwa kugumila, Nale, mlombela 'jo! 
Kopochelani ku kumchingamila. Achiwali 'wo wosepe 
nekwimuka, nekukolosya simuli syao. Wakulowela 'wo 
nekuti kwa wakalamuka 'wo, Atujao mauta genu ; ligo- 
ngo silimkusima simuli syetu. Nambo wakalamuka 
'wo wajanjile nekuti, Ankawa gangaikanila uwe nomwe: 
mjende nambo kwa wakusuma, mkalisumile mwasyene. 
Mkwaula welewo kusuma, nekwika mlombela 'jo; wo- 10 
sepe wapanganichisye wajinjile pampepe najo ku ya- 
kulya ya ulombela: nekuugala pamlango. Panyuma 11 
pakwe nekwika achiwali wane 'wala, kuti, Ambuje, 
Ambuje, mtuugulile. Nambo wajanjile, nekuti, Chisi- 12 
mu'cho ngumti umwe, ngengum'manya umwe. Mka- 13 
lindilile menema pakuti ngomkumanya lyuwa lyakwe 
namuno katema kakwe. 

Pakuti mpela mundu juakwaula ku chilambo chine, 14 
wawilasile achikapolo wakwe, nekwapeleganya chipanje 
chakwe. Wampele juine matalanto msano, juine gawili, 15 
juine ‘limo; kwa wosepe malinga ni lunda luao; ne 
mwanja. Juapochele matalanto msano 'jo, nekwaula 16 
papopo nekutenda malonda nago, nekonjechesya mata- 
lanto msano gane. We utende 'o juapochele gawili 'jo 17 
nekonjechesya gawili gane. Nambo juapochele limpepe 18 
'jo nekwaula, nekusola pasi, nekusisa ndalama ja mbuje- 
gwe. Pakukawa mnope, ambuje wao achikapolo 'wo 19 

25. 20-35 MATAYO 


20 nekwika nekuwalanganaga pampepe nawo. Juapochele 
matalanto msano 'jo nekwika, nekujigala matalanto 
msano gane, kuti, Ambuje, mwambele matalanto 
msano: nale, nyonjechesye matalanto msano gane. 

21 Mbujegwe nekumti, Kwambone, umwe kapolo jua chi- 
kulupi juambone: mtesile chikulupi ni indu yenandi; 
tingamlindilisye umwe indu yejinji: mkajinjile umwe 

22 m'lukondwa lua mbujegwenu. Juakupochela matalanto 
gawili 'jo nombe najo nekwika, nekuti, Ambuje, mwa- 
mbele matalanto gawili: nale nyonjechesye gawili gane. 

23 Ambuje wao nekumti, Kwambone, umwe kapolo jua 
chikulupi ni juambone: mtesile chikulupi ni indu 
yenandi, tingamlindilisye umwe indu yejinji : mkajinjile 

24 m'lukondwa lua mbujegwenu. Juapochele litalanto 
limpepe 'jo nekwika nombe najo nekuti, Ambuje, nama- 
nyilile kuti umwe muli juakunonopa, juakugungula ku 

25 ngunumpanda, juakuunganya ku ngunum'misa: nipo 
najogwepe, nekwaula nekusisa litalanto lyenu pasi: 

26 nale, mkwete lyenu. Nambo mbujegwe wajanjile, ne- 
kumti, Umweji kapolo juakusakala jua ulesi, mwama- 
nyilile kuti ngugungula ku nginimbanda ; ngusonganya 

27 ku nginimisa; mungawisile menema ndalama syangu 
pa wakukongola, pakwika pangu ningapochele syangu 

28 ni chilongwe chakwe. Mkamsumule juelejo menema 

29 litalanto 'lyo, mwape juakwete matalanto likumi. Pa- 
kuti kwa juakwete sichichipegwa, nipo sachijikuta : 
nambo kwa juangakola sichichisumulwa chakwete chose. 

30 Mkam'mponye kapolo juangalumbana ku chipi cha 
kusa 'chila: kweleko kwana kulila ni kulumanganya 
kwa meno. 

81 Nambo po sachijika Mwanagwao mundu m'lumbili 
luakwe, ni wamitenga wosepe pampepe najo, soni sachi- 
tama pa chitengu cha lumbili luakwe : paujo pakwe 

32 sachisonganya ngosyo syosepe: nipo sachalekanya juine 
ni juine, mpela juakulanga akulekanya ngosa ni mbusi: 

33 nipo sachiwika ngosa pamkono pamlyo pakwe, nambo 

34 mbusi pamchiji. Mchimwene soni nipo sachati wa pa 
mkono pamlyo pakwe, Jisani, umwe, wakujinichilwa ni 
Atati wangu, mkajinjile uchimwene wopanganichisye 

35 chile kwenumwe pakutanda pa ya kusa 'kuno: pakuti 
jangwete sala, nipo mwambele chakulya : jangwete njota, 
nipo mwambele kung'wa : naliji mlendo, nipo mwambo- 

chele ; jua makonope, nipo mwambwechiche ; nalwasile, 36 
nipo mwaiche kundola ; naliji m'nyumba jakutawila nipo 
mwaiche kwangune. Soni nipo sachimjanjila waku- 37 
goloka "wo, kuti Ambuje, twambweni chakachi jua sala, 
nekumlisya? namuno jua njota nekumpa kung'wa; 
Twambweni chakachi mlendo, nekumpochela ? namuno 38 
jua makonope nekumbwecha? Twambweni chakachi 39 
muli juakulwala namuno m'nyumba jakutawila, nekwika 
kwenumwe? Mchimwene ’jo nipo sachijanga, sachati, 40 
Ligongo pakuwa mwamtendele juine jua achimjangu 
"wa, wanandi 'wa, mwandendele uneji. Nipo sachati wa 41 
pamchiji nombe nawo, Tyokani pangune, walweselwe 
umwe, ku moto wangamala wompanganichisye Setani 
ni wamitenga wakwe: pakuti jangwete sala, nipo ngu- 42 
numumba chakulya ; jangwete njota nipo ngunumumba 
kung'wa: naliji mlendo nipo ngunumumbochela ; jua 43 
makonope, nipo ngunumumbwecha; juakulwala jua 
m'nyumba jakutawila, nipo ngunumjisa kundola. Nipo 44 
sachijanga nombe nawo, kuti, Ambuje, twambweni cha- 
kachi jua sala, namuno jua njota, namuno mlendo na- 
muno jua makonope, namuno juakulwala, namuno jua 
m'nyumba jakutawila, nipo ngunutumtumichila? Soni 45 
sachajanjila, kuti, Chisimu'cho, ngumti umwe, Ligongo 
ngunumumtendela juine jua achanandi 'wa ngunumu- 
ndendela'ne. Awawa sachijaula ku lusausyo luanga- 46 
mala: nambo wakugoloka 'wo ku umi wangamala. 
96 VAWONGOHI, po wamasile Yesu ge malowe 
'go, nipo watite kwa wakulijiganya wakwe, 
Mkumanyilila kuti pe tigapite mowa gawili, nekwika 
pasaka, nekupelekwa Mwanagwao mundu kuti ampa- 
chiche. Nipo wasongangene wambepesi wachakulu- 
ngwa, ni achakulungwa, wa wandu, ku nganya kwa 
juambepesi juamkulungwa, juamtele Kayafa; nipo 
watawile lukumbi kuti amkamule Yesu ni malindi 
ambulaje. Nambo watite, Pa chindimba ngwamba, sita- 
kuwa ungulu pa wandu. 

Yesu nipo waliji m'Betania, m'nyumba ja Siman jua 
matana, nipo wamyichile juamkongwe juana lisolosolo 
lya alabastro lya mauta ga mtengo wokulungwa, nipo 
wagajitile pa mtwe pakwe po watamaga kulya. Mku- 
wona wakulijiganya nipo watumbile, kuti, Ligongo 
chichi wasasi au? Pakuti agaga gangapakombwele 

10 kusumilwa yejinji, nekupegwa kwa wa ulanda. Yesu 
mkumanyilila ` nekumti, Ligongo chichi mtenda ku- 
msakalisya juamkongwe 'ju? pakuti andendele une 

11 masengo gambone. Pakuti mkwete wa ulanda pa- 
mpepe nomwe mowa gosepe, nambo uneji ngunumkola 

12 mowa gosepe. Pakuti pakwita aga mauta 'ga pa chiilu 

13 changu, angolosisye une ku uwilo wangu. Chisimu 'cho 
ngumti umwe, Kwana kose ku tuusalilwe kusa 'kuno 
utenga wambone au, indu ai nombe nayo, i watesile aju 
juamkongwe ’ju, tiisalilwe kweleko iwe chikumbuchilo 
chakwe. 

14 Soni juine jua wakulijiganya juamtela Yuda Iska- 
rioti, wajawile kwa wambepesi wa'chakulungwa nekuti, 

15 Ana mkusosa kumba chichi, nipo sinjimpeleka juejula 
kwenumwe? Nipo wampimile ndalama makumi ga- 

16 tatu. Mkutanda pelepo wasosaga ndawi jambone jaku- 
mpeleka. 

17 Auno utende 'uno, lyuwa lyakutanda lya mkato wa- 
ngachesuka, wakulijiganya waiche kwa Yesu, kuti, Ana 
kwapi mkusosa tukapanganichisye kuti mulye pasaka ? 

18 Nipo watite, Mjaule ku musi kwa nyono, mkajile sai 
kwa juelejo, Mjiganyo akuti, Katema kangu kawandi- 
chile; pasaka ngupanganya penumwe pampepe ni wa- 

19 kulijiganya wangu. Wakulijiganya nekutenda mpela 

20 walulile Yesu; nipo wapanganichisye pasaka. Li- 
gulo nipo watamaga kulya ni wakulijiganya likumi ni 

21 wawili; mkulya 'mo nipo watite, Chisimu 'cho ngumti 
umwe, jumo jua umwe sachimbeleka une ni malindi. 

22 Nipo wakwete chanasa chisyene, nekutanda wana wose 

23 kumti, Ana uneji Ambuje? Nipo wajanjile nekuti, 
J uakupamba pampepe none mumbale, jueleju sachimbe- 

24 leka une. Mwanagwao mundu akwaula mpelega chimle- 
mbechele, nambo ulaje uwe kwa juelejo jua tapelekwe 
najo Mwanagwao mundu ; angapundile akapagwa jue- 

25 lejo. Yuda Juampeleche ni malindi nekwanga, nekuti, 

26 Ana uneji, Rabbi? Nekumti, Mbelechete umwe. Mku- 
lya 'mo, Yesu nekutola mkato, nekujinichila nekugawa, 
nekwapa welewo, nekuti, Mtole, mlye; achi no chiilu 

27 changu. Nipo watosile mgao, nekulapila, nekwapa, 

28 kuti, Mkang'we au umwe wosepe ; pakuti achi no miasi 
jangu ja malangano, ji jajitichile wajinji ku kutyosya 

29 kwa yakulemwa. Nambo ngumti umwe, Ngising'wa 

soni ya chisogosi achi cha mvinyo, mpaka lyuwa li sinji- 
ching'wa pampepe nomwe cha sambano m'uchimwene 
wa Atati wangu 

Po wajimbile nyimbo, nipo wakopochele kuja kwitu- 30 
mbi lya Zeituni. 

Soni watite Yesu kwa welewo, Wosepe umwe tumku- 31 
waleje ni une chilo 'chino: pakuti chilembeche, Sinji- 
mkunula Juakulanga, ngosa sya likuga tisibalalikanga- 
niche. Nambo panyuma 'po tingajimuche, sinjimlongo- 32 
lela umwe ku Galilaya. Nambo wajanjile Petro, neku- 33 
mti, Nawa akakuwaleje wosepe nomwe, nambo une 
ngisinguwala kose. Yesu nekumti, Chisimu 'cho ngu- 34 
mti umwe kuti, Chilo achino, akanatongole tambala, 
tumungane une katatu. Petro nekumti, Nachiwamuno 35 
ngawajilwe kuuwa nomwe, ngisinimkana umwe. Waku- 
lijiganya wosepe nekuti iyoyo. 

Soni waiche Yesu pampepe nawo ku malo lina lyakwe 36 
Getsemane, nipo watite kwa wakulijiganya, Mtame 
umwe pepano, ngajaule une ako, ngapopele. Nipo 37 
watosile najo Petro ni achiwana wao Zebedayo wawili, 
nekumtanda chanasa, nekulaga. Soni watite kwa wele- 38 
wo, Mu mtima mwangu mwana chanasa chisyene chati 
kusosa kuuwa; mlonjele apano, mlindilile pampepe 
none. Nipo wasusile papanandi, nekugwa pa ngope 39 
jakwe, nekupopela, kuti, Atati wangu, nakukomboleka, 
mgao au undyochele une: nachiwamuno iyoyo, ngati 
mpela ngusosa une nambo mpela mkusosa umwe. Nipo 40 
waiche kwa wakulijiganya, nekwasimana ali m'lugono, 
nekumti Petro, Iyoyo, ngunumpakombola kulindilila 
pampepe none ndawi jimo? Mlindilile, mpopele mta- 41 
kwinjila m'yakulinga: msimutu ukusosa, nambo chiilu 
chikulepela. Soni wajawile kawili, nekupopela, kuti, 42 
Atati wangu, ukakomboleka kutyoka, akawe ngang'we, 
lisosa lyenu litendeche. Nipo waiche soni, nekwasimana 43 
ali m'lugono, pakuti galiji gamasito meso gao. Nipo 44 
walesile welewo soni, nekwaula, nekupopela katatu 
achiwechetaga soni malowe gagogo. Soni waiche kwa 45 
wakulijiganya, nekwati, Mgonejepe, kapumuleni: nale 
katema kaiche, Mwanagwao mundu akupelekwa m'yala 
ya wakulemwa. Jimukani, tujaule : nimlole, juakumbe- 46 
leka une ni malindi awandiche. 

Akanamale kuwecheta; nale, Yuda, juine jua likumi 47 

ni wawili, waiche pampepe najo liunjili lyekulungwa ni 
mbanga ni ngongo, lya kwa wambepesi wa'chakulungwa 
48 ni achakulungwa wa wandu. Juampeleche 'jo nekwapa 
chimanyililo, kuti, Jua tingamkomasye 'jo no juelejo : 
49 mkamkamule. Papopo nipo waiche kwa Yesu, nekuti, 
50 Kwambone, Rabbi; nekumkomasisya pa ngomo. Yesu 
nipo wamtite, Ambosanga, mtende chi mwaichile. Nipo 
51 waiche nekumkamula Yesu, nekumjigala. Nale, juine 
jua welewo waliji pampepe ni Yesu, nekutambalika 
mkono wakwe, nekuswekula lupanga luakwe, nekumku- 
nula kapolo jua juambepesi juamkulungwa, nekumsi- 
52 chita pepilikanilo. Nipo wamtite Yesu, Swekani soni 
lupanga luenu mwiuto mwakwe: pakuti wosepe waku- 
53 kamula lupanga tajonasiche ni lupanga. Ana mkuga- 
nisya kuti ngengupakombola kumchondelela Atati wa- 
ngu, nipo sachatuma auno utende 'uno makuga likumi 
54 ni gawili ga wamitenga? Ana uli menema tigamale 
55 malembo, gati chikawajilwe chati iyoyo? Ke katema 
'ko Yesu nekuti kwa maunjilii, Ana mkopochele kunga- 
mula une ni mbanga ni ngongo mti juawii? Mowa 
mugakupitila natemi m'nyumba ja mbepesi njijiganyaga, 
56 nipo ngunumungamula. Yosepe ni iwoneche nam 
kuti malembo ga waprofeti gamalichiche. Wakuliji- 
ganya wosepe nipo wamlesile, nekutila. 
57 Wamkamwile Yesu 'wo nipo wamjigalile kwa Kayafa 
juambepesi juamkulungwa, po wasongene wakulemba 
58 na achakulungwa. Petro nambo wamkagwile kwanaula, 
ku nganya kwa juambepesi juamkulungwa, nekwinjila, 
nekutama pampepe na achikapitao kuti alole ya pa 
59 mbesi. Wambepesi wa chakulungwa ni achakulungwa 
wose nipo wamsosele Yesu mboni jajinami, kuti aka- 
60 mbulaje ; nipo nganajiwona, nachiwamuno waiche wa- 
61 mboni wamanami wajinji. Panyuma nambo waiche 
wawili, nekuti, Ajuju watite, Ngupakombola kupasula 
nyumba ja Mulungu, nekujitawa soni mowa gatatu. 
62 Juambepesi juamkulungwa nekwimuka, nekumti, Ana 
wangajanga kandu? Ana akumbelechetela uli wamboni 
63 awawa? Yesu nambo wamyalele. Juambepesi juamku- 
lungwa nekumti, Ngumlumbisya ku Mulungu wajumi, 
mtutagulile kanga muli Kristo 'jula, Mwanagwao Mu- 
64 lungu. Yesu nekumti, Mtite umwe: nachiwamuno 
iyoyo ngumti umwe, Panyuma pakwe 'pano, somchi- 

mbona Mwanagwao mundu achitamaga pa mkono pa 
mlyo pa machili, achiikaga pa maunde ga mwinani. 
Juambepesi juamkulungwa nipo wapapwile yakuwalila 65 
yakwe, nekuti, Asocheye: ana tukasosele chichi wa- 
mboni? nimlole sambano mpikene chisocheyo: ana 66 
mkuti umwe uli? Nipo wajanjile, kuti awajilwe kuuwa. 
Nipo wamsunile mata pa meso pakwe, nekumtimba : 67 
wane nekumputa ni magasa gao, kuti, Mtuwelechetele, 68 
Kristo: ana wani amputile ? 

Petro nambo watamaga pasa panganya: mwali nipo 69 
wamyichile, nekuti, Nomwe wakwe mwaliji pampepe ni 
Yesu mGalilaya 'jo. Nambo wakanile m'meso kulola, 70 
kuti, Ngongumanya i mkuti umwe. Po wakopweche 71 
kwipenu, juine mwali wambweni, nekuti kwa welewo 
watamaga pelepo, Ajuju waliji pampepe ni Yesu m'Na- 
zareti 'jo. Soni nipo wakanile nekulumbila, Ngongu- 72 
m'manya mundu 'jo. Panyuma pakwe papanandi wele- 73 
wo wajimililaga waiche, nekuti kwa Petro, Yakuwonatu, 
nomwe wakwe muli jua mwa welewo ; pakuti uwechete 
wenu utenda kum'manisya. Nipo watandite kulwesa 74 
ni kulumbila, Ngongumanya mundu 'jo. Tambala 
nekutongola papopo. Petro nipo wakumbuchile lilowe 75 
lyatite Yesu, Akanatongole tambala, tumungane une 
katatu. Nipo wakopweche, nekulila kusyene. 
yari UNDAWI nipo wamtawilile Yesu lukumbi 

wambepesi wa'chakulungwa wose na achaku- 
lungwa wa wandu, kuti ambulaje; nipo wamtawile, 2 
nekumjigala, nekumpeleka kwa Pilato kazembe. 

Yuda soni, juampeleche 'jula, po waweni kuti gamgo- 3 
mele, nekulipitikusya, nekuusya ndalama 'sila makumi 
gatatu kwa wambepesi wa'chakulungwa na achakulu- 
ngwa, kuti, Ndemwisye pakupeleka miasi jangalemwa. 
Nambo watite, Chelecho chetu uli? mkalole umwe. 
Nipo waponisye ndalama m'nyumba 'jo, nekwaula ; nipo 
wajawile nekulipopotola. Wambepesi wa'chakulungwa 
nekutola ndalama ’syo, nekuti, Ngeikomboleka kusiwika 
mwibweta, ligongo pakuwa mtengo wa miasi. Nipo 
watawile lukumbi, nekusuma nasyo mgunda wa agumbi, 
kuti ajase pelepo achalendo. Lye ligongo 'lyo mgunda 
'o watelwe, Mgunda wa miasi, mpaka lelo. Pelepo 
nipo yamalichiche yawelechetelwe ni Yeremiya mprofeti 
ula, kuti, Nipo watosile YA 'sila makumi gatatu, 

mtengo wa juelejo juamtemele, jua wamtemele mtengo 
10 wanache wa Israeli; nipo wasipelechele mgunda wa 
agumbi, mpela wa'sasile une Ambuje. 
11 Yesu nipo wajimi paujo pa kazembe: nekumbusya 
kazembe achitiji, Ana 'mweji no mchimwene jua wa- 
12 Yahudi. Yesu nekumti, Mbechete "mwe. Po wambe- 
lechetele wambepesi wa chakulungwa ni achakulungwa, 
13 nganalisala kandu. Soni Pilato wamtite, Ana ngunum- 
14 pikana yati "iyi yakumbelechetela? Nipo nganamjanga, 
namuno lilowe limo: we utende'o wasimongwile mnope 
15 kåzembe 'jo. Pa chindimba 'po kazembe nipo wasyo- 
werere kwagopolela wandu juamtawe 'jumo, jua wamso- 
16 saga. Ke katema 'ko nipo wakwete juamtawe juapi- 
17 kaniche, lina yakwe Baraba. Menema po wasongange- 
ne, Pilato nekwati, Ana mkusosa nduni ngamgopolele ? 
18 Baraba kanga Yesu juamtele Kristo. Pakuti wamanyi- 
19 lile wampeleche ligongo lya lupuso. Alimkutama pa 
chitengu cha magambo, msonogwe nekumtumichisya, 
kuti, Mkamkane juakugoloka 'jo: pakuti ndasile yejinji 
20 lelo pakumsagamila juelejo. Wambepesi wa'chakulu- 
ngwa ni achakulungwa nipo wakanichisye maunjili 'go 
21 kuti ajuje Baraba, amjonanje Yesu. Nambo kazembe 
nekwati, Ana juapi jua wawili "wo mkusosa kuti ngamgo- 
22 polele? Nipo watite, Baraba. Pilato nekwati, Ambi ti- 
ngamtende Yesu uli juamtele Kristo? Wosepe nekuti, 
23 Ampachiche pa mgomba. Nipo watite, Chakusakala chi- 
chi atesile nambo? Nambo wagumisile mnope kuti, 
24 Ampachiche pamgomba. Mkuwona Pilato kuti nganapa- 
kombola kose, nambo ungulu syapundile, nipo watosile 
mesi, nekunawa yala paujo pa maunjili, kuti, Nginingola 
likawamba pa miasi ja juakugoloka aju : mkalole umwe. 
25 Wandu wosepe nekwanga, nekuti, Miasi jakwe jiwe pe- 
26 tuwe ni pa achiwana wetu. Nipo wagopolele Baraba : 
nambo Yesu wamputile nekumpeleka kuti ampachiche 
pa mgomba. 
27 Asikari wa kazembe nipo wamjigalile Yesu ku nganya, 
28 nekumsonganila likuga lyosepe. Nipo wambusile, ne- 
29 kumbwecha chakuliunichila cha usalili. Nipo watiwile 
lisanda lya miwa nekuliwika pa mtwe pakwe, ni litete 
m'mkono wa mlyo wakwe; nipo watindiwele paujo pa- 
kwe, nekumtenda chipongwe, kuti, Kwambone, Mchi- 
30 mwene jua waYahudi! Nipo wamsunile mata, nipo 

watosile litete nekumkunula pa mtwe. Po wamtesile 31 
chipongwe 'po, nekumbula chakuliunichila, nekumbwe- 
cha yakuwalila yakwe, nekumjigala kuti ampachiche 
pa mgomba. 

Mkukopoka 'mo nipo wasimene mundu mKurene, 32 
lina lyakwe Siman: juelejo wampatichisye, ajigale 
mgomba wakwe. Po waiche kwiuto lina lyakwe Gol- 33 
gota, no, Liuto lya chikalakasa, nipo wampele amwe 34 
mvinyo wowanganichisye ni ndulu : po waupasisye wa- 
kanile kung'wa. Po wampachiche 'po, nipo wagawenye 35 
chakuliunichila chakwe, achilondolaga chisango: nipo 
watemi nekumlindilila pelepo. Nipo wawisile pa- 36, 37 
chanya pa mtwe pakwe chimbelechetelo chakwe chachi- 
lembeche, AJU NO YESU MCHIMWENE JUA WA YAHUDI. 
Soni wapachiche najo wa chikwaku wawili, juine ku- 38 
mlyo, juine kumchiji. Wakupita 'wo nekumsocheya, 39 
achipukunyaga mitwe jao, kuti, Umweji wakoonanga 40 
nyumba ja mbepesi, nekujitawa soni mowa gatatu, 
mlikulupusye; nimbaga 'mwe Mwanagwao Mulungu, 
mtuluche pa mgomba 'po. We utende 'o nombe nawo 41 
wambepesi wa'chakulungwa, achimtendaga chipongwe 
ni wakulemba ni achakulungwa, nekuti, Akulupwisye 42 
wane; ngakupakombola kulikulupusya msyene. Ali 
mchimwene jua Israeli; atuluche sambano ku mgomba 
'ko, nipo tutumkulupilile. Akumkulupilila Mulungu ; 43 
amkulupusye sambano, nawaga akumsosa : pakuti wa- 
tite kuti, Ndili Mwanagwao Mulungu. Wa chikwaku 44 
'wo wapachikwe najo nombe nawo nekumlalatila iyoyo. 

Mkutanda pa ndawi ja msano ni jimo nekuwa chipi 45 
pa chilambo posepe, mpaka ku ndawi ja msano ni mche- 
che. Mpela ndawi ja msano ni mcheche, Yesu neku- 46 
gumila ni lilowe lyekulungwa, nekuti, Eli, Eli, lama 
sabakthani? no, Mulungu wangu, Mulungu wangu, 
ligongo chichi mwandesile ? Wane wa welewo wajimili- 47 
laga pelepo mkupilikana, nekuti, Akumbilanga Eliya. 
Juine jua welewo papopo nekuutuka, nekutola sifongo 48 
jajigumbale chinyung'unyung'u, nekujiwika petete, ne- 
kumpa ang'we. Wane nekuti, Aleche ; tukalole kanga 49 
akwisa Eliya ku kumkulupusya. Yesu nekugumila soni 50 
ni lilowe lyekulungwa, nekupeleka msimu wakwe. Nale 51 
nguo ja lusasa ja pa nyumba ja mbepesi japapwiche 
kutanda kwinani kwika pasi ; chilambo 'cho nekutenga- 

52 nyika; malwala nekupapuka; malembe nekuuguka ; 
53 iilu yejinji ya waswela wa wagonile, nekwimuswa ; mku- 
kopoka ku malembe pa nyuma pa kwimuka kwakwe, 
wajinjile mmusi woswela, nekwawonechela wajinji. 
54 Kenturio ni welewo waliji pampepe najo achimlindili- 
laga Yesu, po wachiweni chilungu 'cho, ni indu yatende- 
che 'yo, nipo wajogwepe kwakujinji, kuti, Yakuwonatu, 
55 Juelejo no Mwanagwao Mulungu. Achambumba waji- 
nji waliji pelepo, achimbonaga kwanaula, wewala waka- 
gwile Yesu pakuuma ku Galilaya achimtumichilaga : 
56 wapali pa welewo Maryamu Magdalene, ni Maryamu 
achikulu wao Yakob ni Yose, na 'chikulu wao wanache 
wa Zebedayo. 
57 Ligulo nipo waiche juakusichila jua ku Arimataya 
lina lyakwe Yusuf, nombe najo waliji juakulijiganya jua 
58 Yesu: jueleju wajawile kwa Pilato nekujuga chiilu cha 
59 Yesu. Soni Pilato nekulula kuti chipelekwe. Yusuf 
nekutola chiilu, nekuchiwilijilila ni bafuta jajiswela, 
60 nipo wachiwisile mwilembe lyakwe lya sambano lyesole 
pa lwala : nipo wayingalamwile liganga lyekulungwa pa 
61 mlango pelembe 'po, nekwaula. Maryamu Magdalene 
waliji papopo, ni Maryamu juine, achitamaga pakulolela 
lilembe. 
62 Kundawi kwakwe, pakuwa lya kukagula Mbanga- 
nichisye, wambepesi wachakulungwa ni waFarisayo 
63 waikangene pa Pilato, kuti, Mchimwene, tukukumbu- 
chila kuti juakulambusya 'jula watite, ali chiwela 
juamjumi, Pakupita mowa gatatu tingajimuche soni. 
64 Mkalule menema kuti lilembe lilimbichiche mpaka 
lyuwa lya gatatu: akasajisa wakulijiganya wakwe, 
akasamjiwa, akasati wandu, Ajimwiche kwa wauwe; 
ulemwa wa kunyuma nipo tiupunde kusakala ni waku- 
65 tanda. Pilato nekwati, Mkwete alonda : ajendeje ali- 
66 limbiche mpela mkumanya. Nipo wajawile nekuli- 
mbika lilembe 'lyo, nekulemba chimanyililo peganga, 
alonda ali pampepe nawo. 
9 8 PAULA Sabato, pakutanda kucha, lyuwa 
lyakutanda lya mlungu, nipo waiche Ma- 
2 ryamu Magdalene ni Maryamu juine 'jula kulilola lile- 
mbe. Nale chapali chilungu chachikulungwa : pakuti 
mtenga wa Ambuje watulwiche kwinani, nekwika 
nekwingalamula liganga, nekutama pachanya pakwe. 

Chisau chakwe chaliji mpela njasi, ni yakuwalila yakwe 
yeswela mpela matalila: ligongo woga alonda 'wala 4 
watetemelaga, nekuwa mpela wauwe. Mtenga nekwa- 5 
nga, nekuti kwa 'chambumba 'wo, Mkajogopa : nimanyi 
kuti mtenda kusosa Yesu jua wampachiche. Ngana- 6 
pagwa apa ; pakuti wajimwiche, mpela watite. Mjise 
mkalole peuto pe wagonile Ambuje. Mkajanguye 7 
mkatagulile wakulijiganya wakwe, Ajimwiche kwa wau- 
we; nale, akumlongolela ku Galilaya ; s. kweleko so- 
mchimlola; nale, nimtagulile. Nipo watyosile chitema 8 
kwilembe 'ko ni woga ni lukondwa lualukulungwa, ne-' 
kuutuka kwasalila wakulijiganya wakwe. Nale, Yesu 9 
nekwasimana, nekuti, Kwambone. Nipo waiche, neku- 
mkamula pa masajo gakwe, nekumtindiwalila. Yesu 10 
nipo watite, Mkajogopa : mjendeje, mkatagulile achi- 
mjangu kuti ajaule ku Galilaya kweleko sachimbona 
'ne. 

Mkwenda 'mo, nale, wane wa alonda 'wala nekwinjila 11 
m'musi nekusala kwa wambepesi wa'chakulungwa 
yosepe yawoneche. Po wasongene ni achakulungwa, 12 
nekutawa lukumbi, nipo wapele ndalama syanyinji 
kwa asikari 'wo, kuti, Mjile sai, Wakulijiganya wakwe 13 
waiche chilo, nekumjiwa, uwe tuli m'lugono. Nakupi- 14 
kanika achi pa kazembe, tutumkanichisye juelejo, nipo 
tutumtende umwe kuti mtakupwelela. Nipo watosile 15 
ndalama 'syo, nekutenda mpela wajiganyiche ; ngani aji 
japite posepe pa wa Yahudi mpaka lelo 'jino. 

Nambo wakulijiganya likumi ni jumo nekwaula ku 16 
Galilaya, kwitumbi kuwalanjile Yesu. Po wambweni 17 
"po, nipo wamtindiwalile; nambo wane wawanichisyaga. 
Yesu nipo waiche kwa welewo, nekwawelechetela, kuti, 18 
Ulamusi wose upegwile kwangune kwinani ni kusa 
'kuno. Mjendeje menema, mkatende wakulijiganya 19 
ngosyo syosepe, mchabatisaga m'lina lya Atati, lya 
Mwanagwao, ni lya Msimu Waswela: mchajiganyaga 20 
kukumbuchila yana yose i nimtagulile: nale ndili 
pampepe nomwe mowa gosepe, mpaka kumalichisya 
kwa ndala sya kusa ‘kuno, 

UTENGA WAMBONE WA MARKO. 


I PANDANDA pa utenga wambone wa Yesu Kristo, 
Mwanagwao Mulungu. 
2 Mpelaga chilembeche m'Isaya mprofeti ula, 
“ Nale, ngutuma jua mtenga juangu pa meso penu, 
Jua sachikolosya litala lyenu : 
3 Lilowe lya juakugumila mwipululu, 
Panganichisyani litali lya Mulungu, 
Golosyani makondo gakwe ; 
4 Aiche Yohana, juabatisilemwipululu, nekulalika ubatiso 
wa kupitikusya kwa kutondowela kwa yakulemwa. 
5 Nekumkopochela wosepe wa m'chilambo cha uYahudi, 
ni wa ku Yerusalemi wosepe; nipo wabatiswile najo 
m'lusulo lua Yordano, achilijitichisyaga yakulemwa yao. 
6 Yohana wawete mang'omba ga ngamila, ni chikowe cha 
chipende m'chiunu mwakwe ; nekulya sombe ni uchi 
7 wa mwitinji. Nekulalika, kuti, Sachiika mu nyuma 
jangu juambundile 'ne, ilumbo ya ikwakwata yakwe 
8 ngenguwajilwa kwinama kugopola. Uneji nambatisile 
ni mesi; nambo juelejo sachimbatisa ni Msimu Wa- 
swela. 
9 Yawoneche ge mowa 'go, nipo waumile Yesu ku 
Nazareti m'Galilaya, nekubatiswa ni Yohana m'Yordano 
10 °mo. Mkuchuuka papopo m'mesi, nekulola kwinani 
kwapapwiche, ni Msimu mti njuwa alimkumtuluchila : 
11 nipo lyaumile kwinani lilowe: Umweji Mwanangu jua- 
mnonyelwe, ngusechelela namwe. 
12 Papopo Msimu nipo wamtyosisye kuja kwipululu. 
13 Nipo waliji mwipululu 'mo mowa makumi mcheche, 
nekulinjilwa ni Setani; nipo waliji pampepe ni ikoko ; 
nekumtumichila wamitenga. 
14 Panyuma wapelekwe Yohana, Yesu wapite ku Gali- 
laya mchilalikaga utenga wambone wa Mulungu, achi- 
15 tiji, Katema kaiche, uchimwene wa Mulungu uwandi- 
chile : mpitikuche, mukulupilile utenga wambone. 
16 Mkupita pa nyasa ja Galilaya, nipo waweni Siman na 
Andrea mpwakwe Siman alimkuponya luau m'nyasa : 

pakuti waliji wakutanjisya somba. Yesu nipo watite, 17 
Mungaguleje, nipo sinjimtenda umwe wakutanjisya 
wandu. Nipo walesile papopo nyau syao, nekumkagula. 18 
Mkupita paujo panandi, nipo waweni Yakob mwanagwao 19 
Zebedayo, ni Yohana mpwakwe, waliji nembe nawo 
m'wato achikolosyaga nyau syao. Nipo wawilasile 20 
papopo welewo, nipo walesile wese wao Zebedayo m'wato 
'mo pampepe ni wakutumika, nekumkagula. 

Nipo wajinjile m Kapernaum; lyuwa lya Sabato nipo 21 
wajinjile papopo m'sunagogi, nekwiganya. Nipo wala- 22 
pile kwiganya kwakwe: pakuti wajigenye mpela juana 
ulamusi, ngati mpela wakulemba. Nipo waliji m'momo 23 
m'sunagogi mwao mundu juana lisoka lya usakwa,; 
nekugumila kuti, Ana tukwete chichi nomwe; umweji 24 
Yesu jua ku Nazareti? Ana mjisile kutujonanga ? 
nimanyi umwe, Waswela wa Mulungu. Yesu nekumja- 25 
muka, nekuti, Myalalani, kopokani mwa juelejo. Lisoka 26 
lya usakwa 'lyo nekopoka m'juelejo, lichimpapulaga 
lichigumilaga ni lilowe lyekulungwa. Nipo wasimo- 27 
ngwile wana wose, nekuwamkuusyana kuti, Ana chichi 
achi? chijiganyo cha sambano? ni ulamusi akugalulila 
masoka ga usakwa muno, nipo gakumpilikana. Lumbili 28 
luakwe luapite mosepe m'momo m'chilambo chosepe 
chakusyungula Galilaya. 

Po wakopweche m'sunagogi 'mo, papopo waiche ku 29 
nyumba ja Siman ni Andrea; Yakob ni Yohana waliji 
pampepe najo. Akwegwao Siman nipo wagonile alwa- 30 
sile chiwisuku ; nipo wamsalile papopo ya juelejo ; nipo 31 
waiche nekumkamulila mkono, nekumjimusya ; chilwele 
'cho nipo chamlesile, nipo watumichile welewo. 

Ligulo, pekwaswele lyuwa, nipo wamjigalile waku- 32 
lwala wosepe, ni wana masoka wosepe. Nipo wasonga- 33 
ngene pampepe pamlango wa ku musi wosepe. Nipo 34 
waposisye wakulwala wajinji wana ilwele ngosyongosyo, 
nekutyosya masoka gamajinji; nganagalekaga masoka 
'go kuti gawelechete, ligongo gam' manyilile. 

Kundawi kumasikusiku, wajimwiche nekopoka, ne- 35 
kwaula kwipululu, nekupopela pelepo. Nipo wamka- 36 
gwile Siman na'chimjakwe; nekumsimana, nekumti, 37 
Alimkumsosa wana wose. Nekwati, Kwe tujaule kwine 38 
ku misi jine 'ji, ngalaliche pelepo nombe napo: lye 
ligongo 'li nakopochele, Nipo wajinjile m'sunagogi 39 

mwao ku Galilaya kosepe, achilalikaga, achityosyaga 
masoka. 
40 Nipo wamyichile juamatana, achimchondelelega, achi- 
mtindiwalilaga, achimtiji, Namkusosa mkupakombola 
41 kumbosya'ne. Mkukola chanasa, mkutambalika mkono 
42 wakwe, nekumkwaya, nekumti, Ngusosa; mpole. Ma- 
43 tana 'go nipo gamlesile papopo, nipo waposile. Nipo 
wamlulile 'chenene, papopo nekumjausya, nekumti, 
44 Mkosomtagulila wandu : nambo mjende, mkalilosye kwa 
juambepesi, mkataje mbepesi ja kuposya kwenu indu 
45 yaluwile Musa, ya mboni jao. Nambo wakopweche,neku- 
tanda kulalika kwakujinji, nekwenesya lilowe mpaka po 
nganapakombola soni Yesu kwinjila m'musi pamanyiche, 
nambo waliji pasa pepululu: nipo wamyichile wa kosepe. 
9 PAN YUMA gapite mowa gane, soni nipo wajinjile 
m’ Kapernaum, nipo wapikaniche ali m'nyumba. 
2 Nipo wasongangene pampepe wajinji, mpaka paliji 
pangali mapesa namuno pamlango, so ; nipo waweleche- 
3 tele welewo lilowe. Nipo wamyichile achijigalagamundu 
4 juakulwala chitetemelo, juamjigale mcheche. Pakana- 
pakombola kumbandichila ligongo liunjili, nipo wawi- 
mwile chipagala ku waliji 'ko : po wasotwele, nipo watu- 
5 lwisye ugono mu wagonile juakulwala 'jo. Mkuwona 
chikulupi chao, Yesu nekumti juakulwala chitetemelo, 
6 Mwanangu, yakulemwa yenu itondowelwe. Nambo 
wapali wakulemba wane achitamaga pelepo, achigani- 
7 syaga m'mitima jao, Ligongo chichi akuwelecheta aii 
jueleju ? atenda kusocheya : wani akupakombola kuto- 
8 ndowela yakulemwa, akawe jumwepe, Mulungu. Mku- 
lola Yesu papopo mu msimu wakwe kuti waganisyaga 
iyoyo nachimsyene, watite, Chichi mkuganichisya aii 
9 mu mitima jenu? Ana papi no pa chitema, namuno 
pakusala kwa juakulwala chitetemelo, Yakulemwa 
yenu itondowelwe ; namuno pakusala, Jimukani, jiga- 
10 lani ugono wenu, jendani? Nambo mkamanye kuti 
Mwanagwao mundu akwete pasi 'pano ulamusi wakuto- 
ndowela yakulemwa, (akuti kwa juakulwala chitete- 
11 melo), Ngumti 'mwe, Jimukani, jigalani ugono wenu, 
12 jaulani ku nyumba kwenu. Nipo wajimwiche, nekuji- 
gala papopo ugono 'o, nekopoka m'meso kulola; nipo 
wasimongwile wosepe, nekumkwesya Mulungu, kuti, 
Ngunutuwone au utende 'u. 

Nipo wakopochele soni kuja ku nyasa, nekumsonga- 13 
nila liunjili lyosepe 'lyo, nipo wajigenye. Mkupita, 14 
nipo wambweni Lawi mwanagwao Alfayo alimkuta- 
ma pakusonganya msongo, nekumti, Mungagule 'ne. 
Nipo watyosile, nekumkagula. Yawoneche yati, wata- 15 
maga m'nyumba mwakwe, wa misongo ni wakusakala 
wajinji watemi ni Yesu ni wakujiliganya wakwe: pa- 
kuti waliji wajinji, nipo wamkagwile. Wakulemba wa 16 
waFarisayo, po wambweni alimkulya pampepe ni waku- 
sakala ni wa misongo, watite kwa wakulijiganya wakwe, 
Akulya akung'wa pampepe nawo wa misongo ni waku- 
sakala. Po wapilikene Yesu no watite, Wana umi 17 
wangasosa sing'anga, nambo wakulwala : nginiika kwa- 
wilanga wakugoloka, nambo wakusakala. 

Nipo watamaga wangalya wakulijiganya wao Yohana 18 
ni waFarisayo: nipo waiche nekumti, Ligongo chichi 
akutamaga wangalya wakulijiganya wao Yohana ni 
wakulijiganya wao waFarisayo, nambo wakulijiganya 
wenu wangatama wangalya? Nekwati Yesu, Ana 19 
wanache wa chikolosa cha kulombela akupakombola 
kutama wangalya juakulombela ali chiwela nawo? 
Juakulombela ali chiwela ngakupakombola kutama 
wangalya. Nambo sigachiika mowa ga sachityocheswa 20 
kwa welewo juakulombela, ge mowa 'go sachitama 
wangalya. Ngapali mundu juakutota chigamba cha 21 
nguo ja mbisi mu yakuwalila yewisale: ligongo ji 
jingapatiche 'jo jikusapula, ja mbisi jikusapula pa 
jajiwisale, nekupunda kupapuka. Ngapali mundu jua- 22 
kutaga mvinyo wa mbisi m'mapende gamawisale : 
ligongo mvinyo tiupapule mapende, nekoonasika mvinyo 
ni mapende; nambo akutaga mvinyo wa mbisi 
m'mapende ga mbisi. 

Nipo yawoneche yati, wapitaga mu migunda lyuwa 23 
lya Sabato: wakulijiganya wakwe, mkupita, nekutanda 
kunenyena masache ga trigu. No wamtite waFarisayo, 24 
Nale, ligongo chichi wakulijiganya wenu akutenda aii 
yangakomboleka lyuwa lya Sabato. Nekwati, Ana 25 
ngunumbalanga 1 watesile Daud, po wasowile, neku- 
mkola sala, juelejo ni welewo waliji pampepe najo? 
Kuti wajinjile m'nyumba ja Mulungu, Abiatar ali 26 
juambepesi juamkulungwa, no walile mikato jakulosya, 
ji jili jangakomboleka kulya wane, akawe wambepesi- 

27 pe, nipo wapeleche kwa welewo waliji najo? Nipo 
watite, Sabato wapanganyiche ligongo lya wandu, ngati 
28 wandu ligongo lya Sabato: we utende 'o Mwanagwao 
mundu ali mbuje jua Sabato nombe najo. 
3 NE? wajinjile soni m'sunagogi: mwelemo mwa- 
liji mwana mundu juana mkono wojumu. 
2 Nipo wamlolechesyaga, kanga tamposye lyuwa lya 
3 Sabato, kuti ambechetele. Nekumti mundu juana 
4 mkono wojumu 'o, Jimukani pachilikati. Nipo watite, 
Ana kukomboleka kutenda yambone namuno kutenda 
yakusakala lyuwa lya Sabato? kukosya umi namuno 
5 kuulaga? Nambo wamyalele. Po walolesisyelolesisye 
ni lutumbilo, alimkulaga ligongo unonono wa mitima 
jao, nipo watite kwa mundu 'jo, Mtambaliche mkono 
6 wenu. Nipo wautambaliche : mkono 'o nekupola. Wa- 
Farisayo nipo wakopweche, papopo nekutawa lukumbi 
ni waHerode ya juelejo kuti amjonanje. 
7 Yesu nipo wausile ku nyasa pampepe ni wakuliji- 
ganya wakwe; liunjili lyekulungwa lya ku Galilaya 
8 nekumkagula: ku uYahudi, ni ku Yerusalemi, ni ku 
Idumayo ni pesi Yordano, ni ku ndunji ja ku Turo ni 
Sidon nipo lyaumile liunjili lyekulungwa, nekumyichila 
9 pakupilikana yosepe yatesile. Nipo watagulile waku- 
lijiganya wakwe kuti kawato kamlinde, ligongo lya 
10 liunjili, atakumbijikanya: pakuti waposisye wajinji; 
menema wambijikenye wana wose wana yakupoteka 
ll kuti amkwaye. Masoka ga usakwa, pe gambweni, 
nekugwa paujo pakwe, nekugumila, kuti, Umweji no 
12 Mwanagwao Mulungu. Nipo walulile welewo kwaku- 
jinji kuti akasam'manyisya. 
13 Nipo wakwesile mwitumbi,no kwawilanga juana juose 
14 jua wamsosaga msyene: nipo wamjisile, Nipo wako- 
15 lasile likumi ni wawili, kuti awe pampepe najo, awatume 
16 kukulalika, kukola ulamusi wakutyosya masoka : Siman 
17 wampambichile lina Petro; ni Yakob mwanagwao Zebe- 
dayo, ni Yohana mpwakwe Yakob; awawa wapambichile 
18 lina Boanerges, ndo Achiwanawao chilindimo: niAndrea, 
ni Filipo, ni Bartolomayo, ni Matayo, ni Tomaso, ni 
19 Yakob mwanagwao Alfayo, ni Tadayo, Siman mKanani, 
ni Yuda Iskarioti juampeleche ni malindi. 
20 Nekwinjia m'nyumba. Soni nipo lyasongangene 
liunjili 'lyo mpaka pakanapakombola kulya yakulya. 

Papilikene achimjakwe, nipo wakopweche amkamule: 21 
pakuti watite, Akwete masoka. Nipo watite wakulemba 22 
watulwiche ku Yerusalemi, Akwete Beelzebub, ni, Ni 
mchimwene jua masoka akutyosya masoka. Nipo 23 
wawilasile welewo, nekwati mu itagu, Ana uli Setani 
tapakombole kumtyosya Setani? Naga uchimwene 24 
tiupanduchilane na msyene, uchimwene 'o nguupajima. 
Naga nyumba tijipanduchilane na msyene, nyumba 'jo 25 
ngijipajima. Setani naga aligalauchile, nekupanduchi- 26 
lana, ngakupajima, nambo akumala. Nambo ngapali 27 
Juakupakombola kwinjila m'nyumba mwa jua machili, 
nekusumula chipanje chakwe, akatawe kaje jua machili 
Jo; soni nipo tapakombole kusumula nyumba jakwe. 
Chisimu 'cho ngumti umwe, Yakulemwa yao yose 28 
tiitondowelwe kwa achiwana wao wandu, ni yakusocheya 
yao i wakusocheya nao yose: nambo juatawe juose 29 
tamsocheye Msimu Waswela ngasakola kutondowelwa, 
nambo wamgomele ulemwa wa, ndala: ligongo watite, 30 
Akwete lisoka lya usakwa. 

Nipo waiche achikulugwe na'chapwao; mkwima pasa, 31 
nekumtumisya kumbilanga. Nipo lyatemi ndendeleje 32 
liunjili; nipo wamtite, Nale, pasa 'po achikulu wenu ni 
achapwenu atenda kumsosa. Nipo wajanjile nekuti, 33 
Achikulu wangu na'chapwanga wani? Mkwalolesyalo- 34 
lesya welewo watemi ndendeleje, nekuti, Nale, achikulu 
wangu nachapwanga. Pakuti juatawe juose tatende 35 
lisosa lya Mulungu, juelejo no mpwanga, ni mlumbu- 
gwangu, na'chikulu wangu. 

4 SONI nipo watandite kwiganya m'mgulugulu nyasa. 

Nipo lyamsonganganile liunjili lyekulungwa 
mnope, mpaka po walilonjele m'wato, nekutama 
m'nyasa: liunjili lyose lyaliji mmgulugulu nyasa pa 
mkuli. Nipo wajigenye indu yejinji mu itagu, mkwi- 
ganya 'mo nekwati, Apikane: Nale juakupanda akopo- 
chele ku kupanda: Yawoneche yati, mkupanda 'mo, 
mbeju sine nipo syagwile m'mgulugulu litala, nekwika 
ijuni nekusimala. Sine nekugwa pa maganga paliji 
pangakola litaka lyejinji ; nipo syamesile papopo ligongo 
nginisikola litaka lyakwendesya ; pe lyakwesile lyuwa, 
syatiniche; ligongo nginisikola michiga, syanyasile. 
Sine syagwile pa miwa, miwa 'jo nekumela nekusi- 
nyolosya, nipo nginisisogola. Sine nipo syagwile pa 

chajila, nekusogola chisogosi chakumela chakukula ; 
nekuweleka makumi gatatu, makumi msano ni limo, ni 
9 mwanda. Nekuti, Juana mapilikanilo apilikane. 
10 Po waliji pa jika, welewo waliji najo ni likumi ni 
11 wawili 'wo nekumbusya ya itagu 'yo. Nipo watite, 
Cha chimamo cha uchimwene wa mwinani chipegwile 
kwenumwe, nambo kwa wa kusa yosepe itendeche mu 
12 itagu : kuti akawone pakuwona, akasalolechesya : akapi- 
kane pakupikana, akasamanyilila; atakupitikuka soni, 
13 itakwatondowechela. Nekwati, Ana ngomkumanyilila 
achi chitagu 'chi? Ana uli somchimanyilila itagu 
14, 15 yosepe? Juakupanda 'jo akupanda lilowe. Awawa 
no wa petala, papandiche lilowe ; po wapilikene, nekwika 
Setani papopo, nekutyosya lilowe alyo li lyapandiche 
16 mwelemo. Yalumope, wapandiche pa maganga no 
awawa, po wapilikene lilowe, nekulipochela papopo ni 
17 lukondwa: mwa 'chimsyene nganakola mchiga, nambo 
akusigala panandi; nambo pakwisa kulaga namuno 
18 kusauswa ligongo lya lilowe, akukuwala papopo. Wane 
no welewo wapandiche pa miwa; awawa no wapilikene 
19 lilowe, pakwinjila nganisyo sya ndala 'sino, ni ulamba 
wa ipanje, ni lutama lua indu ine, nipo ikunyolosya 
20 lilowe. Welewo no wapandiche pa chajila wati akupi- 
kana lilowe, nekupochela, nekusogosya isogosi, makumi 
gatatu, makumi msano na limo, ni mwanda. 
21 Nipo watite, Ana nyali jikujigalwa kuti jikawichiche 
pasi pa lukalala, namuno pasi pa chindanda, angati 
22 jikawichiche pa pakwimichila? Ligongo ngechipali 
chakusisika akawe kuti chiwoneche ; soni nginichisisilwa 
23 chindu nambo kuti chiwoneche. Nakwete mundu 
24 mapilikanilo gakupilikana akapilikane. Nipo watite, 
Mkalolechesye i mkupilikana; ni chipimo 'chila chi- 
25 mkupimila siichimpimililwa soni. Pakuti kwa juakwete 
tichipegwe; kwa juangakola nipo tichisumulwe namuno 
chakwete 'cho. 
26 Nipo watite, Uchimwene wa Mulungu ukupela ni 
mundu jua tamise mbeju petaka ; juatagone tajimuche 
27 musi ni chilo, mbeju 'jo nipo tijimele tijikule, akaku- 
28 manyilila umele wakwe. Litaka lisyene likusogola ; 
pandanda soso, panyuma chitumba, panyuma isogosi 
29 yekule m'chitumba. Pakwiula isogosi, papopo akutuma 
mikalo, ligongo gaiche masika. 

Nipo watite, Ana tutulandanichisye uli uchimwene 30 
wa Mulungu? namuno ni chitagu chapi tutuchijenesye ? 
Kupela ni lusongolo lua mbumbi, ET petaka 8l 
jili jajinandi ni mbeju sine syosepe sya pasi 'pano, 
nambo mkupandika 'mo jikumela, nekukula kupunda 32 
ni maponda gosepe, nekutambalisya nyambi syasiku- 
lungwa; mpaka kupagona mwilili mwakwe ijuni ya 
kwinani. 

Ni itagu yejinji yati "i wawelechetele lilowe malinga 33 
wapakombwele kulipilikana: wangali chitagu ngana- 34 
welechetela: nambo pachisyepela wagopolele wakuliji- 
ganya wakwe yosepe. 

Lye lyuwa 'lyo ligulo, watite, Kwende line lisi. 35 
Mkuleka liunjili 'lyo, wamjigele nawo iyoyo m'wato. 36 
Mawato gane galiji pampepe najo. Nekwika mbungo 37 
Jangulungwa, matumbela nekwitichila m'wato mpaka 
kugumbalaga wato we utende 'o. Asyene waliji ku 38 
masamba, wagonile pa msamilo: nipo wamjimwisye, 
nekumti, Mjiganyo, ana 'mwe wangasamalila kuti tuku- 
takasika? Nipo wajimwiche, nekujijamuka mbungo, 39 
nekuti ku nyasa, Mjile chete, myalalani. Nekuleka 
mbungo 'jo, nekugwa bata. Nekwati, Ligongo chichi 40 
mtenda kogora iyoyo? Ana uli ngunumkole chiku- 
lupi? Kogopa nipo wajogwepe mnope, nekuti juine 41 
kwa juine, Ana wani awawa, pakuti mbungo ni nyasa 
muno jikumpilikana. 

p IPO waiche line lisi lya nyasa, ku chilambo cha 
waGadareni. Pakopweche m'wato, nipo wamsi- 2 
mene papopo mundu juaumile kumalembe, juana lisoka 
lya usakwa, juakwete pamangwao pa malembe 'po: 3 
ngapali wapakombwele kumtawa soni, namuno ni 
unyolo, so: ligongo watawilwe kawilikawili ni ugwalata 4 
ni nyolo; nambo wakutwile nyolo, nekutemanya 
ugwalata; ngapali wandu wana machili gakumyalasya. 
Mowa gose, musi ni chilo, m"malembe 'mo ni m'matumbi 
wagumilaga, waligawaga ni maganga. Po wambweni 
Yesu kwanaula, nekuutuka nekumtindiwalila ; mkugu- 
mila ni lilowe lyekulungwa, nekuti, Ana ngwete chichi 
nomwe, Yesu, umwe Mwanagwao Mulun gu Jua Mwinani 
mnope? Ngumlumbila pa Mulungu, mkasakalisya ’ne. 
Patipo wamtite, Kopokani m'mundu 'mo, umweji lisoka 
lva usakwa. Nipo wambusisye, Lina lyenu wani? 
69 


UL 


© o0 


5. 10-30 MARKO 


Nekumti, Lina lyangu no Lejioni; ligongo tuli wajinji. 
10 Nipo wamchondelele kwakujinji kuti akasawawinga 
11 m'chilambo 'mo. Nipo lyapali pelepo pechemba petumbi 
12 likuga lyekulungwa lya maguluwe galimkulya. Nipo 

wamchondelele kuti, Mtutume m'maguluwe 'mo, kuti 
13 tukajinjile mwelemo. Nipo wagakundile. Masoka ga 

usakwa 'go nekopoka, nekwinjila m'maguluwe 'mo: 
likuga nekuchitima pechemba kuja m'nyasa, mianda 
14 makumi gawili; nekumilwa m'nyasa. Wakulisya wao 
nekutila, nekusala ku musi, ni ku milaga. Nipo 
15 waiche kwiwona yawoneche 'yo. Nipo waiche kwa 

Yesu, nekumbona jua masoka alimkutama, ali juamwale, 

jua mate, jujojo juana lejioni 'jo: nipo wajogwepe. 
16 Awowo waweni 'wo nekusala kwa welewo ya utendeche 
17 wakwe jua masoka 'jo, ni ya maguluwe. Nipo 

watandite kumchondelela kuti atyoche m'malile gao. 
18 Pakukwela m'wato 'mo, juamkamulwe masoka 'jula 
19 nekumchondelela kuti awe najo. Nipo wamkanisye, 
nambo wamtite, Jendani ku nyumba kwenu kwa 

'chimjenu, mkatagulile yana yose i wamtesile Ambuje, 
20 kuti amtesile umwe chanasa. Nipo wajawile, neku- 

tanda kulalika yana yose 1 wamtesile Yesu: wandu 

wosepe nekulapa. 
21 Pajombweche Yesu soni m'wato 'mo kuja line lisi, 
hunjili lyekulungwa lyamsonganganile; nipo waliji 
22 m'mgulugulu nyasa. Nipo waiche juine jua achaku- 
23 lungwa wa sunagogi, lina lyakwe Yairo; mkumbona, 
nekugwa pa masajo gakwe, nekumchondelela kwaku- 
jinji, kuti, Kamwana kangune kakakongwe katenda 
kulwala, mjise mkambichile mikono jenu, kuti akulu- 
24, puche, akole umi. Nipo walongene: liunjili lyekulungwa 
nekumkagula, nekumbijikanya. 
25 Wapali juamkongwe jualwasile lusululo lua miasi 
yaka likumi ni iwili, nekusauka yejinji na'chasing'anga 
26 wajinji, nekumisanga yosepe yakwete, nganapunda umi 
27 nambo apundile kulwala, papilikene ya Yesu, nekwika 
mwiunjili munyuma, ne kukwaya chakuliunichila cha- 
28 kwe. Ligongo watite, Nawaga ngakwaye namuno cha- 
29 kuliunichila chakwe, tingulupuche. Nekuumula papopo 
lusululo lua miasi jakwe; nipo wapilikene m'chiilu 
30 mwakwe kuti waposile chakusakalisya chakwe, Papopo 
Yesu po wamanyilile mmtima mwakwe kuti machili 

gakwe gakopweche, nipo waligalawisye mwinjili, ne- 
kuti, Wani akwaiye chakuliunichila changu? Wakuliji- 31 
ganya wakwe nekumti, Mkulola liunjili lilimkumbijika- 
nya ana mkuti, Wani angwaiye? Nekulolesya kumbona 32 
juatesile ’ii. Nambojuamkongwe'jo achijogopaga, achi- 33 
tetemelaga achimanyililaga yosepe yamtendechele, ne- 
kwika nekugwa paujo pakwe, nekumtagulila yakuwona 
yosepe. Nipo wamtite, Mwanangu, chikulupi chenu 34 
chimkulupwisye ; mjauleje ni mtendele, muwe juampole 

pa chakusakalisya chenu. 

Akanamale kuwelecheta, nipo aumile kwa juamku- 35 
lungwa jua sunagogi, achitiji, Mwanagwenu atakasiche : 
ligongo chichi mkupunda kumsakalisya Mjiganyo 'ju? 
Nambo Yesu, mkusuya lilowe lyewelechete, nekuti kwa 36 
Juamkulungwa jua sunagogi, Mkajogopa, mgambe ku- 
kulupila. Nipo wakanisye wosepe akamkagula aka- 37 
weje Petro, ni Yakob, ni Yohana mpwakwe Yakob. 
Nipo waiche ku nyumba ja juamkulungwa jua suna- 38 
gogi, nekulola ungulu, wajinji ali m'chililo ni m'malilo. 
Po wajinjile nekwati, Ligongo chichi mkutenda ungulu 39 
nekulila? mwanache nganauwa nambo ali m'lugono. 
Nipo wamsechile chanache. Nambo wakopwesye wo- 40 
sepe, nekutola wesegwe mwanache 'jo na'chikulugwe 
ni welewo waliji pampepe najo, nekwinjila mwaliji 
mwanache jo. Mkumkamula mkono, nekumti, Talitha 41 
kumi; mkugalausya no, Mwali, ngumti umwe, Jimu- 
kani. Nipo wajimwiche mwali papopo nekwenda ; pa- 42 
kuwa waliji jua yaka likumi ni iwili, Papopo nipo 43 
walapile mnope. Nipo walulile mnope welewo kuti 
akasamanyilila wandu: nipo walulile kuti akampe 
juelejo chakulya. 

6 NIA watyosile pelepo; nipo waiche ku chilambo 

cha kumangwao; wakulijiganya wakwe ne- 
kumkagula. Pe laiche lyuwa lya Sabato, nipo wa- 2 
tandite kwiganya m'sunagogi: pakumpilikana wajinji 
walapile, nekuti, Kwapi watosile aju indu aii ? ni, Lunda 
luapegwile kwa’juju no luati uli, ni machili gat? i gama- 
panganye ni mikono jakwe? Angati jueleju no mfundi 3 
jula, mwanagwao Maryamu, akuluwao Yakob ni Yose 
ni Yuda Siman? Achalumbugwe angati ali nowe 
pepano? Nipo wakuwele najo. Nekwati Yesu, Mpro- 4 
teti ngakusowa luchimbichiya akawe kumangwao, kwa 

5 'chalongo wakwe ni m'nyumba mwakwe. Kweleko 
nganapakombola kupanganya cha machili, akawe awi- 
sile mikono jakwe pa wakulwala wakuwalanjika, nekwa- 

6 posya. Nipo wasimongwile ligongo nganampikanichisya. 

Nipo wapitepite mchijiganya pa misi. 

7 Nipo wawilasile likumi ni wawili, nekutanda kwatu- 
ma wawiliwawili: nipo wapeleche ulamusi wa masoka 

8 ga usakwa: nekwalulila akasajigala ya ulendo wao,akawe 
simbope ; akasajigala yakulya, msaku, ndalama pa 

9 mkwandala wao; nambo akawale ikwakwata: akawala 

10 miinjilo jiwili. Nekwati welewo, M'nyumba mumkwi- 
njila mose, mwelemo mtame, mpaka kutyoka pelepo. 

11 Po ngampochela ngampilikanila "mwe pose, mkutyoka 
pelepo mpatile luundu lua ku sajo kwenu, luwe mboni 

12 jao. Nipo watyosile, nekusala kuti akapitikuche. . 

13 Nipo watyosisye masoka gamajinji, nekupakasya mauta 
wakulwala wajinji, nekwaposya. 

14 Herode mchimwene nipo wapilikene; pakuti lina 
lyakwe lyapikaniche: nekuti, Yohana mbBatisa 'jula 
ajimwiche kwa wauwe, menema machili 'go gakutenda 

15 mwa juelejo. Nambo wane watite, No Eliya. Wane 

16 nipo watite, No mprofeti, mpela jumo jua waprofeti. Na- 
mbo Herode, po wapilikene, watite, Yohana, jua namsi- 

17 chite 'jula, ajimwiche. Pakuti Herode msyene watu- 
mile nekumkamula Yohana, nekumtawa m'nyumba 
mwakutawila, ligongo lya Herodiade msonogwe mpwao 

18 Filipo: pakuwa wamlombile. Pakuti Yohana watite 
kwa Herode, Ngeikomboleka kutola msonogwe mpwenu. 

19 Herodiade nekutindana najo, nekusosa kumbulaga ; ne- 

20 kulepela; pakuti Herode wamjogopaga Yohana, achima- 
nyililaga kuti waliji juakugoloka ni juamswela mtima, 
nipo wamlindilile 'chenene. Po wampilikanile, nipo 
wasingalilwe kwakujinji ; nipo wampilikanile achiseche- 

21 lelaga. Pakwika lyuwa lyambone, lyuwa lya kupagwa 
kwakwe, Herode nekuteleka yakulya yejinji yegulo ya 
ambiri wakwe na'chikapitao wakulungwa, na'chakulu- 

22 ngwa wa ku Galilaya: pajinjile payinile mwanache 
juamkongwe jua Herodiade, nekumsechelesya Herode 
ni welewo watamaga kulya najo; mchimwene nekuti 

23 kwa mwali, Mkanyuje chimkupila chose, sinjimpa. Ne- 
kulumbila, Chi tichiwe chose chi tumunyuje, sinjimpa 

24 'mwe, mpaka kugawanya chilambo changu pachilikatipe. 

Nipo wakopweche, nekuti kwa 'chikulugwe, Tinyuje 
chichi? Nekuti, Mtwe wa Yohana mBatisa. Nekwa- 25 
nguya, papopo nekwinjila kwa mchimwene, nekujuga 
kuti, Ngusosa kuti mumbe sambano mu mbale mtwe wa 
Yohana mBatisa. Mchimwene nekola chanasa chachi- 26 
kulungwa; nambo ligongo lya malumbilo gakwe ni 
welewo watamaga kulya, nganasosa kumkana. Mchi- 27 
mwene nipo watumile papopo juakusichita, nekumla- 
mulila kujigala mtwe wakwe: nipo wajawile nekumsi- 
chita m'nyumba mwakutawila, nekujigala mtwe wakwe 28 
mu mbale, nekumpa mwali; mwali 'jo nekumpa mchiku- 
lugwe. Papilikene wakulijiganya wakwe, nipo waiche, 29 
nekutola mtembo wakwe, nekuuwika mwilembe. 

Wandumetume 'wo nekusonganila kwa Yesu, neku- 30 
mtagulila yana yose i watesile, ni i wajigenye. Nipo 31 
watite, Kwende umwemwe pachisyepela pepululu, 
mkapumule panandi. Pakuti wajinji waikaga wajau- 
laga, nganakola kose lipesa lyakulya. Nipo wajawile 32 
m'wato 'mo kwipululu kuchisyepela. Nipo waweni 33 
welewo alimkwaula, wajinji nipo wamanyilile, pa mkuli 
nipo wautwiche kumpepe kweleko wa ku misi josepe, 
nekwapunda. Nipo wakopweche, nipo waweni liunjili 34 
lyekulungwa, nekola chanasa nawo ligongo kupela ngosa 
syangali juakulanga: nipo watandite kwajiganya yejinji. 
Pakupepa lyuwa, wakulijiganya wakwe nekumyichila, 35 
nekuti, Pepano pepululu, lyuwa nipo lipepile mnope : 
mkawajausye kuti ajaule ku milaga, ni ku misi jakusyu- 36 
ngula, alisumile chakulya. Nambo wajanjile nekwati, 37 
Mwape alye. Nipo wamtite, Ana tutujaule tutusume 
yakulya ni tulupiya mianda jiwili, nekwapa? Nipo 38 
watite, Mikato jilingwa ana mkwete? mjende mkalole. 
Po wamanyilile, nipo watite, Msano, ni somba siwili. 
Nipo walulile kuti wosepe atame pasi pa mopo makuga 39 
makuga. Nipo watemi nyilinyili, mianda mianda, ma- 40 
kumi msano msano. Nipo watosile mikato msano'jo ni 41 
somba siwili 'syo, mkulola kwinani, nekupopela, neku- 
gawa mikato 'jo; nekwapa wakulijiganya wakwe kuti 
apeleganye mwa welewo; somba siwili 'syo nekugawanya 
nawo wosepe. Wosepe nekulya nekwikuta. Nipo 42, 43 
walokwete mesa, ngalala likumi kwisa siwili, ni somba 
syakwe. Wosepe 'wo walile mikato waliji mianda 44 
makumi msano. 

45 Nipo wakanichisye papopo wakulijiganya wakwe 
kuti ajinjile m'wato 'o, alongolele mwisi ku Betsaida, 
46 msyene alimkwausya liunjiji 'lyo. Po walanjile, nipo 
47 wajawile kwitumbi kukupopela. Pakwika ligulo, wato 
. waliji pakati pa nyasa, juelejo waliji pa jika pa mkuli. 
48 Mkwawona alimkulaga pakupalasa, pakuti mbungo 
jaumile kumeso, pa ulonda wa kacheche, waichile 
achijendaga pa mesi; nipo wasosaga kupelenganya ; 
49 nambo welewo, po wambweni alimkwenda pa mesi, 
50 wapelaga no chilengwalengwa, nekugumila : pakuti wo- 
sepe wambweni nekupwelela; nambo wawelechete nawo 
papopo, nekwati, Mkasechelele: ndi uneji; mkajogopa. 
51 Nipo wakwelele kwa welewo m'wato 'mo; mbungo 
nekuleka; nipo wasimongwile mnope achimsyenepe ; 
52 pakuwa wangamanyilila ya mikato 'jo, nambo mitima 
jao no jajinonono. 
53 Po wajombweche, nekwika ku mkuli ku Genesareti, 
54 nekochesya m'njengwe. Po wakopweche m'wato 'mo, 
55 wandu nekum'manyilila papopo: nekuutukautuka ko- 
sepe kweleko, nekutanda kujigalajigala m'magono gao 
56 wakulwala, po wapilikene ku waliji 'ko.: Ku wajinjile 
kose, ku misi, ku misinda, ku milaga, wawisile waku- 
lwala pa nganya, nekumchondolela kuti agambe kukwa- 
ya lujenjepe lua chakuliunichila chakwe: wana wose wa 
wamkwaiye nipo waposile. 
7 Ne wamyichile pamo waFarisayo ni wakulemba 
2 wane; waumile ku Yerusalemi, waweni wa- 
kulijiganya wakwe alimkulya yakulya yao ni mikono ja- 
3 kuwanda, no mikono janganawa. Pakuti waFarisayo 
ni waYahudi wosepe ali wangalya mikato, akawe kuna- 
wa ni sua, achikumbuchilaga msyungu wa 'chakulu- 
ngwa: pakuuma kunganya wangalya, akawe koga 
4 kaje: ipali indu ine yejinji yapochele yakukumbu- 
chila, kusuka kwa migao, ni mipika, ni iwiga ya 
5 chikungu. WaFarisayo ni wakulemba 'wo nekumbusya, 
Ligongo lyakwe chichi wakulijiganya wenu ngakwenda 
malinga ni msyungu wa 'chakulungwa. nambo akulya 
6 yakulya yao ni mikono jakuwanda? Nekwati, Isaya 
wawelechetele 'chenene ya umwe wa ulamba, mpela 
chilembeche, 
“ Wandu awano akunjimbichisya ni ngomo syao, 
Nambo mtima wao ukutalikangana none. 

Wakunomba une pan:tega, 

Pakwiganya yakwiganya yao ngani sya wandu.” 
Mkuleka 'mwe lilamusi lya Mulungu, mkukumbuchila 8 
msyungu wa wandu. Nekwati, Mkusila 'chenene lila- 9 
musi lya Mulungu, kuti mkakagule msyungu wenu. 
Pakuti watite Musa, Mkachimbichisye wese wenu na- 10 
'chikulugwenu; ni, Juana juose akuwelecheta yangalu- 
mbana ya wesegwe namuno achikulugwe, kuuwa aka- 
uwe: nambo mkuti 'mwe, Naga tajile mundu kwa 11 
wesegwe namuno achikulugwe, Chi chili chose changune 
chapakombwele kumkamusya umwe chili Korban, ni 
Chachipeleche; ngomkukunda soni kuti amtendele 12 
wesegwe namuno achikulugwe kandu ; achigalausyaga 13 
lilowe lya Mulungu ni msyungu wenu u mpeleche ; indu 
yati'i yejinji mkutenda. Soni nipo wawilasile liunjili 14 
'lyo, nekwati, Ambilikane wosepe 'mwe, mkamanyi- 
lile: ngechipali cha kusa mundu chakupakombola 15 
kumtenda kuwanda pakwinjila: nambo indu yako- 16 
poka m'mundu 'mo yelei no yakumtenda kuwanda. Po 17 
wajinjile m'nyumba ligongo liunjili, wakulijiganya wa- 
kwe wambusisye ya chitagu 'cho. Nipo watite, Ana 18 
nomwe wakwe wangali umanyilisi kwati ^i? Ana ngo- 
mkumanyilila, kuti chi chili chose cha kusa chakwinjila 
m'mundu changapakombola kumtenda kuwanda; pa- 19 
kuwa changajinjila m'mtima mwakwe, nambo m'matu- 
mbo, nekopoka m'michimba? Watite ati pakulenjesya 
yakulya yosepe. Nekuti, Chakopoka m'mundu 'mo 20 
chelecho chikumtenda mundu kuwanda. Ligongo mu 21 
mkati, m'mtima mwa wandu, sikukopoka nganisyo sya- 
kusakala, ilyelye, uwii, uulasi, ikululu, kusilila, yaku- 22 
sakala, ulamba, chisembwele, usawi, kusocheya, kupoka, 23 
kulowela: yelei yakusakala ikukopoka m'mkati 'mo, 
nekumtenda mundu kuwanda. 

Mkutyoka pelepo nekwaula ku malile ga Turo ni 24 
Sidoni. Nipo wajinjile m'nyumba, nekusosa wandu 
akamanya: nganapakombola kusisika. Po wapilikene 25 
ya juelejo, nipo aiche papopo juamkongwe, mwanagwao 
akwete lisoka lya usakwa, nekugwa pa masajo pakwe. 
Juamkongwe ’jo nipo waliji mHelene, lukosyo luakwe 26 
no mSurafenisa. Nipo wamchondelele kuti atyosye 
m'mwanagwao lisoka 'lyo. Nipo wamtite, Aleche aji- 27 
kute kaje wanache : pakuwa ngunukuwa kwambone 

kutola mkato wa wanache, nekuuponya ku mbwa. 
28 Nambo wajanjile, nekumti, Elo, Ambuje : nambo mbwa 
sya pasi pa pakulila sikulya ndikatika sya wanache. 
29 Nipo wamtite, Ligongo ngani aji mjendeje; lisoka 
30 likopweche m'mwanagwenu, Nipo wajawile ku nyumba 
jakwe, nekumsimana mwanagwao juamgoneche pa 
chindanda, lisoka lyakopweche. 
31 Soni nipo watyosile ku malile ga Turo, nekupelenga- 
nya m'Sidon kuja ku nyasa ja Galilaya, pakati pa malile 
32 ga Dekapoli. Nipo wamjigalile juangapikana, jua 
chimeme; nipo warachoo delei kuti ambichile mkono. 
33 Nipo wamtyosisye kwiunjili kuchisyepela, nekuwika 
yala yakwe m'mapilikanilo gakwe, nekusuna mata, neku- 
34 kwaya lulimi luakwe; mkulola kwinani, nekuisya mti- 
35 ma, nekumti, Effatha, no, Mbuguche. Mapilikanilo ga- 
kwe nipo gaugwiche, lutata lua lulimi luagopweche, nipo 
36 wawechete 'chenene. Nipo walulile akasatagulila wa- 
ndu, nambo mpela wapundile kwalulila no wapundile 
37 mnope kulalika. Nipo wasimongwile kwakujinji mnope 
kuti, Atesile 'chenene yosepe ; akwatenda wangapikana 
kuti apikane, ni wangapawecheta kuti awechete. 
8 E mowa 'go, paliji soni liunjili lyekulungwa, po 
nganakola chakulya, nipo wawilasile wakuliji- 
2 ganya wakwe, nekwati, Ngwete chanasa na liunjili 'lyo, 
pakuwa auno utende 'uno walonjele none mowa gatatu, 
3 nganakola chakulya: nawaga ngajausye kumangwao 
wangalya, takomoche mwitala ; wane wa welewo aumile 
4 kwanaula. Wakulijiganya wakwe nekumjanjila, Kwapi 
tapakombole kwikutisya awa ni mikato, pepano pepu- 
5 lulu? Nipo wausisye, Ana mkwete mikato jilingwa ? 
6 Nipo watite, Msano nijiwili. Nipo walulile liunjili 
atame pasi: nipo watosile mikato msano ni jiwili, 
mkupopela, nekugawa, nekwapa wakulijiganya wakwe, 
7 kuti apeleganye ; nipo wapelegenye kwa liunjili. Nipo 
wakwete tusomba twamnono : mkutujinichila, nekulula 
8 kuti apeleganye tweleto nombe nato. Nipo walile, 
nekwikuta: nipo walokwete mesa ga gasigele iselo 
9 msano niiwili. Wapali kanga mianda makumi mcheche : 
10 nipo wajawisye welewo. Nipo wajinjile papopo m'wato 
o ni wakulijiganya wakwe, nekwika ku chilambo cha 
Dalmanuta. 
11 Nipo wakopweche waFarisayọ, nekutanda kumbu- 

syausya, achimjugaga chimanyililo cha kwinani, achi- 
mlingaga. Nipo waisisye mnope m'mtima mwakwe, 12 
nekuti, Ligongo chichi wandu wa sambano akujuga 
chimanyililo ? chisimu 'cho ngumti umwe, Ngechipali 
chimanyililo chakupegwa kwa wa sambano. Nipo wa- 13 
lesile welewo, mkwinjila soni mwato "mo nekwaula lisi 
line. 

Nipo waliwalile kujigala mikato; wakwete nawo m'wa- 14 
to "mo mkato umpepe. Nekwalulila, kuti, Nale! mkalo- 15 
lechesyechilungocha waFarisayo ni chilungo cha Herode. 
Nipo wawelechetene juine ni juine, kuti, Ngunutukola 16 
mikato. Yesu mkumanya nekwati, Ligongo chichi 17 
mkuwelechetana, ligongo ngunumkola mkato? ana ngu- 
numlolechesya, ngunum'manyilila? ana mkwete mtima 
wenu wononono? Wana meso, ana ngomkulola ? wana 18 
mapilikanilo, ana ngomkupilikana ? ana ngomkukumbu- 
chila? Pe nagawenye mikato msano 'jila ni mianda 19 
makumi msano ngalala silingwa syasigumbale mesa ana 
mwalokwete? Nekumti, Likumi ni siwili. Ambi msano 20 
nijiwili ni mianda makumi mcheche, iselo ilingwa yagu- 
mbele mesa ana mwalokwete? Nekumti, Msano ni 21 
iwili. Nipo watite, Ana ngunummanyilile ? 

Nipo waiche ku Betsaida. Nipo wamyichile ni jua- 22 
kutatala, nekumchondelela kuti amkwaye. Nipo wamka- 23 
mulile juakutatala 'jo pa mkono pakwe, nekwaula najo- 
kusa musi; mkusuna mata pa meso gakwe, nekumbi- 
chila mikono jakwe, nekumbusya, Ana mkulola kandu ? 
Nipo walolite, nekuti, Ngulola wandu ; pakuti ngwa- 24 
wona mpela mitela alimkwenda. Soni nipo awisile 25 
mikono jakwe pa meso gakwe; nipo walolechesye, ne- 
kupola, nekulola 'chenene yosepe. Nipo wamjawisye 26 
kumangwao, kuti, Mkosomjinjila muno m’musi. 

Yesu nipo watyosile, ni wakulijiganya wakwe, kuja 27 
ku misi ja Kaisariya Filipo: mwitala nekwausya waku- 
lijiganya wakwe, nekwati, Ambi uneji, wandu akuti 
nduni? Nipo wamtagulile, kuti, Yohana mBatisa : 28 
wane, Eliya; nambo wane, Juine jua waprofeti. Nekwa- 29 
usya kuti, Nambo, ana 'mweji mkuti une nduni? Ne- 
kwanga Petro nekumti, Umwe no Kristo. Nipo walu- 30 
hle kuti akasatagulila wandu ya msyene. Nipo wata- 31 
ndite kwajiganya kuti, Mwanagwao mundu akasauche 
yejioji, akakanilwe ni achakulungwa ni wambepesi 

wa'chakulungwa ni wakulemba, akaulajilwe, panyuma 
32 pa mowa gatatu akajimuche soni. Ngani'jo nipo wa- 
wechete m'meso kulola. Petro nipo wamtosile, neku- 
33 tanda kumjamuka. Nambo wagalawiche, nekwalola 
wakulijiganya wakwe, nekumjamuka Petro, nekuti. 
Jaulani kunyuma kwangu, Setani: pakuti ngomku- 
34 kumbuchila ya Mulungu, nambo ya wandu. Nipo wa- 
wilasile liunjili 'lyo, ni wakulijiganya wakwe, nekwati, 
Juana juose juakusosa unesi 'ne, akalikane, akaji- 
35 gale mgomba wakwe, akangagule 'ne. Pakuti juatawe 
juose tasose kukulupusya umi wakwe, taujase ; juatawe 
Juose taujase umi wakwe ligongo uneji ni utenga wa- 
36 mbone, taukulupusye. Ana chichi tapatile mundu, paku- 
37 pochela ya kusa 'kuno yose, nekulipa umi wakwe? Ana 
chichi tapeleche mundu pakusumana ni umi wakwe. 
38 Pakuti juatawe jose takole soni ligongo uneji ni malowe 
gangune, pakati pa wandu wa sambano wachikululu 
wakulemwa, Mwanagwao mundu nombe najo takole soni 
ligongo juelejo, pakwisa m'lumbili lua Wesegwe ni 
wamitenga waswela. 
0 NEEWATI, Chisimu 'cho ngumti umwe, Apali 
i\ wane wakwima apanopano wa ngasapasya 
kuuwa, mpaka po tawone uchimwene wa Mulungu 
ulimkwisa ni machili. 
ə Napitape mowa msano na limo, Yesu nipo watosile 
Petro ni Yahob ni Yohana, nekwaula nawo kwitumbi 
3 lyeleu, kuchisyepela : nekusyuka paujo pao: yakuwalila 
yakwe nekuwa yakunyesima, yeswela mnope ; yati kwa- 
ngapakombola kwiswejesya juakusuka ua kusa 'kuno. 
4 Nipo wawonechele Eliya ni Musa; nipo wakungulu- 
5 kaga ni Yesu. Nipo wajanjile Petro, nekuti kwa Yesu, 
Rabbi, no kwambone kuti tutame uwe pepano: tukata- 
we masakasa gatatu; line lyenumwe, line lya Musa, 
6 line lya Eliya. Ligongo nganamanya chakwanga; pa- 
7 kuti wajogwepe kwakujinji. Nipo lyaiche liunde lyauni- 
chilaga: nekopoka lilowe mwiunde'mo, Ajuju no Mwa- 
8 nangu juamnonyelane : mkampilikanile. Mkulolesyalo- 
lesya chitema, nganawona wandu soni, akawe Yesu 
jikape, pampepe na'chimsyene. 
9 Mkutuluka mwitumbi 'mo, nipo watagulile kuti aka- 
sasalila wandu ya indu 1 waiwene, nambo po sachiji- 
10 muka soni kwa wauwe Mwanagwao mundu. Nipo 

wakumbuchile ngani 'jo, achiusyanaga ya ujimuche wa 
kwa wauwe, no wati uli. Nipo wambusisye, kuti, Waku- 11 
lemba akuti, Eliya akaiche kaje. Nekwati, Elo akwisa 12 
Eliya kaje nekukolosya yosepe: ana uli ilembeche ya 
Mwanagwao mundu, kuti akapotekwe yejinji, akaja- 
luswe? Nambo ngumti 'mwe, kuti Eliya atekwika, nipo 13 
atekumtendela nombe nao yosepe i wapilaga, mpelaga 
ilembeche ya juelejo. 

Po waiche kwa wakulijiganya, nipo waweni pelepo 14 
liunjili lyekulungwa ndendeleje, ni wakulemba ali- 
mkwausyausya. Mkumlola papopo liunjili 'lyo lyosepe, 15 
nipo lyasimongwile kwakujinji, mkumbutuchila neku- 
mkomasya. Nipo wausisye, Chichi mkuusyausya na'wa- 16 
wa? Juine jua mwiunjili nekumjanga, Mjiganyo, naji- 17 
gele kwenumwe mwanangu, juana lisoka lyangapawele- 
cheta ; ku likumjigala kose likumpapula : nipo akute- 18 
ndaga malou, nekulumanganya meno, nekugandasika : 
nipo nawalechete kwa wakulijiganya wenu kuti aliko- 
posye; nipo walepele. Nipo wajanjile kuti, 'Mwe wa- 19 
nache wa sambano wangali chikulupi, mowa galingwa 
ngatame nomwe? mjiseje najo. Nipo wamjigalile: pa- 20 
kumlola, papopo lisoka 'lyo nekumpapula mnope; nipo 
wagwile pasi nekugalagatika achitendaga malou. Nipo 21 
wambusisye wesegwe, Mowa galingwa gapite chimtandi- 
lile achi ? Nekuti, Chimtandite ali mwanache. Kawili 22 
kawili likumponya m'moto ni m'mesi, kuti limjonanje: 
nambo namkupakombola kandu, mtutendele chanasa, 
mtukamusye. Yesu nekumti, Namkupakombola! Yo- 23 
sepe ikomboleche kwa asyene chikulupi. Papopo we- 24 
segwe mwanache 'jo wagumisile yekuti, Ngukulupilila ; 
mkamusye wangakulupila wangu. Po waweni kuti liu- 25 
njili lyasongangene pampepe pakuutuka, wajamwiche 
lisoka lya usakwa, nekumti, Umweji lisoka lyangapa- 
welecheta lyangapapikana, ngumlamulila kopokani 
m'jueleju, mkajinjila soni kose. Mkugumila, mkumpa- 26 
pula mnope, lyakop weche: mwanache'jo nekuwa mtijua- 
mbwe; mpaka po watite wajinji, Awile. Nambo Yesu 27 
wamkamulile mkono wakwe, nekumjimusya; nipo wa- 
jimwiche. Po wajinjile m'nyumba, wakulijiganya wakwe 28 
wambusisye pachisyepela, kuti, Ngunutupakombola ku- 
lityosya. Nipo watite, Lukosyo alulu luangapakombola 29 
kutyoka akawe Ba 

30 Mkutyoka pelepo, nipo wapite pa Galilaya; nipo 
31 nganasosa kuti wandu akam'manye. Pakuti wajigenye 
wakulijiganya wakwe, nekwati, Mwanagwao mundu 
apelekwe m'yala ya wandu, nipo sachimbulaga; na tau- 
lajilwe 'po, panyuma pa mowa gatatu sachijimuka soni. 
32 Nambo nganamanyilila ngani 'jo, nipo wajogwepe 
kumbusya. 
33 Nipo waiche ku Kapernaum; po waliji m'nyumba 
nipo wausisye, Chichi mwawelechetene mwitala °mula ? 
34 Nambo wamyalele: pakuti watesile makani juine ni 
35 Juine mwitala, kuti juapi no juamkulungwa. Nipo 
watemi pasi, nekwawilanga likumi ni wawili ; nekwati, 
Nakusosa mundu kuti awe juakutanda sawe juakunyu- 
36 ma kwa wosepe, juakwatumichila wosepe. Nipo waka- 
mulile mwanache juamnandi, nekumjimika pachilikati 
37 pao: mkumjangata m'mikono jao, nekwati, Juatawe 
jose akumpochela jumo jua wanache wati’i m'lina lya- 
ngune, akumbochela uneji: juana juose akumbochela 
une, akupochela ngati uneji, nambo juelejo juandumile 
uneji. 
38 Yohani nipo watite, Mjiganyo, twambweni juine 
alimkutyosya masoka m'lina lyenu: nipo twamleka- 
39 sisye, ligongo nganatukagula. Nambo Yesu watite, 
Mkamlekasya : pakuti nganapagwa mundu juatatende 
masengo gana machili mlina lyangune, nekupakombola 
40 chitema kunambuchisya. Pakuti juana juose nganawa 
4l jua pa wane ali jua petuwe. Pakuwa juatawe juose 
tampe umwe mgao wa mesi ga kung'wa, ligongo mli 
wa Kristo, chisimu 'cho ngumti umwe, ngasajasa kose 
42 mbote jakwe. Nipo juatawe juose takuwasye juine jua 
wanandi 'wa wakungulupilila 'ne, angapundile, lingata- 
wilwe lisyago lyekulungwa pa lukosi luakwe, angapo- 
43 nyelwe m'nyasa. Nakumkuwasya mkono wenu, mkau- 
44 sichite: kwinjila mu umi juakulemala kupundile ni 
kwaula ku jehannum ku moto wangasimika, juana mi- 
45 kono jenu jiwili. Nakumkuwasya lukongolo luenu 
mkalusichite: kwinjila mu umi juakupunduka, kupu- 
ndile ni kwasika ku jehannum, juana makongolo genu 
47 gawili. Nakumkuwasya liso lyenu, mlityosye: kwi- 
njila muchimwene wa Mulungu juana liso limpepe, 
48 kupundile ni kwasika ku jehannum juana meso genu 
gawili; ku ngilikuuwa linyongolosi lyao, kwangasimika 

moto. Pakuwa wosepe tawe wapache-njete ni moto. 49 
Njete jili jambone: nambo nakusuluka njete 'jo, ana 50 
tumjinonyesye ni chichi? Mkoleje njete mwasyene, 
mjilaneje wane ni wane. 
10 NA watyosile pelepo, nekwika ku malile ga 
uYahudi ni line lisi lya Yordano: soni nipo 
gamsonganile pamo maunjili; mpelaga wasyowerere 
kutenda nipo wajigenye soni. Nipo wamyichile wa- 
Farisayo, nekumbusya, Ana kukomboleka kuti mundu 
awinje msonogwe? wamlingaga. Nipo wajanjile ne- 
kwati, Musa wamlamulile uli? nekuti, Musa waku- 
ndile kuti alembe chipeperu chakulekanya, ambinje. 
Nambo Yesu watite, Ligongo unonono wenu wa mtima 
wamlembele lilamusi alyo. Nambo pakutanda pa yo- 
sepe yepanganye, walume ni wakongwe awapangenye. 
Lye ligongo 'li mundu taleche wesegwe na'chikulugwe, 
nekumnyambatila msonogwe; wana wawili 'wo tawe 
chiilu chimpepe; ngasawa wawili soni nambo chiilu 
chimpepe. Chi chili chose chalumbikenye Mulungu, 9 
akasalumbukula wandu. M'nyumba wakulijiganya wa- 10 
mbusisye soni ya gelego. Nipo watite, Juatawe juose 11 
tambinje msonogwe, nekulombela juine, akumtendela 
chikululu ; juamkongwe msyene 'jo nakumbinga mso- 12 
nogwe, nekulombela juine, akutenda chikululu. 

Nipo wamjigalile twanache, kuti atukwaye: waku- 13 
lijiganya nekwajamuka. Nambo palolite Yesu, neku- 14 
tumbila, nekwati, Mleche twanache tujise kwangune ; 
mkatulekasya: ligongo pakuwa wati ’ii no uchimwene 
wa Mulungu. Chisimu 'cho ngumti 'mwe, Juatawe 15 
juose jua ngapochela uchimwene wa Mulungu mpelaga 
kanache, ngasajinjila kose mwelemo. Nipo atujangete 16 
m'mikono jakwe, nekutujinichila, achituwichilaga mi- 
kono jakwe. 

Mkutyoka pakwinjila mwitala, juine nekumbutuchila, 17 
nekumtindiwalila, nekumbusya, Mjiganyo juambone, 
ana tindende uli kuti ngajinjile umi wangamala? Yesu 18 
nekumti, Ligongo chichi mkungolanga 'ne juambone ? 
Ngapali juambone nambo jumwepe, Mulungu. Mku- 19 
manya malamulo, Mkosombulaga, Mkosomtenda chiku- 
lulu, Mkosomjiwa, Mkosomsinjilila, Mkosomlambusya, 
Mkachimbichisye wese wenu na ’chikulu wenu. Nipo 20 
wamtite, Mjiganyo, yelei yosepe ndesileje kukumbuchila, 

21 kutanda pa uchanda wangu. Mkumlolelaga Yesu neku- 
mnonyela, nekuti, Chindu chimpepe chitenda kumsowa : 
mjende, mkasume yosepe yenu, mwape wa ulanda : nipo 
somchikola chipanje mwinani: nomjise, mungagule une. 

22 Nambo ngope jakwe jagwile pa ngani 'jo, nipo wajawile 
achililaga m'mtima: ligongo pakuwa wakwete ipanje 
yejinji. 

23 Yesu nekulolesyalolesya, nekuti kwa wakulijiganya 
wakwe, Ni kunonopa kwakukulungwa tajinjile m'uchi- 

24 mwene wa Mulungu wakwete ipanje! Wakulijiganya 
wakwe nipo wasimongwile ni malowe gakwe. Nambo 
Yesu wajanjile soni nekwati, Achiwanangu, ni kunonopa 
kwakukulungwa tajinjile m'uchimwene wa Mulungu 

25 wakwikulupilila ipanje! Ngamila tijipelete pa liso lya 
singano chitema, kupunda ni juakusichila kwinjilaga 

26 m'uchimwene wa Mulungu. Nipo walapile kwakujinji, 

27 nekumti, We utende o’ takulupuche nduni? Mkwalole- 
laga Yesu nekuti, Ni wandu ngeikombeleka, nambo 
ngati iyoyo ni Mulungu; yosepe ikomboleche ni Mulu- 

28 ngu. Petro nekutanda kumbelechetela, Nale uwe tule- 

29 sile yosepe, nekumkagula. Yesi nekuti, Chisimu 'cho, 
ngumti umwe, Ngapali mundu jualesile nyumba, acha- 
longogwe, achalumbugwe, achikulugwe, wesegwe, achi- 
wanagwe, migunda, ligongo lya uneji, namuno ligongo 

30 lya utenga wambone, jua ngapochela mwanda sambano 
katema 'kano, nyumba, ni achalongogwe, ni achalumbu- 
gwe, ni achikulugwe, ni achiwanagwe, ni migunda, ni 

31 yakusausya; m'ndala sya mbujo umi wangamala. Nambo 
wajinji wa mbujo tawe wa munyuma: wa munyuma 
tawe wa mbujo. 

32 Nipo waliji mwitala achikwelaga ku Yerusalemi; 
Yesu nekwalongolelaga: nipo wasimongwile ; wakagwile 
'wo nipo wajogwepe. Nipo watosile soni likumi ni 
wawili, nekutanda kwatagulila indu i tiimtendechele, 

33 Nale, tulimkukwela ku Yerusalemi; Mwanagwao mundu 
nipo sachipelekwa kwa wambepesi wa'chakulungwa ni 
wakulemba ; nipo sachilamula kuti auwe: nipo sachi- 

34 mpeleka kwa waMakosyo: nipo sachimsocheya, neku- 
msunila mata, nekumputa, nekumbulaga; panyuma pa 
mowa gatatu sachijimuka soni. 

35 Nipo wambandichile Yakob ni Yohana achiwana wao 
Zebedayo, nekumti Mjiganyo, tukusosa kuti mtutendele 

chi tichiwe chose chi tutumjuje. Nipo watite, Chichi 36 
mkusosa kuti ngamtendele? Nipo wamtite, Mtupeje 37 
kuti tutame, juine ku mkono wa mlyo wenu, juine ku 
mkono wa mchiji, m'lumbili luenu. Nambo Yesu wa- 38 
tite, Ngomkumanya chi mkujuga 'chi. Ana mkupako- 
mbola kung’wa mgao u ngung'wela une ? namuno kuba- 
tiswa ni ubatiso u ngubatiswa nao uneji? Nipo 39 
wamtite, Tukupakombola. Yesu nekwati, Mgao u ngu- 
ng'wela 'ne somching'wela, ni ubatiso u ngubatiswa 
nao une, umwe somchibatiswa nao: nambo kutama 40 
kumkono wa mlyo wangu, namuno ku mkono wa mchiji, 
ngunukuwa kwangune kumpa, nambo kuli kwa welewo 
wa kwapanganichisye 'wo. Po wapilikene likumi ni 41 
wawili, nipo watandite kutumbila ligongo Yakob ni 
Yohana. Yesu nipo wawilasile, nekwati, Mkumanya 42 
kuti welewo wakuwajilwa kwalamulila waMakosyo 
akwete uchimwene nawo: n'achakulungwa wao akwete 
ulamusi nawo. Nambo ngati iyoyo nomwe: nambo 43 
juatawe juose akusosa kuti awe juamkulungwa nomwe, 
sawe juakutumika juenu : ni juatawe juose tasose kuti 44 
awe juakutanda nomwe, sawe kapolo juao wosepe. 
Pakuti Mwanagwao mundu nganaika kuti atumichilwe, 45 
nambo kuti atumiche, apeleche umi wakwe chiwombolo 
cha wajinji. 

Nipo waiche ku Yeriko: mkukopoka pa Yeriko, 46 
ni wakulijiganya wakwe ni liunjili lyekulungwa, mwa- 
nagwao Timayo, Bartimayo, juakujuga juakutatala, wa- 
tamaga m'mgulugulu litala. Mkupikana kuti ali Yesu 47 
jua ku Nazareti, nipo watandite kugumila, nekuti, 
Yesu, "mweji mwanagwao Daud, mundendele chanasa. 
Wajinji nipo wamjamwiche kuti akamyalale: nambo 48 
wapundile kugumila mnope, Umweji mwanagwao Daud, 
mundendele chanasa. Yesu nekwima, nekuti, Mka- 49 
mbilanje. Nipo wambilasile juakutatala 'jo, nekumti, 
Msecheleleje ; jimukani, atenda kumbilanga. Mkwasa 50 
chakuwalila chakwe, nipo wanyamangwiche, nekwika 
kwa Yesu. Yesu nekumjanjila, nekuti, Chichi mkusosa 51 
kuti nimtendelemwe? Juakutatala 'jo nekumti, Rab- 
boni, kuti ngapochele kulola kwangu. Yesu nekumti, 52 
Jendagani : chikulupichenu chimposisye. Papopo wa- 
pochele kulola kwakwe, nipo wamkagwile mwitala. 

iJi O wawandichile ku Yerusalemi, ku Betfage ni 
Betania, petumbi lya Zeituni, nipo watumile 
2 wawili wa wakulijiganya wakwe, nekwati, Jendani ku 
musi wa pesi 'po: mkwinjila "mo, tumsimane papopo 
kabulu kakatawe, pachanya pakwe pakanatame wandu; 

3 mkamgopole, mjise najo. Nakumti umwe wane, Li- 
gongo chichi mkutenda ’ii? mjileje, Ambuje akusowa ; 

4 papopo nipo tamtumisye soni akunokuno. Nipo waja- 
wile, nekusimana kabulu kakatawe pa mlango pasa 

5 pekondope; nipo wamgopwele. Wane wa welewo waji- 
maga kweleko watite, Chichi mkusosa pakugopola ka- 

6 bulu. Nipo watite, mpelaga watite Yesu, nipo waku- 
7 ndisye. Nipo wajawile kwa Yesu ni kabulu, nipo 
wambichile yakuwalila yao; nipo watemi pachanya 

8 pakwe; wajinji nipo watandiche yakuwalila yao mwi- 
tala; ni wane nyambi si wasikanjile ku migunda. 

9 Wakulongolela 'wo, ni wakukagula 'wo, wagumisile, 
Osana, akujinichilwa juakwisa m'ina lya Ambuje: 

10 ukujinichilwa uchimwene u ukwisa, wa atati wetu 
Daud: Osana mwinani mnope. 

11 Nipo waiche kwinjila ku Yerusalemi ku nyumba ja 
mbepesi; mkulolesyalolesya yosepe, we utende 'o pe 
kwaswele, nipo wakopweche pakwaula ku Betania ni 
likumi ni wawili. 

12 Kundawi pakopweche m'Betania, nipo jamkwete 

13 sala. Mkulola mkuju kwanaula wana masamba, nipo 
waiche kanga akasimane kandu mwelemo: po waiche 
kweleko, nganasimana kandu akawe masambape; pa- 

14 kuti nganakawa katema ka nguju. Nipo wajanjile ne- 
kuti ku uoo, Wandu akasalyaga isogosi yenu soni mpa- 
ka kumbesi kose. Wakulijiganya wakwe nekupikana. 

15 Nipo waiche ku Yerusalemi: nipo wajinjile m'nyu- 
mba ja mbepesi, nekutanda kwakoposya wakusumana 
malonda m'nyumba 'mo, nekugalausya pakutamila pao 
wakutindanya ndalama, ni itengu ya wakusuma njuwa: 

16 nganakunda kuti apelesye mundu chiwiga m'nyumba 

17 ja mbepesi. Nipo wajigenye, nekwati, Angati chile- 
mbeche, Nyumba jangu tijitelwe nyumba jakupopela 
ja ngosyo syosepe ? nambo umwe mjitesile mbanga ja 

18 wawi. Wambepesi wachakulungwa ni wakulemba 
nekupikana, nekusosa ujonanje wakwe: pakuti wamjo- 
gwepe, pakuti liunjili lyose lyalapile kwiganya kwakwe, 

Pe lyaiche ligulo pose nipo wakopweche m'musi 19 
"mo. 

Po wapitaga kundawi, nipo walolite mkuju 'o wonyale 20 
pa michiga. Mkukumbuchila Petro nipo wamtite, 21 
Rabbi, nale, mkuju 'o u mwaulwesile 'o unyasile. Yesu 22 
nekwanga nekwati, Mkamkulupilile Mulungu. Chisimu 23 
'cho ngumti umwe, Juatawe juose tajile kwitumbi'kuno, 
Mnyakuche, mponyiche m'nyasa, juangawanichisya 
m'mtima mwakwe, nambo juakukulupilila kuti yosepe 
yakuti ikawoneche; tapochele. Lye ligongo 'lyo ngumti 24 
umwe, Yana yose i mkupopela i mkujuga mkakulupi- 
lile kuti mwipochele, nipo sompochele. Pomkwima 25 
mchipopelaga pose, namkwete ukawamba ni juine, 
mkatondowele, kuti Wese wenu nombe najo jua mwi- 
nani akamtondowele umwe yakulemwa yenu. ' 

Soni nipo waiche ku Yerusalemi ; mkupita achenda- 27 
gajendaga m'nyumba ja mbepesi, nipo wamyichile wa- 
mbepesi wa'chakulungwa ni wakulemba n'achakulu- 
ngwa; nekumti, Ni ulamusi wapi mkutenda/'ii? namuno 28 
wani ampele ulamusi au wakutenda’ii? Yesu nekwati, 29 
Tinimbusye umwe lilowe limpepe, ni munyanje, nipo 
sinjimtagulila ni ulamusi wapi ngutenda ai nao. Uba- 30 
tiso wa Yohana, ana waliji wa kwinani, kanga wa kwa 
wandu? munyanjile. Nipo wawelechetene achimsye- 31 
nepe kuti, Nawaga tutujile, Wa kwinani ; tajile, Ligo- 
ngo chichi ngunumpikanichisya ? Nambo nawaga tutu- 32 
jile, Wa kwa wandu—wajogwepe wandu: pakuti watiji 
wosepe kuti Yohana no mprofeti juene. Nipo wamja- 33 
njile Yesu nekuti, Ngunutumanya. Yesu nekwati, 
None juakwe ngongumtagulila, ni ulamusi wapi ngu- 
tenda ai nao. 

19 IPO watandite kwawelechetela ni itagu, Mundu 

wapandile mgunda wa mpelesi, nekusyungu- 
sya luwagala pelepo, nekusola lisimbo lya chakupondela 
mvinyo, nekutawa sanja, nekwakongola wakulima mgu- 
nda 'o, nekwaula ku chilambo chine. Katema kakwe, 2 
nipo wamtumile kwa wakulima kapolo, kuti apochele 
kwa wakulima isogosi ya mgunda. Nipo wamkamwile, 3 
nekumputa, nekumtyosya lulele. Soni nipo wamtumile 4 
kapolo juine; jueleju wamgawile m'mtwe, nekumte- 
ndela ngalwe. Nipo wamtumile juine; jueleju nipo 5 
wambuleje: ni wane wajinji; waputile wane, wauleje 

6 wane. Nipo wakwetepe juine jumwepe mwanagwao 
juamnonyelane: nipo watumichisye juelejo jua kunyuma 
7 kwa welewo, kuti, Tamchimbichisye mwanangu. Nambo 
wakulima 'wo watite wane kwa wane, Ajuju no jua- 
kwinjila majumba, kwende tukambulaje, majumba tigawe 
8 getu. Nipo wamkamwile, nekumbulaga, nekumtyosya 
9 mu mgunda 'mo. Menema tatende chichi asyene 
mgunda? tajise tajonanje wakulima, tawape wane 
10 mgunda 'o. Ana ngunumbalanga malembo agano, 
“ Liganga lyasilile wakutawa, 
Lilyolyo lyatendwile lya penani pa ndumba : 

11 Aga no ga kwa Mulungu, 

Gali gamalape pa meso getu ?” 

12 Nipo wasosaga kumkamula : nipo wajogwepe liunjili ; 
pakuti wamanyilile kuti chitagu 'cho awawelechetele : 
mkumleka nipo wajawile. 

13 Nipo wamtumichisye wane wa waFarisayo ni wa- 

14 Herode kuti ampyatangule m'malowe gakwe. Po 
waiche nipo wamtite, Mjiganyo, tukumanya kuti muli 
juambone, juangapilikanila wane: pakuti ngomkulole- 
chesya ngope ja wandu, nambo ni umbone mkwiganya 
litala lya Mulungu. Ana kukomboleche kumlambila 

15 Kaisari, kanga kwangakomboleka ? Tukalambile, kanga 
tukasalambila? Mkumanyilila nambo ulamba wao, 
watite, Ligongo chichi mtenda kuninga? mkandolele 

16 lupiya lua litika, ngalole. Nipo watosile, Nekwati 

17 Cha cheni chinyago achi nililembo ali? Nipo wamtite, 
Cha Kaisari. Yesu nekwati, Mkapeleche kwa Kaisari 
indu ya Kaisari, ni indu ya Mulungu kwa Mulungu. 
Nipo wamlapile kwakujinji. 

18 Nipo wamyichile waSadukayo, wakuti ngunukuku- 

19 gwa kwimuka soni; nipo wambusisye kuti, Mjiganyo, 
Musa watulembele, Nakuuwa akulu wao mundu, naku- 
mleka msonogwe munyuma mwao, nakumsowa wanache, 
mpwakwe akatole msonogwe akawelechele mbeju kwa 

20 akulu wao. Wapali wanache msano ni wawili; jua- 
mtasi nekutola msonogwe, nekuuwa juangali mbeju ; 

21 juakawili nekumtola, nekuuwa juangali mbeju munyuma 

22 mwakwe; nombe najo juakatatu; msano ni wawili nga- 
naleka mbeju. Pambesi pakwe juamkongwe juakwe 

23 nekuuwa. Mkwimuka 'mo, tawe asono wao nduni? 

24 pakuti msano ni wawili 'wo atesile kumlomba. Nekwa- 

ti Yesu, Mtenda kulemwa angati ligongo alili, lyati ngo- 
mkumanya malembo, namuno machili ga Mulungu ? 
Pakuti potajimuche 'po kwa wauwe, ali wangalombela 25 
wangalombelwa ; nambo mpelaga wamitenga wa mwina- 

ni. Nambo mkuti wauwe, kuti akujimuswa : angati 26 
mwawalasile m'chipeperu 'cha Musa, m'Liukutu 'mula, 
kuti Mulungu ambelechetele kuti, Uneji Mulungu wa 
Ibrahimu, ni Mulungu wa Isaak, ni Mulungu wa Yakob? 
Nganawa Mulungu wa wauwe, nambo wa wajumi; mte- 27 
nda kulemwa kwakujinji. 

Juine jua wakulemba nekwika, nekwapilikana ali- 28 
mkuusyanaga, mkumanyilila kuti wajanjile 'chenene, 
nekumbusya, Lilamusi lyapi no lyakutanda lya gosepe ? 
Yesu nekwanga, Lyakutanda lili, Mpikanichisye, 'mwe 29 
Israeli ; Ambuje Mulungu wetu, Ambuje no wampepe. 
Mkamnonyele Ambuje Mulungu wenu ni mtima wenu 30 
wose, ni umi wenu wose, ni nganisyo syenu syose, ni 
machili genu gose. Lya kawili no alili, Mkamnonyele 31 
mjenu mpelaga mwasyene. Lilamusi line lyekulungwa 
na 'gaga nginilikugwa. Juakulemba 'jo nekumti, Kwa- 32 
mbone, Ambuje, mtite 'chenene kuti ali jumpepe; nga- 
nakugwa juine nambo ajo; kumnonyela ni mtima wose, 33 
ni umanyilisi wose, ni machili gose kupundile ni misu- 
nje ja mbumbu jajijoche ni mbepesi. Po walolite Yesu 34 
kuti wajanjile mwa lunda, nekumti, Umweji, ngomkuta- 
likangana ni uchimwene wa Mulungu. Panyuma pa- 
kwe pelepo, ngapali juapakombwele kumbusya chaku- 
usya. 

Mkwiganya m'nyumba ja mbepesi, Yesu nekwanga 35 
nekuti, Ana uli akuti wakulemba, kuti Kristo no mwa- 
nagwao Daud? Mwa Msimu Waswela Daud msyene 36 
watite, 

“ Ambuje wamsalile Ambuje wangu, 
Mtameje ku mlyo kwangu, 
Mpaka po tingatende wamagongo wenu chaku- 
tamichila masajo genu.” 
Daud msyene wamtele Ambuje: ana uli ali mwana- 37 
gwao? Wandu wajinji wampilikene nekukondwa. 

Mkwiganya 'mo nekuti, Mkalolechesye wakulemba, 38 
wakunonyela kwenda ni imwembe, kukomasyaga pa 
nganya, ni itengu yakutanda ya mmasunagogi, ni mauto 39 
gakutanda ga pa indimba : ki wakoonanga nyumba 

jua ulanda aju aponisye kupunda ni awowo wosepe wa- 
44 kuponyaga m'mabweta: pakuti awo aponisye ya uchu- 
lusi wao; nambo aju ya ulanda wakwe aponisye 
yosepe i wakwete, ya umi wakwe yosepe. 
13 MV EOF A m'nyumba ja mbepesi, juine 
jua wakulijiganya wakwe nekumti, Mjiga- 

2 nyo, nale, maganga gati ni majumba gatii! Yesu ne- 
kwati, Ana mkulola majumba gamakulungwa aga? 
Ngilisigala apano liganga limo lyesajikane li ngilipa- 
tulwa. 

3 Mkutama petumbi lya Zeituni ku ndunji ja pa nyu- 
mba ja mbepesi, Petro ni Yakob ni Yohana ni Andrea 

4 wambusisye pachisyepela, Mtutagulileindu aiitiiwoneche 

5 chakachi? Yesu no watandite kujila kwa awo, Mkalo- 

6 lechesye, akasamsokonesya wandu. Wajinji sachiika 
mlina lyangu, achitiji, Ndi uneji; nipo sachasokonesya 

7 wajinji. Po somchipikana ya ngondo, ni malowe ga 
ngondo, mkapwelela: aii ikawajilwe kuwoneka ; nambo 

8 pambesi nganapaiche. Pakuti lukosyo siluchipanduchi- 
lana ni lukosyo, uchimwene ni uchimwene : siichiwa ilu- 
ngu pane ni pane: tijichiwa mipupulusi: ai no paku- 
tanda pa mbeleko, 

9 Nambo mlilolechesye; sachimpeleka "mwe ku maga- 
mbo; m'masunagogi somchiputilwa ; paujo pa akazembe 
ni waimwene somchijima ligongo lya uneji, kuti mbe 

10 wa mbonijao. Utenga wambone ukawajilwe kulalichilwa 
11 kaje ku ngosyo syosepe. Po sachimjigala 'po, po sachi- 
mpeleka 'po, mkatanda kusingalilwa chi tumbechete; 
nambo chi tichiwe chose chi tichipegwe kwenumwe ke 
katema 'ko, chelecho mbechete: pakuti ngunimba umwe 
12 wakuwelecheta, nambo Msimu Waswela. Mkulugwe 
sachipeleka mpwakwe ku kuuwa, ni wesegwe mwana- 
gwao: wanache nipo sachipanduchilana na 'chinangolo 
13 wao, nipo sachatenda kuti aulajilwe. Somchichimilwa 

ni wandu wosepe, ligongo lya lina lyangu : nambo jua- 
tawe juose tapimilile mpaka kumbesi, jujojo sakulu- 
puche. 

Nambo po mkulola chinyalakato cha masame, chili- 14 
mkwima pakasajimaga (juakuwalanga akamanyilileje,) 
pelepo wa m'u Yahudi akatilile ku matumbi : jua pacha- 15 
nya pa nyumba akatuluka, akajinjila kutola chaigala 
cha m'nyumba: jua mnyumba akauja kutola chakuli- 16 
unichila chakwe. Nambo ulaje uwe kwa, welewo wa- 17 
kwete chitumbo ni wakujonjesya ge mowa 'go! Mka- 18 
popele kuti kukawaga ku mbepo. Pakuti mowa'gotigawe 19 
kusauka, kwati mpela ako ngunukukugwa, kutanda pa 
kutanda kwa chipanganyo chapangenye Mulungu mpa- 
ka sambano, ngusukuwa kose. Akananduya Ambuje 20 
mowa 'go, ngakanakulupuka wandu: nambo ligongo 
lya wakusaguka wasagwile 'wo, aganandwiye mowa. 
Soni nakumti umwe juine, Nale, aju no Kristo; kanga, 21 
Nale ajo; mkapikanichisya: sachiika achiKristo wa 22 
ulamba, ni waprofeti wa ulamba, nipo sachipeleka ima- 
nyililo ni yakulapisya, kuti asokonesye wakusaguka 'wo, 
na tiikomboleche. Nambo mkalolechesye: nale nimta- 23 
gulile yosepe ikiniiche. 

Nambo ge mowa'go, paujo pa kusauka 'ko, lyuwa 24 
silichipilila, mwesi nguulanguka, ndondwa tisichipatuka 25 
kwinani, machili ga mwinani sigachitenganyika. Nipo 26 
sachimlola Mwanagwao mundu alimkwisa m'maunde, ni 
machili gamakulungwa ni lumbili. Nipo sachituma wa- 27 
mitenga wakwe, nipo sachisonganya wakusaguka wa- 
kwe wa ku mbungo mcheche, ku mbesi mnope ja kusa 
"kuno mpaka ku mbesi mnope ja kwinani. 

Cha mkuju mlijiganye chitagu chakwe: mkunyo- 28 
poka sambano luambi luakwe, mkuumbutukula ma- 
samba gakwe, umwe mkumanyilila kuti chuku chi- 
wandichile: we utende 'o nomwe wakwe pomkulola 29 
yelei ilimkuwoneka, mkamanye kuti awandichile, ali 
kumlango. Chisimu 'cho ngumti "mwe, Chisukulu achi 30 
ngasachipitangana, mpaka kumala indu yelei. Ya 31 
kwinani ni ya kusa 'kuno tiipitangane, nambo malowe 
gangu ngasagapitangana. Nambo ya lyuwa ’lyo na- 32 
muno katema 'ko ngapali wakumanyilila, nachiwamuno 
wamitenga wa mwinani, nachiwamuno Mwanache, na- 
mbo Atati. Mkalolechesye, mkalindilile, mkapopele : 33 

34 pakuti ngomkumanya katema kakwe. Mpelaga mundu, 
juakutama m'chilambo chine, mkuleka nyumba jakwe, 
mkwapa achikapolo wakwe juine ni juine masengo 
gakwe, nombe soni wamtagulile juakulindilila akalindi- 

35 lile. Mkalindilile menema: pakuti ngomkumanya ka- 
tema ka 'kwisa asyene nyumba, kanga ligulo, kanga 
pakati chilo, kanga pakutongola tambala, kanga ku- 

36 ndawi; mkwika chitema, atakumsimana umwe muli 

37 m'lugono. Chi ngumti umwe ngwati wosepe, Mka- 
lindilile. 

I 4 Na ap mowa gawili nekuwa pasaka ni mi- 
kato jangali chilungo; wambepesi wa'cha- 
kulungwa ni wakulemba nipo wasosaga kuti amkamule 

2 malindi, ambulaje: pakuti watite, Ngati pa chindimba, 
sitakuwa ungulu sya wandu. 

3 Po waliji m'Betania m'nyumba mwa Siman jua ma- 
tana, alimkutama kulya, nipo waiche juamkongwe jua- 
kwete lisolosolo lya alabastro, lyana mauta ga nardo, 
gamakulungwa mtengo ; nekukasa lisolosolo, nekwita pa 

4 mtwe pakwe. Wapali wane nambo watumbile n'achi- 
msyene, nekuti, Ligongo chichi uwasasi wati ’i wa 

5 mauta 'ga? Pakuti mauta 'ga gangakomboleche kusu- 
milwa ni malupiya ga litika kupunda ni mianda jitatu, 
nekupegwa kwa wa ulanda. Nipo wamdandaulile jua- 

6 mkongwe jjo. Nambo Yesu watite, Mumleche; ligo- 
ngo chichi mtenda kumsakalisya? andendele une 

7 masengo gambone. Pakuti wa ulanda ali nomwe mowa 
gosepe, pomkusosa 'po mkupakombola kwatendela ya- 
mbone, nambo uneji nginimba nomwe mowa gosepe. 

8 Atesile chapakombwele: atesile kupak asya chile chiilu 

9 changu ku uwilo. Chisimu 'cho ngumti "mwe, Kwana 
kosepe kusa 'kuno ku tiusalilwe utenga wambone, nombe 
nacho achi chatesile juamkongwe 'ju tichitagulilwe, 
chakukumbuchila chakwe. 

10 Yuda Iskarioti, juine 'jo jua likumi ni wawili, nipo 
wajawile kwa wambepesi wa'chakulungwa, kuti ampe- 

11 leche kwa welewo. Mkupikana nipo wasechelele, neku- 
langanila najo kuti ampe ndalama. Nipo wasosaga kuti 
ampeleche 'chenene. 

12 Lyuwa lyakutanda lya mkato wangali chilungo po 
watasile pasaka, wakulijiganya wakwe wamchite, Kwapi 
mkusosa kuti tukajaule, tukapanganichisye kuti mulye 

pasaka? Nipo watumile wawili wa wakulijiganya, 13 
nekwati, Mkajinjile m'musi, nipo tamsimane mundu 
jJuakujigala luulo lua mesi : mkamkaguleje ; potakajinjile 14 
'po, mkajile kwa asyene nyumba, Mjiganyo akuti, Kwapi 
jili nyumba ja achalendo jangu, mu tingalile "mo pa- 
saka, ni wakulijiganya wangu. Msyene ’jo nipo tamla- 15 
njile nyumba jangulungwa ja pachanya, jajikolosye, 
jajipanganichisye: mwelemo mtupanganichisye. Wa- 16 
kulijiganya nekutyoka, nekwinjila pa musi, nekusimana 
mpelaga '1 watite : nekupanganichisya pasaka. 

Ligulo nipo waiche ni likumi ni wawili. Mku- 17, 18 
tama, mkulya, Yesu nekuti, Chisimu 'cho ngumti 'mwe, 
Juine jua umwe tambeleche une ni malindi, juakulya 
none. Nipo watandite kulila m'mitima, nekumti jumo 19 
jumo, Ana uneji? Nipo watite, Juine jua likumi ni 20 
wawili, juakupamba pampepe none m'mbale 'mu. Li- 21 
gongo Mwanagwao mundu akwenda mpela 'ila ilembeche 
ya msyene: nambo ulaje uwe kwa juelejo, juakupeleka 
ni malindi Mwanagwao mundu; angawe juangapagwa 
juelejo angapundile. 

Mkulya 'mo, nipo watosile mkato, mkujinichila, neku- 22 
ugawa, nekwapa, nekuti, Mtole; achi no chiilu changu. 
Nekutola mgao, po wapopelele, nipo wapele: neku- 23 
ng'wa wosepe 'wo. Nipo watite, Achi no miasi jangu ja 24 
malangano, ji jajitichile wajinji. Chisimu 'cho ngumti 25 
'mwe, Ngising'wa soni chisogosi cha mpelesi, mpaka 
lyuwa alyo li sinjing'wa cha sambano m'uchimwene wa 
Mulungu. 

Po wajimbile nyimbo nipo wakopochele kuja kwi- 26 
tumbi lya Zeituni. 

Yesu nipo watite, Wosepe "mwe somchikuwaliswa : 27 
ligongo chilembeche, Tingamkunule juakulanga, ngosa 
nipo tisipwilinganichiche. Nambo, po tingajimuswe 'po, 23 
tingamlongolele ku Galilaya. Petro nambo wamtite, 29 
Nakukuwaliswa wosepe, nambo uneji ngwamba. Yesu 30 
nekumti, Chisimu 'cho ngumti 'mwe, kuti lelo, chilo 
'chino, akanatongole tambala kawili, umwe tumungane 
katatu. Nambo wawelechetesye mnope, Naga ngawa- 31 
jilwe kuuwa nomwe, ngisingana umwe. lyoyo nekuwe- 
lecheta wosepe nombe nawo. 

Nipo waiche kwiutoli watele Getsemane; nekuti kwa 32 
wakulijiganya wakwe, Mtame apano, none ngapopele. 

33 Nipo watosile najo Petro ni Yahob ni Yohana, neku- 
34 tanda kusimongwesya, nekulaga mnope. Nekwati, Mti- 
ma wangu utenda kulila kwakujinji mnope mpaka ku 
35 kuuwa: mtame umwe akuno, mlindilileje. Nipo wasu- 
sile papanandi, nekugwa pasi, nekupopela kuti, nakuko- 
36 mboleka, katema 'ko kamtyochele. Nekuti, Abba, Atati, 
yosepe ikomboleche nomwe ; mkandyochesye mgao au: 
nambo ngati chi ngusosa une, nambo chi mkusosa umwe, 

37 Nipo waiche nekwasimana ali m'lugono, nekuti kwa 
Petro, Siman, ana mgonile ? ana ngunumpakombola ku- 

38 lindilila ndawijimpepe? Mlindilile, mpopele, kuti mkaji- 
njila mu yakulinga: msimu ukusosa, nambo chiilu 

39 chitenda kulepela. Soni nipo watyosile, nekupopela, 

40 achiwelechetaga malowe gagogo. Soni nipo waiche ne- 
kwasimana ali m'lugono, pakuti gasitwepe meso gao ; 

41 nganamanya chakumjanga. Nipo waiche katatu, ne- 
kwati, Mgoneje sambano, mpumule : ijenele; katema 
kaiche; nale, Mwanagwao mundu akupelekwa ni ma- 

42 lindi ku mikono ja wakusakala. Mjimuche, twende:. 
nale, juakumbeleka une ni malindi awandichile. 

43 Mkuwelechetaga 'mo, nekwika amomo Yuda juine 
jua wakulijiganya, pampepe najo lyaumile kwa wambe- 
pesi wachakulungwa ni achakulungwa liunjili lyeku- 

44 lungwa lyana mbanga ni ngongo. Nambo juampeleche 
jo atekwapa chimanyililo, chati, Jua tingamkomasye 

45 'Jo, no juelejo; mkamule, mkamjigale 'chenene. Po wa- 
iche 'po nipo wamyichile papopo nekuti, Rabbi; neku- 

46 mkomasisya pa ngomo. Nipo wambichile mikono, 

47 nekumkamula. Nambo juine jua welewo wajimilaga 
waswekwile lupanga luakwe, nekumkunula kapologwao 
juambepesi juamkulungwa, nekumsichita pa lipilikanilo. 

48 Yesu nekwanga nekwati, Ana mungopochele mpelaga 

49 juawii, ni mbanga ni ngongo, kuti mungamule? Mowa 
mugakupitila naliji nomwe m'nyumba ja mbepesi, 
nalijimkwiganya, nipo ngunumungamula: nambo achi 

50 chitendeche kuti malembo gamalichiche. Wosepe 
nekumleka nekutila. 

51 Mchanda juine nipo wamkagwile, juana nguo ja 

52 nakalasi, jajiliunichile pa chiilu cha makonope; nipo 
wamkamulile juelejo, nipo walesile nguo ja nakalasi 
'jo, nekutila jua makonope. 

53 Nipo wamjigalile Yesu kwa juambepesi juamku- 

lungwa; nipo wasongene wambepesi wa'chakulungwa 
ni achakulungwa ni wakulemba. Petro nipo wamka- 54 
gwile kwanaula, mpaka kwinjila kusyene ku nganya 
kwa juambepesi juamkulungwa; nipo watamaga ni 
achikapitao, nekulijotela pa kulanguka kwa “moto. 
Wambepesi wa'chakulungwa ni waputi wose nipo 55 
wamsosele Yesu mboni, kuti ambulaje; nganajisimana. 
Pakuti wajinji wambelechetele mboni syasinami, mboni 56 
syao nginisijilana. Nekwimuka wane, nekumsinjilila 57 
kuti, Twampilikene aah Tingajonanje aji nyumba 58 


..... 


nichilwa. Yesu nekuti, No uneji: nipo somchilola 62 
Mwanagwao mundu alimkutama pa mkono wa mlyo wa 
machili, alimkwisa ni maunde ga kwinani. Juambepesi 63 
juamkulungwa nipo wapapwile yakuwalila yakwe, 
nekuti, Chichi tukusosela mboni sine? Mpilikene 64 
kusocheya : ana mkuti uli? Wose nipo wamlamulile 
kuti awajilwe kuuwa. Wane nekutanda kumsunila 65 
mata, nekuunichila pa meso pakwe nekumputa, neku- 
mti, Mbelechetele : achikapitao nekumpochela ni ma- 
temba ga yala yao. 

Po waliji Petro pasi pa nganya, nekwika juine jua 66 
achiwali wa juambepesi juamkulungwa; mkumbona 67 
Petro alimkulijota, nekumlolechesya, nekuti, Nomwe 
wakwe mwaliji pampepe ni mNazareti 'jo, Yesu. Nambo 68 
wakanile, kuti, Ngongumanyilila ngongupilikana i 
mkuti 'mwe: nipo wakopochele kwipenu; tambala 
nekulila. Mwali ’jo nipo wambweni, nekutanda soni ku- 69 
gamba kwa wajimilaga, Ajuju no jua welewo. Nambo 70 
wakanile soni. Panyuma pakwe papanandi wajimilaga, 
nekuti soni kwa Petro, Eti, umwe no jua welewo, 
pakuti muli mdalilaya. Nambo watandite kulwesa 71 
nekulumbila, Ngongumanya ajo mundu jo ju mkwamba. 
Kawili tambala nekulila papopo. Petro nekukumbu- 72 
chila lilowe li wamchite Yesu, Akanatongole tambala 

kawili, umwe tumungane une katatu. Po wakumbu- 
chile pelepo nipo walisile. 


li 3) KUADA WE papopo wambepesi wa'chakulu- 
ngwa ni achakulungwa ni wakulemba, ni wa- 
puti wana wose, nekutawa lukumbi, nekumtawa Yesu, 
2 nekumjigala, nekumpeleka kwa Pilato. Pilato nipo wa- 
mbusisye, Ana 'mwe no mchimwene jua waYahudi? 
3 Mkwanga nipo wamtite, Iyoyo mtite. Wambepesi 
4 wa'chakulungwa wambelechetele yejinji. Pilato neku- 
mbusya soni, achitiji, Ana umwe ngomkwanga kandu ? 
5 nale yejinji 'i, yakumbelechetela. Nambo Yesu nga- 
najanga kandu soni; menema Pilato walapile. 
6 Mkuti pa chindimba waliji wakusagopola juamtawe 
7 jumpepe, jua wamjusile. Wapali juine juamtele Bara- 
ba, juamtawe ni welewo wapandwiche, juatesile uulasi 
8 m'upandu 'mo. Liunjili nekwika, nekutanda kumjuga 
9 kuti atende mpela waliji wakusatendela. Pilato ne- 
kwanga, nekuti, Ana mkusosa kuti ngamgopolele Mchi- 
10 mwene jua waYahudi? Pakuti wamanyilile kuti li- 
11 gongo uchisu atesile kumpeleka. Nambo wa mbepesi 
wa'cchakulungwa nekwakanichisya wandu kuti awago- 
12 polele Baraba nambo. Pilato nekwanga soni nekwati, 
Ambi tingamtendele chichi jua mwamtele Mchimwene 
13 jua waYahudi? Nipo wagumisile soni, Mkampachiche. 
14 Pilato nekwati, Ligongo chichi, atesile chakusakala 
chi? Nambo wagumisile kwakujinji, Mkampachiche. 
15 Pilato achisosaga kwajikutisya wandu, nekwagopolela 
Baraba, nekumpeleka Yesu, po wamputile, kuti apa- 
chikwe. 
16 Asikari nekumjigalila mu mkati mwa nganya, no 
17 Praitorio; nipo wasongenye likuga lyose. Nipo wa- 
mbwechiche ni usalili, mkutiwa lisanda lya miwa, 
18 nekumbwecha; nipo watandite kumkomasya, Kwa- 
19 mbone, Mchimwene jua waYahudi! Nipo wamputile 
mtwe wakwe ni litete, nekumsunila, mkupinda malungo 
20 nekumtindiwalila. Po watesile kumlalatila, nipo wa- 
mbulile usalili, nekumbwecha yakuwalila yakwe. Nipo 
wamjigalile kusa kuti ampachiche. 
21 Nipo wamkanichisye juine juapitaga, Siman mKu- 
rene, achiumaga ku milaga, wese wao Alesander ni 
22 Rufo, akalongane, akajigale mgomba wakwe. Nipo 
wamjigalile kwiuto Golgota, pakugalausya no Liuto 

lya chikalakasa. Nipo wamlechesye mvinyo wowanga- 23 
nye ni mura: nambo nganaupochela. Nipo wampa- 24 
chiche, nekugawanya yakuwalila yakwe, nekulondolaga 
chisango, juine ni juine atole chapi. Jaliji ndawi ja 25 
katatu, nipo wampachiche. Chilembo cha maweleche- 26 
telo gakwe chalembeche pachanya, MCHIMWENE JUA 
WAYAHUDI. Pampepe najo wapachiche wa chikwaku 27 
wawili; juine ku mkono kwa mlyo kwakwe, juine ku 
mchiji. Wakupita nekumtenda chipongwe, achipuku- 29 
nyaga mitwe jao, nekuti, Ea! umwe wakoonanga nyu- 
mba ja mbepesi, nekujitawa soni mowa gatatu, mliku- 30 
lupusye, mtuluche ku mgomba 'ko. We utende 'o 31 
wambepesi wa 'chakulungwa nombe nawo, achimsekaga 
na'chimsyene, ni wakulemba nekuti, Akulupwisye wane; 
ngakupakombola kulikulupusya. Kristo, Mchimwene 32 
jua Israeli, sambano atuluche ku mgomba 'ko, kuti 
tulole, tupikanichisye. Wapachikwe najo 'wo nekumla- 
latila. 

Pakwika ndawi ja msano ni jimo, nipo chaiche chipi 33 
pa chilambo chosepe, mpaka ku ndawi ja msano ni 
mcheche. Ndawi ja msano ni mcheche Yesu nekugu- 34 
mila ni lilowe lyekulungwa, Eloi, Eloi, lama sabakthani ? 
pakugalausya no, Mulungu wangu, Mulungu wangu, 
ligongo chichi mwandesile? Wane wa welewo wajimi- 35 
laga, po wapilikene nekuti, Nale, akumbilanga Eliya. 

J uine nekuutuka nekugumbasya sifongo ni chinyu- 36 
ng'unyung'u, nekujiwika petete, nekumpa ang'we, kuti, 
Aleche ; tulole kanga akwisa Eliya kukumtulusya. 
Yesu nipo wagumisile ni lilowe lyekulungwa, nekwasa 37 
umi. Nguo ja lusasa ja nyumba ja mbepesi nipo japa- 38 
pwiche kwinani kuja pasi. Kenturio juajimaga paujo 39 
pakwe, po walolite kuti ajasile umi iyoyo, nekuti, Eti 
aju mundu ju no Mwanagwao Mulungu. Wapali 40 
nombe nawo wakongwe walolaga kwanaula: wane wa 
welewo no Maryamu Magdalene, ni Maryamu achikulu 
wao Yakob juamnandi ni Yose, ni Salome; welewo, po 41 
waliji m'Galilaya, wamkagwile, nekumtumichila; ni 
wakongwe wane wajinji walongene najo pakwika ku 
Yerusalemi. 

We utende 'o pekwaswele, pakuwa Mbanganichisye, 42 
no lyuwa lya munyuma mwa Sabato, nipo waiche 43 
Yusuf jua ku Arimataya, mputi juamkoto, juelejo wa- 

liji jualolelaga nombe najo uchimwene wa Mulungu; 
mkulimbika mtima, nekwinjila kwa Pilato nekujuga 

44 mtembo wa Yesu. Pilato nipo walapile pakuti awile . 
we utende 'o: mkumbilanga kenturio 'jula, nekumbusya 

45 kanga awile katasi. Po wamlulile kenturio 'jo, wape- 

46 leche kwa Yusuf mtembo'o. Nipo wasumile nguo ja 
bafuta, mkumtulusya, nekumbiriga ni nguo ja bafuta 
jo, nekumbika mwilembe lyesole pa lwala; nekwi- 

47 ngalamulila liganga pamlango pelembe 'po. Maryamu 
Magdalene ni NI achikulugwe Yose walolite po- 
wamgoneche 'po. 

16 PAKUMSLA Sabato, Maryamu Magdalene, ni 
Maryamu mchikulugwe Yakob, ni Salome, 
2 wasumile yakununjila, kuti aiche ampakasye. Kunda- 
wipe lyuwa lyakutanda lya mlungu, nipo waiche kwile- 
3 mbe pekwachele lyuwa. Wawechetaga juine ni juine, 
Wani tatuyingalamulile liganga pamlango pelembe ? 
4 mkulolaga, waweni kuti liganga 'lyo lyayingalamulilwe : 
5 pakuti lyaliji lyekulungwa mnope. Mkwinjila mwile- 
mbe, nipo waweni mchanda alimkutama kumlyo, jua- 
mwale ni chakuwalila chachiswela ; nipo wasimongwile. 
6 Nipo watite, Mkasimongwa: mkumsosa Yesu mNaza- 
reti 'jula juampachiche 'jula ; wajimwiche : nganapagwa : 
T nale peuto po wamgoneche! Nambo mjendeje mkata- 
gulile wakulijiganya wakwe ni Petro, Akumlongolela 
kuja ku Galilaya: kweleko somchimlola, mpelaga 'ila 
8 wamchite. Nipo wakopweche nekutila kwilembe, pa- 
kuti chitetemelo ni chisimongo chakwete ; nganamsalila 
juine kandu; pakuti wajogwepe. 
9 Po wajimwiche 'po lyuwa lyakutanda kundawipe, 
watandite kumbonechela Maryamu Magdalene, jua wa- 

10 mtyochesye masoka msano ni gawili. Jueleju nekwaula 
nekwasalila welewo waliji najo 'wo, ali m'malilo nekulila. 

11 Welewo po wapilikene kuti ali juamjumi, awoneche ni 
juamkongwe 'jo, nganapikanichisya. 

12 Panyuma pakwe pelepo wawonechele wawili wa 
welewo chisau chine, alimkwenda pakwaula ku milaga. 

13 Nipo wajawile nekwasalila wane: nombe nawo ngana- 
pikanichisya. 

14 Panyuma pakwe wawonechele likumi ni jumo achi- 
msyene, alimkugona kulya, nipo wajamwiche ligongo 
wangapikanichisya, wakunonopa mtima, ligongo wanga- 

pikanichisya welewo wambweni atekwimuka. Nekwati, 15 
Mkapite kusa 'kuno kosepe, mkalaliche utenga wambone 
ku yepanganye yose. Juatapikanichisye nekubatiswa 16 
takulupuche; juangapikanichisya tagomelwe. Imanyi- 17 
lilo ai siichakagula wakupikanichisya: m'hna lyangu 
sachityosya masoka ; sachiwecheta ni ndimi sya samba- 18 
no; sachilokota majoka, nakung'wa chakuulaga, ngi- 
chiulasya kose ; sachakwaya wakulwala, nipo takole umi. 
Ambuje Yesu Kristo, pe wawechetele, wajigalilwe 19 
kwinani, nekutama pa mkono pa mlyo pa Mulungu. 
Nipo watyosile nekulalika posepe, Ambuje achitendaga 20 
nawo, achilimbikaga lilowe ni imanyililo 1 yakagwile "yo. 
Amen. 


UTENGA WAMBONE WA LUKA. 


AAA E 


i PAEO wajinji alinjile kulongosola ndano ja indu 

"ila i yamalichiche mwetuwe, kupela muno wai- 2 
peleche kwetuwe, twaliji pa kutanda wakulola ni waku- 
tumichila wa lilowe, none juakwe juakukuya mnope 3 
yana yose chitandilile pakutanda, nditeje kwambone 
ngalembe kwenumwe mwakulingana, Teofilo juakupu- 
nda juambone; kuti mkamanye 'chenene yakwamba 4 
indu "ila i mwalijigenye. 

Herode po waliji mechimwene jua u Yahudi, wapalijua- 5 
mbepesi juine lina lyakwe Zakariya, jua lukosyo lua 
Abia; ni asono wakwe waliji wa wanache wa Haruni 
lina lyakwe Elisabeti. Wana wawili waliji wagoloka 6 
pa meso pa Mulungu, wakumbuchilaga malamulo gose 
ni misyungu ja Mulungu wangali ulemwa. Nganakola 7 
mwanache pakuwa Elisabeti waliji juamjumu, wana 
wawili nipo waliji wakuchekulupa. 

Yawoneche, po watendaga utumwa wa juambepesi 8 
pa meso pa Mulungu pa kulingana ni lukosyo luakwe, 
malinga ni msyungu wa mbepesi, masengo gamasagule 9 
gakwe galiji gakujinjila nyumba ja Mulungu kujocha 
mnunji. Liunjili lyose lya wandu wapopelaga pasa ka- 10 
tema ka kujocha mnunji. Nipo wambonechele mte- 11 

1. 12-28 LUKA 


nga jua Ambuje alimkwima kumlyo kwakwe kwa chi- 
12 sisa cha mnunji 'o. Zakariya, mkuti wambweni, wala- 
13 sile, nipo wamkamwile woga. Nambo mtenga 'jo wa- 
mchite: Mkajogopa, Zakariya: ligongo kupopela kwenu 
kupilikaniche, asono wenu Elisabeti sachimbelechela 
umwe mwanache juamlume, nipo somchimta lina lya- 
14 kwe Yohana. Somchikola lukondwa ni chisangalalo; 
wajinji nipo sachikondwa pakuwa kupagwa kwakwe. 
15 Pakuti sachiwa juamkulungwa pa meso pa Mulungu, 
nipo ngasamwa mvinyo nachiwamuno ukana; nipo 
sachigumbala ni Msimu Waswela, pakopoka pa chitu- 
16 mbo cha mchikulugwe. Wajinji wa wanache wa Israeli 
17 sachagalausya kwa Ambuje Mulungu wao. Sachijaula 
paujo pakwe mu msimu ni machili ga Eliya, kugalau- 
chisya kwa wanache mitima ja achawese wao, ni waku- 
pwanya kuti ajende mwakukalamuka wagoloka; kwa- 
kolochesya chile wandu wampanganichisye Mulungu. 
18 Zakariya nipo wamchite mtenga 'jo, Tingachimanye 
achi uli? patipo une ndili juamchekulupe, ni asono 
wangu wakwe ali juamchekulupe m'mowa gakwe. 
19 Mtenga 'jo nekumjanjilaga, nekumti, Une ndili Gabrieli, 
juakwima pa meso pa Mulungu; natumilwe kuwecheta 
20 kwenumwe, kumjigalila yambone ai. Mlole, sombe jua- 
'myalale ni juangapakombola kuwecheta mpaka lyuwa 
li tiiwoneche ai, ligongo ngonompikanila malowe gangu, 
21 ga sigachitendeka m'katema kao. Wandu 'wo wamli- 
ndililaga Zakariya, nipo wasimongwile patipo wakawile 
22 mu nyumba ja mbepesi. Mkuti wakopweche nganapa- 
welecheta kwa welewo: nipo wamanyilile kuti waweni 
chisagamilo mu nyumba ja mbepesi; ni walijimkodolaga 
kwa welewo, nipo wagambile kuwa wangapawelecheta. 
23 Yawoneche, mkuti gamasile mowa ga kutumichila 
kwakwe, wajawile kumangwao. 
24  Panyuma pakwe ge mowa 'go asono wakwe Elisabeti 
nipo watosile chitumbo ; nekulisisa miyesi msano, achi- 
25 tiji, Mulungu atesile kwangune kwati 'i, mowa ga 
wandolelele, kuti atyosye mchesela wangu mwa wandu. 
26 We utende 'o mwesi wa msano ni umo mtenga 
Gabrieli watumilwe kutyoka kwa Mulungu kuja ku 
27 musi wa Galilaya, lina lyakwe Nazareti, kwa mwali jua 
wamtomele juamlume lina lyakwe Yusuf, jua nyumba 
28 ja Daud; lina lya mwali 'jo no Maryamu. Nipo waji- 


LUKA 1. 29-46 


njile kwa juelejo, nekuti, Kwambone, jua chisomo chi- 
syene, Ambuje ali pampepe nomwe. Nipo wasimo- 29 
ngwile ngani 'jo, nekuchigalauchisya m'mtima mwakwe 
chati uli no chikomasyo achi. Mtenga 'jo nipo wamtite, 30 
Mkajogopa, Maryamu; pakuti musimene chisomo pa 
Mulungu. Nimlole, somkole chitumbo, nipo sombeleche 31 
mwanache juamlume, nipo somchimta lina lyakwe Yesu. 
Nipo sawe juamkulungwa, nipo satelwe Mwanagwao 32 
Jua Mwinani mnope; Ambuje Mulungu nipo tampeje 
chitengu cha Atati wao Daud ; nipo talamulile nyumba 38 
ja Yakob ku ndala syose ; uchimwene wakwe nipo ngu- 
ukola kumala. Maryamu nipo wamtite mtenga ’jo, 34 
Ana pelepo tipawe uli, patipo ngongumanya juamlume ? 
Mtenga 'jo nekumjanjila nekuti, Msimu Waswela 35 
taiche penumwe, machili ga Jua Mwinani mnope nipo 
sigambunichile umwe mwilili mwakwe : lye ligongo 'lyo 
chachiswela 'cho chi tichipagwe tichitelwe Mwanagwao 
Mulungu. Nimlole Elisabeti mlongogwenu nombe najo 36 
akwete chitumbo cha mwanache juamlume m'uche- 
kulu wakwe: auno no mwesi wa msano na umo wa jue- 
lejo juamtelwe juampalale. Ligongo pakuwa lilowe 37 
lyose lyakuuma kwa Mulungu ngiliwa lyangali machili. 
Maryamu nipo watite, Nale juamkongwe juakutumika 38 
jua Ambuje ; chiwoneche kwangune malinga ni lilowe 
lyenu. Mtenga 'jo nipo wamtyochele. 

Ge mowa 'go Maryamu nekutyoka nekwanguya 39 
nekwaula ku mkuli ku musi wa uYahudi; nekwi- 40 
njila m'nyumba mwa Zakariya, nekumkomasya Eli- 
sabeti. Nipo yawoneche, pati apikene Elisabeti chi- 41 
komasyo cha Maryamu, mwanache nipo wasumbile 
m'chitumbo chakwe; Elisabeti nipo wagumbalichiche 
ni Msimu Waswele; nipo wanyanyiche lilowe lyekulu- 42 
ngwa, nipo watite, Juamjinichilwe umwe mwa wako- 
ngwe, ni chachijinichilwe no chisogosi cha chitumbo 
chenu. Achi nipo chiumile kwapi kwisa kwangune 43 
chati aiche kwangune mchikulugwe Ambuje wangu? 
Pakuti nimlole, pati liiche m'mapilikanilo gangu lilowe 44 
lya chikomasyo chenu, mwanache nekusumba nekusa- 
ngalala m'chitumbo mwangu. Juakukondwa no jua- 45 
mkongwe juakupikanichisya; ligongo pakuwa tikuwe 
kumalichisya kwa indu yewelechete kwa juelejo kuuma 
kwa Ambuje. Maryamu nipo watite, 46 

nga jua Ambuje alimkwima kumlyo kwakwe kwa chi- 
12 sisa cha mnunji 'o. Zakariya, mkuti wambweni, wala- 
13 sile, nipo wamkamwile woga. Nambo mtenga 'jo wa- 
mchite: Mkajogopa, Zakarıya: ligongo kupopela kwenu 
kupilikaniche, asono wenu Elisabeti sachimbelechela 
umwe mwanache juamlume, nipo somchimta lina lya- 
14 kwe Yohana. Somchikola lukondwa ni chisangalalo; 
wajinji nipo sachikondwa pakuwa kupagwa kwakwe. 
15 Pakuti sachiwa juamkulungwa pa meso pa Mulungu, 
nipo ngasamwa mvinyo nachiwamuno ukana; nipo 
sachigumbala ni Msimu Waswela, pakopoka pa chitu- 
16 mbo cha mchikulugwe. Wajinji wa wanache wa Israeli 
17 sachagalausya kwa Ambuje Mulungu wao. Sachijaula 
paujo pakwe mu msimu ni machili ga Eliya, kugalau- 
chisya kwa wanache mitima ja achawese wao, ni waku- 
pwanya kuti ajende mwakukalamuka wagoloka; kwa- 
kolochesya chile wandu wampanganichisye Mulungu. 
18 Zakariya nipo wamchite mtenga 'jo, Tingachimanye 
achi uli? patipo une ndili juamchekulupe, ni asono 
wangu wakwe ali juamchekulupe m'mowa gakwe. 
19 Mtenga 'jo nekumjanjilaga, nekumti, Une ndili Gabrieli, 
Juakwima pa meso pa Mulungu; natumilwe kuwecheta 
20 kwenumwe, kumjigalila yambone ai. Mlole, sombe jua- 
'myalale ni juangapakombola kuwecheta mpaka lyuwa 
li tiiwoneche ai, ligongo ngonompikanila malowe gangu, 
21 ga sigachitendeka m'katema kao. Wandu 'wo wamli- 
ndililaga Zakariya, nipo wasimongwile patipo wakawile 
22 mu nyumba ja mbepesi. Mkuti wakopweche nganapa- 
welecheta kwa welewo: nipo wamanyilile kuti waweni 
chisagamilo mu nyumba ja mbepesi; ni walijimkodolaga 
kwa welewo, nipo wagambile kuwa wangapawelecheta. 
23 Yawoneche, mkuti gamasile mowa ga kutumichila 
kwakwe, wajawile kumangwao. 
24  Panyuma pakwe ge mowa 'go asono wakwe Elisabeti 
nipo watosile chitumbo ; nekulisisa miyesi msano, achi- 
25 tiji, Mulungu atesile kwangune kwati 'i, mowa ga 
wandolelele, kuti atyosye mchesela wangu mwa wandu. 
26 We utende 'o mwesi wa msano ni umo mtenga 
Gabrieli watumilwe kutyoka kwa Mulungu kuja ku 
27 musi wa Galilaya, lina lyakwe Nazareti, kwa mwali jua 
wamtomele juamlume lina lyakwe Yusuf, jua nyumba 
28 ja Daud; lina lya mwali 'jo no Maryamu. Nipo waji- 

njile kwa juelejo, nekuti, Kwambone, jua chisomo chi- 
syene, Ambuje ali pampepe nomwe. Nipo wasimo- 29 
ngwile ngani 'jo, nekuchigalauchisya m'mtima mwakwe 
chati uli no chikomasyo achi. Mtenga jo nipo wamtite, 30 
Mkajogopa, Maryamu; pakuti musimene chisomo pa 
Mulungu. Nimlole, somkole chitumbo, nipo sombeleche 31 
mwanache juamlume, nipo somchimta lina lyakwe Yesu. 
Nipo sawe juamkulungwa, nipo satelwe Mwanagwao 32 
Jua Mwinani mnope; Ambuje Mulungu nipo tampeje 
chitengu cha Atati wao Daud ; nipo talamulile nyumba 33 
ja Yakob ku ndala syose ; uchimwene wakwe nipo ngu- 
ukola kumala. Maryamu nipo wamtite mtenga ’jo, 34 
Ana pelepo tipawe uli, patipo ngongumanya juamlume ? 
Mtenga 'jo nekumjanjila nekuti, Msimu Waswela 35 
taiche penumwe, machili ga Jua Mwinani mnope nipo 
sigambunichile umwe mwilili mwakwe : lye ligongo ’lyo 
chachiswela 'cho chi tichipagwe tichitelwe Mwanagwao 
Mulungu. Nimlole Elisabeti mlongogwenu nombe najo 36 
akwete chitumbo cha mwanache juamlume m'uche- 
kulu wakwe: auno no mwesi wa msano na umo wa jue- 
lejo juamtelwe juampalale. Ligongo pakuwa lilowe 37 
lyose lyakuuma kwa Mulungu ngiliwa lyangali machili. 
Maryamu nipo watite, Nale juamkongwe juakutumika 38 
jua Ambuje ; chiwoneche kwangune malinga ni lilowe 
lyenu. Mtenga 'jo nipo wamtyochele. 

Ge mowa 'go Maryamu nekutyoka nekwanguya 39 
nekwaula ku mkuli ku musi wa uYahudi; nekwi- 40 
njila mnyumba mwa Zakariya, nekumkomasya Eli- 
sabeti. Nipo yawoneche, pati apikene Elisabeti chi- 41 
komasyo cha Maryamu, mwanache nipo wasumbile 
m'chitumbo chakwe; Elisabeti nipo wagumbalichiche 
ni Msimu Waswele; nipo wanyanyiche lilowe lyekulu- 42 
ngwa, nipo watite, Juamjinichilwe umwe mwa wako- 
ngwe, ni chachijinichilwe no chisogosi cha chitumbo 
chenu. Achi nipo chiumile kwapi kwisa kwangune 43 
chati aiche kwangune mchikulugwe Ambuje wangu ? 
Pakuti nimlole, pati liiche m'mapilikanilo gangu lilowe 44 
lya chikomasyo chenu, mwanache nekusumba nekusa- 
ngalala m'chitumbo mwangu. Juakukondwa no jua- 45 
mkongwe juakupikanichisya; ligongo pakuwa tikuwe 
kumalichisya kwa indu yewelechete kwa juelejo kuuma 
kwa Ambuje. Maryamu nipo watite, 46 

1. 47—66 LUKA 
Umi wangu ukumkwesya Mulungu, 


47 Msimu wangu nipo usangalele pa Mulungu 
Mkulupusya juangu. 
48 Ligongo lyati walolite usauchi wa kapolo juakwe : 


Pakuti nale, kutanda sambano watapagwe wose 
sachindenda une juakukondwa ; 
49 Ligongo jua machili andesile une yekulungwa ; 
Lyeswela no lina lyakwe. 
50 Chanasa chakwe chili kwa yisukulu ya yisukulu 
Kwa welewo wakumjogopa. 
51 Atesile machili ni mkono wakwe; 
Apwilinganisye wakupoka mu nganichisyo sya 
mitima jao. 
52 Atulwisye wa machili mu itengu yao, 
Nekukwesya wa ulanda. 
53 Wagumbalichisye wa sala ni indu yambone; 
Wa kusichila nipo wajawisye lulele, 
54 Wamkamwisye Israeli mchanda juakwe, 
Kuti akumbuchile chanasa 
55 (Mti wawelechete kwa achatati wetu) 
Cha kwa Ibrahimu ni mbeju jakwe ku ndawi 
syose. 
56 Maryamu nipo watemi najo mti miyesi jitatu, nipo 
wausile kuja kumangwao. 
57 We utende’o katema ka Elisabeti kaiche kati awele- 
che mwanagwao ; nipo waweleche mwanache juamlume. 
58 Nipo wapikene achanasi wakwe na achalongo wakwe 
kuti Mulungu atekukwesya chanasa chakwe kwa juelejo, 
59 nipo wasechelele najo. Nipo yawoneche lyuwa lya 
msano na gatatu, nipo waiche kumsichita mwanache, 
60 nipo watiji amte Zakariya, lina lya wesegwe. Nipo 
wajanjile mchikulugwe nekuti, Ngati iyoyo; nambo 
61 satelwe Yohana. Nipo wamtite juelejo, Ngapali jua 
62 mwa achalongo wenu juatelwe lina 'li. Nipo wamko- 
63 dolele wesegwe, lina chi wasosaga kuti amte. Nipo 
wawilasile chakulembela, nekulemba kuti, Lina lyakwe 
64 no Yohana. Nipo walapile wosepe. Pakamwa pakwe 
nipo paugwiche chitema negopoka lulimi luakwe, nipo 
65 wawelechete nekumlapila Mulungu. Woga nipo wa- 
kamwile wosepe watemi mwakwasyungulila welewo: 
ngani 'syo syosepe nipo syasalilwe pa mkuli posepe pa 
66 uYahudi. Wosepe wasipikene nekusisalasya m'mitima 

jao, achitiji, Juati uli menema tawe mwanache jo? 
Patipo mkono wa Ambuje waliji pampepe najo. 
Wesegwe Zakariya, nipo wagumbele ni Msimu 67 
Waswela, nipo wawelechetele, nekuti, 
Juamlapile no Ambuje, Mulungu wa Israeli; 68 
Ligongo walolite nekutenda chiwombolo cha 
wandu wakwe, 
Nipo watunyakulile uwe msengo wa chikulupu- 69 
chilo 
M'nyumba mwa mchanda juakwe Daud 
(Mpelaga wawelechete pa kamwa pa waprofeti 70 
waswela chitandilile pa ndanda), 
Chikulupuchilo cha kwa wa magongo wetu, ni 71 
ku mkono kwa wosepe wakutindana nowe; 
Kwatendela chanasa achatati wetu, 72 
Nekukumbuchila lilangano lyakwe lyeswela ; 
Lilumbilo lyalumbile kwa Ibrahimu atati wetu, 73 
Kutupa uwe kuti, pakulupuka m'yala ya wama- 74 
gongo wetu, 
Tumtumichile wangali woga, 
M'uswela ni chilungamiko pa meso pakwe mowa 75 
getu gana gose. 
Nomwetu, mwanache, somchitelwa mprofeti jua 76 
Jua Mwinani mnope : 
Pakuti somjende paujo pa Ambuje kupanga- 
nichisya matala gakwe; 
Kwapa wandu wakwe umanyilisi wa chikulupu- 77 
chilo 
M'chitondowelo cha yakulemwa yao, 
Ligongo lya mtima wa chanasa cha Mulungu 78 
Wetu, 
Mwelemo kucha kwakuuma kwinani kutuichile 
uwe, 
Kwamulichila welewo wakutama m’chipi, 79 
m'mwilili mwa chiwa: 
Kulongosya masajo getu m'matala ga mtendele. 
Mwanache nipo wakusile, nekulimbila m'msimu 80 
mwakwe, nipo waliji mwipululu mpaka lyuwa lyawone- 
chele kwa Israeli. 
9 NE yawoneche ge mowa 'go, lilamulo lyakopwe- 
che kwa Kaisari Augusto, lyati chilambo cho- 
sepe cha kusa 'kuno chikalembelwe. Chilembelo 'cho 

chaliji chakutanda, Kurenio ali kazembe jua Surya. 
3 Wosepe nipo wajawile kulilembesya, juana juose ku musi 
4 wakwe. Yusuf nombe najo wakwesile kuuma m'Galilaya, . 
kopoka ku musi wa Nazareti, kuja ku uYahudi, ku musi 
wa Daud, wotelwe Betlehemi, ligongo pakuti waliji jua 
5 pa nyumba ni ulukosyo wa Daud; kulilemba pampepe 
ni Maryamu, jualiji juamtomele juakwe juakuwa juana 
6 chitumbo. Nipo yawoneche, po waliji kweleko, mowa 
7 gakwe gaikanile gati aweleche. Nipo waweleche mwa- 
nagwao juamlume juamtasi kupagwa; nipo wambilijilile 
m'nguo, nekumgoneka musikulila ng'ombe, ligongo nga- 
nakola malo m'nyumba ja achalendo. 
8 Nipo wapali wakulanga m'chilambo 'momo wakutama 
9 mwitinji, nipo walindililaga chilo ngosa syao. Mtenga 
jua Ambuje nipo wajimilile, lumbili lua Ambuje nipo 
lualanguchile pa welewo, nipo wajogwepe ni woga 

10 wokulungwa. Mtenga nipo watite welewo, Mkajogopa ; 
pakuti nale, nimjigalile umwe utenga wambone wa 
lukondwa lualukulungwa lu tuluwe kwa wandu wosepe. 

11 Ligongo apagwile kwenumwe lelo Mkulupusya,no Kristo 

12 Ambuje,m’musi wa Daud. Achi nipo tichiwe kwenumwe 
chimanyililo ; Somsimane mwanache juambilije jua- 

13 mgoneche mu sikulila. Chitema nipo wawoneche pa- 
mpepe ni mtenga wajinji wa maunjili ga kwinani, ali- 
kumlapila Mulungu, nekuti, 

14 Lumbili luwe kwa Mulungu wa kwinani mnope, 

Ni kusa 'kuno mtendele mwa wakwasechelana 
nawo. 

15 Nipo yawoneche, mti wamitenga watyosile soni pa wa- 
lewo kuja kwinani, wakulanga wawelechete juine ni juine, 
Kwe tujaule sambano mpaka Betlehemi, tulole lilowe 

16 li liwoneche, li watumanyichisye uwe Ambuje. Nipo 
wajangwiye nekwisa nekwasimana Maryamu na Yusuf, 

17 ni mwanache alimkugona musikulila. Mkuwona nipo 
wamanyichisye ngani jasalilwe kwa welewo jakwambaga 

18 mwanache 'jo. Wosepe wapikene wailapile i wasalile 

19 wakulanga. Maryamu nambo wasisalasisye ngani syose 

20 'syo, nekusiganichisya m'mtima mwakwe. Nipo wausile 
wakulanga 'wo alimkukwesya alimkulapila Mulungu 
ligongo yosepe yapikene nekwiwona chisau mti yasalilwe 
kwa welewo. 

21 Pe gapite mowa msano ni gatatu gati amsichite jue- 

lejo, nipo wamtele lina lyakwe Yesu, lyamtele mtenga 
jula akanajigalilwe m'chitumbo. 

Po gapite mowa ga kulenjela kwao, malinga ni lila- 22 
mulo lya Musa, wamjigalile ku Yerusalemi kuti ampele- 
che kwa Ambuje (chisau mti chilembelwe mwilamulo 23 
lya Ambuje chati, Walume wose wakuugula chitumbo 
satelwe juamswela kwa Ambuje), soni kuti ataje mbe- 24 
pesi malinga ni kusalilwa mwilamulo mwa Ambuje, 
Njuwa siwili, namuno maunda gamanandi gawili. Nale 25 
wapali mundu m' Yerusalemi, lina yakwe Sumeon ; mu- 
ndu 'jo nipo waliji juakulungamika ni juakupopela, jua- 
lolelaga chitusyo-mtima cha Israeli; Msimu Waswela 
nipo waliji pa juelejo. Nipo wambunukulile juelejo 26 
Msimu Waswela kuti ngasakuwona kuuwa akanawone 
Kristo jua Ambuje. Mwa Msimu nipo waiche ku nyu- 27 
mba ja mbepesi: mkuti achinangolo wakwe wamji- 
njisye mwanache Yesu kuti tamtendele juelejo cha- 
kusyowelela lilamulo, pelepo nipo wampochele m'mi- 28 
kono mwakwe, nekumlapila Mulungu, nekuti, 

Sambano mkumleka kapologwenu ajaule, 29 
Ambuje, 

Malinga ni lilowe lyenu, mu mtendele; 

Ligongo gaweni meso gangu chikulupuchilo 30 


chenu, 
Chi mpanganichisye pa meso pa wandu wosepe ; 31 
Nyali jakwaunukulila waMakosyo, 32 


Ni lumbili lua wandu wenu Israel. 
Wesegwe na'chikulugwe nipo wasimongwechesyeje indu 33 
yewelechete kwambaga juelejo; Sumeon nipo wajini- 34 
chile welewo, nipo wamtite Maryamu achikulugwe, 
Nale jueleju watamichiche ku kugwila ni kwimuka 
kwa wajinji wa mwa Israeli; ni ku chimanyililo chaku- 
welechetelwa ; nipo tulupole pa umi wenumwe lupanga ; 35 
kuti siunukuche nganisyo sya mitima jamijinji. Nipo 36 
wapali Hana, mprofeti juamkongwe, mwanagwao Fanuel 
jua lukosyo lua Aser, (waliji juamchekulupe mnope, 
juatemi ni msonogwe yaka msano na iwili kutanda pa 
mwisichana, nipo waliji jua masije yaka makumi msano 37 
ni gatatu kwisa mcheche), juangatyoka ku nyumba ja 
mbepesi alimkulomba juangalya ni machondelelo musi 
ni chilo. Mkwinjila je ndawi 'jo nipo wamlapile Mu- 38 
lungu, nekuwecheta ya juelejo kwa wosepe waliji waku- 

39 lolela chiwombolo cha Israeli m'Yerusalemi. Mkuti 
amasile yosepe malinga ni lilamulo lya Ambuje, wausile 
kuja ku Galilaya ku musi wao Nazareti. 

40 Mwanache 'jo nipo wakusile nekola machili, juamgu- 
mbale lunda ; chisowelo cha Mulungu nipo chaliji najo. 

41 Achinangolo wakwe wajaulaga chaka ni chaka ku 

42 Yerusalemi ku chindimba cha pasaka. Po waliji jua 
yaka likumi kwisa iwili, welewo wakwelaga malinga ni 

43 utende wa chindimba; mkuti wamasile mowa, waujaga, 
nipo wasigele munyuma mchanda Yesu m'Yerusalemi; 

44, nipo nganamanyilila achinangolo wakwe; waganisyaga 
nambo kuti waliji mu ulendo, nipo wajesile lyuwa limo; 
nipo wamsosile mwa achalongo wao na achanasi wao; 

45 po nganasimana wausile ku Yerusalemi, nekumsosaga. 

46 Nipo yawoneche, pe gapite mowa gatatu, nipo wamsi- 
mene m'nyumba ja mbepesi, alimkutama pakati pa wa- 

47 kwiganya, alimkwapikana, alimkwausyausya; wosepe 
wampikene nipo wasimongwechesye umanyilisi wakwe 

48 ni iusyo yakwe. Mkumbona nipo walapilisye, mchi- 
kulugwe nipo wamtite, Mwanangu chichi mtutesile we 
utende 'o? nale wese wenu none tutekumsosa neku- 

49 pwetekwa. Nipo watite welewo, Ana uli mtekusosa 
une? ana ngomkumanyilila kuti kumbajila une mbe 

50 m'indu ya atati wangu? Welewo nipo nganamanya 

51 ngani jawelechetele welewo. Nipo watulwiche pampepe 
nawo, nekwisa ku Nazareti; nipo waliji wakwapikani- 
chisya welewo: mchikulugwe nipo wasalesye ngani 'syo 
m'mtima mwakwe. 

52 Yesu nipo walongwele m'lunda ni msingu, ni chiso- 
welo pa Mulungu ni pa wandu. 

3 E utende'o chaka cha likumi ni msano chala- 
mwile Tiberio Kaisari, Pontio Pilato ali kaze- 
mbe jua pa uYahudi, Herode ali juamkulungwa jua pa 
Galilaya, ni mpwakwe Filipo juamkulungwa jua chila- 
mbo cha Ituraya ni cha Trakoniti, Lusanio ali juamku- 
2 lungwa jua Abilene, Hana ni Kayafa ali wambepesi 
wa'chakulungwa, lilowe lya Mulungu lyaiche kwa Yo- 
3 hana mwanagwao Zakariya mwipululu. Nipo waiche ku 
chilambo chosepe cha m'mgulugulu Yordano, aliinkula- 
lika ubatiso wa mpitikuko wa ku chitondowelo cha 
4 yakulemwa; mti chilembelwe m'buku jua malowe ga 
Isaya mprofeti chati, 

Lilowe lya juakugumila mwipululu, 
Kolosyani litala lya Ambuje, 
Jongosyani makondo gakwe. 
Matiwi gose tigagumbalichiche, 5 
Matumbi gose, ni itundulima yose tiipendamiche; 
Yagongomala tiigoloche, 
Ni matala ga maganga tigawe gati mya; 
Nipo tiilole iilu yosechikulupuchilocha Mulungu. 
Watite memema kwa maunjili gakopochele kubatiswa 
pa juelejo, Wanache wa mapiri, nduni wamtetele umwe 
kutila ku litumbilo lyakwisa ? Msogole menema isogosi 8 
yakuwajila mpitikuko ; mkatanda kuwelecheta mwachi- 
msyene, Atati tukwete Ibrahimu : pakuti ngumti umwe, 
kuti Mulungu akupakombola m'maganga 'mo kumjimu- 
chisya Ibrahimu wanache. We utende 'u namboliwago 9 
litemi pa mchiga wa mitela; mtela wana wose menema 
wangasogola chisogosi chambone ukanjiche nekupo- 
nywa ku moto. Maunjili nekumbusya kuti, Chichi 10 
menema tutende? Nipo wajanjile nipo watite wele- 11 
wo, Juakwete miinjilo jiwili apeleche kwa juangakola ; 
ni juakwete yakulya atende yalumo. Nipo waiche wa 12 
misongo nombe nawo kuti abatiswe,nipo wamtite juelejo, 
Mjiganyo, chichi tutende? Nipo watite welewo, Mka- 13 
wilasya chakupunda chose ni chelecho chi wamlamulile 
umwe. Asikari nipo wambusisye kuti, Nowe wakwe 14 
tutende chichi? Nipo watite welewo, Mkagulugusya, 
mkagogodechela; mjikute ni malipilo genu. 
Pakwembecheyaga wandu, nipo waganichisyaga m'mi- 15 
tima jao kwambaga Yohana, kanga juelejo no Kristo; Yo- 
hana nipo wajanjile nipo watite wosepe, Une nambo ngu- 16 
mbatisa umwenimesi; akwisanambo juakupunda machi- 
li none, chilumbo cha ikwakwata yakwe ngonguwajilwa 
kugopola: juelejo tambatise umwe mwa Msimu Waswela 
ni m'moto. Mkupulo wakwe uli wyala yakwe, kukolo- 17 
chesya pa luwala luakwe, nipo taunganye trigu m'ngo- 
kwe jakwe ; mapusi nambo tajoche ni moto wangasimika. 
Mkuchisyaga menema indu yine yejinji wasalile wa- 18 
ndu utenga wambone; Herode nambo juamkulungwa, 19 
po wamjamwiche juelejo ligongo lya Herodiade asono wao 
mpwakwe, ni ligongo yakusakala yosepe yatesile Herode, 
nipo wapambichile achi pa yosepe, wambugalile Yohana 20 
mwakutawila, 

21 Nipo yawoneche, mkubatiswa wandu wosepe, mku- 
batiswa nombe najo Yesu, mkupopela nipo kwaugwiche 
kwinani, nipo wamtuluchile Msimu Waswela chiilu cha- 
kwe chati mpela njuwa, nipo lyakopweche lilowe mwi- 

22 nani, Umwe muli Mwanangu juamnonyelwe, mwenumwe 
ngusechelela. 

23 Juelejo Yesu po waliji juakutanda kwiganya waliji 
mti jua yaka makumi gatatu, jualiji (mpela watite) 

24 mwanache jua Yusuf, jua Eli, jua Matati, jua Lawi, 

25 jua Melki, jua Jana, jua Yusuf, jua Matatia, jua Amos, 

26 jua Nahum, jua Esli, jua Nage, jua Maati, jua Matatia, 

27 jua Semei, jua Yoseche, jua Yoda, jua Yohana, jua Resa, 

28 jua Zorobabel, jua Salatiel, jua Neri, jua Melki, jua Adi, 

29 jua Kosam, jua Elmodam, jua Eli,jua Yose, jua Eliezer, 

30 jua Jorim, jua Matati, jua Lawi, jua Simeon, jua Yuda, 

3l jua Yusuf, jua Jonan, jua Eliakim, jua Melea, jua Mai- 

32 nan, jua Matata, jua Natan, jua Daud, jua Yese, jua 

33 Obedi, jua Boas, jua Salman, jua Nahason, jua Amina- 

34 dab, jua Aram, jua Esrom, jua Fares, jua Yuda, jua 
Yakob, jua Isaak, jua Ibrahimu, jua Tara, jua Nahor, 

33 jua Saruhu, jua Ragau, jua Faleg, jua Eber , jua Sala, 

36 jua Kainan, jua Arpakasad, jua Sem, jua N uhu, jua 

37 Lamek, jua Metusala, jua Enok, jua Yarede, jua Ma- 

38 lereel, jua Kanani, jua Enos, jua Seti, jua Adam, jua 
Mulungu. 

4 ya juamgumbalile ni Msimu Waswela nipo 
2 wausile ku Yordano, nipo wamlongolele Msimu 
Waswela kwaula mwipululu mowa makumi mcheche, 
juamlinjiche ni Setani. Nipo nganalya kandu ge mowa 
3 'go: pa gamasile nipo jamkwete sala. Setani nipo wa- 
mtite, Nimbaga mwanache jua Mulungu, mjile kwiganga 
4 'lino kuti liwe mkato. Yesu nipo wamjanjile, Chilembe- 
5 che chati, Ngati ni mkatope takole umi mundu. Nipo 
wamjigalile juelejo pachanya, nekumlosya ilambo yosepe 
6 ya kusa 'kuno m'kandawi kanono. Setani nipo wamtite, 
Tinimpe umwe ulamusi wakwe wosepe ni lumbili luao: 
ligongo upegwile kwangune, ni kwa juelejo jua ngusosa 
7 kumpa. Umwe menema, na tumtindiwale paujo pangu- 
8 ne, yosepe tiiwe yenu. Yesu nipo wamjanjile nipo wa- 
mtite, Chilembeche, Ambuje Mulungu wenu somtindi- 
9 walile, welewope 'wo somlombe. Nipo wamjigalile 
juelejo ku Yerusalemi, nipo wambisile pa lusonga lua 

nyumba ja mbepesi, nipo wamtite juelejo, Nimbaga 
mwanache jua Mulungu mliponyechesye pasi pakwe: 
pakuti chilembeche chati, 10 
Wamitenga wakwe talamulile ya umwe, kuti 
amlindilile : 
ni, ll 
Pa mikono jao tamnyakule umwe, 
Mtakuputa peganga lusajo luenu. 

Yesu nipo wajanjile, nipo wamtite, Chiwelechetelwe 12 
chati, Mkosomlinga Ambuje Mulungu wenu. 

Mkumala Setani yakulinga yosepe wamlesile mpaka 13 
ndawi jine. : 

Yesu nipo wausile m'machili ga Msimu Waswela 14 
kwaula ku Galilaya : lumbili luakwe nipo luapite posepe 
kusyungulila kweleko. Nipo watandite kwiganya 15 
m'masunagogi mwao, juakuwa juamkwesye pa wosepe. 

Nipo waiche ku Nazareti ku wakulile 'kula: nipo 16 
wajinjile, mpela waliji wakusatenda, lyuwa lya Sabato 
map nipo wajimwiche kuwalanga. Nipo wa- 17 
mpele buku jua Isaya mprofeti. Nipo waugwile buku 
’jo nekuwona palembile, 

Msimu wa Ambuje ali pangune, 18 

Lye ligongo’lyo ambakasisye une ngasale utenga 
wambone kwa wa ulanda; 

Andumichisye ngalalichile mgopolo kwa waku- 
tawa, 

Kulola soni kwa wakutatala, 

Kwajaulisya wakasiche, 

Kulalichila chaka chachipochele cha Ambuje. 19 

Nipo waugele buku, nekumpa juakwimilila, neku- 20 
tama: meso ga wosepe wa m'sunagogi "mo galiji gaku- 
mlolechesya juelejo. Nipo watandite kwawelechetela 21 
kuti, Lelo chilembo achi chimalichiche m'mapilikanilo 
mwenu. Wosepe nekusala mboni jakwe, nekugasimo- 22 
njila malowe ga chisowelo gakopweche m'kamwa mwa- 
kwe. Nipo watite, Jueleju angati mwanagwao Yusuf? 
Nipo watite welewo, Mosepe tumjile kwangune ngani 23 
aji, Sing'anga, mlikosye umi mwasyene: yana yose i 
tupikene yatesile ku Kapernaum mtende yeleyo m'chi- 
lambo mwenu. Nipo watite, Chisimu 'cho ngumti 24 
umwe, Ngapali mprofeti juali juampochele m'chilambo 
mwakwe. Mwakuonatu nambo ngumti umwe, Wapali 25 

wa masije wajinji m'Israeli ge mowa 'gala ga Eliya, pati 
kwinani kwaliji kwakuugale yaka itatu kwisa miyesi 
msano na umo, nipo jaiche sala jajijinji m'chilambo 

26 chosepe; Eliya nipo nganatumwa kwa jumo jua welewo, 
nambo ku Sarepta m'chilambo cha Sidon, kwa juamko- 

27 ngwe jua masije. Nipo wapali wa matana wajinji 
m'Israeli ge mowa 'gala ga Elisha mprofeti, nipo nga- 
pali jua welewo jualiji juamkosye umi, nambo Naaman 

28 jua ku Surya. Wosepe nipo wagumbele lutumbilo 

29 m'sunagogi 'mo pakupikana yeleyi; nipo wajimwiche 
nekumtyosya kusa ku musi, nekumjigala kwichenje 
lyetumbi mwelemo mwatawilwe musi, kuti akampikusye 

30 pakumponyechesya pasi. Juelejo nambo mkupeleta 
pachilikati pao nipo wapite. 

31 Nipo watuluchile ku Kapernaum musi wa Galilaya. 

32 Nipo walijimkwiganya lyuwa lya Sabato: nipo walapile 
chijiganyo chakwe : ligongo lilowe lyakwe lyaliji lyana 

33 ulamusi. M'sunagogi 'mo mwaliji mwana mundu jua- 
kwete msimu wa lisoka lya usakwa; nipo wagumisile 

34 ni lilowe lyekulungwa, Eti! ana chichi tukwete nomwe, 
Yesu jua ku Nazareti? ana myiche kutujonanga uwe? 

35 Nim'manyi umwe Juamswela 'jula jua Mulungu. Yesu 
nipo wamjamwiche kuti, Myalalani, kopokani mwa juele- 
jo. Lisoka'lyo nipo lyamponisye pakati, nipo lyakopwe- 

36 che mwa juelejo, nginilimpweteka kose. Chisimongo 
nipo chaliji pa wosepe, nipo wawelechete juine ni juine 
kuti, Lilowe chi no alili? lyati m'ulamusi ni m'machili 

37 akujilamulila misimu ja usakwa, nipo jikopoka. Nipo 
lyapite lisegwe lya juelejo mosepe mwakusyunulila. 

38 Mkutyoka m'sunagogi 'mo nipo wajinjile m'nyumba 
mwa Siman. Akwegwao Siman nipo walwasile chiwi- 
suku chachikulungwa : nipo wamchondelele ya juelejo. 

39 Nipo wajimilile juelejo, nipo wachijamwiche chiwisuku ; 
nipo chamlesile: papopo nipo wajimwiche nekwatumi- 
chila welewo. 

40 Mkuti lyajinjilaga lyuwa wana wose wakwete waku- 
lwala ilwele ngosyongosyo wajigalile kwa juelejo; mku- 
wika yala yakwe pa welewo jumojumo awakosisye umi. 

41 Masoka nipo gakopweche mwa wajinji, galimkugumila, 
galimkuti, Umwe no Mwanagwao Mulungu. Mkugaja- 
muka nganagaleka kuti gawelechete aii, ligongo gama- 
nyilile kuti ali Kristo. 

Mkuti kwachele nipo watyosile nekwaula kwipululu : 42 
maunjili nipo gamsosileje, nipo gaiche ku waliji 'ko, nipo 
watiji amlekasye kuti akatyoka mwa welewo. Nipo wa- 43 
tite kwa welewo, Ku misi jine nombe najo kumbajila une 
ngasale utenga wambone wa uchimwene wa Mulungu: 
lye ligongo 'lyo natumilwe. 

Nipo walijimkulalika m'masunagogi ga Galilaya. 44 
B NS yawoneche, po lyambijikanyaga liunjili neku- 

pikana lilowe lya Mulungu, nipo wajimaga pa 
nyasa ja Genesareti. Nipo waweni ngalawa siwili sili- 2 
mkwima pa nyasa: wa somba nambo wakopweche nipo 
wasaulaga nyau syao. Nipo wakwesile m'wato wine, u 3 
waliji wa Siman, nipo wambusisye kuti atyoche papana- 
ndi pa mkuli. Nipo watemi, nipo wajigenye maunjili 
kuwelecheta m'ngalawa 'mo. Mkuti wamasile kuwe- 4 
lecheta, nipo wamtite Siman, Mtutile papanandi kwaula 
ku mliwi, mtulusye nyau syenu ku kutanjisya. Siman 5 
nipo wajanjile, Achimwene, chilo chosepe tulasile, 
ngunututanjisya kandu, nambo pa lilowe lyenu ’lyo 
tindulusye nyau. Mkutenda iyoyo nipo wasyungulile 6 
likuga lyekulungwa lya somba; nipo syakutukaga nyau 
syao ; nipo wakodwele achajao mngalawa jine, kuti aiche 7 
awakamusye. Nipo waiche nekugumbalichisya ngalawa 
syao siwili, we utende 'o nipo syatandite kutitimila. 
Mkuwona nambo Siman Petro nipo wagwile pa malungo 8 
ga Yesu, kuti, Mtyoche pangune, ligongo ndili mundu 
juakulemwa, Ambuje. Pakuti chisimongo chamkamu- 9 
lile juelejo ni wosepe waliji najo pa kutanjisya kwa 
somba si wasitanjisye ; yalumope no Yakob ni Yohana 10 
achiwana wao Zebedayo waliji achimjao Siman. Yesu 
nipo wamtite Siman, Mkajogopa; chitandilile sambano 
sombe wakukamula wandu. Po wautile ngalawa syao 11 
ku mkuli, walesile yosepe, nekumkagula. 

Nipo yawoneche po waliji m'musi wine wa misi 'jo, 12 
nale mundu juamgumbale matana ; mkumbona nambo 
Yesu, wagwile pa ngope jakwe, nekumchondelela kuti, 
Ambuje, namkusosa mkupakombola kungosya umi. 
Nipo watambalichile mkono wakwe nekumkwaya kuti, 13 
Ngusosa; mbeje juamjumi. Papopo matana gakwe 
nipo gamtyochele. Nipo wamlulile juelejo akasasala 14 
kwa wane; nambo kwaulaga mlilosye kwa juambepesi, 
mtaje pa kupola kwenu, chisau mti walamulile Musa. 

wa masije wajinji m'Israeli ge mowa 'gala ga Eliya, pati 
kwinani kwaliji kwakuugale yaka itatu kwisa miyesi 
msano na umo, nipo jaiche sala jajijinji m'chilambo 

26 chosepe; Eliya nipo nganatumwa kwa jumo jua welewo, 
nambo ku Sarepta m'chilambo cha Sidon, kwa juamko- 

27 ngwe jua masije. Nipo wapali wa matana wajinji 
m'Israeli ge mowa 'gala ga Elisha mprofeti, nipo nga- 
pali jua welewo jualiji juamkosye umi, nambo Naaman 

28 jua ku Surya. Wosepe nipo wagumbele lutumbilo 

29 m'sunagogi 'mo pakupikana yeleyi; nipo wajimwiche 
nekumtyosya kusa ku musi, nekumjigala kwichenje 
lyetumbi mwelemo mwatawilwe musi, kuti akampikusye 

30 pakumponyechesya pasi. Juelejo nambo mkupeleta 
pachilikati pao nipo wapite. 

31 Nipo watuluchile ku Kapernaum musi wa Galilaya. 

32 Nipo walijimkwiganya lyuwa lya Sabato: nipo walapile 
chijiganyo chakwe : ligongo lilowe lyakwe lyaliji lyana 

33 ulamusi. M'sunagogi 'mo mwaliji mwana mundu jua- 
kwete msimu wa lisoka lya usakwa; nipo wagumisile 

34 ni lilowe lyekulungwa, Eti! ana chichi tukwete nomwe, 
Yesu jua ku Nazareti? ana myiche kutujonanga uwe? 

35 Nim'manyi umwe Juamswela 'jula jua Mulungu. Yesu 
nipo wamjamwiche kuti, Myalalani, kopokani mwa juele- 
jo. Lisoka'lyo nipo lyamponisye pakati, nipo lyakopwe- 

36 che mwa juelejo, nginilimpweteka kose. Chisimongo 
nipo chaliji pa wosepe, nipo wawelechete juine ni juine 
kuti, Lilowe chi no alili? lyati m'ulamusi ni m'machili 

37 akujilamulila misimu ja usakwa, nipo jikopoka. Nipo 
Iyapite lisegwe lya juelejo mosepe mwakusyunulila. 

38 Mkutyoka m'sunagogi 'mo nipo wajinjile m'nyumba 
mwa Siman. Akwegwao Siman nipo walwasile chiwi- 
suku chachikulungwa : nipo wamchondelele ya juelejo. 

39 Nipo wajimilile juelejo, nipo wachijamwiche chiwisuku ; 
nipo chamlesile: papopo nipo wajimwiche nekwatumi- 
chila welewo. 

40 Mkuti lyajinjilaga lyuwa wana wose wakwete waku- 
lwala ilwele ngosyongosyo wajigalile kwa juelejo ; mku- 
wika yala yakwe pa welewo jumojumo awakosisye umi. 

41 Masoka nipo gakopweche mwa wajinji, galimkugumila, 
galimkuti, Umwe no Mwanagwao Mulungu. Mkugaja- 
muka nganagaleka kuti gawelechete aii, ligongo gama- 
nyilile kuti ali Kristo. ; 

.108 


LUKA 4. 42—5. 14 


Mkuti kwachele nipo watyosile nekwaula kwipululu : 42 
maunjili nipo gamsosileje, nipo gaiche ku waliji 'ko, nipo 
watiji amlekasye kuti akatyoka mwa welewo. Nipo wa- 43 
tite kwa welewo, Ku misi jine nombe najo kumbajila une 
ngasale utenga wambone wa uchimwene wa Mulungu: 
lye ligongo 'lyo natumilwe. 

Nipo walijimkulalika m'masunagogi ga Galilaya. 44 
B Ne yawoneche, po lyambijikanyaga liunjili neku- 

pikana lilowe lya Mulungu, nipo wajimaga pa 
nyasa ja Genesareti. Nipo waweni ngalawa siwili sili- 2 
mkwima pa nyasa: wa somba nambo wakopweche nipo 
wasaulaga nyau syao. Nipo wakwesile m'wato wine, u 3 
waliji wa Siman, nipo wambusisye kuti atyoche papana- 
ndi pa mkuli. Nipo watemi, nipo wajigenye maunjili 
kuwelecheta m'ngalawa 'mo. Mkuti wamasile kuwe- 4 
lecheta, nipo wamtite Siman, Mtutile papanandi kwaula 
ku mliwi, mtulusye nyau syenu ku kutanjisya. Siman 5 
nipo wajanjile, Achimwene, chilo chosepe tulasile, 
ngunututanjisya kandu, nambo pa lilowe lyenu 'lyo 
tindulusye nyau. Mkutenda iyoyo nipo wasyungulile 6 
likuga lyekulungwa lya somba; nipo syakutukaga nyau 
syao ; nipo wakodwele achajao m'ngalawajine, kutiaiche 7 
awakamusye. Nipo waiche nekugumbalichisya ngalawa 
syao siwili, we utende 'o nipo syatandite kutitimila. 
Mkuwona nambo Siman Petro nipo wagwile pa malungo 8 
ga Yesu, kuti, Mtyoche pangune, ligongo ndili mundu 
Juakulemwa, Ambuje. Pakuti chisimongo chamkamu- 9 
lile juelejo ni wosepe waliji najo pa kutanjisya kwa 
somba si wasitanjisye ; yalumope no Yakob ni Yohana 10 
achiwana wao Zebedayo waliji achimjao Siman. Yesu 
nipo wamtite Siman, Mkajogopa; chitandilile sambano 
sombe wakukamula wandu. Po wautile ngalawa syao 11 
ku mkuli, walesile yosepe, nekumkagula. 

Nipo yawoneche po waliji m'musi wine wa misi 'jo, 12 
nale mundu juamgumbale matana ; mkumbona nambo 
Yesu, wagwile pa ngope jakwe, nekumchondelela kuti, 
Ambuje, namkusosa mkupakombola kungosya umi. 
Nipo watambalichile mkono wakwe nekumkwaya kuti, 13 
Ngusosa; mbeje juamjumi. Papopo matana gakwe 
nipo gamtyochele. Nipo wamlulile juelejo akasasala 14 
kwa wane; nambo kwaulaga mlilosye kwa juambepesi, 
mtaje pa kupola kwenu, chisau mti walamulile Musa. 

15 chiwe mboni ja welewo. Lyapitepite kupunda nambo 
lilowe lya juelejo : maunjili gamajinji nipo gasonganile 

16 kupilikana, nekukola umi pa yakutenguka yao. Juelejo 
nambo wausile ku mapululu, nekupopelaga. 

17 Nipo yawoneche line lyuwa lya mowa 'go, nipo waliji- 
mkwiganya; nipo walijimkutama waFarisayo ni wa- 
kwiganya malamulo, welewo waliji wakopweche ku misi 
josepe ja Galilaya ni uYahudi ni Yerusalemi: machili 

18 ga Ambuje galiji najo gakosya umi. Nipo, nimlole, 
wandu wajigalaga pa chindanda mundu jualiji jua chite- 
temelo : nipo wasosaga kumjinjisya, nekumbika paujo 

19 pakwe. Po waliji pangawona pakumjinjisya, ligongo 
lya liunjili, wamjigalile pa msakasa nekumtulusya pa 
njerwa sya maliwa juelejo ni kandanda kakwe pachili- 

20 kati pa meso pa Yesu. Mkuwona chikulupi chao watite, 

21 Mundu, imtondowechelwe umwe yakulemwa yenu. Wa- 
kulemba ni waFarisayo nipo watandite kuganichisya, 
kuti, Nduni aju juakuwecheta masocheyo; nduni 
akupakombola kwitondoya yakulemwa, akawe Mulu- 

22 ngu jika? Yesu nambo mkumanyilila nganisyo syao 
wajanjile nekwati, Chichi mkuganichisya m'mitima 

23 jenu? Ana panganonopa papi, namuno pakujila, Ya- 
kulemwa yenu imtondowechelwe, namuno pakujila, 

24 Jimukani jendani? Nambo kuti m'manyilile kuti 
Mwanagwao mundu akwete ulamusi kusa’kuno wakwi- 
tondowechela yakulemwa (watite kwa jua chitetemelo) 
ngumti umwe, Jimukani, nyamulani kandanda kenu, 

25 jendani ku nyumba kwenu. Chitema nipo wajimwiche- 
pameso pao, nekunyamula mu wagonile, nekwaula ku 

26 nyumba kwakwe, alimkumlapila Mulungu. Chisimongo 
nipo chakamulile wosepe, nipo wamlapile Mulungu, nipo 
wagumbele woga, nekuti, Tuweni itagu lelo. 

27 Panyuma pakwe yeleyo nipo wakopweche, nipo walo- 
lite jua msongo, lina lyakwe Lawi, alimkutama pa 

28 msongo, nipo wamtite, Mungagule une. Nipo walesile 

29 yosepe, nekwimuka nekumkagula. Lawi, nipo wampa- 
nganichisye chakulya chachijinji m'nyumba mwakwe: 
nipo lyaliji liunjili lyekulungwa lya wa misongo ni lya 

30 wane walijimkutama pampepe nawo. WaFarisayo ni 
wakulemba wao nipo wadandaulile wakulijiganya wa- 
kwe kuti, Ligongo chichi mkulya nekumwa pampepe 

31 ni wa misongo ni wakusakala. Yesu nipo wajanjile nipo 

watite welewo, Wajumi nganakola mwakumsowa sing'a- 
nga; nambo wakulwala. Nginiika kwawilanga waku- 32 
goloka nambo wakulemwa kuti apitikuche. Welewo 33 
nambo wamtite, Wakulijiganya wao Yohana akutama 
wangalya kawilikawili nekutenda mapopelo: yalu- 
mope wakulijiganya wa waFarisayo; wenu nambo 
akulya nekumwa. Yesu nipo watite welewo, Ngo- 34 
mkupakombola kwatenda wanache wa mkamwini kuti 
atame wangalya, mkamwini ali chiwela nawo? Nambo 35 
tigaiche mowa ; gati tasumulilwe pa welewo mkamwini 
'jo, ge mowa 'go tatame wangalya. Nipo watanjile 36 
welewo chitagu, chati, Ngapali juakutotela pa malaja 
ga kala chigamba chachipapulile pa malaja ga sambano ; 
akaweje nambo tapapule ga sambano, chigamba cha ga 
sambano nipo ngichijilana ni ga kala. Nipo ngapali 37 
Juakuwika mvinyo wowisi m'mapende ga kala; akaweje 
nambo mvinyo wowisi 'o tuupapule mapende, nipo tuuji- 
tiche usyene, mapende 'go nipo tigamalichiche. Nambo 38 
kuwajilwa mvinyo wowisi kuti uwichiche m'mapende 
ga sambano. Ngapali juang'wele wa kala akusosa 39 
wowisi; patipo akuti, Wa kala upundile. 
6 LA WONDESE nambo lyuwa lya Sabato nipo 
wapitaga pa migunda; wakulijiganya wakwe 
nekupulula masache nekulyaga alimkutichita m'yala 
yao. Wane nambo wa waFarisayo nipo watite, Ligo- 2 
ngo chichi mkutenda chi ngechikomboleka kutenda 
lyuwa lya Sabato? Yesu nipo wajanjile nipo watite 3 
welewo, Ana ngomkumanya chatesile Daud, pati ja- 
mkwete sala juelejo ni welewo waliji najo; kuti waji- 4 
njile m'nyumba ja Mulungu, nekutola nekulya mikato 
jakuwonesya 'jila, nekwapa nombe nawo welewo wa- 
liji pampepe najo; jangakomboleka kulya akawe wa- 
mbepesipe? Nipo watite welewo kuti, Mwanagwao 5 
mundu no Mbujegwe Sabato. 

Nipo yawoneche Sabato juine, nipo wajinjile m'suna- 6 
gogi nekwiganya: nipo wapali mundu pelepo, mkono 
wakwe wamlyo nipo waliji wojumu. Nipo wamlole- 7 
chesye juelejo wakulemba ni waFarisayo, kanga takosye 
umi lyuwa lya Sabato, kuti awone mwakumbelechetela. 
Juelejo nambo wam'manyilile nganisyo syao ; nipo wa- 8 
mtite mundu juana mkono wojumu 'jo, Jimukani, 
jimani pachilikati. Nipo wajimwiche nekwima. Yesu 9 


6. 10-26 LUKA 


nipo watite welewo, Ndenda kumbusya, Ana kuko- 
mboleche kutenda yambone lyuwa lya Sabato namuno 
kutenda yakusakala ? kukulupusya umi, namuno kuujo- 

10 nanga? Mkwalolelalolela welewo wosepe nipo wa- 
mtite juelejo, Tambalikani mkono wenu. Nipo wate- 

11 sile: mkono wakwe 'o nipo waposile. Nipo wagumbele 
ni kulowela ; nipo wawelechete juine ni juine chi tatende 
ni Yesu. 

12 Nipo yawoneche ge mowa 'go, nipo wakopweche kuja 
mwitumbi kukupopela; nipo walijimkuchesya chilo 

13 alimkupopela kwa Mulungu. Pe kwachele, nipo wawi- 
lasile wakulijiganya wakwe; mwa welewo nipo wasa- 

14 gwile likumi, nipo watele wandumetume; Siman, jua- 
mtele nombe nao Petro, ni Andrea mpwakwe, ni Yakob 

15 ni Yohana, ni Filipo ni Bartolomayo, ni Matayo ni 
Toma, ni Yakob mwanagwao Alfayo, ni Siman juamtele 

16 Zelote, ni Yuda mwanagwao Yakob, ni Yuda Iskarioti, 

17 jualiji jua malindi 'jula., Mkutuluchila pampepe na we- 
lewo pa chiwata, ni liunjili lyekulungwa lya wakuliji- 
ganya wakwe, ni wandu wajinji wa pa uYahudi posepe 
ni Yerusalemi, ni ku mbali kwa nyasa ja ku Turo ni 
Sidoni, waiche ku kumpilikana, ni kukola umi pa ilwele 

18 yao; ni welewo wasakaliche ni masoka ga usakwa 

19 waposile. Liunjili lyose nipo lyasosaga kumkwaya: 

' ligongo machili gakopweche mwa juelejo, nipo gakosi- 
sye umi wosepe ’wo. 

20 Juelejo nipo wanyakulile meso gakwe kwalola waku- 
lijiganya wakwe, nipo watite, Wakukondwa no wa 
ulanda: ligongo wenumwe no uchimwene wa Mulungu. 

21 Wakukondwa no wa jakwete sala sambano: ligongo 
somjikute. Wakukondwa no wakulila sambano : ligo- 

22 ngo somseche. Wakukondwa umwe, pati tatindane 
nomwe wandu, pati talekane nomwe, nekumsocheya, 
nekuliponya kusa lina lyenu mti lyakusakala, ligongo 

23 lya Mwanagwao mundu.. Msechelele lye lyuwa ‘lyo, 
msangalale; pakuti, nale, malipilo genu no gamaku- 
lungwa mwinani: pakuti malinga na "li achatati wenu 

24 awatendele waprofeti. Nambo ulaje uwe wenu waku- 
sichila ! ligongo mtekupochela chakutusya mtima che- 

25 nu. Ulaje uwe wenu wagumbalichisye sambano ! ligo- 
ngo tijimkole sala. Ulaje, wakuseka sambano ! ligongo 

26 tumdandaule nekulila. Ulaje, pati wandu wosepe ta- 

mbelechetele yambone! pakuti malinga naji achatati 
wenu awatendele waprofeti waulamba. 

Nambo ngumti umwe wakupikana, Mnonyelane ni 27 
wa magongo wenu, mwatendele yambone wakutindana 
nomwe, mwajinichile wakumlwesa umwe, mwapopelele 28 
wakumsausya umwe. Kwa juakumtimba pa chijeje 29 
chimo, kapeni chine chakwe; ni kwa mundu juakusu- 
mula chakuliunichila chenu, mkalekasya mwinjilo wa- 
kwe. Kapeni juakumjuga umwe; ni kwa juakusumula 30 
yenu mkajuga soni. Chisau mti mkusosa kuti wandu 31 
amtendele umwe, ni iyoyo umwe mwatendele welewo. 
Naga mkwanonyela wakumnonyela umwe, chisowelo 32 
chati uli mkwete? pakuti wakulemwa akwanonyela 
wakwanonyela welewo. Nawaga mkwanonyela wamku- 33 
tendela umwe yambone, chisowelo chati uli mkwete? 
pakuti wakulemwa akutenda iyoyo. Nawaga mkwako- 34 
ngosya welewo wa mkwakulupilila kuti tumpochele pa 
welewo soni, chisowelo chati uli mkwete? angati waku- 
lemwa akwakongosya wakulemwa, kuti apochele yalumo. 
Nambo mwanonyele wa magongo wenu, mwatendele 35 
yambone, mwakongosye pangakulupilila kandu soni; 
malipilo genu nipo tigawe gamakulungwa, nipo sombe 
achiwana wao Jua Mwinani mnope: ligongo juelejo ali 
Juakusowela kwa wandu wangalichisoweloni wakusakala. 
Muwe wana chanasa chisau mti Atati wenu ali wana 36 
chanasa. Mkalamulila, nipo ngumlamulilwa : mkago- 37 
mela, nipo ngumgomelwa : mgopole, nipo tumgopolelwe. 
Kapeni, nipo tichipegwe kwenumwe; mlingo wambone, 38 
wochinyindiche, wosanguse, wokupungukaga, tampeje 
umwe pa mtima penu. Pakuti ni mlingo u mkulinjila 
nao, sachimlinjila nao soni umwe. 

Nipo watanjile welewo chitagu, Ana akupakombola 39 
juakutatala kumlongolela juakutatala ? ambi angati wa- 
na wawili tagwe mwisimbo? Juakulijiganya ngakupu- 40 
nda ni juakwiganya: juam’ malile nambo tawe mti jua- 
kwiganya juakwe. Ligongo chichi mkulola chikoko cha 41 
m'liso lya mjenu nambo juangalolechesya chitela cha 
m'liso lyenumwe? Namuno mkupakombola uli kujila 42 
kwa mjenu, Mjangu, andeche ngatyosye chikoko cha 
m'liso lyenu, mwasyene juangalola chitela cha m'liso 
lyenu? Jua ulamba, mtyosye kaje chitela cha m'liso 
lyenu, nipo soni tumlolesye kutyosya chikoko cha m'liso 

43 lya mjenu. Ngunuukugwa mtela wambone wakutenda 
isogosi yangalumbana, namuno soni mtela wangalu- 
44 mbana wakutenda isogosi yambone. Pakuti mitela jose 
jikumanyika ni isogosi yao. Pakuti pa miwa wanga- 
kawa nguju, namuno pa lungusi wangakawa mipelesi. 
45 Mundu raays ku chipanje chambone cha mtima 
wakwe akukoposya chambone; ni juakusakala ku chaku- 
sakala chakwe akukoposya chakusakala : pakuti kopoka 
m'uchulusi wa mtima ukuwelecheta ukainwa wakwe. 
46 Nambo ligongo chichi mkungolanga une, Ambuje, 
47 Ambuje, nipo ngomkutenda i nguti 'ne? Wana wose 
wakwisa kwangune nekupikana malowe gangu neku- 
48 gatenda tinimlosye umwe jualandene najo: alandene ni 
mundu juakutawaga nyumba, juasolesye nek wendesya, 
nekutawa pasi pa lwala : mkuti chaiche chikumba, nyasa 
nekuputa pa nyumba 'jo, nipo nginijipakombola kujite- 
49 nganya: ligongo jatawilwe 'chenene. Juakupikana na- 
mbo ni juangatenda akulandana ni mundu juatawile 
nyumba jakwe petakape pangali cha pasi chakwe; pe- 
lepo nekuputa nyasa, papopo nipo jagwile; kugwa kwa 
nyumba 'jo kwaliji kwakukulungwa. 
7 po wamasile ngani syakwe syose m'mapilikanilo ga 
wandu, nipo wajinjile m'Kapernaum. 
2 Kapologwao kenturio waliji wakulwala nipo waso- 
3 saga kuuwa, jualiji juamchimbichiye najo. Mkupili- 
kana ya Yesu, nipo wamtumichisye achakulungwa wa 
waYahudi, nekumbusya kuti aiche amkosye umi ka- 
4 pologwao. Welewo pati waiche kwa Yesu, wamcho- 
ndelele mnope, kuti, Kumbajila juelejo kuti mumtendele 
5 achi: pakuti akunonyela lukosyo luetu, nipo msyene 
6 atutawile uwe sunagogi. Yesu nipo walongene nawo. 
We utende 'o pati awandichile ku nyumba, kenturio 
nipo watumichisye juelejo achambosanga, kuti, Ambuje, 
mkalisakalisya : pakuti ndili juangambajila kuti tumji- 
7 njile pasi pa msakasa wangu: lye ligongo 'li ngininde- 
nda namsyene juakumbajila kuti ngaiche kwenumwe : 
nambo mbechete lilowe, mchanda juangu nipo takole 
8 umi. Pakuti none juakwe ndili mundu juambiche pa 
ulamusi, ngwete asikari wakumbilikanila une; nipo 
ngumti aju, Jenda, nipo akwenda; ni juine, Jisa, nipo 
akwisa; ni kapologwangu, Tenda achi, nipo akutenda. 
9 Mkupikana Yesu yelei, nipo wamlapile, mkugalauka 

kwiunjili lyamkagulaga, nipo watite, Ngumti umwe, 
namuno m'Israeli ngininimbona chikulupi chati 'ii. 
Pausile ku nyumba watumile 'wala wasimene kapolo 10 
juamjumi. 

Nipo yawoneche kundawi kwakwe wajile ku musi 11 
lina lyakwe Nain; wakulijiganya wakwe nipo walo- 
ngene najo ni liunjili lyekulungwa. We utende'o pati 12 
wawandichile ku chikomo cha musi, nale, wajigalaga 
kusa juamuwe, mwanagwao jumwepe jua mchikulugwe, 
jueleju nipo waliji jua masije: wandu wajinji wa pa 
musi 'po waliji najo. Mkuti wambweni Ambuje jua- 13 
mkongwe 'jo nipo wamkolele chanasa, nipo wamtite, 
Mkalila. Nipo wawandiche nekukwaya chindanda: 14 
wajigalaga nekwima. Nipo watite, Mchanda, ngumti 
umwe, Jimukani. Mtembo 'o nipo wajimwiche nipo 15 
watandite kuwelecheta. Nipo wampeleche juelejo kwa 
'chikulugwe. Woga nipo wakamwile wose: nipo wala- 16 
pile Mulungu, kuti, Mprofeti juamkulungwa ajimwiche 
mwetuwe; ni kuti, Mulungu aiche kwa wandu wakwe. 
Lye lilowe 'lyo lyagambaga juelejo nipo lyakopweche 17 
kuja m'uYabudi mosepe ni ku ndunji ja kweleko 
kosepe. 

Wakulijiganya wakwe nipo watagulile Yohana yosepe 18 
yeleyo. Mkwawilanga wawili wa wakulijiganya wakwe, 19 
Yohana nipo watumisye kwa Ambuje kuti, Ana umwe 
juak wisa 'jula, kanga tukumlolela juine? Paiche kwa jue- 20 
lejo wandu' wo nipo wamtite, Yohana mBatisa atutumi- 
sye kwenumwe kuti, Ana umwe juakwisa 'jula, kanga 
tukumlolela juine? Je ndawi 'jo wakosisye umi wajinji 21 
pa ilwele, ni yakusausya, ni misimu jakusakala, nipo 
wapele wakutatala kuti alole. Nipo wajanjile nekwati 22 
welewo, Mjende mtagulile Yohana i mbweni ni i mpi- 
kene; wakutatala akulola, wakupunduka akwenda, wa 
matana akwete umi, wangapikana akupikana, wauwe 
akwimuswa, ni wa ulanda akwete utenga wambone wo- 
salile. Juakukondwa no juelejo jua ngasimana chaku- 23 
kuwasya mwangune. 

Po wapite wamitenga wa Yohana, watandite kujila 24 
kwa maunjili kwambaga Yohana, Ana chichi mwako- 
pochele kuja kwipululu ku kulola ? litete lyetenga- 
nyiche ni mbungo? Nambo chichi mwakopochele ku 25 
kulola? mundu juambweche ni chakaliunichila chako- 


7. 26-41 LUKA 


lowa ? Nale, wana chakuliunichila cha wojelo ni waku- 

26 lya yakunong' a ali pa nganya sya waimwene. Nambo, 
chichi mwakopochele kukulola? mprofeti? Elo, ngu- 

27 mti umwe, juakupunda ni mprofeti. Juelejo no jue- 
jula, kwambaga julajula chalembeche chati, 

Nale, ngumtumisya mtenga juangu pa meso 
penu, 
Jua tapanganichisye litala lyenu paujo penu. 

28 Ngumti umwe, Mwa welewo wapagwile kwa achako- 
ngwe, ngapali juakupunda ukulu ni Yohana: juamna- 
ndi nambo m'uchimwene wa Mulungu apundile ukulu 

29 na juelejo. Liunjili lyosepe lyapikene ni wa misongo 
wamtesile Mulungu juamlungamisye, pati wabatiswile ni 

30 ubatiso wa Yohana. WaFarisayo nambo ni wa mala- 
mulo walikanilile achimsyene lipungu lya Mulungu, wa- 

31 kuwa wangabatiswa najo. Ni chichi tingalandanichisye 

32 wandu wa 'chisukulu achi, nacheni alandene.? Alandene 
ni wanache wakutama pa nganya, nekuwilanjilana kuti, 
Tumgombile umwe chitolilo nipo ngunumyina ; tutesile 

33 malilo nipo ngunumlila. Pakuti waiche Yohana mBa- 
tisa juangalya mkato juangang 'wa mvinyo, nipo mkuti, 

34 Akwete masoka. Mwanagwao mundu waiche juakulya 
ni juakumwa, nipo mkuti, Nale mundu juakulyalya ni 
juakumwelesya mvinyo, ambosanga wao wa misongo ni 

35 wakusakala. Lunda nambo luli lualulungamisye pa 
wanache wakwe wosepe. 

36 Juine jua waFarisayo nipo wambusisye kuti akalye 
najo. Nipo wajinjile m'nyumba ja mFarisayo J jo neku- 

37 tama kulya. Nimlole, juamkongwe jualiji m' musi 'mo, 
juakulemwa,; mkupikana kuti watamaga kulya m'nyu- 
mba ja mFarisayo, nipo wajigele lisolosolo lya alabastro 

38 lya mauta, nekwima pa nyuma pa masajo gakwe nekuli- 
laga, nekutanda kunyowesya masajo gakwe ni misosi, 
nekugapukuta ni umbo sya mtwe wakwe, nekukomachi- 

39 sya ni ngomo masajo gakwe nekupakasya ni mauta. M- 
Farisayo ’jo juambilasile pati aweni nipo watite m'mtima 
mwakwe, Jueleju, angawe mprofeti, angamanyilile nduni 
ni juati uli juamkongwe 'ju juatesile kumkwaya, kuti 

40 ali juakulemwa. Yesu nipo wamjanjile nipo watite, 
Siman, ngwete chakuwelecheta nomwe. Nipo watite, 

41 Mjiganyo, mbelechete. Wakongosya akwete wa ngongo- 
le wawili; juine wakongwele makobri mianda msano, 

juine makumi msano. Pati nganakola chakulipa, awa- 42 
tondowele wana wawili. Nduni menema jua welewo 
tapunde kumnonyela ? Nipo wajanjile Siman, nekuti, 43 
Nguganisya kuti juelejo jualiji juapundile kumtondowela. 
Nipo wamtite, Mbalasile 'chenene. Nipo wagalauchile 44 
kwa juamkongwe, nipo wamtite Siman, Mkulola jua- 
mkongwe 'ju? Najinjile m'nyumba mwenu; mesi ga pa 
masajo gangu ngunumumba: ajuju nambo, ni misosi- 
jakwe atekunyoya masajo gangu, nekupukuta ni umbo 
syakwe. Chikomasyo ngunumumba: ajuju nambo, 45 
chijinjilile une, nganaleka kukomachisya ni ngomo ma- 
sajo gangu. Ni mauta ngunumpakasya mtwe wangu: 46 
ajuju nambo ni mauta apakasisye masajo gangu. Lye 47 
ligongo 'lyo ngumti umwe, Yakulemwa yao yakuwa 
yejinji itondoweche, ligongo anonyele mwamjinji; juelejo 
nambo juali juamtondoweche mwamnono akunonyela 
mwamnono. Nipo wamtite juamkongwe 'jo, Yakulemwa 48 
yenu imtondowechelwe. Welewo watemi kulya najo 49 
nipo watandite kuwelecheta m'mitima mwao, Nduni aju 
juakupakombola kutondowela yakulemwa? Nipo wa- 50 
mtite juamkongwe 'jo; Chikulupi chenu chimkulu- 
pwisye ; pitani m'mtendele. 
g IPO yawoneche panyuma pakwe panono, ni- 
po wapitaga pa misi ni milaga mchilalikaga 
mchisalaga utenga wambone wa uchimwene wa Mulu- 
ngu, ni likumi ni wawili pampepe najo, ni achakongwe 2 
wane waliji wakwete umi pa misimu jakusakala ni ya- 
kutenguka, Maryamu juamtele Magdalene, mwakopwe- 
che masoka msano na gawili, ni Yoanna asono wao 3 
Chusa kapitao jua Herode, ni Susanna, ni wajinji 
wane, waliji wakwatumichila welewo ni yao yakwete. 
Mkusongana liunjili lyekulungwa nekumkopochela 4 
wa pa misi jana jose, watite m'chitagu, Juakupanda 5 
akopochele kukupanda mbeju jakwe: mkupanda "mo, 
jine nipo jagwile petala; nekuliwatika, ijuni ya kwinani 
nekumala kulya. Jine nipojagwile palwala; namelape 6 
nipo jatesile kunyala, ligongo nginijikola chinyesi. 
Jine nipo jagwile pakati pa miwa; miwa ’jo nipo jame- 7 
sile pampepe nipo jajinyolwesye. Jine nipo jagwile pa 8 
chajila, nipo jamesile nekusogola isogosi mwanda. Mku- 
welecheta yelei, nipo wagumisile, « Juakwete mapihkaniip 
gakupikana akapikane.. 


8. 9-24 LUKA 


9 Wakulijiganya wakwe nipo wambusisye, chichi no 
10 chitagu 'cho. Nipo watite, Kwenumwe chipegwile 
chati mkamanyilile ya chimamo ya uchimwene wa Mulu- 
ngu; nambo kwa wane mwitagu ; kuti pakulola akasa- 

11 lola, pakupikana akasamanyilila. Achichi nambo no 

12 chitagu 'cho: Mbeju no lilowe lya Mulungu. Wa pa 
mbali petala nambo no wakupikana; soni nipo akwisa 
Setani nekulokota lilowe m'mtima mwao, kuti atakupi- 

13 kana atakukulupuka. Wa pa lwala nambo no wati 
papikene akupochela lilowe ni lukondwa; welewo nipo 
nganakola mchiga, akupikanichisya pa ndawijanono, pa 

14 ndawi ja mlinjilo akutyoka. Welewo nambo wagwile 
pa miwa, no welewo wapikene, mkwenda nipo akunyo- 
lola ni malajilo ni yakusichila ni yakukondwa ya umi 

15 auno, nipo ngakumalisya kusogola. Wa pa chajila na- 
mbo no wati apikene lilowe, nekulikamulila m'mtima 
wokoto ni wambone, nekusogola isogosi mwakupimi- 
lila. 

16 Ngapali nambo, pati apambile nyali, juakujiunichila 
ni chiwiga, namuno juakujiwika pasi pa chindanda, na- 
mbo pa chakwimila, kuti wakwinjila alole kumulika 

17 kwakwe. Pakuti ngechipali chakusisika chi ngichi- 
woneka; namuno chakuunichika chi ngichimanyika ne- 

18 kwika m'lilanguka. Mlolele menema upikane wenu: 
pakuti juakwete tichipegwe kwa juelejo; ni kwa jua- 
ngakola tichisumulwe chakuganisya muno kuti achi- 
kwete. 

19 Nipo wamyichile achikulugwe na 'chalongo wao, nipo 
nganapakombola kuwandikana najo ligongo lya liunjili. 

20 Nipo wamtagulile, Achikulu wenu na 'chalongo wenu 

21 alimkwima kusa alimkusosa kumbona. Wajanjile na- 
mbo nipo watite welewo, Achikulu wangu ni alongo 
wangu no welewo wakupikana lilowe lya Mulungu, 
nekutenda. 

22 Nipo yawoneche line lyuwa lya ago mowa 'go, nipo 
wajinjile m'wato, juelejo ni wakulijiganya wakwe. Ni- 
po watite welewo, Kwe tujomboche kuja pesi pa nyasa: 

23 nipo watutile. Mkwenda 'mo nipo wagonile m'lugono: 
nipo jaiche mbungo pa nyasa; nipo wagumbalile, nipo 

24, waliji mwakogoya. Nipo waiche nekumjimusya kuti, 
Achimwene, Achimwene, tulimkwasika. Nipo waji- 
mwiche nekujijamuka mbungo ni matumbela ga mesi: 

nipo jalesile nekugwa bata. Nipo watite welewo, 25 
Kwapi chili chikulupi chenu? Mkogopa nipo wasimo- 
ngwile nekuwelechetana juine ni juine, Aju nambo 
nduni, pakuti akulamulila mbungo ni mesi, nipo gaku- 
mpilikanila ? 

Nipo waiche ku chilambo cha waGadareni chili pesi 26 : 
pa ndunji ja ku Galilaya. Mkuti wakopochele kuja ku- 27 
mkuli, nipo wamsimene mundu juine juakopweche 
m'musi, juana masoka ; pa ndawi syangulungwa ngana- 
wala malaja, nganagona m'nyumba, nambo m'malembe. 
Mkumbona Yesu, nipo wagumisile,nekugwa paujopakwe, 28 
ni lilowe lyekulungwa nekuti, Chichi ngwete nomwe, 
Yesu, Mwanagwao Mulungu Jua Mwinani mnope? Ngu- 
mchondelela mkasausya'ne. Pakuti walamulile msimu 29 
wa usakwa 'o kuti ukopoche pa mundu'po. Pakuti ndawi 
syangulungwa watekumkamulila juelejo: pakumlindilila 
nipo watawilwe ni nyolo ni ugwalata ; mkukutula yaku- 
tawila ’yo, masoka nekumbinga kuja m'mapululu. Yesu 30 
nipo wambusisye, Lina lyenu wani? Nipo watite, Le- 
jioni; ligongo masoka gamajinji gajinjile mwa juelejo. 
Nipo gambusisye kuti akasagalulila gajaule ku mliwi. 31 
We utende o’ lyaliji kweleko likuga lya maguluwe gama- 32 
jinji lilimkulya mwitumbi 'mo: nipo gamchondelele 
kuti agakunde gajaule mwa gelego. Ni ipo wagakundile. 
Masoka nipo gakopweche m'mundu 'mo, nekwinjila 33 
m 'maguluwe : likuga 'lyo nipo lyaseleleche pechenje 
kuja m'nyasa, nekumilwa. Wakulanga pati aweni ye- 34 
tendeche, watisile, nekusala m'musi ni m'milaga. Nipo 35 
wakopochele kukulola yetendeche; nipo waiche kwa 
Yesu nekumbona mundu mwakopochele masoka ali 
atemi, juamweche jua mate, pa masajo ga Yesu: nipo 
wajogwepe. Waweni nipo wasalile welewo ukulupuche 36 
wakwe wa juamkamule masoka. Nipo wambusisye 37 
wandu wosepe wa pakusyungulila pa Gadarene kuti 
atyoche pa welewo; ligongo wakamwilwe ni woga wo- 
kulungwa; nipo wajinjile m'wato nekuuja. Nipo 38 
wamchondelele mundu 'jo mwakopochele masoka kuti 
atame najo : nambo wamjaulisye kuti, Nimbuje ku nyu- 39 
mba kwenu, nimsaleje yati uli Mulungu amtesile umwe. 
Nipo wapite mchilalikaga pa musi wosepe yati uli Yesu 
amtesile. 

Mkuuja 'mo Yesu, liunjili nipo lyamsechelele ; pa- 40 

41 kuti wosepe walijimkumlindila. Nipo nale, waiche 
mundu lina lyakwe Yairo, juelejo nipo waliji juamku- 
lungwa jua sunagogi: nipo wagwile pa masajo gakwe 
ga Yesu, nekumchondelela kuti aiche kwinjila m'nyu- 

42 mba mwakwe; ligongo mwanagwao juamkongwe ju- 
mpepe jua yaka yakwe mti likumi kwisa iwili, nipo waso- 
soga kuuwa. Mkwaula 'mo liunjili nipo lyambijikenye. 

43 Nipo wapali juamkongwe juakwete lusululo lua 
miasi yaka likumi kwisa iwili, nipo wamasile ya umi 

44 wao wosepe pa achasing'anga, nipo nganapakombola 
kusimana umi pali pose, nipo waiche munyuma mwakwe 
nekukwaya lujenje lua chakuliunichila chakwe. Lusu- 

45 lulo lua miasi jakwe nipo luaposile. Yesu nipo wa- 
tite, Wani angwaiye une? Mkukana wosepe, Petro 
nipo watite, ni welewo waliji najo, Achimwene, mau- 

46 njili 'ga gakumkanichisya nekumbijikanya. Yesu na- 
mbo watite, Apali wangwaiye: pakuti nimanyi kuti 

47 machili gakopweche mwangune. Mkuwona juamko- 
ngwe 'jo kuti nganasisilwa, waiche alimkutetemelaga, 
nekugwa pameso pakwe, nekusala pa meso pa wandu 
wosepe ligongo lyakwe wamkwaiye, nombe nao kuti 

48 papopo wakwete umi. Nipo wamtite juamkongwe jo, 
Mwanangu, chikulupi chenu chimkulupwisye umwe; 
mjende m'mtendele, 

49 Ali chiwelechetele, nipo aiche juine juaumile kwa 
juamkulungwa jua sunagogi, kuti, Mwanagwenu ataka- 

50 siche; mkasakalisya mjiganyo. Mkupikana Yesu, 
nipo wamjanjile, Mkajogopa mgambe kukulupilila, nipo 

51 takulupuche. Mkwinjila m'nyumba 'mo nganaleka 
wane ajinjile pampepe najo akawe Petro ni Yohana ni 

52 Yakob, ni wesegwe mwali na 'chikulugwe. Wosepe 
nambo walilaga nekumtendela malilo : nambo watite, 
Mkalila; pakuti nganauwa nambo atenda kugona. 

53, 54 Nipo wamsechile, pati amanyilile kuti awile. Ju- 
elejo nambo wamkamulile mkono wakwe, nekumbilanga 

53 kuti, Mwali, jimuka. Nipo wausile msimu wakwe, nipo 
wajimi papopo: nipo walamulile kuti akampe akalyeje. 

56 Nipo walapile achinangolo wakwe: nipo watagulile 
welewo akasasalila wandu i yatendeche 'yo, 

0 AWILANGEN YE likumi ni wawili nipo wapele 

machili ni ulamusi wa pa masoka gosepe, ni 

2 wakuposya ilwele. Nipo watumichisye kukulalika uchi- 

mwene wa Mulungu, ni kwakosya umi wakulwala. Nipo 3 
watite welewo, Mkajigala kandu ka pa ulendo, namuno 
chimbonga, namuno msaku, namuno mkato, namuno 
ndalama; mkakola malaja gawili. M'nyumba mu mkwi- 4 
njila mose, amomo mtame, mwelemo mtyoche. Mkuti 5 
wana wose wangampochela umwe, pakutyoka pa musi 
"po, mpukutile lundu lua ku masajo genu, luwe mboni 6 
jakwawelechetela welewo. Nipo watyosile nekupita pa 
misi mchisalaga utenga wambone mchikosyaga umi 
posepe. 

Wapilikene nambo Herode juamkulungwa indu yo- 7 
sepe yawoneche : nipo wasimongwechesye ligongo wane 
watite kuti Yohana wajimwiche kwa wauwe, wane na- 
mbo kuti Eliya awoneche, wane nambo kuti mprofeti 8 
jua kala juine ajimwiche soni. Herode nambo watite, 9 
Yohana une namsichite pa lukosi, nduni nambo juelejo, 
kwambaga ajojo ngupikana yati aii? Nipo wasosile 
kumbona. 

Pausile soni wandumetume wamsalile 1 watesile. Nipo 10 
watosile welewo nekwaula pachisyepela ku musi wote- 
lwe Bethsaida. Mkupikana maunjili nipo gamkagwile; 11 
nipo wasechelele nekwawelechetela ya uchimwene wa 
Mulungu, ni welewo wakwete kusowa umi wakosisye. 
Lyuwa nipo lyatandite kupendama ; nipo waiche 12 
likumi na wawili nipo watite, Mjaulisye liunjili, kuti 
ajaule m'misi ni m'milaga, agone amomo asose yakulya ; 
ligongo we utende ’u tuli m'chipululu. Nambo watite, 

wape umwe welewo akalyeje. Nambo watite, Ngu- 13 
nutukola uwe akuno kupunda ni mikato msano ni somba 
siwili; akaweje tujaule twasumile wandu awa wosepe. 
Pakuti waliji mti achalume mianda makumi msano. 14 
Nipo watite wakulijiganya wakwe, Mwatamiche welewo 
maunjili maunjili, makumi msano msano. Nipo watesile 15 
iyoyo, nekwatamika wosepe. Mkutola mikato msano ’jo 16 
ni somba siwili, nekulola kwinani, nekusijinichila, neku- 
gawa; nekwapa wakulijiganya wakwe kuti awiche pa 
liunjili. Nipo walile, wosepe nekwikuta. Nipo walo- 17 
kwete yasigalile welewo ya mesa ngalala likumi kwisa 
siwili. 

Nipo yawoneche, po wapopelaga jikape, wakulijiganya 18 
wakwe nipo waliji najo: nipo wausisye welewo kuti, 
Ana une nduni, wandu akuti? Nipo wajanjile nekuti, 19 

121 


9. 20-36 LUKA 


Yohana mBatisa 'jjula; wane nambo Eliya; wane 
nambo, kuti mprofeti juine jua wa kala ajimwiche soni. 
20 Nipo watite welewo, Umwe nambo mkuti une nduni? 
Petro nambo wajanjile nekuti, Kristo 'jula jua Mu- 
2l lungu. Nipo walulile nekwasalila kuti akasatagulila 
22 wandu iyoyo ; nekutiji, Kumbajila M wanagwao mundu 
kulajila yejinji, kukanilwa ni achakulungwa ni wambe- 
pesi wachakulungwa ni wakulemba, kuulajilwa, ni 
23 kwimuswa soni lyuwa lya gatatu. Nipo watite wosepe, 
Nakusosa juine kwenda munyuma mwangune, akalika- 
nisye msyene, akajigale mgomba wakwe mowa gosepe, 
24 akangagule une. Pakuti juakusosa kukulupusya umi 
wakwe, taujase; juatajase nambo umi wakwe ligongo 
25 lya une, juelejo taukulupusye. Pakuti chichi tapa- 
tile mundu, na tapambichile kusakuno kosepe, 
26 msyene nambo nekulijasa namuno kulijonanga? Pa- 
kuti juatakole soni ligongo une ni malowe gangu, li- 
gongo juelejo Mwanagwao mundu takole soni, po taiche 
m'lumbili luakwe ni lua Atati ni lua wamitenga waswela. 
27 Ngumtagulila umwe nambo mwakuwona, Apali wane 
wakutama pepano, wa ngasapasya kuuwa, mpaka po 
taone uchimwene wa Mulungu. 
28 Nipo yawoneche panyuma pakwe ge mowa 'go mti 
mowa msano na gatatu, watosile Petro ni Yohana ni 
29 Yakob, nipo wakwesile kwitumbi kupopela. Nipo ya- 
woneche m'kupopela kwakwe, chiwilili cha ngope jak we 
chaliji chine, ni yakuwalila yakwe yatekuwa yeswela ni 
30 yakuchenga. Nale, wandu wawili wakungulwiche najo, 
31 welewo waliji Musa ni Eliya: wambonechele m'lumbili, 
nekuwelecheta ya kupita kwakwe ku watiji tamale 
32 kutenda m’ Yerusalemi. Petro nambo ni welewo waliji 
najo wasitwepe lugono: pati wajimwicheje nambo, 
waweni lumbili luakwe ni wandu wawili wajimaga 
33 pampepe najo. Nipo yawoneche pati walekanaga najo, 
Petro nipo wamtite Yesu, Achimwene, kuli kwakukoto 
kuti tuwe akuno: tupanganye masakasa gatatu, line 
lyenumwe, line lya Musa, ni line lya Eliya; nganamanya 
34 i wawelechete. Po wawelechetaga yelei nipo lyaiche 
liunde, nekwaunichila: nipo wajogwepe pati wajinjile 
35 welewo mwiunde 'mo. Lilowe nipo lyakopweche mwi- 
unde kuti, Aju no Mwanangu juamsaguche: jueleju 
36 mumbikanile. Po lyapite lilowe, Yesu wawoneche ali 

jikape. Nipo wamyalele, nipo nganasalila wandu ge 
mowa 'go kandu kose kaweni. 

Nipo yawoneche kundawi kwakwe, patulwiche kwi- 37 
tumbi, liunjili lyekulungwa lyamsimene. Nale, mundu 38 
jua mwiunjili "mo nipo wagumisile kuti, Mjiganyo, ngu- 
mchondelela kulola mwanangu ; ligongo ali juampagwe 
jumwepe juangu. Nale, lisoka likumkamula, nipo aku- 39 
gumilachitema ; nipo likumpapula, nipo akutenda malou, 
nipo likumtyoka ni unonono, nipo likumnyakatisya. 
Nipo nachondelele wakulijiganya wenu kuti akalityosye : 40 
nipo nganapakombola. Yesu nipo wajanjile nekuti,’ Mwe 41 
wanache wangali chikulupi ni wana masuso, mpaka 
lyuwa chi timbe nomwe, tingapimilile nomwe? Kaji- 
galeni akuno mwanagwenu. Po waliji chiwelape kwisa, 42 
lisoka 'lyo nekumponisya pasi nekumpapulisya. . Yesu 
nipo walijamwiche lisoka lya usakwa 'lyo, nekumko- 
sya umi mchanda, nekumpeleka kwa atati wakwe. Wo- 43 
sepe nekulapilisya ukulungwa wa Mulungu. 

Mkusimongwa wosepe pa yosepe i watesile, nipo wa- 
tite wakulijiganya wakwe, Malowe 'go gatamilisye 44 
m'mapilikanilo genu : pakuti Mwanagwao mundu tape- 
lekwe m'yala ya wandu. Nganamanyilila nambo ngani 45 
"jo, nipo jaliji jajisisilwe pa welewo, kuti atakujiloleche- 
sya. Nipo wajogwepe kumbusya ya ngani ’jo. 

Nipo gawoneche mwa welewo makani, gati nduni tawe 46 
juamkulungwa juao. Yesu nambo, mkulola makani ga 47 
mitima jao, watosile kanache nekumbika pa mbali 
jakwe, nipo watite welewo, Jua tawe juose tapochele 48 
kanache aka pa lina lyangu akumbochela une : ni juana 
juose tambochele une, akupochela juandumisye une: 
pakuti juali juamnandi mwenumwe wosepe jujojo ali 
juamkulungwa. 

Yohana nipo wajanjile nekuti, Achimwene, twalolite 49 
juine alimkutyosya masoka mlina lyenu; nipo twamle- 
kasisye, ligongo ngakukagula pampepe nowe. Nambo 50 
Yesu wamtite juelejo, Mkamlekasya : pakuti juelejo 
juangawa juakumkanisya umwe ali juakumkamusya. 
umwe. 

Nipo yawoneche, pati gamalaga mowa gakupochela 51 
kwakwe kwinani, juelejo nipo walimbile ngope jakwe 
kwaula ku Yerusalemi, nipo watumisye mitenga kuja 52 
paujo pakwe: mkwenda 'mo nipo wajinjile m'musi wa 

53 waSamaria, kuti ampanganyichisye juelejo. Nipo nga- 
nampochela ligongo ngope jakwe jaliji jakwaulaga ku 
54 Yerusalemi. Mkuwona iyoyo nambo wakulijiganya wa- 
kwe Yakob ni Yohana nipo watite, Ambuje, mkusosatuji- 
55 le moto utuluche kwinani ujoche welewo? Wagalawiche 
56 nambo nekwajamuka. Nipo wajawile ku musi wine. 
57  Mkwenda welewo mwitala juine nipo wamtite, Tini- 
58 mkagule umwe ku mkuja kose. Yesu nipo wamtite 
juelejo, Makule gakwete miyisyo, ni ijuni ya kwinani 
ikwete isusi; Mwanagwao mundu nambo nganakola pa- 
59 kugoneka mtwe wakwe. Nipo wamtite juine, Munga- 
gule une. Nambo watite, Ambuje, mungundisye nga- 
60 jaule kaje, ngajase wese wangu. Nambo wamtite 
juelejo, Aleche wauwe ajase wauwe wao achimsyene ; 
umwenambo, mjaule mkalalicheuchimwene wa Mulungu. 
61 Juine nipo watite, Tinimkaguleje umwe, Ambuje ; 
mungundisye kaje nambo ngalanje wakumangwetu. 
62 Yesu nambo wamtite juelejo, ngapali juakuwika mkono 
wakwe pa chakulima, soni nekulola kunyuma, juali 
juambajile ku uchimwene wa Mulungu. 
10 parne pakwe yelei Ambuje wasagwile 
wane makumi msano na gawili; nipo watu- 
misye welewo wawili wawili, ku misi josepe ni malo 
2 gose ku watiji msyene taiche kukoko. Watite nambo 
welewo, Masika gali gamakulungwa, wa masengo na- 
mbo wanandwipe : mwachondelele menema Ambuje wao 
masika, kuti atumisye wa masengo ku masika gakwe. 
3 Ajendeje: nale, une ngumtumisya umwe mti ngosa 
4 pakati pa matunu. Mkajigala kapasapa, namuno msaku, 
namuno ikwakwata: nimkakomasya wandu mvwitala. 
5 M'nyumba mose mu mkwinjila 'mo, mjileje kaje, Mte- 
6 ndele ku nyumba 'kuno. Nawaga ali kweleko mwana- 
gwao mtendele, mtendele wenu tuupumulile pa juelejo ; 
7 ikawaga iyoyo tuumbujile umwe soni. M’nyumba’mo- 
mo nambo mtameje, mlyeje m'mweje yakumpa welewo ; 
pakuti jua masengo kumbajila malipilo gakwe. Mkaje- 
8 nda m'nyumba jine na jine. Mmusi mu mkwinjila mose, 
9 na tampochele, mlyeje yakumbichila umwe: mwakosye 
umi wakulwala wa 'momo, mwajileje, Uwandichile penu- 
10 mwe uchimwene wa Mulungu. Mmusi mu mkwinjila 
mose, na 'kakumpochela amomo, mkopochele kwinjila 
11 m'matala gakwe, mjileje, Lundu muno lua m'musi wenu, 

luakutunyambatila masajo getu, tukumpukutila umwe; 
achi nambo m'manyilile chati uchimwene wa Mulungu 
uwandichile. Ngumti umwe kuti, Lye lyuwa 'lyo musi 12 
'o tuulaje kupunda ni Sodom. Ulaje uwe wenu Kora- 13 
zin ! ulaje uwe wenu Betsaida! ligongo gangatendeche 
mwenumwe machili ga gatendelwe m'Turo ni Sidon, 
angapitikwiche m'mtima kala kutamaga mwikama- 
mboniliu. Umwe nambo tumlaje m "magambo kupunda 14 
ni Turo ni Sidon. Nomwe Kapernaum, ana somnyaku- 15 
che mpaka kwinani? Somtuluchilwe kuja ku Hades. 
Juakumpikana umwe akumbikana une; juakumkana 16 
umwe, akungana une; juakungana une akumkana jua- 
ndumile une. 

Makumi msano ni gawili 'wala nipo wausile, alimkuti 17 
ni lukondwa, Ambuje, masoka muno galimkutupilika- 
nila uwe m'lina lyenu. Nipo watite welewo, Nambweni 18 
Setani juamgwe kwinani mti njasi. Nale, nimpele 19 
ulamusi wakuliwata pa majoka ni iwalawala, ni waku- 
lamulila machili gosepe ga jua magongo; nipo ngechi- 
pali chi tichimbulasya umwe kose. Nambo mwelemo 20 
mkasechelela kuti misimu jikumpilikanila ; msechelele 
nambo kuti mena genu galembeche mwinani. 

Ke katema 'ko wasechelele m'Msimu Waswela, ne- 21 
kuti, Ngumlapila umwe, Atati, Ambuje wao kwinani 
ni kusa 'kuno, ligongo mwasisile yeleyo pa wa lunda ni 
wa mate, nekwiunukulila mwa makandi: elo, Atati; 
ligongo pawoneche pati iyoyo pakusalala pa meso genu. 
Atati wangu ambele une yosepe: nipo ngapali waku- 22 
manya nduni no Mwanache, akawe Atati, ni nduni 
no Atati, akawe Mwanache, ni juatawe juose tasose 
Mwanache kuti ambunukulile. Mkugalauchila kwa 23 
wakulijiganya wakwe nipo watite pachisyepela, Gaku- 
kondwa no meso gakwiwona i mkuwona umwe: pa- 24 
kuti ngumti umwe, kuti wajinji waprofeti ni waimwene 
wasosile kwiwona i mkuwona umwe, nipo nganaiwona ; 
ni kwipikana i mkupikana umwe, nipo nganaipikana. 

Nale, jua malamulo juine nipo wajimi nekumlinga, 25 
kuti, Mjiganyo, chichi tindende kuti ngajinjile pa umi 
wa ndala? Nipo wamtite juelejo, M'malamulo chichi 26 
chilembeche? Ana mkuwalangauli? Nipo wajanjile, 27 
Somnonyele Ambuje Mulungu wenu, ni mtima wenu 
wose, ni umi wenu wose, ni machili genu gose, ni 

28 umanyilisi wenu wose; ni mjenu mti mwasyene. Nipo 
wamtite juelejo, Mjanjile 'chenene: chelecho mtende 
29 nipo somkole umi. Mkusosa nambo kuliwalanjila nipo 
30 wamtite Yesu, Ana nduni no mjangu ? Nipo wajanjile 
Yesu nipo watite, Wapali mu ndu juatulwiche ku Yeru- 
salemi kuja ku Yeriko; nipo wasimene wachikwaku 
welewo nipo wambusile yakuwalila nekumputa, ne- 
31 kutyoka, nekumleka alimkuwandichila kuuwa. Nipo 
wapali juambepesi jualiji juakupita mwa ndunji pa- 
kutuluka mwitala 'mo: po wambweni nipo wapite pa 
32 mbali jine. Soni yalumope mLawi waiche papopo 
33 nekumlola, nekupita pa mbali jine. Nipo wapali 
mSamaria waliji m'ulendo, nipo waiche po waliji 'po: 
34 po wambweni nipo wamkolele chanasa, nipo wamyi- 
chile, nekutawa mawanga gakwe, nekugajitila mauta 
ni mvinyo; nipo wambisile juelejo pa nyama jakwe 
nekumjigalila ku nyumba ja alendo nekumlindilila. 
33 Kundawi kwakwe watosile lupiya, nekwapa asyene 
nyumba, nekuti, Mumlindilile juelejo; chi mkulipa 
36 soni kupambula, m'mauja tinimlipe. Ana umwe mku- 
ganisya uli, nduni jua watatu 'wo waliji mjakwe juelejo 
juagwile m'chikwaku? Nipo watite, Juelejo juamtesile 
37 chanasa. Yesu nipo wamtite, Mjende mtende umwe 
yalumope. 
38 Mkwenda mwao welewo, juelejo nipo wajinjile m’musi 
wine: nipo wapali juamkongwe lina lyakwe Marta, nipo 
39 wampochele juelejo mnyumba mwakwe. Juamkongwe 
'Jo nipo wakwete mpwakwe lina lyakwe Maryamu, 
jueleju nipo waliji juakutamaga pa masajo gakwe ga 
40 Yesu nekupikana lilowe lyakwe. Marta nambo wasi- 
ngalilwe pakutumichila mwamjinji; nipo wamyichile, 
nipo watite, Ambuje, ana pangali kandu penumwe pati 
mpwanga 'ju akundeka une jika kutumichila ? mu- 
41 mtagulile menema kuti angamuchisye une. Mkwanga 
nambo Ambuje nipo wamtite, Marta, Marta, mulimku- 
42 singalilwa mulimkulisakalisya ligongo yejinji ? chindu 
chimo nambo chikumsowa: pakuti Maryamu asagwile 
chambone 'cho chi ngichisumulwa pa juelejo. 
11 IPO yawoneche po waliji m’malo mwine 
alimkupopela, po wamasile, nipo wamtite 
juine jua wakulijiganya wakwe, Ambuje, mtujiganye 
uwe kupopela, chisau mti Yohana wajigenye waku- 

lijiganya wakwe. Nipo watite welewo, Po mkupopela 2 
mjileje, Atati, liwe lyeswela lina lyenu. Uchimwene 
wenu ujise. Mtupeje lyuwa lyuwa mkato wetu 3 
wa malawi gakwe. Mtutondowele uwe yakulemwa 4 
yetu, pakuti nowe wakwe tukutondowela wamangawa 
wetu. Mkatujigala uwe ku yakulinga. 

Nipo watite welewo, Nduni jua mwenumwe takole 5 
ambosanga, nipo tajaule kwa juelejo pakati chilo, 
nipo tamjile juelejo, Ambosanga, atujasime mikato 
jitatu; pakuti ambosanga wangu aiche kwangune 6 
kuuma ku ulendo, nipo nginingola chakumpelechela ; 
Juelejo jua mkati nipo tajanje nipo tajile, Mkasa- 7 
kalisya 'ne; pa mlango paugele, wanache wangu ali 
none pa ugono; ngengupakombola kwimuka kumpa? 
Ngumti umwe, Nachiwamuno ngajimuka kumpa ligo- 8 
ngo lya ambosanga wakwe, nambo ligongo lya mtau 
wakwe, tajimuche kumpa yakumsowa yose. Nipo une 9 
ngumti umwe, Mbusye, nipo tichipegwe kwenumwe; 
msose, nipo tumsimane; mgugusye nipo tambugulile. 
Pakuti wana wose akuusya akupochela; wakusosa 10 
akusimana; ni kwa jua kugugusya sachiugulila. Juapi 11 
jua mwenumwe ali atati, na tambusye mwanagwao 
mkato, ana tampe liganga? namuno somba, mwa 
somba ana tampe lijoka? Namuno natausye linda- 12 
nda, ana tampe likalambwe? Nawaga umwe menema 13 
wakuwa wakusakala mkumanya kwapa wanache wenu 
mituka jambone, ana ambi angati tapunde mnope 
Atati wenu wa mwinani kwapa welewo wakumbusya 
Msimu Waswela ? 

Nipo walijimkutyosya lisoka lyangapawelecheta. 14 
Nipo yawoneche pati lyakopweche lisoka, juangapa- 
wecheta 'jo nipo wawechete: wandu nipo wasimo- 
ngwile. Wane wa welewo nipo watite, M'Beelzebub 15 
mchimwene jua masoka akugatyosya masoka. Wane 16 
nambo nekumlingaga nekusosa pa juelejo chimanyi- 
lilo cha kwinani. Juelejo nambo wamanyililaga nga- 17 
nisyo syao, nipo watite welewo, Uchimwene wose 
wakuligawanya akulitenda masamepe; ni nyumba 
jakuligawanya ni nyumba jikugwa. Setani nombe 18 
najo nakuligawanya, uli tuujime uchimwene wakwe? 
ligongo mkuti une ngutyosya masoka m'Beelzebub. 
Nawaga nambo une m'Beelzebub ngutyosya maso- 19 

ka, mwacheni akugatyosya wanache wenu ? lye ligongo 

20 'Ilyo welewo tawe wakulamula wenu. Nawaga une 
nambo ni chala cha Mulungu ngutyosya masoka, we 
utende 'o uchimwene wa Mulungu uiche kwenumwe. 

21 Pati juakulimba juana makunje akulindilila nganya 

22 jakwe msyene, yakwe ili m'mtendele: nambo pati 
Juakupunda machili na juelejo akwisa nekumpako- 
mbola juelejo, akugasombola makunje gakwe gosepe 
ga wagakulupilile, nekugawanya yakusumula yakwe. 

23 Juangawa pampepe none, akungana une; ni juanga- 

24 unganya pampepe none akwasa. Lisoka lya usakwa 
"Iyo pati likopweche m'mundu, likupita pa malo pangali 
mesi lilimkusosa kupumulila; mkusimana kwangali, 
likuti, Tingaujile ku nyumba kwangu ku nakopochele. 

25 Pati liiche likujisimana jili jajipyajile jajikolosye. 

26 Pelepo nokwaula nekugasimana masoka gane msano 
ni gawili gapundile kusakala ni msyene; nipo gakwi- 
njila nekutama amomo: yakumalichisya ya mundu ’jo 
nekuwa yakusakala kupunda ni yakutanda. 

27 Nipo yawoneche, po wawelechetaga yeleyo, juamko- 
ngwe juine jua mwiunjili wanyanyiche lilowe nekumti, 
Chakukondwa chitumbo chambeleche umwe, ni mawele 

28 ga mwagajonjele. Nipo watite, Elo nambo, wakuko- 
ndwa no wakupikana lilowe lya Mulungu, nekuliku- 
mbuchila. 

29 Po gaikanganile maunjili, nipo watandite kuwecheta, 
Wanache wa chisukulu 'chino no wanache wakusakala : 
akusosa chimanyililo, nipo ngichipegwa chimanyililo 

30 akawe cha Yona. Pakuti chisau mti Yona atekuwa 
chimanyililo kwa wa Ninawi, ni iyoyo tawe Mwana- 

31 gwao mundu kwa wanache wa chisukulu 'chino. Mchim- 
wene juamkongwe jua ku mwela tajimuche m'magambo 
kwawelechetela wandu wa chisukulu 'chino, nipo tigago- 
mele? ligongo aumile ku mbesi kwa kusa 'kuno kuku- 
pikana lunda lua Sulemani, nipo nale, juakupunda ni 

32 Sulemani ali akuno. Wandu wa Ninawi nipo tajime 
m'magambo ni wanache wa chisukulu 'chino nipo tiga- 
gomele: ligongo wapitikwiche pa malowe ga Yona, 
nipo nale, juakupunda ni Yona ali akuno. 

33 Ngapali juapambile nyali akujiwika m'nyumba ja 
pasi, namuno pasi pa mlinjilo, nambo pakwimila pakwe, 

34 kuti wakwinjila akaone kumulika. Nyali ja chiilu no 

liso lyenu ; pati liso lili lya kumpepe, chiilu chenu 
chosepe nombe nacho chili chichimuliche ; pati lili lya- 
kusakala, chiilu chenu nombe nacho chili m'chipi. Mlo- 35 
lechesye menema lilanguka lya mwenumwe litakuwa 
chipi. Nawaga menema chiilu chenu chosepe chili cha- 36 
chimuliche, changakola pane pana chipi, tichiwe 
chachimuliche chosepe, chisau pati nyali jikum’mulichila 
umwe ni kunyesima kwakwe. 

Mkuwelecheta "mo mFarisayo nipo wambusisye kuti 37 
akalyeje najo : nipo wajinjile nekutama. MFarisayo 'jo 38 
nekuwona nekulapa kuti ngananawa kaje akanalye. 
Ambuje nambo wamtite, Sambano umwe waFarisayo 39 
mkusuka kusa kwa mgao ni mbale; mkati mwenu 
nambo muli mwamgumbale kusombola ni kusakala. 
Wakulowela, juapangenye kusa ambi angati wapangenye 40 
mkati nombe nao? Nambo ya mkati 'yo mpeleche 41 
ya chanasa; nale, yosepe ili yelenjele kwenumwe. 

Ulaje uwe kwenumwe waFarisayo, ligongo mkusa- 42 
pula cha kakumi cha mnunji ni chakuwipa ni maponda 
gosepe, nipo mkuleka ulamusi ni chinonyelo cha Mulu- 
ngu: yelei nambo kumbajila kutenda, ni kwangaleka 
yine yangatenda. Ulaje uwe wenu waFarisayo, ligongo 43 
mkunonyela itengu yakutanda m'masunagogi, ni mako- 
masyo pa nganya. Ulaje uwe wenu! ligongo muli mti 44 
malembe gangawoneka, wandu wakupita pachanya 'po 
ngakumanya. . 

Juine jua malamulo nipo wamjanjile nekumti, Mji- 45 
ganyo, pakuwelecheta yelei, mtenda kutujamuka nowe 
wakwe. Watite nambo, Nomwe wakwe wa mala- 46 
mulo ulaje uwe wenu! ligongo mkwasitopesya wandu 
ni ndundu syakujigala ni unonono, mwachimsyene 
ngomkukwaya ndundu 'syo ni chimo cha yala yenu. 
Ulaje uwe wenumwe! ligongo mkutawa malembe ga 4'7 
waprofeti, achatati wenu nambo wauleje welewo. We 48 
utende 'o muli mboni, nipo mkugakundila masengo ga 
achatati wenu: ligongo welewo awauleje, umwe nipo 
mkutawa malembe gao. Lye ligongo 'lyo lunda lua 49 
Mulungu nombe naluo luatite, Tingatumisye kwa wele- 
wo waprofeti ni wandumetume; wa walewo nipo ta- 
waulaje nekwasausya ; kuti miasi ja waprofeti wose ji 50 
jajitiche chitandilile cha kusa'kuno jikasoselwe pa wana- 
che wa chisukulu'chino; kutanda pa miasi ja Habil 51 

mpaka miasi ja Zakariya juambuleje pachilikati pa 
chisisa cha mbepesi ni nyumba: elo, ngumti umwe, 
52 tijisoselwe pa wanache wa chisukulu'chino. Ulaje uwe 
wenu wa malamulo! Jigongo mwatyosisye chiugulilo 
cha umanyilisi : umwe mwasyene ngunumjinjila, wajin- 
jilaga nipo mwalekasisye. ` 
53 Pati wakopweche pelepo wakulemba ni waFarisayo 
nipo watandite .kumsakalisya mnope, nekumtandila 
54 juelejo yejinji ; nekumjuwililaga kuti akakamule cha 
m'kamwa mwakwe. 
19 E UTENDE ’O, jasongangene mianda 
makumi gamajinji ja wandu, jati wali- 
watanaga juine ni juine, nipo watandite kuwelecheta kaje 
kwa wakulijiganya wakwe, Mlilolechesye pa chilungo 
2 cha waFarisayo, chili ulamba. Ngechipali chakuu- 
nichika nambo chi ngichiunukuka: ni chakusisika chi 
3 ngichimanyika. Lye ligongo 'lyo 1 mbelechete m'chipi 
tiipikaniche m'lilanguka; ni i mbelechete mwipilika- 
nilo m'chikolosa cha mkati tisalilwe pachanya pa 
4 majumba. Ngumti umwe achambosanga wangu, Mka- 
jogopa wakuulaga chiilu, ni panyuma pakwe ngana- 
5 kola chine chakupakombola kutenda. ' Tinimtetele 
umwe nambo jua somjogope: Somjogope juelejo jua- 
kwete ulamusi wakuponisya ku jehannum panyuma pati 
amasile kuulaga ; elo, ngumti umwe, Somjogope juelejo. 
6: Ambi angati ipelepete msano akusuma makobri 
gawili? nipo ngichiliwalichika chimo cha yelei pa- 
7 meso pa Mulungu. Nambo umbo sisyesyene sya 
mtwe wenu syosepe sili syakuwalanjika. Mkajogopa : 
8 mpundile ni ipelepete yejinji. Ngumti umwe nambo, 
Juana juose juakujitichisya mwangune pameso pa 
wandu, Mwanagwao mundu tajitichisye mwa juelejo 
9 pameso pa wamitenga wa Mulungu : juakungana 
une nambo pameso pa wandu takanilwe pameso pa 
10 wamitenga wa Mulungu. Juana juose tambechetele 
lilowe Mwanagwao mundu, tilimtondowechelwe ; nambo 
juatamsocheye Msimu Waswela ngilimtondowechelwa. 
11 Po tamjigalile nambo ku masunagogi ni achakulungwa 
ni wa ulamusi, mkapwelela chi tumjanje, namuno 
12 chati uli, namuno chi tumjile ; pakuti Msimu Waswela 
tamjiganye umwe jendawi’jo chakumbajila kuwelecheta. 
13 Juine jua mwiunjili nipo wamtite juelejo, Mji- 

wani andesile une juakulamula namuno juakugawa- 
nya penumwe? Nambo watite welewo, Mlolechesye, 15 
mlilindilile ku chisililo chose; ligongo umi wa mundu 
ngunuukopoka m'kuchuluka kwa indu ali nayo. Nipo 16 
watanjile welewo chitagu kuti, Mgunda wa mundu juine 
juakusichila wasogwele 'chenenepe: nipo waligani- 17 
chisye msyene, kuti, Tindende chichi, ligongo nginingola 

po timbiche isogosi yangu? Nipo watite, Achi tinde- 18 
nde: tingagumule ngokwe syangu, nekutawa syangu- 
lungwa; nipo timbiche mwelemo trigu juangu ni 
yambone yangu. Nipo tingajile ku umi wangu, Umi, 19 
umwe mkwete yambone yejinji yewichile yaka yejinji ; 
mpumule, mlye, m"'mwe, msechelele. Mulungu nambo 20 
wamtite juelejo, Juakulowela, chilo 'chino tasose penu- 
mwe umi wenu; 1 mpanganichisye 'yo, tiiwe ya cheni? 
No iyoyo juakulisalachisya chipanje, nipo ngakusichila 21 
kwa Mulungu. 

Nipo watite kwa wakulijiganya wakwe, Lye ligongo 22 
'Iyo ngumti umwe, Mkapwelela ya umi wenu, chi 
tumlye; namuno ya chiilu chenu chi tumwale. 
Pakuti umi upundile ni yakulya, ni chiilu chipundile 23 
ni yakuwalila. Mkumbuchile makungulu, kuti gaka- 24 
kupanda, gakakusengula, nipo gali gangali lukole 
namune ngokwe ; Mulungu nipo akugalisya : ana pati 
uli mpundile ni ijuni? Ana nduni jua mwenumwe 25 
pakupwelela tapakombole kujonjechesya pa msingu 
wakwe mkono umpepe? Nawaga menema ngomku- 26 
pakombola kutenda chachinandi' cho, ligongo chi mku- 
pwelela ya yine'yo? Mkumbuchile mikang'amba, ukule 27 
wao; ngijikulajila masengo, ngijikupota; ngumti umwe 
nambo, Namuno Sulemani m'lumbili luakwe luosepe 
nganawala mti umo wa jelejo. Manyasi nambo ga 28 
mwitinji, gakuwa lelo, malawi nekuwamkuponyeka 
m'chisisa, Mulungu nakugawecha sai, angati tapunde 
kumbwecha umwe, umwe wana chikulupi chachinandi ? 
Mkasosa chi tumlye, namuno chi tumwe, namuno 29 
mkawanichisya mtima. Pakuti yeleyo yosepe ngosyo 30 
sya kusa'kuno sikwisosa; nambo Atati wenu aku- 
manya kuti ikumsowa yeleyo. Nambo msose uchi- 31 
mwene wa Mulungu, yeleyo nipo tiimpambichiche. 

32 Mkajogopa, likuga lyenandi; ligongo Atati wenu 
akuganisya 'chenene kuti ampe umwe uchimwene. 
33 Sumani i mkwete 'yo, kapeni ya chanasa; mlipanga- 
nichisye tupasapa twangawisala, chipanje changapene- 
mbela mwinani, mwangawandichila juawii, mwangajo- 
34 nanga chijosolo. Pakuti po chili chipanje chenu, 
pelepo tipawe mtima wenu nombe nao. 
35 Mmchiuno mwenu muwe mwamkwinde, ni nyali 
36 syenu syasikolele; nomwe muwe wati mpela wandu 
wakulolela ambuje wao, po tauje ku chikulundine; kuti, 
37 po taiche nekugugusya, akambugulile papopo. Waku- 
kondwa no achikapolo 'wo, wa tawasimane alimkulindi- 
lila pakwisa ambuje wao; chisimu 'cho ngumti umwe, 
kuti talikwinde, nipo tawatamilisye kulya, nipo taiche 
38 nekwatumichila. Na taiche m'ulonda wa kawili na- 
muno katatu, nekusimana iyoyo, akukondwa no welewo. 
39 Achichi nambo m'manyilile, chati, nawaga msyene 
nyumba akamanyililaga ndawi ji taiche juawii, angali- 
40 ndilile, ngakanaleka nyumba jakwe jisotoche. Nomwe 
wakwe muwe wakwimililaga : ligongo pa ndawi ji ngo- 
mkujimanya Mwanagwao mundu saiche. 
41 Petro nambo wamtite, Ambuje, chitagu achi ana 
42 mkutuwelechetela uwe namuno wosepe? Ambuje nipo 
watite, Ana wani nambo no kapitao juamkulupi jua 
lunda, juatamlindisye Ambuje pa majumba gakwe, 
43 kwapa ngomalilo pa katema kakwe? Juakukondwa 
no kapolo 'jo jua tamsimane alimkutenda iyoyo 
44 ambuje wao po taiche 'po. Chisimu ngumti umwe, 
45 kuti tamlindisye juelejo pa yakwe yosepe. Kapolo 'jo 
nambo na tajile m'mtima wakwe, Ambuje wangu 
atenda kawa kwisa; na tatande kwaputa achachanda 
46 ni achiwali, nekulya nekumwa nekolelwa; ambuje wao 
kapolo 'jo taiche lyuwa li ngakulilolela, ndawi ji nga- 
kujimanya, nipo tamsichite, nipo tampeje chigawanyo 
47 chakwe pampepe ni wangakulupilika. Kapolo 'jo na- 
mbo juamanyilile lisosa lya Ambuje wao, nipo ngana- 
panganyichisya namuno nganatenda malinga ni lisosa 
48 lyakwe 'lyo, taputwe gamajinji ; juelejo nambo juanga- 
manya, nipo akutenda yakumbajila maputwa, taputwe 
ganono. Kwa juana juose nambo kwampele yejinji, 
yejioji tiisoselwe pa juelejo ; nipo kwa juelejo kwamsa- 
chisye yejinji, tambuchisye juelejo yakupunda. 

Naiche kuponya moto pasi 'pano; nipo tisose chichi 49 
nawaga ukolelwe kala? Ngwete nambo ubatiso waku- 50 
batiswa nao; nipo ngukanichiswa uli mpaka po tuuma- 
lichiche? Ana mkuganichisya kuti "iiche kumpa mte- 51 
ndele pasi 'pano? Ngumti umwe, Ngwamba; nambo 
kulekanya: chitandilile nambo sambano, tawe msano 52 
m'nyumba jimo walekanyiche, watatu kulekana ni wa- 
wili, na wawili kulekana ni watatu. Talekanyiche, atati 53 
kulekana ni mwanagwao juamlume, ni mwanagwao 
juamlume kulekana niatati; mchikulugwe kulekana ni 
mwanagwao juamkongwe, ni mwanagwao juamkongwe 
kulekana ni mchikulugwe; juamkongwe kulekana ni 
akwegwao, akwegwao kulekana ni juamkongwe. 

Watite nambo kwa maunjili nombe nago, Po mku- 54 
lola liunde lilimkopoka ku likuswa lyuwa, papopo 
mkuti, Ula jiwandichile; nipo jiwoneche jati 'yoyo. 
Pomkulola mbungo ja ku mwela jilimkupepela mkuti, 55 
Chilala tichiwe; nipo chiwoneche. Wa ulamba, mku- 56 
manya kuwalanga pa ngope ja kusa 'kuno ni ja kwina- 
ni; ana uli ngomkumanya kuwalanga ndawi Jino? 
Ligongo lyakwe ngomkulamulila chagoloka cha umwe 57 
mwasyene? Pakuti po mkwaula ni mjenu pa maga- 58 
mbo, petala "po mpimilile kuti mlanganile najo ? ankawa 
atakumutila kwa juakulamula, juakulamula 'jo ataku- 
mpeleka kwa kapitao, kapitao atakumponya m'nyumba 
jakutawila. Ngumti umwe, Ngumtyoka mwelemo 59 
mpaka po tumlipe kakobri kakumalichisya. 

13 WANI pa ndawi 'jo wane wamtagulile jue- 

lejo ya waGalilaya 'wala, miasi jao Pilato 
wawanganichisye ni mbepesi jao. Nipo wajanjile ne- 2 
kwati welewo, Ana mkuganisya kuti waGalilaya 'wo 
waliji wakulemwa kupunda ni waGalilaya wose, ligongo 
walasile iyoyo? Ngumti umwe, Ngwamba; nambo 3 
akawe mkapitikuche umwe, wosepe somjonasiche yatu- 
mope. Ni likumi kwisa wawili 'wala, mwagwilile wele- 4 
wo sanja jua mwa Siloam, nekwaulaga, ana mkuganisya 
kuti welewo waliji wa mangawa kupunda ni wandu 
wose watamaga m' Yerusalemi? Ngumti umwe, Ngwa- 5 
mba; nambo akawe mkapitikuche, wosepe somjonasiche 
kwati 'yoyo. 

Wawechete nambo chitagu achi: Wapali mundu 6 
juakwete mkuju wopandiche m'mgunda wa mpelesi 

wakwe; nipo waiche nekusosa isogosi mwelemo, nipo 
7 nganaiwona. Nipo wamtite jua pa mgunda, Nale 
yaka itatu '1 ngwika nekusosa isogosi mu mkuju 'mu, 
nipo ngongwiwona ; muusichite, ligongo lyakwe chichi 
8 ukutenda litaka lya mtegape? Nipo wajanjile neku- 
mti juelejo, Ambuje, auleche chaka 'chino nombe nacho, 
mpaka po tingalime pakusyungulila pakwe, nekutaga 
9 utogole: na tuutende isogosi panyuma, mwambone; 
ukatendaga nambo, tumuusichite. 
10 Walijimkwiganya m'sunagogi mwine lyuwa lya Sa- 
11 bato. Nale, juamkongwe juakwete lisoka lya mtengu- 
ko yaka likumi kwisa msano kwisa itatu; nipo waliji 
juamjiname, nipo nganapakombola kwinamuka kose. 
12 Mkumbona juamkongwe’jo Yesu nipo wambilasile, nipo 
wamtite, Kusyeto, mgopolelwe ku mtenguko wenu. 
13 Nipo wambisile juamkongwe mikono jakwe; chitema 
14 wagolochelwe, nipo wamchimbichisye Mulungu. Nambo 
wajanjile juamkulungwa jua sunagogi jualiji juakutu- 
mbila ligongo Yesu waposisye lyuwa lya Sabato, nipo 
watite kwa wandu, Gapali mowa msano na limo, mwele- 
mo kumbajila kupanganya masengo ; mwelemo menema 
15 mjise kusosa kupola, ngati lyuwa lya Sabato. Ambuje 
nambo wamjanjile juelejo nekuti, Wa ulamba,ambi anga- 
ti juana juose jua mwenumwe lyuwa lya Sabato akugo- 
pola ngombe jakwe namuno bulu juakwe pakulila ne- 
16 kwaula najo kuja ku kumwesya mesi? Juamkongwe 
aju, nambo, juakuwa mwanagwao Ibrahimu, juamtawile 
Setani, nale, yaka likumi kwisa msano kwisa itatu, 
ambi angati kumbajila kumgopola juelejo pa chakutawi- 
17 la achi lyuwa lya Sabato? Mkuwelecheta yelei wosepe 
wamkanilaga juelejo nipo watendelwe soni; wandu 
wosepe nipo wasechelele ligongo ya lumbili 'yo yatende- 
lwe najo juelejo. 
18 Watite menema, Ni chichi ulandene uchimwene wa 
19 Mulungu ? nipo tingaulandanichisye na chichi? Ula- 
ndene ni mbeju ja mbumbi, ji watosile mundu nekuji- 
ponya mmgunda mwakwe; nipo jakusile, nekuwa 
mtela ; ijuni ya kwinani nekutama m'nyambi syakwe. 
20 Soni nipo watite, Ni chichi tingaulandanichisye uchi- 
21 mwene wa Mulungu? Ulandene ni chilungo chi wa- 
chitosile juamkongwe nekuchisisa m'mipimo jitatu ja 
utandi, mpaka kuchesuka wosepe. 

Nipo wapitangene pa misi ni milaga, alimkwiganya, 22 
alimkwaula ulendo wa ku Yerusalemi. Nipo wamtite 23 
juine, Ana anandwipe wakulupuka? Nipo watite wele- 24 
wo, Mpimilile kwinjila pa mlango wonandi: ligongo waji- 
nji, ngumti umwe, tasoseje kwinjila, nipo ngapakambola. 
Pati ajimwiche msyene nyumba, nekuugala ku mlango, 25 
nipo somtande kwima pasa negugusya pa mlango kuti, 
Ambuje, mtuugulile uwe: nipo tajanje, nekumti umwe, . 
Ngongum’manya umwe ku mwaumile ; pelepo nipo so- 26 
mtande kujila, Tulile pameso penu nekumwa,m’makondo 
mwetu mwajigenye ; nipo tajile, Ngumti umwe, ngongu- 
manya ku mwaumile; mtyoche pangune wosepe waku- 27 
panganya yangalungama. Pelepo tipawe pana kulila ni 28 
kulumanganya kwa meno, po somlole Ibrahimu ni 
Isaak ni Yakob ni waprofeti wosepe m'uchimwene wa 
Mulungu, umwe nambo nekuwinjilwa kusa. Nipo 29 
taume ku likuuma lyuwa ni ku likuswa lyuwa, ni ku 
mpoto ni ku mwela, nipo tatameje m'uchimwene wa 
Mulungu. Nale, apali wakumalichisya wa tawe wa 30 
m'mbujo, nipo apah wa mmbujo wa tawe wakumali- 
chisya. 

Je ndawi jo waiche waFarisayo wane nekumti, Ko- 31 
pokani, tyokani apano, ligongo Herode akusosa ku- 
mbulaga. Nipo watite welewo, Mjauleje, mjileje ku 32 
likule 'lyo, Nale, ngukoposya masoka nipo ngukosya umi 
lelo ni malawi, lyuwa lya gatatu nipo ndili juam'malile. 
Nambo kumbajila une kwenda lelo ni malawi ni 33 
mtondo: ligongo nginichikomboleka chati mprofeti 
ajasiche kusa kwa Yerusalemi. Yerusalemi, Yerusale- 34 
mi, juakuulaga waprofeti, nekwaponyechesya maganga 
welewo watumilwe kwa juelejo; kawili kawili nasosile 
kwasonganya wanache wenu, mpelaga nguku jikwa- 
songanya wanache wakwe pasi pa mapapiko gakwe, 
nipo ngunumsosa. Nale, nyumba jenu jimsigalile 35 
umwe ja masamepe: nipo ngumti umwe, Ngusumbona 
une, mpaka tumjile, Juamjinichilwe no juakwisa m'lina 
lya Ambuje. 

Ji 4 IPO yawoneche, po wajinjile m'nyumba ja 
Juamkulungwa juine jua waFarisayo kukulya 
mkato lyuwa lya Sabato, welewo nipo walijimkwimilila 
kwalolela. Nale, wapali paujo pakwe mundu jualiji 2 
jua ndaka. Yesu nipo wajinjile nekuwecheta kwa wa 3 

malamulo ni waFarisayo kuti, Ana gakundile malamu- 
lo kuti tukosye umi lyuwa lya Sabato, kanga ngigaku- 
4 nda? Nambo wamyalele. Nipo wamtosile nekumkosya 
5 umi nekumjausya. Nipo watite kwa welewo, Bulu 
namuno ng'ombe jua cheni jua umwe tagwe m'chisima, 
6 nipo ngamtyosya papopo lyuwa lya Sabato? Nipo 
nganapakombola kumjanjila soni yelei. 
7 Nipo wawelechetele soni chitagu kwa welewo wawi- 
lanjiche, po waweni kuti wasagwile itengu ya wakulu- 
8 ngwa; nekwati welewo, Po tambilanje ku ikulundine, 
mkatama pa chitengu cha juamkulungwa; ankawa juine 
Juamchimbichisye kupunda nomwe tawe juambilanjiche 
9 najo, ankawa soni juelejo juambilasile umwe ni juelejo 
tajile kwenumwe, Kapeni aju liuto; pelepo nipo somta- 

10 nde ni soni kutola liuto lyemalichisye. Nambo po 
tumbilanjiche 'po, mjende mtame mwiuto mwam'mali- 
chisye; juelejo juambilasile umwe, po taiche, akajile 
kwenumwe, Ambosanga, mjende paujo penani 'po: nipo 
tumkole umwe lumbili pameso pa wosepe wakutama 

11 kulya nomwe. Ligongo juana juose jua talikwesye 
tajaluswe; ni juakulijalusya msyene takwesche. 

12 Nipo wamtite juelejo juambilasile'jo, Po mkupanganya 
chakulya chakususula namuno cha mgonelo, mkawila- 
nga achambosanga wenu, namuno achimjenu, namuno 
achalongo wenu, namuno achanasi wenu wakusichila ; 
ankawa welewo akambilanje umwe soni, nekumbuchisya 

13 chi mwapele. Nambo po mkupanganya chindimba, 
mbilanje wa ulanda, wakupunduka, wakutundajila, wa- 

14 kutatala: nipo sombe juamjinichilwe ; ligongo ngakola 
chakumbuchisya umwe; pakuti tichimbujile umwe 
m'kwimuka kwa wagoloka. 

15 Juine jua welewo watamaga pampepe najo nipo 
wamtite, Juamjinichilwe no jua talyeje mkato m'uchi- 

16 mwene wa Mulungu. Nambo wamtite juelejo, Wapali 
mundu juapangenye chakulya cha mgonelo chachikulu- 

17 ngwa, nipo wawilasile wajinji : nipo wamtumisye kapolo- 
gwao pa ndawi ja mgonelo, nipo watite wawilanjiche 

18 'wo, Mjise ; ligongo sambano ipile. Wana wose pampepe 
watandite kuliwalanjila. Juakutanda nipo wamtite, 
'Sumile mgunda nipo ngwete kumbajila ngajaule kuulo- 

19 la ; ngumchondelela, mundende juamliwalanjile, Juine 
nipo wamtite, 'Sumile makongwa msano ga ng'ombe, 

nipo nguja kugalinga : ngumchondelela mundende une 
juamliwalanjile. Juine nipo wamtite, Nombele jua- 20 
mkongwe, lye ligongo 'lyo ngengupakombola kwisa. 
Kapolo 'jo nipo waiche, nipo wamsalile mbujegwe 21 
yosepe. Nipo watumbile msyene nyumba, nipo wamti- 

te kapologwao, Mkopochele chitema kuja m'makondo 
ni m'matala ga musi, mkajigalile amuno wa ulanda, 
wakupunduka, wakutatala, ni wakutundajila. Nipo 22 
watite kapolo 'jo, Ambuje, chi mwasalile chimasile, 
nipo gasigele malo. Ambuje nipo wamtite kapolo 'jo, 23 
Mkopochele kuja m'miseo ni m'ndenje, mwakanichisye 
ajinjile, kuti jigumbale nyumba jangu. Pakuti ngumti 24 
umwe, kuti ngapali jua wandu 'wo wawilanjiche jua 
tapasye mgonelo wangu. 

Maunjili gamajinji nipo galongene najo: nipo wagala- 25 
wiche, nipo watite kwa welewo, Juana juose juakwisa 26 
kwangune, juangatindana ni wesegwe,na’chikulugwe, ni 
msonogwe, ni wanache, ni achapwao ni achalumbuwao, 
elo, ni umi wakwe, ngakupakombola kutama juakuliji- 
ganya juangu. Juana juose juangajigala mgomba 27 
wakwe, nekwisa munyuma mwangu, ngakupakombola 
kutama juakulijiganya juangu. Pakuti nduni jua 28 
mwenumwe, juakusosa kutawa sanja, juangatama kaje 
kuwalanga mtengo wakwe, kanga akwete chakujima- 
lisya? Ankawa pati amasile kutawa cha pasi, akaku- 29 
pakombola kumalisya, wosepe wakuwona tatande ku- 
mlalatila, kuti, Aju mundu jju watandite kutawa nipo 30 
ngakupakombola kumalisya. Namuno mchimwene 31 
juapi, jJuakutyochela kusimana najo mchimwene juine 
ni ngondo, ngakutama kaje nekuwalanjila kanga aku- 
pakombola ni mianda mianda likumi kusimana najo 
juakumyichila ni mianda mianda makumi gawili? 
Ankawa, juine ali chiwelape kwanaula, akutumisya 32 
mtenga, ku kujuga malangano ga mtendele. We ute- 33 
nde’o menema juana juose jua mwenumwe juangakani- 
sya yosepe yakwete ngakupakombola kutama juakuliji- 
ganya juangu. Njete menema jili jambone : nawaga 34 
nambo tijisuluche, ni chichi tijipanganiche? Ngiji- 35 
kwenela namuno kwitaka namuno ku chitutu; akujija- 
sa kusa. Wana mapilikanilo gakupikana akapikane. 


15. 1-17 LUKA 


15 WE utende 'o wambandichilaga wa misongo 

ni wakulemwa kuti ampilikanile juelejo. 

2 Nipo wang'ung'wisye waFarisayo ni wakulemba, kuti, 
Ajuju akwapochela wakulemwa nekulya nawo. 

3 Nipo watanjile welewo chitagu achi kuti, Mundu 

4 juapi juenumwe juakwete ngosa mwanda, nakwasika 
jimo ja syelesyo, ngakuleka makumi msano ni mcheche 
kwisa msano ni mcheche mwipululu 'mo, nekujikuya 

5 jajijasiche 'jo, mpaka po tajiwone? Po wajiwene aku- 

6 jiwika pekoyo pakwe, nekusechelela. Nekwisa kuma- 
ngwao, nekuwilanga achambosanga wakwe ni achanasi 
wakwe, nekwati welewo, Msechelele none, ligongo 

T njisimene ngosa jangu jajijasiche jila. Ngumti umwe 
kuti, kwati 'yoyo tikuwe kusechelela mwinuni ligongo 
juakulemwa jumo juapitikwiche, kupunda ni ligongo 
wagoloka makumi msano na mcheche kwisa msano 
na mcheche ali wangasowa kupitikuka. 

8 Juamkongwe juapi juakwete mbiya sya litika li- 
kumi, naga tajase mbiya jimo, ngakujipamba nyali, 
nekupyajila pa nyumba, nekusosesya mnope, mpaka 

9 po tajiwone? Mkujiwona nekuwilanga achambosanga 
wakwe ni achanasi wakwe, kuti, Msechelele none, 

10 ligongo njiweni mbiya jajijasiche 'jila. Kwati 'yoyo, 
ngumti umwe, tikuwe kusechelela pameso pa wami- 
tenga wa Mulungu ligongo lya juakulemwa jumo 
Juapitikwiche. 

11 Nipo watite, Wapali mundu wakwete wanache 

12 wawili: juamnung'una nipo wamtite wesegwe, Atati, 
mumbe chigawanyo cha chipanje chakwisa kwangune. 

13 Nipo wagawenye nawo ya umi wakwe. Pancakawi 
mowa gamajinji mwanache juamnung'una nipo wau- 
ngenye yosepe, ne mwanja ku chilambo cha kwana- 
ula; kweleko nipo wamasile kwasa yakwe pakutama 

14 wambape. Po wamasile yosepe yakwe, nipo jawo- 
neche sala jakulimba m'chilambo 'mo, nipo watandite 

15 kusowa. Nipo wajawile nekulijasa pa mlukosyo jua 
m'chilambo 'mo; nipo wamtumisye juelejo ku migu- 

16 nda jakwe ku kulisya maguluwe. Nipo wasosaga 
kulijikutisya ni makowa galyaga maguluwe: ngana- 

17 pagwa wampele. Po wasisimwiche mtima wakwe, nipo 
watite, Wakutumika walingwa wa atati wangu akwete 
mikato winji, uneji nipo ndenda kuuwa 'kuno ni sala. 

Tinyimuche, tinyaule kwa atati wangu, nipo tinjile 18 
kwa juelejo, Atati, ndemwechesye kwinani ni ku meso 
kwenu: nginimba soni juakumbajila kutelwa mwana- 19 
gwenu: mundende mti jumo jua wakutumika wenu. 
Nipo wajimwiche nekwaula kwa atati wakwe. Po 20 
waliji chiwelape kwanaula, atati wakwe wambweni, 
nekumkolela chanasa, nekuutuka, nekugwa pa lukosi 
pakwe, nekumkomachisya pa ngomo. Mwanache 'jo 21 
nipo wamtite, Atati, ndemwechesye kwinani niku meso 
kwenu: nginimba soni juakumbajila kutelwa mwana- 
gwenu. Atati nambo watite achikapolo wakwe, Kaji- 22 
galeni chitema malaja gambone 'gala, mumbweche; 
mbiche chinawilo pa chala chakwe, ni ikwakwata pa 
masajo gakwe ; kajigaleni kang'ombe kakunakana 'kala, 23 
mkaulaje, tulye, tukondwe : ligongo aju mwanangu 'ju 24 
waliji juamuwe, nipo akwete umi soni, waliji juamja- 
siche nipo awoneche. Nipo watandite kukondwa, 
Mwanagwao juamtasi nambo waliji m'mgunda: po 25 
waiche nekuwandichila pa nyumba, wapikene kwimba 
ni kwina. Nipo wawilasile juine jua achachanda, neku- 26 
mbusya yati ulj yeleyo. Nipo wamtite kuti, Mpwenu 27 
aiche ; atati wenu auleje kang'ombe kakunakana ’kala 
ligongo ampochele juamjumi. Watumbile nambo, nipo 28 
nganasosa kwinjila: atati wakwe nambo wakopweche, 
nekumbilanga. Nambo wajanjile nekumti atati wakwe, 29 
Nale yaka yejinjii ngutenda kapolo juenu, nipo ngini- 
ndiwalila kose lilamulo lyenu: nipo ngunumumba une 
kose kausi, kuti ngakondwe na 'chambosanga wangu : 30 
nambo paiche mwanagwenu 'ju juamasile kulya umi 
wenu ni wa chilyelye, mumbulajile juelejo kang'ombe 
kakunakana 'kala. Nipo wamtite juelejo, Mwanangu, 31 
umwe muli pampepe none mowa gosepe, yangune 
yosepe no yenu. Nambo kwambajile kukondwa neku- 32 
sechelela, ligongo mpwenu 'ju waliji juamuwe, nipo 
akwete umi; waliji juamjasiche, nipo awoneche. 
1 6 IPO watite soni kwa wakulijiganya wakwe, 
Wapali mundu juakusichila, nipo wakwete 
kapitao jua pa nyumba; juelejo nipo wambelechetele 
kuti wajasaga ipanje yakwe. Nipo wambilasile jue- 2 
lejo nipo wamtite, Chichi achi chi nguchipikana cha 
umwe? awalanje masengo genu ga kapitao; pakuti 
ngomkupakombola kutamape kapitao. Kapitao 'jjo 3 

nipo watite m'mtima mwakwe, Chichi tindende, li- 
gongo ambuje akundyochesya une masengo ga kapi- 
tao? Nginingola machili gakulima, kujuga kundesya 
4 soni. Nimanyi chi tindende, kuti, po tandyosye 'ne ku 
masengo ga kapitao, ambochele 'ne m'majumba mwao. 
5 Nipo wawilasile wa ngongole wose wa ambuje wao, 
nipo wamtite juakutanda, Uli mkongwele pa ambuje 
6 wangu ? Nipo watite, Mipimo makumi likumi ja mauta. 
Nipo wamtite, Ajigale kalata juenu, atame chitema, ale- 
7 mbe makumi msano. Nipo wamtite juine, Ambi umwe 
mkongwele uli? Nipo watite, Mipimo makumi likumi 
ja trigu. Nipo watite, Ajigale kalata juenu, alembe 
8 makumi msano na gatatu. Mbujegwe nipo wamlapile 
kapitao juangalungamika ligongo watesile mwa kala- 
muka: ligongo wanache wa ndala 'sino apundile kala- 
muka m'kupagwa kwao ni wanache wa lilanguka. 
9 Ngumti umwe, Mpanganye uganja ni chipanje changa- 
lungamika; kuti, pe tichipenembele, ampochele umwe 
10 m'majumba ga ndala. Juali Juakulupilika mu yena- 
ndi mnope, ali juakulupilika mu yejinji nombe nayo; 
Juali juangalungamika mu yenandi mnope ali juanga- 
11 lungamika mu yejinji nombe nayo. Nawaga menema 
ngunumba wakulupilika m'chipanje changalungamika, 
12 wani tamkulupilichisye chambone? Soni nawaga ngunu- 
mba wakulupilika m’cha’syene, wani tampeumwechenu? 
13 Ngapali jua pa nyumba juakupakombola kutama achi- 
kapolo wa achambuje wawili: pakuti kanga tatindane 
ni juine, nekunonyelana ni juine; kanga tanyambatile 
juine, nekumnyosya juine. Ngomkupakombola kutama 
achikapolo wa Mulungu ni chipanje. 
14 Nipo wapikene yelei waFarisayo waliji wakunonye- 
15 la ndalama; nipo wamlalatile. Nipo watite welewo, 
Umwe muli wakuliwalanjila mwachimsyene pameso pa 
wandu; nambo Mulungu akumanya mitima jenu; 
ligongo chi chili chachinyakuche mwa wandu chili cha 
16 usakwa pameso pa Mulungu. Kwaliji kwana mala- 
mulo ni waprofeti mpaka Yohana: chitandilile je ndawi 
'Jo utenga wambone wa uchimwene wa Mulungu usali- 
lwe, wana wose nipo akusosa kwinjila mwelemo ni ma- 
17 chili. Nambo kupita kwa kwinani ni kusa ’kuno kuli 
kutendeka 'chenene kupunda ni kugwa kwa kakalata 
18 kamo ka malumulo. Sa juose akumbinga asono 

wao nekulombela juine akutenda chikululu : nipo juana 
juose akulombela juambinje 'jo akutenda chikululu. 
Wapali raundu juakusichila, nipo wawete usalili ni 19 
nguo ja nakalasi, nipo wasechelele mwakulya yaku- 
nong'a mowa gosepe: nipo wapali juakulaga lina lya- 20 
kwe Lazaro, nipo wambisile pamlango pakwe juana 
mawanga, juapilaga amlisye ni yakugwa pakulila pa 21 
juakusichila 'jo. Nambo mbwa syaiche nekulapita ma- 
wanga gakwe. Nipo yawoneche awile juakulaga 'jo, 22 
nipo wajigalilwe ni wamitenga kumtima kwa Ibrahimu: 
nipo wawile juakusichila nombe najo, nipo wajasiche, 
M'malo ga wauwe nipo wanyakwile meso gakwe, ali- 23 
mkulaga, nekuwona Ibrahimu kwanaula, ni Lazaro pa 
mtima pakwe. Nipo wanyanyiche malowe, nekuti, 24 
Atati, Ibrahimu, mundendele chanasa, mutumisye 
Lazaro kuti achuwiche lusonga lua chala chakwe 
m'mesi, asisimisye lulimi luangu; ligongo ndilimku- 
sauswa mwilamba 'li. Nipo watite Ibrahimu, Mwa- 25 
nangu, mkumbuchile kuti, po mwaliji juamjumi, mwa- 
pochele yambone yenu, ni Lazaro yalumope yakusakala 
yakwe: sambano nambo pepano ali juamtusye mtima, 
nomwe mulimkupwetekwa. Soni mwelemo mosepe, 26 
pakati petuwe ni penumwe pali mbakamiko jajikulu- 
ngwa jajilimbiche, jati wakusosa kutyoka akuno kuja 
kwenumwe ngakupakombola, namuno kutyoka kwe- 
numwe komboka kwisa kwetuwe. Nipo watite, Ngu- 27 
mchondelela umwe, menema, atati, kuti mumtumisye 
juelejo ku nyumba ja atati wangu; pakuti ngwete acha- 28 
pwanga msano ; kuti asalile mboni kwa welewo, kuti 
welewo nombe nawo akaika kwiuto 'kuno kwa lusausyo. 
Nambo Ibrahimu watite, Akwete Musa ni waprofeti, 29 
akapikane welewo. Nambo wamtite juelejo, Ngwamba, 30 
atati Ibrabimu; nambo nawaga juine jua kwa wauwe 
tajaule kwa welewo, tapitikuche. Nipo wamtite juelejo, 31 
Nawaga akakupikana Musa ni waprofeti, ngapikani- 
chisya naga juine ajimwiche kwa wauwe. 
17 NIPO watite kwa wakulijiganya wakwe, Kwa- 
ngakomboleka kuti ikasaika yakukuwasya : 
nambo ulaje uwe kwa juelejo najoikwisa. Angatemi 2 
'chenene, naga lisyago lyakolekwe pa lukosi pakwe, 
juelejo nekuponyeka ku nyasa, kupunda ni kuti aku- 
wasye jumo jua wanandi P Mlilolechesye mwa- 

chimsyene nawaga talemwe mjenu, mkamjamuche; 

4 nawaga tapitikuche, mkamtondowele. Nawaga tamle- 
mwechesye umwe lyuwa limo kasano ni kawili, kasano 
ni kawili soni nekumgalauchila kuti, Mbitikwiche ; 
somtondowele juelejo. 

5 Nipo wamtite Ambuje wakulijiganya wakwe, Mtu- 
6 jonjechesye chikulupi. Ambuje nipo watite, Namkwete 
chikulupi chati mpela lusonga lua mbumbi mungajile 
ku mtela wa mchere au, Ukuliche uponyiche m'nyasa ; 
7 nipo ungampikanichisye umwe. Nduni juenumwe 
juakwete kapolo alimkulima namuno kulanga, po 
taume juelejo ku mgunda, tamjileje, Kwende chitema, 

8 mtame kulya; nambo angati tamjileje juelejo, Mpa- 
nganichisye chi tingalye, mlikwinde, mundumichile une, 
mpaka ndile 'ng'wele; panyuma 'pa somlye somung’we 

9 umwe? Ana akumlapila kapolo 'jo ligongo atesile 

10 yamlamulile? Ni iyoyo nomwe wakwe, po mpanga- 
nisye yosepe yamlamulile umwe, mjileje, Tuli achika- 
polo wa mtega, tutesile chituwajile kutenda. 

11 Nipo yawoneche, po wajaulaga kuja ku Yerusalemi, 

12 nipo wapitaga pakati pa Samaria ni Galilaya. Po 
wajinjilaga m'musi wine, nipo wamsimene wandu wa 

13 matana likumi, nipo wajimi kwanaula: nipo wanya- 
kwile welewo malowe gao, nekutiji, Yesu, Achimwene, 

l4 mtutendele uwe chanasa. Mkwawona nipo watite 
welewo, Mjendeje mlilosye mwasyene kwa wambepesi. 

15 Nipo yawoneche, po wajendaga welewo, waposile. Jumo 
jua welewo, po waweni kuti wakwete umi, nipo waga- 

16 lauchile, nipo wamkwesisye Mulungu ni lilowe lyeku- 
lungwa; nipo wagwile pa ngope jakwe pa masajo ga 

17 Yesu nekumlapila : juelejo no mSamaria. Yesu nipo 
wamjanjile nekuti, Ambi angati likumi waposile ? 

18 msano ni mcheche nambo ali kwapi? Ana nganawo- 
neka wagalauchile kumpa Mulungu lumbili, akaweje 

19 mlendo aju? Nipo wamtite, Jimukani, mjendeje: 
chikulupi chenu chimkulupwisye umwe. 

20 WafFarisayo nipo wambusisye, lyuwa chi ukwisa 
uchimwene wa Mulungu; nipo wajanjile welewo, nipo 
watite, Uchimwene wa Mulungu ukakwisa mwakuwo- 

21 neka: ngajilaga, Nale, au! namuno, Ao! pakuti nale, 
uchimwene wa Mulungu uli mkati mwenu. 

22 Nipo watite kwa wakulijiganya wakwe, Mowa tigai- 

che, gati tumpile kuwona limo lya mowa ga Mwana- 
gwao mundu, nipo ngumliwona. Nipo tamjileje umwe, 23 
Nale, alyo! Nale, ali! mkatyoka mkakagula ; pakuti 24 
chisau mti njasi, po jikumelemenda kopoka kwinani 
kwine nekumulichila kwinani kwine; ni iyoyo taweje 
Mwanagwao mundu pa lyuwa lyakwe. Nambo kumba- 25 
jile kaje kusauka yejinji, nekukanilwa ni wandu wa 
chisukulu 'chino. Chisau mti yawoneche m'mowa ga 26 
Nuhu, ni iyoyo tiiwe m’mowa ga Mwanagwao mundu. 
Walile, wang'wele, walombele, walombelwe, mpaka 27 
lyuwa li wajinjile Nuhu mwibweta, nipo chaiche chi- 
kumba nekumala kwaulaga wosepe. Ni iyoyo mti 28 
yawoneche mowa ga Lot; walile, wang'wele, wasumene, 
wapandile, watawile majumba; nambo lyuwa li wako- 29 
pweche Lot m'Sodom janyele moto ni chibiriti kuuma 
mwinani, nekumala kwaulaga wosepe : malinga ni yeleyo 30 
tiiwe lyuwa li tawoneche Mwanagwao mundu. Lye 31 
lyuwa 'lyo, juatawe pachanya pa nyumba ipanje yakwe 
nekuwa m'nyumba 'mo, akasatuluka kwitola yeleyo: 
Jua m'mgunda nombe najo akasaujila munyuma. Mku- 32 
mbuchile asono wao Lot. Juatasose kuukulupusya 33 
umi wakwe taujase, jua taujase talipanganichisye umi. 
Ngumti umwe, Che chilo 'cho tawe wawili pa chinda- 34 
nda chimo ; juine tajigalwe ni juine talechelwe. Tawe 35 
wawili alimkusyaga pamo, juine tajigalwe ni juine tale- 36 
chelwe. Nipo wajanjile nekumti, Kwapi, Ambuje ? 37 
Nipo watite welewo, Kuli chiilu, kweleko tigasongane 
pamo matumbusi. 
18 NIPO watanjile welewo chitagu, chati kwawa- 
jila welewo wosepe kupopela mowa gosepe 
pangasakalika, kuti, Wapali juakulamula pa musi wine 2 
jualiji juangajogopa Mulungu juangachimbichisya 
wandu: nipo wapali pa musi uwowo jua masije; nipo 3 
wamyichilaga juelejo kuti, Mungolochesye une pa jua 
magongo juangu. Nipo wakanaga pa ndawi: panyuma 4 
pakwe nipo watite m'mtima wakwe, Natimuno ngo- 
ngumjogopa Mulungu, ngongwachimbichisya wandu; 
nambo ligongo jua masije 'ju akusakalisya 'ne,tinimgo- 5 
lochesye atakundema une pakwisape. Ambuje nipo 6 
watite, Mpikane chakuti juakulamula jua chigongomalo. 
Ambi angati Mulungu tagolochesye wakusaguka wakwe 7 
wakumgumilila musi ni chilo, nipo akupimilila pa 

8 welewo? Ngumti umwe, kuti tawagolochesye chitema 
chitema. Nambo po taiche Mwanagwao mundu, ana 
tasimane chikulupi pasi 'pano? 

9 Nipo watite soni chitagu achi kwa wane walikulu- 
pilile achimsyene kuti waliji wagoloka, nekwanyosya 

10 wane. Wandu wawili wakwesile kuja ku nyumba ja 
mbepesi ku kupopela, juine no mFarisayo, juine no 
11 jua msongo. MFarisayo 'jo nekwima nekupopela mu 
mtima wakwe we utende 'u, Mulungu ngumlapila kuti 
nginimba mti wandu wane, wakusombola, wangagoloka, 
12 wa chikululu, namuno mti jua msongo aju. Ngutama 
juangalya mowa gawili pa mlungu umo, ngupeleka cha 
13 kakumi cha pa yosepe i ngwete. Jua msongo nambo 
wajimaga kwanaula, nipo nganasosa kunyakulila na- 
muno meso gakwe kwinani, nambo waputile pa mtima 
pakwe kuti, Mulungu, mundendele chanasa une juaku- 
14 lemwa. Ngumti umwe, Ajuju watuluchile kuja ku; 
nyumba kwakwe juamgolocheche kupunda ni juine 
jo: ligongo juana juose akulikwesya tajaluswe, nipo 
takweseche jua talijalusye. 
15 Nipo wamjigalile makandi nombe nago kuti agakwa- 
ye: paweni nambo wakulijiganya wakwe nipo wajamwi- 
16 che welewo. Yesu nambo wawilasile gelego kuti, Ale- 
che twanache tuiche kwangune, mkatukanisya : pakuti 
17 wati iyoyo no uchimwene wa Mulungu. Chisimu 'cho 
ngumti umwe, Juatawe juose jua ngapochela uchimwene 
wa Mulungu mti kanache, ngajinjila kose mwelemo. 
18 Juamkulungwa juine nipo wambusisye kuti, Mji- 
ganyo juambone, chichi tindende kuti ngajinjile pa 
19 umi wa ndala? Yesu nipo wamtite, Chichi mkunde- 
ndela une juambone? ngapali juambone akawe jumo 
20 Mulungu. Mkumanya malamulo, Mkosomtenda chiku- 
lulu, Mkosombulaga, Mkosomjiwa, Mkosomnamanila, 
21 Mwachimbichisye wese wenu na 'chikuluwenu. Nipo 
watite, Yeleyo yosepe ngumbuchile chitandilile pa 
22 uchanda wangu. Mkupikana Yesu nipo wamtite, Chi- 
sigele chindu chimpepe chikumsowa; yana yose i 
mkwete msumisye, mkawape wa ulanda, nipo somkole 
23 ipanje mwinani; nomjise, mungagule une. Mkupikana 
yelei nipo atekuwa juana chanasa, pakuti waliji juaku- 
24 sichila mnope. Mkumbona nambo Yesu nipo watite, Eti 
ni unonono wakwete ipanje tajinjile m'uchimwene wa 

yetu, nekumkagula umwe. Nipo watite welewo, Chi- 29 
simu 'cho, ngumti umwe, kuti ngapali jualesile nyumba, 
namuno msonogwe, namuno achimjakwe, namuno achi- 
nangolo wakwe, namuno achiwanagwe, ligongo lya uchi- 
mwene wa Mulungu, jua ngapochela kupunda mwa- 30 
mjinji ngosyongosyo katema 'kano, m'ndala syakwisa 
umi wa ndala. 

Nipo watosile likumi ni wawili, nipo watite welewo, 31 
Nale tulirnkukwela kuja ku Yerusalemi, nipo tiimalichi- 
che yosepe yalembile waprofeti ya Mwanagwao mundu. 
Pakuti tapelekwe kwa waMakosyo, nipo tamlalatile, 32 
nekumsocheya, nekumsunila mata ; nipo tampute neku- 33 
mbulaga; lyuwa lya katatu nipo tajimuche soni. Nambo 34 
nganapikanichisya yeleyo kose ; ngani jo nipo jasisilwe 
kwa welewo, nipo nganamanyilila 1 watite 'yo. 

Nipo yawoneche po wawandichile juelejo ku Yeriko, 35 
juakutatala juine watamaga pa mbali petala alimku- 
Juga: mkupikana liunjili lilimkupita, nipo wausisye 36 
chati uli chelecho. Nipo wamsalile kuti Yesu jua ku 37 
Nazareti alimkupita. Nipo wagumisile kuti, Yesu, 38 
mwanagwao Daud, mundendele chanasa. Wa m'mbujo 39 
nipo wamjamwiche juelejo, kuti amyalale; juelejo 
nambo wagambile kugumila mwakupunda, Mwanagwao 
Daud, mundendele chanasa. Yesu nipo wajimi neku- 40 
mbilanga kuti amjigale: po wawandichile nipo wambu- 
sisye, Chichi mkusosa kuti ngamtendele umwe? Nipo 41 
watite, Ambuje kuti ngapalole. Yesu nipo wamtite 42 
juelejo, Lolani: chikulupi chenu chimkulupwisye. Pa- 43 
popo nipo wapakombwele kulola, nipo wamkuiye, neku- 
mkwesya Mulungu: wandu wosepe waweni nipo wamla- 
pile Mulungu. 

19 NIEO wajinjile nekupitaga pa Yeriko. Nale 
mundu juamtele Zakius; nipo waliji jua- 2 
mkulungwa jua msongo, nipo waliji juakusichila. Nipo 3 
wasosile kumlola Yesu nduni waliji: nipo nganapako- 
mbola ligongo lya liunjili, pakuti waliji juamjipi. Mku- 4 

utuka m'mbujo nipo wakwesile m'mtela wa mkuju kuti 
5 amlole: ligongo waliji wa tapite pelepo. Mkuti waiche 
pa malo 'po, Yesu nipo walolite mwinani, nipo wamtite, 
Zakius, mjanguye mtuluche ; pakuti lelo ngagone m'nyu- 
6 mba mwenu. Nipo wajangwiye, nekutuluka, nekuse- 
7 chelela kumpochela. Paweni wosepe nipo wadanda- 
wile kuti, Pa mundu juakulemwa ajinjile kugona. 
8 Zakius nipo wajimi, nipo wamtite, Ambuje, nguga- 
wanya pakati yangu, chipisya chimo nguchapa wa ula- 
ndu; naga ndekumnyenga mundu kandu, ngumbu- 
9 chisya kacheche. Yesu nipo wamtite, Lelo chikulu- 
puchilo chiwoneche pa nyumba 'pano, patipo jueleju 

10 nombe najo no mwanache jua Ibrahimu. Pakuti 
waiche Mwanagwao mundu kuchisosa nekuchikulupusya 
chachijasiche. 

11 Welewo po wapikene yeleyo, nipo wapambichile 
nekuwelecheta chitagu, ligongo wawandichile ku Yeru- 
salemi, ni ligongo waganisyaga welewo kuti uchimwene 

12 wa Mulungu tuuwoneche mwa chitema. Watite me- 
nema, Wapali mundu mlukosyo, nipo wajawile ku chi- 
lambo cha kwanaula kulipochelela uchimwene, nekuuja. 

13 Nipo wawilasile achikapolo wakwe likumi, nipo wapele 
ndalama likumi, nipo watite kwa welewo, Msumane 

14 malonda mpaka po tiiche. Nambo walukosyo wakwe 
wamtumbilile, nipo watumisye ndumetume munyuma 
mwakwe kuti, Ngotukusosa aju mundu 'ju atulamulile 

15 uwe. Nipo yawoneche pausile soni, papochele uchi- 
mwene, nipo walulile achikapolo 'wala, awapele ndalama 
"wala, awilanjiche kuti amanyilile chi wajonjechesye pa 

16 malonda. Juakutanda nipo waiche paujo pakwe, kuti, 
Ambuje, ndalama jenu jipambichile ndalama likumi 

17 sine. Nipo wamtite, Mwambone, kapolo juambone: 
ligongo mwatekuwa juamkulupilile mu yenandi, mko- 

18 leje ulamusi pa misi likumi. Jua wawili nipo waiche, 
kuti, Ndalama jenu, Ambuje, jipambichile ndalama 

19 msano. Nipo wamtite juelejo nombo najo, Nomwe 

20 wakwe mkoleje pa misi msano. Juine nipo waiche, 
kuti, Ambuje, nale ndalama jenu, ji najisalesye m'mleso ; 

21 pakuti namjogwepe umwe ligongo muli mundu juaku- 
nonopa: mkulokota chi ngunumika pasi, mkusanjila 

22 chi ngunumpanda. Nipo wamtite, Mwakopoka m'ka- 
mwa mwenu tinimlamulile umwe, kapolo juakusakala, 

Mwamanyilile kuti une ndili mundu juakunonopa, jua- 
kulokota chi nginimbika pasi, juakusanjila chi ngi- 
nimbanda : ligongo lyakwe chichi ngunumika ndalama 23 
jangu pa ukongosi, mkwisa ningasosile jangu ni chi- 
longwe? Nipo watite welewo wajimililaga pelepo, 24 
Mtyosye pa juelejo ndalama Jo, kapeni juejula juakwete 
ndalama likumi. Nipo wamtite, Ambuje, akwete nda- 25 
lama likumi. Ngumti umwe, Juana juose akwete, 26 
tapochele; kwa juelejo juangakola, chakwete muno 
tasumule. Nambo wamagongo wangu 'wo, wangasosa 27 
kuti ngalamule pa welewo, mwajigale akuno, mwaulaje 
'paujo pangu. 

Po wawelechete yeleyo nipo wapite m'mbujo kukwela 28 
kuja ku Yerusalemi. 

Nipo yawoneche, po wawandichile ku Betfage ni 29 
Betania, petumbi lyatelwe lya Zeituni, watumisye wawili 
wa wakuliganya wakwe, kuti, Mjendeje ku musi wa 30 
ku ndunji 'ko; pakwinjila mwelemo tumsimane bulu 
juamtawe, pachanya pakwe ngapali mundu juose jua- 
temi; mumgopole, mwiche najo. Na tambusye umwe 31 
juine, Ligongo chi mkugopola? somjile sai, Ambuje 
akwete chakumsowa. Welewo watumile nipo wasimene 32 
mti awatagulile. Mkugopola bulu achimsyene wakwe 33 
nipo watite, Ligongo chichi mkugopola bulu? Nipo 34 
watite, Ambuje akwete chakumsowa. Nipo waiche 35 
najo kwa Yesu : nipo waponisye yakuwalila yao pa bulu 
"jo, nekumbika Yesu papopo. Mkwenda 'mo nipo wata- 36 
ndiche yakuwalila yao petala. Mkuwandichila we 37 
utende 'o, pakutuluchila petumbi lya Zeituni, likuga 
lyosepe lya wakulijiganya nipo watandite kusechelela 
nekumlapila Mulungu ni lilowe lyekulungwa ligongo 
machili gose ga wagaweni; kuti, Juamlapile no Mchi- 38 
mwene juakwisa m'lina lya Ambuje : mtendele mwinani, 
ni lumbili mwinani mnope. Wane wa waFarisayo wa 39 
mwiunjili nipo wamtite, Mjiganyo, mwajamuche wa- 
kulijiganya wenu. Nipo wajanjile nekuti, Ngumta- 40 
gulila umwe, kuti, naga welewo tamyalale, maganga 
tigagumile. 

Po wawandichile nipo waweni musi nekuulilila, kuti, 41 
Mungamanyilile lyuwa 'lino, umwe yemwe, indu ya pa 42 
mtendele wenu ! nambo sambano isisilwe ku meso genu. 
Ligongo tigaiche penumwe mori wamagongo wenu 43 

nipo tamtawile umwe boma kwete, nipo tamsyungu- 
lile umwe, nekumbugalila mosepe mwine ni mwine, 

44 nipo tamkase umwe ni wanache wenu mkati mwenu; 
nipo ngaleka mkati mwenu liganga peganga; ligongo 
ngunum'manyilila katema kati waiche kwenumwe. 

45 Nipo wajinjile m'nyumba ja mbepesi, nekutanda 

46 kwakoposya wakusuma, nekwati, Chilembelwe chati, 
Nyumba jangu tijiwe nyumba ja kupopela; nambo 
umwe mjitesile mbanga ja wa chikwaku. 

47 Nipo walijimkwiganya m'nyumba ja mbepesi mowa 
gosepe. Nambo wambepesi wa'chakulungwa ni waku- 
Jemba ni wakulungwa wa wandu wasosile kumjonanga : 

48 nambo nganachisimana chi tatende: pakuti wandu 
wosepe wamjimilile, alimkupikana. 

9() Neo yawoneche lyuwa line lya ago mowa 'go, 

po wajiganyaga wandu m'nyumba ja mbepesi 

"mo, nekusalaga utenga wambone, nipo waichile wambe- 

2 pesi wakulungwa ni wakulemba ni achakulungwa,; nipo 

wawelechete, nekumti, Mtusalile, ni ulamusi wapi mku- 

tenda yeleyi? kanga wani wampele umwe ulamusi au? 

3 Nipo wajanjile nipo watite welewo, None juakwe tini- 

4 mbusye umwe lilowe; musalile une: Ubatiso wa Yohana, 

5 ana waliji wa kwinani? kanga wa wandu? Nipo wawe- 
lechetene achimsyene kuti, Na tujile, Wa kwinani, tajile, 

6 Ligongo chichi ngunumkulupilila juelejo? Nambo na 

tujile, Kwa wandu; wandu wosepe tatuponyechesye 

maganga: pakuti akulimbichila kuti Yobana waliji 

7,8 mprofeti. Nipo wajanjile, nganamanyilila kwapi. Yesu 
nipo watite welewo, None juakwe ngongumtagulila ni 
ulamusi wapi ngutenda ai nao. 

9 Nipo watandite kwatanjila wandu chitagu achi: 


e0. obo 


'wo, kuti ampe juelejo isogosi ya pa mgunda : wakulima 
'wo nambo wamkunwile juelejo, nekumtyosya lulele. 
11 Nipo wapambichile kumtumisya juine kapolo: juelejo 
nombe najo nipo wamkunwile nekumjalusya nekumtyo- 
12 sya lulele. Nipo wapambichile kumtumisya jua watatu: 
13 juelejo nombe najo wampweteche nekumtyosya. Msyene 
mgunda 'o nipo watite, Chichi tindende? Tindumisye 
mwanangu juamnonyelwe : iyoyo tampochelesye juelejo. 

Mkuti wambweni wakulima 'wo, nipo wawelechetene 14 
juine ni juine kuti, Ajo no juakwinjila majumba; kwe 
tukambulaje kuti tigawe getu majumba. Nipo wampo- 15 
nisye kusa kwa mgunda, nipo wambuleje. Chichi me- 
nema tawatendele welewo msyene mgunda? Taiche 16 
tawajonanje wakulima 'wo, tawape wane mgunda `o. 
Mkupikana welewo nipo watite, Ikawa iyoyo. Nambo 17 
walolele welewo, nipo watite, Chichi menema achi 
chilembelwe 'chi, 

Liganga lyanyosisye wakutawa, 

Lilyolyo nekuwa mtwe wa pa ndumba? 
Wana wose wa tagwe peganga 'po takasiche; pa juelejo 18 
po tiligwile 'po tilimkasekase juelejo. 

Wakulemba ni wambepesi wachakulungwa nipo 19 
wasosile kumkamulila yala ajojo ndawi 'Jjo ; nipo wajo- 
gwepe wandu: pakuti wamanyilile kuti awawelechetele 
welewo chitagu 'cho. Nipo wamlindilile nipo watu- 20 
misye wakulingulila, walilambuchisye kuti ali wakulu- 
ngamika, kuti akamulile lilowe lyakwe, iyoyo akampe- 
leche ku uchimwene ni ulamusi wa kazembe. Nipo 21 
wambusisye kuti, Mjiganyo, tukumanya kuti mkuwele- 
cheta nekwiganya 'chenene, muli wangapochela ngope, 
nambo mkwiganya mwambone litala lya Mulungu: Ana 22 
kukomboleka kuti uwe tulipe msongo kwa Kaisari, kanga 
kwangakomboleka? Nambo wauweni ulamba wao, nipo 23 
watite welewo, Mundosye lupiya lua litika. Chinyago 24 
cha cheni ni chilembo cha cheni lukwete? Nipo watite, 
Cha Kaisari. Nipo watite welewo, We utende ’o kapeni 25 
Kaisari ya Kaisari, ni Mulungu ya Mulungu. Nipo 26 
nganapakombola kujikamulila je ngani 'jo pameso pa 
wandu: nipo wakulapile kwanga kwakwe, nekumyalala. 

Nipo waiche wane wa waSadukayo, wakuti kwimuka 27 
soni kwangakugwa; nipo wambusisye kuti, Mjiganyo, 28 
Musa watulembele, na tauwe akuluwao mundu jua- 
kwete msonogwe, na tawe juelejo juangali mwanache, 
kuti mpwakwe 'jo tatole msonogwe, nekumjimuchisya 
akuluwao mbeju. Wapali menema msano na wawili 29 
wanaka jumo: juakutanda watosile msonogwe nekuuwa 
wangali mwanache; ni jua wawili; jua watatu neku- 30 
mtola juamkongwe 'jo; yalumope msano za wawili 31 
nganaleka mwanache, nekuuwa. Panyuma pakwe awile 32 
juamkongwe 'jo. Mwimuka 'mo menema tawe msono- 33 

gwe nduni jua welewo? pakuti msano na wawili wa- 
34 kwete juamkongwe 'jjo. Yesu nipo watite welewo, 
Wanache wa ndala 'sino akulombela nekulombelwa: 
35 nambo welewo wa tawajilwe kusimana asyo ndala 'syo, 
namuno kwimuka kwa wauwe,ngalombela ngalombelwa; 
36 pakuti ngakupakombola kuuwa soni; pakuti ali yalu- 
mope ni wamitenga; ali wanache wa Mulungu pakuwa 
37 wanache wa kwimuka. Mkuti nambo wauwe akwi- 
muka, namuno Musa asasile mwiukutu 'mula, po wa- 
mtele Ambuje Mulungu wa Ibrahimu, ni Mulungu wa 
38 Isaak, ni Mulungu wa Yakob. Mulungu nambo nga- 
nawa wa wauwe, nambo wa wajumi; pakuti wosepe 
39 akumkolela umi. Wane wa wakulemba nambo watite, 
40 Mjiganyo, mbelechete 'chenene. Pakuti nganalimbila 
soni kumbusya yine yakuusya. 
41 Nipo watite kwa welewo, Ana uli akuti Kristo no 
42 Mwanagwao Daud? Pakuti Daud msyene akuti 
m'kalata jua Nyimbo, 
Ambuje akumti Ambuje wangu, 
Mtame pa mkono wa mlyo wangu, 
43 Mpaka po tingatende wa magongo wenu chaku- 
tamichila cha masajo genu. 
44 Daud we utende 'o akumta juelejo Ambuje, ana uli 
ali mwanagwao ? 
45 Wandu wosepe alimkupikana nipo watite kwa waku- 
46 lijiganya wakwe, Mwalolechesye wakulemba wakusosa 
kwendajenda m'yakuwalila yeleu, nekunonyela mako- 
masyo pa nganya, ni itengu yakutanda m'masunagogi, 
47 ni indanda yakutanda pa yakulya; akulya nyumba 
sya wa masije, mwakulambusya akupopela mwamjinji : 
welewo tapochele kugomelwa kwakupunda. 
9] IPO walolite, nekuwona wakusichila alimku- 

2 ponya mitulo jao m'msongo. Nipo waweni 
jua masije juine juakulaga alimkuponya tukobri tuwili. 

3 Nipo watite, Yakuwonatu ngumti umwe, kuti aju jua 
masije 'ju jua ulanda aponisye kupunda ni wosepe : 

4 pakuti wosepe awa ya uchulusi wao aponisye m'mitulo: 
nambo juelejo ya kusowa kwakwe aponisye yosepe 
yakwete ya umi wakwe. 

5 Po wawelechetaga wane ya nyumba ja mbepesi kuti 
jaliji jajisalale ni maganga ga mtengo ni mbepesi, nipo 
watite, Mkuti yelei i mkwiona '1, tigaiche mowa gati 

mwelemo ngilisigala liganga peganga pepano, li ngili- 
patulwa. Nipo wambusisye kuti, Mjiganyo, chakachi 7 
menema tiiiche yeleyo ? chichi tichiwe chimanyililo chati 
tiiwoneche yeleyo? Nipo watite, Mlole atakumla- 8 
mbusya ; pakuti wajinji taiche m'lina lyangu, achitiji 
kuti, Ndili une; ni, Katema kawandichile : mkakagula 
munyuma mwao. Po tumpikane ya ngondo ja piringu- 9 
piringu, mkatojima: pakuti kumbajila yelei ikawoneche 
kaje; nambo kumala ngunukuwa papopo. 

Pelepo nipo watite kwa welewo, Lukosyo tilujimu- 10 ` 
chile pa lukosyo, ni uchimwene pa uchimwene: nipo 
tiiwe ilungu yekulungwa, ni mipupulusi ni ipindupindu 
pane ni pane ; nipo tiiwe yakogoya ni imanyililo yekulu- 11 
ngwa yakuuma mwinani. Nambo ikiniwoneche yelei 12 
tamkamulile umwe mikono jao, tamsausye, tampeleche 
ku masunagogi ni mwakutawila, tamjigalile pameso pa 
waimwene ni wakazembe ligongo lya lina lyangu. Tichi- 13 
mgalauchile umwe ku mboni. Mlimbichile menema 14 
m'mitima mwenu, kuti mtakuganichisya chile ujanje we- 
nu: pakuti une tinimpe umwe ukamwa ni lunda, lu nga- 15 
pakombola kulukanisya namuno kulususa wamagongo 
wenu posepe. Nambo sompelekwe ni anangolo muno, ni 16 
achimjenu, ni alongo wenu, ni achambosanga wenu; wane 
wa umwe taulaje. Nipo tatindane nomwe wosepe ligo- 17 
ngo lya lina lyangu. Ngulujasika luumbo lua kumtwe 18 
kwenu. Pa kupimilila kwenu tumkole umi wenu. 19 

Po tumlole Yerusalemi juamsyungulile ni ngondo, 20 
m'manyilile kuti usame wakwe uwandichile. Pelepo 21 
wa muYahudi akatilile ku matumbi; wa mkati mwa- 
kwe akatyoche kuja kusa; wa m'milaga akasajinjila 
mwelemo. Ligongo ge mowa 'go no mowa ga mau- 22 
chisyo, gati tiimale yosepe yelembeche. Ulaje uwe nawo 23 
wakwete chitumbo ni welewo wakujonjesya ge mowa 
'go| pakuti tuuiche unonono wokulungwa pa chilambo, 
ni litumbilo pa wandu awano. Nipo tagweje pa uuje 24 
wa lupanga, nipo tajigalilwe m'mikoli ku makosyo 
gosepe: Yerusalemi nipo taliwatilwe ni waMakosyo, 
mpaka kumala ndawi sya wa Makosyo. Nipo tiiwe 25 
imanyililo m'lyuwa ni mmwesi ni m'ndondwa; ni pasi 
'pano kulaga kwa makosyo gakusimongwa ligongo ku- 
kukuma kwa nyasa ni matumbela: wandu alimkomoka 26 
ligongo woga, ligongo alimkulolela indu i tiiche pa 

chilambo 'pano: pakuti machili ga kwinani tigatenga- 

27 nyiche. Pelepo nipo tawone Mwanagwao mundu ali- 
mkwisa mwiunde ni machili ni lumbili lualukulungwa. 

28 Pakutanda nambo kuwoneka yeleyo, mlole mnyakule 
meso genu ; ligongo pakuwa kuwandichila kuwombola 
kwenu. 

29 Nipo watanjile welewo chitagu: Nale mkuju, ni mi- 

30 tela josepe : sambano pakusipuka, mkulola nipo mku- 
manya mwachimsyene kuti chuku sambano chiwandi- 

' 8l chile. Iyoyo nomwe wakwe, po mkulola yeleyo ili- 
mkwisa, mkumanya kuti uli wakuwandika uchimwene 

32 wa Mulungu. Chisimu 'cho ngumti umwe, Ngasapita 
wanache wa chisukulu 'chino, mpaka yosepe tiiiche. 

33 Kwinani ni kusa 'kuno tikupite: malowe gangu nambo 
ngasagapita. 

34 Mlilolechesye nambo mwasyene, mitima jenu jitaku- 
sitopelwa ni kulilisya ni kumwelesya ni malajilo ga umi 
auno, litakumyichila lyuwa alyo supu mti lipogolo; 

35 pakuti iyoyo tiliiche pa wosepe wakutama pa ngope ja 

36 pasi 'pano posepe. Mlindilile nambo ndawi syose, ne- 
kuchondelela kuti mlimbile machili gakulupuka pa 
yosepe 'i i tiiiche, ni gakwima paujo pa Mwanagwao 
mundu. 

37 Ge mowa 'go walijimkwiganya m'nyumba ja mbe- 

' pesi; ilo yosepe nipo wakopweche kuja kugona kwitu- 

38 mbi lyetelwe lya Zeituni. Wandu wosepe nipo wamla- 
wile kundawi kwisa kukumpilikanila m'nyumba ja 
mbepesi. 

9) 9 WE utende 'o nipo chawandichile chindimba cha 
mkato wangali chilungo chatelwe Pasaka. 
2 Wambepesi ni wakulemba nipo wasosile ujonanje 
wakwe pakuti wajogwepe wandu. 
3 Setani nipo wajinjile mwa Yuda juamtele Iskarioti, 
4 jualiji jumo juakwawalanga mwa likumi ni wawili. Nipo 
wajawile nekuwelechetana ni wambepesi wa'chakulu- 
ngwa ni achikapitao, kuti ampeleche kwati kwati kwa 
5 welewo. Nipo wakondwile, nekulangana kuti ampe 
6 ndalama. Nipo wajitichisye nekusosa katema kambone 
kakumpeleka kwa welewo, pangapagwa wandu. 
7 Nipo lyaiche lyuwa lya mkato wangali chilungo, lyati 
8 ataje mbepesi ja pasaka. Nipo watumisye Petro ni 
Yohana, kuti, Mjende, mtupanganichisye uwe pasaka 

kuti tulye. Nipo wamtite juelejo, Kwapi mkusosa kuti 9 
tupanganichisye? Nipo watite welewo, Nale, pomkwi- 10 
njila umwe m'musi, tamsimane umwe mundu juakujigala 
luulo lua mesi ; mumkuye juelejo m'nyumba mwakwi- 
njila 'mo. Nipo somjile kwa msyene nyumba 'jo, Mji- 11 
ganyo akumti umwe, Kwapi jili nyumba ja alendo, 
amomo tingalye pasaka ni wakulijiganya wangu? Jue- 12 
lejo nipo tamlanjile umwe nyumba ja pachanya jangu- 
lungwa jajikolosye: mwelemo mpanganichisye. Nipo 13 
wajawile, nekusimana chisau mti watagulile welewo; 
nipo wapanganichisye pasaka. 

Mkuti jaiche ndawi jakwe, nipo watemi, ni wakuliji- 14 
ganya wakwe. Nipo watite kwa welewo, Kupila napi- 15 
laga kulya pasaka ’ju nkiniisauche: pakuti ngumti 16 
umwe, Ngisindya pasaka mpaka po tamalichiche m'u- 
chimwene wa Mulungu. Nipo wapochele mgao, po 17 
wapopesile chakulapila, nipo watite, Mtole au, mga- 
wanye mwachimsyene : pakuti ngumti umwe, ngising'wa 18 
soni kose isogosi ya mpelesi chitandilile sambano, 
mpaka po tuuiche uchimwene wa Mulungu. Nipo 19 
watosile mkato, po wapopesile chakulapila nipo wauga- 
wile, nekwapa welewo kuti, Achi no chiilu changu cha- 
chipeleche ligongo umwe: achi mtende chikumbusyo 
changune. Ni mgao yalumope pakumala yakulya,kuti, 20 
Mgao au no lilangano lya sambano lya m’miasi jangu, 
jajitajile ligongo umwe. Nambo nale, mkono wa jua- 21 
kumbeleka une uli pampepe none pakulila "pano. Paku- 22 
ti Mwanagwao mundu akupita malinga ni kulamuli- 
lwa kwakwe: nambo ulaje uwe kwa juamlume 'jo jua- 
mpeleche juelejo. Nipo watandite kuusyana juine ni 23 
Juine, ana wani wa welewo waliji wa tatende chelecho. 

Nipo gawoneche makani mwa welewo, ana wani wa 24 
welewo awoneche ali juamkulungwa. Nipo watite kwa 25 
welewo, Waimwene waMakosyo akugalamulila gelego; 
ni welewo wakwete ulamusi wa pa gelego akutelwa 
wakutenda yambone. Umwe nambo ngunumba wati 26 
'yoyo : juali juamkulungwa jua mwenumwe aweje mti 
juamnandi, ni juakulongola awe mti juakutumika. Pa- 27 
kuti nduni no juamkulungwa, kanga juakutama kulya, 
kanga juakutumichila ? ambi angati juakutama kulya? 
une nambo ndili pakati penumwe mti juakutumichila. 
Umwe nambo muli wakutamilichisya pampepe none 28 

153 


22. 2947 LUKA 


29 m'malinjilo gangu; nipo une ngumtamichila umwe 
30 uchimwene, chisau mti Atati wangu andamichile une, 
kuti mulye mumwe pakulila pangu m'uchimwene 
wangu ; nipo tumtame pa itengu ya uchimwene neku- 

31 silamulila ngosyo likumi ni siwili sya Israeli. Siman, 

32 Siman, nale, Setani wamjusile umwe kuti ampete mti 
trigu : une nambo namchondelele umwe kuti chitakule- 
pela chikulupi chenu : nomwe, po mpitikwiche 'po, mli- 

33 mbichisye achimjenu. Petro nipo wamtite, Ambuje, une 
ndili juampile kuja pampepe nomwe ku kutawilwa ni 

34 kuuwa. Nipo watite, Ngumti umwe, Petro, ngatongola 
lelo tambala mpaka po tumkane katatu kuti mkaku- 
manya une. 

35 Nipo watite kwa welewo, Po namtumisye umwe 'pala 
wangali kapasapa ni msaku, ni ikwakwata, ana chamso- 

36 wile chindu? Nipo watite, Ngechipali. Nipo watite 
welewo, Nambo sambano, juakwete kapasapa ajigale 
nombe nao msaku ; juangakola lupanga akasume malaja 

37 gakwe nekulusuma. Pakuti ngumti umwe kuti, Cha- 
chilembe 'cho chiwajilwe kumalichika mwangune, chati, 
Nipo wawalanjiche pampepe ni wakulemwa: pakuti 

38 chakwambila une chikwete kumala kwakwe. Nipo 
watite, Ambuje, nale, mbanga siwili asi. Nipo watite 
kwa welewo, Kujenele. 

39 Nipo wakopweche nekwaula mpelaga waliji wakusa- 
tenda kwitumbi lya Zeituni ; nipo wamkagwile wakuli- 

40 jiganya wakwe. Po waliji pelepo nipo watite kwa 

41 welewo, Mpopele kuti mtakwinjila mwakulinjika. Nipo 
walekene nawo ndawi jati mpela kuponya liganga ; nipo 

42 watindiwele nekupopela kuti, Atati, namkusosa mtyosye 
mgao au pangune: nambo lisosa lyenu litendeche, ngati 

43 lyangune. Nipo wambonechele mtenga jua mwinani, 

44 alimkumlimbichila. Mkuwa mwakulajisya nipo wali- 
mbile kupopela : mtukuta wakwe nekuwa mti mando- 

45 ndo ga miasi galimkugwa pasi petaka. Po wajimwiche 
ku kupopela 'ko, nipo waiche kwa wakulijiganya wakwe, 

46 nipo wasimene welewo ali m'lugono ligongo chanasa, nipo 
watite welewo, Ligongo chichi mkugona? jimukani, 
mpopeleje, mtakugwa mwakulinjika. 

47 Po walijimkuwechetape, nale, liunjili, ni juejula jua- 
mtele Yuda, jumo jua likumi ni wawili, walongolele ; 
nipo wawandichile kwa Yesu kuti amkomasye pa ngomo. 

Yesu nambo wamtite, Yuda, ana mkupeleka Mwana- 48 
gwao mundu ni chikomasyo cha pa ngomo? Welewo 49 
waliji najo po waweni i tiiwoneche nipo watite, Ambuje, 
ana tutupute ni lupanga? Juine jua mwa welewo 50 
nipo wamputile kapolo jua juambepesi juamkulungwa, 
nekusichitula lipilikanilo lya kumlyo. Nambo waja- 51 
njile Yesu, nekuti, Mleche pajile sai. Nipo walikwaiye 
lipilikanilo yakwe, nekumkosya umi. Yesu nipo watite 52 
kwawelewo wamkopochele wambepesi ni achakulungwa, 
Ana mungopochele mti jua chikwaku, ni mbanga, ni 
imbonga? Mowa gosepe po naliji nomwe m'nyumba 53 
ja mbepesi, ngunumundambalichila une mikono jenu: 
nambo aji ndawi 'ji no jenu, ni ulamusi wa chipi. 

Nipo wamkamwile nekumjigala, nekwaula najo ku 54 
nyumba ja juambepesi juamkulungwa. Petro nambo 
wamkagwile kwanaula. Po wakolesisye moto pakati 55 
pa nganya nekutama pasi wosepe pampepe, Petro nipo 
watemi pasi pakati pao. Mkumbona mwali juine jue- 56 
lejo alimkutama pakulanguka, mkumlolechesya juelejo, 
nipo watite, Eti aju waliji na juelejo. Nambo wakanile 57 
nekuti, Kusyeto, ngongum'manya juelejo. Panyuma 58 
pakwe panandi juine nipo wambweni, nipo watite, Eti 
umwe no jua welewo. Petro nambo watite, Mundu 
'mwe, nginimba 'ne. Mkupita mti ndawi jimo, juine 59 
nipo walimbichile kuti, Yakuwonatu aju waliji ni jue- 
lejo; pakuti ali mGalilaya. Petro nipo watite, Mundu 60 
'mwe, ngongumanya chi mkuwecheta. Papopo, po wa- 
wechetaga 'po, tambala walisile. Ambuje nipo wagala- 61 
wiche nekumlolesya Petro. Petro nipo wakumbuchile 
ngani 'jila ja Ambuje, jati wamtite, Akanatongole ta- 
mbala lelo 'jino, tumungane une katatu. Nipo wako- 62 
pochele kusa nekulila kusyene. 

Wandu wamkamulile Yesu nipo wamtesile chipongwe, 63 
nipo wamputile. Nipo wamtawile pa meso pakwe, 64 
nipo wambusisye, kuti, Msagamukule: ana wani wa- 
mputile umwe? Indu yine yejinji nipo wambelechetele, 65 
nekumlalatilaga. 

Pe kwachele, nipo wamsonganile lukumbi lua acha- 66 
kulungwa wa wandu, wambepesi wachakulunwga ni 
wakulemba ; nipo wamjigalile juelejo kwinjila ku maga- 
mbo gao, kuti, Nimbaga umwe no Kristo 'jula, mtuta- 67 
gulile uwe. Nipo watite welewo, Na ngamtagulile 68 

umwe, ngumpikanichisya: na ngausye, ngumjanga. 
69 Chitandilile sambano, Mwanagwao mundu tatame ku- 
70 mlyo kwa machili ga Mulungu. Wosepe nipo watite, 
Ana umwe menema no Mwanagwao Mulungu? Nipo 
watite kwa welewo, Umwe mkuti tyoyo, ligongo ndili 
71 une. Nipo watite, Ana chichi tukusosela soni mboni ? 
pakuti twachimsyene tupikene kukamwa kwakwe. 
9 3 NIO lyajimwiche liunjili lyosepe iya welewo, 
nipo wajawile najo kwa Pilato. Nipo wata- 
ndite kaboker kuti, Tumsimene aju alimkupi- 
ndusya lukosyo luetu, alimkukanisya kumlipila Kaisari 

3 msongo, kuti msyene no Kristo mchimwene. Pilato 
nipo wambusisye kuti, Ana umwe no mchimwene jua 
waYahudi? Nipo wamjanjile kuti, Mkuti umwe tyoyo. 

4 Pilato nipo watite kwa wambepesi wa'chakulungwa ni 

5 maunjili, Ngonguwona likawamba pa mundu ju. Nipo 
walimbile kuti, Akupandusya wandu, pakwiganya posepe 
pa uYahudi, nipo watandite pa Galilaya mpaka akuno. 

6 Nambo papikene Pilato, nipo wambusisye, kanga mundu 

7 'jo no mGalilaya. Po wapikene kuti waliji jua pa ula- 
musi wa Herode, nipo wamtumisye kwa Herode, jualiji 
nombe najo pa Yerusalemi ge mowa 'go. 

8 We utende 'o Herode pambweni Yesu, nipo waseche- 
lele mnope: pakuti chitandilile kala walijimkusosa ku- 
mlola juelejo, ligongo apikene ya juelejo ; nipo wakulu- 
pilile kuwona chimanyililo chachitende najo juelejo. 

9 Nipo wambusiye malowe gamajinji; nambo nganamja- 

10 nga kandu. Nipo wajimi wambepesi wa'chakulungwa ni 

11 wakulemba, nipo wambelechetele mwakulimba. Herode 
pampepe ni asikari wakwe nipo wamnyosisye, nekumte- 
nda chipongwe, nekumbwecha chakuwalila chati mbu, 

12 nekumbuchisya soni kwa Pilato. Nipo wapangenye 
uganja Herode ni Pilato juine ni juine lye lyuwa 'lyo: 
pakuti kala waliji mwakuwengana na'chimsyene. 

13 Pilato nipo wawilasile wambepesi wa'chakulungwa 
ni achakulungwa ni wandu, nipo watite kwa welewo, 

14 Mwamjigalile kwangune aju mundu ju mti juakwa- 
pindusya wandu : nale, une nimbusisye pameso penu- 
mwe, nipo ngonguwona m'mundu 'ju likawamba lya 
indu i mkumbelechetela juelejo: ngwamba, namuno 

15 Herode: pakuti wambuchisye kwetuwe; nale, nge- 

16 chipali chakumbajila kuuwa chachitendelwe najo. Tini- 

mpute menema, nekuingopola. Nambo wagumisile 18 
pampepe kuti, Atyosye ajuju, atugopolele uwe Baraba: 
Juelejo, ligongo lya kupanduka kwapandwisye m'musi ni 19 
ligongo uulasi, wamponisye mwakutawila. Soni Pilato 20 
nekuwelecheta nawo alimkusosa kumgopola Yesu: na- 21 
mbo wagumisile, kuti, Ampachiche, ampachiche juelejo. 
Nipo watite soni kwa welewo katatu, Nambo chaku- 22 
sakala chi watesile aju? Ngonguwona mwa juelejo 
likawamba lya kuuwa : tinimpute menema nekumgopola. 
Nambo wajimilile ni malowe gamakulungwa, alimkuu- 23 
syaga kuti ampachiche. Malowe gao nipo galimbile. 
Pilato nipo walamwile kuti chiusyo chao chitendelwe. 24 
Nipo wamgopwele juejula jua wambusisye 'jula, juapo- 23 
nyeche mwakutawila ligongo lya upandu ni uulasi; na- 
mbo Yesu wampeleche kuti amtendele chi wasosaga. 

Po wajawile najo, wamkamulile juine Siman mKu- 26 
rene, juaumaga ku milaga, pa juelejo nipo wauwi- 
sile mgomba, Kuti aujigale munyuma mwa Yesu. 

Nipo wamkagwile likuga lyekulungwa lya wandu, 27 
ni lya achakongwe welewo nipo waliputile nekumlilila. 
Nambo Yesu wagalauchile kwa wakongwe 'wo, nekuti, 28 
Achakongwe wa ku Yerusalemi mkandilila une, nambo 
mlililile mwachimsyene ni wanache wenu. Ligongo nale, 29 
mowa galimkwisa, mwelemo tajile, Akujinichilwa no 
wakupalala, ni itumbo yangaweleka, ni mawele ganga- 
jonjesya. Ge mowa 'go tatande kujila ku matumbi, 30 
Mtugwilile uwe; ni ku itundulima, Mtuunichile. Li- 31 
gongo na tatende iyoyo m'mtela wowisi, ambi tatende 
chichi m'wojumu ? 

Nipo wajigele pampepe najo wane wawili wapange- 32 
nye chakusakala, kuti awaulaje. 

Waiche kwiuto kwatelwe, Chikalakasa, kweleko nipo 33 
wampachiche juelejo, ni wakusakala, juine kumlyo ni 
juine kumchiji. Yesu nipo watite, Atati mwakululuchile 34 
welewo, pakuti ngakumanya chakutenda. Mkugawa- 
nya yakuliunichila yakwe nipo walondwele chisango. 
Wandu nipo wajimi nekulolaga. Nambo wamnyosisye 35 
achakulungwa nombe nawo kuti, Wane akulupwisye; ali- 
kulupusye msyene, nawaga ali Kristo jua Mulungu, jua- 
msagule. Asikari nombe nawo nekumtenda chipongwe, 36 
nipo waichile, nekumpaga chinyung'unyung'u, kuti, 
Nimbaga umwe mchimwene jua wa Yakudi, mliku- 37 

38 lupusye mwasyene. Pachanya pakwe nipo walembile 
chati, Mchimwene jua wa Yahudi no jueleju. 
39 Juine jua wakusakala wakolekwile nipo wamsocheye 
kuti, Ambi angati umwe no Kristo? Mlikulupusye 
40 mwasyene, nowe wakwe. Juine 'jula nambo wamjanjile, 
nekumjamuka juelejo nekuti, Ana umwe wangajo- 
gopa kose Mulungu,ligongo muli m'kugomelwa m’momo? 
41 Ni uwe nambo mwakulungamika ; pakuti tukupochela 
chakwiwajila 1 tutesile: nambo jueleju nganapanganya 
42 kandu ka wamba. Nipo watite, Yesu, mungumbuchile 
43 une, po tumjinjile m'uchimwene wenu. Nipo wamtite, 
Chisimu ngumti umwe, lelo "jino sombe pampepe none 
m'Paradiso. 
44 We utende’o no ndawi ja msano na jimo, nipo chaiche 
chipi pa chilambo chosepe mpaka ndawi ja msano na 
45 mcheche, pakuwa kulepela lyuwa; nguo ja lusasa ja 
46 nyumba ja mbepesi nipo japapwiche pakati. Po wagu- 
misile Yesu ni lilowe lyekulungwa, nipo watite, Atati, 
m'yala yenu ngupeleka msimu wangu: po watite sal 
47 nipo watakasiche. Po waweni kenturio chawone- 
che 'cho, nipo wamlapile Mulungu kuti, Eti aju 
48 mundu 'ju no juakulungamika. Maunjili gosepe ga- 
songene ku kulola chakulola 'cho, po galolite indu ya- 
49 woneche, nipo gapite nekuputaga pa mtima pao. Wosepe 
wam'manyilile nipo wajimi kwanaula, ni achakongwe 
wamkagwile kopoka pa Galilaya, alimkulola yeleyo. 
50 Nale, mundu lina lyakwe Yusuf, jualiji mputi, 
51 mundu 'juambone Juakulungamika (juelejo nganakunda 
nawo pa magambo gao gatesile) juaumile ku Arimataya, 
musi wa wa Yahudi, jualijimkulolela uchimwene wa 
52 Mulungu: juelejo nipo wajawile kwa Pilato neku- 
53 mbusya mtembo wa Yesu. Nipo wautulwisye nekuu- 
wiriga mu nguo ja bafuta, nipo wambisile mwilembe 
lyesole mwiganga, mwaliji akanagone mundu mwelemo. 
54 No lyuwa lya Čhipanganichisyo, nipo Jawandichile Sa- 
55 bato. Nipo wakagwile achakongwe 'wala waiche pa- 
mpepe najo kuuma m "Galilaya, nipo waliweni lilembe, ni 
56 mtembo wakwe mti wauwisile. Nipo wausile nekupa- 
nganichisya yakununjila ni mura. Lyuwa lya Sabato 
nipo wapumulile malinga ni lilamulo. 

9 4 Poe lya kutanda nambo lya mlungu, pata- 
ndite kucha, nipo waiche achakongwe kwi- 
lembe, ajigele yakununjila yapanganichisye. Nipo wa- 
simene liganga lyeyingalamusye kutyoka pelembe. 
Nipo wajinjile, nambo nganasimana mtembo wa Yesu. 
Nipo yawoneche pasingalilwe pelepo, nale, wandu wawili 
wajimilile wawete yakuwalila yakunyesima : ajogwepe 
. welewo, nekwinama ngope syao kulola pasi, wandu nipo 
watite kwa welewo, Ligongo chichi mkusosa juamjumi 
pa wauwe? Nganakugwa akuno, nambo ajimwiche: 6 
mkumbuchile kuti wamtite umwe, ali chiwelape m'Ga- 
lilaya, kuti, Mwanagwao mundu akapelekwe m'yala ya 7 
wandu wakulemwa, akampachiche, lyuwa lya gatatu 
ajimuche soni. Nipo wakumbuchile ngani syakwe, ne- 8 
9 
0 


Ote oo N 


kuujila kwilembe 'ko, nekusala yosepe 'yo kwa likumi 

ni jumo, ni kwa wane wosepe. Welewo no Maryamu 1 
Magdalene, ni Yoanna, ni Maryamu mchikulugwe 
Yakob: ni achakongwe wane waliji nawo wasasile yeleyo 
kwa wandumetume. Ngani 'syo nipo syawoneche pa 11 
meso pao mti sya mtegape; nipo nganasipikanichisya. 
Petro nambo wajimwiche nekuutuchila kwilembe; 12 
mkwinama kuwona walolite nguo sya bafuta pa jika; 
nipo watyosile kuja kumangwao, nekuchilapilaga cha- 
woneche 'cho. 

Nale, wawili wa welewo walijimkwenda lye lyuwa 13 
"Iyo, kuja ku musi lina lyakwe Emmao, lyaliji mastadia 
msano na limo kutyoka ku Yerusalemi. Nipo waku- 14 
ngulwiche juine ni juine ya yosepe 'yo yawoneche. Nipo 15 
yawoneche mkukunguluka nekuusyana, Yesu msyene 
wawandichile nekulongana nawo. Meso gao nambo ga- 16 
kamwilwe, nipo nganam'manya. Nipo watite kwa we- 17 
lewo, Malowe gapi no gelego ga mkutindanya juine ni 
juine, pati mulimkwenda muli wana chanasa pa ngope. 
Juine nipo wajanjile, lina lyakwe Kleopas, nipo wamtite, 18 
Ana umwe mkutama jika pa Yerusalemi, juangamanya 
indu iwoneche mwelemo aga mowa 'ga? Nipo watite, 19 
Yapi? Nipo wamtite, Yakwamba ya Yesu jua ku Na- 
zareti, jualiji mundu mprofeti juakulimba machili mma- 
sengo ni m'malowe pa meso pa Mulungu ni pa wandu 
wosepe: kuti wambepesi wa'chakulungwa ni achakulu- 20 
ngwa wetu wampeleche alamulilwe kuuwa, nipo wampa- 
chiche. Uwe nambo twakulupilile kuti juelejo nojua ta- 21 

wombole Israeli : soni kupunda pelepo, lelo no lyuwa lya 
22 katatu chiwonechele yeleyo. Nipo soni achakongwe 
wane wa mwetuwe watusimonjesye uwe walijimkulawila 
23 kwilembe; po nganasimana mtembo wakwe, waiche 
nekusala kuti aweni chiwonechelo cha wamitenga, watite 
24 kuti ali juamjumi; wane wa mwetuwe nipo wajile kwi- 
lembe, nekusimana chisau mti wasasile achakongwe: 
25 juelejo nambo nganambona. Nipo watite kwa welewo, 
Umwe wakulowela wakunonopa mtima pakupikanichi- 
26 sya yosepe yawelechete waprofeti! Ambi angati kumba- 
jila Kristo kulajila yeleyo, nekwinjila m'lumbili lua- 
27 kwe! Kutanda pa Musa ni pa waprofeti wosepe nipo 
wagopolele welewo yosepe ya mwilembo yakwambaga ya 
28 msyene. Nipo wawandichile ku musi ku wajaga 'ko; 
29 juelejo nipo watesile mti watiji tapelenganye. Nipo 
wamkanichisye kuti, Mtameje nowe; pakuti kulimku- 
swa; nipo lipendeme sambano lyuwa. Nipo wajinjile 
30 kutama nawo. Nipo yawoneche, mkutama kulya pa- 
mpepe nawo, watosile mkato, nekuujinichila, nekuu- 
31 gawa nekwapa. Meso gao nipo gaugwiche, nipo wa- 
m'manyilile; nipo atekuwa wangawoneka nawo ndu! 
32 Nipo watite juine kwa juine, Ambi angati mtima wetu 
wakolele mkati mwetu, po wawelechete nowe mwitala 
33 'mula, po watuugulile uwe ilembo? Nipo wajimwiche 
je ndawi 'jo, nekuuja kuja ku Yerusalemi, nipo wasimene 
wasongene likumi ni jumo, ni wane waliji nawo, kuti, 
34 Ambuje wajimwichetu, nipo wambonechele Siman. 
35 Welewo nipo wasasile yosepe ya mwitala 'mula, soni 
kuti wam'manyilile pakugawa mkato. 
36 Po wawelechetaga yeleyo, juelejo mysene nipo wajimi 
37 pakati pao nekwati, Mtendele uwe nomwe. Nipo wajo- 
38 gwepe nekuwa wa wogape,nipo watiji aweni lisoka. Nipo 
watite kwa welewo, Ligongo chi mulimkusingalilwa ? 
39 ligongo chichi sikwisa nganisyo m'mtima mwenu? Nale 
mikono jangu ni masajo gangu, ndili une namsyene: 
mungwaye une, mlole ; ligongo lisoka lyangakola mnou 
40 ni maupa, chisau mti mkulola kuti une ngwete. Po wa- 
tite sai, nipo walosisye mikono jakwe ni masajo gakwe. 
41 Po walijichiwelape wangapikanichisyaligongo lukondwa, 
po wasimongwaga nipo watite kwa welewo, Ana mkwete 
42 kandu kakulya akuno? Nipo wampele chipisya cha 
43 somba jajijoche. Nipo watosile nekulya pameso pao. 

Nipo watite kwa welewo, Gelega no malowe gangu 44 
ga nasasile kwenumwe ndili chiwelape nomwe, gati kwi- 
wajila yosepe kumalichika yalembeche mwilamulo lya 
Musa ni mwa waprofeti ni m'nyimbo yakwambaga une. 
Pelepo nipo waugwile lunda luao, kuti aimanyilile 45 
Ilembo; nipo watite kwa welewo, Iyoyo ilembeche, yati 46 
Kristo akasauche, akajimuche kwa wauwe lyuwa lya ga- 
tatu ; soni yati ukalalichilwe m'lina lyakwe mpitikuko 47 
ni mtondowelo wa yakulemwa mwa makosyo gosepe, ku- 
tanda ku Yerusalemi. Umwe muli mboni sya yeleyo. 48 
Nale, une ngutumisya lilanganilo lya Atati wangu 49 
likaiche penumwe: umwe nambo mtameje pa musi 'pano, 
mpaka po tumbwechiche ni machili gakuuma kwinani. 

Nipo wajigalile kusa mpaka kundunji kwa Betania : 50 
nipo wanyakwile mikono jao nekwajinichila. Nipo 51 
yawoneche mkwajinichila 'mo, walekene nawo, nekuji- 
galilwa kwinjila mwinani. Nipo wamtindiwalile juelejo, 52 
nipo wausile kuja ku Yerusalemi ni lukondwa lualuku- 53 
lungwa: nipo waliji mowa gosepe m'nyumba ja mbepesi 
alimkumlapila Mulungu. 


UTENGA WAMBONE WA YOHANA. 


1 AKUTANDA lyapali Lilowe, Lilowe ’lyo lyaliji 
kwa Mulungu, Lilowe ’lyo ndi Mulungu. Ju- 2 
jojo waliji kwa Mulungu pakutanda. Yosepe yapanga- 3 
nyiche ni juelejo ; pangapagwa juelejo nginichipanganyi- 
ka chaigala chi chapanganyiche. Mwa juelejo no mwa 4 
umi; umo ’o no luanguka lya wandu. Lilanguka 'lyo 5 
nekulanguka pa chipi ; chipi 'cho nginichipunda nalyo. 
Wapili mundu, juamtumwe ni Mulungu, lina lyakwe 6 
Yohana. Jujojo waiche ku mboni, kuti awalanje ya 7 
lilanguka, kuti wosepe akulupilile ligongo juelejo. 
Nganawa lilanguka ’lyo, nambo waiche kuti awalanje 8 
ya lilanguka 'lyo. Pelepo no pa lilanguka lyambone, 9 
lyakwamulichila wandu wosepe wakwinjila kusa 'kuno. 
Waliji kusa 'kuno, kusa 'kuno kwapanganyiche najo, 10 

11 kusa 'kuno nipo nginikum'manya. Waiche ku yakwe, 
12 wakwe nipo nganampochela. Kwa wana wose wa wa- 
mpochele wapele kuti apakombole kutama achiwana 
wao Mulungu, kwa welewo wakulupilile lina lyakwe: 
13 wapagwile ngati kwa miasi, namuno kwa lisosa lya 
- chiilu, namuno kwa lisosa lya wandu, nambo kwa Mu- 
14 lungu. Lilowe 'lyo nekuwa chiilu, nekutama nowe 
(nipo twaweni lumbili luakwe, lumbili mpela lua juapa- 
gwile jumwepe jua kwa Atati)juagumbele chisowelo ni 
15 umbone. Yohana nekuwalanga ya juelejo, nekugumila 
kuti, Ajuju no juejula jua nagambaga 'jula, Juakwisa 
munyuma mwangune atekuwa paujo pangune: ligongo 
16 waliji juakutanda ni none. Ligongo pa ugumbale wa- 
kwe uwe wosepe tupochele, ni chisowelo kutindana ni 
17 chisowelo. Ligongo lilamusi lyapelekwe ni Musa ; chi- 
18 sowelo ni umbone waiche ni Yesu Kristo. Ngana- 
kugwa wambweni Mulungu kose; Mwanagwao juapa- 
gwile jumwepe, jua mu mtima mwa Atati, juelejo 
wambunukwile, 
19 Aji no mboni ja Yohana po wamtumichisye wa ku 
Yerusalemi wambepesi ni waLawi ku kumbusya, Ana 
20 "'mwenduni? Nipo wajitichisye nipo nganakana ; nipo 
21 wajitichisye, Uneji nginimba Kristo. Nipo wambusisye, 
Ambi soni? Ana umweji no Eliya? Nipo watite, 
Nginimba 'ne. Ana umweji no mprofeti 'jula? Nipo 
22 wajanjile, Ngwamba. Menema wamtite, Ana umweji 
nduni ? kuti tukajanjile awala watutumile 'wala. Mkuti 
23 'mwe uli ya mwasyene? Nekuti, Une no lilowe lya 
juakugumila mwipululu, Golosyani litala lya Mulungu, 
24 mpela watite Isaya mprofeti 'jula. Nipo waliji watu- 
25 milwe ni waFarısayo. Nipo wambusisye nekumti, 
Ligongo chichi menema mkubatisa, juangawa Kristo, 
26 namuno Eliya, namuno mprofeti 'jula? Yohana waja- 
27 njile, nekuti, Une ngubatisa m’mesi : pachilikati penu 
akwima jua mkakum'manya "mwe, juakwisa munyuma 
mwangune, chilumbo cha chikwakwata chakwe ngengu- 
28 wajilwa kugopola. Ai yatendelwe m'Betania pesi 
Yordano, po wabatisaga Yohana'pala. 
29 Kundawi kwakwe waweni Yesu alimkumyichila, ne- 
kuti, Nale, Ngosa ja Mulungu, jakutyosya yakulemwa 
30 ya wa kusa 'kuno! Ajuju no juejula jua nagambaga 
jula, Munyuma mwangune akwisa juine juatekuwa 

YOHANA 1. 31-50 


paujo pangune, ligongo waliji juakutanda none. None 31 
ngininim'manya; nambo kuti akawonecheje kwa Israeli, 
lye ligongo 'li une 'iiche njibatisaga ni mesi. Yohana 32 
nekuwalanga, kuti, Nimbweni Msimu ulimkutuluka 
mwinani mpela njuwa, nipo watusile pa juelejo. None 33 
ngininim'manya: nambo juandumile ku kubatisa ni 
mesi, jujojo watite kwangune, Juelejo jua somchimbona 
Msimu ulimkumtuluchila ulimkumtamila, jujojo no 
juakubatisa ni Msimu Waswela. Nimbweni, nimbala- 34 
njile kuti juelejo no Mwanagwao Mulungu. 

Soni kundawi Yohana walijimkwima, ni wawili wa 35 
wakulijiganya wakwe; nipo walolite Yesu alimkupita, 36 
nekuti, Nale, Ngosa ja Mulungu. Wakulijiganya wa- 37 
wili 'wo nipo wampilikene alimkuwecheta, nipo wamka- 
gwile Yesu. Yesu negalauka, nekwalolechesya alimku- 38 
kagula, nekwati, Mkusosa chichi? Nipo wamtite, Rabbi 
(pagalausya ne Mjiganyo), kwapi mkutama? Nekwati, 39 
Mjise, mkalole. Nipo waiche nekulola po watemi 'po; 
nipo watemi najo lyuwa lilyolyo ; paliji mti pa ndawi ja 
likumi. Juine jua wawili 'wo wampilikene Yohana, 40 
nekumkagula no Andrea, mpwakwe Siman Petro. Nipo 41 
wasimene kaje mkulugwe Siman, nekumti, Tumsimene 
Masiya (pagalausya ne Kristo). Nipo wamjigalile kwa 42 
Yesu. Yesu nekumlolechesya, nekuti, Umweji no 
Siman mwanagwao Yohana : somchitelwa Kefa (paga- 
lausya ni Petro). 

Kundawi kwakwe wasosile kwaula ku Galilaya, 43 
nipo wamsimene Filipo: nekumti Yesu, Mungagule. 
Filipo nipo waliji jua ku Betsaida, ku musi wa Andrea 44 
ni Petro. Filipo nipo wamsimene Natanael, nekumti, 45 
Tumsimene juejula jua walembile Musa m'malamulo, 
ni waprofeti, Yesu jua ku Nazareti, mwanagwao Yusuf. 
Natanael nekumti, Ana kandu kambone kakupako- 46 
mbola kukopoka ku Nazareti? Filipo nekumti, Mjise, 
nimbone. Yesu nipo wambweni Natanael alimkumyi- 47 
chila nekuti ya juelejo, Nimlole mIsraeli juene, mwa- 
juju mwangali ulamba! Natanael nekumti, Mwama- 48 
nyilile une kwa? Yesu nekwanga nekumti, Akana- 
mbilanje Filipo, muli pasi pa mkuju 'pala, nambweni. 
Natanael nekumjanjila, Rabbi, 'mweji muli Mwana- 49 
gwao Mulungu; 'mweji muli mchimwene jua Israeli. 
Yesu nipo wajanjile nekumti, Ligongo nimtite, Na- 50 

mbweni pasi pa mkuju, ana mkupikanichisya? So- 

51 mchiwona yekulungwa na'ii. Nipo wamtite, Chisi- 
musimu'cho, ngumti umwe, Somchiwona kwinani kwa- 
aa Aya ni wamitenga wa Mulungu achikwelaga achi- 
tulukaga pa Mwanagwao mundu. 

J poe lya katatu wapali ulombela m'Kana 
mwa ku Galilaya; achikulugwe Yesu waliji 
2 kweleko ; Yesu nombe najo wawilanjiche, ni wakuliji- 

3 ganya wakwe ku ulombela 'o. Pakupenembela mvinyo, 

4 achikulugwe Yesu nekumti, Nganakola mvinyo. Yesu 
nipo wamtite, Juamkongwe, ngwete chichi nomwe? 

5 katema kangu nkinikaiche. Achikulugwe nekwati wa- 
6 kutumika, Yana yose yakumti °` mwe mkaitende. Nipo 
galiji kweleko maluulo msano na lumo ga maganga 
gamatamiche kweleko, mpela mtengo wakulenjesya wa 
7 wa Yahudi, gosepe gana ipimo iwili kanga itatu. Yesu 
nekwati, Mkagumbasye maluulo 'goni mesi. Nipo wa- 
8 gumbalichisye mpaka ku ngomo. Nipo watite, Mka- 
pungule sambano, mkajigale kwa juakulolela chindi- 
9 mba. Nipo wagajigele. Juakulolela chindimba, paku- 
pasya mesi 'go gamasyuche mvinyo, nganamanya ku 
gaumile (nambo wakutumika wapungwile mesi wama- 
nyilile) juakulolela nipo wambilasile mlombela, neku- 

10 mti, Wandu wosepe pakutanda akusawika mvinyo wa- 
mbone; po wang'welesye, soni wangalumbana : "mwe 

11 mtekusalasya mvinyo wambone mpaka sambano. Achi 
chakutanda cha imanyililo yakwe Yesu wachitesile 
m'Kana mwa ku Galilaya, nekulosya lumbili luakwe ; 
wakulijiganya wakwe nipo wamkulupilile. 

12 Panyuma pakwe pelepo watulwiche kuja ku Ka- 
pernaum, juelejo ni mchikulugwe, ni achalongo wakwe, 
ni wakulijiganya wakwe: nipo watemi pelepo mowa 
gakuwalanjika. 

13 Pasaka jua wa Yahudi wawandiche, Yesu nipo wakwe- 

14 sile kuja ku Yerusalemi. Nipo wasimene m'nyumba ja 
mbepesi wakusuma ng'ombe ni ngosa ni njuwa, ni waku- 

15 tindanya ndalama achitamaga: nipo wapangenye chi- 
goti cha ngonji, nekwatyosya wosepe m'nyumba ja 
mbepesi 'mo, ngosa ni ng'ombe; nipo wajasile ndalama 

16 sya wakutindanya, nekupikula pakutama pao; kwa 
welewo wasumile njuwa nipo watite, Atyosye aii; mka- 
tenda nyumba ja Wese wangu nyumba ja malonda. 

164 


YOHANA 2. 17—3. 11 


Wakulijiganya wakwe nipo wakumbuchile kuti cha- 17 
lembelwe, Machisu ga nyumba jenu tigandye. Wa- 18 
Yahudi menema wajanjile nekumti, Chimanyililo 
chi mkutulosya, pakuti mkutenda umwe aii? Yesu 19 
nipo wajanjile nekwati, Apasule aji nyumba ’ji, mowa 
gatatu nipo tingajikwesye. Wa Yahudi menema watite, 20 
Yaka makumi mcheche kwisa msano kwisa chimo, ja- 
lijimkutawilwa aji nyumba 'ji, ana somjikwesye umwe 
mowa gatatu? Nambo wagambaga ya nyumba ja 21 
chiilu chakwe. Menema po wajimwiswe kwa wauwe, 22 
wakulijiganya wakwe wakumbuchile kuti wawechete 
ai; nipo wapikanichisye lilembo ni malowe gagambaga 
Yesu. 

Po waliji m'Yerusalemi pa pasaka, pa chindimba, 23 
wajinji wakulupilile lina lyakwe, achilolaga imanyililo i 
watesile. Nambo Yesu nganakulupilila kuti alipele- 24 
chele kwa welewo, pakuti wamanyilile wosepe, ligongo 
nganasowa juine jua tawalanje ya wandu; pakuti 
msyene wamanyilile ya mwa wandu. 

3 NIEO wapali mundu jua waFarisayo, lina lyakwe 
Nikodemo, juamkulungwa jua waYahudi; 
jujojo nipo waiche kwa Yesu chilo, nekumti, Rabbi, 2 
tukumanyilila kuti umwe muli mjiganyo juaumile kwa 
Mulungu; pakuti ngapali mundu juakupakombola 
kutenda imanyililo i mkutenda umwe 'yo, akawe Mulu- 
ngu ali pampepe najo. Yesu wajanjile nekumti, Chi- 3 
simusimu'cho ngumti "mwe, Akawe mundu akapagwe 
kawili, ngakupalola uchimwene wa Mulungu. Niko- 4 
demo nekumti, Ana mundu tapakombole kupagwa uli, 
ali juamchekulupe? ana akupakombola kwinjila kawili 
m'chitumbo cha mchikulugwe nekupagwa? Yesu waja- 5 
njile, Chisimusimu'cho ngumti 'mwe, Akawe mundu 
akapagwe ni mesi ni Msimu, ngakupajinjila muchi- 
mwene wa Mulungu. Chakupagwa pa chiilu no chiilu; 
chakupagwa pa Msimu no msimu. Mkasimongwa 
pakuti namtite, Mkapagwe kawili. Mbungo jikupujila 
ku jikusosa, lilowe lyakwe mkupikana, nambo ngo- 
mkumanyilila ku jikuuma, ni ku jikwaula: wakupagwa 
pa Msimu no wati 'yoyo. Nikodemo nekwanga nekumti, 9 
Indu aii ana uli? Yesu nipo wajanjile nekumti, Ana 10 
mwe no mjiganyo jua Israeli, ngomkumanya ’ii? 
Chisimusimu'cho, ngumti mwe, Tukuwecheta 1 tukwi- 11 

manyilila, nekuwalanga i twiweni, kuwalanga kwetu 

12 'mwe ngomkupochela. Nawaga nimtagulile ya kusa 
'mwe wangapikanichisya, ana tumpilikanichisye uli na- 

13 waga ngamtagulile ya kwinani? Ngapali wakwesile 
kwinani, nambo juatulwiche mwinani, Mwanagwao 

14 mundu, juali mwinani. Mpelaga Musa wanyakwile 
lijoka mwipululu 'mula, kwati 'yoyo akawajilwe kunya- 

15 kuka Mwanagwao mundu; kuti wosepe wakumkulu- 
pilila juelejo akakoleje umi wangamala. 

16 Pakuti Mulungu wanonyele wa kusa 'kuno kwati 'ii, 
kuti wapele Mwanagwao juapagwile jumwepe, kuti 
wosepe wakumkulupilila akasajonasika nambo akoleje 

17 umi wangamala. Pakuti Mulungu nganatuma Mwana- 
gwao 'jo kusa 'kuno kuti alamule wa kusa 'kuno, nambo 

18 wa kusa 'kuno akakulupuche najo. Juakumkulupilila 
akakulamulilwa; juangakulupila atekulamulilwa kala, 
ligongo nganakulupilila lina lya Mwanagwao Mulungu 

19 jumpepe. Auu no ulamule, wati lilanguka liiche kusa 
'kuno, wandu nipo wanonyele chipi kupunda ni lila- 

20 nguka; pakuti gasakele masengo gao. Pakuti wosepe 
wakutenda yakusakala akutindana ni lilanguka, nipo 
akakwisa ku lilanguka, gatakugomelwa masengo gakwe. 

21 Nambo juakutenda yambone akwisa ku lilanguka, kuti 
gawoneche masengo gakwe, ligongo gapanganyiche 
m'Mulungu. 

22 Panyuma pakwe 'po, nekwika Yesu ni wakulijiganya 
wakwe ku chilambo cha uYahudi; pelepo nipo walo- 

23 njele pampepe nawo nekubatisaga. Nombe najo Yohana 
walijimkubatisa m'Enon kuwandikana ni ku Salim, 
ligongo kweleko kwaliji kwana mesi gamajinji ; nipo 

24 waiche nekubatiswa. Pakuti Yohana waliji akana- 

25 ugalilwe m'nyumba jakutawila. Kwawoneche menema 
kuusyausya pa wakulijiganya wakwe Yohana ni 

26 mYahudi ya kulenjesya. Nipo waiche kwa Yohana, 
nekumti, Rabbi, Ajula jua waliji nomwe pesi Yordano, 
jua mwambalanjilaga 'jula, nale, ajula akubatisa, wosepe 

27 akumyichila. Yohana nekwanga nekuti, Mundu pga- 
kupakombola kupochela kandu, akawe chipegwile kwa 

28 juelejo kuuma mwinani, Umwemwe mkumbalanjila 'ne, 
kuti natite, Nginimba Kristo, nambo, kuti, Ndumilwe 

29 paujo pakwe. Juakwete mwali no mkamwini: nambo 
ambosanga wao mkamwini 'jo, juakwima juakumpilika- 

nila, akusechelela mnope ligongo lilowe lya mkamwini: 
kukondwa kwangu'ku menema kumalichiche. Juelejo 30 
akawajilwe kukula, nambo une ngawajilwe kunandupa. 
Juaumile kwinani apundile ni wosepe: jua kusa no 31 
jua kusa, akuwelecheta ya kusa: juaumile kwinani 
apundile ni wosepe. I yaweni yapikene yelei aku- 32 
walanga; ngapali wakupochela mboni jao. Juapo- 33 
chele mboni jao wasyalichisye kuti Mulungu ali waku- 
wona. Pakuti jua wamtumile Mulungu akuwelecheta 34 
malowe ga Mulungu: pakuti ngakupeleka Msimu paku- 
pima. Atati akumnonyela Mwanagwao, nipo apeleche 35 
indu yose m'yala mwao. Juakumkulupilila Mwanagwao 36 
akwete umi wangamala; nambo juangapikanichisya 
Mwanagwao ngawona umi, nambo lutumbilo lua Mulu- 
ngu lukumtamila juelejo. 
4 po wamanyilile menema Ambuje kuti wapilikene 
waFarisayokuti Yesu walijimkutenda walijimku- 
batisa wakulijiganya wajinji kupunda ni Yohana (nachi- 2 
wamuno Yesu mysene nganabatisa, nambo wakulijiganya 
wakwe), nipo watyosile ku uYahudi, nekwaula soni ku 3 
Galilaya. Nipo kwambajile kupita pa Samaria. Nipo 4, 5 
waiche ku Musi wa Samaria, lina lyakwe Sukar, kuwa- 
ndikana ni mgundu u wapeleche Yakob kwa mwana- 
gwao Yusuf: chisima cha Yakob chaliji kweleko. Yesu 
menema, mkusakalika ni ulendo wakwe, watemi iyoyo pa 
chisima 'cho. Ndawi jo jaliji ja msano na jimo. Nipo 
waiche juamkongwe jua ku Samaria ku kuteka mesi: 
Yesu nekumti, Mbani 'ng'we. Pakuti wakulijiganya 
wakwe wajawile ku musi ku kusuma yakulya, Juamko- 
ngwe mamaria 'jo meneme wamtite, Ana uli "mwe 
juakuwa mYahudi mkunyujila mung'we uneji juakuwa 
juamkongwe mSamaria? (Pakuti waYahudi waliji 
wangawonegana ni waSamaria). Yesu nipo wajanjile 10 
nekumti, Mungamanyilile mtuka wa Mulungu, ni juaku- 
mti, Mbani 'ng'we; mungamjusile jueleju, nipo angampe- 
le mesi gamajumi. Juamkongwe 'jo nekumti, Ambuje, 
ngunumkola chakutechela, chisima chikwendesya: ana 11 
mkwete kwapi mesi gamajumi 'go? Ana umweji no 12 
juamkulungwa ni wese wetu Yakob, juatupele chisima 
'chi, nekung'waga papapa msyene ni achiwanagwe, ni 
ng'ombe syakwe? Yesu nekwanga nekumti, Juana juose 13 
juakung'wa mesi agaga MA njota soni; nambo 14 
j 16 

juali juose juakung'wa mesi ga tinimpe ngijimkola 
njota soni; nambo mesi ga tinimpe 'go tigawe m'juelejo 
chisima cha mesi gakututumila ku umi wangamala. 

15 Juamkongwe jo nekumti, Ambuje, mbani mesi agaga, 
kuti jikangola njota soni, ngaika pepano papataliche 

16 ku kuteka mesi. Yesu nekumti, Mjende mkambilanje 

17 msonogwenu, mkajise akuno. Juamkongwe 'jo nipo 
wajanjile nekumti, Nginingola msonogwangu. Yesu 

. nekumti, Mtite 'chenene, Nginingola msonogwangu ; 

18 pakuti mwakwete achasono wenu msano; juelejo jua 
mkwete sambano nganawa msonogwenu: ai mwatite 

19 'chenene. Juamkongwe 'jo nekumti, Ambuje, ngu- 

20 manyilila kuti muli mprofeti. Achawese wetu wamlo- 
mbile Mulungu petumbi alili; ni mkuti "mwe, pa Yeru- 

21 salemi no pakwawajila kulomba. Yesu nekumti, Jua- 
mkongwe mumbikanichisye, ndawi jikwisa ji ngusumlo- 
mba Atati namuno petumbi alili,namuno pa Yerusalemi. 

22 Umwe mkuchilomba chi mkakumanyilila ; uwe tukuchi- 
lomba chi tukumanyilila : ligongo lukulupuko luumile 

23 pa wa Yahudi. Nambo ndawi jikwisa, nipo jili sambano, 
jati wakulomba wambone sachimlomba Atati mu msimu 

. ni umbone: pakuti wati 'yoyo Atati akusosa awe waku- 

24 lomba wakwe. Mulungu no Msimu: wakumlomba 

25 awajilwe kumlomba mu msimu ni umbone. Juamko- 
ngwe ’jo nekumti, Ngumanyilila kuti akwisa Masiya 
(Juamtelwe Kristo): po taiche 'po, tatugopolele yosepe. 

26 Yesu nekumti, Uneji, juakuwecheta kwenumwe, no 
juelejo. 

27 Pelepo nipo waiche wakulijiganya wakwe; nipo 
wasimongwile kuti wawelechetaga pampepe ni jua- 
mkongwe: nambo nganakugwa juatite, Mkusosa uli? 

28 namuno, Ligongo chichi mkuwelecheta najo? Jua- 
mkongwe nipo walesile luulo luakwe, nekwaula ku 

29 musi, nekuti kwa achalume, Kwende, mkamlole mundu, 
juandagulile yosepe i natesile: ana ajo no Kristo? 

30,31 Nipo wakopweche ku musi nekumyichila. We ute- 
nde 'o nipo wampopesile wakulijiganya, kuti, Rabbi, 

32 mulyeje. Nambo watite, Ngwete chakulya chi ngulya 

33 chi mkakuchimanya. Wakulijiganya menema watite 

34 juine kwa juine, Ana wandu amjigalile chakulya? Yesu 
nekwati, Chakulya changu no kutenda lisosa lya jua- 

35 ndumile, nekumala masengo gakwe. Angati mkuti, 

Jisigele miyesi mcheche, nekwika masika? nale, ngumti 
umwe, Mkanyakuleje meso genų mkalole migunda, au 
utende 'u jili jajiswela ku masika. Juagungula akupo- 36 
chela malipilo, nekuunganya isogosi ku umi wangamala; 
kuti asechelele pampepe wakupanda ni wagungula. 
Mwelemo ngani jili jambone jati, Juine akupanda 37 
juine akugungula. Uneji namtumile ku kugungula chi 38 
ngunumpanganya masengo gakwe: wane apangenye 
masengo, nipo mjinjile mwe m'masengo gao. 

Wa ku musi kukoko waSamaria wajinji wamkulu- 39 
pilile ligongo lilowe lya juamkongwe, juawalasile, Anda- 
gulile yosepe 1 natesile. Menema po wamyichile wa- 40 
Samaria, nipo wamchondelele kuti atame nawo: nipo 
watemi pelepo mowa gawili. Wajinji wane nipo wa- 41 
mkulupilile ligongo lilowe lyakwe; nipo watite kwa 42 
juamkongwe jo, Sambano tukumkulupilila ngati ligongo 
kuwecheta kwenu: pakuti tupilikene twasyenepe, tuku- 
manyilila kuti aju juene no Mkulupusya jua kusa 
'kuno. 

Napitape mowa gawili 'go, nipo wakopweche pelepo 43 
nekwaula ku Galilaya. Pakuti Yesu msyene wawalasile, 44 
kuti mprofeti nganakola chichimbichisyo kumangwao. 
Menema po wajinjile m'Galilaya, waGalilaya nipo wa- 45 
mpochele, pakuti waweni yosepe i watesile m'Yerusa- 
lemi ku chindimba: pakuti welewo nombe nawo wajile 
ku chindimba 'cho. 

Waiche menema soni ku Kana wa ku Galilaya, ku 46 
wagasyusisye mesi mvinyo. Nipo wapali kapitao jua 
mchimwene juine, mwanagwaowalwasile ku Kapernaum. 
Mkupikana kuti Yesu aumile ku uYahudi pakwisa ku 47 
Galilaya, nipo wamyichile, nekumchondelela kuti atu- 
luche, amposye mwanagwao; pakuti wasosaga kuuwa. 
Yesu menema wamtite, Akawe mkalole imanyililo ni 48 
yakulapisya, ngumkulupilila kose. Kapitao jo nekumti, 49 
Ambuje mtulucheje, akanauwe mwanangu. Yesu ne- 50 
kumti, Mkajende; mwanagwenu akwete umi. Mundu 
'jo nipo wapikene lilowe li wambelechetele Yesu, ne 
mwanja. Au utende 'o mkutuluka, achikapolo wakwe 51 
nekumsimana, kuti, mwanagwao akwete umi. Nipo 52 
wausisye katema ka watandite kulama. Menema wa- 
mtite, Liso, katema ka msano ni kawili chiwisuku 
nekumleka. Nipo wamanyilile wesegwe kuti kali ka- 53 

tema 'kalakala ka wamtite Yesu, Mwanagwenu akwete 
umi: msyene nipo wakylupilile ni wa ku nyumba wakwe 
54 wosepe. Achichi soni no chimanyililo cha kawili chi 
watesile Yesu, po wakopweche ku uYahudi pakwika 
ku Galilaya. 
K DAN UVA pakwe pelepo chapali chindimba cha 
waYahudi; Yesu nipo wakwesile kuja ku 
Yerusalemi. 
2 Nipo lyapali m'Yerusalemi pa chikomo cha ngosa 
litanda li lyatelwe m'chiHebrai Bethesda, lyana mapenu 
3 msano. Mwelemo mwagonile liunjili lya wakulwala, 
5 wakutatala, wakupunduka,wajumu. Nipo wapali mundu 
juine pelepo juakwete chilwele chakwe yaka makumi 
6 gatatu kwisa msano kwisa itatu. Yesu po wambweni 
achigonaga, po wamanyilile kuti waliji we utende 'o 
mowa gamajinji, nipo wamchite, Ana mkusosa kukola 
7 umi? Juakulwala jo nekumjanjila, Ambuje nginingola 
mundu jua tambiche 'ne mwitanda 'mo pakutenganyika 
mesi: nambo pakwisa 'ne, juine akutuluka paujo pa- 
8 ngune. Yesu nipo wamtite, Jimukani, nyamuluni ugono 
9 wenu, jendani. Mundu 'jo nipo wakwete umi papopo, 
nekunyamula ugono wakwe nekwaula. 
10 Lyuwa alyo nipo lyaliji Sabato. WaYahudi menema 
watite kwa juamposye 'jo, Lero no Sabato,ngeikomboleka 
11 kuti mkanyamule ugono wenu. Nambo wajanjile, Jua- 
mbosisye, jujojo watite kwangune, Mnyamule ugono 
12 wenu, mkajende. Wambusisye, Nduni mundu 'jo jua- 
13 tite kwenumwe, Mnyamule, mkajende? Nambo jua- 
mposye 'Jo nganam'manya juelejo: pakuti Yesu wase- 
14 pwiche, pakuwa pelepo paliji pana liunjili. Panyuma 
pakwe Yesu nipo wamsimene juelejo m'nyumba ja 
mbepesi, nekumti, Nale mkwete umi: mkalemwa soni, 
15 ikawaga yenu yakusakala kupunda na 'ii. Mundu jo, 
nipo wapite, nekwatagulila waYahudi kuti, juampo- 
16 sisye 'jula no Yesu. Ligongo alili waYahudi nekumsa- 
kalisya Yesu, ligongo watesile aii lyuwa lya Sabato. 
17 Nambo Yesu wajanjile, Wese wangu akupanganya 
masengo mpaka sambano, none juakwe ngupanganya 
18 masengo. Ligongo alili menema waYahudi wapundile 
kusosesya kumbulaga, ngati ligongo wangakumbuchila 
Sabato, nambo ligongo nombe nalyo wamtele Mulungu 
Wesegwe wene, achilitendaga yalumo ni Mulungu. 

Yesu menema wajanjile nekumti, 19 

Chisimusifnu'cho, ngumti umwe, Mwanagwao ngaku- 
pakombola msyenepe kutenda kandu, nambo yakuwona 
wesegwe alimkwitenda ; pakuti yana yose i akutenda, aii 
Mwanagwao nombe najo akwitenda kwati'yoyo. Pakuti 20 
Atati akumnonyela Mwanagwao, nekumlosya i yakusate- 
nda msyene: ni masengo gamakulungwa na 'gaga sachi- 
mlosya, kuti mkalape. Pakuti mpela Atati akwimusya 21 
wauwe nekwakosya umi, iyoyo nombe najo Mwanagwao 
akwakosya umi wana wose wa akwasosa. Pakuti Atati 22 
wangalamulila wandu, nambo apeleche ulamusi wose kwa 
Mwanagwao; kuti wosepe akamchimbichisye Mwana- 23 
gwao mpelaga akumchimbichisya Atati. 'Juangamchi- 
mbichisya Mwanagwao akakumchimbichisya Atati wa- 
mtumile. Chisimusimu'cho, ngumti umwe,Juakupilikana 24 
malowe gangu, juakumkulupilila juandumile 'jo, akwete 


umi wangamala, akakwisa ku kulamula, nambo ako- 


pweche m'kuuwa ajinjile mumi. Chisimusimu'cho 25 
ngumti umwe, Katema kakwisa, kali sambano, ka sachi- 
pilikana wauwe lilowe lya Mwanagwao Mulungu, waku- 
pikana nipo sachikola umi. Pakuti mpela Atati msyene 26 
akwete umi, iyoyo kwa Mwanagwao nombe najo ape- 
leche kuti akakoleje umi msyene: nipo wampele ula- 27 
musi kuti alamule, ligongo pakuwa Mwanagwao mundu. 
Mkasimongwaga pelepo: pakuti katema kakwisa ka 28 
sachipilikana lilowe lyakwe wosepe wa m'malembe, 
nipo sachikopoka ; welewo watesile yambone ku kwi- 29 
muka kwa umi; ni welewo watesile yangalumbana ku 
kwimuka kwa kulamula. 

Une namsyene ngengupakombola kutenda kandu : 30 
mpelaga ngupikana, iyoyo ngulamula: kulamula kwangu 
no kwakugoloka ; ligongo ngengusosa lisosa lyangune, 
nambo lisosa lya juandumile. Nawaga ngawalanje ya 31 
uneji namsyene, mboni jangu nginijiwa jambone. No 32 
juine juakuwalanga ya une; nipo ngumanya kuti mboni 
jakwe jakuwalanga ya une no jambone. Mwatumile 33 
kwa Yohana, nipo awalasile umbone. Nambo mboniji 34 
ngupochela nginijiwa jakuuma kwa wandu; natimuno 
iyoyo, nguti 'ne ali, kuti umwe mkakulupuche. Juelejo 35 
no nyali ji jakolesile jalangwiche: nipo mwasosaga 
kusechelela pa ndawi m'hlanguka yakwe. Nambo mboni 36 
ji ngwete une jipundile ni T n ; pakuti masengo 

gambele Atati kuti ngagamale, masengo gene ga ngu- 
tenda, gakuwalanga ya uneji, kuti Atati andumile uneji. 
37 Atati juandumile, juelejo awalasile ya uneji. Ngunu- 
mpikana kose lilowe lyakwe,ngunumbona chisau chakwe. 
38 Ngunumkola lilowe lyakwe lichitamaga mwenumwe ; 
ligongo jua wamtumile juelejo ngunumpikanichisya. 
39 Mkusosa pa malembo, ligongo mkuti mwelemo mkwete 
40 umi wangamala; gelego no gakuwalanga ya uneji; 
nomwe ngomkusosa kwisa kwangune kuti mkapochele 
41, 42 umi. Une ngengupochela lumbili pa wandu. Nambo 
ngum’manya umwe, kuti ngunumkola chinonyelano cha 
43 Mulungu mwasyene. Une 'iiche m'lina lya Wese wa- 
ngu, nomwe ngomkumbochela 'ne: nakwika juine m'lina 
44 lyakwe juelejo somchimpochela. Ana mkupakombola uli 
kupikanichisya, umwe wakupochela lumbili juine kwa 
juine, ni lumbili luakuuma kwa Mulungu wampepe 
45 ngomkulusosa ? Mkaganisya kuti sinjimbelechetela kwa | 
Atati: apali juine jua sachimbelechetela, Musa, jua 
46 mwamlingalile. Pakuti mungampikanichisye Musa, 
mungambikanichisye uneji ; pakuti alembile ya uneji. 
47 Mkapikanichisya malembo gakwe, ana uli tumpikani- 
chisye malowe gangu. 


6 PANTUMA pakwe pelepo Yesu wapite lisi line 
2 lya nyasa ja Galilaya, ja Tiberia. Nipo lya- 
mkagwile liunjili lyekulungwa, ligongo waweni imanyi- 

3 lilo i watesile pa wakulwala. Yesu nipo wakwesile mwi- 
tumbi 'mo, pelepo nipo watemi ni wakulijiganya wakwe. 

4 Pasaka, chindimba cha waYahudi, nipo wawandiche. 
5 Yesu menema mkunyakula meso gakwe mkuwona kuti 
liunjili lyekulungwa lilimkumyichila, nipo wamtite Fi- 

6 lipo, Tukasume kwapi mikato kuti alye welewo ? Ai 
watite pakumlingaga, pakuti msyene wamanyililaga i 

7 takatende. Filipo nipo wamjanjile, Mikato jijasu- 
milwe ni marupiya getika mianda jiwili jangajenela we- 

8 lewa kuti wosepe atole panondipanondi. Juine jua 
wakulijiganya wakwe, Andrea, mpwakwe Siman Petro, 

9 nipo wamtite, Pepano pana mchanda juakwete mikato 
msano ja msonde ni somba siwili: nambo asyo tisitende 

10 chichi ni wati ii? Yesu nekuti, Mkatamiche wandu. 
Nipo gapali pelepo manyasi gamajinji. Nipo watemi 
11 wandu, winji wao kanga mianda makumi msano. Yesu 
menema nekutola mikato 'jo; mkupopela, nipo wape- 

leche kwa welewo watemi "wo, nombe nasyo somba mpela 
mu wasisoselaga. Po wajikwite, nipo watite kwa waku- 12 
lijiganya wakwe, Mkalokote mesa ga gasigele, kaka- 
jasika kandu. Wagalokwete menema, nekugumbasya 13 
ngalala likumi kwisa siwili ni mesa ga mikato msano 
ja msonde, ga gasigele kwa welewo walile'wo. Wandu 14 
po waweni chimanyililo chi watesile, nekuti, Eti aju no 
mprofeti 'jula juakwisa kusa 'kuno. 

Yesu menema po wamanyilile kuti watiji tajise 15 
tamkamule ni machili, kuti amtendeje mchimwene, 
nekuuja soni kwitumbi 'ko msyene jika. 

Pakwika ligulo wakulijiganya wakwe nekutuluchila 16 
kujaku nyasa; nipo wajinjile m'wato nekuwamkomboka- 17 
ga nyasa kuja ku Kapernaum. We utende 'o chapali 
chipi, Yesu nipo waliji akanawaichile. Nyasa 'jo nipo 18 
: Jajimukagaligongo lya mbungo jajikulungwa ji japugaga. 

Po wapalasile menema mastadia kanga makumi gawili 19 
ni msano, kanga makumi gatatu, wambweni , Yesu ali- 
mkwenda pachanya pa nyasa alimkuwandika ku wato ’o: 
nipo wajogwepe. Nambo watite, Ndili une; mkajogopa. 20 
Wasosaga menema kumpochela m'wato ’rmo: papopo 21 
wato 'o waliji kumkuli ku wajaga. 

Kundawi kwakwe liunjili li lyajimi pesi pa nyasa 22 
lyalolite kuti nganakakugwa kawato kane, nambo ka- 
mpepe, soni kuti Yesu nganajinjila m'wato "mo ni waku- 
lijiganya wakwe, nambo wakulijiganya wakwe wajawile 
jikape (nambo twaumile tuwato twine ku Tiberia ku- 23 
wandikana ni peuto 'pala po walile mikato 'pala po wapo- 
pesile Yesu): pe lyaweni liunjili menema kuti Yesu 24 
nganapagwa pelepo, namuno wakulijiganya wakwe,achi- 
msyene nipo wajinjile wtuwato 'to, nekwika ku Ka- 
pernaum, achimsosaga Yesu. Po wamsimene pesi pa 25 
nyasa, nekumti, Rabbi, mwaiche akuno chakachi ? Yesu 26 
nipo wajanjile nekuti, Chisimusimu'cho ngumti umwe, 
Mkusosa 'ne, ngati ligongo mwaiweni imanyililo, nambo 
hgongo mwalile mikato nekwikuta. Mkakamulisya 27 
masengo ligongo yakulya yakoonasika, nambo ligongo 
yakulya yakusigalila ku umi wangamala, i sachimpa 
Mwanagwao mundu: pakuti juelejo Atati, Mulungu, 
wamsyalichisye. Menema wamtite, Ambi tukate- 28 
nde chichi kuti tukakamulisye masengo ga Mulu- 
ngu? Yesu nekwanga nekwati, Aga no masengo ga 29 

Mulungu, gati mkamkulupilile juelejo jua wamtumile. 
30 Menema wamtite, Chichi mkutenda mti chimanyililo, 
kuti tukalole, tukamkulupilile mwe? masengo chi mku- 
31 kamulisya ? Achawese wetu walile mana 'jula mwipu- 
lulu; mpelaga chilembeche, Awapele mkato wa mwi- 
32 nani kuti alye. Yesu menema nekwati, Chisimusimu- 
'cho, ngumti umwe, Nganawa Musa juampele 'mwe 
mkato 'o wa mwinani; nambo Atati wangu akumpa 
33 'mwe mkato wambone wa mwinani. Pakuti mkato wa 
Mulungu no wakuuma kwinani, nekwapa wa kusa 'kuno 
34 umi. Menema wamtite, Ambuje, mosepe mtupeje uwe 
35 ao mkato'o. Yesu nekwati, Uneji no mkato wa umi; 
juakwisa kwangune ngisijimkola sala, juakungulupilila 
36 ’ne ngisijimkola njota. Nambo namtite, kuti mumbwe- 
37 ni, natimuno iyoyo ngomkupikanichisya. Yosepe i wa- 
mbele Atati tiiiche kwangune; juakwisa kwangune ngisi- 
38 nimtyosya kose. Pakuti ndulwiche mwinani, ngati kute- 
39 nda lisosa lyangu, nambo lisosa lya juandumile'jo. Alili 
no lisosa lya juandumile 'jo, lyati ngajasa kandu ka pa 
yosepe i wambele, nambo ngakajimusye lyuwa lyaku- 
40 malichisya. Pakuti alili no lisosa lya Atati wangn, 
lyati wana wose wakumbona Mwanagwao, SaPA Da 
pilila, akakoleje umi wangamala, nipo sinjimjimusya 
juelejo lyuwa lyakumalichisya. 
41 WaYahudi menema wamdandaulile, ligongo watite, 
42 Uneji no mkato u watulwiche mwinani. Nipo watite, 
Angati aju no Yesu, mwanagwao Yusuf, wesegwe na 
'chikulugwe tukwamanya? ana uli akuti sambano, 
43 Ndulwiche mwinani? Yesu nekwanga nekwati, Mka- 
44 dandaulaga "mwe mwasyene. Ngapali juakupakombola 
kwika kwangune, akawe Atati juandumile akamwuteje : 
45 nipo sinjimjimusya lyuwa lyakumalichisya. Chilembe- 
che mwa waprofeti, Wosepe nipo sachijiganyika ni 
Mulungu. Wana wose wapilikene kwa Atati, ni waliji- 
46 genye, akwisa kwangune. Ngati kuti juine ambweni 
Atati, akawe juaumile kwa Mulungu, juelejo ambweni 
47 Atati. Chisimusimu'cho, ngumti umwe,Juakupikanichi- 
48 sya akwete umi wangamala. Uneji no mkato wa umi. 
49 Achawese wenu alile mana 'jula mwipululu, nipo wata- 
50 kasiche. Au no mkato wakuuma mwinani, kuti aulye 
51 wandu akasatakasika. Uneji no mkato wojumi u watu- 
lwiche mwinani; nakulya wandu au mkato 'u, takoleje 

umi mowa gosepe: elo, mkato u sinjimpa ligongo umi 
wa kusa 'kuno, no mnou wa chiilu changu. 

WaYahudi menema nekukangana juine ni juine, 52 
kuti, Ana akupakombola uli aju kutupa mnou wa chiilu 
chakwe kuti tulye? Yesu menema watite, Chisimusi- 53 
mucho ngumti umwe, Akawe mkalye mnou wa chiilu 
cha Mwanagwao mundu mkang'we miasi jakwe, mwenu- 
mwe mwasyene ngunumkola umi. Juakulya mnou wa 54 
chiilu changu juakung'wa miasi jangu akwete umi wa- 
ngamala; none sinjimjimusya lyuwa lyakumalichisya. 
Pakuti mnou wa chiilu changu no yakulya isyene, miasi 55 
jangu no yakung’wa isyene. Juakulya mnou wa chiilu 56 
changu, juakung'wa miasi jangu akutama mwa uneji, 
none mwa juelejo. Mpela Atati, juamjumi jjo andu- 57 
mile 'ne, mpela uneji ngwete umi ligongo lya Atati; 
Juakulya uneji, nombe najo juelejo sachikola umi ligongo 
uneji. Au no mkato u watulwiche mwinini: ngati 58 
mpela walile achatati 'wala, nekuuwa: juakulya au 
mkato 'u sachikola umi ku ndala syose. Ai watite 59 
m'sunagogi pakwiganya m'Kapernaum. 

Wajinji menema wa wakulijiganya wakwe pakupili- 60 
kana watite, Ngani aji jikunonopa; wani akupakombola 
kujipilikana? Nambo Yesu achimanyililaga mu mtima 61 
wakwe kuti wakulijiganya wakwe wadandaulile jele- 
Jo, nekwati, Ana jelejo jitenda kumkuwasya? Nawaga 62 
menema mkawone Mwanagwao mundu achikwelaga ku 
waliji 'ko, uli? No msimu wakukosya umi; mnou wa 63 
chiilu wangatenda kandu: malowe ga nguwelecheta 
kwenumwe no msimu ni, umi. Nambo apali wane wa 64 
umwe wangapikana.. Pakuti Yesu wamanyilile paku- 
tanda wangapikana 'wo, ni jua sachimpeleka 'jo. Nipo 
watite, Ligongo alili nimtite, kuti ngapali juakupako- 65 
mbola kwika kwangune, kukawaga kupegwile na Atati. 

We utende 'o wausile wajinji wa wakulijiganya 66 
wakwe, nganajenda pampepe najosoni. Yesu menema 67 
watite kwa likumi ni wawili, Ana mkusosa nomwe 
wakwe kwaula? Siman Petro nipo wamjanjile, Ambuje, 68 
ana tutujaule kwa cheni? umwe mkwete malowe gana 
umi wa ndala syose. Nipo tupikanichisye, nipo tuku- 69 
manyilila kuti "mweji muli Juamswela jua Mulungu. 
Yesu nipo wajanjile, Ana angati nimsagwile umwe liku- 70 
mi ni wawili, jumo Wa zi no lisoka lyakusakala ? 

71 Nipo wagambaga ya Yuda mwanagwao Siman Iskarioti, 
pakuwa juelejo no juasachimpeleka, jumo jua likumi ni 
wawili. 

7 Pan cuma pakwe pelepo Yesu wapitepite m'Ga- 
lilaya; pakuti nganasosa kupitapita mu Yahudi, 
2 ligongo waYahudi wasosaga kumbulaga. Nipo chawa- 
3 ndichile chindimba cha waYahudi cha masakasa. Acha- 
longo wakwe menema wamtite, Mtyoche pepano, mkaja- 
ule ku uYahudi, kuti wakulijiganya wenu nombe nawo 
4 alole masengo genu ga mkupanganya 'mwe. Pakuti 
ngapali juakusosa kutenda kandu pachisyepela, nekuso- 
sa msyene awe m'meso kulola. Namkutenda yelei, mli- 
5 losye mwasyene pa wandu. Pakuti namuno achalongo 
6 wakwe nganamkulupilila. Yesu menema nekwati, Ka- 
tema kangu nginikaiche; nambo katema kenu kali ka- 
7 kapanganıchisye mowa gosepe. Wa kusa 'kuno akaku- 
pakombola kutindana nomwe ; nambo akutindana none, 
ligongo ngwawalanjila kuti masengo gao gasakele. 
8 Umwe mkakwele kuja ku chindimba, uneji ngengwaula 
sambano ku chindimba achi; ligongo katema kangu ngi- 

9 nikaiche. Mkwati yelei, nipo wasigele m'Galilaya. 

10 Nambo po wakwesile kuja ku chindimba achalongo 
wakwe, nipo wakwesile msyene nombe najo, ngati 

11 m'meso kulola, nambo mpela pachisyepela. WaYahudi 
menema wamsosile pa chindimba, nekuti, Ana kwapi 

12 ali juejula? Nipo kwaliji udandausi wojinji pa wandu 
ligongo juelejo: wane watite, Ali juambone; wane 

13 watite, Ngwamba, nambo akwalambusya wandu. Na- 
mbo ngapali juambelechetele. m'meso kulola, ligongo 
wajogwepe waYahudi. ; 

14 We utende 'o pakati pa chindimba, Yesu wakwesile 

15 kuja ku nyumba ja mbepesi, nekwiganya. WaYahudi 
menema walapile kuti, Aju akumanya uli achikalata, 

16 pakuwa juangalijiganya? Yesu menema wajanjile ne- 
kuti, Chijiganyo changu nginichiwa changune nambo 

17 cha juejula juandumile. Nakusosa kutenda mundu 
lisosa lyakwe, sachimanya ya chijiganyo 'cho, kanga 
chili cha Mulungu, kanga une nguwecheta namsyene. 

18 Juakuwelechetela msyenepe, akusosa lumbili luakwe 
msyenepe ; nambo juakusosa lumbili lua juamtumile, 

19 jujojo no juambone, juangali chigongomalo. Angati 

usa ampele umwe malamulo, nambo ngapali juenu- 

mwe juakutenda malamulo 'go? Ligongo chichi mku- 
sosa kumbulaga 'ne? Liunjili nekwanga, Mkwete ma- 20 
soka: wani akusosa kumbulaga? Yesu nipo wajanjile 21 
nekuti, Napangenye masengo gampepe, 'mwe wosepe 
nekulapa. Ligongo alili Musa wampele chisichito 22 
(ngati ligongo pakuwa chaumile kwa Musa nambo kwa 
achatati); Sabato mkusasichita mundu. Nakupochela 23 
mundu chisichito lyuwa lya Sabato, kuti malamulo ga 
Musa gakaliwalichika ; ana mtenda kundumbilila, ligo- 
ngo natekumpochesya mundu Sabato? Mkalamulaga 24 
mpela pa mesope, nambo mkalamule kulamula kwa- 
kugokoka. 

Wane wa ku Yerusalemi menema watite, Ambi 25 
angati aju no jua wakusosa kumbulaga jjula? Nimlole, 26 
akuwelecheta m'meso kulola, nipo ngakumbelechetela 
kandu; ana akumanyilila 'chenene achakulungwa, kuti 
aju no Kristo? Nambo aju, tukumanya ku waumile: 27 
nambo pakwika Kristo, ngapali juakumanya ku wau- 
mile. Yesu menema wagumisile m'nyumba ja mbepesi 28 
pakwiganya, nekuti, Umwe mkumanya uneji ni ku 
nguuma ; nipo nginiika namsyene, nambo juandumile 
'Jula no juambone, jua mkakum'manya 'mwe. Une 29 
ngum'manya; ligongo naumile kwa juelejo, nipo andu- 
mile 'ne. Wasosaga menema kumkamula: nipo nga- 30 
pali juamtambalichile mkono wakwe, ligongo katema 
kakwe nganakaiche. Nambo wa liunjili wajinji wa- 31 
mkulupilile nekuti, Kristo, po sachiika 'po, ana sachi- 
tenda imanyililo kupunda ni ai yakutendaajuju? Wa- 32 
Farisayo wapilikene liunjili lilimkumsongonela ai; wa- 
mbepesi wa chakulungwa ni waFarisayo nipo watumile 
achikapitao kuti amkamule. Yesu menema watite, 33 
Panyuma pakwe papanandi ndili pampepe nomwe, nipo 
nguja kwa juejula juandumile 'jula. Somehisosa 'ne 34 
nipo ngumusimana : ku ndili ’ne 'ko, ngomkupakombola 
kwika. WaYahudi menema watite na’ chimsyene, Ana 35 
kwapi tajaule aju, kuti tukambonaga ? ana tajaule kwa 
waPwilingane wa waHelene, nekwajiganya waHelene ? 
Lilowe alili lyakwambaga no lyachi, somchisosa 'ne 36 
nipo ngumusimana : ku ndili 'ne, ngomkupakombola 
kwika? . 

Lyuwa lyakumalichisya, lyekulungwa lya chindimba, 37 
Yesu nipo wajimi di kuti, Nakumkola njota 

38 mundu, akajise kwangune akang'we. Juakungulupilila 
'ne, mpelaga gatite malembo 'go, sulo sya mesi gama- 
39 jumi tisipite pakopoka m'matumbo mwakwe. Nambo 
achi watite ni Msimu, u sachiupochela wakumkulupilila 
'wo: pakuti Msimu ngunuupelekwe, ligongo Yesu wa- 
40 liji akanapochele lumbili. Wa liunjili menema, po 
wapikene malowe 'go, watite, Eti, aju no mprofeti 'jula. 
41 Wane watite, Aju no Kristo. Wane watite, Uli, Kristo 
42 akuuma m'Galilaya? Angati malembo gatite kuti, Mu 
mbeju mwa Daud, m'Betlehemi m'musi mwaliji Daud? 
43, 44 Nipo galiji makani mwiunjili ligongo juelejo. Wane 
wa welewo wasosaga kumbulaga, nambo ngapali juamta- 
mbalichile mikono jakwe. 
45  Achikapitao menema waiche kwa wambepesi wa'cha- 
kulungwa ni waFarisayo; nipo watite, Ligongo chichi 
46 ngunumjigala juelejo? Achikapitao nekuti, Ngapali 
47 mundu juawelechete kwati 'yoyo. WafFarisayo me- 
48 nema wajanjile ; Ana nomwe mtekusokonochela? Ana 
wane wa achakulungwa, kanga wa waFarisayo amkulu- 
49 pilile? Nambo liunjili ali lyangamanya malamulo 
50 lili lyelwese. Nikodemo nekwati, (juamyichile kala 
51 'jula, pakuwa juine jua welewo), Ana malamulo getu 
gakumlamulila mundu, akawe gakampilikanile msyene 
52 kaje, gakamanyilile chakutenda? Nipo wajanjile neku- 
mti, Ana 'mwe jua ku Galilaya? Mkasose mkalole 
kuti, Ku Galilaya ngakuuma mprofeti. 
53 [Nipo wapite wana wose kumangwao; nambo Yesu 
wajawile kwitumbi lya Zeituni. 
8 KOPA MILE waiche soni ku nyumba ja mbe- 
2 pesi, wandu wosepe nipo wamyichile; nipo 
3 watemi, nekwiganya. Wakulemba ni waFarisayo neku- 
mjigala juamkongwe juakamwilwe m'chikululu ; mku- 
4 mbika pachilikati nipo wamtite, Mjiganyo, juamkongwe 
aju wakamwilwe m'chikululu, pakutenda pasyene. 
5 M'malamulo Musa watulamulile kuti takaulaje ni ma- 
ganga wati 'yoyo: ana mkuti uli umwe ya jueleju ? 
6 Ai watite, achimlingaga, kuti akakole chakumbeleche- 
tela. Nambo Yesu wajineme, nekulemba ni chala cha- 
7 kwe pasi. Nambo po wambusyagape nipo wajinamwiche, 
nekwati, Juangalemwa jua mwenumwe atande kumpo- 
8 nisya liganga. Soni nipo wajineme nekulemba ni chala 
9 chakwe pasi. Welewo po wapikene nipo wakopweche 

jumo jumo, pakutanda juamtasi mpaka juamnung'una: 
Yesu nekusigala jika, ni juamkongwe 'jo, po waliji 'po, 
pachilikati. Yesu nekwinamuka, nekumti, Juamko- 10 
ngwe, kwapi ali? ana ngapali wamgomeche? Nipo 
watite, Ngapali, Ambuje. Yesu nekuti, None juakwe 11 
ngengumgomeka: mjendeje; mkalemwaga soni. | 

Soni menema Yesu wawelechetele welewo, kuti, Une 12 
no lilanguka lya kusa 'kuno: juakungagula une nga- 
jenda pa chipi, nambo takoleje lilanguka lya umi. 
WaFarisayo menema wamtite, Umwe mkuwalanga ya 13 
mwasyene; mboni jenu nginijiwa jambone. Yesu nipo 14 
wajanjile nekwati, Nawaga ngawalanje ya namsyene, 
mboni jangu no jambone; ligongo ngumanya ku ngu- 
uma ni ku nguja; nambo 'mwe ngomkumanya ku 
nguuma, namuno ku nguja. Umwe mkulamula chisau 15 
mti chiilu; uneji wangalamulila wandu. Elo, nawaga 16 
ngalamule, kulamula kwangu no kwambone; ligongo 
nginimba jikape, nambo uneji na Atati juandumile. 
Elo, m'malamulo genu chilembeche chati mboni ja 17 
wandu wawili no jambone. Uneji no juakuwalanga ya 18 
namsyene, ni Atati juandumile akuwalanga ya une. 
Menema wamtite, Kwapi ali Atati wenu? Yesu ne- 19 
kwanga, Umwe ngomkumanya uneji, namuno Atati 
wangu; mungamanyilile uneji, mungamanyilile Atati 
wangu nombe najo. Malowe aga nipo wawelechete 20 
m'nyumba jakulindilila ndalama, alimkwiganya m'nyu- 
mba ja mbepesi: nganakugwa juamkamwile; ligongo 
katema kakwe kaliji nkinikaiche. 

Menema watite soni, Uneji ngwaula, "mwe nipo so- 21 
mchisosa 'ne, nipo somchiuwa m'yakulemwa yenu: ku 
ngwaula 'ko, umwe ngomkupakombola kwika. Wa- 22 
Yahudi menema watite, Ana sachiliulaga, ligongo akuti, 
Ku ngwaula 'ko, "mwe ngomkupakombola kwika? 
Nipo watite, Umwe mbumile kusi; une 'umile kwinani : 23 
'mwe muli wa kusa 'kuno; une nginimba jua kusa 
'kuno. Menema namtite, kuti somchiuwa m'yakule- 24 
mwa yenu: pakuti akawe mkapikanichisye kuti uneji 
ndili Juejula, somchiuwa m'yakulemwa yenu. Menema 25 
wamtite, Ana 'mweji nduni? Yesu nekwati, Chechila 
chi mbelechete kwenumwe chitandilile pakutanda 'pala. 
Ngwete yejinji yakuwelecheta ni yakulamula ya umwe : 26 
nambo juandumile une no juambone; indu i nampili- 

27 kanile juelejo, ai nguwelecheta kwa wa kusa. Nganama- 
28 nyilila kuti wawelechetele welewo ya Atati. . Yesu 
menema watite, Po tumnyakule Mwanagwao mundu, 
nipo tum’manyilile kuti uneji ndili fuejula, juangatenda 
kandu namsyene, nambo mpelaga Atati anyigenye, aii 
29 nguwelecheta. Juandumile 'ne ’jo ali pampepe none; 
nganandeka jika; ligongo ngutenda mowa gosepe indu 
30 yakumsechelesya. Mkuwelecheta ai, wajinji wamkulu- 
pilile. 
31 Yesu menema watite kwa waYahudi 'wala wa wa- 
mkulupilile, Nawaga mkatame m'lilowe lyangune, muli 
32 wakulijiganya wangu wene; nipo somchimanyilila 
umbone, umbone 'o nipo siuchimtenda umwe walu- 
33 kosyo. Nipo wamjanjile, Tuli mbeju sya Ibrahimu, 
ngunutuwe akapolo wa wandu wane: ana mkuti uli, 
34 somchitendelwa walukosyo? Yesu nipo wajanjile, Chi- 
simusimu 'cho ngumti umwe, Juana juose juakutenda 
35 ulemwa ali kapolo jua ulemwa. Kapolo juangatama 
m'nyumba ku ndala syose : mwanache akutama ku ndala 
36 syose. Menema nawaga Mwanagwao sachimtenda umwe 
37 walukosyo, somchiwa walukosyo wene. Nimanyi kuti 
muli achiwana wao Ibrahimu: nambo mkusosa ku- 
mbulaga 'ne, ligongo lilowe lyangu nginilikola lipesa 
38 mwenumwe. Nguwelecheta indu 1 mbweni kwa Atati: 
nomwe wakwe mkutenda indu i mwapikene kwa atati 
39 wenu. Nipo wajanjile nekumti, Wese wetu no Ibra- 
himu. Yesu nekwati, Mungawe achiwana wao Ibrahimu, 
40 mungatendaga masengo ga Ibrahimu. Nambo samba- 
no mkusosa kumbulaga 'ne, mundu juambelechetele 
umbone, u napilikene kwa Mulungu : iyoyo Ibrahimu 
41 nganatenda. Umwe mkutenda masengo ga wese wenu. 
Nipo wamtite, Ngunutupagwa ku chilyelye; tukwete 
42 Atati wampepe, Mulungu. Yesu nekwati, Angawe Mu- 
lungu Atati wenu, munganonyele uneji: pakuti nako- 
pweche nipo mbumile kwa Mulungu; pakuti nginiika 
43 namsyene nambo juelejo andumile. Ligongo chichi 
ngomkumanya kuwelecheta kwangu? Ligongo ngo- 
44 mkupakombola kupikana lilowe lyangu. Umwe muli 
wa atati wenu Setani, yakupila ya atati wenu umwe 
mkusosa kutenda. Juelejo waliji mbulasi pakutanda 
'pala, nganajima m'umbone, ligongo juangali umbone. 
Pakuwelecheta unami akuwelecheta yakwe: ligongo ali 

jua unami ni wese wakwe unami. Une nambo, ligo- 45 
ngo nguwelecheta umbone, ngomkumbikanichisya une. 
Juapi juenumwe akungomela une ya ulemwa? Nawaga 46 
nguwecheta umbone, ligongo chichi ngomkumbikani- 
chisya une? Juakuuma kwa Mulungu akupikana ma- 47 
lowe ga Mulungu: ligongo alili ngomkupikana, ligongo 
ngunumba wakuuma kwa Mulungu. WaYahudi ne- 48 
kwanga nekumti, Angati twatite 'chenene kuti muli 
mSamaria, ni jua masoka? Jesu nekwanga, Nginingola 49 
masoka; nambo ngumchimbichisya Atati wangu, umwe 
mtenda kunyalusya une. Nambo ngongusosa lumbili 50 
luangu: apali juakusosa nekulamula. Chisimusimu 51 
'cho ngumti umwe, Nakukumbuchila mundu lilowe lya- 
ngu, ngapasya kuuwa ku ndala syose. WaYahudi neku- 52 
mti, Sambano tukumanya kuti mkwete masoka. Ibra- 
himu awile, ni waprofeti; ni mkuti umwe, Nakukumbu- 
chila mundu lilowe lyangu, ku ndala syose ngapasya 
kuuwa. Ana umwe mpundile ni atati wetu Ibrahimu, 53 
juawile? waprofeti awile: umwe mkulitenda mwasyene 
wani? Yesu nipo wajanjile, Nawaga ngalikwesye na- 54 
msyene, lumbili luangu ngunuluwa kandu: no Atati 
wangu wakungwesya une ; ya juelejo mkuti umwe kuti 
ali Malada wenu; nipo ngunum’manyilila juelejo: 55 
nambo une ngum'manyilila; nawaga ngajile, Ngengu- 
m'manya, timbe mpela umwe, juamnami: nambo ngu- 
m'manyilila juelejo, nekukumbuchila lilowe lyakwe. 
Atati wenu Ibrahimu wasechelele kulola lyuwa lyangu; 56 
walilolite nekukondwa. WaYahudi menema wamtite, 57 
Ngunumyichile yaka makumi msano, ana mumbweni 
Ibrahimu? Yesu nekwati, Chisimusimu 'cho ngumti 58 
umwe, Akanapagwe Ibrahimu, uneji ndili. Walokwete 59 
maganga menema kuti amponisye juelejo: nambo Yesu 
walisisile, nekopoka m'nyumba ja mbepesi. 
0 MA TAA nipo waweni mundu juakutatala, 
chitandilile pakupagwa pakwe. Wakulijiga- 2 
nya wakwe nipo wambusisye, kuti, Rabbi, wani wale- 
“ mwisye, ajuju, kanga achinangolo wakwe, pati apagwile 
juakutatala? Yesu nipo wajanjile, Ajuju nganalemwa, 3 
namuno achinangolo wakwe: nambo kuti masengo ga 
Mulungu gawoneche m'juelejo. Uwe tukawajilwe kupa- 4 
nganya masengo ga juandumile, lyuwa lili chiwela: 
chilo chikwisa, changapakombola wandu kupanganya. 

5 Po ndili kusa 'kuno, uneji no lilanguka lya kusa 'kuno. 
6 Pe wawelechete sai, wasunile mata pasi, nekupanganya 
litaka ni mata, nekupakasya meso gakwe ni litaka 
7 Iyo, nekumti, Mjende, mkajoje mwitanda lya Siloam 
(pakugalausya ne Juamtume). Wajawile menema, 
8 nekoga nekwika achilolaga. Achanasi menema, ni 
welewo wambweni kala, kuti waliji juakujuga, nekuti, 
9 Angati aju no juatemi juajusile? Wane watite, No 
juelejo. Wane watite, Ngwamba, nambo kulandana 
10 najo. Nipo watite juelejo, Ndili uneji. Wamtite me- 
11 nema, Meso genu gaugulilwe uli? Nipo wajanjile, 
Mundu juamtele Yesu wapangenye litaka, nekupakasya 
meso gangu, nekuti kwangune, Mjende ku Siloam, mka- 
12 joje : nipo najawile nekoga, nekupochela kulola. Nipo 
wamtite, Kwapi ali? Watite, Ngongumanya. 
13 Nipo wamjigalile kwa waFarisayo juatatele kala 'jo. 
14 Nipo lyaliji lya Sabato lyuwa lyapangenye Yesu litaka 
15 'lyo, nekuugula pa meso pakwe. Soni menema wa- 
Farisayo wakwe wambusisye ya ulole wakwe. Nipo 
watite, Awisile litaka pa meso pangu, nipo najosile, 
16 nipo ngulola. Wane menema wa waFarisayo watite, 
Juelejo nganawa jua kwa Mulungu, ligongo juangaku- 
mbuchila Sabato. Nambo wane watite, Mundu juaku- 
lemwa akupakombola kupanganya uli imanyililo yati 1? 
17 Nipo gapali makani pa welewo. Akuti soni menema 
kwa juakutatala 'jo, Mkuti uli umwe ya juelejo, patipo 
waugwile pa meso penu? Nipo watite, Ali mprofeti. 
18 WaYahudi menema nganapikanichisya ya juelejo, kuti 
waliji juakutatala nekuwa juamlole, mpaka po wawila- 
19 sile achinangolo wakwe juamlole 'jo, nekumbusya, kuti, 
Ana aju no mwanagwenu, mkuti umwe wapagwile 
20 juakutatala? ana uli akulola sambano? Achinangolo 
wakwe nekwanga nekuti, Tukumanya kuti aju no mwa- 
21 nagwetu, kuti wapagwile juakutatala: .nambo ulole 
wakwe wa sambano, ngotukumanya; namuno juau- 
gwile pa meso pakwe ngotukumanya; mkambusye; ali 
22 juamkule; msyene taliwalanje. Iyoyo watite achina- >; 
ngolo wakwe, ligongo wajogwepe waYahudi; pakuti 
waYahudi walangene chile, kuti nawaga akajitichisye 
23 mundu kuti ali Kristo, tamtyosye m'sunagogi. Menema 
watite achinangolo wakwe, Ali juamkule; mkambusye. 
24 Nipo wambilasile kawili juakutatala 'jo, nekumti, Mpe- 

leche kwa Mulungu lumbili: uwe tukumanyilila kuti 
Juelejo no juakulemwa. Wajanjile menema, Kanga ali 25 
Juakulemwa ngongumanya: chimpepe nguchimanya, 
kuti, patipo naliji juakutatala, sambano ngulola. Wa- 26 
mtite menema, Ana amtesile chichi? augwile 'uli pa 
meso penu? Nipo wajanjile, Namtagulile sambano 'ji, 27 
nipo ngunumpikana: kwa chichi mkusosa kupikana 
soni? ana nomwe wakwe mkusosa kutenda wakuliji- 
ganya wakwe? Nipo wamlalatile, nekuti, Umwe muli 28 
Juakulijiganya juakwe; nambo uwe tuli wakulijiganya 
wakwe Musa. Tukumanya kuti Mulungu awechete 29 
kwa Musa: nambo juelejo, ngunutumanya ku waumile. 
Mundu 'jo nekwanga nekwati, Uli, pelepo no pakusi- 30 
mosya, pakuti ngomkumanya ku waumile, nipo augwile 
pa meso pangu. Tukumanya kuti Mulungu wangapi- 31 
kana wakulemwa : nambo mundu nawaga juakuchimbi- 
chisya Mulungu nekutenda lisosa lyakwe, juelejo aku- 
mpikana. Chitandilile ya kusa 'kuno, ngunukupilika- 32 
nika kuti mundu augwile pa meso pa juampagwe juaku- 
tatala. Akawaga ajo jua kwa Mulungu, ngapakombola 33 
kutenda kandu. Nipo wajanjile nekumti, Umwe mwate- 34 
kupagwa kose m'yakulemwa, ana mkutujiganya uwe? 
nipo wamtyosisye kusa. 

Yesu wapikene kuti wamtyosisye juelejo; mkumsi- 35 
mana, nekuti, Ana mkumkulupilila Mwanagwao Mu- 
lungu? Nipo wajanjile nekuti, Ana wani, Ambuje, 36 
kuti ngamkulupilile? Yesu nekumti, Mtekumbona, 37 
ali juakuwelecheta nomwe. Nipo watite, Ambuje, 38 
ngukulupila. Nipo wamtindiwalile. Yesu nekuti, Ku 39 
kulamula une 'iiche kusa 'kuno, kuti alole wangalola ; 
ni wakulola awe wakutatala. Wa waFarisayo wa wa- 40 
liji najo wapilikene yelei, nekumti, Ana nowe wakwe 
tuli wakutatala? Yesu nekwati, Mungawe umwe wa- 41 
kutatala, ngukunumkola ulemwa; nambo sambano 
mkuti, Tukulola : ulemwa wenu usigele. 

10 HISIMUSIMU'CHO, ngumti umwe, Juangaji- 
njila pa mlango mwichinga mwa ngosa, nambo 

juakukwela mwitala mwine, jujojo no juawii ni jua chi- 

kwaku. Nambo juakwinjila pa mlango nojuakulanga 2 

jua ngosa. Juelejo akumbugulila juakulindilila; ngosa 3 

sikupikana lilowe lyakwe : akusiwilanga ngosa syakwe 

Jina, nekusikoposya. Mkusikoposya syakwe syosepe, 4 

akusilongolela, ngosa 'syo nekumkagula: ligongo siku- 
5 manya lilowe lyakwe. Mlendo ngisimkagula, nambo 
tisimtile: ligongo pakuwa syangamanya lilowe lya 
6 alendo. Chitagu achi Yesu wawelechetele; nambo 
nganamanyilila i wawechetele 'yo. 
7 Yesu menema nekwati soni, Chisimusimu'cho ngu- 
8 mti umwe, Uneji no mlango wa ngosa. Wosepe waiche 
paujo pangune no wawii ni wa chikwaku ; nambo we- 


10 poka, nekusimana manyasi. Juawii juangaika akawe 
kuti ajiwe, aulaje, ajonanje : une'iiche kuti akakole umi, 
11 akakole pakupunda. Uneji no juakulanga juambone: 
12 juakulanga juambone akwasila ngosa umi wakwe. Jua 
malipilo, juangawa juakulanga, juangawa msyene ngosa, 
akulola litunu lilimkwisa, nekusileka ngosa, nekutila, 
13 litunu 'lyo nekusikamula, nekusibalalikanganya : ligongo 
14 pakuwa jua malipilo, juangakosya ngosa. Uneji no 
Juakulanga juambone ; ngumanya syangu, syangu siku- 
15 manya une, mpelaga Atati akum’manya une, une neku- 
m'manya Atati; uneji ngwasila ngosa umi wangu. 
16 Ngosa sine ngwete, si nginisiwa sya lichinga ali : syelesyo 
nombe nasyo ngawajilwe kujigala, nipo tisipikane lilowe 
lyangune, nipo tisiwe likuga limpepe, juakulanga ju- 
17 mpepe. Menema Atati akunonyela uneji, ligongo 
18 ngwasa umi wangu, kuti ngautole soni. Ngapali jua- 
kundyochesya, nambo nguujasa namsyene. Ngupako- 
mbola kuujasa, ngupakombola kuutola soni. Lilamusi 
alili mbochele kwa Atati wangu. 
19 Gapali soni makani mwa waYahudi ligongo lya ma- 
20 lowe 'go. Wajinji wa welewo nipo watite, Akwete 
21 lisoka, akuweweta; ligongo chichi mkumpikana? Wane 
watite, Syelesi nginisiwa ngani sya juamkamule lisoka. 
Ana lisoka likupakombola kuugula pa meso ga wa- 
kutatala ? = 
22 Nipo chapali chindimba-cha-kujinichila-soni pa Yeru- 
23 salemi: katema kaliji ka mbepo; Yesu nipo wapitaga 
24 m'nyumba ja mbepesi mwipenu mwa Sulemani. Wa- 
Yahudi menema wamsonganile nekumti, Ana palingwa 
mkutusisimusya? Nimbaga Kristo 'jula, mtutagulile 
25 'chenene. Yesu nekwajanjila, Namtagulile, nipo ngo- 
mkupikanichisya : masengo ga ngupanganya m'lina lya 

Atati wangu, gelego gakuwalanga ya une. Nambo 26 
umwe wangapikanichisya ligongo ngunumba wa ngosa 
syangu. Ngosa syangu sikupikana lilowe lyangu, nipo 27 
ngusimanya : nipo sikungagula ; nipo ngusipa umi wa- 28 
ngamala ; nipo ngisitakasika kose, ngapali wa tasisu- 
mule m'yala yangu. Atati wangu, wa wambele une, 29 
apundile ni wosepe; ngapali wakupakombola kusisumula 
m'yala ya Atati 'wo. Unejina Atati no wampepe. 30 
WaYahudi nekutola maganga soni kuti amponye. 31 
Yesu nipo wajanjile, Masengo gambone gamajinji nimlo- 32 
sisye kuuma kwa Atati; ligongo lya masengo gapi mku- 
mbonya maganga? WaYahudi wamjanjile, Ligongo lya 33 
masengo gambone uweji wangamponya maganga, nambo 
ligongo kusocheya ; ligongo umwe, juakuwa mundu, 
mkulitenda Mulungu. Yesu nekwajanjila, Angati 34 
chilembeche m'malamulo genu, Natite, Muli milungu ? 
Nawaga awatele milungu, kwa welewo lilowe lya .Mu- 35 
lungu lyaiche (malembo gangapatemeka), ana mkuti 36 
ya juelejo, jua wamtomele Atati nekumtumisya kusa 
'kuno, Umwe mtenda kusocheya ; ligongo natite, Uneji 
no Mwanagwao Mulungu? Nawaga une juangatenda 37 
masengo ga Atati wangu, mkambikanichisya. Nawaga 38 
une juakugatenda, nachiwamuno ngomkumbikanichisya 
uneji, mkapikanichisye masengo 'go: kuti mkamanye, 
mkamanyilile kuti Atati ali mwangune, noneji ndili 
mwa Atati. Nipo wasosaga soni kumkamula : nipo 39 
wakulupwiche wyala yao. 

Nipo wapite soni pesi pa Yordano, kwiuto kwabati- 40 
saga Yohana pakutanda 'pala; kweleko nipo watemi. 
Wajinji wamyichile ; nipo watite, Yohana nganatenda 41 
chimanyililo : nambo yosepe i wawelechete Yohana ya 
jueleju no yambone. Pelepo wajinji nipo wamkulupilile. 42 
11 IPO walwasile mundu juine, Lazaro jua ku 

Betania, musi wa Maryamu ni mkulugwe 
Marta. No Maryamu ajulajula juampakasisye Ambuje 2 
ni mauta, nekupukuta masajo gakwe ni umbo syakwe, 
mlumbugwe Lazaro nipo walwasile. Achalumbugwe 3 
menema wamtumichisye kuti, Ambuje, nale, jua mku- 
nonyelana najo atenda kulwala. Nambo pe wapikene 4 
Yesu, watite, Ulwele au ngunuwa ku kuuwa, nambo 
ligongo lya lumbili lua Mulungu, kuti Mwanagwao Mu- 
lungu akole lumbili pelepo. Yesu nipo wanonyele 5 

6 Marta ni mpakwe ni Lazaro. Po wapilikene mene- 
ma kuti walwasile, walonjele ke katema 'ko mowa 

7 gawili, kwiuto ku waliji 'ko. Panyuma pakwe nipo 
wachite wakulijiganya, Tujauleje ku uYahudi soni. 

8 Wakulijiganya nekumti, Rabbi, waYahudi wasosaga 
sambano kumponya maganga; ana mkwaula kukoko 

9 soni? Nekwanga Yesu, Angati sipali ndawi likumi ni 
siwili lyuwa limo. Nakwenda mundu musi, akaku- 
10 kuwala, ligongo akulola lilanguka lya kusa 'kuno. Na- 
kwenda mundu chilo, akukuwala ligongo mkati 
11 mwakwe mwangali lilanguka. Ai nipo watite: pa- 
nyuma pakwe watite kwa welewo, Ambosanga wetu 
Lazaro agonile ; pambo ngwaula 'ne, kuti ngamjimusye 

12 m'lugono mwakwe. Wakulijiganya menema wamtite, 
13 Ambuje, nagonaga takulupuche. Yesu nipo awelechete 
ya kuuwa kwakwe: nambo wapelaga kuti wawelechete 

14 ya kupumula m'lugono. Pelepo Yesu menema wawe- 
15 lechetele 'chenene, Lazaro atekuuwa. Nipo nguseche- 
lela ligongo lyenu pakuti nginimbagwa, kuti mkapikani- 

16 chisye ; nambo tujauleje kwa juelejo. Menema Tomaso, 
juamtele Didumo, watite kwa achimjakwe wakulijiga- 
nya, Tujaule nowe wakwe kuti tukauwe pampepe najo. 

17 Mkwika menema Yesu, wamsimene kuti waliji mwi- 
18 lembe we utende 'o mowa mcheche. Betania wawandi- 
kene ni Yerusalemi, utaliche wakwe mti wa mastadia 
19 likumi ni msano; winji wa wa Yahudiatekwika kwa Marta 
ni Maryamu kuti awatusye mtima ligongo mlumbugwao. 

20 Marta menema, po wapikene kuti Yesu alimkwisa, ne- 
kwaula ku kumchingamila: nambo Maryamu waliji 
21 chitamile m'nyumba. Marta menema wamtite Yesu, 
Ambuje, mungawe apanopano ngakanauwa mlumbu- 
22 gwangu. Sambano ngumanya kuti, i tiiwe yose i tu- 
23 mjuje Mulungu, Mulungu tampe umwe. Yesu nekumti, 
24 Mlumbugwenu tajimuche soni. Marta nekumti, Ngu- 
manya kuti sachijimuka soni mmjimuko wa lyuwa lya- 

. 25 kumalichisya. Yesu nekumti, Uneji no mjimuko ni 
.umi : juakungulupilila 'ne, nachiwamuno sachiuwa, sa- 
26 chikola umi nambo : juana juose juakwete umi nekungu- 
lupilila 'ne, ngasauwa ku ndala syose : ana mkupikani- 
27 chisya ai? Nipo wamtite, Elo! Ambuje: mbikani- 
chisye kuti umwe no Kristo 'jula, mwanagwao Mulungu, 

28 juakwisa kusa 'kuno. Po wapikene ai, nipo wajawile, 

nekumbilanga Maryamu mpwakwe pa chisyepela,nekuti, 
Mjiganyo waiche, akumbilanga. Juelejo po wapilikene, 29 
nekwimuka chitema, nekumjaulila. (We utende 'oYesu 30 
waliji akanaiche ku musi, nambo waliji chiwela peuto 
'pala pamsimene Marta 'pala.) WaYahudi menema wa 31 
waliji pampepe najo m'nyumba walijimkumtusya mti- 
ma, pe wambweni Maryamu kuti wajimwiche chitema 
nekopoka, wamkagwile, wapelaga kuti wajaulaga kwi- 
lembe ku kulila kweleko. Maryamu menema, mkwika 32 
kwaliji Yesu, mkumbona, nekugwa pa masajo gakwe, 
nekumti, Ambuje, mungawe apanopano, mlumbugwa- 
ngu ngakanauwa. Yesu menema pe wambweni ali- 33 
mkulila, ni wa Yahudi waiche najo alimkulila, wauusile 
mu msimu, nekulipwelelesya msyene, nekuti, Ana mu- 34 
mbisile kwapi? Nipo wamtite, Ambuje, mjise mka- 
one. Yesu walisile. WaYahudi menema watite, 35, 36 
Nale anonyelene najo kwakujinji! Nambo wane wa we- 37 
lewo watite, Ajuju juapakombwele kuugula pa meso ga 
juakutatala 'jula, angati angapakombwele kutenda kuti 
mundu aju nombe najo akasauwa ? Yesu menema 38 
achiuulaga soni m'mtima mwakwe waiche kwilembe. 
Nipo lyaliji lya mbanga, liganga nipo lyagonile pelepo. 
Yesu nekuti, Mtyosye liganga 'lyo. Marta, mlumbu- 39 
gwe juamuwe nekumti, Ambuje, auno utende 'uno ate- 
nda kununga : pakuti ali agonile mowa mcheche. Yesu 40 
nekumti, Angati namtite, kuti namkupikanichisya, tu- 
mkalole lumbili lua Mulungu? Menema watyosisye 41 
liganga 'lyo. Yesu nipo wanyakwile meso gakwe, ne- 
kuti, Atati, ngumlapila umwe kuti mumbikene. Nipo 42 
ngumanya kuti mkumbikana mowa gosepe: nambo li- 
gongo lya liunjili lyakwima ndendeleje, une natite iyoyo, 
kuti apikanichisye kuti umwe mwandumile. Mkuwe- 48 
lechete ai, nipo wagumisile ni lilowe lyekulungwa, La- 
zaro, kopokani kusa. Juamuwe’jo nekopoka, juamtawe 44 
pa mikono jakwe ni pa makongolo gakwe ni nguo sya 
kwilembe; pa meso pakwe no papatawe ni mleso. Yesu 
nekwati, Mkamgopole juelejo, mumleche ajaule. 

Winji wa waYahudi menema, waiche kwa Maryamu, 45 
nekwiwona i watesile, wamkulupilile juelejo. Nambo 46 
wane wa welewo wajawile kwa waFarisayo, nipo wata- 
gulile indu i watesile Yesu. 

Wambepesi wa'chakulungwa menema ni waFarisayo 47 

wasongenye wa magambo nekuti, Ana tukutenda uli? 

48 ligongo ajo mundu’jo akutendaga imanyililo yejinji. Na- 
tumlekaga sai, wandu wosepe sachimkulupilila : waRumi 
nipo sachiika nekutyosya liuto lyetu ni lukosyo luetu. 

49 Nambo juine jua welewo Kayafa, juakuwa juambepesi 

50 juamkulungwa jua chaka'cho, nipo watite, Umweji wa- 
ngamanya kandu, namuno wangakumbuchila kuti ku- 
mbajila mwe kuti jumo awilile wandu, lukasauwa luko- 

51 syo luosepe. Ai nipo watite ngati kwa msyene: nambo 
ligongo pakuwa juambepesi juamkulungwa jua chaka 
'cho asagamuk wile kuti Yesu tauwe ligongo lya luko- 

52 syo 'luo; ngati ligongo lukosyope 'luo, nambo kuti aso- 
nganye pampepe wanache wa Mulungu wa wapwilingene 

53 posepe. Menema mkutanda lyuwa alyo watawile luku- 
mbi kuti ambulaje. 

54 Yesu menema nganajendajenda m'meso kulola mwa 
wa Yahudi, nambo wajawile ku milagam'mgulugulu lipu- 
lulu, ku musi wautele Efraim ; pelepo nipo walonjele 

55 pampepe ni wakulijiganya. Pasaka jua wa Yahudi nipo 
wawandichile; wajinji nipo wakwesile kuja ku Yeru- 
salemi pakuuma m'milaga akanaiche pasaka, kuti aka- 

56 lilenjesye. Wamsosaga Yesu menema, nipo watite 
juine kwa juine, alimkwima m'nyumba ja mbepesi, Ana 
mkuganisya uli umwe? Kuti ngaika ku chindimba 

57 'chi? Wambepesi wa'chakulungwa ni waFarisayo wala- 
mwile, kuti,nakumanya mundu kwali juelejo, akalanjile, 
kuti akamkamule. 

I 9 G a mowa msano na limo akanaiche pa- . 
saka, Yesu nekwika ku Betania, ku waliji 

Lazaro, jua wamjimwisye Yesu kwa wauwe. Nipo wa- 

2 mtelechele yakulya pelepo: Marta nekutumika; na- 
3 mbo Lazaro waliji jumo jua watemi kulya najo. Ma- 
ryamu menema watosile chipimo cha mauta ga nardo, 
ga gakusile mtengo, nekupakasya masajo ga Yesu, neku- 
pukuta masajo gakwe ni umbo syakwe : nyumba neku- 
4 gumbala ni mnunjilo wa mauta 'go. Nambo Yuda 
Iskarioti, juine jua wakulijiganya wakwe, jua sachimpe- 

5 leka, nekuti, Ligongo chichi gangasumika mauta agaga 
ni marupiya getika mianda jitatu, nekupegwa kwa wa 
6 ulanda? Ai watite ngati ligongo wakosyaga wa ula- 
nda; nambo ligongo waliji juawii, mkukola msaku ne- 

7 kujigala i yawichiche amomo. Yesu menema watite, 

Mumlecheje juamkongwe 'ju, pakuti agasalesye mpaka 
lyuwa lya uwilo wangu. Pakuti wa ulanda ali pampepe 8 
nomwe mowa gose; nambo uneji ngunumkola mowa 
gosepe. 

Liunjililyekulungwa lya wa Yahudi lyapikenemenema 9 
kuti waliji kweleko: nipo waiche, ngati ligongo lya 
Yesupe, nambo kuti ambone Lazaro nombe najo, jua 
wamjimwisye kwa wauwe. Nambo wambepesi wa'cha- 10 
kulungwa watawile lukumbi kutiambulaje Lazaro nombe 
najo; pakuti ligongo juelejo winji wa waYahudi waja- 11 
wile, nekumkulupilila Yesu. 

Kundawi liunjili lyekulungwa li lyaiche ku chindi- 12 
mba, po wapilikene kuti Yesu alimkwisa ku Yerusalemi, 
watosile nyambi sya akanjesa, nekopoka ku kumchinga- 13 
mila, nekugumila, Osana: juamjinichilwe juakwisa 

m'lina lya Ambuje, mchimwene jua Israeli. Yesu 14 
mkusimana kabulu kakanandi, nipo watemi pelepo; 
mpelaga chilembeche, Mkajogopa mwanache juamko- 15 
ngwe jua Zion: nale, Mchimwene juenu akwisa, achi- 
tamaga pa kanache ka bulu. Ai nganamanyilila waku- 16 
lijiganya pakutanda 'po: nambo pakwesyeche Yesi, pe- 
lepo nipo wakumbuchile kuti ayo yalembeche ya juelejo, 
kuti amtesile ayo. Liunjili menema, li lyaliji pampepe 17 
najo, po wawilasile Lazaro mwilembe 'mulanekumjimusya 
kwa wauwe, lyawalasile. Ligongo alili nombe nalyo liu- 18 
njili 'lyo lyajawile nekumchingamila, ligongo wapili- 
kene kuti atesile chimanyililo achi. WaFarisayo me- 19 
nema watite juine kwa juine, Nimlole kuti ngomkupa- 
kombola kandu; nale wa kusa'kuno wosepe akupita 
munyuma mwakwe. 

Nipo wapali waHelene wane wa welewo waiche ku 20 
kupopela ku chindimba : welewo menema waiche kwa 21 
Filipo, jua ku Betsaida wa m'Galilaya, nipo wambusisye, 
achitiji, Ambuje, tukusosa kumlola Yesu. Filipo nipo 22 
waiche nekumtagulila Andrea: Andrea nekwika, ni 
Filipo, nipo watagulile Yesu. Yesu nipo wajanjile ne- 23 
kuti, Katema kaiche, ka takwesyeche Mwanagwao mu- 
ndu. Chisimusimu'cho ngumti umwe, Lukagwaga 24 
lusongolo lua trigu mwitaka lukauwaga, lukutama lu- 
syene jika; nambo nakuuwa, lukusogola isogosi yejinji. 
Juakunonyelana ni umi wakwe akuujasa ; juakutinda- 25 
na ni umi wakwe kusa 'kuno sachiujigala mpaka ku umi 

26 wangamala. Nakundumichila mundu, akangagule une ; 
ku ndili kose, kweleko sachiwa juakutumika juangu 
nombe najo : nakundumichila mundu, Atati sachimchi- 

27 mbichisya. Sambano umi wangu ulasile; nipo tinjile 
uli? Atati, mungulupusye ku ndawi aji. Nambo ligo- 

28 ngo alili, une 'iiche ku ndawi aji. Atati, mkakwesye 
lina lyenu. Nipo lyáumile lilowe menema mwinani, 

29 Ndekulikwesya, nipo sinjilikwesya soni. Liunjili me- 
nema lyajimilaga nekulipikana, lyatite kuti, Kuli- 

30 ndima: wane watite, Mtenga umbelechetele. Yesu 
nekwanga nekuti, Lilowe alili nginiliika ligongo lya- 

31 ngune nambo ligongo lyenu. Auno utende 'uno no ku- 
lamula kwa kusa 'kuno: auno utende 'uno mchimwene 

32 jua kusa 'kuno tatyosyeche. None, nawaga nganya- 

33 kuche kutyoka pasi, tingautile wosepe kwangune. Ai 
nambo watite pakulanjila uuwe wakwe u tauwe nao. 

34 Liunjili menema lyamjanjile, Tupikene m'malamulo 
kuti Kristo akutama mowa gosepe: mkuti uli umwe, 
Mwanagwao mundu awajilwe kunyakuka? Mwanagwao 

35 mundu aju nduni? Yesu menema watite, Pasigele 
panåndi lilanguka lili penumwe. Mjendeje lilanguka 
lili chiwela, chitakumsimana chipi : juakwenda m'chipi 

36 ngakumanya kwakuja. Lilanguka lili chiwela mlikulu- 
pilile lilanguka, kuti muwe achiwana wao lilanguka. 

Ai awechete Yesu, nipo wajawile nipo walisisile. 

37 Nambo nachiwamuno watesile imanyililo yati "yoyo 
pameso pao, nganamkulupilila nambo; kuti liikanile 

38 lilowe lya Isaya mprofeti, li wawechete, 

“ Ambuje, wani apikanichisye utenga wetu ? 
Kwa nduni uunukuchile mkono wa Ambuje ?” 

39 Ligongo alili nganapakombola kupikanichisya, ligo- 
ngo pakuwa watite Isaya soni, 

40 “ Atekwatatalisya meso gao, atekwanonopesya 

mtima wao; 

Atakulola ni meso gao, atakumanya ni mtima 
wao, 

Atakupitikuka, 

Uneji ndakwakosya umi.” 

41 Ai watite Isaya, ligongo waweni lumbili luakwe; 

42 nipo wawechete ya juelejo. Natimuno iyoyo winji wa 
achakulungwa wamkulupilile ; nambo ligongo lya waFa- 

43 risayo nganajitichisya, atakuwinjika m'sunagogi : pakuti 

wanonyele lumbili lua wandu kupunda ni lumbili lua 
Mulungu. 

Yesu nipo wagumisile nekuti, Juakungulupilila uneji, 44 
ngakukulupilila uneji, nambo juelejo juandumile uneji. 
Juakundola une, akumlola juandumile. Uneji’iiche 45, 46 
lilanguka kusa 'kuno, kuti wana wose wakungulupilila 
une akasatama pa chipi. Nakupikana mundu ngani 47 
syangu akasikumbuchilaga, uneji ngongumlamulila : ` 
pakuti nginiika kwalamulila wa kusa 'kuno, nambo 
kwakulupusya wa kusa 'kuno. Juakungana uneji jua- 48 
ngapochela ngani syangu, akwete juine juakumlamulila : 
lilowe li naliwechete, lilyolyo tilimlamulile juelejo lyuwa 
lyakumalichisya. Ligongo nginimbecheta namsyene ; 49 
nambo Atati juandumile ambele lilamusi, i tingajile ni i 
tingawechete. Nipo ngumanya kuti lilamusi lyakwe 50 
no umi wangamala : i ngwiwecheta une menema, mpe- 
laga Atati watite kwangune, iyoyo nguwecheta. 

13 WE utende 'o akanaiche pasaka, Yesu mku- 

manyilila kuti ndawi jakwe jaiche ji tatyo- 
che kusa 'kuno pakwaula kwa Atati, mkunonyela 
wakwe waliji kusa 'kuno, awanonyele welewo mpaka 
kumbesi. Mkulyaga, Setani atekwinjila chile m’mtima 
mwa Yuda Iskarioti, mwanagwao Siman, kuti ampe- 
leche ni malindi, Yesw,achimanyililaga kuti Atati ampele 
yosepe m'yala yakwe, kuti aumile kwa Mulungu akwaula 
kwa Mulungu, wajimwiche ku mgonelo nekukwinda 
yakuwalila yakwe ; nekutola chakupukutila nekulitawa. 
Nipo wapungulile mesi m'mbale, nekutanda kusuka 
masajo ga wakulijiganya, nekugapukuta ni chakupuku- 
tila chi walitawile nacho. Nipo waiche kwa Siman 
Petro. Nipo wamtite, Ambuje, ana mkusuka masajo 
gangu? Yesu nekwanga nekumti, | ngutenda.’i ngo- 
mkumanyilila sambano; nambo tum'manyilile panyuma 
'pano. Petro nekumti, Mkosomsuka kose masajo gangu.. 
Yesu nekumjanjila, Ngamsukaga, ngumkola kandu 
pampepe none. Siman Petro nekumti, Ambuje, ngati 
masajo gangupe, nambo yala yangu ni mtwe wangu 
nombe nao. Yesu nekumti, Juamjoje juangasowa 10 
akawe kusuka masajo gakwe, nambo ali juamlenjesye 
kosepe: umwe muli walenjesye, nambo ngati wosepe. 
Pakuti wam'manyilile jua tampeleche ni malindi; 11 
menema watite ngunumba wosepe walenjesye. 

12 Po wasuchile menema masajo gakwe, nekutola yaku- 
liunichila yakwe nekutama soni, nipo watite, Ana mku- 
13 manyilila i nimtesile? Mkungolanga une, Mjiganyo, 
ni, Ambuje: ni mkuti 'chenene; pakuti ndi uneji. 
14 Nawaga uneji, Ambuje ni Mjiganyo, nimsuchile masajo 
genu, nomwe wakwe mbajilwe kusukana masajo genu. 
15 Pakuti nimpele chisyasyo, kuti mkatendeje nomwe 
16 wakwe mpela une nimtesile 'mwe. Chisimusimu'cho 
ngumti umwe, Kapolo ngakupunda ni mbujegwe; na- 
17 muno juamtumwe ngakupunda ni juamtumile. Na- 
mkwimanyilila ai, muli wakukondwa umwe namkwite- 
18 nda ai. Ngonguwelecheta ya umwe wosepe: une 
ngwamanya wa nawasagwile: nambo kuti malembo 
gaikanile, Juakulya mkato wangu anyakulile une chi- 
19 ndende chakwe. Panyuma'pano ngumtagulila nkini- 
chiiche, kuti, pe tichiiche 'po, mkapikanichisye kuti 
20 ndi uncji. Chisimusimu'ccho ngumti umwe, juaku- 
mpochela jua ngumtuma, akumbochela uneji; juaku- 
mbochela uneji, akumpochela juandumile uneji. 
21 Yesu po watite ai, wapwelele mu msimu, nekuwe- 
cheta, nekuti, Chisimusimucho ngumti 'mwe, kuti 
22 jumo juenumwe sachimbeleka ni malindi. Wakuliji- 
ganya nekulolelanaga, achiwanichisyaga jua wagambaga. 
23 Wapali pakulila 'po, achigonaga pa mtima pa Yesu, 
Juine jua wakulijiganya wakwe jua wamnonyele Yesu. 
24 Siman Petro menema nekumkodola, nekumti, Msale jua 
25 akwamba 'jo. Juelejo mkwinama, we utende 'o, pa 
26 mtima pa Yesu, nekumti, Ambuje, ana wani? Yesu 
menema wajanjile, No jueleju, jua tinimpambile mbamu, 
nekumpa. Mkujipamba mbamu, nekujitola nekumpa 
27 Yuda, mwanagwao Siman Iskarioti. Panyuma pa 
mbamujo, nipo wajinjile Setani m’juelejo. Yesu 
menema wamtite, I mkutenda 'yo, mkatendeje chitema. 
28 Nipo nganapagwa wagonaga kulya wamanyilile ligongo 
29 lyakwe ambelechetele. Pakuti wane wapelaga, ligo- 
ngo pakuwa wajigele msaku Yuda, kuti Yesu wamtite, 
Mkasume indu yakutusowa pa chindimba ; namuno, 
30 akapeleche kandu kwa wa ulanda. Mkupochela mbamu, 
juelejo nekukopoka papopo : we utende 'o no chilo. - 
31 Pe wakopweche menema, Yesu nekuti, Sambano 
akwesyeche Mwanagwao mundu : Mulungu nekwesyeka 
32 najo; Mulungu nipo sachimkwesya mwa msyene, nipo 

sachimkwesya msyene papopo. Twanache, pasigele 33 
panandi ndili pampepe nomwe. Somchisosa une: mpe- 
laga natite kwa wa Yahudi, Ku nguja uneji, umwe 
ngomkupaichila kweleko; ni 'yoyo ngumti sambano. 
Lilamulo lya sambano ngumpa, kuti mkanonyelane; 34 
mpelaga nimnonyele umwe, kuti nomwe wakwe mka- 
nonyelane. Mwelemo wosepe sachimanyilila kuti umwe 35 
muli wakulijiganya wangu, nawaga mkunonyelana. 

Siman Petro nekumti, Ambuje, ana kwapi mkuja ? 36 
Yesu nekwanga, Ku nguja 'ko ngomkupakombola ku- 
ngagula sambano; nambo somchikagula kanyuma. 
Petro nekumti, Ambuje, ligongo chichi ngongupako- 37 
mbola kumkagula umwe sambanoji? Tingamjasile 
umwe umi wangu. Yesu nekwanga, Ana tumunyasile 38 
une umi wenu. Chisimusimu'cho, ngumti umwe, Ta- 
mbala ngasatongola, mpaka po tumungane katatu. 

1 4 KASAPWELELA mtima wenu: mkumkulu- 
pilila Mulungu, mungulupilile none juakwe. 
M'nyumba mwa Atati wangu mwana ikolosa yejinji; 2 
ikawa iyoyo, ningamtagulile; ligongo ngwaula kumpa- 
nganichisya 'mwe liuto. Nanyaulaga nekumpangani- 3 
chisya liuto, ngwisa soni, nipo tingampochele 'mwe 
kwangune; ku ndili une, kuti nomwe wakwe mbe 
kukoko. Ku nguja une 'ko, litala lyakwe mkulima- 
nyilila. Tomaso nekumti, Ambuje, ngunutumanya ku 
mkuja 'ko; ana uli tukumanya litala lyakwe? Yesu 
nekumti, Uneji no litala, ni umbone, ni umi: ngapali 
wakwisa kwa Atati nambo mwangune. Mungama- 
nyilile une, mungamanyilile Atati wangu nombe najo : 
panyuma 'pano mkum'manya juelejo, nipo mumbweni. 
Filipo nekumti, Ambuje, mtulosye Atati, nipo tuji- 
kwite. Yesu nekumti, Ana ndemi pampepe nomwe 
mowa gati 'ii, nipo ngomkumanya uneji, Filipo ? jua- 
mbweni uneji ambweni Atati; ana ùli mkuti, mtulosye 
Atati? Ana ngomkupikanichisya kuti une ndili mwa 10 
Atati, ni Atati ali mwangune ? malowe ga nguwelecheta 
kwenumwe ngongugawelecheta namsyene ; nambo Atati 
juatamaga mwangune akutenda masengo gakwe. Mu- 11 
mbikanichisye kuti une ndili mwa Atati, ni Atati ali 
mwangune; ikawaga iyoyo mumbikanichisye ligongo 
lyakwe masengo 'go. Chisimusimu'cho, ngumti umwe, 12 
Juakungulupilila, masengo ga ngugatenda une, sachi- 

tenda nombe najo: ni gamakulungwa ni gelego sachi- 
13 gatenda; ligongo ngwaula une kwa Atati. Yana yose 
i somchijuga m'lina lyangu, ai sinjitenda, kuti akwe- 
14 syeche Atati m'Mwanagwao. Namkunyuga kandu 
15 m'lina lyangu sinjikatenda. Namkunonyela une, tu- 
16 mpikane malamulo gangu. Nipo sinjimbusya Atati, 
nipo sachimpa Ngoswe juine, kuti awe pampepe nomwe 
17 ku ndala syose, Msimu wa umbone; wangapakombola 
kumpochela wa kusa 'kuno; ligongo pakuwa wanga- 
mlola, wangam'manya: umwe mkum'manya; ligongo 
18 akutama pampepe nomwe tawe mwenumwe. Ngisini- 
19 mleka umwe wawina: ngwisa kwenumwe. Pasigele 
panandi, wa kusa 'kuno ngasambona une soni ; nambo 
umwe mkumbona une: ligongo une ngwete umi, 
20 nomwe wakwe somkole umi. Lye lyuwa 'lyo tum'ma- 
nyilile kuti une ndili mwa Atati wangu, nomwe mwa- 
21 ngune, noneji mwenumwe. Juakwete malamulo gangu 
juakugakumbuchila, juelejo no juakunonyela une; jua- 
kunonyela une sachinonyelwa ni Atati wangu, nipo 
22 sinjimnonyela, nipo sinjililosya kwa juelejo. Yuda 
(nganawa Iskarioti) nekumti, Ambuje, chiwoneghe 
chichi, chati somchililosya kwetuwe, ngati kwa wa kusa 
23 kuno. Yesu nekwanga nekumti, Mundu nakunonyela 
une, sachikumbuchila lilowe lyangu : Atati wangu nipo 
sachimnonyela, nipo sutuchiika kwa juelejo nekutami- 
24 lisya najo. Juanganonyela uneji ngakukumbuchila 
malowe gangu: lilowe li mkulipikana nginiliwa lya- 
ngune, nambo lya Atati juandumile une. 
25 Ai mbelechete kwenumwe ndili chiwela nomwe. 
26 Nambo Ngoswe, Msimu Waswela, jua sachimtuma Atati 
m'linalyangu,juelejo sachimjiganya,nekumkumbuchisya 
27 yosepe i namtite. Mtendele ngumlechela umwe; mte- 
ndele wangu ngumpa umwe: ngumpa umwe ngati 
mpelaga akumpa wa kusa kuno. Ukasapwelela mtima 
28 wenu, ukajogopa. Mpikene kuti namtite, Ngwaula, nipo 
ngwisa kwenumwe. Munganonyele une, mungasechelele 
ligongo ngwaula kwa Atati: ligongo Atati apundile 
29 none. Sambano nimtagulile nkinichiiche, kuti mkapi- 
30 kanichisye po tichiiche 'po. Ngimbelecheta yejinji 
nomwe soni, pakuti akwisa asyene kusa 'kuno: ngana- 
31 kola kandu none; nambo kuti akamanyilile wa kusa 
'kuno, kuti ngumnonyela Atati, nipo yati mpela anda- 

mulile Atati, ngutendaga iyoyo. Jimukani, tutyoche 
apanopano. 
Ji a) ak no mpelesi usyesyene, Atati wangu no 
juakulima. Nyambi syosepe sya mwangune 2 
syangasogola, akasityosya : syosepe syakusogola akusi- 
kolosya, kuti sipunde kusogola. Sambano umwe muli 3 
wakolosye, ligongo lilowe li mbechete kwenumwe. Mta- 4 
meje mwangune, none mwenumwe. Mpelaga luambi 
luangasogola lusyene, lukatamaga mu mpelesi; iyoyo 
"mwe ngomkupakombola akawe mkatame mu mpelesi. 
Uneji no mpelesi, umwe no nyambi: juakutama mwa- 5 
ngune, none mwa’jojo, jujojo akusogola yejinji ; panga- 
pagwa une ngomkupakombola kutenda kandu. Akata- 6 
meje mundu mwangune akutyoswa mti luambi, neku- 
nyala; nipo akwaunganya, nekwaponya ku moto, nipo 
apile. Namkutama mwangune, nakutama malowe ga- 7 
ngu mwenumwe, i mkusosa mkajuje, nipo siichimtende- 
chela. Mwelemo nekweseka Atati wangu, mwakuti 8 
mkasogoleje yejinji; nipo somchiwa wakulijiganya wa- 
ngu. Mpelaga Atati anonyele une, none juakwe nimno- 9 
nyele umwe: mtameje m'chinonyelo changu. Namku- 10 
kumbuchila malamulo gangu, somtame m'chinonyelo 
changu; mpelaga une ngumbuchile malamulo ga Atati 
wangu, nekutama m'chinonyelo chakwe. Ai mbele- 11 
chete kwenumwe, kuti lukondwa luangu luwe mwe- 
numwe, lukondwa luenu lugumbale. Alili no lilamusi 12 
lyangu, lyati mnonyelaneje, mpelaga nimnonyele umwe. 
Wandu nganakola chinonyelo chachikulungwa na 'chichi, 13 
chati mundu awajasilile achambosanga wakwe umi 
wakwe. Umweji no achambosanga wangu, namkutenda 14 
i nimlamulile. Panyuma 'pano ngengumta umwe achi- 15 
kapolo; ligongo kapolo juangamanyilila chakutenda 
mbujegwe: nambo nimtele umwe achambosanga; li- 
gongo yosepe i napilikene kwa Atati wangu nim'manyisye 
umwe. Umwe ngunumsagula une, nambo une namsa- 16 
gwile umwe, nipo namkolasile, kuti mkajaule mkasogole, 
isogosi yenu ikatameje : kuti ampe yosepe 1 tumjuje kwa 
Atati m'lina lyangu. Ai ngumlamulila, kuti mkanonye- 17 
lane. Nakutindana nomwe wa kusa 'kuno, mkumanya 18 
kuti atindene none, akanatindane nomwe. Nimbaga 19 
umwe wa kusa 'kuno, wa kusa 'kuno anganonyele wakwe; 
nambo ligongo ngunumba wa kusa 'kuno, nambo namsa- 

gwile pa wa kusa 'kuno, menema wa kusa 'kuno akuti- 

20 ndana nomwe. Mkakumbuchile lilowe li namchite, 

Kapolo juangapunda ni mbujegwe. Na'sawisye une, 

sachimsausya nomwe wakwe; nakumbuchile lilowe lya- 

21 ngu, sachikumbuchila lyenumwe nembe nalyo. Nambo 

ai yosepe sachimtendela umwe ligongo lya lina lyangu, 

22 pakuwa ngakumanya juandumile’jula. Ngaikaga, nga- 

welechetaga kwa welewo, ngakanakola ulemwa: nambo 

23 sambano nganakola kulisala kwa ulemwa wao. Juaku- 

tindana none, akutindana ni Atati wangu nombe najo. 

24 Ngatendaga pakati pao masengo gangatenda wane, nga- 

kanakola ulemwa ; nambo sambano atekutuwona, nekuti- 

25 ndana none ni Atati wangu. Nambo, kuti likaikanile 

lilowe lyalembile m'malamulo gao, Atindene none kwa- 

26 ngali ligongo. Nambo po sachiika Ngoswe, jua sinji- 

mtumila umwe kuuma kwa Atati, Msimu wa umbone 

u wakopweche kwa Atati, juelejo sachiwalanga ya uneji : 

27 nomwe wakwe somchiwalanga, ligongo mtemiji pampepe 
none chitandilile pakutanda. 

2 16 Aa! nimbelechetele kuti mkakuwala. Sachimko- 

posya m'masunagogi: elo, katema kakwisa 

kati juana juose akumbulaga tachiganisya kuti akupele- 

3 ka kwa Mulungu mtumichilo. Ai sachitenda ligongo nga- 

4 namanya Atati namuno uneji. Nambo ai nimbeleche- 

tele umwe, pakwika katema kakwe kuti mwikumbuchile, 

kuti une namtagulile umwe. Ai nginimti umwe paku- 

5 tanda, ligongo naliji pampepe nomwe. Nambo sambano 

ngwaula kwa juandumile 'jula ; ngapali juenumwe jua- 

6 kuusya 'ne, Ana mkuja kwapi ? Nambo ligongo mbele- 

chete ai kwenumwe, chanasa chigumbele mu mtima 

7 mwenu. Nambo ngumtagulila umwe umbone: Kuku- 

mtendela 'chenene kuti ngajaule: pakuti ngajaulaga, 

Ngoswe ngaika kwenumwe ; nambo nakwaula ’ne, sinji- 

8 mtuma juelejo kwenumwe. Juelejo, po sachiika 'po, 

sachasusa wa kusa 'kuno ya ulemwa, ni ya chigolochelo, 

9 ni ya kulamula: ya ulemwa, ligongo nganangulupilila 

10 'ne; ya chigolochelo ligongo ngwaula kwa Atati, nomwe 

11 wangambona une soni; ya kulamula, ligongo msyene 

12 kusa 'kuno alamulilwe. Ndili chiwela chikolele yejinji 

i tinjile kwenumwe, nambo ngomkupakombola kwipika- 

13 nila sambano. Juelejo nambo, Msimu wa umbone, po 

sachiika, sachimlongolela umwe ku umbone wosepe 'o: 

pakuti ngawelecheta ya msyene; nambo yana yose i 
sachipikana, aż sachiwelecheta nipo sachimsalila umwe i 
tiiche 'yo. Sachingwesya une : ligono sachitola yangune, 14 
nekumsalila umwe. Yana yose yakwete Atati no yangu : 15 
menema natite, kuti, Akutola yangu, nipo sachimsalila 
umwe. Panyuma panandi, nipo ngusumbona 'ne soni; 16 
panyuma panandi soni, nipo somchimbona 'ne. Wane 17 
wa wakulijiganya wakwe menema watite juine kwa juine, 
Ana chichi achi chakuti kwetuwe, Panyuma panandi nipo 
ngomkumbona 'ne; panyuma panandi soni nipo somchi- 
mbona 'ne: ni, Ligongo ngwaula kwa Atati? Watite 18 
menema, Ana chichi chakuti, Panyuma panandi ? Ngu- 
nutumanya chakuti. Yesu nipo wamanyilile kuti waso- 19 
saga kumbusya, nipo watite, Ana mtenda kuusyana achi- 
chi, chati natite 'ne, Panyuma panandi, nipo ngomku- 
mbona, panyuma panandi soni nipo somchimbona 'ne? 
Chisimusimu'cho, ngumti umwe, kuti somchilila neku- 20 
tenda malilo, nambo wa kusa 'kuno sachisechelela: so- 
mchikola kulila m'mtima, pambo kulila kwenu tikuchi- 
syuka, nekuwa lukondwa. Juamkongwe juakuwelekaga 21 
akulila m'mtima, ligongo kaiche katema kakwe ; nambo 
pakupagwa mwanache, ngakukumbuchila kulaga soni, 
ligongo lukondwa luati apagwile mwanache juamlume 
kusa 'kuno. Sambano menema mwe mkulila m'mtima : 22 
nambo sinjimlola soni, mtima wenu nipo tiusechelele, 
lukondwa luenu ngapali wakumtyochesya. Lye lyuwa 23 
"Iyo ngusumbusya une kandu. Chisimusimu'cho ngumti 
umwe, Namkumjuga Atati kandu, sachimpa m'lina lya- 
ngu. Mpakasambano,ngunumjuga kandu m'lina lyangu: 24 
mkajuje nipo somchipochela kuti lukagumbale lukondwa 
luenu. 

Ai nimbelechetele "mwe mu itagu : katema kakwisa 25 
ka ngimbechėta soni kwenumwe mu itagu, nambo 
sinjimtagulila yemanyiche kwa Atati. Lye lyuwa 26 
lyo somchijuga mlina lyangu : nipo ngengumti, kuti 
sinjimbuchisya umwe Atati ; pakuti Atati msyene aku- 27 
mnonyela, ligongo mtekunonyela 'ne nekupikanichisya 
kuti nakopweche kwa Atati. Nakopweche kwa Atati, 28 
nyisile kusa kuno: soni, ngutyoka kisa kuno, nekwaula 
kwa Atati. Wakulijiganya wakwe nekuti, Nale, sambano 29 
mkuwelecheta 'chenene, ngomkuwelecheta itagu. Sa- 30 
mbano tukumanya kuti "mwe mkumanya yosepe, ngo- 

mkusowa juine kuti ambusye : pelepo tukupikanichisya 

31 kuti mwakopweche kwa Mulungu. Yesu nipo waja- 

32 njile, Ana mkupikanichisya sambano? Nale, katema 
kakwisa, elo, kaiche, ka tumpwilinganiche, wosepe ku 
yakweyakwe, nekundeka une jika: nginimba jika nambo, 

33 ligongo Atati ali pampepe none. Ai mbelechete kwe- 
numwe, kuti mkoleje mtendele mwangune. Kusa’kuno 
somchikola chisausyo : nambo msechelele : une mbundile 
ni wa kusa 'kuno. 


17 A! awelechete Yesu: mkunyakula meso gakwe 
kwinani, nekuti, Atati, katema kaiche ; mka- 
mkwesye Mwanagwenu, kuti akamkwesye umwe Mwa- 
2 nagwenu: mpelaga mwampele ulamusi wa pa iilu yo- 
sepe, kuti yosepe 1 mwampele akapeleche ku yelei 
3 umi wandala. Au no umi wa ndala, wati am'manye 
umwe Mulungu juambone jumwepe, ni juelejo jua mwa- 
4 mtumile, Yesu Kristo. Une nimkwesisye umwe pasi 
= 'pano, 'masile masengo ga mumbele ngagapanganye. 
5 Sambano mungwesye une, Atati, ni lumbili 'lula lu 
6 nalukwete nomwe ikiniiche ya kusa 'kuno. Une na- 
lilosisye lina lyenu kwa wandu wa kusa 'kuno wa 
mwambele : wenu waliji, nipo mwambele uneji; nipo 
7 wakumbuchile lilowe lyenu. Sambano akumanya kuti 
8 yana yose i mumbele ili yakuuma kwenumwe : ligongo 
malowe ga mwambele napele welewo ; nipo wapochele, 
nekumanyilila 'chenene kuti naumile kwenumwe, nipo 
9 wapikanichisye kuti umwe mwandumile. Ngwajujila 
welewo: ngengwajujila wa kusa 'kuno, nambo welewo 
10 wa mumbele 'wo; ligongo pakuwa wenu: yosepe ya- 
ngune no yenumwe, yenu no yangune : nipo ngweseche 
11 nayo. Nginimba chiwela kusa 'kuno, awawa ali kusa 
'kuno, nipo ngwisa kwenumwe. Atati Waswela, mka- 
wasalasye welewo m'lina lyenumwe li mumbele, kuti 
12 awe jumwepe mpelaga uwe. Pe naliji pampepa nawo 
'po, nawasalachisye m'lina lyenumwe li mumbele: nipo 
nawalindilile, nipo ngapali jua welewo juajonasiche 
akawe mwanagwao lujonasiko; kuti gakaikanile ma- 
13 lembo. Nambo sambano ngwisa kwenumwe; ai ngu- 
welecheta kusa 'kuno, kuti akoleje lukondwa luangu 
14 lualuikanile mwa achimsyene. Napele lilowe lyenu ; 
wa kusa 'kuno atindene nawo, ligongo nganawa wa kusa 
15 'kuno, mpelaga uneji nginimba jua kusa 'kuno. Nge- 

ngumjuga kuti mkawatyosye kusa 'kuno, nambo kuti 
mkawasalachisye ku yakusakala. Nganawa wa kusa- 16 
'kuno mpelaga une nginimba jua kusa 'kuno. Mkawa- 17 
swejesye m'umbone; lilowe lyenu no umbone. Mpelaga 18 
mwandumile kusa 'kuno, iyoyo nawatumile kusa 'kuno. 
Ligongo lyao nipo naliswejesye, kuti welewo nombe 19 
nawo akaswejeswe m'umbone. Ngongwajujila awawape, 20 
nambo welewo nombe nawo wakungulupilila ligongo li-. 
lowe lyao ; kuti welewo wosepe awe wamo; mpela umwe, 21 
Atati, muli mwangune, none mwenumwe, kuti welewo 
nombe nawo awe mwetuwe : kuti wa kusa 'kuno apika- 
nichisye kuti umwe mwandumile. Lumbili lu mu- 22 
mbele une nipo napele welewo; kuti awe wamo mpe- 
laga uwe tuli wamo; une mwa welewo, nomwe mwa- 23 
ngune, kuti amalichiche mwa jumo; kuti amanyilile wa 
kusa 'kuno kuti umwe mwandumile, nekwanonyela 
welewo mpela mwanonyele une. Atati, wa mwambele, 24 
ngusosa, kuti, ku ndili une, welewo nombe nawo awe 
pampepe none; kuti alole lumbili luangu, lu mumbele: 
ligongo mwanonyele une, nkiniitawilwe ya kusa 'kuno. 
'Mwe Atati wakugoloka, wa kusa 'kuno nganam'manya 25 
umwe nambo une nam'manyilile ; awa nipo wamanyilile 
kuti umwe mwandumile; nipo namanyichisye awa lina 26 
Iyenu, nipo tingamanyichisye, kuti chinonyelo chi mwano- 
nyele une nacho chiwe mwa awawa, none mwa awawa. 
18 E wawelechete Yesu gelego, nipo wakopweche 

ni wakulijiganya nekomboka kasulo Kidron, 
kwaliji mgunda, nipo wajinjile amomo, msyene ni waku- 
lijiganya wakwe. Yuda juampeleche ni malindi jjula, 2 
nipo wamanyilile peuto'po, ligongo kawili kawili aiche 
kweleko pampepe ni wakulijiganya wakwe. Yuda 3 
menema, mkupochela likuga lya asikari ni achikapitao 
wa kwa wambepesi wa'’chakulungwa ni waFarisayo, 
nekwika kweleko ni nyali ni simuli ni mapanga. Yesu 4 
menema, mkumanyilila yosepe i tiimtendechele, neko- 
poka, nekwati, Ana mkusosa nduni? Nipo wamja- 5 
njile, Yesu jua ku Nazareti. Yesu nekwati, Une. Yuda 
nombe najo juampeleche 'jula wajimaga pampepe nawo. 
Po watite menema, Une, nipo wapite kunyuma, neku- 
gwa pasi. Menema wausisye soni, Ana mkusosa nduni ? 
Nipo watite, Yesu jua ku Nazareti. Yesu nekwanga, 
Namtagulile kuti, Une: namkusosa 'ne menema, mka- 

9 jausye awawa: kuti liikanile lilowe li wawelechete, Jua 

10 welewo wa mumbele ngininyasa jumo. Siman Petro 
menema juakwete lupanga nekuswekula, nekumputa 
kapolo jua juambepesi juamkulungwa, nekusichita 
lipilikanilo lyakwe lya kumlyo. Lina lya kapolo'jo 

11 no Malkus. Yesu menema wamtite Petro, Mkasweche 
lupanga mwigonelo mwakwe: mgao wambele Atati, 
.angati tingang'we ? 

12 Likuga 'lyo ni kapitao juamkulungwa, ni achikapitao 
wa waYahudi, nipo wamkamwile Yesu, nekumtawa, 

13 nekumjigalila kaje kwa Anna; pakuti waliji akwegwao 
Kayafa, jualiji juambepesi juamkulungwa che chaka 

14’cho. Kayafa no juejula juapele waYahudi lipungu 
kuti kwambone kwauwila wandu mundu jumo. 

15 Siman Petro nipo wamkagwile Yesu, ni juakulijiganya 
juine. Juakulijiganya juine 'Jo wamanyiche pa juambe- 
pesi juamkulungwa, nipo wajinjile ni Yesu ku nganya 

16 kwa juambepesi juamkulungwa ; nambo Petro waji- 
maga pa mlango pasa. Juakulijiganya juine 'jo juama- 
nyiche pa juambepesi juamkulungwa, nipo wakopweche 
nekuwelecheta ni jualindililaga pa mlango, nekumji- 

17 njisya Petro. Mwali Jo jualindililaga pa mlango wa- 
mtite Petro, Ananomwe wakwe jua wakulijiganya wakwe 

18 ajuju? Nekuti, Nginimba’ne. Achikapoloniachikapitao 
nipo wajimaga, atekupanganya moto wa makala; ligongo 
pakuwa mbepo; nipo walijotesyaga : Petro nombe najo 
waliji pampepe nawo, achijimaga achilijotesyaga. 

19 Juambepesi juamkulungwa menema wambusisye 
Yesu ya wakulijiganya wakwe ni kwiganya kwakwe. 

20 Yesu nipo wamjanjile, Mbelechete m'meso kulola kwa 
wa kusa 'kuno; najigenye mowa gosepe m’masunagogi, 
ni m'nyumba ja mbepesi, mwakusongana waYahudi 

21 wosepe; pa chisyepela nginimbecheta kandu. Ligongo 
chichi mkumbusya une ? mkausye welewo wambilikene, 

22 i nawechetele'yo; welewo akumanyilila i natite 'yo. Po 
watite sai, juine jua achikapitao juajimilaga wampu- 
tile Yesu litemba, nekuti, Ana mkumjanjila juambepesi 

23 juamkulungwa iyoyo? Yesu nekumjanjila, Naga 
nimbechetaga chakusakala, mkawalanje ya chakusa- 

kala: nambo naga chambone, mkumbutila chichi ? 

24 Anna menema wamtumile juamtawe kwa Kayafa jua- 


mbepesi juamkulungwa. 

Siman Petro nipo wajimaga nekulijotesyaga. Me- 25 
nema wamtite, Ana nomwe wakwe jua wakulijiga- 
nya wakwe? Nipo wakanile, nekuti, Nginimba ’ne. 
Juine jua achikapolo wa juambepesr juamkulungwa, 26 
juakuwa mlongogwe juelejo, lipilikanilo lyakwe asichite 
Petro, nekuti, Angati nambweni pampepe najo mu 
mgunda mula? Petro menema wakanile soni: papopo 27 
tambala nekulila. 

Nipo wamjigalile Yesu menema kwa Kayafa pakwi- 
njila m'nganya: kwaliji kundawipe: achimsyene nga- 28 
najinjila m'nganya atakutendeka usakwa, nambo akalye 
pasaka. Pilato menema awakopochele, nekuti, Chichi 29 
mkumbelechetela ajojo? Nipo wajanjile nekumti, Ajojo 30 
akawaga juakutenda yakusakala, ngukunutumpeleka 
kwenumwe. Pilato menema watite, Mkamtole mwa- 31 
chimsyene, mkamlamulile mwakulingana ni malamulo 
genu. WaYahudi nekumti, Ngeikomboleka kuti uwe 
tukambulaje mundu: kuti likaikanile lilowe lya Yesu, 32 
lyawechete pakulanjila uuwe wakwe u tauwe nao. 

Pilato wajinjile menema soni m'nganya 'mo, neku- 33 
mbilanga Yesu nekumti, Ana umwe no mchimwene jua 
waYahudi? Yesu nekwanga, Ana mkuti iyoyo mwa- 34 
syene, kanga wane wamtbagulile ya une? Pilato ne- 35 
kwanga, Ana uneji no mYahudi? Lukosyo luenu ni 
wambepesi wachakulungwa ampeleche umwe kwa- 
ngune: ana mtesile chichi? Nekwanga Yesu, Uchi- 36 
mwene wangu ngunuwa wa kusa 'kuno; ungawe uchi- 
mwene wangu wa kusa 'kuno, achikapitao wangu anga- 
menyene, kuti ngasapelekwa kwa waYahudi: nambo 
sambano uchimwene wangu ngunuwa wa pepano. Pilato 37 
menema wamtite, We utende 'o ana "mwe no mchi- 
mwene? Yesu nekwanga, Mkuti une no mchimwene. 
Achi mbagwilile, achi 'ichile kusa 'kuno, kuti ngawa- 
lanje ya umbone. Wosepe wa umbone akupikana lilowe 
lyangu. Pilato nekumti, Umbone no chichi ? 38 

Po watite sai, nipo wakopochele kwa waYahudi 
soni, nekwati, Ngonguwona ulemwa wose mwa 'jojo. 
Nambo msyungu mkwete, wati ngamgopolele jumo pa 39 
pasaka: ana mkusosa menema kuti ngamgopolele 
Mchimwene jua waYahudi? Wagumisile menema soni, 40 
Ngati ajojo, nambo Baraba. Baraba nipo waliji jua 
chikwaku. 

JI 0 ILATO menema nekumtola Yesu nekumkwita. 
2 Asikari nekuluka lisanda lya miwa, nekuwika 
pamtwe pakwe, nekumbwecha m'chakuwalila chachi- 
3 chejeu; nipo wamyichile, nekuti, Kwambone, Mchi- 
mwene jua waYabudi! nipo wamputile ni mipichi. 
4 Pilato nipo wakopweche kusa soni, nekwati, Nale, 
ngumjigalila aju kusa, kuti mkamanye ngenguwona 
5 ulemwa wose mwa 'jojo. Yesu menema wakopweche 
achiwalaga lisanda lya miwa, ni chakuliunichila chachi- 
6 chejeu. Pilato nekwati, Nimlole, mundu! Menema pe 
wambweni wambepesi wa'chakulungwa ni achikapitao, 
nipo wagumisile kuti, Mkampachiche, Mkampachiche. 
Pilato nekwati, Mkamtole mwachimsyene, mkampa- 
7 chiche: pakuti ngenguwona ulemwa mwa juelejo. Wa- 
Yahudi nipo wamjanjile, Tukwete lilamusi, ni lilamusi 
'Iyo akuwajilwa kuuwa, ligongo walitesile msyene Mwa- 
8 nagwao Mulungu. Pilato po wapilikene menema ngani 
9 'jo, nipo wapundile kogopa; nipo wajinjile m'nganya 
soni, nekumti Yesu, Ana mbumile kwapi? Nambo Yesu 
10 nganamjanga. Pilato menema wamtite, Ana ngomku- 
welecheta kwangune ? ana ngomkumanya kuti ngwete 
ulamusi wakumgopola, nipo ngwete ulamusi wakumpa- 
11 chika? Yesu nekumjanjila,” Ngukunumkola ulamusi 
wa pangune, ukaweje wapegwile kwenumwe wakuuma 
kwinani: menema juambeleche une kwenumwe apu- 
12 ndile kulemwa. Pelepo nipo wasosaga Pilato kumgo- 
pola: nambo waYahudi wagumisile kuti, Namkumgo- 
pola ajojo, ngunumba ambosanga wakwe Kaisari: juana 
Juose akulitenda mchimwene akumbelechetela Kaisari. 
13 Mkupilikana Pilato malowe ago, nigo wamkopwesye 
Yesu, nekutama pa chitengu cha magambo pa malo 
14 lina lyakwe Luwala, nambo m'chiHebrai, Gabatha. We 
utende 'o no Chipanganichisyo cha Pasaka: ndawi 
jakwe no ja msano najimo. Nipo watite kwa wa Yahudi, 
15 Nale mchimwene juenu! Wagumisile menema, Atyosye, 
atyosye, mkampachiche. Pilato nekwati, Ana ngampa- 
chiche mchimwene juenu? Wambepesi wa'chakulu- 
ngwa nekwanga, Ngunutukola mchimwene akawe Kai- 
16sari. Nipo ampeleche kwa welewo menema kuti 
ampachiche. 
17 Nipo wam:'osile Yesu menema nekumkwita: nipo 
wakopweche achijigalila mgomba wakwe, kuja kwiuto 

lina lyakwe, Liuto lya chikalakasa, lina lyakwe m'chi- 
Hcbrai, Golgotha; pelepo wampachiche Yesu, ni wawili 18 
wane pampepe najo, ni kwine ni kwine, pakati pana 
Yesu. Pilato nekulemba chakusalila nombe nacho, 19 
nekuchiwika pa mgomba'po. Nipo chalembelwe, YESU 
JUA KU NAZARETI, MCHIMWENE JUA WAYAHUDI. Cha- 20 
kusalila 'cho menema wachiwalasile wajinji wa wa- 
Yahudi: ligongo po wampachiche Yesu no pakuwandi- 
kana ni musi: nipo chalembelwe m'chiHebrai, m'chi- 
Rumi ni m'chiHelene. Wambepesi wa'chakulungwa 21 
menema wamtite Pilato, Mkalemba, Mchimwene jua 
wa Yahudi; nambo, kuti watite, Uneji ndili Mchimwene 
jua waYahudi. Pilato nekwanga, Chi nembile, ne- 22 
mbile. 

Asikari menema po wampachiche Yesu, nekutola 23 
yakuliunichila yakwe, nekupapula pacheche, msikari 
Juine pakwe juine pakwe; ni malaja nombe nago : ma- 
laja 'go nipo galiji gangali mbota, gamagombe penani 
pakwe ni posepe. Watite menema juine kwa juine, 24 
Tukasagapapula, nambo tugalondolele chisango, kuti 
gawe gacheni : kuti gaikanile malembo gakuti, 

“ Agawenye nachimsyene yakuliunichila yangu, 
Malaja gangu wagalondolele chisango.” 

Asikari menema watesile aii. Nambo wajimilaga pa 25 
mgomba wa Yesu achikulugwe ni mpwakwe achiku- 
lugwe, Maryamu msonogwe Clopa, ni Maryamu Magda- 
lene. Mkumbona Yesu menema achikulugwe, nijuaku- 26 
lijiganya achijimilaga, jua wamnonyelaga, nipo wamtite 
achikulugwe, Juamkongwe, nimlole, mwanagwenu ! 
Nipo wamtite juakulijiganya 'jo, Nimlole, mchikulu- 27 
gwenu! Chitandilile ke katema 'ko juakulijiganya 'jo 
wamjigalile kuja najo kumangwao. 

Panyuma pakwe Yesu, mkumanyilila kuti yosepe 28 
itesile kumala, kuti limale lilembo, nipo watite, Jingwete 
njota. Chapali chachitamiche pelepo chiwiga chachi- 29 
gumbale chinyung'unyung'u: nipo wawisile sifongo 
jajigumbale chinyung'unyung'u pa husopo, nekujiwika 
pakamwa pakwe. Mkupochela Yesu menema chinyu- 30 
ng'unyung'u'cho, nipo watite, Gamasile; nipo wajineme 
mtwe wakwe; nekupeleka msimu wakwe. 

Wa Yahudi menema ligongo pakuwa Chipanganichi- 31 
syo, kuti jikasigala mitembo pa mgomba Sabato (pakuti 

Sabato 'jo no lyuwa lyekulungwa), wambusisye Pilato 
32 kuti gatemeche makongolo gao, akatyoseche. Asikari 
menema waiche nekutemanya makongolo ga juaku- 
33 tanda, ni ga juine 'jula juampachiche najo: nambo po 
waiche kwa Yesu, nekulola kuti atesile kuuwa, nganate- 

34 manya makongolo gakwe: nambo juine jua asikari 
wamsomile m'mbalati jakwe ni lipanga, papopo neko- 

35 poka miasi ni mesi. Jualolite awalasile, mboni jakwe 
no jisyesyene: akumanya kuti akuwelecheta umbone, 

86 kuti mkapikanichisye nomwe wakwe. Pakuti yawoneche 
ai, kuti gaikanile malembo, Liupa lya juelejo ngisilite- 

37 meka. Soni lilembo line likuti, Sachimlola jua wamso- 
mile. . 

38 Panyuma pakwe pelepo Yusuf jua ku Arimataya, 
Juakuwa juakulijiganya jua Yesu, nambo pakusisika, 
ligongo woga wa waYahudi, nipo wambusisye Pilato 
kuti atyosye mtembo wa Yesu: Pilato nipo wakundile. 
Nipo waiche menema nekutyosya mtembo wa Yesu. 

39 Nipo waiche nombe najo Nikodemo, juamyichile chilo 
pakutanda pala, achijigalaga chakuwanganichila cha 

40 mura ni aloe kanga malitra mwanda. Nipo watosile 
menema mtembo wa Yesu nekuuwilijilila ni nguo sya 
nakalasi ni yakununjila, mpelaga msyungu wa uwilo 

41 wa waYahudi. Nipo wapali mgunda mwiuto mwa- 
mpachiche; mu mgunda 'mo mwana lilembe lya 

42 sambano, mwa akanamgoneche mundu kose. Mwele- 
mo menema, ligongo Chipanganichisyo cha waYahudi, 
(pakuwa pakuwandichila lilembe 'lyo) nipo wambisile 
Yesu. 

9() YA lyakutanda lya mlungu, nipo waiche 
Maryamu Magdalene kundawipe, nkinikuche, 

kwilembe 'ko, nekuwona liganga lyetyosye pelembe "po. 
2 Wautwiche menema nekwika kwa Siman Petro ni kwa 
juakulijiganya juine jua wamnonyelaga Yesu, nekwati, 
Amtyosisye Ambuje mwilembe 'mo, ngutukumanya 
3 kwambisile. Petro wakopweche menema ni juakuliji- 
4 ganya juine, nekwaula kuja kwilembe. Nipo wau- 
twiche wana wawili: juakulijiganya juine 'jo neku- 
5 mpunda Petro, nekwika juakutanda kwilembe; mkwi- 
nama mkulola mkati, nipo waweni nguo sya nakalasi 
6 syasigone; nambo nganajinjila. Siman Petro menema 
waiche nombe najo, achimkagulaga, nekwinjila mwile- 

mbe 'mo; nipo waweni nguo sya nakalasi syasigone, ni 7 
mleso u waliji pamtwe pakwe, ngunuugonaga pampepe 

ni nguo sya nakalasi, nambo wowilije peuto pa jika. 
Soni nipo wajinjile menema juakulijiganya juine nombe 8 
najo, juaiche pakutanda kwilembe, nipo waweni, neku- 
lupilila. Pakuti we utende 'o nganamanya lilembo, 9 
lyati akajimuche soni kwa wauwe. Wakulijiganya 'wo 10 
wajawile soni kumangwao. 

Nambo Maryamu wajimaga kusa kwilembe achililaga : 11 
mkulila 'mo, wajineme nekulola mwilembe; nipo wa- 12 
weni wamitenga wawili wawete yeswela, achitamaga, 
juine kumtwe, juine kumasajo, kwagonile chiilu cha 
Yesu. Nipo wamtite, Chichi mkulilila? Nipo watite, 13 
Ligongo ate kutyosya Ambuje wangu, nipo ngongu- 
manya ku wambisile. Po watite sai, nipo wagalawiche 14 
kunyuma, nekulola Yesu alimkwima, nipo nganamanya 
kuti ali Yesu. Yesu nekumti, Juamkongwe, chichi 15 
mkulilila ? mkusosa nduni? Jueleju, achipelaga ali 
juakulindilila pa mgunda, wamtite, Ambuje, naga mu- 
mtyosisye apano, mundagulile ku mumbisile, nipo sinji- 
mtyosya. Yesu nekumti, Maryamu. Nipo wagalawiche 16 
nekumti m'chiHebrai, Rabboni; ne, Mjiganyo. Yesu 17 
nekumti, Mkangwaya .une; pakuti nginingwele kwa 
Atati: nambo mkajaule kwa 'chajangu, mkasalile, 
Ndenda kwaula kwa Atati wangu ni Atati wenu, kwa 
Mulungu wangu ni Mulungu wenu. Nipo waiche 18 
Maryamu Magdalene nekwasalila wakulijiganya, 
Nimbweni Ambuje; nipo wachite ai kwa juelejo. 

Ligulo menema, lye lyuwa 'lyo, lyakutanda lya 19 
mlungu, mkuti papaugale pa mlango po waliji waso- 
ngene wakulijiganya, ligongo woga wa waYahudi, ne- 
kwika Yesu nekwima pakati, nekwati, Mtendele kwe- 
numwe. Po watite sai nipo walosisye magasa gakwe 20 
ni mbalati jakwe. Wakulijiganya menema wasechelele 
pe wambweni Ambuje. Menema Yesu watite soni, 21 
Mtendele kwenumwe : mpelaga Atati andumile une, 
iyoyo ngumtuma umwe. Pa watite sai, nipo wapumu- 22 
lile mpuje, nekwati, Mpochele Msimu Waswela : yaku- 23 
lemwa ya wana wose i mkwatondowela, ikwatondowe- 
chela; ya wana wose i mkwalimbichisya, ikwalimbichila. 

Nambo Tomaso, juine jua likumi ni wawili, jua wa- 24 
mtele Didumo, nganali pampepe nawo po waiche Yesu, 

25 Wakulijiganya wane menema wamtite, Tumbweni 
Ambuje. Nambo watite, Akawe ngalole m'magasa 
gakwe lusomo lua misomali, nekuwika chala changu 
m’lusomo lua misomali, nekuwika mkono wangu 
m'mbalati mwakwe, ngimbikanichisya. 

26  Panyuma pa mowa msano ni gatatu, wakuligiganya 
wakwe waliji soni mkati, Tomaso ali pampepe nawo. 
Nekwika Yesu, papaugale pamlango, nekwima pakati, 

27 nekuti, Mtendele kwenumwe. Nipo wamtite Tomaso, 
Mtole akuno chala chenu, mkalole magasa gangu ; 
mtole mkono wenu mkauwiche m'mbalati mwangu; 

28 mkawa wangakulupila nambo wakukulupila. Tomaso 
nipo wajanjile nekumti, Ambuje wangu, Mulungu 

29 wangu. Yesu nekumti, Ligongo mumbweni mtesile 
kupikanichisya : akujinichilwa welewo wangawona ni 
wakupikanichisya. 

80 Imanyililo ine yejinji atesile Yesu pameso pa waku- 
lijiganya; yangalembeka m'buku 'mu: nambo ai ile- 
mbeche kuti mpikanichisye Yesu no Kristo, Mwana- 
gwao Mulungu: mkupikanichisya’mo kuti mkoleje umi 
m'lina lyakwe. 

91 panumi pakwe ai Yesu walilosisye soni kwa 
wakulijiganya pa nyasa ja Tiberia; walilo- 

2 sisye we utende 'u. Wapali pampepe Siman Petro, ni 
Tomaso juamtele Didumo, ni Natanael jua ku Kana 
m'Galilaya, ni achiwana wao Zebedayo, ni wane wawili 
3 wa wakulijiganya wakwe. Siman Petro nekwati, Uneji 
ngwaula ku somba. Nipo wamtite, Nowe wakwe tu- 
longane. Nipo watyosile nekwinjila m'wato; chilo'cho 
4 nganatanjisya kandu. Pekwacbele, Yesu nipo wajimi 
munjengwe; nambo wakulijiganya nganamanya kuti 
5ali Yesu. Yesu menema watite, Achiwanangu, ana 
6 mkwete chakulya ? Nipo wamjanjile, Ngwamba. Nipo 
watite, Mkaponye luau ku mbali ja kumlyo kwa wato, 
nipo tumbone. Waponisye menema, au utenda 'u nga- 

7 napakombola kuluuta, ligongo winji somba. Juakuliji- 
ganya menema jua wamnonyele Yesu nekuti kwa Petro, 
No Ambuje. Po wapilikene Petro kuti no Ambuje, 
alitawilile chakuliunichila (pakuti waliji jua makonope), 
8 nekuliponya m'nyasa. Nambo wakulijiganya wane wa- 
iche m'kawato (pakuti nganatalikangana ni kunjengwe, 
nambo mti mikono mianda jiwili), achiutaga luau 

ni somba syakwe. Mkukopochela menema kunjengwe, 9 
nipo waweni pelepo moto wa makala, ni somba syasi- 
wiche pelepo, ni mkato. Yesu nekwati, Ajigale sine 10 
sya somba si mtanjisye sambano. Siman Petro ne- 11 
kwaula nekuuta luau kunjengwe, lualugumbale ni 
somba syasikulungwa, mwanda kwisa makumi msano 
kwisa sitatu: nachiwamuno syaliji syanyinji luau ngu- 
nulukutuka. Yesu nekwati, Mjiseje, mkasusule. 12 
Ngapali jua wakulijiganya wakwe juapakombwele 
kumbusya, Ana umwe nduni? pakumanyilila kuti ali 
Ambuje. Yesu nekwika, nekutola mkato, nekwapa, ni 13 
somba syakwe. Akaka no katema ka katatu kawo- 14 
neche Yesu kwa wakulijiganya wakwe, panyuma po 
wajimwiche kwa wauwe. 

Po wasuswile, Yesu nekumti Siman Petro, Siman 15 
mwanagwao Yohana, ana mkunonyelana none kupunda 
ni awawa? Nipo wamtite, Elo Ambuje; mkumanya 
kuti ngumnonyela umwe. Nekumti, Mkalisye tukosa 
twangu. Soni nekumti kawili, Siman, mwanagwao 16 
Yohana, ana mkunonyelana none? Nekumti, Elo, 
Ambuje; mkumanya kuti ngumnonyela umwe. Ne- 
kumti, Mkalanje ngosa syangu. Nipo wamtite katatu, 17 
Siman, mwanagwao Yohana, ana mkunonyela uneji ? 
Petro nckupotekwa mtima ligongo wamtite katatu, 
Ana mkunonyela uneji? Nipo wamtite, Ambuje, 
mkumanya yosepe; mkumanya kuti ngumnonyela 
umwe. Yesu nekumti, Mkalisye ngosa syangu. Chi- 18 
simusimu'cho, ngumti umwe, Po mwaliji juamnandi, 
mwalitawilile, nekwenda ku mwasosaga kose: nambo 
po tumchekulupe 'po, somchitambalika mikono jenu, 
juine nipo sachimtawa, nekumjigala ku ngomkusosa. 
Ai nipo wawelechete pakulanjila ni uuwe wakwe u 19 
takamkwesye nao Mulungu. Po wawechete ai nipo 
wamtite, Mungagule. Petro, mkugalauka, waweni jua- 20 
kulijiganya jua wamnonyele Yesu achikagulaga ; juaji- 
neme nombe najo pamtima pakwe pa mgonelo 'pala, 
nekuti, Ambuje, ana nduni juakumpeleka ni malindi? 
Petro menema, mkumbona, nekumti Yesu, Ambuje, 21 
ana sachitenda uli ajuju? Yesu nekumti, Nawaga 22 
ngasose kuti alonjele mpaka kwika uneji, ana chichi 
kwenumwe ? 'mweji mungagule une. Ngani 'jo mene- 23 
ma japite pa 'chimjakwe, jati jnakulijiganya 'Jo ngasau- 

wa: nambo Yesu nganamti ngasauwa; nambo, Nawaga 
ngasose kuti alonjele mpaka kwika uneji, ana chichi 
kwenumwe ? 

24 Ajojo no juakulijiganya juakuwalanga ai, nekulemba 
al: nipo tukumanya kuti mboni jakwe no jambone. 

25 Ipali indu ine yejinji yatesile Yesu, yelei nailembe- 
kaga yosepe, nguganisya kuti kusa "kuno kusowa malo 
gakuikanila achikalata wakulembelwa 'wo. 


MASENGO GA WANDUMETUME. 


1 HILEMBO chakutanda 'chila nachipangenye, 
mwa Teofilo, cha yana yose yatandite Yesu kute- 
2 nda nekwiganya, mpaka lyuwa li wapochelwe mwinani, 
panyuma po walamulile ni Msimu Waswela wandume- 
3 tume wa wasagwile : kwa welewo alilosisye msyene ali 
juamjumi, panyuma pa kusauka kwakwe, ni imanyililo 
yejinji, achawonechelaga mowa makumi mcheche, 
achiwelechetaga indu ya uchimwene wa Mulungu: 
4 mkusongana nawo, awalulilelulile akasatyoka ku Yeru- 
salemi, nambo akalinde chilanganilo cha Atati, chi 
5 mumbilikanile une: ligongo Yohana atesile kubatisa 
ni mesi; nambo sombatiswe ni Msimu Waswela 
pangakawa mowa. 
6 Welewo menema pe wasongene wambusisye, achitiji, 
Ambuje katema 'kano ana mkumbuchisya kwa Israeli 
7 uchimwene wakwe? Nekwati, Ngunukuwa kwenu 
kumanya tutema namuno ndawi, syawisile Atati m'u- 
8 lamusi wakwe msyenepe. Nambo umwe sompochele 
machili, po tamyichile "mwe Msimu Waswela: nipo 
somchiwa wa mboni wangu pa Yerusalemi, ni pa uYa- 
hudi ni Samaria pose, ni ku mbesi mnope kwa kusa 
9 'kuno. Po watite ai, welewo alimkulola, wanyakwiche; 
10 liunde nekumpochelela pameso pao. Po walijimkulo- 
lesya chigaga mwinani, juelejo alimkwaula, nale wandu 
wawili wajimilile, wawete yakuwalila yeswela; nipo wa- 
chite, Wandu wa ku Galilaya, ligongo chichi mtenda 

kwima mchilolechesyaga mwinani? Yesu jujojo jua- 11 
mpochelele penumwe kwinani, sachiika soni mpelaga 
"ila mwambweni alimkwaula kwinani. 

Nipo wausile ku Yerusalemi pakuuma kwitumbi 12 
lyatelwe Zeituni, liwandikene ku Yerusalemi, ndawi ja 
ulendo wa Sabato. Po wajinjile, nipo wakwesile ku 13 
nyumba ja pachanya’jila, po watamaga’pala ; Petro ni 
Yohana ni Yakob ni Andrea, Filipo ni Tomaso, Barto- 
lomayo ni Matayo, Yakob mwanagwao Alfayo, ni Siman 
Zelotes, ni Yuda mwanagwao Yakob. Welewo wosepe ni 14 
mtima umpepe nekupopelesyapopelesya, ni achakongwe 
ni Maryamu achikulugwe Yesu, na achalongo wakwe. 

Ge mowa 'go Petro nipo wajimi pakati pa achimja- 15 
kwe, nekuti (liunjili lya wandu mti mwanda kwisa 
makumi gawili), Achimjangu, kumbajila kuti gaikanile 16 
malembo, gawelechete Msimu Waswela kala pakamwa 
pa Daud, ya Yuda, jualongolele welewo wakamwile 
Yesu. Ligongo wawalanjiche nowe, nekupochela yakwe 17 
m'utumwa au. (Ajo mundv’jo wapochele mgunda ni 18 
malipilo ga chakusakala chakwe; mkugwa pamtwe, 
nipo wapapwiche pakati, matumbo gakwe gana gose 
nekuswekuka. Nipo kwamanyiche pa wosepe waku- 19 
tama ku Yerusalemi ; lye ligongo’lyo m'chiwecheto chao 
we mgunda 'o watelwe Akeldama, no, Mgunda wa 
miasi.) Pakuti chilembeche m'buku jua Nyimbo, 20 

“ Pakutama pakwe pawe pa masamepe, 
Wandu akasatamaga pelepo:” 
ni 
“ Ulolelo wakwe juine atole.” 

Menema jua wandu 'wo walongene nowe, ndala syose 21 
si wajinjile Yesu nekopoka petuwe, mkutanda pa uba- 22 
tiso wa Yohana, mpaka lyuwa li watunyakuchile, jua 
welewo jumo awajilwe kutenda jua mboni pampepe 
nowe ja mjimuko wakwe. Nipo wawisile wawili, Yusuf 23 
juamtele Barsaba, juamtele soni Yusto, ni Mattiya. 
Nipo wapopesile, nekuti, Umwe, Ambuje, wakurnanya 24 
mitima ja wandu wosepe, mtulanjile jua wawili 'wa 25 
'mwe msagwile juapi, kuti ajinjile peuto lya m'utumwa 
ni mu ndumetume 'mo, mwagwile Yuda kuti ajaule 
kwiuto kwakwe. Nipo walondolele isango ; chisango 26 
nekukamula Mattiya: nipo wawalanjiche pampepe ni 
wandumetume likumi ni jumo. 

9 pe lyaiche lyuwa lya Pentekote, wosepe nipo 

2 wasongene pampepe. Chitema nipo lyaumile 

kwinani lilowe lyati mpela malilima ga mbungo jangu- 

lungwa, nekugumbala m'nyumba mu watamaga 'mo. 

3 Nipo syawonechele ndimi syakulekanaga, mpela sya 

4 moto; nipo syatemi pa wosepe luakwe luakwe. Wo- 

sepe nipo wagumbele ni Msimu Waswela, nekutanda 

kuwelecheta ni ndimi sine, mpelaga Msimu wapeleche 
awelechete. 

5 Nipo watamaga pa Yerusalemi waYahudi, wandu 

wakupopela, wa ku ngosyo syosepe sya kusa 'kuno. 

6 Mkupikanika lilowe alyo, liunjili nekusongana, nekusi- 

monjeswa, ligongo wana wose awapilikene alimkuwe- 

7 cheta ni iwelecheto yakwe yakwe. Nipo wasimongwile 

wosepe nekulapa, kuti, Nale, awawa wakuwelecheta 

8 angati waGalilaya? Ana uli tukupilikana wana wose 

9 ni chiwelecheto chetu, chi twapagwile nacho? Wa- 

Parti, na waMedi, ni waElamiti, ni wakutama m'Meso- 

10 potamia, m'uYahudi ni m'Kapadokia, m'Ponto ni 
Asia, m'Frugia ni Pamfulia, m'Misri ni ilambo ya Libua 
ya pa Kurene, ni achalendo wa ku Rumi, waYahudi ni 

11 wakupinduka, waKrete ni waArabu, tukwapikana ali- 
mkuwecheta ni ndimi syetuwe masengo gakulapisya ga 

12 Mulungu. Wosepe nipo wasimongwile nekusingalilwa, 

13 achitiji, juine kwa juine, Ana uli achi? Wane nambo 
achisekaga watite, Wagumbele ni mvinyo wa mbisi. 

14 Nambo Petro, achijimukaga ni likumi na jumo, wa- 
nyanyiche malowe gakwe, nekwawelechetela, Achalume 
waYahudi, ni wosepe wakutama pa Yerusalemi, achi 

15 chimanyiche penumwe, mpikane malowe gangu. Pakuti 
awawa nganakolelwa mti mwapelaga ; pakuti no ndawi 

16 ja katatu ja lyuwa; nambo achi no chawelechetelwe ni 
Yoel mprofeti; 

17 “Mowa gakumalichisya sichichiwoneka, akuti 

Mulungu, 
Sinjajitila wandu wosepe ya Msimu wangu: 
Achiwana wenu walume ni wakongwe sachiwele- 
chetela, 
Achachanda wenu sachilola yakulola, 
Wakuchekulupa wenu sachisagamila masoka : 
18 Elo, pa achikapolo wangu walume ni wakongwe 
ge mowa 'go 

Sinjajitila ya Msimu wangu; nipo sachiwele- 
chetela. 

Nipo sinjilosya yakusimosya mwinani 'mo, 19 

Ni imanyililo kusa 'kuno; 

Miasi, ni moto, ni lipujungu lya liosi : 

Lyuwa silichisyuka chipi, 20 

Mwesi nekuwa miasi, 

Lyuwa lya Ambuje likiniliiche, 

Lyekulungwa lyewoneche ’lyo : 

Nipo sikuchiwoneka, kuti juatawe juose sachiko- 21 

langa lina lya Ambuje sachikulupuka.” 
Achalume walsraeli, mpikaneje aga malowe ’°ga: Yesu 22 
jua kuNazareti, mundu juamlanjile pa Mulungu kwe- 
numwe ni machili ni yakusimonga ni imanyililo, 1 wate- 
sile Mulungu najo pakati penumwe, mpelaga mkuma- 
nyilila mwasyene; juelejo juakuwa juampeleche ni 23 
chilangano chachilimbiche ni umanyilisi wa ya kala wa 
Mulungu, umwe ni mkono wa wandu wangali lilamusi 
mwampachiche nekumbulaga ; juelejo Mulungu wamji- 24 
mwisye, pakugopola kupweteka kwa kuuwa: ligongo 
pakuwa ngeikomboleka kuti akamulwe nako. Pakuti 25 
Daud watite ya juelejo, 
“ Mowa gose nambweni Ambuje pameso pangu ; 
Ligongo ali kumlyo kwangu kuti ngisindenga- 


nyika: 
Menema wakondwile mtima wangu, lulimi luangu 26 
nekusangalala ; 
Chiilu changu nambo tichitame ni chikulupi; 
Ligongo ngumleka umi wangu mwa wauwe, 27 
Ngumpeleka Juamswela juenu kuti alole ku- 
wola. 
Mwamanyisye une matala ga umi; 28 
Sumundende une juakukondwesya ni ngope 
jenu.” 


Achimjangu, ngupakombola kumti umwe m’meso 29 
kulola ya atati Daud, kuti wawile wajasiche, lilembe 
lyakwe lili mwetu mpaka lelo 'jino. Juakuwa mprofeti, 30 
juakumanya kuti Mulungu wamlumbilile ni lilumbilo, 
kuti Jua isogosi ya mgongo wakwe tatamiche jumpepe 
pa chitengu cha uchimwene chakwe; mkulola ya mu 31 
mbujo awelechete ya kwimuka kwa Kristo, kuti nganale- 
chelwa mwa wauwe,chiilu chakwe nginichiwona kuwola. 

32 Yesu ajuju Mulungu wamjimwisye, uwe tuli mboni 
33 jakwe. Mkukwesyeka menema kumlyo kwa Mulungu, 
mkupochela kwa Atati chilanga cha Msimu Waswela, 
34 ajitile achi chi mkupikana chi mkuwona. Pakuti Daud 
nganakwela mwinani; nambo akuti msyene, 
“ Ambuje watite kwa Ambuje wangu, Mtameje 
kumlyo kwangu, 

35 Mpaka po tingatende wamagongo wenu chaku- 

tamila cha masajo genu.” 

36 Nyumba syosepe sya Israeli simanyeje 'chenene, kuti 
Mulungu amtesile juelejo Ambuje ni Knsto, Yesu 'jula 
jua mwampachiche 'jula. 

37 Mkupikana, nipo wasisimwiche mu mtima wao, nekuti 
kwa Petro ni wandumetume wane, Achimjetu, ambi 

38 tututende uli? Petro nipo watite, Mpitikuche, mbati- 
swe wana wose m'lina lya Yesu Kristo ku kulechela kwa 
yakulemwa yenu; nipo sompochele mtuka wa Msimu 

39 Waswela. Pakuti cha kwenumwe no chilanga, ni kwa 
achiwana wenu,ni kwa wosepewakwakutalika, wana wose 

40 wa sachawilanga Ambuje Mulungu wetu. Ni malowe 
gane gamajinji awalasile, nekwakulumisya kuti, Mliku- 

41 lupusye kwa wandu wa sambano wakugongomala. Wo- 
sepe 'wo wapochele lilowe lyakwe nipo wabatiswile : 
nipo wapambichilwe lye lyuwa 'lyo kanga mianda ma- 

42 kumi gatatu. Nipo wapimilile m'kwiganya ni m'chi- 
syowe mwa wandumetume, mkugawanya kwa mkato ni 
m'mapopelo'gala. 

43 Woga nekukamula wandu wosepe: yakulapisya ni 

44 imanyililo yejinji yatendelwe ni wandumetume. Wosepe 
wapikanichisye nipo waliji pampepe, nipo wakwete 

45 yosepe yao yakugawana ; nipo wasumile yao ni ipanje 

46 yao, nekwapeleganya wosepe, mpelaga kwasowile. Mowa 
mugakupitila, wapimilile ni mtima umo m'nyumba ja 
mbepesi, mkugawanya mkato kumangwao, watosile ya- 

47 kulya yao ni lukondwa ni mtima umpepe, achimlapilaga 
Mulungu, achikolaga lumbili luambone pa wandu wo- 
sepe. Mowa mugakupitila 'mo Ambuje nekwapambi- 
chila welewo wakulupukaga. 

3 PETEO ni Yohana nipo wakwelaga ku nyumba ja 

mbepesi ndawi ja kupopela, ndawi ja msano ni 

2 mcheche. Mundu juine jualiji juakulemala pa kupagwa 

kwakwe nipo wajigelwe, jua wamgoneche mowa muga- 

kupitila pa mlango pa nyumba ja mbepesi u watelwe 
Wokoto, kuti awajujile welewo wajinjilaga m'nyumba 
ja mbepesi "mo; mkwawona Petro ni Yohana watiji aji- 
njile m'nyumba ja mbepesi, nekwapopela kuti apoche- 
le cha chanasa. Petro, mkumlolesya juelejo, ni Yohana, 
nekuti, Atulole. Nipo walolechesye, watiji tapochele 
kandu pa welewo. Nambo Petro watite, Ndalama sya- 
siswela ni syasichejeu nginingola; nambo chi ngwete 
ngumpa. M'lina lya Yesu Kristo jua ku Nazareti, 
jendani. Nipo wamkamulile mkono wa mlyo, nekumji- 
musya: chitema masajo gakwe ni isukusuku yakwe neku- 
tola machili. Mkusumba, nipo wajimi nekutanda kwe- 8 
nda; nipo wajinjile nawo m'nyumba ja mbepesi, achije- 
ndagajendaga, achisumbaga, achimlapilaga Mulungu. 
Wandu wosepe nipo wambweni alimkwenda, alimkula- 9 
pilaga Mulungu: nipo wam'manyilile kuti ali juejula 10 
juatemi ajuje pa mlango Wokoto wa nyumba ja mbe- 
pesi; nipo wagumbele ni chilapo ni chisimongo ligongo 
yosepe yambonechele juelejo. 

Mkumkamulila Petro ni Yohana, wandu wosepe ne- 11 
kwautukanganila pampepe mwipenu mwatelwe mwa 
Sulemani, achilapaga kwakujinji. Petro po waweni, 12 
nekwajanjila wandu, Achalume wa Israeli, ligongo chi- 
chi mkulapa achi? ligongo chichi mkutulolechesya, 
mpelaga muno ni machili getu namuno kukokomesya 
kwetu tumtesile juelejo kuti ajende? Mulungu wa 13 
Ibrahimu, ni wa Isaak, ni wa Yakob, Mulungu wa 
achatati wetu, amkwesisye Mwanagwao Yesu ; jua mwa- 
mpeleche ’mwe, nekumkana paujo pa Pilato, po wali- 
mbile kuti amgopole. Nambo mwamkanile 'mwe Jua- 14 
mswela ni Juakugoloka, nekujuga kuti jua uulasi apele- 
kwe kwenumwe, nekumbulaga mchimwene jua umi ; jua 15 
wamjimwisye Mulungu kwa wauwe; uwe tuli mboni 
jakwe. Ni chikulupi cha m'lina lyakwe, lina lyakwe 16 
lyamlimbiche mundu ju jua mkumbona nekum’manya : 
elo, chikulupi cha pa juelejo champele aju umi waku- 
limba'u pameso penumwe wosepe. Sambanoji, achi- 17 
mjangu, ngumanya kuti mwachitesile pangamanyilila, 
mpelaga achakulungwa wenu nombe nawo. Nambo 18 
indu 1 walanjile Mulungu kala pakamwa pa waprofeti 
wosepe, yati Kristo juakwe akasauche, imalichiche kwati 
iyoyo. Mpitikuche menema mgalauche soni, kuti isi- 19 

mosyeche yakulemwa yenu, kuti siume iyoyo ku meso 

20 kwa Ambuje ndawi sya kusisimisya; kuti atume Kristo 

21 'jula juamkolanjile umwe, Yesu: jua tikuwajilwe ku- 

mpochela kwinani, mpaka ndawi sya kuuchisya kwa 

yosepe, syagambile Mulungu pa kamwa pa waprofeti 

22 waswela wakwe chitandilile ya kusa ’kuno. Eti Musa 

, watité, Mprofeti Mulungu sachimjimuchisya pa achi- 

mjenu, mpelaga uneji; juelejo somchimpilikanila yana 

23 yose yakumtagulila. Nipo tichichiwa, chati wandu 

wose wa ngasampilikanila mprofeti 'jo, sachijonasika 

24 kose pa wandu. Elo waprofeti wose, wakutanda pa Sa- 

mwili ni wa wakagwile munyuma mwakwe, wana wose 

wawelechete, nombe nawo wasalile ya mowa agaga. 

25 Umweji no achiwana wao waprofeti, ni malangano 

galangene Mulungu ni achatati wenu, achitiji kwa Ibra- 

himu, M'mbeju jenu ngosyo syosepe sya kusa 'kuno 

26 tisichijinichilwa. Kwenumwe kaje Mulungu, po wamji- 

mwisye Mwanagwao, wamtumile kuti amjinichile, paku- 

mgalauchisya umwe ku yakusakala yenu. 

4 KUWELECHETA'MO kwa wandu, wambepesi 

Mi ni kapitao jua nyumba ja mbepesi ni waSadu- 

2 kayo nekwayichila, walasile kwakujinji ligongo lyakwe 

wajigenye wandu, nekusala m’ Yesu mjimuko wa kwa wa- 

3 uwe. Nipo wakamulile mikono, nek wawika pakuugalila 

4 mpaka kundawi: pakuti we utende 'o no ligulo. Nambo 

winji wa wapilikene lilowe wapikanichisye ; kuwalanga 
kwa achalume kwaliji mti mianda makumi msano. 

5 Nipo yawoneche kundawi, waputi wao ni achakulu- 

ngwa ni wakulemba nipo wasongene mw Yerusalemi ; 

6 Anna jua mbepesi juamkulungwa nipo waliji papopo, ni 

Kayafa, ni Yohana, ni Alesander, ni wana wose waliji 

7 achalongogwe juambepesi juamkulungwa. Mkwawika 

pachilikatı, nipo wausisye, Ni machili gapi, ni lina lyapi, 

8 mtesile achi umwe? Petro mkugumbala ni Msimu 

Waswela, nekwati, Waimwene wa wandu, ni achakulu- 

9 ngwa, namkutuusya lelo ya masengo gambone gamate- 

ndechele mundu juakulemala, ni chichi juelejo aposile ; 

10 mkamanye 'mwe wosepe, ni wandu wosepe wa Israeli, 

kuti m'lina lya Yesu Kristo jua ku Nazareti, jua mwa- 

mpachiche, jua wamjimwisye kwa wauwe Mulungu, mwa 

juelejo ajuju akwima apano pameso penu juamjumi. 

11 Juelejo no liganga lyasilile 'mwe wakutawa, lyatendeche 

lya pachanya pa ndumba. M'juine muli mwangali ku- 12 
kulupuka: pakuti nginilipagwa lina line pasi 'pano, 
lyepeleche kwa wandu, nalyo tukawajilwe kukulupuka. 
Mkuwona ulimbililo wa Petro ni Yohana, mkumanyi- 13 
hila kuti waliji wangalijiganya wangali umanyilisi, nipo 
walapile ; nipo wamanyilile kuti waliji ni Yesu. Mku- 14 
mbona mundu juampole 'jula alimkwima nawo, nganapa- 
kombola kukana. Po walamulile kuti ajaule ku chisye- 15 
pela kusa kwa magambo, nipo wawelechetene achi- 
msyene, kuti, Ambi tutwatendele awo chichi? pakuti 16 
wosepe wakutama pa Yerusalemi akumanyilila kuti chi- 
manyililo chachimanyiche chitendelwe nawo welewo; 
uwe ngunutupakombola kukana. Nambo kuti chika- 17 
pikanika soni pa wandu, tukapakane, kuti akasawelecheta 
kose soni kwa wandu m'lina 'lyo. Nipo wawilasile, 18 
nekwalamulila, akasawelecheta kose akasajiganya m'lina 
lya Yesu. Nambo Petro ni Yohana nek wanga nekwati, 19 
Ana chambone no chichi pameso pa Mulungu, kumpili- 
kanila umwe kupunda ni Mulungu, lamulani : pakuti 20 
ngunutupakombola uwe akaweje kuwelecheta i twaweni 
nekupikana. Po wapakene soni, wajawisye, wangawona 21 
kandu kakwasauchisya, ligongo lya wandu ; pakuwa wo- 
sepe wakwesisye Mulungu ligongo chi chatendelwe 'cho. 
Pakuti nganapunda ni yaka makumi mcheche, mundu 22 
jua wamtesile chimanyililo cha kuposya acho. 
Mkwajausya, nipo waiche kwikuga kwao, nekusala 23 
yosepe yatite wambepesi wa'chakulungwa ni achakulu- 
ngwa. Welewo, po wapilikene, nipo wanyakwile ma- 24 
lowe gao kwa Mulungu ni mtima umpepe, nekuti, Mwe 
Asyene, umwe wapangenye kwinani, ni kusa 'kuno, ni 
nyasa, ni yana yose yamuli mwelemo: ni Msimu 25 
Waswela, pakamwa pa Daud Atati wetu juakutumika 
juenu, mwatite, 
“ Ligongo chichi akutumbilisya waMakosyo, 
Nekuganisya ya mtega wandu ? 
Waimwene wa kusa 'kuno akulilongosola, 26 
Achakulungwa nekwasonganila 
Nekana Ambuje ni Kristo juakwe:” 
EU pali pakuwona pa musi 'pano, Herode ni Pontio 27 
ilato, ni waMakosyo ni wandu wa Israeli, wamsonganile 
nekana Juakutumika juenu juamswela Yesu, jua mwa- 28 
mpakasisye kuti amtendele yana yose yalamwile kala 

29 mkono wenu ni lipungu lyenu kuti iwoneche. Sambano, 
Ambuje, mlole mapakano gao: mpeleche kwa achi- 
kapolo wenu kuti awelechete lilowe lyenu ni ulimbililo 

30 wose, umwe mulimkutambalika mkono wenu kuti mpo- 
sye; imanyililo ni yakulapisya kuti itendeche ni lina 

31 lya Juakutumika juenu juamswela Yesu. Po wapope- 
sile, po wasongene'po patenganyiche; nipo wagumbele 
wana wose ni Msimu Waswela, nipo wawelechete lilowe 
lya Mulungu ni ulimbililo. 

32 Wana wosepe'wo wapikanichisye wakwete mtima ni 
umi umpepe: ngapali jua watite kuti kandu kakwete 

33 no kakwe; nambo akwete yosepe yakupawana. Ni 
machili gamakulungwa wandumetume awalasile ya 
kwimuka kwa Ambuje Yesu: chisowelo chachikulu- 

34 ngwa nipo chaliji pa wosepe. Pakuti nganakugwa jua- 
sowile; pakuti wana wose wana ilambo namuno nyumba 

35 wasumile, nekutola mitengo ja yesume'yo, nekujiwika 
pa masajo ga wandumetume: nipo wagawenye ni 
wosepe mpelaga wosepe wasowile. 

36 Yusuf, jua wamtele Barnabas wandumetume (paku- 
galausya, Mwanagwao kutusya-mtima), mLawi, mKupro 

37 lukosyo luakwe, akwete mgunda, nekuusuma, nekutola 
ndalama syakwe, nekusiwika pa masajo ga wandume- 
tume. 

D NAMED mundu juine, lina lyakwe Anania, ni 
Safira msonogwe, nipo wasumile chao, neku- 

2 salasya cha pa mtengo, msonogwe achimanyililaga, 
nekujigala chachisapule, nekuchiwika pa masajo ga 
3 wandumetume. Nambo Petro watite, Anania, ligongo 
chichi agumbele Setani mu mtima mwenu, kuti mla- 
mbusye Msimu Waswela nekusalasya cha pa mtengo 
4wa mgunda? Po waliji chiwela, angati waliji wenu- 
mwe? po wasumilwe, angati waliji m'yala yenu? Ana 

= uli mwaganisisye ai m'mtima wenu? ngunumbecheta 
5 unami kwa wandu, nambo kwa Mulungu. Mkupikana 
Anania malowe ago, nipo wagwile pasi nekwasa umi; 
woga wokulungwa nekwaichila wosepe wa wapilikene. 

6 Achachanda nipo wajimwiche nekumbilijilila, nipo wa- 

mjigalile kusa nekumjasa. 

7 Mkuti syapite ndawi sitatu kanga, msonogwe, wanga- 

8 manyilila chi chatendelwe, nipo wajinjile. Petro nipo 

wamjanjile, Mundagulile, ana mwasumile mgunda chai- 

gala? Nipo watite, Elo, chaigala. Petro nipo wamtite, 9 
Ligongo chichi mlangene kuti mkamlinje Msimu wa 
Ambuje ? nale, masajo ga wamjasile msonogwenu gali 
pa mlango, nipo tamjigalile "mwe kusa. Nipo wagwile 10 
chitema pa masajo gakwe, nekwasa umi: achachanda 
'wo nipo wajinjile nekumsimana awile, nipo wamjigalile 
kusa nekumjasa pali msonogwe. Woga wokulungwa 11 
nipo waichile pa church chosepe ni pa wosepe wapilikene 
yelei. 

Ni yala ya wandumetume yatendelwe imanyililo ni 12 
yakulapisya yejinji pa wandu ; nipo waliji ni mtima 
umpepe mwipenu mwa Sulemani. Nambo ngapali 13 
wane walimbile mtima kupatikana mwa welewo : wandu 
nambo awakwesisye; wakupikanichisya nipo wapambi- 14 
chilwe kwa Ambuje kupunda, maunjili ga achalume na 
achakongwe; kwati’ii, kuti wajigele wakulwala natimu- 15 
no kusa ku makondo, nekwagoneka pa tundanda ni ma- 
chika, kuti natimuno chiwilili cha Petro, po wapitaga, 
chiunichile jumo jua welewo. Nipo wasongangene liu- 16 
njili lya ku misi jakusyungulila Yerusalemi, achijigalaga 
wakulwala, ni wakusakalika ni masoka ga usakwa: nipo 
waposile wana wose. 

Nipo wajimwiche juambepesi juamkulungwa, ni wo- 17 
sepe waliji najo (ali wa lukosyo luakupandukuka lua 
waSadukayo), nipo wagumbele ni uchisu, nekwakamu- 18 
lila mikono wandumetume, nekwawika mwakutawila 
wandu. Nambo mtenga wa Ambuje chilo waugwile pa 19 
milango pa nyumba jakutawila, nekwajigalila kusa, 
nekuti, Mjende, mkajime mkawelechete wnyumba ja 20 
mbepesi kwa wandu malowe gosepe ga Umi au. Mku- 21 
pilikana, pe kwachele nipo wajinjile wnyumba ja mbe- 
pesi, nekwiganya. Nipo waiche juambepesi juamkulu- 
ngwa, ni welewo waliji najo, nekwasonganya wa maga- 
mbo, ni waputi wosepe wa wanache wa Israeli, neku- 
tuma ku nyumba jakutawila kuti awajigale. Nambo 22 
achikapitao waiche, nipo nganawasimana m’nyumba ’mo; 
nipo ausile nekusala kuti, Pa nyumba jakutawila 'po 23 
twasimene papaugale 'chenene, ni wakulindilila ali pa 
milango: nambo pe twaugwile twasimene mkati 
mwangali wandu. Po wapilikene malowe 'go juakuli- 24 
ndilila jua nyumba ja mbepesi ni wambepesi wa'chaku- 
lungwa, nipo wasingalilwe ya MA ambi acho tichiwe 

25 uli. Mkwika juine nekwasalila, Nale, wandu wa mwa- 
wisile m'nyumba jakutawila ali m'nyumba ja mbepesi, 
26 alimkwima alimkwajiganya wandu. Nipo wajawile 
Juakulindilila ni achikapitao, nekwajigala, pangatenda 
ya machili nambo; pakuti wajogwepe wandu atakwa- 
27 ponyechesya maganga. Mkwajigala nipo awisile pa wa 
28 magambo. Juambepesi juamkulungwa nekwausya, kuti, 
Kumlulila twamlulile mkosomjiganya m'lina 'lyo: nale, 
mtesile kugumbasya Yerusalemi ni kwiganya kwenu, 
29 nekusosa kutuwichila uwe miasi ja mundu jjula. Na- 
mbo wajanjile Petro ni wandumetume nekuti, Tuwa- 
jilwe kumpikanichisya Mulungu kupunda ni wandu. 
30 Mulungu wa achawese wetu wamjimwisye Yesu, jua 
31 mwambuleje pakumpachika m'mtela. Juelejo Mulungu 
wamkwesisye ni mkono wa mlyo wakwe awe Juam- 
kulungwa ni Mkulupusya, kuti apeleche mpitikuko 
32 kwa Israeli ni mtondowelo wa yakulemwa. Nowe tuli 
mboni sya yelei; ni Msimu Waswela, jua wampe- 
leche Mulungu kwa welewo wakumpikanichisya. 
33 Po wapilikene chelecho, nipo wanyandwiche, nipo 
34 wasosaga kwaulaga. Nambo wajimwiche juine m'ma- 
gambo 'mo, mFarisayo, juatelwe Gamaliel, mjiganyo 
Jua malamulo, juamchimbichiye ni wandu wosepe, nipo 
35 walamwile kuti akoposye wandu 'wo panandipe. Nipo 
watite kwa welewo, Achalume walsraeli, mlilolechesye 
36 ya wandu 'wa, i mjiteje mtende. Gakanaiche aga mowa 
'ga ajimwiche Teuda, achitiji ali juatijuati : kwa juelejo 
nekusonganila wandu wane, kanga mianda mcheche: 
juelejo waulajilwe ; wana wose wa wampilikanichisye 
37 wapwilinganichiche nekuwa wa mtega. Panyuma pa- 
kwe juelejo nipo wajimwiche Yuda jua ku Galilaya, 
mowa ga kulemba'kula, nipo watosile wandu munyuma 
mwao: juelejo nombe najo wajonasiche; wana wose wa 
38 wampilikanichisye nipo wapwilinganichiche. Sambano 
ngumti umwe, Mligose pa awawa, mkawaleche : pakuti 
chilangano achi namuno masengo aga nakuwa ga wandu 
39 tigamalichiche ; nambo nakuwa ga Mulungu, ngomkupa- 
kombola kugamalisya; mtakusimanilwa mulimkume- 
40 nyana ni Mulungu. Nipo wampilikanile: po wawilasile 
wandumetume'wo, nipo waputile, nipo walulile akasa- 
41 wecheta m'lina lya Yesu, nekwajausya. Nipo watyosile 
menema pa wa magambo, achisechelelaga kuti wawaji- 

lwe kwaluswa ligongo Lina 'Ilyo. Mowa gosepe, m'nyu- 42 
mba ja mbepesi ni kumangwao, nganaleka kwiganya 
nekulalika Yesu no Kristo. 
0 GE mowa 'go po watupaga wakulijiganya, wawone- 
che udandausi, waHelenisti kwadandaulila wa- 
Yahudi, ligongo wa masije wao waliwalilwe m'utumwa 
wa mowa mowa. Likumi ni wawili nekwawilanga liu- 2 
njili lya wakulijiganya, nekuti, Ngunukuwa kwambone 
kuti tuleche lilowe lya Mulungu nekupatumichila paku- 
lila. Mkasose menema, achimjetu, mwa 'chimsyene 3 
wandu msano ni wawili wana lumbili luambone, wagu- 
mbele Msimu ni lunda, kuti twajinjisye ajimilile mase- 
ngo 'ga. Nambo uwe tutupimilile m'upopelo ni utu- 
mwa wa lilowe. Ngani 'jo nekwasechelesya weunjili 
wosepe: nipo wasagwile Stefano, mundu juagumbele 
chikulupi ni Msimu Waswela, ni Filipo, ni Prokoro, ni 
Nikanor, ni Timoni, ni Parmena, ni Nikolao juampi- 
nduche jua Antiokia: welewo awisile paujo pa wandu- C 
metume: po wapopesile, nipo awawichile welewo mi- 
kono jao. 

Lilowe lya Mulungu nekukula ; wakulijiganya neku- 7 
tupa kwakujinji m'Yerusalemi; liunjili lyekulungwa 
lya wambepesi nekupikanichisya chikulupi'cho. 

Stefano, juamgumbale chisowelo ni machili, neku- 8 
tenda yakulapisya ni imanyililo yekulungwa pa wandu ? 
Nambo wajimwiche wane wa m’sunagogi ji jatelwe ja 9 
waLibertini, ni waKurene, ni waAlesandria, ni wa ku 
Kilikia ni Asia, achitendaga makani ni Stefano. Nipo 10 
nganapakombola kukana lunda ni Msimu u wawele- 
chete nao. Nipo walambuchisye wandu, watite, Tu- 11 
mpilikene alimkwawechetela Musa ni Mulungu malowe 
gakusocheya. Nipo wapapambichisye wandu, ni acha- 12 
kulungwa, ni wakulemba, nekumyichila, nekumkamula, 
nekumjigalila ku magambo, nekwajimika wa mboni 13 
syasinami, si syatite, Aju juangaleka kupawelechetela 
peuto’pano papaswela, ni malamulo: pakuti tumpikene 14 
achitiji kuti Yesu 'jula jua ku Nazareti tajonanje peuto 
'pano, nipo tapindule misyungu jatupele Musa. Wana 15 
wose watamaga pa magambo, mkumlolesya walolite 
ngope jakwe jati mpela ngope ja mtenga. 


(SA as 

7 JU MBERIA juamkulungwa nekuti, Ana yelei 
iyoyo? Nipo watite, 
2 Achimjangu na 'chatati, mpikane. Mulungu wa 
lumbili wambonechele wese wetu Ibrahimu, ali m’Me- 
3 sopotamia, akanatame m'Haran, nekumti, Mtyoche 
m'chilambo mwenu, ni mwa 'chalongo wenu, mjise ku 
4 chilambo chi tinimlanjile. Nipo watyosile m'chilambo 
mwa waKaldayo, nekutama m'Haran ; pelepo, po wawile 
wesegwe, Mulungu nekumtyosya nekumjinjisya m'chila- 
5 mbo 'muno, mu mkutama sambano: nganampeleka 
pakwinjila majumba amomo, ngwamba, namuno paku- 
liwata lusajo luakwe: nipo walangene najo kuti ampe 
chiwe chakwe ni cha mbeju syakwe munyuma mwakwe, 
6 po waliji akanakole mwanache. Mulungu nekuwele- 
cheta kwati 'i, kuti mbeju syakwe sikatame m'chilambo 
chasyene, nipo sachatenda achikapolo, nekwasakalisya 
7 yaka mianda mcheche. Lukosyo lu tuluchatenda achi- 
kapolo tingalulamule, watite Mulungu; panyuma 'po 
8 sachikopoka nekundumichila peuto 'pano. Nipo wa- 
mpele malangano ga chisichito: kwati 'yoyo Ibrahimu 
nipoa weleche Isaak, nekumsichita lyuwa lya msano ni 
gatatu; Isaak nekuweleka Yakob, Yakob nekuweleka 
9 achatati likumi ni wawili. Achatati nekola uwiu ni 
Yusuf, nekumsuma ku Misri: Mulungu nipo waliji 
10 pampepe najo, nekumkulupusya ku yakusausya yakwe 
yosepe, nekumpa chisomo ni lunda pameso pa Farao, 
mchimwene jua Misri; nipo wamtesile kazembe jua 
11 Misri wosepe, ni nyumba jakwe josepe. Nipo waiche 
mpupulusi pana pose pa Misri ni Kanani, ni lusausyo 
lualukulungwa: achatati wetu nganakola chakulya. 
12 Mkupilikana Yakob kuti ku Misri kwaliji kwana trigu, 
13 watumile achatati wetu pakutanda. Katema ka kawili 
Yusuf nekumanyiswa kwa achalongo wakwe; lukosyo 
14 luakwe Yusuf nekumanyiswa kwa Farao. Yusuf nipo 
watumile, nekumbilanga Yakob wesegwe, ni achalongo 
wakwe wosepe, wandu makumi msano ni limo kwisa 
15 msano ni watatu. Nipo watuluchile Yakob ku Misri; 
16 nipo wawile, msyene 'jo ni achatati wetu ; nipo wajiga- 
lilwe ku Sukem, nipo wambisile mwilembe lyasumile 
Ibrahimu ni mtengo wa ndalama syasiswela kwa achi- 
17 wana wao Hamor m'Sukem. Nambo pakwika katema 
ka malangano gatesile Mulungu ni Ibrahimu, wandu 

nekukula nekuchuluka m'Misri 'mo, mpaka po waji- 18 
njile mchimwene juine jua Misri, jua nganam'ma- 
nya Yusuf. Jujojo nekwakalamuchila wa lukosyo 19 
luetu, nekwasakalisya achatati wetu, kuti ajase ma- 
kandi gao gakasakolaga umi. Ke katema 'ko wapa- 20 
gwile Musa, nekuwa juamkoto pa Mulungu; nipo wale- 
lelwe miyesi jitatu m’nyumba mwa wesegwe : po waja- 21 
siche kusa, mwanagwao juamkongwe Farao nipo wamlo- 
kwete, nekumlela mti mwanagwao. Musa nekwiganyi- 22 
ka m'lunda luosepe lua waMisri ; nipo waliji jua machili 
m'malowe ni masengo gakwe. Po waichile ku yaka 23 
makumi mcheche ya umi wakwe, nekwika m'mtima 
mwakwe kuti alole achimjakwe wanache wa Israeli. 
Mkumbona juine alimkusauswa, nipo wampokasisye, 24 
nekumbuchisya juamlaje 'jo, achimkunulaga mMisri : 
nipo wapelaga kuti achimjakwe tamanyilile kuti Mu- 25 
lungu wakulupusyaga ni mkono wakwe; nambo nga- 
namanyilila. Kundawi kwakwe nipo wawonechele wane 26 
alimkumenyana, nipo watiji awachenganye, kuti, Acha- 
mbuje, muli wanaka jumo; ligongo chichi mkusausyana ? 
Nambo jua wamsausyaga mjakwe 'jo wamtyosisye, kuti, 27 
Wani amtesile umwe juamkulungwa ni juakulamula 
petuwe? Ana mkusosa kumbulaga 'ne, mpelaga mwa- 28 
mbuleje mMisri 'jula liso ? Musa nipo watisile pa ngani 29 
'jo, nekuwa juakutama m'chilambo cha Madiani, pelepo 
waweleche wanache wachalume wawili. Pakumala 30 
yaka makumi mcheche nekumbonechela mtenga mwi- 
pululu mwetumbi lya Sinai, mwilamba lya moto mwiu- 
kutu. Po wachiweni Musa, nipo walapile chakuwone- 31 
ka'cho: po wawandichile kulola, nipo lyaiche lilowe 
lya Ambuje, Uneji ndi Mulungu wa achatati wenu, 32 
Mulungu wa Ibrahimu, ni wa Isaak, ni wa Yakob. Musa 
nipo watetemele, nganapakombola kulola. Ambuje 33 
nekumti, Mkagopole ikwakwata pa masajo genu : pakuti 
peuto pomkwima 'po no papaswela. Kuwona mbweni 34 
ulaje wa wandu wangu wa m'Misri, nipo mbikene 
kuuula kwao, nduluchile kwakulupusya: sambano ni- 
mjise, nipo tingamtume ku Misri. Musa ajojo jua 35 
wamkanile, kuti, Wani amtesile umwe juamkulungwa 
ni juakulamula ? juelejo wamtumile Mulungu awe Jua- 
mkulungwa ni juakuwombola ni mkono wa mtenga jua- 
mbonechele mwiukutu 'mula. Juelejo walongolele kusa, 36 

achitendaga yakulapisya ni imanyililo m'Misri, ni 
m'nyasa ja Sham, ni mwipululu yaka makumi mcheche 
37 Juelejo no Musa’jula juatite kwa wanache wa Israeli, 
Mprofeti Mulungu sachimjimuchisya umwe pa achi- 
38 mjenu, mpelaga une. Juelejo no ajula jualiji mwiu- 
njili mwipululu ni mtenga juamwelechetele mwitumbi 
lya Sinai, n'achatati wetu: juapochele malowe gama- 
39 jumi kuti atupe uwe: juelejo achatati wetu nganasosa 
kumpikanichisya, nambo wamtyochesye, m'mitima jao 
40 nekuuja ku Misri, achitiji kwa Harun, Mtupanganichi- 
sye milungu ji tijitulongolele: mkuti Musa aju nambo, 
Juatulongolele kusa ku chilambo cha Misri, ngunutuma- 
41 nya kwali. Ge mowa 'go nipo wapangenye mwanache 
jua ng'ombe, nekujigalila mbepesi ku chinyago'cho, ne- 
42 kusechelela ni masengo ga yala yao. Nambo Mulungu 
wapitikwiche nekwapeleka kuti atumichile liunjili lya 
kwinani; mpelaga chilembeche m’ buku jua waprofeti, 
“ Ana mwandajile syasiulaje ni mbepesi 
Yaka makumi mcheche mwipululu, ’mwe 
nyumba ja Israeli? 
43 Nipo mwatosile nyumba ja Molok, 
Ni lutondwa lua mlungu Refan, 
Inyago i mwaipangenye kuti mkaitindiwalile : 
Nipo sinjimjigalila kupunda ku Babulon.” 


47 mana pakutamila Mulungu wa Yakob. Sulemani 
48 nipo wamtawile nyumba. Nambo Jua Mwinani mnope 
juangatama m'nyumba syasitawe mikono; mpelaga 
akuti mprofeti, 
49 “ Kwinani no ku chitengu changu, 
Pasi 'pano no pakutamila pa masajo gangu : 
Nyumba jati uli tumundawile ? akuti Ambuje, 
Peuto pakupumula pangu no papi? 
50 Mkono wangu angati wapangenye ai yose?” 
51 Umweji wakuumula lukosi wangasichitika pa mtima 
ni mapilikanilo, mowa gosepe mtenda kana Msimu 

Waswela: mpelaga watesile achatati wenu, ni iyoyo 
umwe. Ana mprofeti juapi nganamsakalisya acha- 52 
tati wenu? nipo wauleje welewo wasasile chile ya 
kwika kwa Juakugoloka; juelejo mtekuwa sambano 
wakumpeleka ni malindi ni wakumbulaga; umweji 53 
wapochele malamulo mti galamulilwe wamitenga, nipo 
ngunumgakumbuchila. 

Po wapikene yelei nipo wanyandwiche mtima, nipo 54 
wamlumanganyile ni meno gao. Nambo juelejo, pakuwa 55 
juamgumbale ni Msimu Waswela, walolesye mwinani, 
nekuwona lumbili lua Mulungu, ni Yesu alimkwima pa 
mkono wa mlyo wa Mulungu, nekuti, Nale, nguwona 56 
penani papaugule, ni Mwanagwao mundu alimkwima 
pa mkono wa mlyo wa Mulungu. Nambo wagumisile ni 57 
lilowe lyekulungwa, nekusiwa m'mapilikanilo gao, neku- 
mgungumuchila ni mtima umpepe; nipo wamkopwesye 58 
ku musi, nekumbulaga ni maganga: wamboni nipo wawi- 
sile yakuwalila yao pa masajo ga mchanda lina lyakwe 
Saul. Nipo wambuleje Stefano ni maganga, achimko- 59 
langaga Ambuje, nekuti, Ambuje Yesu, mpochele msimu 
wangu. Nipo watindiwele, nekugumila ni lilowe lye- 60 
kulungwa, Ambuje, ulemwa au mkawapalamusya. 
“Mkuti iyoyo, nipo wagonile m'lugono. 

8 Nani nipo wakundile pa kuuwa kwakwe. Lye 
lyuwa 'lyo chisausyo chachikulungwa nipo cha- 
wonechele pa church cha ku Yerusalemi; wosepe nipo 
wapwilinganile ku ilambo ya ku uYahudi ni Samaria, 
akaweje wandumetume. Wandu wakupopela nipo 2 


achaponyaga m'nyumba jakutawila. 

Welewo wapwilinganiche 'wo nipo wapitepite achi- 
salaga lilowe. Filipo nipo watuluchile ku musi wa 
Samaria, nekulalika Kristo kwa welewo. Ni mtima 
umpepe maunjili nekwipikanichisya indu yaweleche- 
telwe ni Filipo, po wapilikene nekwiwona imanyililo i 
watesile. Pakuti pa wajinji wakwete masoka ga usa- 7 
kwa, gakopweche, gachigumilaga ni lilowe lyekulungwa ; 
wajinji wana chitetemelo ni wakulemala nipo waposile. 
Ku musi ’ko nipo kwaliji kwana lukondwa lualuku- 8 
lungwa. 


O Ote 

9 Nipo wapali mundu juine, lina lyakwe Siman, jua- 
kwete ilagu kala pa musi 'po, nekwasimosya lukosyo 
lua ku Samaria, achitiji kuti ali juamkulungwa juati 

10 juati: wosepe nipo wampilikanile achanandi na acha- 
kulungwa, achitiji, Juelejo no machili ga Mulungu ga 

11 gatelwe Gamakulungwa. Nipo wampilikanile, ligongo 
mowa gamajinji atesileje kwasimosya ni ilagu yakwe. 

12 Po wampikanichisye Filipo alimkusala utenga wambone 
wa uchimwene wa Mulungu, ni lina lya Yesu Kristo, nipo 

13 wabatiswile, achalume na achakongwe. Siman msyene 
nembe najo wapikanichisye: mkubatiswa, nipo wata- 
milisyaga ni Filipo; nekuwonaga imanyililo ni machili 
gamakulungwa gamatendelwe, nekulapa. 

14 Po wapilikene wandumetume wa ku Yerusalemi kuti 
Samaria wapochele lilowe lya Mulungu, nipo watumile 

15 kwa welewo Petro ni Yohana: welewo, po watulwiche, 

16 nekwapopelela kuti apochele Msimu Waswela : pakuti 
nganawagwile wa kweleko : wagambile kubatiswa m'lina 

17 lya Ambuje Yesu. Nipo awawichile mikono jao, nipo 

18 wapochele Msimu Waswela. Po walolite Siman kuti 
Msimu Waswela wapegwile pakuwika pa mikono ja 

19 wandumetume, wasosile kwapa ndalama, kuti, Mbani 
none juakwe machili agaga, kuti wana wose wa ngwawi-. 

20 chila mikono jangu, apochele Msimu Waswela. Petro 
nambo wamtite, Ndalama syenu sijonasiche pampepe 
nomwe, ligongo mganisisye tumsume mtuka wa 

21 Mulungu ni ndalama. Ngunumkola chipisya namuno 
chipeleganyo m'lilowe alili: pakuti mtima wenu ngunu- 

22 wa wakugoloka pameso pa Mulungu. Mpitikuche me- 
nema ku chakusakala achi, mkampopele Mulungu, 
panji pa nganisyo sya mtima wenu simtondowechelwe. 

23 Pakuti nguwona kuti muli m'ndulu ja luwawa ni unyolo 

24 wa yakusakala. Siman nipo wajanjile nekuti, Mka- 
mbopelele une kwa Mulungu, kuti yelei i mgambile'i 
ikaika kwangune. 

25 Welewo menema, po wasasile nekuwelecheta lilowe 
lya Ambuje, nipo wausile ku Yerusalemi, nekusala ute- 
nga wambone ku misi jamijinji ja waSamaria. 

26 Nambo mtenga jua Ambuje wawelechete kwa Filipo, 
nekuti, Jimukani, jendagani kumwela, kwitala lyakutu- 
luka ku Yerusaletni kuja ku Gaza: lilyolyo no lya mwi- 

27 pululu. Nipo watyosile nekwaula : nimlole, mundu jua 

ku Etiopia, mtonga jua ulamusi wokulungwa jua Ka- 
ndake, mchimwene juamkongwe jua waEtiopia, jualiji 
juakulindilila chipanje chakwe chosepe, juaiche ku Ye- 
rusalemi ku kupopela ; nipo waujaga nekutamaga m'ma- 28 
gareta gakwe, achiwalangaga mprofeti Isaya. Msimu 29 
nekumti Filipo, Mbandichile, mlipatiche pa magareta 
'go. Filipo nekumbutuchila, nekumpilikana alimkuwa- 30 
langa Isaya mprofeti, nekuti, Ana mkumanyilila i mku- 
walanga 'yo? Nipo watite, Timbakombole uli, akaweje 31 
juine akanongoleleje? Nipo wamchondelele Filipo kuti 
akwele atame najo. Pa malo pa malembo po wawala- 32 
ngaga no apa, 
“ Wajigalilwe mpelaga ngosa ku kuulajika ; 
Mpelaga ngosa jangawecheta pa juakuutula jua- 
kwe, 
Iyoyo ngakuugula pakamwa pakwe : 
M'kwaluswa kwakwe kulamula kwakwe kutyo- 33 
seche: 
Lukosyo luakwe nduni tasale ? 
Ligongo utyoseche umi wakwe pasi 'pano.” 
Mtonga 'jo nipo wamjanjile, nekuti, Ngumchondelela, 34 
ya nduni akuwelecheta mprofeti aii? ya msyene, ka- 
nga ya juine? Filipo nipo waugwile pakamwa pakwe, 35 
mkutanda pa malembo 'go nekumsalila Yesu. Mkupita 36 
mwitala nipo waiche ku mesi gane; mtonga 'jo nekuti, 
Nale, mesi ; chichi chikundekasya kuti ngasabatiswa ? 
Nipo walulile magareta kuti gajime; nipo wajinjile 38 
m’mesi Filipo ni mtonga 'jo wana wawili; nipo wamba- 
tisile. Po wachuwiche m'mesi, Msimu wa Ambuje nipo 39 
wamtyosisye Filipo; mtonga’jo nganambona soni, pakuti 
watesile mwanja mwitala mwakwe achisechelelaga. 
Filipo nambo wawoneche ku Azoto; mkupelenganya, 40 
nipo wasasile utenga wambone pa misi josepe, mpaka 
po waiche ku Kaisariya. 
0 AUT nambo ali chiwela kwapumulila kupakana 
ni kuulaga pa wakulijiganya wa Ambuje, waja- 2 
wile kwa juambepesi juamkulungwa, nekumjuga akalata 
wa ku Dameski, ku masunagogi, nakwasimana wane wa 
Litala 'lyo, namuno achalume namuno achambumba, 
kuti awajigalile watawe ku Yerusalemi. Mkwenda'mo, 3 
yawoneche, nipo wawandichilaga ku Dameski: chitema 
lyalangwiche pakusyungula pakwe lilanguka lya kwi- 

4 pani: nipo wagwile pasi, nekupilikana lilowe lichimtiji, 
5 Saul, Saul, ligongo chichi mtenda kusausya 'ne? Nipo 
watite, Ana umwe nduni, Ambuje? Nipo watite, Ndili 
6 Yesu jua mkumsausya; nambo jimukani, jinjilani 
m'musi, nipo tichimtagulilwe chi tumkawajilwe kutenda. 
7 Wandu walongene najo wajimi wangapawelecheta, achi- 
8 pilikanaga lilowe, nambo wangalolaga wandu. Saul 
nipo wajimwiche pasi; pe gaugwiche meso gakwe, nga- 
nawona kandu ; nipo wamlongolele ni mkono, nipo wa- 
9 mjigalile kwinjila ku Dameski. Nipo watemi mowa 

gatatu wangapalola, nganalya nganang'wa. 
10 Nipo wapali ku Dameski juakulijiganya juine, lina 
lyakwe Anania; Ambuje nipo wamtite mkusagamila, 
11 Anania. Nekuti, Nale, une, Ambuje. Ambuje neku- 
mti, Jimukani, mkajende kwikondo lyatelwe Lyagoloka, 
m'nyumba mwa Yuda mkamsose juamtele Saul jua ku 
12 Tarso: pakuti nale akupopela ; nipo atekumbona mundu 
juamtele Anania alimkwinjila, alimkumbichila mikono 
13 jakwe, kuti apochele kulola kwakwe. Anania nipo 
wajanjile, Mbikene kwa wajinji ya ajo mundu'jo, yaku- 
sakala yose i awatesile waswela wenu ku Yerusalemi : 
14 pepano akwete ulamusi wa kwa wambepesi wa'chakulu- 
ngwa wakutawa wana wose wakumkolanga lina lyenu. 
15 Nambo Ambuje wamtite, Jendani, ligongo ali chiwiga 
chachisagule cha kwangune, kuti ajigale lina lyangu 
paujo pa waMakosyo ni waimwene, ni wanache walsra- 
16 eli: pakuti tingamlosye juelejo yose i tawajilwe kusauka 
17 nayo ligongo lya lina lyangu. Anania nipo watyosile, 
nekwinjila mnyumba; mkumbichila mikono jakwe, 
nekuti, Saul ambosanga, Ambuje, Yesu, juamboneche- 
lemwe mwitala mu mwaiche 'mula, andumile 'ne, kuti 
mpochele kulola kwenu, mgumbale ni Msimu Waswela. 
18 Papopo yagwile pa meso gakwe yati mpela mbasa, 
nipo wapochele kulola kwakwe; nipo wajimwiche neku- 

19 batiswa; nipo walile nekulimbichika. 
Nipo waliji mowa gane pampepe ni wakulijiganya wa 
20 ku Dameski. Papopo m'masunagogi walaliche Yesu, 
21 kuti ali Mwanagwao Mulungu. Wana wose wampilikene 
walapile, nekuti, Angati aju no juejula juapaswile m'Ye- 
rusalemi welewo wakukolanga lina ’li? nipo waiche 
akuno kwati 'ii, kuti awajigalile welewo watawe kwa 
22 wambepesi wa'chakulungwa. Nambo Saul wapundile 

kukula m'machili, nekwasusa waYahudi watemi ku 
Dameski, achalosyaga kuti ajo no Kristo 'jula. 

Pe gapite mowa gamajinji, wa Yahudi watawile luku- 23 
mbi kuti ambulaje : nambo malindi gao gamanyiche kwa 24 
Saul. Nipo walindilile pa ikomo musi ni chilo, kuti 
ambulaje: nambo wakulijiganya wakwe wamtosile chilo, 25 
nekumtulusya pakupeleta pepupa, achimtulusyaga m'lu- 
kalala. 

Po waiche ku Yerusalemi, walinjile kulipatika kwa 26 
wakulijiganya: wosepe nipo wamjogwepe wangapikani- 
chisya kuti waliji juakulijiganya. Barnaba nipo wamto- 27 
sile, nekumjigalila kwa wandumetume, nekwasalila kuti 
atekuwona Ambuje mwitala, kuti awelechete najo, kuti 
awelechetesye pa Dameski m'lina lya Yesu. Nipo wa- 28 


lechete nekutenda makani ni waHelenisti: nipo wali- 
njile kumbulaga. Po wapilikene achimjakwe, nipo wa- 30 
mtuluchisye ku Kaisariya, nekumtumisya ku Tarso. 

Menema church cha ku uYahudi kosepe, ni Galilaya, 31 
ni Samaria, chakwete mtendele, nekutamilichikaga ; 
achijendaga m'woga mwa Ambuje ni wkutusya-mtima 
kwa Msimu Waswela, nipo watupile. 

Yawoneche,mkupita Petro pana pose, nipo watuluchi- 32 
le nombe nako kwa waswela mtima watamaga ku Ludda. 
Pelepo nipo wasimene mundu lina lyakwe Ainea jua- 33 
gonile pa ugono yaka msano ni itatu; pakuwa jua chi- 
tetemelo. Petro nipo wamtite, Ainea, Yesu Kristo 34 
akumposya: jimukani kolosyani ugono wenu. Papopo 
nipo wajimwiche. Wana wose wa watemi ku Ludda 35 
ni Saron wambweni, nipo wampitikuchile Ambuje. 

Wapali pa Yoppa juakulijiganya juine, lina lyakwe 36 
Tabitha, pakugalausya no Mbawala: juamkongwe’ju 
wagumbele ni masengo gambone ni ya chanasa i wate- 
sile. Yawoneche ge mowa 'go, nipo walwasile nekuta- 37 
kasika : po wamkulumwile, nipo wambisile m'nyumba 
ja pachanya. Mkuwandikana Luddo ni Yoppa, mkupi- 38 
kana wakulijiganya kuti Petro waliji kweleko, nipo wa- 
mtumichisye wandu wawili, achimchondelelaga, Mka- 
kawa pakwisa kwetuwe. Petro nipo wajimwiche neku- 39 
longana nawo. Po waiche, nipo wamjigalile ku nyumba 
ja pachanyajo: wa masije wa o MAA achililaga, 

achilosyaga malotani yakuliunichila yapangenye Mbawa- 
40 la ali chiwela pampepe nawo. Petro nipo wakopwesye 
wana wose, nekutindiwala, nekupopela : mkugalauchila 
ku mtembo, nekuti, Tabitha, jimukani. Nipo waugwile 
pa meso pakwe; po wambweni Petro, nipo wajimwiche. 
41 Nipo wampele mkono wakwe, nipo wamjimwisye ; 
mkwawilanga waswela mtima ni wa masije, nipo wa- 
42 mpeleche juamjumi. Nipo yapikaniche ku Yoppa 
43 kosepe: wajinji nekumkulupilila Ambuje. Yawoneche, 
nipo watemi mowa gamajinji m'Yoppa ni juine Siman 
juakuuuta. 
10 NES wapali pa Kaisariya mundu juine, lina lya- 
kwe Kornelio, kenturio jua likuga li lyatelwe 
2 lya chiltaliano, juakokomesya juamjogwepe Mulungu ni 
nyumba jakwe josepe, juapeleche kwa wandu ya cha- 
3 nasa yejinji, juapopelaga Mulungu mowa gosepe. Mku- 
sagamila waweni pamanyiche, mpelaga katema ka msano 
ni mcheche ka lyuwa, mtenga wa Mulungu alimkumji- 
4 sila, achimtiji, Kornelio! Mkumlolechesya, mkogopa 
nipo watite, Ana chichi, Ambuje? Nipo wamtite, Ma- 
popelo genu ni ya chanasa yenu ikwesile mpela chiku- 
5 mbuchisyo ku mbujo kwa Mulungu. Sambano mtume 
6 wandu ku Yoppa, mkawilanje juine Siman, juamtele 
Petro, akutama ni juine Siman juakuuuta, nyumba 
7 jakwe jili m'mgulugulu nyasa. Po wapite mtenga wawe- 
lechete najo, wawilasile wakutumika wa pa nyumba 
wawili, ni msikari juakokomesya jua wakumlindilila 
8 mowa gosepe ; mkwasalila yosepe, nipo watumile welewo 
ku Yoppa. 
9 Kundawi kwakwe ali mu ulendo, alimkuwandichila 
ku musi, Petro nipo wakwesile kwinani kwa nyumba 
10 kukupopela, mti katema ka msano ni kamo: nipo 
jamkwete sala, nipo wasosaga kulya: po watelekaga 
11 nipo wakomweche; nipo walolaga kwinani kwakuugule, 
ni chiwiga chilimkutuluka, mpelaga nguo jajikulungwa, 
12 jajitulusye kusa 'kuno m'mitepa mcheche: mwana ikoko 
ya makongola mcheche, ni indu yakukwawa ya kusa 
13 'kuno, ni ijuni ya kwinani. Nipo lyamyichile lilowe, 
14 Jimukani, Petro; ulagani, lyani. Nambo Petro watite, 
Ngwamba, Ambuje, ligongo nginindya kose kandu ka 
15 kuwanda, namuno ka usakwa. Lilowe nipo lyamyichile 
soni kawili, Kalenjesye Mulungu, mkosomkatenda ka 

kuwanda. Ai nipo yatendeche katatu : chiwiga'cho nipo 16 
chapochelwe papopo kwinani. 

Po wasingalilwe Petro msyene, lisagamilo li waliweni 17 
no lyati uli, nale, wandu 'wala wa watumilwe ni Korne- 
lio, po wasosile nyumba ja Siman, nipo wajimi pa 
mlango, nekuwilanga, nekuusya kanga watamaga pele- 18 
po Siman, juamtele Petro. Po waganisyaga Petro ya 19 
lisagamilo 'lyo, Msimu nekumti, Nale, wandu watatu 
atenda kumsosa. Nambo jimukani, tulukani, alongane 20 
nawo, wangawanichisyaga : ligongo une natumile. Petro 21 
nipo watuluchile kwa wandu 'wo, nekuti, Nale, une ndili 
jua mkumsosa: myichile ligongo chichi? Nipo watite, 22 
Kornelio, kenturio, mundu juakugoloka juakumjogopa 
Mulungu, juawelechetelwe 'chenene ni lukosyo luosepe 
lua waYahudi, wasalilwe ni mtenga juamswela mtima 
kumtumichisya umwe mjise ku nyumba kwakwe, aka- 
pilikane malowe penumwe. Menema wawilasile aji- 23 
njile, nekwatamika. 

Kundawi kwakwe nipo watyosile nekopoka pampepe 
nawo, achimjakwe wane wa ku Yoppa nekulongana najo. 
Kundawi kwakwe nipo wajinjile m’Kaisariya. Kornelio 24 
nipo walindaga, atekwawilanga achalongo wakwe na'chi- 
mjakwe. Yawoneche, po wajinjile Petro, Kornelio 25 
nekumsimana, mkugwa pa masajo gakwe, nekumtindi- 
walila. Petro nipo wamjimwisyė, nekuti, Jimukani ; 26 
none juakwe ndili mundu. Mkukunguluka najo nipo 27 
wajinjile, nekwasimana wajinji asongangene : nipo wa- 28 
tite, Umwe mkumanya kuti ngeikomboleka mundu 
m Yahudi alipatiche aiche kwa juine jua lukosyo luine; 
nipo andosisye Mulungu kuti ngasanda juose jua ku- 
wanda jua usakwa; menema naiche wangakana pe 29 
nawilanjiche. Ngumbusya menema ligongo chichi 
mwambilasile. Kornelio nekuti, Gapite mowa mcheche, 30 
auno utende 'uno, m'nyumba mwangu nakumbuchilaga 
katema kakupopela ka msano ni mcheche; nale, mundu 
wajimi paujo pangune juana yakuwalila yati mbe, 
nekuti, Kornelio, lipopelo lyenu lipikaniche, nekuku- 31 
mbuchika ya chanasa yenu pameso pa Mulungu. Mka- 32 
tume menema ku Yoppa, mkawilanje Siman juamtele 
Petro; akutama m'nyumba mwa Siman juakuuuta, 
m'mgulugulu nyasa. Pelepo menema natumile kwenu- 33 
mwe; umwe mtesile 'chenene pakwisa 'pa. Sambano 

menema tuli wosepe pepano pameso pa Mulungu kuti 
34 tupilikane yana yose yamlulile Ambuje. Mkuugula 

pakamwa Petro nekuti, 
Yakuwonatu nguwona kuti Mulungu ali wangasagula 
35 wandu : nambo, m'ngosyo syosepe, juakumjogopa jua- 
36 kutenda yagoloka, akupochelwa najo. Lilowe li watu- 
mile kwa wanache wa Israeli, achisalaga utenga wa- 
mbone wa mtendele ni Yesu Kristo, (ali Ambuje wao 
37 yosepe)—ngani 'jo umwe mkumanya mwasyene, ji jalu- 
lilwe pa uYahudi posepe, mkutanda pa Galilaya, pa- 
38 nyuma pa ubatiso u walaliche Yohana; Yesu jua ku 
Nazareti, kuti Mulungu wampakasisye ni Msimu Wa- 
swela ni machili; juapitepite mchitendaga yambone, 
mchiposyaga wana wose wa wasakaliche ni Setani; li- 
39 gongo Mulungu waliji pampepe najo. Uwe tuli mboni 
sya yosepe 1 watesile 'yo, m'chilambo cha uYahudi ni 
m’ Yerusalemi; jua wambuleje, achimpachikaga pa mtela. 
40 Juelejo Mulungu wamjimwisye lyuwa lya katatu, neku- 
41 mpa kuti awoneche, ngati kwa wandu wosepe, nambo 
kwa wa mboni wa wasagwiche chile ni Mulungu, kwa 
uwe, wa walile nekung’wa najo panyuma po wajimwiche 
42 kwa wauwe. Nipo atululile kuti tulaliche kwa wandu, 
tuwalanje kuti juelejo no juamkolanje ni Mulungu, awe 
43 Juakulamula jua wajumi ni wauwe. WYa juelejo wa- 
profeti wana wose wawalasile, kuti m'lina lyakwe 
wana wose wakumkulupilila sapochele kutondowela kwa 

yakulemwa. 
44 Petro akanamale kuwelecheta ge malowe 'go, Msimu 
Waswela wagwile pa wosepe 'wo wa wapilikene lilowe. 
45 Wa chisichito wapilikene nipo wasimongwile, wana wose 
walongene ni Petro, ligongo pa waMakosyo wakwe waji- 
46 tiche mtuka wa Msimu Waswela. Pakuti wapilikene 
alimkuwelecheta ni ndimi, alimkumkwesya Mulungu. 
47 Nipo wajanjile Petro, Ana wandu akupakombola kuka- 
nisya mesi, akasabatiswa awawa wapochele Msimu Wa- 
48 swela chisau mti uwe. Nipo waluwile abatiswe m’lina 
lya Yesu Kristo. Nipo wamchondelele alonjele mowa 
' gane. 

11 MW SBADUTE TUNE n’achimjao wa m'uYahudi 
wapilikene kuti waMakosyo wakwe ateku- 
2 pochela lilowe lya Mulungu. Po wakwesile Petro ku 
Yerusalemi, wa chisichito nipo watesile makani najo, 

kuti, Mwajinjile kwa wandu wangasichitika, mwalile 3 
nawo. Petro nipo watandite, mtasi nekwajenechesya, 4 
kuti, Naliji m'musi wa Yoppa, nalijimkupopela: mku- 5 
komoka naweni lisagamilo, chiwiga chilimkutuluka, 
mpelaga nguo jajikulungwa jajitulusye kwinani m'mi- 
tepa mcheche ; jaiche kwangune: po nalolechesye pe- 6 
lepo, nipo nakumbuchile, nipo naweni nyama sya ma- 
kongolo mcheche sya pasi, ni ikoko, ni indu yakukwawa, 

ni ijuni ya kwinani. Nombe nao napilikene lilowe 7 
lichitiji kwangune, Jimukani, Petro; ulagani, lyani. 
Nambo natite, Ngwamba, Ambuje; ligongo ngechipali 8 
cha kuwanda namuno cha usakwa chi chajinjile kose 
m'kamwa mwangu. Nambo lilowe lyajanjile kawili 9 
lya kwinani, Kalenjesye Mulungu, mkosomkatenda ka 
kuwanda. Ai nipo yatendeche katatu: yose nipo ya- 10 
nyakwiche soni kwinani. Nale, pelepo nipo wajimi 11 
wandu watatu pa nyumba po twaliji "po, watumilwe ku 
Kaisariya kwisa kwangune. Msimu nekundagulila 'ne 12 
ngalongane nawo wangawanichisyaga. Waiche none 
achimjetu awa msano ni jumo, nipo twajinjile m'nyumba 

ja mundu 'jo: nipo watutagulile kuti wambweni mtenga 13 
m'nyumba mwakwe achijimaga achitiji, Mkatume ku 
Yoppa, mkamtole Siman, juampambichile lina Petro ; 
jua tawechete kwenumwe malowe, ni gelego tumkulu- 14 
puche ni wa ku nyumba kwenu wosepe. Mkutanda’ne 15 
kuwelecheta, Msimu Waswela nekugwa pa welewo, mpe- 
laga petuwe pakutanda 'pala. Nipo nakumbuchile 16 
lilowe lya Ambuje, kuti watite, Yohana wabatisile ni 
mesi; nambo umwe tumbatiswe ni Msimu Waswela. 
Mulungu menema nawaga wapele welewo mtuka 'o 17 
yalumo ni nowe, pe twamkulupilile Ambuje Yesu Kristo, 
ana une nduni juakupakombola kumkana Mulungu ? 
Mkupilikana yelei wamyalele, nekumkwesya Mulungu 18 
achitiji, Menema kwa waMakosyo wakwe Mulungu 
apeleche kupitikuka kwakuja ku umi. 

Welewo menema wapwilingene pa kusauka ku kwa- 19 
tyosile pa Stefano wajesile mpaka Foiniki, ni Kupro, 
ni Antiokia, wangawelecheta lilowe akawe kwa waYa- 
hudipe. Wapali wane welewo wandu wa Kupro ni 20 
Kurene, po waiche ku Antiokia, wawelechete kwa wa- 
Helene nombe nawo, achisalaga utenga wambone wa 
Ambuje Yesu. Mkono wa Ambuje waliji pampepe nawo ; 21 

menema tuli wosepe pepano pameso pa Mulungu kuti 
34 tupilikane yana yose yamlulile Ambuje. Mkuugula 
pakamwa Petro nekuti, 
Yakuwonatu nguwona kuti Mulungu ali wangasagula 
35 wandu : nambo, m'ngosyo syosepe, juakumjogopa jua- 
36 kutenda yagoloka, akupochelwa najo. Lilowe li watu- 
mile kwa wanache wa Israeli, achisalaga utenga wa- 
mbone wa mtendele ni Yesu Kristo, (ali Ambuje wao 
37 yosepe)—ngani 'jo umwe mkumanya mwasyene, ji jalu- 
lilwe pa uYahudi posepe, mkutanda pa Galilaya, pa- 
38 nyuma pa ubatiso u walaliche Yohana; Yesu jua ku 
Nazareti, kuti Mulungu wampakasisye ni Msimu Wa- 
swela ni machili; juapitepite mchitendaga yambone, 
mchiposyaga wana wose wa wasakaliche ni Setani; li- 
39 gongo Mulungu waliji pampepe najo. Uwe tuli mboni 
sya yosepe i watesile 'yo, m'chilambo cha uYahudi ni 
m' Yerusalemi; jua wambuleje, achimpachikaga pa mtela. 
40 Juelejo Mulungu wamjimwisye lyuwa lya katatu, neku- 
41 mpa kuti awoneche, ngati kwa wandu wosepe, nambo 
kwa wa mboni wa wasagwiche chile ni Mulungu, kwa 
uwe, wa walile nekung'wa najo panyuma po wajimwiche 
42 kwa wauwe. Nipo atululile kuti tulaliche kwa wandu, 
tuwalanje kuti juelejo no juamkolanje ni Mulungu, awe 
43 Juakulamula jua wajumi ni wauwe. Ya juelejo wa- 
profeti wana wose wawalasile, kuti m'lina lyakwe 
wana wose wakumkulupilila sapochele kutondowela kwa 
yakulemwa. 
44 Petro akanamale kuw elecheta ge malowe 'go, Msimu 
Waswela wagwile pa wosepe 'wo wa wapilikene lilowe. 
45 Wa chisichito wapilikene nipo wasimongwile, wana wose 
walongene ni Petro, ligongo pa waMakosyo wakwe waji- 
46 tiche mtuka wa Msimu Waswela. Pakuti wapilikene 
alimkuwelecheta ni ndimi, alimkumkwesya Mulungu. 
47 Nipo wajanjile Petro, Ana wandu akupakombola kuka- 
nisya mesi, akasabatiswa awawa wapochele Msimu Wa- 
48 swela chisau mti uwe. Nipo waluwile abatiswe m’lina 
lya Yesu Kristo. Nipo wamchondelele alonjele mowa 
gane. 
11 WAAD UNETUME n’achimjao wa m'uYahudi 
wapilikene kuti waMakosyo wakwe ateku- 
2 pochela lilowe lya Mulungu. Po wakwesile Petro ku 
Yerusalemi, wa chisichito nipo watesile makani najo, 

kuti, Mwajinjile kwa wandu wangasichitika, mwalile 3 
nawo. Petro nipo watandite, mtasi nekwajenechesya, 4 
kuti, Naliji m'musi wa Yoppa, nalijimkupopela: mku- 5 
komoka naweni lisagamilo, chiwiga chilimkutuluka, 
mpelaga nguo jajikulungwa jajitulusye kwinani m'mi- 
tepa mcheche ; jaiche kwangune: po nalolechesye pe- 6 
lepo, nipo nakumbuchile, nipo naweni nyama sya ma- 
kongolo mcheche sya pasi, ni ikoko, ni indu yakukwawa, 
ni ijuni ya kwinani. Nombe nao napilikene lilowe 7 
lichitiji kwangune, Jimukani, Petro; ulagani, lyani. 
Nambo natite, Ngwamba, Ambuje; ligongo ngechipali 8 
cha kuwanda namuno cha usakwa chi chajinjile kose 
m'kamwa mwangu. Nambo lilowe lyajanjile kawili 9 
lya kwinani, Kalenjesye Mulungu, mkosomkatenda ka 
kuwanda. Ai nipo yatendeche katatu: yose nipo ya- 10 
nyakwiche soni kwinani. Nale, pelepo nipo wajimi 11 
wandu watatu pa nyumba po twaliji "po, watumilwe ku 
Kaisariya kwisa kwangune. Msimu nekundagulila 'ne 12 
ngalongane nawo wangawanichisyaga. Waiche none 
achimjetu awa msano ni jumo, nipo twajinjile m'nyumba 
ja mundu 'jo: nipo watutagulile kuti wambweni mtenga 13 
m'nyumba mwakwe achijimaga achitiji, Mkatume ku 
Yoppa, mkamtole Siman, juampambichile lina Petro; 
Jua tawechete kwenumwe malowe, ni gelego tumkulu- 14 
puche ni wa ku nyumba kwenu wosepe. Mkutanda 'ne 15 
kuwelecheta, Msimu Waswela nekugwa pa welewo, mpe- 
laga petuwe pakutanda 'pala. Nipo nakumbuchile 16 
lilowe lya Ambuje, kuti watite, Yohana wabatisile ni 
mesi; nambo umwe tumbatiswe ni Msimu Waswela. 
Mulungu menema nawaga wapele welewo mtuka 'o 17 
yalumo ni nowe, pe twamkulupilile Ambuje Yesu Kristo, 
ana une nduni juakupakombola kumkana Mulungu ? 
Mkupilikana yelei wamyalele, nekumkwesya Mulungu 18 
achitiji, Menema kwa waMakosyo wakwe Mulungu 
apeleche kupitikuka kwakuja ku umi. 

Welewo menema wapwilingene pa kusauka ku kwa- 19 
tyosile pa Stefano wajesile mpaka Foiniki, ni Kupro, 
ni Antiokia, wangawelecheta lilowe akawe kwa waYa- 
hudipe. Wapali wane welewo wandu wa Kupro ni 20 
Kurene, po waiche ku Antiokia, wawelechete kwa wa- 
Helene nombe nawo, achisalaga utenga wambone wa 
Ambuje Yesu. Mkono wa Ambuje waliji pampepe nawo ; 21 

22 wajinji wapilikanichisye wampitikuchile Ambuje. Li- 
lowe lya welewo lyaiche m'mapilikanilo ga church cha 
ku Yerusalemi: nipo wamtumisye Barnaba mpaka ku 

23 Antiokia; po waiche, po waweni chisowelo cha Mu- 
lungu, nekusechelela ; nipo wachisisye wosepe kuti ata- 

24 milichisye mwa Ambuje ni mtau wa mtima : ligongo 
waliji mundu juambone, juamgumbale ni Msimu Wa- 
swela ni chikulupi; wandu wajinji wapambichiche kwa 

25 Ambuje. Nipo wajawile ku Tarso ku kumsosa Saul: 

26 po wamsimene, nekumjigalila ku Antiokia. Nipo ya- 
woneche, chaka chimpepe chose, wasongene ni church, 
nekwajiganya wandu wajinji; pa Antiokia wakuliji- 
ganya watandite kutelwa waKristo. 

27 Ge mowa 'go nipo watulwiche ku Yerusalemi wa- 

28 profeti kuja ku Antiokia. Nipo wajimwiche juine 
jua welewo juamtele Agabo, nekwamanyisya ni Msimu 
kuti tuuiche mpupulusi wokulungwa kusa 'kuno ko- 

29 sepe; weleo watekwika Klaudio ali chiwela. Waku- 
lijiganya, wana wose mpelaga wapakombwele, wali- 
mbichile kuti atumisye utumwa kwa achimjao wa wa- 

80 temi m Yerusalemi : nipo watesile iyoyo, nekutumisya 
ni mikono ja Barnaba ni Saul kwa achakulungwa. 

19 A mowa 'go Herode mchimwene watamba- 
liche mikono jakwe kusakalisya wane wa 

2 m'church. Nipo wambuleje Yakob akuluwao Yohana 
3 ni lupanga. Po waweni kuti chanonyelesye wa Yahudi, 
wapite kumkamula Petro nombe najo. Mowa 'go no 
4 ga mkato wangali chilungo. Po wamkamwile wambi- 
sile mu nyumba jakutawila, nekumpeleka kwa maku- 
ga-ga-mcheche mcheche, kuti amlindilile: wakumbuchi- 
laga tamkopochesye kwa wandu panyuma pa pasaka. 
5 Petro menema walindililwe mnyumba’mo: nambo lipo- 
pelo lyatendelwe mnope ni church kwa Mulungu ligo- 

6 ngo juelejo. Herode po watiji amkoposye, che chilo 
'cho Petro wagonaga pachilikati pa asikari wawili, jua- 
mtawe ni nyolo siwili : wakulindilila pa mlango wali- 
7 ndilile pa nyumba jakutawila. Nale, mtenga wa 
Ambuje wamjimilile, lilanguka nekumulichila m'nyu- 
mba'mo; nipo wamputile Petro pa mbali, nekumjimu- 
sya, kuti Jimukani chitema. Nyolo syakwe nekukachu- 
8 kuka pa mikono jakwe. Mtenga'jo nekumti, Mkwinde, 
nimtawe ikwakwata yenu. Nipo watesileiyoyo. Nipo 

wamchite,Mliwilijilile chakuliunichila chenu, mungagule 
une. Nipo wakopweche, nekukagula; nganamanyilila 9 
kuti kwaliji kwambone kwatesile mtenga 'jo, nambo 
wapelaga waweni lisagamilo. Po wapite pa walonda 10 
wakutanda ni wa kawili, nekwika kwitanga lya chisyano 
lyakwinjisya m'musi; lyaugulile lisyenepe: nipo wa- 
kopweche, nekupita pekondo limo; papopo mtenga 'jo 
nekumleka. Po wasisimwiche Petro, nekuti, Sambano 11 
nimanyi 'chenene, kuti Ambuje wamtumisye mte- 
nga juakwe nekungulupusya m'yala ya Herode ni m'ku- 
lolela kose kwa wandu waYahudi. Po waganisisye, 12 
nipo waiche ku nyumba ja Maryamu mchikulugwe 
Yohana juampambichile lina Marko; po wasongangene 
wajinji nekupopelaga. Po wagugusisye kwitanga lya 13 
chipata, mwali nekwika ku kupilikanila, lina lyakwe 
Roda. Po wamanyilile lilowe lya Petro, nganaugula pa 14 
mlango ligongo lukondwa, nambo wautuchile mkati, 
nekusala kuti Petro wajimi pa mlango. Nipo wa- 15 
mchite, Mkwete masoka. Nambo wagombelesye iyoyo. 
Nipo watite, No mtenga wakwe. Nambo Petro waliji 16 
chiguguchisye; po waugwile nekumbona nekulapa. 
Mkukodola ni mkono kuti amyalale, juelejo nipo wasa- 17 
lile kuti Ambuje atekumkoposya m'nyumba jakutawilila. 
Nipo watite, Mkalule yelei kwa Yakob na achimjetu. 
Nipo watyosile nekwaula kwine. Pe kwachele wasinga- 18 
lilwe mnope asikari kwapi waliji Petro. Po wamsosile 19 
Herode, nekulepela, nipo wausisye walonda, neku- 
lamula kuti aulajilwe. Nipo watulwiche ku uYahudi 
pakuja m'Kaisariya, nekulonjela kweleko. 

Nipo watumbilile mnope wa ku Turo ni Sidoni: 20 
nipo wamyichile ni mtima umpepe, mkupanganya uga- 
nja ni Blasto jua chikolosa cha mchimwene, nipo waso- 
sile mtendele, ligongo chilambo chao chalile nacho cha 
mchimwene. Lyuwa lyepanjile Herode nekuliwecha 21 
yakuwalila ya mchimwene, nekutama pa chitengu cha- 
kulamulila, nekwawelechetela magambo. Wandu nipo 22 
wagumisile, Lilowe lya mlungu, ngati lya mundu. Chi- 23 
tema mtenga jua Mulungu nekumkunula ligongo nga- 
namchimbichisya Mulungu ; nipo waligwile ni manyo- 
ngolosi, nekupeleka umi. 

Nambo lilowe lya Mulungu lyakusile nekuchulukaga. 24 

Barnaba ndi Saul nekuuja ku Yerusalemi, po wama- 25 

sile utumwa wao, nekutola nawo Yohana juampambi- 
chile lina Marko. 
1 3 WATALII pa Antiokia, pa church cha kweleko, 
waprofeti ni wakwiganya, Barnaba ni Si- 
meon juamtele Niger, ni Lukio mKurene, ni Manaen 
mpwakwe wakukonga wa Herode juamkulungwa, ni 
2 Saul. Mkumlomba Ambuje, nekutama wangalya, Msimu 
Waswela nekuti, Musagulile une Barnaba ni Saul ku 
3 masengo ga nawilanjile. Po watemi wangalya neku- 
popela, nipo wawichile mikono jao, nekwajausya. 
4 Welewo mkutumilwa menema ni Msimu Waswela 
watuluchile kuja ku Selukia; mkutyoka pelepo ne- 
5 kwika ku Kupro. Po waliji ku Salami wasasile lilowe 
lya Mulungu m'masunagogi ga waYahudi: nipo wa- 
6 kwete Yohana nombe najo juakwakamusya. Po wapite 
pa chirumba posepe mpaka ku Pafo, wamsimene juine 
jua ilagu, juakuweweta jua ulamba, mYahudi, lina 
7 lyakwe Bar-Yesu: jualiji na kapitao juakulolela Sergio 
Paolo, mundu jua umanyilisi. Juelejo wawilasile Barna- 
ba ni Saul, nekusosa kupikana lilowe lya Mulungu. 
8 Nambo Eluma jua ilagu (pakuti iyoyo akugopola lina 
lyakwe) wakanisyeje, achisosaga kumchiliusya kapitao 
9 juakulolela ku chikulupi. Nambo Saul, juelejo wamtele 
soni Paolo, juamgumbale ni Msimu Waswela, wamlo- 
10 lechesye, nekuti, 'Mwe juamgumbale ulamba ni wanga 
wose, mwanagwao Setani, jua magongo jua chigolochelo 
chose, ana ngumleka kupinda matala gakugoloka ga 
11 Ambuje? Sambano, nale, mkono wa Ambuje uli pe- 
numwe, nipo somtatale, juangalola lyuwa mpaka katema 
kakwe. Chitema nekumgwila ndandagasi ni chipi; 
nipo wapitepite mchisosaga juakumlongolela ni mkono. 
12 Kapitao juakulolela 'jo po waweni yatesile, nekupika- 
nichisya, achilapilaga chijiganyo cha Ambuje. 
13 Paolo ni ajao nipo watyosile m'Pafo, nekwika ku 
Perga m'Pamfulia. Yohana nekwatyochela, nekuuja 
14 ku Yerusalemi. Nambo welewo wapelengenye pa 
Perga, nekwika ku Antiokia m’Pisidia ; nipo wajinjile 
15 m'sunagogi lyuwa lya Sabato nekutama. Namalape 
kuwalanga kwa malamulo ni waprofeti, wa chakulungwa 
wa sunagogi nekwatumichisya, nekuti, Achimjetu, na- 
16 mkwete lilowe lyakwachisya wandu, mbelechete. Paolo 
nipo wajimi, mkukodola ni mkono, neknti, 

Achalume wa Israeli, ni wakumjogopa Mulungu, 
mpikane. Mulungu wa wandu awa wa Israeli wasa- 17 
gwile achatati wetu, nekwakwesya wandu 'wo po watemi 
m'chilambo cha Misri, ni mkono woleu, nekwalongolela 
pakwakoposya mwelemo. Mpelaga ndawi sya yaka ma- 18 
kumi mcheche walasile nawo mwipululu. Po wajonasile 19 
ngosyo msano ni siwili m'chilambo cha Kanaan, chila- 
mbo chao nekwapeleka atame mwelemo, mti yaka 
mianda mcheche kwisa makumi msano: panyuma 20 
pakwe pelepo nekwapa wakulamula mpaka kwa Samwili 
mprofeti. Panyuma nipo wasosile mchimwene; Mulu- 21 
ngu nekwapa Saul mwanagwao Kish, mundu jua luko- 
syo lua Benyamin, yaka makumi mcheche. Mkumtyo- 22 
sya juelejo, nipo wamjimwisye Daud awe mchimwene; 
nipo wawalanjile mboni ja juelejo, Nimsimene Daud, 
mwanagwao Yesse, mundu jua mtima wangu, juata- 
tende masosa gangu gosepe. Mu mbeju mwa juelejo 23 
malinga ni malangano Mulungu amtolele Israeli Mku- 
lupusya, Yesu: akanaiche po walaliche Yohana ubatiso 24 
wakupitikuka kwa wandu wosepe wa Israeli. Pa wama- 25 
laga Yohana luwilo luakwe, watite, Ana mpesileje uneji 
chichi? Nginimba 'ne. Nambo nale, akwisa munyuma 
mwangune juine, ikwakwata ya masajo gakwe une ngo- 
nguwajilwa kugopola. Achalume achimjangu, wanache 26 
wa lukosyo lua Ibrahimu, ni wa mwenumwe wakumjo- 
gopa Mulungu, lilowe lya kukulupuka ako lyatumilwe 
kusa kwetuwe. Pakuti welewo wakutama m'Yerusa- 27 
lemi, ni achakulungwa wao, pakuwa wangam’manyilila 
juelejo namuno malowe ga waprofeti gamawalanje acha- 
sabato wosepe, wagamalichisye pakumlamulila. Mku- 28 
simana kwangali ligongo lya kuuwa, wambusisye pa 
Pilato kuti aulajilwe. Po wamasile yosepe i yalembe- 29 
lwe ya juelejo, wamtulwisye ku mtela nekumgoneka 
mwilembe. Nambo Mulungu wamjimwisye kwa wauwe: 30 
mowa gamajinji nipo wawonechele welewo wakwesile 31 
najo kuja ku Yerusalemi pakuuma m'Galilaya, wakuwa 
sambano mboni syakwe kwa wandu. Uwe nipo tumji- 32 
galile 'mwe utenga wambone wa malangano gamapa- 
nganye na 'chatati, kuti Mulungu agamalichisye gelego 
kwa wanache, pakumjimusya Yesu; mpelaga chilembe- 33 
lwe nombe namo m'nyimbo ja kawili, Umwe no Mwa- 
nangu, lelo 'ji nimbeleche. Mkuti wamjimwisye kwa 34 

wauwe, wangauja soni kose ku kuwola, awelechete 'ii, 
35 Tinimpe yeswela ni yakulupilika ya Daud. Ligongo 
watite mwine mwakwe, Ngumumpa juamswela juenu- 
36 mwe kuti awone kuwola. Pakuti Daud, m'chisukulu 
chakwe watumichile lisosa lya Mulungu, wagonile m'lu- 
gono, nekugona kwa 'chatati wakwe, nekuwona kuwola: 

37 nambo jua wamjimwisye Mulungu nganawona kuwola. 

38 M'manye 'mwe menema, achalume achimjangu, kuti na 
juelejo kusalilwe kwenumwe kutyochesya ku yakule- 

39 mwa: na juelejo juali juose akupikanichisya ali jua- 
mlungamisye ku yosepe, kwangapakombola malamulo 

40 ga Mose kumlungamisya ku yeleyo. Mkalolechesye 
menema chitakumyichila chawelechetelwe mwa wapro- 
feti. 

41 “ Nale, wakunyosya, mkalape, mkagwale; 

Ligongo ngupanganya masengo mowa genu, 
Masengo ga ngusumgapikanichisya kose, namuno 
na tamsalile juine.” 

42 Mkukopoka wausisye kuti malowe 'go gawelechetelwe 

43 Sabato jua malawi. Mkupwilingana sunagogi waYahudi 
wajinji ni wakupinduka wakokomesya wakagwile Paolo 
ni Barnaba : mkwawelechetela, nekwachisya atamilisye 
m'chisowelo cha Mulungu. 

44 Sabato jua malawi mpela musi wosepe wasongangene 

45 ku kupikana lilowe lya Mulungu. WaYahudi nambo, 
mkugawona maunjili 'go, wagumbele ni uwiu, nekususa 

46 yawelechete Paolo, nekusocheya. Paolo ni Barnaba 
nekuwelechetesya, nekuti, Lyawajilwe lilowe lya Mu- 
lungu kuti litande kuwelechetelwa kwenumwe. Patipo 
mkulitutila kwenumwe nekulilamulila mwachimsyene 
wangawajilwa umi wangamala, nale, tukwagalauchila 

47 waMakosyo. Pakuti 'po Ambuje atululile iyoyo, 

“ Nimbisile 'mwe lilanguka lya waMakosyo, 
Kuti mbe umwe ku chikulupuchilo mpaka ku- 
mbesi mnope kwa kusa 'kuno.” 

48 Mkupikana yelei waMakosyo nipo wasechelele, neku- 
likwesya lilowe lya Mulungu, wana wose waliji walo- 
ngosolwe chile ku umi wangamala nipo wapikanichisye. 

49 Lilowe lya Mulungu nekwenela ku chilambo kweleko 

50 kosepe. Nambo waYahudi wachisisye achakongwe 
wakukokomesya wana mchiringo, ni achakulungwa wa 
m'musi, nekwapanganyichisya lusausyo Paolo ni Barna- 

ba, nekwawinga m'mipika jao. Nambo wakung'undile 51 
lundu lua ku masajo gao, nipo waiche ku Ikonio. Wa- 52 
kuliliganya nekusechelesya, nekugumbala ni Msimu 
Waswela. 
I 4 N=? yawoneche m'Ikonio, nipo wajinjile pa- 
mpepe m'sunagogi mwa wa Yahudi nekuwe- 
lecheta kwati "ii, kuti lyapikanichisye liunjili lyekulu- 
ngwa lya waYahudi ni waHelene. Nambo waYahudi 2 
wangapikana wajitumbilisye nekujisakachisya achajetu 
’wo mitima ja waMakosyo. Mowa gamajinji walonjele 3 
nekuwelechetesyaga mwa Ambuje, wasasile mboni ja 
lilowe lya chisowelo chakwe, achipelekaga imanyililo ni 
yakulapa i yapanganyiche ni mikono jao. Nambo 4 
liunjili lya musi lyalekene; wane waliji ni waYahudi 
wane ni wandumetume. Po wasonganile waMakosyo 
ni waYahudi na achakulungwa wao, kuti awatende 
chipongwe awaponyechesye maganga, nipo wamanyilile, 
nekutilila ku misi ja Lukaonia, Lustra ni Derba, ni 
chilambo chakusyungulila : pelepo nipo wasasile utenga 
wambone. 

Pa Lustra nipo watemi mundu juine juakulemala 
m'masajo gakwe, juakupunduka ku chitumbo cha mchi- 
kulugwe, juangajenda kose. Juelejo wapilikene Paolo 
alimkuwelecheta : juelejo mkumlolechesya, mkuwona 
kuti wakwete chikulupi chakumkulupusya, watite ni 10 
lilowe lyekulungwa, Mjime chiri pa masajo genu. Nipo 
wanyalwiche nekwenda. Liunjili mkuchiwona chatesile 11 
Paolo, nekunyakula lilowe lyao, achitiji mchiLukaonia, 
Milungu jituluchile kwetuwe chisau wandu. Nipo 12 
wamtele Barnaba Zeu, ni Paolo Herme, pakuti waliji 
juakulongolela kuwelecheta. Juambepesi jua Zeu jua- 13 
liji paujo pa musi wajigalile ngombe ni nduwila sya 
maluwa ku milango, nekusosa kutaga mbepesi ni mau- 
njili. Mkupikana Barnaba ni Paolo, wapapwile yakuli- 14 
unichila yao, wakopochele maunjili chitema, achigumi- 
laga, achitiji, Achalume, kwa chichi mkutenda aii ? 
Nowe wakwe tuli wandu, mbagwilo jetu jimpepe ni jenu, 15 
tukumjigalila "mwe utenga wambone, kuti mleche yelei 
ya mtega, nekumpitikuchila Mulungu juamjumi, juapa- 
ngenye ya kwinani ni ya pasi ni nyasa, ni yosepe yamuli 
amo: pa wakupagwa wa kala walesile ngosyo syose sije- 16 
nde m'matala gao. Nambo DENTES wangali mboni 17 

pakutenda yambone, pakumpa ula ja kwinani, ni yaka 
ya masika, achigumbasyaga mitima jenu ni yakulya ni 

18 chisechelelo. Mkuwelecheta ’ii, ni unonono walekasisye 
maunjili kuti gakawatajila mbepesi. 

19 Nipo waiche kweleko wa Yahudi waumile m'Antiokia 
ni Ikonio: mkwakanichisya maunjili, nipo wamponye- 
chesye Paolo maganga, nekumwutisya kusa kwa musi, 

20 achiganisyaga kuti wawile. Mkwima wakulijiganya 
ndendeleje, nipo wajimwiche, nekwinjila mmusi : ku- 
ndawi kwakwe wakopochele ni Barnaba kuja ku Derbe. 

21 Po wausalile musi ’o utenga wambone, nekwatenda wa- 
kulijiganya wajinji, nipo wausile ku Lustra, ni ku Iko- 

22 nio, ni ku Antiokia, achilimbikaga mitima ja wakuliji- 
ganya, achachisyaga kuti atamilisye m'chikulupi, kuti 
tukajinjile m'uchimwene wa Mulungu ni masausyo ga- 

23 majinji. Po wasagwile achakulungwa mwa'chachurch 
wosepe, po wapopesile pangalya, nipo walechele kwa 

24 Ambuje jua wamkulupilile. Mkupelenganya pa Pisidia 

25 nekwika ku Pamfulia. Mkuwelecheta lilowe pa Perga, 

26 nipo watuluchile kuja ku Attalia. Mkutyoka pelepo ne- 
kupalasila kuja ku Antiokia, ku walechelwe ku chisowelo 

27 cha Mulungu m'masengo ga wagamasile. Po waiche'po 
nekusonganya church, nipo wasasile yosepe yatesile 
Mulungu nawo, kuti waugulile waMakosyo pa mlango 

28 wa chikulupi. Nipo walonjele ni wakulijiganya mowa 
gangawalanjika. 

1 p Moo wane ku uYahudi nekwajiganya 

achimjetu, kuti, Mkasichitika malinga ni 

2 msyungu wa Musa, ngomkupakulupuka? Paolo ni 

Barnaba mkutenda nawo makani ni mausyano gamajinji, 

nipo walamwile achimjetu kuti Paolo ni Barnaba ni 

wane wa welewo akwelele chiusyo 'cho ku Yerusalemi, 

3 kwa wandumetume ni achakulungwa. Welewo menema 

mkwasindichisya church, wapite pa Foiniki ni Samaria, 

achijenesyaga kusisimuka kwa waMakosyo: nipo wate- 

sisye kusechelela kwakukulungwa kwa achimjao wosepe. 

4 Mkwika ku Yerusalemi, wapochelwe ni church ni wa- 

ndumetume ni achakulungwa, nekusala yosepe yatesile 

5 Mulungu nawo. Najo wajimwiche wane wa likuga lya- 

kupanduka lya waFarisayo wa wapikanichisye, kuti, 

Kwawajila kwasichita, nekwalulila kukumbuchila mala- 
mulo ga Musa. 

Nipo wasongene wandumetume ni achakulungwa 6 
kuwelechetana ya lilowe alyo. Po wausyanaga mnope, 7 
Petro nekwimuka, nekwati, 

Achalume achimjangu, umwe mkumanyilila kuti 
mwenumwe Mulungu wasagwile kala, pakamwa pangu, 
waMakosyo akapikane lilowe lya utenga wambone, 
akapikanichisye. Mulungu, wakumanyilila mtima, 8 
nekwasalila mboni achipelekaga kwa welewo Msimu 
Waswela mpelaga kwetuwe; nganatutindanya uwe ni 9 
welewo, achilenjesyaga mitima jao ni chikulupi. 
Sambano menema ligongo chichi mkumlinga Mulungu, 10 
pakuwika lujinga pa ngosi sya wakulijiganya, luanga- 

akombola kujigala uwe namuno achatati wetu? 
Namba tukupikanichisya kuti tutukulupuche ni chiso-'11 
welo cha Ambuje Yesu, mpelaga welewo nombe nawo. 

Nekumyalala liunjili lyose ; nipo wapilikene Barnaba 12 
na Paolo achisalaga yakulapisya ni imanyililo i yatesile 
Mulungu nawo pa waMakosyo. Po wamyalele, Yakob 13 
nekwanga, nekuti, 

Achalume achimjangu, mumbilikanile une: Simeon 14 
asasile kuti pakutanda Mulungu waiche kwa waMako- 
syo, ku kutola wandu wa ku lina lyakwe. Pelepo 15 
pakwilana malowe ga waprofeti; mpelaga chilembeche, 

“ Panyuma pakwe pelepo tingauje, . 16 
Tingatawe soni lisakasa lya Daud, li ligwile ; 
Tingatawe soni masame gakwe, 

Tingalijimusye: 
Kuti amsose Ambuje wandu wakusigala, 17 
Ni waMakosyo wosepe, wakutelwa nalyo lina 
lyangu, 
Akuti Ambuje, juakutenda yelei yakumanyika 18 
mkutanda mwa matando ga ndala’sino.” 
Menema uneji ngulamula, kuti tukasasakalisya welewo 19 
wa mwa Makosyo wa wampitikuchile Mulungu; nambo 20 
twalembele kuti aligose pa usakwa wa inyago, ni ilyelye, 
ni chakupopotoka, ni miasi. Pakuti Musa, mkutanda 21 
m'yisukulu ya kala, akwete wakumlalika m'misi josepe, 
akuwalanjika m'masunagogi achasabato wana wose. 

Soni nipo walamwile wandumetumena achakalungwa, 22 
ni church chose, kusagula wandu wa mwiunjili mwao, 
nekwatumisya ku Antiokia ni Paolo ni Barnaba; Yuda 
juamtele Barsaba, ni Sila, wandu achakulungwa mwa 

23 'chimjao : nipo walembile ni mkono wao, Wandumetume 
ni achimjao wakulungwakwa 'chimjao wa mwa Makosyo 
wa ku Antiokia, ni Surya, ni Kilikia, kwakomasya: 

24 Patipo tupikene kuti wane wakopweche mwetuwe 
atesile kumsakalisya ni malowe, achipandusyaga mitima 

25 jenu; welewo ngunutwalulila; ni mtima umpepe tula- 
mwile, kusagula wandu nekwatumisya kwenumwe ni 

26 Barnaba ni Paolo wakwanonyela wetu, wandu u wape- 
leche umi wao ligongo lya lina lya Ambuje wetu Yesu 

27 Kristo. Twatumisye menema Yuda na Sila, wa 
tamtagulile yelei achimsyene ni malowe ga pakamwa. 

28 Pakuti tulamwile uwe ni Msimu Waswela, tukambichila 
umwe cha usito chakupunda, ikawe yelei yakumbajila ; 

29 kuti mkaligose pa indu yatasile mbepesi ja pa inyago, 
ni miasi, ni indu yepopotoche, ni chilyelye; namkuli- 
gosila yelei tumtende 'chenene. Sigalagani. 

30 Mkutumilwa welewo menema, nipo watuluchile ku 
Antiokia; mkusonganya liunjili, nekupeleka kalata. 

31 Po wawalasile nipo wasechelele ligongo kuchisya kwa- 

32 kwe. Yuda ni Sila, wakuwa waprofeti, nekwachisya 

33 achimjao ni malowe gamajinji nekwalimbika. Mkulo- 
njela pelepo, achimjao nipo wajawisye ni mtendele kuja 

35 kwa welewo wa watumisye. Paolo nambo ni Barnaba 
nekutamilisya m'Antiokia, achijiganyaga achisalaga 
lilowe lya Ambuje, pampepe ni wajinji wane. 

36 Panyuma pa mowa gane, Paolo nekumti Barnaba, 
Kwe tukauje sambano tukalole achimjetu m'misi jose 
mu twasalile lilowe lya Ambuje, tukalole utame wao. 

37 Barnaba nekusosa kumtola Yohana nombe najo jua- 

38 mtele Marko. Paolo nambo ngunukumbajila kumtola 
juelejo jualekene nawo pa Pamfulia, juangalongana nawo 

39 ku masengo. Nipo gawoneche makani, nipo walekene 
juine ni juine, Barnaba nekumtola Marko, nekupalasila 

40 ku Kupro. Paolo nambo wamsagwile Sila, nekutyoka, 
nekulechelwa na 'chimjakwe ku chisowelo cha Ambuje. 

41 Nipo wapite pa Surya ni Kilikia mchalimbikaga acha- 
church. 

16 IPO waiche ku Derbe ni Lustra nombe nako: 

nale wapali pelepo juakulijiganya juine, lina 

lyakwe Timoteo, mwanagwao m Yahudi juapikanichisye : 

2 nambo wesegwe waliji mHelene. Juelejo waweleche- 

telwe 'chenene pa 'chimjao wa pa Lustra na Ikonio. 

Juelejo Paolo wasosaga kuti alongane nawo: nipowam- 3 
tosile nekumsichita ligongo lya wa Yahudi wa kweleko: 
pakuti wamanyilile wosepe kuti wesegwe no mHelene. 
Mkupitaga pa misi, nipo wapeleche welewo majiganyo 
galamwile wandumetume na achakulungwa wa pa 
Yerusalemi. Achachurch nekulimbika m'chikulupi 
nekuchulukaga winji mowa mu gapitilaga. 

Nipo wapite pa chilambo cha Frugia ni cha Galatia, 
mkukanilwa ni Msimu Waswela kuti akawelecheta 
lilowe m'Asia. Mkwika ku ndunji kwa Musia, nipo 
walinjile kuja ku Bitunia. Msimu wa Yesu nipo wale- 
kasisye ; mkupita pa Musia nipo watuluchile kuja ku 
Troas. Chilo lisagamilo lyambonechele Paolo; Wapali 
mundu mMakedoni wajimi, wamchondelele, nekuti, 
Mjombochele ku Makedoni, mtukamusyeje uwe. Po 10 
waliweni lisagamilo 'lyo, papopo twasosaga kukopoche- 
la kuja ku Makedoni, tuchimanyililaga kuti Mulu- 
ngu atuwilasile tukawelechete utenga wambone kwa 
welewo. 

Mkututila menema ku Troas twapite pakulungamika 11 
kuja ku Samothraki, kundawi kwakwe ku Neapoli: 12 
mkutyoka kweleko mpaka Filippi, wakuwa musi wa 
Makedoni watasi, ni mlaga wa waRumi: nipo twaliji 
m'musi 'o achilonjelaga mowa. Lyuwa lya Sabato 13 
twakopochele kusa ku chikomo m'mgulugulu nyasa, ku 
twatiji kwaliji kwakupopelela ; nipo twatemi nekuwele- 
cheta kwa achakongwe wa waikangene. Nipo wapi- 14 
kene juamkongwe juine, lina lyakwe Ludia, juakusuma 
usalili jua ku musi wa Tuatira, juakumlomba Mu- 
lungu: pa mtima pakwe Mulungu waugwile kuti 
apilikane yawelechete Paolo. Po wabatiswile ni wa 15 
ku nyumba wakwe, watuchondelele kuti, Namkuti une 
ndili jua chikulupi cha kwa Mulungu,mjinjile m'nyumba 
mwangu, mtameje. Nipo watukanichisye. 


Oo N QO O A 


ti, Wandu awa no achikapolo wa Mulungu Jua Kwinani 

mnope, wakumsalila umwe litala lya kukulupuka. Ai 18 

nipo watesile mowa gamajinji. Mkusakalika kwakujinji 

Paolo nipo wagalawiche nekuti kwa lisoka, Ngumlulila 

m'lina lya Yesu Kristo kuti mkopoche m'jueleju. Ke 
katema 'ko lyakopweche. 
19 Po waweni achambujegwe kuti chilolelo cha chipanje 
chao chapite, nipo wakamwile Paolo ni Sila, nekwau- 
20 tila ku nganya kwa achakulungwa, po wajigalile kwa 
wakulamula, watite, Wandu awa wakuwa waYahudi 
21 akusakalisya kwakujinji musi wetu, nekusala misyungu 
jangakomboleka kupochela uwe namuno kukumbuchila, 
22 wakuwa waRumi. Liunjili nipo lyajimuchile welewo 
pampepe : wakulamula nekwapapulila malaja gao, neku- 
23 lamula kuti awapute ni mipichi. Po waputile kawili 
kawili, waponisye m'nyumba jakutawila, achimlulilaga 
24 juakulindilila kuti alindilile 'chenene: mkupikana 
kulula kwati 'yoyo, nipo waponisye ku nyumba ja 
25 mkati, nekutawilisya makongolo.gao m'ugwalata. Pa- 
kati chilo Paolo ni Sila wapopelaga nekumlumbaga 
Mulungu ni nyimbo, wandu watawe nipo wapilika- 
26 nilaga; nipo chaliji chitema chilungu chachikulungwa, 
chati yatenganiche ilili ya nyumba jakutawila : pa mi- 
lango pose paugwiche chitema: nyolo syose nipo syago- 
27 pweche. Mkwimuka ku lugono juakulindilila, mkulola 
pa milango pa nyumba paugwiche, nipo waswekwile 
lupanga luakwe, nipo watiji aliulaje, achipelaga kuti 
28 watawe wakulupwiche. Paolo nambo wagumisile ni 
lilowe lyekulungwa, kuti, Mkalitendela chakusakala : 
29 pakuti wosepe tuli amuno. Nipo wawilasisye simuli 
nekusumbila mwelemo, nekugwa paujo pa Paolo ni 
30 Sila achitetemelaga ni woga, nekwajigalila kusa, nekuti, 
Achambuje, ana ngatende chichi kuti ngakulupuche ? 
31 Nipo watite, Mkamkulupilile Yesu Ambuje, nipo 
32 somkulupuche, "mwe ni wa ku nyumba jenu. Nipo 
wambelechetele juelejo lilowe lya Ambuje, ni wosepe 
33 wa m'nyumba mwakwe. Ke katema 'ko ka chilo nipo 
watosile welewo, nekusuka mawanga gao; nipo wabati- 
34 swile juelejo ni wakwe wosepe chitema. Nipo wajiga- 
lile ku nyumba kwakwe nekuwika yakulya paujo pao 
nekusechelela mnope, ni wa ku nyumba wosepe, achiku- ` 
lupililaga Mulungu. 
35 Pakucha wakulamula watumile achikapitao kuti, 
36 Ajausyeje wandu 'wala. Juakulindilila nekulungusya 
malowe 'go kwa Paolo, kuti, Wakulamula watumile ku 
kumjausya: sambano menema mkopocheje, mjaule ni 

mtendele. Paolo nipo watite, Watuputile m'meso ku- 37 
lola, wangalamulilwa, wandu wakuwa warumi, watupo- 
nisye m'nyumba jakutawila ; ana sambano akutuko- 
posya pakusisa ? ngwambatu ; akajise achimsyene na- 
mbo atukoposye. Achikapitao nekulungusya malowe 38 
'go kwa wakulamula: nipo wajogwepe po wapikene 
kuti waliji waRumi; nipo waiche nekwachondelela ; po 39 
wakopwesye nipo wausisye atyoche ku musi. Nipo 40 
wakopweche m'nyumba jakutawila, nekwinjila m'nyu- 
mba ja Ludia: po waweni achimjao nipo watusisye 
mitima jao, nekutyoka. 
17 KUPITA pa Amfipoli ni Apollonia, nipo 
waiche ku Thessalonika paliji sunagogi ja 
waYahudi: Paolo nipo wajinjile kwa welewo mpelaga 2 
waliji wakusatenda, achisabato watatu wawelechetene 
nawo m'malembo, achiugulaga achisalaga kuti wawaji- 3 
lwe Kristo kusauka, nekwimuka soni kwa wauwe; 
Yesu ajuju, jua ngumsalila umwe, no Kristo jo. Wane 4 
nipo wajitichisye, nekusyowekana ni Paolo ni Sila: 
liunjili lyekulungwa lya waHelene wakukokomesya, ni 
wakongwe wa chakulungwa wangawalanjika. WaYahudi 5 
nambo wakwete uchisu, nekutola wandu wakusakala 
wane wa pa nganya, nekusonganya wandu, nekutenda 
ungulu pa musi; mkwimilila ku nyumba ja Yason, wa- 
sosile kwakopochesya kwa wandu. Pakanasimana, wa- 6 
utile Yason ni achimjao wane paujo pa waputi wa musi, 
achigumilaga, Awawa wagalawisye chilambo waiche 
akuno nombe nako; Yason atekwapochela: wose awa 7 
akutenda yakana malamulo ga Kaisari, achitiji, apali 
mchimwene juine, Yesu. Nipo wasakalisye maunjilini 8 
waputi wa pa musi, po wapilikene yelei. Po wapochele 9 
chikole kwa Yason ni wane, wagopwele. 

Papopo achimjao wajawisye Paolo ni Sila chilo kuja 10 
ku Beroya: po waiche kweleko nipo wajinjile m'su- 
nagogi ja waYahudi. Welewo waliji wa ulukosyo kupu- 11 
nda ni wa m'Thessalonika, pakupochela lilowe ni mtima 
wakwanguya, achilolechesyaga malembo mowa mu ga- 
kupitila, kanga yelei yaliji yati yoyo. Wajinji menema 12 
wapikanichisye; ni waHelene wakongwe wa'chakulu-. 
ngwa, ni walume wangawalanjika. Po wamanyilile wa- 13 

ahudi wa m'Thessalonika kuti lilowe lya Mulungu lya- 
salilwe ni Paolo ku Beroya nombe nako, waiche kweleko 


17. 14-29 MASENGO GA WANDUMETUME 


nombe nako, achitenganyaga achisakalisyaga maunjili. 
14 Achimjao nipo watumisye papopo Paolo kuti ajaule 
mpaka ku nyasa: Sila na Timoteo nekulonjela kukoko. 
15 Nambo welewo wamlongolele Paolo wamjigalile mpaka 
ku Atene: pakupochela lilamulo lya kwa Sila na Timo- 
teo kuti amyichile chitema chitema, nipo watyosile. 
16 Po walindaga Paolo ku Atene mtima wakwe neku- 
17 mtanda, po waweni musi wogumbale niinyago. M'su- 
nagogi menema wawelechetene ni waYahudi ni waku- 
kokomesya, ni pa nganya mowa gosepe ni wandu wasi- 
18 mene najo. WaEpikurio ni waStoiko wane wakunonyela 
lunda wamjimile. Wane nipo watite, Akusaka kuti uli 
juakukwelegula aju? wane nambo, Mpela akusala mi- 
lungu ja chilendo: ligongo wasasile Yesu ni mjimuko. 
19 Mkumkamula nipo wamjigalile ku Areopago, kuti, Tu- 
pamanyilile chichi chijiganyo achi chi mkuwelecheta 
20 'mwe? Pakuti mkujigala ku mapilikanilo getu yine ya 
chilendo : tukusosa kumanyilila menema, yelei ikuti 
21 chichi. (WaAtene wosepe ni achalendo wakulonjela 
kweleko nganakola yakutenda yine, akawe kusala na- 
22 muno kupikana cha sambano.) Paolo nipo wajimi 
pa chilikati cha Areopago, nekuti, 
Achalume waAtene, mosepe mbweni kuti muli 
23 wakukokomesya mnope. Pakuti mkupita mkuwona 
yakulomba yenu, nasimene nombe nacho chisisa cha 
mbepesi chana chilembo achi CHA MuLUNGU WANGA- 
MANYIKA. Chi mkuchilomba menema changamanyika 
24 chelechi ngumsalila umwe. Mulungu wapangenye cha 
kusa 'kuno ni yosepe mwelemo, welewo, wakuwa 
Ambuje wao ya kusa 'kuno ni ya kwinani, wangatama 
25 m'nyumba syakupanganya mikono; wangatumichilwa 
ni mikono ja wandu, mpela kusowa kandu, patipo 
msyene akupeleka kwa wosepe umi, ni lipuje, ni yosepe : 
26 wapangenye kuuma kwa jumo ngosyo syose sya wandu, 
kuti atame pa ngope jose ja chilambo, wajongoswele 
ndawi syao syasilanjile, ni mipika ja kutama kwao; 
27 kuti amsose Mulungu kanga atakumpapasya neku- 
mwona, nachiwamuno ngakutalikana nowewe wo- 
28 sepe : pakuti m'juelejo tukwete umi, tukwenda, nekola 
mbagwilo; mpelaga watite wakwimba wenu wane, Pa- 
29 kuti nowe wakwe tuli wakupagwa wakwe. Ligongo 
pakuwa wakupagwa wa Mulungu, tukasaganisya kuti 

cha kwa Mulungu chilandene ni ndalama jajichejeu, 
namuno jajiswela, namuno ni liganga, lyelembelembe 
ni ufundi namuno nganisyo sya wandu. Ndawi sya 30 
chipi menema Mulungu nganalolechesya ; sambano na- 
mbo akwalulila wandu wose apitikuche posepe : paku- 31 
tipo wapanjile lyuwa li talamulile wa kusa 'kuno m'chi- 
golochelo ni mundu jua wamsagwile ; apeleche chikole 
chakwe kwa wosepe pakumjimusya juelejo kwa wauwe. 

Pakupikana ya mjimuko wa wauwe, wane nipo wala- 32 
latile; wane nipo watite, Tutumpikane ya 'chichi soni. 
Paolo nipo wakopweche iyoyo pachilikati pao. Wa- 33, 34 
ndu wane nipo wamnyambatile, nekupikanichisya : mwa 
welewo mwaliji Dionusio mAreopago, ni juamkongwe 
lina lyakwe Damari, ni wane pampepe nawo. 

1 8 PAA DNA pakwe pelepo watyosile ku Atene 

nekwika ku Korinti. NipowamsimenemYa- 2 
hudi juine lina yakwe Akula, lukosyo luakwe lua ku 
Ponto, juaiche sambano pakuuma ku Italia, ni msono- 
gwe Priskilla, ligongo walamwile Klaudio kuti waYa- 
hudi wosepe atyoche ku Rumi: nipo waiche kwa we- 
lewo; ligongo waliji wa ufundi umpepe nipo watemi 3 
nawo, nipo wapangenye masengo ; pakuti ufundi wao 
waliji wakupanganya nyumba sya nguo. Nipo wawele- 4 
chetene m'sunagogi achisabato wosepe, nekwakanichi- 
sya wa Yahudi ni waHelene. 

Mkutuluka ku Makedoni Sila na Timoteo, Paolo 5 
nipo wakanichiswe ni lilowe, achisalilaga wa Yahudi kuti 
Yesu no Kristo. Po wamjimi, nekusocheya, wakung'u- 6 
ndile yakuliunichila yakwe, nekwati, Miasi jenu jiwe 
pa mitwe jenumwe; une ndili juamlenjele: panyuma 
pakwe pano nguja kwa waMakosyo. Nipo watyosile pe- 7 
lepo nekwinjila m'nyumba ja mundu juine lina lyakwe 
Yusto, juamlombaga Mulungu, nyumba jakwe jawandi- 
kene ni sunagogi. Krispo, juamkulungwa jua sunagogi, 8 
wamkulupilile Ambuje ni wa ku nyumba kwakwe wo- 
sepe; waKorinti wajinji pakupikana wapikanichisye 
nekubatiswa. Chilo Ambuje nekumti Paolo pakusa- 9 
gamila, Mkajogopa, nambo mbelechete, mkamyalala : li- 10 
gongo une ndili pampepe nomwe, nganakugwa jua ta- 
mjimile ku kumsakasya : ligongo ndili ni wandu wajinji- 
m'musi 'uno. Nipo watemi chaka kwisa miyesi msano 11 
na umo, achijiganyaga mwa welewo lilowe lya Mulungu. 

18. 12-28 MASENGO GA WANDUMETUME 


12 Po waliji Gallio kapitao juakulolela jua Akaya, wa- 
Yahudi ni mtima umpepe wamjimuchile Paolo, neku- 
13 mjigala ku nganya, achitiji, Ajuju akwakanichisya wa- 
14 ndu kumlomba Mulungu mwakukana malamulo. Po 
watiji augule pakamwa Paolo, Gallio nipo watite kwa 
wa Yahudi, Nawaga chili chakulemwa namuno wanga 
wakusakala, "mwe waYahudi, ni lunda luose ningapimi- 

15 lile nomwe: nakuwa nambo iusyo ya malowe ni mena 
ni malamulo genumwe, mwasyene mkalolele; uneji 

16 ngongusosa kutama juakulamula jua indu yati ’i. Nipo 

17 wawinjile welewo kunganya. Wosepe'wo nipo wamka- 
mwile Sostene, juamkulungwa jua sunagogi, nekumputa 
paujo pa nganya. Gallio nipo nganasamalila yelei. 

18 Panyuma pakwe mkulonjela mowa gamajinji gane, 
Paolo nekwalanga achimjao, nekupalasila pakwaula ku 
Surya, pampepe ni Priskilla ni Akula ; wamosile mtwe 

19 m'Kenkrea : pakuti waliji juambindiche. Nipo waiche 
ku Efeso, nipo walesile welewo kweleko; msyene nipo 
wajinjile m'sunagogi nekuwelechetana ni waYahudi. 

20 Po wambusisye kuti alonjele mowa gane, nganakunda ; 

21 nambo walanjile, nekuti, Tingauje soni kwenumwe, na- 

22 kukunda Mulungu, nipo watyosile ku Efeso. Mkuko- 
chesya ku Kaisariya, nipo wakwesile, nekukomasya 

23 church, nekutuluchila kuja ku Antiokia. Mkulonjela 
pelepo nipo watyosile nekupita pa ilambo ya Galatia 
ni Frugia chine ni chine, achilimbikaga wakulijiganya 
wosepe. 

24 Nipo waiche ku Efeso mYahudi juine lina lyakwe 
Apollo, lukosyo luakwe lua ku Alesandria, mundu jua 

25 mlendele ; juana machili m'malembo. Juelejo waliji- 
genye litala lya Ambuje ; mkulimbika m'msimu, wawe- 
lechete nekujiganisya indu ya Yesu, wamanyilile uba- 

26 tiso wa Yohanape: nipo watandite kuwelechetesya m’su- 
nagogi. Po wampilikene Priskilla ni Akula, wamto- 
sile nekumgopolela'chenene mwa kupunda litala lya 

27 Mulungu. Po wasosaga kombochela ku Akaya, achi- à 
mjao wamlimbiche, nekulemba kwa wakulijiganya kuta 2. 
ampochele: po waiche 'po, wakamwisye mnope 

28 WA AI ni chisowelo: pakuti wasusile mr 
wa Yahudi, m'meso kulola achilanjilaga ni malemi 

Yesu no Kristo. 

MASENGO GA WANDUMETUME 19. 1-19 


19 YAVONECHE, Apollo ali ku Korinti, Paolo 
nipo wapite pa chilambo cha kumkuli, ne- 
kwika ku Efeso, nekwasimana wakulijiganya wane: 
| nipo watite kwa welewo, Ana mwapochele Msimu 2 
Waswela po mwapikanichisye 'po? Nipo wamtite, 
Ngwamba, ngunutupikana kose kuti Msimu Waswela 
wapelekwe. Nipo watite, Mubatiso wapi mwabatiswile 3 
menema? Nipo watite, M'ubatiso wa Yohana. Paolo 4 
nekuti, Yohana wabatisile ni ubatiso wa kupitikuka, 
achitiji kwa wandu, kuti amkulupilile jua taiche ku- 
nyuma kwakwe, juelejo no Yesu. Mkupikana nipo 5 
wabatiswile m'lina lya Ambuje Yesu. Po wawisile 6 
Paolo mikono jakwe pa welewo, Msimu Waswela nekwa- 
ichila; nipo wawelechetaga ni ndimi, nekuweweta. 
Welewo wosepe waliji wandu chisau likumi na wawili. 7 
Nipo wajinjile m'sunagogi, nekuwelechetesya miyesi 8 
jitatu, wawelechetanaga nekukanichisyaga indu ya uchi- 
mwene wa Mulungu. Mkutenda masuso wane nekuka- 9 
naga, achiwelechetelaga chakusakala Litala "lyo paujo pa 
maunjili, nipo watyosile, nekwalekanya wakulijiganya, 
achiwelechetanaga mowa gose m'usukulu wa Turano. Ai 10 
yawoneche iyoyo > yaka iwili; wana wose watemi m’ Asia 
nipo wapilikene iyoyo lilowe lya Ambuje, waYahudi ni 
waHelene. Mulungu nekutenda machili gakuwoneka ni 11 
mikono ja Paolo : nipo jajigelwe kwa wakulwala mileso 12 
ni milimba ja chiilu chakwe, ilwele nekwaleka, masoka 
gakusakala nekopoka. WaYahudi wane nambo wa 13 
lwendolwendope, wa ila gu, jii kwakolanjila wana 
masoka aa aje Yesu, kuti, Ngumlu- 
mbila onni ya, Yes Paolo. Wapali wana- 14 

12 Po waliji Gallio kapitao juakulolela jua Akaya, wa- 
Yahudi ni mtima umpepe wamjimuchile Paolo, neku- 
13 mjigala ku nganya, achitiji, Ajuju akwakanichisya wa- 
l4 ndu kumlomba Mulungu mwakukana malamulo. Po 
watiji augule pakamwa Paolo, Gallio nipo watite kwa 
waYahudi, Nawaga chili chakulemwa namuno wanga 
wakusakala, "mwe waYahudi, ni lunda luose ningapimi- 

15 lile nomwe: nakuwa nambo iusyo ya malowe ni mena 
ni malamulo genumwe, mwasyene mkalolele; uneji 

16 ngongusosa kutama juakulamula jua indu yati ’i. Nipo 

17 wawinjile welewo kunganya. Wosepe'wo nipo wamka- 
mwile Sostene, juamkulungwa jua sunagogi, nekumputa 
paujo pa nganya. Gallio nipo nganasamalila yelei. 

18 Panyuma pakwe mkulonjela mowa gamajinji gane, 
Paolo nekwalanga achimjao, nekupalasila pakwaula ku 
Surya, pampepe ni Priskilla ni Akula; wamosile mtwe 

19 m'Kenkrea : pakuti waliji juambindiche. Nipo waiche 
ku Efeso, nipo walesile welewo kweleko; msyene nipo 
wajinjile m sunagogi nekuwelechetana ni waYahudi. 

20 Po wambusisye kuti alonjele mowa gane, nganakunda ; 

21 nambo walanjile, nekuti, Tingauje soni kwenumwe, na- 

22 kukunda Mulungu, nipo watyosile ku Efeso. Mkuko- 
chesya ku Kaisariya, nipo wakwesile, nekukomasya 

23 church, nekutuluchila kuja ku Antiokia. Mkulonjela 
pelepo nipo watyosile nekupita pa ilambo ya Galatia 
ni Frugia chine ni chine, achilimbikaga wakulijiganya 
wosepe. 

24 Nipo waiche ku Efeso mYahudi juine lina lyakwe 
Apollo, lukosyo luakwe lua ku Alesandria, mundu jua 

25 mlendele; juana machili m'malembo. Juelejo waliji- 
genye litala lya Ambuje ; mkulimbika m'msimu, wawe- 
lechete nekujiganisya indu ya Yesu, wamanyilile uba- 

26 tiso wa Yohanape: nipo watandite kuwelechetesya m'su- 
nagogi. Po wampilikene Priskilla ni Akula, wamto- 
sile nekumgopolela'chenene mwa kupunda litala lya 

27 Mulungu. Po wasosaga kombochela ku Akaya, achi- 
mjao wamlimbiche, nekulemba kwa wakulijiganya kuti 
ampochele: po waiche 'po, wakamwisye mnope welewo 

28 wapikanichisye ni chisowelo: pakuti wasusile mnope 
wa Yahudi, m'meso kulola achilanjilaga ni malembo kuti 
Yesu no Kristo. 

MASENGO GA WANDUMETUME 19. 1-19 
19 YAW ONEONE, Apollo ali ku Korinti, Paolo 


nipo wapite pa chilambo cha kumkuli, ne- 
kwika ku Efeso, nekwasimana wakulijiganya wane: 
nipo watite kwa welewo, Ana mwapochele Msimu 2 
Waswela po mwapikanichisye 'po? Nipo wamtite, 
Ngwamba, ngunutupikana kose kuti Msimu Waswela 
wapelekwe. Nipo watite, M'ubatiso wapi mwabatiswile 3 
menema? Nipo watite, M'ubatiso wa Yohana. Paolo 4 
nekuti, Yohana wabatisile ni ubatiso wa kupitikuka, 
achitiji kwa wandu, kuti amkulupilile jua taiche ku- 
nyuma kwakwe, juelejo no Yesu. Mkupikana nipo 5 
wabatiswile mlina lya Ambuje Yesu. Po wawisile 6 
Paolo mikono jakwe pa welewo, Msimu Waswela nekwa- 
ichila; nipo wawelechetaga ni ndimi, nekuweweta. 
Welewo wosepe waliji wandu chisau likumi na wawili. 7 
Nipo wajinjile m'sunagogi, nekuwelechetesya miyesi 8 
jitatu, wawelechetanaga nekukanichisyaga indu ya uchi- 
mwene wa Mulungu. Mkutenda masuso wane nekuka- 9 
naga, achiwelechetelaga chakusakala Litala 'lyo paujo pa 
maunjili, nipo watyosile, nekwalekanya wakulijiganya, 
achiwelechetanaga mowa gose m'usukulu wa Turano. Ai 10 
yawoneche iyoyo yaka iwili; wana wose watemi m’ Asia 
nipo wapilikene iyoyo lilowe lya Ambuje, waYahudi ni 
waHelene. Mulungu nekutenda machili gakuwoneka ni 11 
mikono ja Paolo : nipo jajigelwe kwa wakulwala mileso 12 
ni milimba ja chiilu chakwe, ilwele nekwaleka, masoka 
gakusakala nekopoka. WaYahudi wane nambo wa 13 
lwendolwendope, wa ilagu, walinjile kwakolanjila wana 
masoka gakusakala lina lya Ambuje Yesu, kuti, Ngumlu- 
mbila umwe pa Yesu juakusala Paolo. Wapali wana- 14 
che wachalume msano na wawili wa Skewa mYahudi, 
Juambepesi juamkulungwa, watesile ’ii. Lisoka lyaku- 15 
sakala nekwanga, nekwati, Yesu ngum'manya, Paolo 
ngum'manya; nambo umweji wani? Mundu juana 16 
lisoka lyakusakala nek wasumbila, nek wapakombola wana 
wawili, nekwatenda machili, nipo watisile mnyumba’mo 
wamakonope wagawe mawanga. Achi nekupikanika 17 
pa wosepe, waYahudi ni waHelene wa watemi ku Efeso; 
woga nekwagwila wosepe, lina lya Ambuje Yesu neku- 
kweseka. Winji wa welewo wapikanichisye waiche, 18 
nekulijitichisyaga, nekusalaga masengo gao. Wane wa 19 
welewo wakwete ilagu wasongenye achikalata wao, ne- 

19. 20-35 MASENGO GA WANDUMETUME 


kwajocha m'meso kulola: nipo wawalasile mtengo wao, 
nekuwona ndalama syasiswela mianda mianda msano. 

20 Mkulimbila iyoyo nekukula lilowe lya Ambuje nekupa- 
kombola. 

21 Pakumala yeleli, watiji Paolo m'msimu wakwe, mku- 
pita pa Makedoni ni Akaya, aje ku Yerusalemi, kuti, 
Po timbe kweleko 'po ngawone ku Rumi nombe nako. 

22 Mkutumisya ku Makedoni wawili wa wakutumichila 
wakwe Timoteo na Erasto, msyene walonjele panandi 
m'Asia. 

23 Ke katema 'ko nekuwa ungulu sisyene sya Litala 

24 'lyo. Pakuti mundu juine lina lyakwe Demetrio, mfu- 
ndi jua ndalama syasiswela, juapangenye inyago ya nda- 
lama syasiswela ya Artemi, juajigalile kwa wafundi 

25 masengo gangawalanjika ; wasongenye welewo ni waku- 
panganya wa ufundi wati 'iyoyo, nekuti, Achalume, 
mkumanya kuti ni masengo agaga tukwete ipanje yetu. 

26 Nipo mkumanya nekupikana, kuti, ngati pa Efesope, 
nambo pana pose chipinga chene pa Asia, Paolo ajuju 
atekwakanichisya nekwagalausya wandu wajinji, achi- 
tiji jeleji nginijiwa milungu jakupanganya mikono; 

27 nipo soni tujogwepe kuti masengo getu aga gajisile 
m'chipongwe; nombe najo kuti nyumba ja mbepesi ja 
Artemi mlungu wokulungwa wokongwe tijijalusiche 
nekutyoseka muno ku ulungwana wakwe, juakumchi- 

28 mbichisya waAsia wosepe ni wa pasi 'pano. Po wapi- 
likene ai, nipo watumbilisye, nekugumila kuti, Waku- 

29 lungwa no Artemi wa waEfeso. Musi nekugumbala ni 
chipiringu : nipo wautuchisye ni mtima umpepe ku tea- 
tro, po wakamwile Gayo ni Aristarko, waMakedoni, walo- 

30 ngene na Paolo. Po watiji Paolo ajinjile kwa wandu, 

31 wakulijiganya nganakunda. Achikapitao wa'chakulu- 
ngwa wane wa Asia nombe nawo, wakuwa achambosanga 
wakwe, wamtumichisye, nekumchondelela akasalilechela 

32 m'teatro. Wane menema nekugumila kwine, wane 
kwine : pakuti wakusongana’wo watesile chipiringu ; wi- 

33 nji nganamanya chi wasonganile. Nipo wamkopochesye 
Alesandro ku maunjili, waYahudi achimtutaga. Alesa- 
ndro nipo wakodwele ni mkono, nipo watiji alisale kwa 

34 wandu. Po wamanyilile kuti waliji mYahudi, wana 
wose ni lilowe limo chisau ndawi siwili wagumisile, 

35 Wakulungwa no Artemi wa waEfeso. Mkwamyalasya 

248 


MASENGO GA WANDUMETUME 19. 36—20. 11 


maunjili juakulemba jua musi, nipo watite, Achalume 
waEfeso, apali mundu juapi juangamanyilila kuti musi 
wa waEfeso uli wakulindilila nyumba ja mbepesi ja 
Artemi, ni chinyago chi chagwile kuuma kwa Zeu? 
Yelei menema yakuwa yangakana, mkamyalale, mka- 36 
tenda ya wamba. Pakuti mjigele wandu awawangatenda 37 
wakwiwa m'nyumba sya mbepesi,namuno wangasocheya 
mlungu wokongwe wetu. Demetrio menema ni wafu- 38 
ndi achimjao nakwete ukawamba ni mundu, nganya sili 
syasiugule, nipo apali achikapitao wakulolela : akawe- 
lechetelane. Nambo namkusosa cha indu yine, tichipi- 39 
kaniche ku magambo gambone. Pakuti tujogwepe 40 
atakutuwelechetela ya ungulu sya lelo: mkuti pelepo 41 
ngutupakombola kulisala ya kusongana 'kuno. Po 42 
wawelechete iyoyo wajawisye liunjili. 
9() MSD DA ungulu Paolo nipo watumichisye 
wakulijiganya, nekwachisya, nekwalanga, 

nekutyoka ajaule ku Makedoni. Mkupita pa ilambo 2 
'yo, nekwachisya malowe gamajinji, nipo waiche m'He- 
lene. Po walonjele miyesi jitatu, waYahudi nekumte- 3 
ndaga malindi po watiji atyoche ajaule ku Surya, nipo 
watite m'mtima tauje pakupita pa Makedoni. Nipowa- 4 
longene mpaka ku Asia Sopater jua ku Beroya mwana- 
gwao Puro; waThessalonika, Aristarko na Sekundo; ni 
Gayo jua ku Derbe, ni Timoteo; wa ku Asia, Tukiko 
naTrofimo. Welewo nambo walongwele nekutulindaga 5 
ku Troas. Pakumala mowa ga mikato jangali chilungo, 6 
nipo twatyosile ku Filippi, nekuyichila ku Troas 
mowa msano; pelepo twalonjele mowa msano na 
gawili. 

Lyuwa lya kutanda lya mlungu, po twasongene ku- 7 


... oo 


songene. Nipo watemi m'chimbeleta mchanda lina 9 
luakwe Eutuko, juasitopelwe mnope ni lugono; Paolo 
mkuwelechetesya kupunda, mkusitopelwa ni lugono 
luakwe nipo wagwile ku nyumba ja pachanya ja sitatu, 
nekulokotelwa juamuwe. Paolo nipo watulwiche, neku- 10 
mgwila nekumkamulila nekuti, Mkatenda ungulu ; pa- 
kuti umi wakwe uli najo. Po wakwesile, nekugawa 11 
mkato, nekulya, nekukunguluka mnope, mpaka kuchele, 

20. 12-30 MASENGO GA WANDUMETUME 


12 watyosile iyoyo. Nipo wajigele mchanda 'jo juamjumi, 
nipo watusile mitima jao mwakulitowa. 
13 Uwe nambo mkulongolela ku wato, twatyosile pakwa- 
ula ku Asso, pelepo twatite tujinjisye Paolo: pakuti 
14 walanjile iyoyo, msyene watite apite pa mkuli. Po 
watusimene ku Asso, nipo twamjinjisye, nekwika ku 
15 Mitulene. Mkutyoka kweleko, nipo twaiche kundawi 
ku ndunji ja ku Kio: kundawi kwakwe twakochesye ku 
16 Samo; kundawi kwakwe twaiche ku Mileto. Pakuti 
Paolo watite m'mtima wakwe asepuche pa Efeso, kuti 
akakola ndawi jakulonjela m'Asia; pakuti wajanguyaga 
kanga akapakombole kugona ku Yerusalemi lyuwa lya 
Pentekote. 
17 Ku Mileto nipo watumile ku Efeso, nekwawilanga 
18 achakulungwa wa church. Po wamyichile nipo watite, 
Mkumanya umwe, kutanda pa lyuwa lya kutanda li 
19 naliwete pa Asia, utame wangu mowa gosepe, njimtu- 
michilaga Ambuje ni kuligosa kwa mtima kose,ni misosi, 
ni yakulinga yangwile 'ne pa malindi ga waYahudi: 
20 kuti nginingana kumsalila chakumpatila chose, neku- 
mjiganya pa meso ga wandu ni m 'nyumba jine ni jine, 
21 njiwelechetaga kwa waYahudi ni waHelene kupitiku- 
chila kwa Mulungu ni chikulupi cha kwa Ambuje wetu 
22 Yesu Kristo. 'Sambano, nale, ngwaula juamtawe 
m'msimu ku Yerusalemi, juangamanya indu 1 tiimbone- 
23 chele: akaweje akuwelecheta Msimu Waswela m'misi 
24 jose, kuti nyolo ni yakusausya ikunindaga. Nambo 
umi wangu ngonguutenda wana kandu, wononyele kwa- 
ngune, kuti ngamale luwilo luangu, ni utumwa u 
mbochele pa Ambuje Yesu, kuwalanga mboni ja ute- 
25 nga wambone wa chisowelo cha Mulungu. Sambano, 
nale, ngumanya kuti ngusumlola soni ngope jangu umwe 
26 wose wa najendelejendele njisalaga uchimwene. Ngu- 
mbalanjila umwe mboni menema lelo 'jino, kuti ndili 
27 juamlenjele ku miasi ja wandu wosepe. Pakuti ngini- 
ngana kumsalila umwe magambo gose ga Mulungu. 
28 Mlilolechesye mwasyene ni likuga lyose, mu wambisile 
umwe wakulolela Msimu wa Mulungu, kuti mlisye 
29 church cha Mulungu, chasumile ni miasi jakwe. Ngu- 
manya kuti munyuma mwangune matunu gakukalalisya 
30 tigajinjile mwenumwe, gangaleka likuga; mwenumwe 
mwasyene tajimuchile wandu, wakuwelecheta ya masuso, 

kuti akopesye wakulijiganya munyuma mwao. Menema 31 
mkalindilile, mchikumbuchilaga kuti yaka itatu musi ni 
chilo nginindeka kwakumbuchisya wana wose ni misosi. 
Nipo sambaño ngumlechela umwe kwa Mulungu, ni 32 
ku lilowe lya chisowelo chakwe, lyakupakombola ku- 
mtamika nekumpa majumba gakwinjila mwa waswe- 
jesye mtima. Nginisilila ndalama syasiswela namuno 33 
syasichejeu namuno yakuwalila ya wandu. Mwasyene 34 
mkumanya kuti mikono ajiji jatumichile yakusowa 
yangu, ni ya welewo waliji pampepe none. Mosepe 35 
nampele chakusyasya, kuti mkupimilila iyoyo mwaka- 
musye wangali machili, ne kukumbuchila malowe ga 
Ambuje Yesu, kuti watite msyene, Kupeleka kupu- 
ndile kujinichilwa ni kupochela. 

Mkuwelecheta iyoyo, nipo watindiwele, nekupopela ni 36 
wosepe. Wana wose nekulilisya nekugwa pa lukosi lua 37 
Paolo, nekumkomasya, achililaga kupunda ligongo 38 
lilowe li wawelechete, lyati ngasalola ngope jakwe soni. 
Nipo wampechesye ku wato. 

91 VAWONEORE nipo twalangene nawo, nekutyo- 
ka nekwika pakulungamika ku Kos, kundawi 
kwakwe ku Rodo, mkutyoka kweleko mpaka ku Patara: 
mkusimana wato wajombochelaga ku Foiniki, twajinjile, 2 
nekutyoka. Po twaweni Kupro nekututila ku mchiji, 3 
twapalasile ku Surya, nekukochesya ku Turo: pakuti 
pelepo wato waliji watakoposye ndundusyakwe. Mkwa- 4 
wona wakulijiganya, nipo twalonjele kweleko mowa 
msano na gawili: welewo nipo watite ni Msimu kwa 
Paolo, kuti akasaliwata m'Yerusalemi. Yawoneche, 5 
po twamalisisye mowago, nipo twatyosile nekwaula: 
welewo wosepe, na achasono wao ni achiwana wao nipo 
watupechesye, mpaka twakopweche m'musi: mkutindi- 
wala mu njengwe nipo twapopesile nekulanga; nipo 6 
twakwesile m'wato, nambo welewo wausile kumangwao. 

Po twamasile ulendo wakuuma ku Turo, nipo twaiche 7 
ku Ptolemai; nipo twakomasisye achimjetu, nekugona 
nawo lyuwa limo. Kundawi kwakwe twatyosilenekwika 8 
ku Kaisariya : mkwinjila m'nyumba ja Filipo jua utenga 
wambone, jualiji jua msano na wawili 'wala, nipo 
twagonile najo. Ajuju nipo wakwete wanache wa'cha- 9 
kongwe mcheche wawelechetele. Mkulonjela kweleko 10 
mowa gamajinji, nipo watulwiche kuuma ku uYahudi 

11 mprofeti juine lina yakwe Agabo. Mkwika kwetuwe, 
nekutola mkwandala wa Paolo, nekutawa masajo gakwe 
ni mikono jakwe msyene, nekuti, Msimu Waswela akuti 
"ii, Msyene mkwandala au tamtawe iyoyo wa Yahudi wa 
pa Yerusalemi, nekumpeleka ku mikono ja waMakosyo. 

12 Po twapilikene yelei, uwe ni wa kweleko twamchonde- 

13 lele akasakwela ku Yerusalemi. Nipo wajanjile Paolo, 
Chichi mkutenda, pakulila nekukasa mtima wangu ? 
pakuti ndili juampile ngati kutawilwape 'ko, nambo 

14 ku Yerusalemi kuuwila lina lya Ambuje Yesu. Po 
waliji juakukanape, twalesile, achitiji, Lisosa lya 
Ambuje litendeche. 

15 Panyuma ago mowa 'go nipo twatwichile ndundu 

16 syetu, nekukwela kuja ku Yerusalemi. Nipo walongene 
wane wa wakulijiganya wa ku Kaisariya, wamjigele 
Mnason jua Kupro, juakulijiganya juakutanda, kuti 
tukagone pamangwao. 

17 Po twaiche ku Yerusalemi achimjetu watupochele 

18 nekukondwa. Kundawi kwakwe Paolo wajinjile pampepe 
nowe kwa Yakob; wapali pelepo achakulungwa wosepe. 

19 Po wakomasisye, walungwile chimo chimo indu yatesile 

20 Mulungu mwa waMakosyo ni utumwa wakwe. Welewo 
pakupikana wamkwesisye Mulungu; nipo wamtite, 
Mkulola, mjetu, mwa waYahudi mianda mianda winji 
wakupikanichisya ; wana woseali wana machisu ga m’ma- 

21 lamulo; nipo wasalilwe ya umwe, kuti mkwajiganya 
waYahudi wosepe wa mwa waMakosyo aleche Musa, 
nekwatagulila akasasichita wanache wao, akasajenda 

22 m'misyungu. Ana chichi menema? Kupikana tapi- 

23 kane kuti myiche. Mtende menema ai i tukuti uwe: 
Tukwete wandu mcheche wawindiche; mtole welewo 

24 mlilenjesye nawo ; mwalipilile kuti amoje mitwe: wana 
wose nipo tamanyilile kati yelei yasalilwe ya umwe ili 

. ya mtega; nambo kuti nomwe wakwe mkwendesya pa- 

25 kukumbuchila malamulo. Nambo mkuti waMakosyo 
wapilikanichisye, twalembile, pakulamula kuti akali- 
gose ku indu yetaje pa inyago, ni ku miasi, ni ku 

26 yepopotoche, ni ku chilyelye. Paolo nipo watosile 
wandu 'wo, kundawi kwakwe pakulilenjesya nawo waji- 
njile m'nyumba ja mbepesi, achisalaga kumala kwa 
mowa ga kulenjesya, mpaka kwatajila mbepesi wana 
wose welewo. 

Mkutenda kumala mowa msano na gawili, wa Yahudi 27 
wa ku Asia, po wambweni m'nyumba ja mbepesi, 
nekuchisya liunjili lyose, nekumkamula mikono, neku- 
gumila, Achalume, walsraeli, kwetukamusye: Ajuju 28 
no mundu juakwajiganya wosepe pana pose nekwawe- 
chetela wandu ni malamulo ni malo aga: nipo soni 
wajigalile waHelene nombe nawo m'nyumba ja mbe- 
pesi, nekusakasya malo aga gamasw ela. Pakuti kala 29 
waweni pampepe najo m'musi Trofimo mEfeso, wape- 
laga Paolo wamjigalile juelejo m'nyumba ja mbepesi. 
Musi wose nekupapamba, wandu nekusongangana : 30 
nipo wamkamwile Paolo nekumutila kusa kwa nyu- 
mba ja mbepesi: papopo nipo kwaugele ku mila- 
ngo. Po wasosaga kumbulaga, nipo kwapikaniche 31 
kwa kapitao juamkulungwa jua likuga, kuti Yeru- 
salemi wosepe waliji piringupiringu. Nipo watosile 32 
asikari ni wakenturio, nekwautuchila kusi: welewo 
mkwawona kapitao juamkulungwa ni asikari, walesile 
kumputa Paolo. Nipo wawandiche kapitao juamkulu- 33 
ngwa, nekumkamula, nekulamula kuti atawilwe ni 
nyolo siwili; nekuusya ana wani, ni chichi watesile. 
Wane nekugumila yine wane yine mwiunjili: po waliji 34 
wangamanyilila kusyene ligongo ungulu, nipo wala- 
mwile kuti amjigalile m'boma. Po waiche ku 35 
makwelelo nipo wajigelwe ni asikari ligongo machili 
ga liunjili; pakuti liunjili lya wandu lyamkagwile lichi- 36 
gumilaga, 'Amtyosye. 

Po watiji ajigalilwe m'boma 'mo, Paolo nekumti 37 
kapitao juamkulungwa, Ana ngapakombole kumsalila 
umwe kandu? Nipo watite, Ana mkumanya chi- 
Helene. Angati umwe mMisri 'jula juapanduchisye 38 
mowa ga kala, nekwajigalila kwipululu mianda mianda 
mcheche wandu wa uulasi. Paolo nambo watite, Une 39 
ndili mYahudi, jua ku Tarso m'Kilikia, juakutama 
m'musi u ngunuwa wa mtega: nipo ngumchondolela 
mundeche ngawelechete kwa wandu. Po wakundile, 40 
Paolo mkwima pa makwelelo nekwakodolela wandu ni 


mkono; po wamyalele mnope, nipo wawelechetele 
mchiHebrai, kuti, 


253 


22.1-18 MASENGO GA WANDUMETUME 
9 9 A E ajangu na achatati, mpilikane ku- 


lisala kwangu kwakumsalila umwe sambano. 

2 Mkupikana kuti wawelechetelaga m'chiHebrai, nipo 
wamyalele kupunda; nipo watite, 

3 Uneji ndili mYahudi, juapagwile m'Tarso mwa ku 
Kilikia, nambo juakulile m'musi auno, pa masajo ga 
Gamaliel, juamjiganye mpela msyungu wa malamulo ga 
achatati wetu, juakuwa juana machisu ga kwa Mulungu, 

4 chisau mti umwe wosepe lelo 'ji; nipo nasawisye Litala 
ali mpaka ku kuuwa, njitawaga njipelekaga ku nyumba 

5 syakutawila achalume na achambumba. Iyoyo juambe- 
pesi juamkulungwa akumbalanjila une mboni, ni acha- 
kulungwa wosepe; pa welewa nombe nawo napochele 
akalata wa kwa achimjangu, nekwaula ku Dameski 
kwajigalila wa kweleko nombe nako ku Yerusalemi 

6 watawe, kuti asauswe. Nipo yawoneche, mkwendaga 
mkwikaga ku Dameski, lyuwa lilimkwika pakati mtwe, 
chitema nekulanguka kwinani lilanguka lyekulungwa 

7 lyakusyungula 'ne. Nipo nagwile pasi, nekupikana li- 
lowe lyandite, Saul, Saul, ana chichi mkusausya ’ne ? 

8 Nipo najanjile, Ana wani, Ambuje? Nipo wandite, Une 

9 ndili Yesu jua ku Nazareti, juamkumsausya. Welewo 
wa walongene none waweni lilangukatu, nambo ngana- 

10 pikana lilowe lya juelejo juambelechetele 'ne. Nipo 
natite, Chichi tindende, Ambuje? Ambuje 'wo nekundi, 
Jimukani, mjende m'Dameski; pelepo tichisalilwe cha 

11 yosepe yelamule kuti mwitende. Po nginindola ligo- 
ngo kuchenga kwa lilanguka alyo, mkujigalwa ni mkono 

12 wa welewo waliji none, nipo naiche m'Dameski. Juine 
Anania, mundu juakokomesya malinga ni malamulo, 
juawelechetelwe 'chenene ni waYahudi wosepe, wa- 

13 temi kweleko, nipo waiche kwangune, mkunyimila ne- 
kundi, Saul mjangu, mlole. Ke katema 'ko namlolite. 

14 Nipo watite, Mulungu wa achatati wetu alamwile kuti 
mkamanye lisosa lyakwe, mkamlole Juakugoloka, mka- 

15 pikane lilowe lya ku kamwa kwakwe. Ligongo so- 
mchiwa jua mboni jakwe ja kwa wandu wosepe,ja 1 

16 mbweni 1 mpikene. Sambano chichi mkukawila? ji- 
mukani mkabatiswe, kusuchila yakulemwa yenu, mchi- 

17 kolangaga lina lyakwe. Nipo yawoneche, po nausile 
ku Yerusalemi, po napopelaga m'nyumba ja mbepesi, 

18 nipo nalijimkukomoka, nekumbona alimkundi, Mkaja- 

nguye, mkopoche chitema m'Yerusalemi; ligongo nga- 
pochela penumwe mboni ja une. Nipo natite, Ambuje, 19 
Achimsyene akumanyilila kuti natawile nekwaputa wa- 
 kumkulupilila umwe m'masunagogi gosepe: pakwitika 20 
miasi ja jua mboni juenu Stefano, none juakwe naliji- 
mkwimilila nekukundaga,nekukamulaga yakuliunichila 

ya welewo wambuleje. Nipo wandite 'ne, Tyokani : 21 
ligongo sinjimtumisya kwanaula kwa waMakosyo. 

Nipo wampilikanile mpaka lilowe lyelelyo; nipo wa- 22 
nyanyiche malowe gao, nekuti, Tyosyani juati "yoyo kusa 
'kuno: kwangambajila kukola umiajo. Po wagumilaga, 23 
nekuula yakuliunichila yao, nekuponya litaka kwinani, 
kapitao juamkulungwa nipo walamwile kuti ajigalilwe 24 
m'boma, nekulula kuti ambusyeusye ni kuputa, kuti 
amanyilile ligongo lyakwe wamgumisile iyoyo. Po 25 
wamtawile ni ngonji, Paolo nipo watite kwa kenturio 
juajimilile, Ana kuno nbolsha kumputa mundu mRumi, 
juangalamulilwa? Po wapilikene kenturio, nipo wajile 26 
kwa kapitao juamkulungwa, nekumtagulila kuti, Chichi 
mkuti mtende? pakuti mundu aju no mRumi. Nipo 27 
waiche kapitao juamkulungwa, nekumti, Mundagulile, 
ana umwe mRumi? Nipo watite, Elo. Kapitao jua- 28 
mkulungwa nekwanga, Ni mtengo wokulungwa uneji 
nakwete ulukosyo au. Paolo nekuti, Une nambo napa- 
gwile mRumi. Menema welewo watiji ambusyeusye 29 
wamtyochele papopo: kapitao juamkulungwa nombe 
najo wajogwepe, pakumanyilila kuti waliji mRumi, ni 
ligongo wamtawile. 

Kundawi kwakwe mkusosa kumanyilila kusyene, chi- 30 
chi wambelechetele waYahudi, nipo wamgopwele, neku- 
lamula wambepesi ni wa magambo wosepe asongane, 
nipo wamtulwisye Paolo, nekumbika paujo pao. 

93 KULOLECHESYA wa magambo Paolo ne- 
kuti, Achalume achimjangu, ni mtima wa- 
mbone une ndemi paujo pa Mulungu mpaka lelo'ji. 
Juambepesi juamkulungwa nekwalamulila wajimilaga 2 
kuti amkunule pa kamwa. Nipo wamchite Paolo, Mu- 3 
lungu tamkunule umwe, lipupa lyeswela: nipo mkuta- 
ma umwe kundamulila 'ne malinga ni malamulo, nipo 
mkundamulila kukunulwa pakukanisya malamulo ? 
Welewo wajimilaga nekuti, Ana mkumlalatila juambe- 
pesi juamkulungwa jua Mulungu? Nekuti Paolo, Ngi- 

ninimanya, achimjangu, kuti waliji juambepesi juamku- 
lungwa : pakuti chilembeche, Mkosombelechetela yaku- 
6 sakala juamkulungwa jua wandu. Paolo nambo mku- 
manyilila kuti wane no waSadukayo, wane no waFari- , 
sayo, nipo wagumisile mmagambo, Achimjangu, uneji 
ndili mFarisayo, mwanache jua mFarisayo: ligongo 
7 chilolelo ni mjimuko wa wauwe ndilimkulamulwa. Po 
watite sai, nekuwa makani ga waFarisayo ni waSaku- 
8 kayo: wa magambo nekulekana. Pakuti waSadukayo 
akuti, ngukupali kwimuka, namuno mtenga, namuno 
msimu: nambo waFarisayo akwitichisya pana pawili. 
9 Nekuwa ungulu syangulungwa: wakulemba wane wa 
chiFarisayo nekwima nekukangana, kuti, Ngunutu- 
wona chakusakala m'mundu aju: ana ambi uli nawaga 

10 limbelechetele lisoka namuno mtenga? Mkuwa maka- 
ni gamajinji, kapitao juamkulungwa wajogwepe ataku- 
mpapulila Paolo, nekwalamulila asikari atuluche amtyo- 
sye ni machili pachilikati pao, amjigalile m'boma. 

11 Chilo chakwe Ambuje nekumjimilila, nekuti, Mkase- 
chelele: pakuti mpela "ila mbelechetele ya une pa Ye- 
rusalemi, iyoyo mkawelechete ku Rumi nombe nako. 

12 Pe kwachele wa Yahudi wapangenye chilangano, ne- 
kulitawilila ni kulwesa, achitiji ngalya namuno nga- 

13 mwa mpaka po tambulaje Paolo. Wapali kupunda ni 

14 makumi mcheche watesile malindi aga. Nipo waiche 
kwa wambepesi wa'chakulungwa ni kwa achakulungwa 
nekuti, Tulitawilile ni kulwesa kwakukulungwa kuti 

15 tukapasya kandu mpaka po tumbuleje Paolo. Sambano 
menema umwe ni wa magambo mkamlosye kapitao jua- 
mkulungwa, akamtuluchisye umwe juelejo, chisau mti 
mkusosa kumanyilila'chenene kupunda indu yakwe: no- 

16 we,akanaiche, tulipanganichisyechile kumbulaga. Mwi- 
pwagwao Paolo nambo wapilikene ujuwililo wao, nipo 

17 waiche nekwinjila m'boma nekumsalila Paolo. Paolo 
nipo wambilasile jumo jua wakenturio, nekuti, Mkamto- 
lele mchanda aju kwa kapitao juamkulungwa: pakuti 

18 akwete yakumtagulila. Nipo wamtosile nekumjigalila 
kwa kapitao juamkulungwa, nekuti, Paolo juamtawe 
ula ambilasile'ne, nekumbusya ngamjigalile kwenu- 

19 mwe mchanda aju, juakwete yakumtagulila. Kapitao 
juamkulungwa nekumkamulila mkono wakwe, mkwa- 
ula ku mbali wambusisye pachisyepela, Chichi mkwete 

chakundagulila 'ne? Nipo watite, WaYahudi wala- 20 
ngene kumbusya umwe kuti mkamtuluchisye Paolo ma- 
lawi ku magambo, chasau mti mkusosa kuusya'chenene 
kupunda indu yakwe. Mkakundila menema : pakuti 21 
alimkumjuwilila wa welewo kupunda ni makumi mche- 
che, walitawilile ni kulwesa, kuti akalya akamwa mpaka 

po tambulaje : sambano alipanganichisye chile, alimku- 
lolela kwitichisya kwenumwe. Kapitao juamkulungwa: 22 
nipo wamjawisye mchanda 'jo, nekumlulila, Mkosomwa- 
salila wandu kuti mwandosisye une yelei. Nipo wa- 23 
mbilasile wakenturio wawili, nekuti, Mwapanganichisye 
asikari mianda jiwili kuti ajende mpaka ku Kaisariya, 

ni wa kavalo makumi msano ni gawili, ni wa mapanga 
mianda jiwili, katema ka katatu ka chilo: akasose nya- 24 
ma sya kujigala kuti ambiche Paolo mwelemo, neku- 
mjigalila 'chenene kwa Felike kazembe. Nipo wale- 25 
mbile kalata juati ’ii: 

Klaudio Lusio kwa kazembe juakupunda Felike, 26 
msechelele. Mundu aju wakamwilwe ni waYahudi, 27 
nipo watiji aulajilwe ni welewo, nipo naichile ni asikari, 
nekumkulupusya, po namanyilile kuti waliji mRumi. 
Mkusosa kumanyilila ligongo lyakwe wambelechetele, 28 
namtuluchisye ku magambo gao: namsimene alimku- 29 
welechetelwa iusyo ya malamulo gao, nambo nganawe- 
lechetelwa chindu chakuwajilwa kuuwa namuno nyolo. 
Po wandosisye kuti tigamtendele mundu ’jo malindi, 30 
namtumisye kwenumwe pelepo, nekwalulila wakumbe- 
lechetela wakwe nombe nawo kuti ambelechetele paujo 
penumwe. 

Asikari menemo, mpelaga chalamulilwe, wamtosile 31 
Paolo, nekumjigalila chilo ku Antipatri. Kundawi nipo 32 
walesile wa kavalo kuti alongane najo, nekuuja ku 
boma: po waiche ku Kaisariya, welewo nekupeleka 33 
kalata kwa kazembe, nekumbika Paolo paujo pakwe. 
Po wawalasile, nipo wausisye ku chilambo chapi aumile: 34 
mkumanyilila kuti waliji jua ku Kilikia, nekuti, Timbi- 
kane magambo genu po taiche wakuwelechetela wenu 
nombe nawo: nipo wamlulile alindililwe m'nyanya mwa 
Herode. 

9 4 NA ATE mowa msano, jua mbepesi juamku- 

lungwa Anania watulwiche na achakulu- 

ngwa wane, ni mlendele, r Tertullo ; nipo wamlo- 

2 sisye kazembe ya Paolo. Po wawilanjiche, Tertullo 
nekutanda kumbelechetela, kuti, 

83 Mkukolaga uwe mtendele wojinji ligongo umweji, 
mkuwoneka yakugolochesya ya ku lukosyo alulu ligongo 
kusamala kwenu, tukwipochela mosepe ni pa malo go- 
sepe, Felike juapundile, pampepe ni chilapilo chose. 

4 Nambo kuti ndakumkawisya soni, ngumchondelela kuti 

5 mtupilikane papanandi ni kutondowa kwenu. Pakuti 
tumsimene aju mundu 'ju mtawanga, juakutenda yaku- 
panduka pa wa Yahudi pose pasi 'pano, juakulongola jua 

6 likuga lya Nazarani: eti jualinjila kujalusya nyumba 

8 ja mbepesi: jua twamkamwile nombe najo: ya 'juju 
tumpakombole, pakumbusya mwasyene, kumanyilila 

9 yose yelei i tukumbelechetela. WaYahudi nombe nawo 
nekwitichisya, achisalaga kuti yelei no iyoyo. 

10 Po wamkodwele kazembe kuti awelechete, Paolo 

nekwanga, 
Pakuti 'po ngumanyilila kuti mtekuwa juakulamula 
jua lukosyo alulu yaka yejinji, ngusechelela kupunda 
11 pakulisala namsyene : mkupakombola umwe kumanyi- 
lila kuti, chikwelele ku Yerusalemi ku kutindiwala, ga- 
12 ngapita kupunda ni mowa likumi ni gawili; nipo nga- 
nasimana 'ne m'nyumba ja mbepesi namuno ndilimku- 
tenda makani ni wandu, namuno ndilimkuchisya liunjili, 
13 namuno m'masunagogi, namuno m'musi. Nipo soni 
nganapakombola kumlochesya indu yakumbelechetela 
14 'ne sambano. Nambo achi ngulijitichisya penumwe, 
kuti malinga ni Litala lyakulita mpanduko, iyoyo ngu- 
mlomba Mulungu wa achatati wetu, nekupikanichisya 
yosepe yakwilana ni malamulo, yakulembelwa mwa wa- 
15 profeti: nekukulupila pa Mulungu, pakulolela welewo 
achimsyene, kuti tikuwe kwimuka kwa wakulungamika 
16 ni wangalungamika. Mwelemo ngulilinga namsyene 
kuti ngakole mtima wangali ulemwa pa meso pa Mulu- 
17 ngu ni pa wandu mowa gosepe. Panyuma yaka yejinji 
naiche kwajigalila lukosyo luangu ya chanasa, ni ya 
18 mbepesi ; mwelemo wasimene 'ne juamlenjele m'nyu- 
mba ja mbepesi, wangali liunjili wangali ungulu kose : 
19 nambo wapali waYahudi wane wa ku Asia—wakuwaji- 
lwa kwima pepano paujo penu kuwelecheta, nakwete 
20 chakumbelechetela. Namuno welewa achimsyene aka- 
saleje chakulemwa chi wachisimene, po najimi paujo pa 

magambo, likaweje lilowe alili li nagumisile pakwima 21 
pakati pao, Ligongo mjimuko wa wauwe ndili juamla- 
mulwe lelo 'jino paujo penu. 

Felike nambo wakawisye welewo, pakupunda kuma- 22 
nyilila ya Litala ’lyo, achitiji, Po tatuluche Lusia kapitao 
juamkulungwa, tingalamule magambo genu. Nipo wa- 23 
mlulile kenturio amlindilile, amtondoyeje: akasakanisya 
achimjao kuti amtumichile. 

Panyuma mowa gane nipo waiche Felike ni Drusilla 24 
msonogwe, jualiji m Yahudi juamkongwe, nekumbilanga 
Paolo, nekumpilikanila ya chikulupi cha m'Kristo Yesu. 
Mkuwelecheta ya chigolochelo, ni kuligosa, ni magambo 25 
gakwisa, Felike nipo wajogwepe, nekwanga, Mjendeje 
sambano; pakolaga lipesa lyambone tinimbilanje. Pe- 26 
lepo walolele kuti Paolo ampe ndalama : menema soni 
wambilasile kawili kawili kupunda, nekusyowekana 
najo. Pakumala yaka iwili nambo Felike nekopoka ne- 27 
kwinjila Porkio Festo: mkusosaga kukola lumbili luaku- 
sowela pa wa Yahudi, Felike wamlesile Paolo juamtawe. 
9 ji pao menema, po waiche m'chilambo'mo, pa- 

nyuma mowa gatatu nipo watyosile m'Kaisa- 
riya nekukwela ku Yerusalemi. Kagibopai wachaku- 
lungwa ni achakulungwa wa waYahudi wambeleche- 
tele Paolo ; nipo wamchondelele, achijugaga chisowelo 
pakumbelechetela 'po, kuti ambilanje ku Yerusalemi; 
nipo wajuwaga ambulaje mwitala. Festo nambo waja- 
njile, kuti Paolo alindililwe ku Kaisariya, msyene nipo 
watiji atyochele pakwaula chitema. Welewo wa mwe- 
numwe, watite, wakupakombola, akatuluche pamo, nako- 
laga ukawamba ajo mundu 'jo, akambelechetele. 

“Po walonjele mwa welewo pangapunda mowa msano 6 
ni gatatu kanga likumi, nipo watulwiche pakwaula ku 
Kaisariya ; kundawi kwakwe nipo watemi pa chitengu 
chakulamula, nekumlamulila Paolo ajigalwe. Powaiche 7 
'po waYahudi watuluchile ku Yerusalemi wamjimile 
ndendeleje, nekumbelechetela yejinji ni yakunonopa, 

1 nganapakombola kwisyalisya; Paolo nekulisala kuti, 8 
Nginindemwechesya kose malamulo ga waYahudi, na- 
muno nyumba ja mbepesi. namuno Kaisari. Festo 9 
nambo wasosaga lumbili luakusowela pa wa Yahudi, wa- 
mjanjile Paolo nekuti, Ana mkusosa kukwela ku Yeru- 
salemi kweleko kuti mkalamulilwe yelei paujo pangu? 

10 Paolo nambo watite, Ndilimkwima paujo pa chitengu 
chakulamula cha Kaisari, pakumbajila une kulamuli- 
lwa: wa Yahudi ngininalemwechesya kose,iyoyo mkuma- 

11 nya umwe 'chenene. Nimbaga menema juakulemwa, 
nakutenda 'ne chakuwajilwa kuuwa, ngongukana ku- 
uwa: nambo ikawaga yelei yakumbelechetela 'ne, 
nganakugwa wakupakombola kumbeleka 'ne kwa we- 

12 lewo. Ngumkolanga Kaisari. Festo po wawelechete 
ni waputi nipo wajanjile, Mtesile kumkolanga Kaisari: 
kwa Kaisari somjaule. 

13 Mkupita gane mowa, Agrippa mchimwene ni Bere- 
nike waiche ku Kaisariya, nekumkomasya Festo. Mku- 

14 lonjela kweleko mowa gamajinji, Festo nipo wamsalile 
mchimwene magambo ga Paolo, achitiji, Apali mundu 

15 juine juamlekwe ni Felike juamtawe : ya jueleju, ndili 
ku Yerusalemi, wasasile wambepesi wa'chakulungwa ni 
achakulungwa wa waYahudi achijugaga kuti gamgo- 

16 mele. Najanjile welewo, kuti ngunuwa msyungu wa 
waRumi kumpeleka mundu juambelechetelwe akana- 
wone pa meso wakumbelechetela 'wo; akanakole li- 

17 pesa lyakulisala magambo gakumbelechetela 'go. Po 
wasongene pepano menema, nginingawa, nambo ku- 
ndawi kwakwe natemi pa chitengu chakulamula, neku- 

18 lamula ajigalwe. Po wajimi wakumbelechetela, ngana- 
jigala magambo ga indu yakusakala yati mpela i nape- 

19 laga; nambo yakuusya yine ya ulombi wao wakwete 
yakumbelechetela, ni ya juine Yesu, juawile, juawele- 

20 chetesye Paolo kuti akwete umi. Pakusimongwa ku- 
usya yelei, uneji nausisye kanga tasose kuja ku Yeru- 

21 salemi, kweleko alamulilwe yelei. Mkukolanga Paolo 
kuti alindililwe kulamula kwa Augusto, nalamwile 

22 alindililwe mpaka po tingamtume kwa Kaisari. Agri- 
ppa nipo wamtite Festo, None juakwe nasosaga ku- 
mpilikanila mundu 'jo namsyene. Malawi, watite 
somkampilikanile. 

23 Kundawi kwakwe po waiche Agrippa.ni Berenike ni 
uchimwene wokulungwa, po wajiojile ku nganya, ni 
achikapitao wa chakulungwa, ni wandu wa chakulungwa 
wa m'musi, pakulamula Festo, Paolo wajigalilwe mwele- 

24 mo. Festo nipo watite, Agrippa mchimwene ni wandu 
wosepe wa "'munomuno mwetuwe, mkumlola aju mundu 
"ju, liunjili lyose lya ku Yerusalemi na akunokuno lya- 

njondelele kwamba ajuju, lichigumilaga kuti ngakuwaji- 
lwa kukola umi panyuma 'pano. Nambo naweni kuti 25 
ngawatenda chakumbajila kuuwa: msyene mkumkola- 
nga Augusto nalamwile kumtuma. Cha ajuju ngini- 26 
ngola chindu chambone chakulemba kwa ambuje wa- 
ngu. Lye ligongo 'li nimkopochesye pameso penu, mu- 
nomuno penumwe mchimwene Agrippa, kuti pakumala 
kumbusyusya ngakole chakulemba. Pakuti nguganisya 27 
une kuti ngunukuwa kulingana 'chenene, pakumtuma 
juamtawe, kuleka kulanjila magambo gakumbelechetela. 


96 AGRIPTA nipo wamtite Paolo, Kumlechele 
umwe kuti mkalisale. Paolo nipo watamba- 
liche mkono wakwe, nekulisala ; 

Kwambaga yosepe yakumbelechetela waYahudi, 2 
mchimwene Agrippa, nguganisya kuti ndili juakuko- 
ndwa pakulisala yelei pameso penu lelo ’lino: muno- 3 
muno ligongo pakuwa umwe muli jua umanyilisi wa 
misyungu jose ni iusyo yose ya mwa waYahudi: lye 
ligongo 'li ngumchondelela kuti mjembecheyeje kumbi- 
likanila. Utame wangu wakutanda m'uchanda wangu, 4 
watandite mwa wa lukosyo luangu, ni pa Yerusalemi, 
akuumanyilila waYahudi wose; mkum'manyilila une 
pakutanda, nakusosa kusala, kuti malinga ni likuga lya 
kusamalisya lya msyungu wetu natemi mFarisayo. Sa- 
mbanoji ligongo kulolela kwa chilangano cha Mulungu 
cha kwa achatati wetu ngwima kuti ngalamulilwe ; chi- 
langano'cho syalolele kuchipochela ngosyo syetu likumi 
ni siwili, sichimlombaga Mulungu ni mtima wose musi 
ni chilo. Ligongo kulolela 'ku ndili juambelechetele 
ni waYahudi, mchimwene Agrippa! Ligongo chichi 8 
mkuchitenda umwe changapikanika, chati akwajimu- 
sya Mulungu wauwe? Une menema nditeje kuti nga- 9 
tende yejinji yakukana lina lya Yesu jua ku Nazareti. 
Achi nombe nacho natesile m' Yerusalemi: naugalile 10 
m'nyumba jakutawila waswela mtima wajinji, pakupo- 
chela ulamusi kwa wambepesi wakulungwa, po waula- 
jilwe une napele lipungu lyakwagomela. Mkwasausya 11 
kawili kawili m'masunagogi, nakanichisye wane kuti 
asocheye ; mkwatumbilichisya mnope nasawisye mpaka 
ku misi ja kusa. Mkuti najendaga ku Dameski ni 12 
ulamusi ni chimanyililo cha wambepesi wa'chakulu- 
ngwa, lyuwa lili pakati mtwe, "mwe achimwene, naweni 13 

petala lilanguka lya mwinani, lyapundile lilanguka lya 
lyuwa, lyalanguchile une ni welewo walongene none. 
. 14 Po twagwile wana wose pasi, naptlikene lilowe lyandite 
m'chiwelecheto cha chiHebrai, Saul, Saul, ligongo chichi 
mkusausya 'ne? kumnonopela kuchisula yakusoma. 
15 Nipo natite, Ana 'mwe nduni Ambuje? Ambuje nipo 
16 watite, Une ndili Yesu jua mkumsausya. Nambo jimu- 
kani, jimani pa makongolo genu: pakuti nimbonechele 
umwe ngatende achi, kuti ngamsagule 'mwe juakutu- 
mika ni mboni ja indu mu yeleo mbweni 'ne, ni ja indu 
17 mu yeleo tinimbonechele umwe; nekumkulupusya kwa 
18 wandu, ni kwa waMakosyo, kwa welewo tinimtume, ku 
kwaugula pa meso pao, kuti mkuleka chipi agalauchile 
ku lilanguka, mkuleka ulamusi wa Setani agalauchile 
kwa Mulungu, kuti apochele kulechela kwa yakulemwa 
nekwinjila mwa welewo wakuswejelwa ni chikulupi cha 
19 mwangune. Lye ligongo 'li, mchimwene Agrippa, ngi- 
20 nimba juakukana lisagamilo lya kwinani; nambo nata- 
ndite kusala kwa wa ku Dameski, ni ku Yerusalemi, ni 
ku chilambo chose cha waYahudi, ni kwa waMakosyo 
nombe nawo, kuti apitikuche amgalauchile Mulungu, 
nekutendaga masengo gakuwajila kupitikuka kwao. 
21 Ligongo alili wa Yahudi wangamwile m'nyumba ja mbe- 
22 pesi, nekulinga kumbulaga. Mkupochela menema uka- 
musi wakuuma kwa Mulungu, mpaka lelo 'jino ngwima 
nekusala mboni kwa wakulungwa ni wanandi, wangajila 
kandu, ikaweje i watite waprofeti ni Musa kuti tiiiche; 
23 kuti Kristo akasauche, atande ni mjimuko wa wauwe 
kusala lilanguka kwa wandu 'wo ni kwa waMakosyo. 
24 Mkuti walisasile iyoyo, Festo nekuti ni lilowe lyeku- 
lungwa, Paolo, muli kuweweta ; kulijiganya kwenu kwa- 
kukulungwa kukutenda kumgalauchisya ku masoka., 
25 Nambo Paolo watite, Ngonguweweta, Festo juampu- 
ndile ; nambo ndenda kuwelechetesya malowe gakuwona 
26 ni gakuligosa. Pakuti mchimwene'jo akumanyilila yelei, 
kwa juelejo nombe najo nguwelecheta pakulimba: pa- 
kuti ndili juam'manisye kuti ngechipali cha yelei cha- 
kumsisichila juelejo ; pakuti chelechi nginichitendelwa 
27 mu ndumba. Mchimwene Agrippa, ana mkwapikani- 
chisya waprofeti? Ngumanyilila kuti mkupikanichisya. 
28 Agrippa nipo wamtite Paolo, Ni kukanichisya kwa- 
29 mnono mulimkusosa kundenda une mKristo. Paolo ne- 

kuti, Ngumlumba Mulungu, kuti namuno ni kwamnono 
namuno ni kwakukulungwa, ngati umwepe, nambo 
wana wose wakumbilikanila lelo 'jino, awe wati mpela 
une, sikawaga nyolo asi. 

Nipo wajimwiche mchimwene, ni kazembe, ni Bere- 30 
nike, ni welewo watemi nawo: po wapite kumbali, wawe- 31 
lechetene juine ni juine kuti, Mundu 'jo nganatenda 
chakuwajilwa kuuwa namuno nyolo. Agrippo nipo wa- 32 
mtite Festo, Mundu 'jo angapakombwele kugopolwa 
akamkolanga Kaisari. 

97 po walamwile kuti tukapalasile ku Italia, wa- 

mpeleche Paolo ni watawe wane kwa kentu- 
rio, lina lyakwe Yulio, wa likuga lya Augusto. Mku- 2 
kwela m'wato wa ku Adramuttio, u watiji upalasile ku 
malo ga munjengwe mwa Asia, nipo twatutile m'nyasa, 
Aristarko mMakedoni waliji nowe. Kundawi kwakwe 3 
twakwaiye ku Sidon: Yulio nekumtendela Paolo ni 
mtima wambone, nekumkundila kuti ajende kwa achi- 
mjakwe, asimane kusamalilwa. Kweleko mkututila ku 
nyasa, twapalasile pakujuwilila pa Kupro ligongo mbu- 
ngo syaumile kumeso. Po twapalasile pakomboka nyasa 
ja ku Kilikia na Pamfulio, nipo twaiche ku Mura wa ku 
Lukia. Kweleko kenturio wasimene wato wa ku Ale- 
sandria wajaulaga ku Italia; nipo atuwisile mwelemo., - 
Po twapalasile mbolembole mowa gamajinji nekwika ni 
unonono ku ndunji ja ku Knido, mbungo nginijituku- 
ndila kupunda, twapalasile pakujuwilila pa Krete, ku 
ndunji ja ku Salmone; mkupita ni unonono m'mgulu- 8 
gulu mwelemo nipo twaiche ku malo lina lyakwe Iko 
Yambone; kuwandikana ni kweleko waliji musi wa 
Lasaya. 

Mkukawa mnope, ulendo we utende 'o nekuwa wako- 9 
goya, ligongo gapite mowa gakuleka kulya we utende 
'o, Paolo nipo watetele nekwati, Achalume, nimanyi kuti 10 
ulendo 'u tuuwe ni kupweteka ni wasasi wojinji, ngati 
wa wato ni ndundupe, nambo wa umi wetu. Kenturio 11 
nambo wapilikanile mbuje ni msyene wato, kupunda ni 
yelei yawelechetelwe ni Paolo. Pa chiko 'po ligongo 12 
nganapawa papakulungwa pakulonjela miyesi ja mbepo, 
wajinji wapeleche lipungu lyati atutile kweleko m'nyasa, 
kanga tapakombole kwika ku Foiniki, nekulongela mi- 
yesi ja mbepo kweleko; pelepo no pa chiko cha Krete, 

chakulolela kumpoto pakati ku likuuma lyuwa, ni ku- 
13 mwela pakati ku likuuma lyuwa. Mwela 'o mkupuga 
panandi, wapelaga wakwete 1 walolelaga, wakwesisye 
nangula nekupalasila mmbali mwa Krete m'mgulugulu 
14 mnope. Pangakawa mnope nekuputila kweleko mbu- 
15 ngo jakupujisya, lina lyakwe Eurakulo: mkukamu- 
lwa wato, mkulepela kupita kumeso kwa mbungo, twa- 
16 lesile, nekututilwa. Mkupita pakujuwilila pa chirumba 
chachinandi lina lyakwe Kauda, twapakombwele ni 
17 unonono kutawilisya kawato: po wakakwesisye 'po, 
watosile ngonji, nekuusyenjelela wato; mkogopa ata- 
kuponyeka ku Surti, nipo watulwisye misati, neku- 
18 tutilwa iyoyo. Mkulaga mnope ni mbungo, kundawi 
19 kwakwe watandite kuponya ndundu kusa; lyuwa lya 
20 gatatu wakopwesye ni mikono jao ilingo ya wato. Mku- 
leka kutulanguchila lyuwa ni ndondwa mowa gama- 
jinji, nekutugonelela mbungo jisyene, kulolela kose kwa 
21 kukulupuka kwetu kwatutyosile. Po wakawile ndawi 
syanyinji wangalya, nipo wajimi Paolo pachilikati pao, 
nekuti, Achalume, kwambajile umwe kumbilikanila une 
nekuleka kutyoka ku Krete, ni kupochela soni ujonanji 
22 au ni wasasi au. Sambano ngumchisya kuti msechele- 
leje : pakuti ngusuwa wasasi wa umi mwenumwe, na- 
23 mbo wa watope 'o. Pakuti wanyimile chilo achino 
mtenga wa Mulungu, ndili juakwe juelejo, nombe najo 
24 ngumtumichila, kuti, Mkajogopa Paolo; somkajime 
pameso pa Kaisari: nale, Mulungu wampele umwe 
25 wosepe 'wo wakulongana nomwe. Lya ligongo 'li, acha- 
lume, msechelele : pakuti ngumkulupilila Mulungu kuti 
26 tiiwe iyoyo mti iwelechetelwe kwangune. Nambo ku- 
tuwajila uwe tukaponyeche pa chirumba chine. 
27  Mkwika chilo cha likumi ni mcheche, mkututilwa 
uwe kwine ni kwine m’Adria, pakati chilo wa marinyero 
28 wapelaga wawandikene ni chilambo ; nipo walinjile pasi, 
nekusimana mikwamba makumi gawili : panyuma pa- 
kwe papanandi walinjile pasi soni, nekusimana mikwa- 
29 mba likumi ni msano. Mkogopa atakuponyeka mu nje- 
ngwe mwa malwala, watulwisye achinangula mcheche 
30 ku nyuma, nekupopelela kuti kukache. Wa marinyero 
mkusosa kutila m'wato, nekutulusya kawato m'nyasa 
31 chisau mti watiji akoposye nangula -paujo, Paolo nipo 
watite kwa kenturio ni asikari, Akawe akatameje we- 

lewa m'wato, ngomkupakombola kukulupuka. Asi- 32 
kari nipo wasichitwile nyolo sya kawato, nekukagwisya. 
Mkuchaga 'mo, Paolo nekwachondelela wosepe alyeje 33 
chakulya, achitiji, Lyuwa ali no lyuwa lya likumi ni 
mcheche lyati mkulinda wangalya wangatola kandu. ' 
Lye ligongo 'li ngumchondelela kuti mkalyeje : pakuti 34 
achi nọ cha kukulupuka kwenu; pakuti ngulujonasika 
kose luumbo lua ku mtwe kwa juine juenumwe. Po 35 
watite ai nekutola mkato, nipo wamlapile Mulungu pa 
meso pa wosepe: nipo waugawile, nekutanda kulya. 
Nipo wasechelele wana wose, achimsyene wakwe neku- 36 
tola chakulya. Uwe twaliji wosepe m'wato 'mo mianda 37 
jiwili kwisa makumi msano na gawili kwisa msano kwisa 
jumo. Po wajikwite nipo waujalwisye wato, nekuponi- 38 
sya trigu m'nyasa. Pe kwachele, nganakumanya ku 39 
mkuli 'ko: nambo waweni lukongolo lua nyasa luana 
msanga, nipo watawile lukumbi kanga tapakombole ku- 
tutila wato pelepo. Mkutyosya achinangula nipo wale- 40 
sile m'nyasa "mo, nekugopola papopo ngonji sya ngavi: 
mkukwesya ku mbungo litanga lya kuujo, nipo waujo- 
ngwesya wato kuja ku msanga. Nambo mkuwona malo 41 
gakusimanila nyasa siwili, nipo wausakemye wato m'nje- 
ngwe; kuujo nekuputa nekutama kwangatyoka, ku 
nyuma nekutanda kutemanguka ni machili ga matu- 
mbela. Lipungu lya asikari lyatite kuti aulaje watawe, 42 
atakung'amila wane nekukulupuka. Nambo kenturio 43 
wasosaga kumkulupusya Paolo,nekwalekasya pa lipungu 
lyao ; nekulamula kuti wakupakombola kung'amila aka- 
liponisye kusa, akatande kwika ku njengwe: ni wasigele 
'wo, wane pa matabwa, wane pa indu ya m'wato. Yawo- 44 
neche we utende'o, nipo wakulupwiche wosepe ku mkuli 
wangaulala. : 
IQ po twakulupwiche nipo.twamanyilile kuti chi- 
rumba chatelwe Melita. Wakusa nekutu- 2 
tendela uwe ni mtima wakunonyela kupunda: pakuti 
wakolesisye moto, nekutupochela uwe wose ligongo ula 
japugaga, ni ligongo lya mbepo. Po waungenye Paolo 3 
chitenje cha ngwi, nekusiwika pa moto, lipiri nekopoka 
ligongo moto, nekukamula mkono wakwe. Wakusa 4 
'wo, po waweni chikoko chili chachikolekwe ku mkono 
wakwe, watite juine kwa juine, Eti aju mundu 'ju no 
juakuulaga, nachiwamuno wakulupwiche ku nyasa, Chi- 

5 golochelo nambo, ngichikumleka akole umi. Nambo 
wapatulile chikoko ku moto, nipo nganapikana chaku- 

6 sakala. Nambo walolele kuti atupe namuno agwe pasi 
chitema juamuwe; po wakawile pakulolela, po ngana- 
wona chakupweteka chilimkuwoneka, nipo wapindwile 
mtima, nekuti ali mlungu. 

7 Kuwandikana ni kweleko kwaliji kwana ilambo i 
wakwete juamkulungwa jua m’chirumba 'mo, lina lya- 
kwe Publio; juatupochele, nekutusechelela uwe ni 

8 uganja mowa gatatu. Nipo yawoneche wesegwe Publio 
walwasile chiwisuku ni kwapuka miasi; kwa juelejo 
Paolo nipo wajinjile, nekupopela, nekumbichila mikono 

9 jakwe, nekumkosya umi. kuti chimasile achi, wane 
nipo waiche wakwete ilwele m'chirumba 'mo, nekukola 

10 umi: watuchimbichisye uwe ni ya luchimbichimbi ye- 
jinji: po twatyosile, nipo wakwesisye yakutusowa. 

11 Panyuma miyesi jitatu nipo twatyosile m'wato wa ku 
Alesandria u walonjele miyesi ja mbepo m'chirumba 

12 "mo, chimanyililo chakwe no Mawila, Mkukwaya ku 

13 Surakusa, nipo twalonjele kweleko mowa gatatu. Mku- 
tyoka kweleko nipo twasyungwile, nekwika ku Regio: 
mkupita lyuwa limo nekupuga mbungo ja ku mwela, 

14 kundawi kwakwe nipo twaiche ku Puteoli: pelepo nipo 
twasimene achimjetu, nipo twachondelelwe kuti tulo- 
njele nawo mowa msano na gawili: iyoyo nipo twaiche 

15 ku Rumi. Po wapilikene yetuwe, achimjetu nekutyoka 
kweleko nekwika kuchingangana nowe mpaka ku Nga- 
nya ja Appii, ni Majumba ga ulendo gatatu : po waweni 
welewo Paolo, nipo wamlapile Mulungu, nekulimbika 
mtima. 

16 Po wajinjile m'Rumi wamkundile Paolo atame msye- 
ne jika ni msikari 'jo juamlindilile, 

17 Nipo yawoneche, mkupita mowa gatatu, nipo wawila- 

18 sile welewo waliji achakulungwa wa waYahudi; po 
wasongene pamo nipo watite, Uneji, ajangu, nachiwa- 
muno ngininalemwechesya wandu namuno misyungu ja 
achatati wetu, nambo pa Yerusalemi napelekwe m'yala 
ya waRumi: po wambusisye nipo wasosile kungulu- 
pusya ligongo pakuwa mwangune mwangali chakumba- 

19 jila kuuwa. Po wambelechetele wa Yahudi naliji jua- 

mkanichisye kumkolanga Kaisari; ngati mpela nakwete 

20 chakuwelechetela lukosyo luangu. Ligongo alili mene- 

ma namchondelele kuti mumbone muwelechete none: 
pakuti ligongo chilolelo cha Israeli ndili juamtawe ni 
lunyolo alulu. Nipo wamtite, Ngunutupochela akalata 21 
wa ku uYahudi ya umwe, namuno nganaika akuno wane 
wa achimjetu, nganasala nganawelecheta chakusakala 
cha umwe. Nambo tukusosa kumpilikanila i mkuti 22 
umwe: mkuti msyungu au chimanyiche kwetuwe chati 
kwana kose uli wakuwelechetelwa. 

Po wampanjile lyuwa nipo wamyichile pakugona 23 
pakwe wajinji; nipo wagopolele welewo, nekusala uchi- 
mwene wa Mulungu, nekwakanichisya ya Yesu, m'ma- 
lamulo ga Musa ni mw'aprofeti, kutanda kundawi 
mpaka ligulo. Wane nipo wapikanichisye indu yawe- 24 
lechetelwe, wane nipo nganapikanichisya. Pa akanaji- 25 
lana mwa 'chimsyene 'wo, nipo watyosile, po wamasile 
Paolo kuwelecheta lilowe limo, Msimu Waswela wawe- 
lechete 'chenene ni Isaya mprofeti kwa achatati wetu 
kuti, 26 

“ Mjendeje kwa wandu awa, mjile, 
Pakupikana sompikane, ngusum’manyilila kose ; 
Pakulola somlole, ngusumlolechesya : 
Pakuti utesile kunakana mtima wa wandu awa, 27 
Mapilikanilo gatesile pupuli, 
Meso gao ate kusisina ; 
Atakulolechesya kanga ni meso gao, 
Atakupikana ni mapilikanilo gao, 
Atakumanyilila ni mitima jao, 
Atakupitikuka soni, 
Ndakwakosya umi.” 

Mkamanyilile menema umwe kuti chikulupuchilo 28 
achi cha Mulungu chitumilwe kwa waMakosyo: welewo 
nombe nawo tapikane. 

Nipo wagonile yaka iwili m'nyumba jakwe jakuko- 30 
ngola, nekwapochela wose wa wamjinjilile, nekusala 31 
uchimwene wa Mulungu, nekwiganya indu ya Ambuje 
Yesu Kristo ni mtima wakulimba, ngapali wamka- 
nyaga. 


267 


1. 2-15 KWA WA RUMI 


KALATA JUA PAOLO JUA NDUMETUME 
KWA WA RUMI. 


Ji PAOLO kapologwao Yesu Kristo, juambilanje jua 
ndumetume, juamsaguchile ku utenga wambone 
2 wa Yesu Kristo, u walanganile chilepe ni waprofeti 
wakwe m'malembo gamaswela, wa kwambaga Mwa- 
3 nagwao, juapagwile mu mbeju ja Daud malinga ni 
4 chijlu, jualiji juamsale kuti Mwanagwao Mulungu 
m'machili, malinga ni msimu wa uswela, ni kwimuka 
5 kwa wauwe; Yesu Kristo Ambuje wetu, mwa juelejo 
twapochele chisowelo ni ndumetume, jakupikanisya 
chikulupi pa ngosyo syose, ligongo lina lyakwe: mwa 
6 welewo m'li nomwe, wawilanjiche mbe wa Yesu Kristo: 
7 kwa wosepe wa m'Rumi, wanonyelwe ni Mulungu, 
wawilanjiche kuti awe waswela mtima: Chisowelo 
chiwe kwenumwe ni mtendele wakuuma kwa Mulungu 
Atati wetu ni Ambuje Yesu Kristo. 
8 Mu ndanda, ngumsechelela Mulungu wangu ni Yesu 
Kristo ligongo umwe wosepe, pakuti chikulupi chenu 
9 chikusalilwa kusa 'kuno kosepe. Patipo no Mulungu 
mboni jangu, jua ngumtumichila m'msimu mwangu 
mu utenga wambone wa Mwanagwao, kuti ngumku- 
mbuchila umwe pangalekaleka, mowa gosepe m'ma- 
10 popelo gangu ngujuga, nakomboleka kose pe pasigele 
'pa, kuti ngakole upile wakwika nao kwenumwe ni 
11 lisosa lya Mulungu. Pakuti ngupila kumlola, kuti 
ngamgawile umwe mtuka wa usimu kuti mkatami- 
12 lichiche; pelepo no pati, tukatule mtima wana wawili 
pampepe mwenumwe, juine ni juine m'chikulupi cha 
13 mjakwe, chenu ni changu. Ngongusosa kuti mka- 
manyililaga, achimjangu, kuti kawili kawili natiji 
ngaiche kwenumwe (mpaka sambanoji nakanilwe), 
kuti ngakole isogosi mwenumwe nombe namwe, mti 
14 mwa waMakosyo wane 'wo. Une ndili mu ngongole 
ja waHelene ni waKusa, ja walunda ni wakulowela. 
15 We utende 'o pe pali pangune, ndili juampile chile 

kusala utenga wambone kwenumwe nomwe wakwe wa 
m'Rumi. Pakuti nginingola soni ja utenga wambone: 16 
pakuti uli machili ga Mulungu wa ku chikulupuchilo 
cha kwa wana wose wakukulupilila; pakutanda kwa 
m Yahudi, nombe soni kwa mHelene. Pakuti mwelemo 17 
nekuunukuka chigolochelo cha Mulungu cha kuuma 
m'chikulupi kuja ku chikulupi : mpelaga chilembelwe, 
Juakugoloka nambo takole umi ni chikulupi. ; 

Pakuti mkuuma mwinani lutumbilo lua Mulungu 18 
lukuunukuchila chalu chose ni chigongomalo chose KA 
wandu wakukamulila umbone m'chigongomalo ; ligongo 19 
pakuwa chakumanyika cha Mulungu chikuwoneka 
mwa welewo ; pakuti Mulungu wachiwonechesya kwa 
welewo. Pakuti chipanganichisye ya kusa'kuno, 20 
yangawoneka yakwe ikuwoneka 'chenene, ikumanyika 
ni indu yakupanganya, kwambaga machili gakwe 
gangamala ni mbagwilo jakwe ja ulungu; kuti aka- 
sakola pakulisala: ligongo, pakumanya Mulungu, 21 
nganamkwesya mti Mulungu, nganamsechelesya ; 
nambo atekuwa wa mtega m'makani gao, mtima wao 
wangali mate nekuwa wa chipi. Achilitendaga kuti 22 
ali wa lunda, awera wakupugwa, nekutindanya Tumbili 23 
lua Mulungu wangawola ni chisau chakwe chinyago 
cha mundu juakuwolaga, ni cha ijuni, ni cha yana 
makongolo mcheche, ni cha yakukwawa. 

Lye ligongo 'lyo, Mulungu wapele welewo m'misangu 24 
ja mitima jao ku usakwa, kuti iilu yao ilijalusyeje 
isyene; wana wose watindenye umbone wa Mulungu 25 
ni unami, nekuchilomba nekuchitumichila chakupanga- 
nya kupunda ni Juakupanganya, juali juamchimbichiche 
ndawi syangamala. Amen. 

Lye ligongo 'lyo, Mulungu wapele welewo ku mswe- 26 
nene wa mchesela : pakuti achambumba wao watindenye 
utende wa ndamo ni utende wangawa wa ndamo: 
nombe nawo achalume mkuleka utende wa ndamo wa 27 
juamkongwe, nekolelana m'msese mwao, achalume na 
achalume nekutendaga ya mchesela, nekupochela 
achimsyene maupilo ga ulemwa wao gamawajile. 

Mpelaga wakanile kutama ni Mulungu m'umanyilisi 28 
wao, Mulungu wapele welewo ku mtima wangalumbana 
kuti atende yeleyo yangawawajila; wagumbele ni 29 
chigongomalo chose, yakusakala, chisililo, wanga; 

2 

wagumbele ni uwiu, uulasi, umani, ulamba, mtawanga ; 
30 wakusongona wa mseche, wakutindana ni Mulungu, 
wa chalu, wa lilama, wakulitapanjila, wakusisya yakusa- 
31 kala, wangapikanila achinangolo wao, wangali mate, 
wakuleka malangano, wangali chinonyelo cha pa 
32 ndamo, wangali chanasa; welewo achimanyililaga 
lilamusi lya Mulungu lyati wosepe wakutenda yati 
'ji kwawajila kuuwa, akutenda yeleyi, nombe soni 
akukunda ni welewo wakwitenda. 
9 p ligongo 'lyo, umwe mundu, juali juose 
juakulamula, ngunumkola pakulisala: pakuti 
po mkumlamulila juine 'po, mkulilamulila mwasyene ; 
pakuti umwe wa mkulamula mkusatenda indu iyoyo. 
2 Nipo tukumanyilila kuti kulamula kwa Mulungu 
kulingene ni umbone pakwagomela welewo wakusa- 
3 tenda yati 'yoyo. Ana mkuganisya sai, 'mwe mundu, 
juakulamulila welewo wakusatenda yati "yoyo mwasyene 
nekutendaga 'ii, kuti tumkulupuche pa kulamula kwa 
4 Mulungu? Ana mkunyosya chipanje cha umbone 
wakwe ni kuligosa ni kupimilila, wangamanyilila kuti 
umbone wa Mulungu ukumlongolela ku mpitikuko ? 
5 nambo malinga ni unonono wenu ni mtima wenu 
wangapitikuka, mkulisalachisya lutumbilo ku lyuwa 
lya lutumbilo ni chiunukulilo cha kulamula kwaku- 
6 goloka kwa Mulungu; wa tawape wose malinga ni 
7 masengo gao: kwa welewo wakusosa lumbili ni luchi- 
mbichisyo ni wangawola, pakupimilila m'masengo 
8 gambone, umi wangamala; nambo kwa welewo waku- 
tenda makani, wangapikana umbone, nambo akupikana 
9 chigongomalo, tiluwe lutumbilo ni mbawasi, kulaga ni 
kusakatilwa, kwa umi wose wa wandu wakutenda 
yakusakala, mkutanda pa mYahudi soni pa mHelene; 
10 nambo lumbili ni luchimbichisyo ni mtendele kwa 
wandu wose wakutenda yambone, mkutanda kwa 
11 mYahudi, soni kwa mHelene : pakuti kwa Mulungu 
12 kwangali lusagu. Pakuti wana wose walemwisye wa- 
ngali lilamulo, tajonasiche wangali lilamulo: wana 
wose walemwisye pa lilamulo talamulilwe ni lilamulo ; 
13 pakuti ngati wakupikana lilamulo wakuwa wakugoloka 
pa meso pa Mulungu nambo wakutenda lilamulo tago- 
14 locheche: pakuti waMakosyo wangali lilamulo ni 
ndamo jao achimsyene U indu ya lilamulo, 

welewo wangali lilamulo no lilamulo lyao achimsyene; 
patipo akulosya masengo ga lilamulo gamalembe m'mi- 15 
tima mwao, mtima wao ulimkusala mboni mwelemo, 
nganisyo syao sine ni sine sihimkwawelechetela namuno 
silimkulisala ; lyuwa lyakulamula Mulungu yakusisika 16 
ya wandu, malinga ni utenga wambone wangu, mwa 
Yesu Kristo. 

Nambo namkutelwa m Yahudi, namkwegama pa lila- 17 
mulo, namkulikwesya pa Mulungu, namkumanyilila 18 
lisosa lyakwe, namkukunda ni indu yakupunda, pakuwa 
juamjiganye mwilamulo, namkulikulupilila kuti mwa- 19 
syene muli juakwalongolela wakutatala, lilanguka lya 
welewo wa m'chipi, jiakwawunda wakulowela, juakutu- 20 
jiganya twanache, juakwete mwilamulo chisau chakwe 
umanyilisi ni umbone; umweji menema wakwajiganya 21 
wane, ana ngomkulijiganya mwasyene? umwe wakula- 
lika kuti wandu akasajiwa, ana umwe mkwiwa ? umwe 22 
wakuti wandu akasatenda chikululu, ana umwe mku- 
tenda chikululu? umwe wakunyalapa inyago yakulo- 
mba, ana umwe mkwiwa m'nyumba sya mbepesi ? umwe 23 
wakulikwesya mwilamulo, ana mkumjalusya Mulungu 
pakulilemwechesya lilamulo ? Pakuti lina lya Mulungu 24 
lijaluche mwa waMakosyo ligongo umwe, mti chile- 
mbeche, Pakuti chisichito chikumpatisya, namkutenda 
lilamulo: nambo namkulemwa pa lilamulo, chisichito 25 
chenu chitekuwa kwangasichitika. Kwangasichitika 26 
menema nakukumbuchila misyungu ja lilamulo, kwa- 
ngasichitika kwakwe ambi angati tikutendechele mti 
chisichito ? ambi kwangasichitika kwa ndamo, nakuma- 27 
lisya lilamulo, angati tikumlamulile umwe wakulile- 
mwechesya lilamulo pa kalata ni pa chisichito ? Pakuti 28 
nganawa mYahudi juakutenda m'meso kulola; nipo 
soni nginichiwa chisichito chakutenda cha kusa kwa 
chiilu: nambo ali mYahudi juakutenda cha mkati; 
chisichito no cha m'mtima, cha m'msimu, ngati cha 29 
m'kalata; chilapo chakwe nginichiwa cha kwa wandu, 
nambo cha kwa Mulungu. 

3 Ana menema mYahudi apundile uli? namuno 
tapatile chichi ni chisichito? Mwamjinji mose: 2 
m'ndanda, pakuti Mulungu walechele malowe gakwe 
pakwakulupilila. Ambi uli nawaga wane wangali chi- 3 
kulupi ? ana kusowa kwao Ai chikulupi tikuchitende 

4 cha mtega chikulupi cha Mulungu? Ikawaga iyoyo: 
elo, Mulungu awe juambone, nambo wana wose wana- 
mipe; mpela chilembeche, 

“Kuti muwe juamgolosye m'malowe genu, 
Kuti mkapunde pomkwisa m'magambo.” 

5 Nambo chigongomalo chetu nakuchijongolela chigo- 
lochelo cha Mulungu, ana tutujile uli? Ana Mulungu 
no chigongomalo juakwika ni lutumbilo ? (Nguweleche- 

6 ta chisau mti wandu.) Ikawaga iyoyo: we utende 'o 

7 Mulungu talamulile uli wa kusa 'kuno? Umbone wa 
Mulungu nambo naga wachuluchisye ni unami wangu 
lumbili luakwe, ligongo chichi none juakwe ndilimku- 

8 lamulilwape mti juakulemwa ? ni ligongo chichi (mpe- 
laga akutusoyacheya, ni mpelaga akusala wane kuti uwe 
tukuti) Kwe tukatende chakusakala kuti chiiche cha- 
mbone? kugomelwa kwao no kwakulungamika. 

9 Chichi soni? ana tupundile? Ngwambatu: pakuti 
kala twawelechetele waYahudi ni waHelene kuti wose 

10 ali ni ulemwa ; mpelaga chilembeche kuti, 
“Nganakugwa juakugoloka, ngwamba, namuno 
jumo; 


11 Nganakugwa wakumanyilila, 
Nganakugwa wakumsosa Mulungu; 
12 Wosepe wasepwiche, atekuwa pampepe wa mte- 
gategape, 


Nganakugwa wakutenda yambone, nachiwa- 
muno jumpepe : 
13 Kungulo kwao no lilembe lyangasilila ; 
Ni ndimi syao atesileje ulamba ; 
Ulembe wa matewo uli pasi pa ngomo syao: 


14 Ukamwa wao ugumbele ni malweso ni ma- 
wawe: 

15 Makongolo gao gakuutuchila kukwita miasi; 

16 Chipasupasu ni ulaje uli m'matala gao; 

17 Litala lya mtendele nganalimanyilila : 

18 Pa meso pao pangajogopa Mulungu.” 


19 Nipo tukumanyilila kuti yosepe iyo likuti lilamulo 
likuwecheta kwa welewo wa pa lilamulo; kuti pasiwi- 
lwe pakamwa pose, kuti alamulwe ni Mulungu wa kusa 

20 "kuno wosepe : ligongo pakuwa nganakugwa wa tagolo- 
cheche ni masengo ga lilamulo pa meso pakwe : pakuti ni 

21 lilamulo ukumanyika o Nambo sambano pa- 

ngali lilamulo, chigolochelo cha Mulungu chiwoneche, 
chachiwelechetele ni lilamulo ni waprofeti; chigolochelo 22 
cha Mulungu cha m'chikulupi cha m'Yesu Kristo cha 
kwa wosepe wakukulupilila : pakuti nginipapagwa pe 
palekene; pakuti wosepe walemwisye nekupenembela 23 
pa lumbili lua Mulungu ; wagolocheche lulele ni chiso- 24 
welo chakwe ni chiwombolo cha m'Yesu Kristo: jua- 25 
mbisile Mulungu mti mbepesi, ni chikulupi cha m’miasi 
jakwe, kuti alosye chigolochelo chakwe, ligongo kule- 
chela kwa yakulemwa ya kala, m'kuligosa mwa Mulu- 
ngu; kuti alosye chigolochelo chakwe ke katema 'kano ; 26 
kuti msyene awe juakugoloka ni juakumgolochesya 
juelejo juakumkulupilila Yesu. Menema kulikwesya 27 
no kwapi? Kuli kwakanika. Nililamulo lyati uli? lya 
masengo ? Ngwamba : nambo ni lilamulo lya chikulupi. 
Tukuganisya menema kuti mundu akugolocheka jua- 28 
ngali masengo ga lilamulo. Ana Mulungu no Mulungu 29 
wa waYahudipe? ambi angati wa waMakosyo nombe 
nawo ? Elo, wa waMakosyo nombe nawo : naga Mulungu 30 
ali wampepe, wa tagolochesye wa chisichito m'chikulu- 
pi ni wangasichitika m'chikulupi. Ana tukulitenda 31 
menema lilamulo lya mtega ni chikulupi 'cho ? ikawaga 
iyoyo: nambo tukulitamichisya lilamulo. 
4 M Ema tutujile kuti wasimene chichi Ibra- 

himu atati wetu malinga ni chiilu ? Pakuti 
nagolocheche Ibrahimu ni masengo, akwete cha kuli- 
kwechesya ; nambo ngati cha kwa Mulungu. Pakuti 
likuti uli lilembo ? Ibrahimu nipo wamkulupilile Mulu- 
ngu, nipo kwamtendechele chigolochelo. Kwa juaku- 
panganya masengo nambo, maupilo gangamtendechela 
mti ga chisowelo, nambo mti ga mangawa. Nambo . 
kwa juangapanganya masengo, nambo juakumkulupilila 
juelejo juakwagolochesya wa chalu, chikulupi chakwe 
chikumtendechela chigolochelo. Mpelaga muno Daud 6 
nombe najo akuwelecheta chakumjinichila mundujo 
juamtendechele Mulungu chigolochelo changali mma- 
sengo, kuti, 

“ Wakujinichilwa welewo wakwete yakusakala 7 
yao yetondowechele, 
Yakulemwa yao yeunichile. 
Akujinichilwa mundu 'jo juangamtendechele 8 
Ambuje ulemwa.” 

9 Ana che chijinichilo 'chi menema chikuwechetelwa 
pa wa chisichito, namuno pa wangasichitika nombe nawo ? 
pakuti tukuti, Kwa Ibrahimu chikulupi chakwe chi- 

10 mtendechele chigolochelo. Ana uli chamtendechele ? po 
waliji m'kusichitika namuno pangasichitika? Ngati 
11 m'kusichitika nambo pangasichitika: nipo wapochele 
chimanyililo cha kusichitika, chipanjiso cha chigoloche- 
lo cha chikulupi chi wachikwete akanasichitiche: kuti 
awe atati wao wosepe wa takulupilile, nachiwamuno ali 
wangasichitika, kuti chigolochelo chatendechele welewo ; 
12 ni atati wakwe chisichito kwa welewo wakusichitika, 
nambo wakwenda nombe nao m'makau ga chikulupi 
'chila cha atati wetu Ibrahimu, chi wachikwete akana- 
13 sichitiche. Pakuti nginichiwa chakuuma mwilamulo 
chilanganilo cha kwa Ibrahimu namuno ku mbeju jakwe, 
chati tajinjile ya kusa 'kuno, nambo chaumile m'chigo- 
14 lochelo cha chikulupi. Pakuti nakwinjila welewo wa 
lilamulo, chikulupi chitekuwa cha mtega, chilanganilo 


18 ipali. Ni chilolelo wakulupilile pakupela chilolelo, kuti 
awe wese wao ngosyo syosepe malinga ni chawelechete- 
19 lwe 'chila, Jati iyoyo tijiwe mbeju jenu. Pangatepela 
m'chikulupi mwakwe nipo walolechesye chiilu chakwe 
we utende 'o chachiuwe (juakuwa mti yaka mwanda), 
20 ni uuwe wakwe wa chitumbo cha Sara: mkulolela 
chilanganilo cha Mulungu, nganawanichisya mwanga- 
kulupilila, nambo atekuwa juakulimba ni chikulupi, 
2l nekumpa Mulungu lumbili, nekumanyilisya kuti chi 
walanganile wapakombwele nombe nacho kuchitenda. 
22 Menema chamtendechele nombe nacho chigolochelo. 
23 Nginichilembeka ligongolyajuelejo jika, kuti chamtende- 
24 chele ; nambo ligongo lyetuwe nombe nowe, wa tichi- 
tutendechela uwe BA Sapi Juelejo juamji- 

mwisye Yesu Ambuje wetu kwa wauwe, juapelekwe li- 25 
gongo masokonochelo getu, juajimwiswe ligongo chigo- 
lochelo chetu. 
D M YGOrTOCHESA menema ni chikulupi, tuka- 
kole mtendele ni Mulungu na Ambuje wetu 

Yesu Kristo; mwa juelejo nombe najo tukwete pakui- 2 
chila ni chikulupi m'chisowelo "mo mu tukwima 'mo: 
tukasechelele pakulolela lumbili lua Mulungu. Ngati 3 
iyope 'yo, nambo tukasechelele nombe soni m'masauko 
mwetu: mkumanyilila kuti masauko gakutenda chi- 
pimililo; chipimililo chikutenda kulinjika; kulinjika 
kukutenda chilolelo: chilolelo nipo chili changatesya 
soni ; ligongo chinonyelo cha Mulungu chijitichile m’mi- 
tima jetuni Msimu Waswela wapelekwe kwetuwe. Pakuti 
po twaliji wakutepelape, katema kakwe Kristo wawilile 
wandu wa chalu. Pakuti ni unonono mundu tambwi- 
lile juakugoloka: pakuti wane panjipa talimbile 
kumbwilila juambone. Nambo Mulungu akuchijongo- 
Jela kwetuwe chinonyelano chakwe, mwakuti 'mo po 
twaliji wakulemwape, Kristo watuwilile. Pe papundile 
pelepo menema, mkugolocheka sambano ni miasi jakwe 
tutukulupuche najo ku lutumbilo lua Mulungu. Pakuti 10 
nawaga twachengulanyiche kwa Mulungu ni kuuwa kwa 
Mwanagwao po twaliji wamagongope, pe papundile 
pelepo ambi angati tutukulupuche ni umi wakwe, 
pakuwa tuli wachengulanyiche ; ngati iyo pe 'yo, nambo 11 
tukusechelela soni mwa Mulungu na Ambuje wetu 
Yesu Kristo, mwa juelejo tupochele sambano chichengu- 
lanyo. 

iye ligongo 'li, mpelaga mwa mundu jumo ulemwa 12 
wajinjilile kusa 'kuno, ni chiwa m'ulemwa,; iyoyo neku- 
pita chiwa pa wandu wosepe, ligongo walemwisye wana 
wose:—pakuti mpaka lilamulo, ulemwa waliji kusa 13 
'kuno: nambo ulemwa ngunuuwelechetelwa panga- 
pagwa lilamulo. Nambo chiwa chalamwile kutandilila 14 
pa Adamu mpaka kwa Musa, pa welewo wangalemwa 
chisau mti wasokonochele Adamu, juali chiwilili cha 15 
juataiche jjula. Nambo ngati mpela chisocheyo, ni 
iyoyo nombe nacho ndo mtuka wa lulele. Pakuti nawaga 
ni chisocheyo cha jumo wajinji wawile, mkupunda ni 
pelepo, chisowelo cha Mulungu, ni mtuka wa m'chiso- 
welo cha mundu jumo, Yesu Kristo, ute kwachuluchila 16 

wajinji "wo. Ngati mpela mwa jumo jualemwisye iyoyo 
ndo mtuka: pakuti kulamula kwaumile kwa jumpepe 
nekutenda kugomela, nambo mtuka wa lulele waumile 
17 ku isocheyo yejinji nekutenda chigolochelo. Pakuti 


18 mule pa umi auno mwa jumo, Yesu Kristo. Iyoyo 
menema kupela m'chisocheyo chimo kwagomele wandu 
wosepe; ni iyoyo m'chakugoloka chimo chigolochelo 

19 cha umi tichiichile kwa wandu wosepe, Pakuti mpela 
m'ukani wa mundu jumo wajinji 'wo nekutendelwa 
wakulemwa, ni iyoyo m'kupikanichisya kwa jumo 

20 wajinji 'wo tatendelwe wakugoloka. Lilamulo nipo 
lyajinjile m'mbali kuti chisocheyo chichuluche ; nambo 
po wachulwiche ulemwa, chisowelo chapundile kuchu- 

21 luka: mpelaga ulemwa ulamwile m'chiwa, kuti chi- 
lamulile iyoyo chisowelo ni chigolochelo ku umi wanga- 
mala, mwa Yesu Kristo Ambuje wetu. 

0 A tutujile uli menema? Tututamilisyepe mu 
2 ulemwa, kuti chitupe chisowelo? Ikawaga 
iyoyo. Uwe we twawile ku ulemwa ana uli tututameje 
3 m'momo? Ana umwe wangamanyilila kuti uwe wose 
we twabatiswile mwa Kristo Yesu, twabatiswile m'ku- 
4 uwa kwakwe? Twajasiche menema pampepe najo 
m'ubatiso ku kuuwa: mpelaga Kristo wajimwiswe kwa 
wauwe ni lumbili lua Atati, kuti uwe nombe nawe 
5 tujende m'umi wa mbisi. Naga tulumbichiche najo 
ni chiwilili cha kuuwa kwakwe, tutulumbichiche nombe 
6 nacho ni chiwilili cha kwimuka kwakwe; tukumanyi- 
lila achi, kuti mundu juetu jua kala wapachikwe najo, 
kuti chiilu cha ulemwa chimale, kuti tukatamaga soni 
7 m'ukapolo wa ulemwa; pakuti juamuwe ali juamgo- 
8 locheche ku ulemwa. Nambo, na twawile ni Kristo, 
tukukulupilila kuti tutukole umi nombe soni pampepe 
9 najo; pakumanyilila kuti Kristo juakuwa juamjimusye 

10 kwa wauwe ngasauwa soni kose; chiwa ngisichimlamula 
soni kose. Pakuti mwawile 'mo, awilile kampepe ku 
kuuwa; nambo mwakukola umi "mo, akumkolela Mu- 

1l lungu umi. We utende 'o mlitende mwachimsyene 
wauwe ku ulemwa, nambo wajumi kwa Mulungu mwa 
Kristo Yesu. 

Mkosomleka menema ulemwa kuti ulamule m'chiilu 12 
chenu chakuuwa, kuti mkapikanichisye misangu jakwe: 
mkosompeleka iwalo yenu ku ulemwa, iwe yakupanganya 13 
chigongomalo ; nambo mlipeleche kwa Mulungu chisau 
mti wajumi pakuuma ku kuuwa, ni iwalo yenu, iwe 
yakupanganichisya chigolochelo kwa Mulungu. Pakuti 14 
ulemwa ngusuumlamula, pakuti ngunumba wa lila- 
mulo nambo wa chisowelo. 

Chichi menema ? ana tutulemwe ligongo ngunutuwa 15 
wa lilamulo, nambo wa chisowelo? Ikawaga iyoyo. 
Ana ngomkumanyilila, kuti, kwa juelejo jua mkulipele- 16 
ka'jo muwe achikapolo wakwe wakupikanichisya, muli 
achikapolo wakwe juelejo jua mkumpikanichisya’jo ; 
namuno wa ulemwa ku kuuwa, namuno wakupikani- 
chisya ku chigolochelo? Nambo tukamsechelele Mu- 17 
lungu, kuti, natimuno mwaliji achikapolo wakwe wa 
ulemwa, mwatekuwa nambo wakupikanichisya ni mtima 
ujiganye u mwapegwile ku weleo; mkuwa walukosyo 18 
pakukulupuka m'ulemwa, mwatekuwaachikapolo wakwe 
wa chigolochelo. Nguwelecheta malinga ni wandu 19 
hgongo kutepela chiilu chenu: pakuti mpelaga mwai- 
peleche iwalo yenu kuti iwe achikapolo wakwe wa 
usakwa, ni wa yakusakala kuti mtende yakusakala, 
iyoyo sambano mpeleche iwalo yenu kuti iwe achika- 
polo wakwe wa chigolochelo kuti mtende chiswejelo. 
Pakuti po mwaliji achikapolo wakwe wa ulemwa, mwa- 20 
liji walukosyo m'chigolochelo. Chisogosi chachi mwa- 21 
kwete ke katema 'ko cha pa indu yakumtesya soni 
sambano? pakuti kumbesi kwakwe kwa yelei no chi- 
wa. Nambo sambano mkutendeka walukosyo paku- 22 
kulupuka m'ulemwa, mwakuwa achikapolo wakwe wa 
Mulungu, mkwete chisogosi chenu cha ku chiswejelo, 
ni kumbesi kwakwe umi wangamala. Pakuti malipilo 23 
gakwe ga ulemwa no chiwa, nambo mtuka wa lulele wa 
Mulungu no umi wangamala wa mwa Kristo Yesu 
Ambuje wetu. 

7 ANA umwe wangamanyilila, achimjangu, (pakuti 
nguwelecheta kwa wandu wakumanya lila- 
mulo), kuti lilamulo likumlamulila mundu umi wakwe 
uli chiwela? Pakuti juamkongwe juakwete asonogwe 2 
ali juamtawe ni lilamulo kwa asonogwe 'wo, umi 
wakwe juamlume 'jo uli r ; nambo nakuuwa 

asonogwe ali juamgopole ku lilamulo lya asonogwe'wo. 

3 We utende 'o menema, umi wa asonogwe uli chiwela, 
nakulumbichika ni juamlume juine, tatelwe jua chiku- 
lulu : nambo nakuuwa asonogwe, ali juamgopole ku 
lijamulo, nipo nganawa jua chikululu nachiwamuno 

4 walumbichiche ni juamlume juine. Lye ligongo 'lyo, 
achimjangu, nomwe wakwe mwatendeche wauwe ku 
lilamulo m'chilu cha Kristo; kuti mlumbichiche na 
juine, kwambaga juelejo juamjimusye kwa wauwe, 

5 kuti tumsogochesye Mulungu isogosi. Pakuti po twali- 
Ji m'chiilu cha nyama yakupila ya yakulemwa, i yaliji 
m'lilamulo, yatesile mwiwalo mwetu kuti isogochesye 

6 chiwa isogosi. Sambano nambo tuli wagopolwe ku lila- 
mulo, pakuwa tuli wauwe mwelemo mu twakamwilwe 
namo; nipo tukutumika m'msimu wa mbisi, ngati 
m'chilembo cha kala. 

7 Menema tujile uli? Ana lilamulo no ulemwa? 
Ikawaga iyoyo. Nambo, likawaga lilamulo ngingini- 
manyilila ulemwa: pakuti nginginimanyilila kusilila 

8 likaweje lyanganjila lilamulo, Mkosomsilila: nambo 
ulemwa, mkusimana likawamba, utesile mwangune ni 
lilamulo kusilila ngosyongosyo: pakuti likawaga lila- 

9 mulo ulemwa ungawile. Uneji nambo juangali lila- 
mulo naliji juamjumi kala: nambo mkwika lilamulo, 

10 ulemwa usisimwiche, une nipo nawile; lilamulo ’lyo, 
lya ku umi, alyolyo nalisimene kuti lili lya ku chiwa; 

11 pakuti ulemwa, mkusimana likawamba, mwilamulo 

12 utesile kunambusya, nekuulaga 'ne nalyo. Malamulo 
menema no gamaswela, mbulilo no jajiswela, ni jagolo- 
13 ka, ni jambone. Ana chelecho menema chi chili 
chambone chatekuwa chiwa kwangune? Ikawaga 
iyoyo. Nambo ulemwa, kuti umanyiche uli ulemwa, 
pakutenda chiwa kwangune ni chambone 'cho;—kuti 
14 ulemwa upunde kulemwa ni mbulilo. Pakuti tuku- 
manyilila kuti lilamulo no lya usimu : nambo une ndili 
l5 jua chiilupe, juamsumiche ku ulemwa. Pakuti 'po 
chi nguchipanganya ngonguchimanyilila : pakuti ngini- 
chiwa chi ngusosa, chelecho ngusachitenda; nambo chi 

16 ngutindana nacho chelecho ngusachitenda. Nambo na 
ngachitende chi ngonguchisosa, ngukundila lilamulo 

17 kuti lili lyambone. Sambano menema nginimba ’ne 
Juakuchipanganya, nambo ulemwa 'u wakutama mwa- 

ngune. Pakuti ngumanya kuti mwangune 'mu, kwa- 18 
mbaga m'chulu mwangu, mwangatama chambone: pa- 
kuti kusosa kuli none, nambo kupanganya chambone 
ngunukupagwa. Pakuti chambone chi nguchisosa ngo- 19 
nguchitenda, nambo chakusakala chi ngonguchisosa che- 
lecho ngusachitenda. Nambo na ngachitende chi ngo- 20 
nguchisosa, nginimba 'ne soni juakuchipanganya, nambo 
ulemwa 'o wakutama mwangune. We utende'o nguli- 21 
simana lilamulo, likuti, pangune juakusosa kutenda 
chambone, chipali chakusakala. Pakuti ngukondwa ni 22 
lilamulo lya Mulungu malinga ni mundu jua mkati: 
nipo nguwona lilamulo line mwiwalo mwangu, lilimku- 23 
menyana ni lilamulo lya mtima wangu, lilimkundawilila 
ku lilamulo lya ulemwa wa mwiwalo mwangu. Mundu 24 
juakulaga uneji! nduni tangulupusye m'chiilu cha chi- 
wa 'chi? Ngumsechelela Mulungu mwa Yesu Kristo 25 
Ambuje wetu. We utende 'o menema uneji no kapolo 
jua lilamulo lya Mulungu ni mtima; nambo jua lilamulo 
lya ulemwa ni chiilu cha nyama. 
8 WE utende 'o sambano kwangagomela soni welewo 
wa mwa Kristo Yesu. Pakuti lilamulo lya 2 
Msimu wa umi wa mwa Kristo Yesu wangulupwisye 
une ku lilamulo lya ulemwa ni lya chiwa. Pakuti mu 3 
lyalepele lilamulo, pakuwa lyalepetele ligongo chiilu 
cha nyama, Mulungu, pakutumisya Mwanagwao chisau 
chiilu cha ulemwa ni ligongo lya ulemwa, waugomeche 
ulemwa m'chiilu: kuti msyungu wa lilamulo umalichi- 4 
che mwetuwe, wangapita malinga ni chiilu cha nyama, 
nambo malinga nì msimu. Pakuti welewo wa malinga 5 
ni chiilu cha nyama akukumbuchila indu ya chiilu 'cho: 
nambo welewo wa malinga ni msimu akukumbuchila 
indu ya msimu. Pakuti nganisyo sya chiilu cha nyama 
no chiwa; nambo nganisyo sya msimu no umi ni 
mtendele : ligongo nganisyo sya chiilu cha nyama no 
magongo ga kwa Mulungu; pakuti sikakulambila lila- 
mulo lya Mulungu, pakuti soni sikakupakombola : wele- 
wo wa wchiilu cha nyama wangapakombola kumse- 
chelesya Mulungu. Umwe nambo ngunumba m'chiilu 
cha nyama nambo m'msimu, nawaga ukutama mwenu- 
mwe Msimu wa Mulungu. Nambo akakolaga mundu 
Msimu wa Kristo, nganawa juakwe. Nawaga Kristo 10 
ali mwenumwe, chiilu nipo T ligongo ulemwa ; 

ll nambo msimu no umi ligongo chigolochelo. Nambo 
Msimu wa juelejo juamjimwisye Yesu kwa wauwe nu- 
utamaga mwenumwe, juelejo juamjimwisye Kristo Yesu 
kwa wauwe takosyeje umi nombe nayo iilu yenu yakuu- 
wa ni Msimu wakwe wakutama mwenumwe. 

12 We utende 'o menema, achimjangu, tuli wa mangawa, 
ngati ga ku chulu cha nyama, kuti tukole umi malinga 

13 ni chiilu cha nyama: pakuti namkukola umi malinga 
ni chiilu cha nyama, kumbajile kuuwa; nambo namku- 
gaulaga ni msimu matendo ga chiilu, tumkole umi. 

14 Pakuti wana wose wakulongolelwa ni Msimu wa Mulu- 

15 ngu, welewo no achiwana wao Mulungu. Pakuti ngu- 
numpochela msimu wa ukapolo soni wa woga; nambo 
mwapochele msimu wakumtenda mwanache, tukugumila 

16 nao, Abba, Atati. Msimu msyene akusala pampepe ni 

17 msimu wetu, kuti tuli achiwana wao Mulungu; nakuwa 
wanache, no wakwinjila majumba: wakwinjila mwa 
Mulungu, wakwinjila pampepe ni Kristo; nawaga tutu- 
laje pampepe najo, kuti tukakole Jumbili nombe naluo 
pampepe najo. 

18 Pakuti nguganisya kuti masauko ga ndala 'sino ga- 
ngawajilwa kulandanachika ni lumbili lu tuluwonechele 

19 kwetuwe. Pakuti chilolelo chisyesyene cha ya kusa 
'kuno chikulinda chiunukulilo cha wanache wa Mulungu. 


22 lua wanache wa Mulungu. Pakuti tukumanyilila kuti 
yakupanganya yose ilimkuuula ilimkulaga pampepe 
23 nowe mpaka sambano. Ngati iyoyope, nambo uwe no- 
we wakwe u tukwete yakulimbula ya Msimu, uwe tu- 
kuuula mkati mwetu, pakulinda kuti tutendeche wa- 
24 nache, kwambaga kuwombola kwa chiilu chetu. Pakuti 
twakulupwiche ni chilolelo: chilolelo nambo chakuwo- 
neka nginichiwa chilolelo : pakuti chakuwona ana wani 

25 akuchilolela? Nambo nakuchilolela chi ngotukuchi- 
wona, tukuchilinda ni chipimililo. 

26 We utende 'o Msimu nombe nao akukamusya kule- 
petala kwetu, pakuti ngotukumanyilila kupopela mti 
kutuwajila; nambo Msimu msyene akutupopelela ni 

27 kuuula kwangawelecheteka ; juakusosa pa mitima aku- 

manyilila nganisyo sya Msimu, ligongo akwapopelela 
waswela mtima malinga ni lisosa lya Mulungu. Nipo 28 
tukumanyilila kuti kwa welewo wakumnonyela Mulungu 
yosepe ikwatendela pamo kwambone, kwa welewo waku- 
wilanjika malinga ni kutomelela chile. Ligongo welewo 29 
wa wamanyile chile, walamulile chile nombe nawo kuti 
alandanichiche chisau cha Mwanagwao, kuti awe jua- 
mtasi kupagwa mwa alongo wakwe wajinji: welewo wa 30 
walamulile chile, nombe nawo wawilasile; welewo wa 
wawilasile, nombe nawo wagolochesye: welewo wa wa- 
golochesye, nombe nawo wakwesisye. 

Tujile uli menema ya yelei? Nawaga Mulungu ali 31 
mwetuwe, wani tatukanisye. Jua nganamlechela Mwa- 32 
nagwao nambo juampelechele uwe wosepe, ana uli 
nombe soni pampepe najo taleche kutupa yosepe lulele ? 
Wani tawelechetele kandu wasaguche wa Mulungu ? 33 
No Mulungu juakugolochesya ; ana wani juatagomeche ? 
No Kristo Yesu juawile, elo nambo juajimuswile kwa 34 
wauwe, juali ku mkono wa mlyo wa Mulungu, juakutu- 
popelela nombe najo. Ana wani tatulekanye uwe ku 35 
chinonyelano cha Kristo? ana kulaga, namuno kupesi- 
gwa, namuno masausyo, namuno mpupulusi, namuno 
makonope, namuno upandu, namuno lupanga? Mpe- 36 
laga chilembeche, 

“ Ligongo lyenumwe tukuulajika lyuwa tetetete ; 
Twatendeche mti ngosa syakuulajika.” 

Mwelemo mosepe nambo tupundilisye mwa juelejo 37 
juatunonyele. Pakuti ndili juamkanichisye kuti 38 
namuno chiwa, namuno umi, namuno wamitenga, 
namuno yekulungwa, namuno ya pepano, namuno ya 
ku mbujo, namuno machili, namuno uleu, namuno 39 
kwendesya, namuno yine yepanganye, ngiipakombola 
kutulekanya uwe ku chinonyelano cha Mulungu cha 
mwa Kristo Yesu Ambuje wetu. 

0 INGOWELECA ET umbone mwa Kristo, ngo- 
ngulambusya, mtima wangu ulimkusala mboni 
pampepe none m'Msimu Waswela, kuti ngwete chanasa 2 
chachikulungwa ni kumbweteka kwangaleka mmtima 
mwangu. Pakuti une namsyene ngapapopele kuti mbe 3 
anathema kwa Yesu ligongo lyakwe achimjangu, 
achalongo wangu malinga ni chiilu cha nyama: ali 4 
walsraeli: kwao no kutendekwa wanache, ni lumbili, 

ni malangano, ni kupeleka kwa lilamulo, ni utumwa 
5 wa Mulungu, ni ilanganilo; wao no achatati, wa kwa 
welewo no Kristo, asyene yosepe, Mulungu juamlapile 
6 ndawi syangamala. Amen. Nambo nguniwa yati 
mti lilowe lya Mulungu litekuwa lya mtega. Pakuti 
7 wa kwa Israeli nganawa wosepe walsraeli: nipo soni 
nganawa wosepe wanache ligongo pakuwa mbeju sya 
Ibrahimu: nambo, Mwa Isaak tisiwilanjiche mbeju 
8 syenu. Kwambaga mwelemo, wanache wa chiilu cha 
nyama nganawa wanache wa Mulungu ; nambo wanache 
9 wa chilanganilo akutendekwa mti mbeju. Pakuti alili 
no lilowe lyakulanganila, Malinga ni ndawi 'jino 
10 tinyise, Sara nipo takole mwanache. Ngati iyoyope; 
nambo Rebekka nombe najo, mkukola chitumbo na 
11 jumo, atati wetu Isaak—pakuti wanache akanapagwe, 
nganakola chakutenda chakusakala namuno chambone, 
kuti chilimbichiche chatomele chile Mulungu, malinga 
ni kusagula, ngati kwa masengo nambo kwa juelejo 
12 juakuwilanga, nipo chawelechetelwe kwa juamkongwe 
'Jo, Juamtasi tamtumichile juamnung'una, mpela chi- 
13 lembeche, Yakob namnonyele, nambo Esau natindene 
najo. 
14 Au tutujile uli menema? Ana chipali chigongomalo 
15 kwa Mulungu? Ikawaga iyoyo. Pakuti wamtite 
Musa, Tinimtendele chanasa juelejo jua tinimtendele 
chanasa, nipo tinimkolele chanasa juelejo jua tinimko- 
16 lele chanasa. We utende 'o menema nguniwa ya 
juakusosa, namuno ya juakuutuka, nambo ya Mulungu 
17 wakutenda chanasa. Pakuti lilembo likumti Farao, 
Lye ligongo 'li namjimuchisye umwe, kuti ngalosye 
mwenumwe machili gangu, kuti lina lyangu lijenele 
18 kusa 'kuno kosepe. We utende 'o menema akumte- 
ndela chanasa jua akumsosa, jua akumsosa soni 
akumnonopesya. 
19 Timunjile kwangune menema, Ligongo chichi ali 
chijamuchile? Pakuti wani akulikanya lisosa lyakwe ? 
20 Ngwamba nambo, namwe mundu, ana umwe nduni 
juakumjanjila Mulungu? Ana chindu chachipanganye 
tichijile kwa juachipangenye, Ligongo chichi mwamba- 
21 ngenye ’ii? Ambi angati mgumbi akupakombola 
litaka, ni mbamu jimpepe kupanganya chiwiga chine 
22 cha ku luchimbichisyo, chine cha ku mchesela. Ana 

ambi Mulungu, nasosaga kulosya lutumbilo luakwe 
nekumanisya machili gakwe, mkusauka kwakujinji 
wapimilile nayo iwiga ya lutumbilo yepanganichisye 
ku uwonasi : kuti amanyisye ipanje ya lumbili. luakwe 23 
pa iwiga ya chanasa, yapanganichisye chile kala ku 24 
lumbili, kwambaga uwe, watuwilasile nombe nawe, 
ngati kwa waYahudipe 'wo, nambo kwa waMakosyo 
nombe nawo? Mpela watite m' Hosea, 25 
“Tinate welewo wandu wangu, wa akanawa wandu 
wangu; 
Ni juamkongwe 'jo juamnonyelane jua akanawa 
juamnonyelane. 
Nipo tiiwe, m'malo mu watite, Ngunumba wandu 26 
wangu, 
M'momo tatelwe achiwana wao Mulungu wa- 
umi.” 

Isaya pn akugumila ya Israeli, Nakuwalanjika 27 
wanache walsraeli mpela msanga wa pa manga, no 
chakusigala chi tichikulupuche : pakuti Mulungu ta- 28 
tende lilowe lyakwe pasi 'pano, talimalisye, talisichitule. 
Mpelaga watite Isaya kala, 29 

“ Akatulechela uwe mbeju Ambuje wa Sabaoth, 
Tungaliji mti Sodom, tungalandanichiche mti 
Gomora.” 

Tutujile uli menema ? Kuti waMakosyo wangakagula 30 
chigolochelo waichile ku chigolochelo, kwambaga chigo- 
lochelo cha m'chikulupi: nambo walsraeli pakukagula 31 
lilamulo lya chigolochelo, nganaichila ku lilamulo. 
Ligongo chichi? Ligongo nganalikagula ni chikulupi 32 
nambo mti ni masengo. Wakuwele peganga lya chiku- 
wasi mpelaga chilembeche, 33 

“Nale nguwika m'Sion liganga lya chikuwasi ni 
Jwala lua kugwisya: 
; Juakumkulupilila juelejo ngisimtenda soni.” 
10 ASTMA NGU, mtima wangu ukusosaga nipo 
ngwachondelelela welewo kwa Mulungu kuti 
akulupuche. Pakuti ngwete mboni ja welewo jakuti 2 
akwete mtau wa Mulungu, nambo ngunuwa malinga ni 
umanyilisi. Pakuti pangamanyilila chigolochelo cha 3 
Mulungu, pasosaga kulimbika chao, nganachipilikani- 
chisya chigolochelo cha Mulungu. Pakuti Kristo no 4 
mbesi jakwe ja lilamulo ja ku chigolochelo, kwa wana 

10. 5-21 KWA WA RUMI 


5 wose wakukulupilila. Pakuti Musa walembile kuti 
mundu juose juakutenda chigolochelo cha mwilamulo, 
6 takole umi nacho. Nambo chigolochelo cha m'chiku- 
lupi chikuti sai, Mkosomti m'mtima mwenu, Wani 
takwele kwinani (kwambaga pelepo, kuti amtulusye 
7 Kristo:) namuno wani tatuluche kwichenje? (kwambaga 
pelepo, kuti amkwesye Kristo pakuuma mwa wauwe). 
8 Nambo chikuti uli? Lilowe limbandichile, m'kamwa 
mwenu, ni m'mtima mwenu: kwambaga pelepo lilowe 
9 lya chikulupi, li tukulalika, ligongo namkulijitichisya 
pakamwa penu Yesu ali Ambuje, namkukulupilila 
m'mtima wenu kuti Mulungu wamjimwisye kwa wauwe, 
10 tumkulupuche: pakuti ni mtima wandu akukulupilila 
ku chigolochelo ; ni pakamwa akulijitichisya ku chiku- 
11 lupuchilo. Pakuti lilembo likuti, Juana juose akumku- 
12 lupilila juelejo ngisimtenda soni. Pakuti nganatindana 
wa Yahudi ni waHelene: pakuti wawowo ali Ambuje 
13 wao wosepe, akwasichilisya wosepe wakumkolanga: pa- 
kuti, Juatawe juose talikolanje lina lya Ambuje takulu- 
14 puche. Ana uli menema tamkolanje juelejo jua akaku- 
mkulupilila ? ana uli tamkulupilile juelejo jua akaku- 
15 mpilikana ? ana uli tapilikane wangali juakulalika ? ana 
uli talaliche akawe akatumilwe ? mpelaga chilembeche, 
Gamakoto mnope no makongolo ga welewo wakujigala 
utenga wa indu yambone! 
16 Nambo wana wose nganapilikanila utenga wambone. 
Pakuti Isaya watite, Wani wapilikanichisye kusala 
17 kwetu? We utende 'o chikulupi chikuuma mwaku- 
pikana, kupikana kukuuma mwa lilowe lya Kristo. 
18 Nambo nguti une, Ana nganapikana ? Elotu, 
“ Lilowe lyao lyapite kusa 'kuno kosepe, 
Malowe gao ku mbesi kwa kusa 'kuno.” 
19 Nambo nguti, Ana nganamanyilila Israeli ? m'ndando 
Musa akuti, 
“Tinimtande kuti mkole uwiu ni welewo wanga-' 
wa wandu, 
Ni wandu wangali umanyilisi tinimtumbilisye.” 
20 Isaya nipo akulimba mnope, akuti, 
“ Nasimanilwe ni welewo wangasosa une ; 
Nate kuwa juamboneche kwa welewo wanga- 
nyuga une.” 
21 Nambo mkuti Israeli watite, Lyuwa tetetete nata- 

KWA WA RUMI 11. 2-16 


mbalichile mikono jangu kwa wandu wangapikana ni 
wa masuso. 
1] NOTI 'ne menema, Ana Mulungu wawinjile 
wandu wakwe? Ikawaga iyoyo. Pakuti 
none juakwe ndili mIsraeli, jua mbeju ja Ibrahimu, jua 
lukosyo lua Benyamin. Mulungu nganawinga wandu 2 
wakwe wa wamanyile chile. Ana ngomkumanya likuti 
lilembo ya Eliya? kuti wamchondelele Mulungu paku- 
welechetela Israeli, Ambuje, auleje waprofeti wenu: 3 
wasolele pakugwisya isisa ya mbepesi yenu : une 'sigele 
jika, nipo akusosa umi wangu. Nambo chikumti uli 4 
chijanjilo cha Mulungu? Ndesile kulechela namsyene 
wandu mianda makumi msano na gawili wangamtindi- 
walila Baalo. Ni iyoyo menema sambano 'jino nombe 
najo, chipali chisigele chakulingana ni kusagula kwa 
chisowelo. Nambo na chi chili cha chisowelo, ngini- 
chiwa cha masengo-soni: na ikawaga iyoyo chisowelo 
nginichiwa chisowelo soni. Ambi chichi menema ? 
chakusosaga Israęli chelecho nganachisimana; nambo 
wasaguche wachisimene, wane nekunonopelwa: mpe- 
laga chilembeche, Mulungu wapele mtima wa lugono, 
meso kuti atakulola, mapilikanilo kuti atakupilikana, 
mpaka lelo 'jino. Daud nipo watite, 
“ Pakulila pao pawe lipogolo, ni nyemba, 

Ni chakugwisya, ni maupilo gao : 

Meso gao gakasiwilwe kuti akalola, 10 

Mjinamisye mgongo wao mowa gose.” 
Nguti 'ne menema, Ana wakuwele kuti agwe pasi? 11 
Ikawaga iyoyo: nambo ni kusokonochela kwao chiku- 
lupuchilo chiichile kwa waMakosyo, kuti chatande Wa- 
Yahudiwo akole uwiu. Kugwa kwao nakuwa ipanje ya 12 
wa kusa kuno, wasasi wao nakuwa ipanje ya waMako- 
syo: angati tichichipunda mnope chigumbalichisyo 
chao ? 

Nambo ngumbelechetela umwe waMakosyo. Patipo 13 
menema une ndili jua ndumetume, nguuk wesya utumwa 
wangu : kanga ngawatande kose akole uwiu welewo wa 14 
chiilu changu, ngawakulupusye wane wa welewo. Pa- 15 
kuti wasasi wao nuuwaga chichengulanyo cha wa kusa 
'kuno, ana tukuwe chichi kupochela kwao, kukawe umi 
kuama m'chiwa? Chakulimbula nakuwa chachiswela, 16 
wati 'yoyo no mtanda : mchiga nakuwa woswela, syati 

11. 17-31 KWA WA RUMI 


17 'yoyo no nyambi. Nambo nakusichituka nyambi sine, 
umweji wakuwa mtela wa zeituni wa mwitinji, mwalu- 
mbikene nawo nekuwa wakulyaga nawo welewo mchiga 
wakunakana kwa mtela wa zeituni; mkasitendela nya- 

18 mbi lilama: nambo namkutenda lilama ngunumba 
umwe wakujigala mchiga, nambo mchiga 'o ukumjigala 

19 umwe. Tumjile menema, Nyambi syasichitwiche, kuti 

20 une ngalumbikane. Mwambone; ni wangakulupilila 
wao wasichitwiche, nomwe mkwima ni chikulupi chenu. 

21 Mkosomlitapanjila nambo mjogope: pakuti akalekaga 
Mulungu nyambi syakulingana ni ndamo, ngamleka 

22 nomwe wakwe. Nale menema umbone ni unonono wa 
Mulungu: kwa welewo wagwile unonono; nambo kwe- 
numwe, umbone wa Mulungu, namkutamilisya m'umbo- 
ne wakwe: na wangawa iyoyo umwe nombe namwe 

23 tumsichituche. Welewo nombe nawo, akatamalisyaga 
pangakulupilila pao, talumbikane: pakuti Mulungu 

24 akupakombola kwalumbikanya soni. Pakuti na mwa- 
sichitwiche mu mtela wa ndamo ja zeituni ja mwitinji, 
na mwalumbikene pakukana ndamo jenu mu mtela wa 
zeituni wambone, ambi kupunda uli welewa, wakuwa 
nyambi sya ndamo, talumbikane m'mtela wa zeituni 
wao ? 

25 Pakuti ngongusosa kuti mtameje wangamanyilila cha 
chimamo achi, mtakukalamuka m'nganisyo syenu, kuti 
unonono wa pa chipisya uwoneche mwa Israeli mpaka 


Sachityosya chalu mwa Yakob :” 
27 “Agaga no malangano ga mwangune ga kwa 
welewo 
Po tindyosye 'po yakulemwa yao.” 
28 Kwambaga utenga wambone, ali wa magongo ligongo 
lyenumwe : nambo kwambaga chisagulo, ali Aa 
29 nyelwa ligongo lya achatati wao. Pakuti mituka ni 
kuwilanga kwa Mulungu kuli kwangali kupitikuka. 
30 Pakuti mpelaga umwe kala mwaliji wangampilikanila 
Mulungu, sambano nambo mpochele chanasa ni wanga- 
31 pilikana wao, iyoyo sambano welewo nombe nawo ali 
wangapilikana, kuti welewo nombe nawo sambano apo- 
chele chanasa ni chanasa 'chila chachiloseche kwenu- 

mwe. Pakuti Mulungu atekwaugalila wosepe ku wa- 32 
ngapilikanila, kuti atendele wosepe chanasa. 

Ea, kwendelesya 'ko kwa ipanje ya lunda ni umanyi- 33 
lisi wa Mulungu! gangapasoseka malamulo gakwe, 
matala gakwe gangapakuya! Pakuti wani amanyilile 34 
mtima wa Ambuje? ana wani ampele lipungu? ana 35 
wani atandite kumpa, nipo tichipegwe soni kwa juelejo? 
Ligongo yosepe yakopweche mwa juelejo, ikutendeka 36 
mwa juelejo, ikwaula kwa juelejo. Kwa juelejo luwe 
lumbili ndawi sya ndawi. Amen. 

19 NOTATE menema achimjangu, 

ligongo yanasa ya Mulungu, kuti mtaje iilu 
yenu mbepesi jajijumi, jajiswela, jakumsechelesya Mu- 
lungu, weleo no utumwa wenu wakumbajila. Mka- 
pinduchilwa malinga ni ndala sya sambano: nambo 
msyuche ni kupanganisya soni mtima wenu, kuti mka- 
limbile lyapi no lisosa lyambone, lyakumsechelesya, 
lyemale lya Mulungu. 

Pakuti nguti ’ne, ni chisowelo chachipegwe kwangune, 3 
kwa wana wose wa mwenumwe, akasaliganichisya ku- 
punda ni chakumbajila, nambo akaganisye au utende 'o 
aganisye chakuligosa, mpelaga Mulungu wapeleche kwa 
juali juose chipimo cha chikulupi. Pakuti mpela 4 
tukwete iwalo yejinji m'chiilu chimpepe, iwalo 'yo yosepe 
nipo ngiikukola masengo gao gampepe: ni iyoyo nowe 5 
wakuwa wajinji, tuli chiilu chimo mwa Kristo, wane ni 
wane tuli iwalo iwalo. Mkukola mituka jakutindana 6 
malinga ni chisowelo chachipelekwe kwetuwe, namuno 
kuwelechetela, tukawelechetele malinga ni chipimo cha 
chikulupi chetu: namuno utumwa tukalipeleche ku 7 
utumwa wetu; namuno juakwiganya ku chijiganyo 
chakwe; namuno juakuchisya ku uchisya wakwe: 8 
juakupeleka akapeleche mwa lulele; juakulamula, aka- 
janguyeje; juakutenda chanasa akasechelele. Chino- 9 
nyelano chiwe changali ulamba. Mnyalape chakusa- 
kala, mnyambitile ku chambone. M'chinonyelano cha 10 
achimjetu msyowekane 'chenene juine ni juine; m'chi- 
chimbichisyo mlongosyane ; mkwanguya mkawa wa 11 
ulesi; mtima ukoleleje m'msimu; mtumichileje Ambu- 
je; msechelele m'chilolelo ; mtungate m'ulaje; mpimi- 12 
lile m'kupopela; mgawanye ni waswela mtima waku- 13 
sowa ; mwasechelele achalendo. Mwajinichile waku- 14 

15 msakalisya; mjinichile, mkalwesa. Msechelele ni 
wakusechelela; mlile ni wakulila. Mganisyeje imo 
16 wane ni wane. Mkaganichisya yeleu, nambo mjiga- 
17 lilwe ni indu yakuligosa. Mkalikalamusya m'nganisyo 
syenu. Mkauchisya chakusakala ku chakusakala. 
Mkakumbuchile indu yakuchimbichika pa meso pa 
18 wandu wosepe. Nakukomboleka, pa mwasyenepe'mwe 
19 mjilane ni wandu wose. Mkaliuchisya mwachimsyene 
wanonyelwe, nambo mtukuche m'lutumbilo: pakut 
chilembeche, Kuuchisya no kwangune; Une tiupile 
20 akuti Ambuje. Nambo nakumkola sala juamagongo 
Juenu, mkamlisye; nakumkola njota, mkampe ang'we: 
pakuti pakutenda iyoyo tumunjiche makala ga moto 
21 pamtwe pakwe. Mkapundilwa ni yakusakala, nambo 
ni yambone mpundilisye yakusakala. 
13 MITNT jana jose jipikanile malamusi gama- 
kulungwa: pakuti ngunuukugwa ulamusi 
wine ukaweje wa kwa Mulungu; malamusi'go gali 
2 gamakolanje ni Mulungu. Juakukanisya ulamusi 
menema akukanisya mbulilo ja Mulungu: wakukanisya 
3 nipo tapochele achimsyene kugomechelwa. Pakuti wa- 
kulamula nganawa wakugajogoya masengo gambone ; 
nambo gakusakala. Ana mkusosa umwe kuti mkajogo- 
paga ulamusi ? mtendeje chambone, nipo sompochele 
4 chilapilo mwa juelejo; pakuti ali juakutumika jua Mu- 
lungu kwenumwe, juakumtendela umwe chambone. 
Nambo namkutenda chakusakala, mjogope; pakuti 
ngakujigala lupanga pa lulele: pakuti ali juakutumika 
jua Mulungu, juakuuchisya ku lutumbilo kwa juelejo 
5 juakutenda chakusakala. Menema kumbajile kuti 
mpilikanile, ngati ligongo lutumbilope, nambo ligongo 
6 lya mtima 'o nombe nao. Lye ligongo 'li mkulipa 
ulambi nombe nao; pakuti ali wakutumika wa Mulungu, 
7 wakuchipimilila chelecho. Mwape wosepe mangawa 
gao: ulambi kwa msyene ulambi; chilongwe kwa 
msyene chilongwe ; woga kwa msyene woga ; luchimbi 
kwa msyene luchimbi. 
8 Mkosomkongola ngongole kwa juali juose, akawe 
kunonyelana : pakuti juakunonyelana ni mjakwe ama- 
9 sile malamulo. Pakuti alili, Mkosomtenda chikululu, 
Mkosombulaga wandu, Mkosomjiwa, Mkosomsilila, 
nakusigala lilamulo line lili lyemalile m'lilowe ali, 


KWA WA RUMI 13. 10—14. 11 


Mkanonyelane ni mjenu mpelaga ni mwasyene. Chi- 10 
nonyelano changamtendela mjakwe chakusakala: chi- 
nonyelano menema no chimalilo cha lilamulo. 

Na pelepa, pakumanyilila ndala, kuti sambano no 11 
katema kambone kakwimuka umwe m'lugono: pakuti 
sambano chikulupuchilo chituwandichile kupunda ni po 
twatandilile kupikanichisya. Chilo chipite mnope, kucha 12 
kuwandichile : tukauleje menema masengo ga chipi, 
tukawaleje isyano ya lilanguka. Tukajende pakulunga- 13 
mika mti musi; ngati m'kung'welesya ni mu ulevi, 
ngati m'chilyelye ni m'chisembwele, ngati m'umani ni 
m'uwiu. Nambo mwaleje Ambuje Yesu Kristo, mka- 14 
chisalachisya chile chiilu cha nyama, kuti mtendeje 
misangu jakwe. 

Ji 4 NAMBO jakol petalojn ehikulipi mkampacheld, 
nambo ngati ku makani gakuwanichisya. 
Wane akwete chikulupi chakulyaga yosepe: nambo 2 
juakulepetala akulya maponda. Juakulyaga akasa- 3 
mjalusyaga juangalya ; juangalya akasamlamulila jua- 
kulya: pakuti Mulungu wampochele. Anaumwe nduni 4 
juakumlamulila juakutumika jua’syene ? kwa mbujegwe 
akwima namuno akugwa. Elo, tajimichilwe ; pakuti 
Ambuje akupakombola kumjimika. Wane akunonyela 5 
lyuwa line kupunda ni line: wane akunonyela mowa 
gose yalumo. Wosepe akamanyichisye m'mtima mwa- 
kwe msyene. Juakukumbuchila lyuwa akulikumbu- 6 
chilila kwa Ambuje; juakulya akulila kwa Ambuje, 
pakuti akumlapila Mulungu ; juangalya, kwa Ambuje 
ngakulila, nekumlapila Mulungu. Pakuti nganakugwa 77 
mwetuwe juakulikolela umi msyenepe, nganakugwa 
juakuliwila msyenepe. Pakuti natukolaga umi, tuku- 8 
mkolela umi Ambuje ; natuuwaga, tukumwila Ambuje: 
menema natukola muno umi, na tuuwa muno, tuli wa 
Ambuje. Lye ligongo 'li Yesu wawile, nipo wakwete 9 
umi soni, kuti awe Ambuje wao wauwe ni wajumi. 
Nambo umwe, ligongo chichi mkumlamulila mjenu ? 10 
nomwe soni ligongo chichi mkumnyosya mjenu ? pakuti 
wosepe uwe tutujime paujo pa chitengu chakulamula 
cha Mulungu. Pakuti chilembeche, 11 
“Ngwete umi, akuti Ambuje, kuti malungo gose 
tigandindiwalile une, 
Ndimi syose tisilijitichisye kwa Mulungu.” 

12 Menema uwe wana wose tutulisale tusyenepe kwa 
Mulungu. 
13 Tukasalamulilana menema soni; mkalamule pelepa 
nambo, kuti akasawika chakumkuwasya mwa mjakwe, 
14 namuno chakumgwisya. Ngumanyilila, ndili juamkani- 
chisye mwa Ambuje Yesu, kuti ngechipali cha usakwa 
chisyenepe : nambo juakuchiganichisya chindu cha 
15 usakwa, kwa juelejo chili cha usakwa. Pakuti naku- 
mkola chanasa mjenu ligongo lya chakulya, umwe ngo- 
mkwenda soni m'chinonyelano. Mkamjonanga ni cha- 
16 kulya chenu juelejo jua wambwilile Kristo. Chambone 
17 chenu menema chikasajalusika : pakuti uchimwene wa 
Mulungu ngunuwa kulya ni kung'wa, nambo chigolo- 
chelo ni mtendele ni lukondwa mwa Msimu Waswela. 
18 Pakuti juakumtumichila Kristo mwelemo akumseche- 
19 lesya Mulungu akukundilwa ni wandu. Tukakaguleje 
menema indu ya pa mtendele, ni indu yati tujiganyane 
20 nayo. Mkajonanga menema masengo ga Mulungu 
ligongo lya chakulya. Yosepe no yelenjele ; nambo chili 
chakusakala kwa mundu ’jo juakulya nekukuwala. 
21 No kwambone kuleka kulya nyama, namuno kuleka 
kung'wa mvinyo, namuno kuleka kutenda chaku- 
22 mkuwasya mjenu. Chikulupi chi mkwete mlikolele 
mwasyene paujo pa Mulungu. Juakukondwa no juelejo 
23 juangalilamulila mwelemo mwakukunda 'mo. Nambo 
Juakuwanichisya nakulya akugomechelwa, ligongo jua- 
ngalya m'chikulupi. Chi chili chose chi nginichiwa 
cha m'chikulupi no ulemwa. 
JI p UYE wakulimba nambo kutuwajila kujigala 
yakulepetala ya wakutepela, tukasalisechele- 
2 sya twachimsyenepe. Uwe wosepe tukamsechelesye 
mjetu pakumtendela chambone kuti tutamilichiche. 
3 Pakuti Kristo nombe najo nganalisechelesya; nambo 
mpelaga chilembeche, Malalatilo ga wakumlalatila umwe 
4 gangwilile une. Pakuti yana yose i yalembeche kala 
yalembechele kuti tulijiganye uwe, kuti tukole chilolelo 
5 pa kutungata ni kutusya mtima kwa malembo. Mu- 
lungu wakutungata ni wakutusya mtima ampe kuti 
mganisye imo juine ni juine malinga ni Kristo Yesu: 
6 kuti mumkwesye Mulungu ni Atati wakwe wa Yesu 
7 Kristo ni mtima umpepe ni pakamwa pampepe. Me- 
nema mpochelangane, mpelaga Kristo wampochele 

umwe, ku lumbili lua Mulungu. Pakuti nguti Kristo 8 
watendeche juakutumika jua chisichito ligongo lya 
umbone wa Mulungu, kuti alimbichile malanganilo ga- 
mapeleche kwa achatati, kuti gamkwesye Makosyo Mu- 9 
lungu ligongo chanasa chakwe; mpelaga chilembeche, 
“Lye ligongo ’li tinimjitichisye umwe waMa- 


kosyo, 
Tinyimbile lina lyenu.” 
Soni akuti, 10 
“ Msechelele, Makosyo, pampepe ni wandu wakwe.” 
Soni, 11 


“ Mkamlapile Ambuje, Makosyo gosepe; 
Wandu wosepe amlapile.” 
Soni akuti Isaya, 12 
“ Tiuwe mchiga wa Yesse, 
Ni juatajimuchile kwalamulila Makosyo; 
Juelejo waMakosyo tamlolele.” 
Mulungu wa chilolelo amgumbalichisye umwe ni 13 
lukondwa luose ni mtendele wose mwakukulupilila, 
kuti chilolelo chimchuluchile ni machili ga Msimu 
Waswela. 

None juakwe, achimjangu, ndili juamkanichiswe, 14 
kuti umwe mwachimsyene mgumbele ni umbone, 
mgumbalile ni umanyilisi wose, mpakombwele nombe 
soni kutetelana. Nambo mbundile kulimba mtima 15 
pakulembela umwe cha m'malenga, chisau pakumku- 
mbuchisya soni, ligongo lya chisowelo chapegwile ni Mu- 
lungu kwangune, kuti mbe juakutumika jua Kristo Yesu 16 
kwa waMakosyo, juakutumichila utenga wambone wa 
Mulungu, kuti mbepesi jakwatajila waMakosyo jiwe 
jajinonyelwe, jakuwa jajiswejesye ni Msimu Waswela. 
Ngwete menema kulikwesya kwangune mwa Kristo 17 
Yesu mu indu ya kwa Mulungu. Pakuti ngisinimbila 18 
kuwelecheta ya indu yine akawe yeleyo yatesile Yesu 
mwa une, kuti apikanichisye waMakosyo, ni malowe ni 
m'masengo, m'machili ga imanyililo ni yakulapisya, 19 
m'machili ga Msimu Waswela; mkutyoka ku Yerusa- 
lemi, mkusyungulila mpaka ku Illuriko, nipo 'salichisye 
une utenga wambone wa Kristo; elo, nalolelelaga kuti 20 
ngasale utenga wambone, ngati kwakolasile Yesu kala, 
kuti ngasatawa palembelele wane; nambo mpelaga 21 
chilembeche, 

“ Talole welewo wangapochela utenga wa juelejo, 
Welewo wangapikana nipo tamanyilile.” 

22 Lye ligongo 'li naliji juamlekasye kawili kawili kuti 

23 ndakwisa kwenumwe ; sambano nambo pangakola liuto 
mu ilambo 'ino, pakupilaga kwika kwenumwe ye yaka 

24 "inoyejinji, potingaje weli Spania, (pakuti ngukulupi- 
lila kumlola pakupelenganya, ne kujigalilwa kweleko ni 

25 umwe, naga nyikutile cha m’malenga kaje penumwe)— 
sambano nambo nguja ku Yerusalemi njatumichilaga 

26 waswela mtima. Pakuti Makedoni ni Akaia wasechelele 
kusonganya msongo wa wa ulanda wa pa waswela mti- 

27 ma wa m'Yerusalemi. Pakuti wasechelele ; nipo ali wa 
mangawa wao. Pakuti nawaga nagawile waMakosyo 
ya usimu yao, kwawajile welewo nombe nawo kwatumi- 

28 chila ni ya chiilu yao. Po timalisye acho menema, 
nekwalimbichisya chisogosi acho, timbite penumwe 

29 pakwaula m'Spania. Nipo ngumanyilila kuti po tiichile 
penumwe, tiiche ni ugumbalilo wa chijinichilo cha 
Kristo. 

30 Nipo ngumchondelela, achimjangu, mwa Ambuje 
wetu Yesu Kristo, mwa chinonyelano cha Msimu, kuti 
mlipimilisye none pakumbopelela une kwa Mulungu ; 

31 kuti ngakulupuche mwa welewo wangapikana wu- 
Yahudi, kuti utumwa wangu wa ku Yerusalemi upoche- 

32 lwe na waswela mtima; kuti ngaiche kwenumwe m'lu- 
kondwa mwa lisosa lya Mulungu, ngapumule pampepe 

33 nomwe. Mulungu wa mtendele atame nomwe wosepe. 
Amen. 

Ji 6 GUMLECHESYA umwe Foibe mlumbugwe- 
tu juakuwa juakutumika jua church cha 
2 m'Kenkrea ; kuti mkampochele mwa Mbuje, mwakwa- 
wajila waswela mtima, kuti mkamkamusye mwana 
mose mwakumsosela umwe: pakuti msyene waliji jua- 
kwakamusya wajinji none juakwe namsyene. 
3 Mwakomasye Priska na Akula wakupanganya 
4 masengo none mwa Kristo Yesu, wanyoyiye ngosi syao 
ligongo umi wangu; welewo ngwalapila, ngati unepe 
5 nambo achachurch wose wa waMakosyo: mkakomasye 
church cha m'nyumba mwao. Mkamkomasye Epaineto 
juamnonyelwe juangu, ali juamtasi jua ku Asia jua 
6 Kristo. Mkamkomasye Maryamu juamlajile umwe 
7 yejinji. Mkakomasye Androniko na Yunia, achalongo 

KWA WA RUMI 16. 8-25 


wangu, watawilwe pampepe none, wakupikanika mwa 
wandumetume, wanongolele une mwa Kristo. Mka- 8 
mkomasye Amplia juamnonyelwe juangu mwa Mbuje. 
Mkamkomasye Urbano juakupanganya masengo nowe 9 
mwa Kristo, ni Stakus juamnonyelwe juangu. Mka- 10 
mkomasye Apelle juampochele mwa Kristo. Mwako- 
masye welewo wa kwa Aristobulo. Mkamkomasye 11 
Herodioni mlongogwangu. Mwakomasye wa kwa 
Narkisso, wakuwa wa mwa Ambuje. Mwakomasye 12 
Trufaina na Trufosa juakulajila mwa Ambuje. Mkamko- 
masye Persi juamnonyelwe, jualasile mnope mwa Am- 

' buje. Mkakomasye Rufo juamsagule mwa Ambuje, 13 
na'chikulugwe juelejo ni une. Mwakomasye Asunkrito, 14 
Flegoni, Herme, Patroba, Herma, na'chimjetu wakuta- 
ma nawo. Mwakomasye Filologo na Yulia, Nereu na 15 
mlumbugwao, na Olumpa, na waswela mtima wosepe 
wakutama nawo. Mkakomasyane ni chikomasyo chachi- 16 
swela. Achachurch wosepe wa Kristo akumkomasya 
umwe. 

Nipo ngumchondelela, achimjangu, mwalolechesye 17 
welewo wakutesya makani ni wakukuwasya, pakukana 
chijiganyo chi mlijigenye umwe; mwapitikuche welewo. 
Pakuti wati 'yoyo ngakumtumichila Ambuje wetu 18 
Kristo, nambo chitumbo chao; ni malowe gao gakolowa 
gakumyata akulambusya mitima ja wangamanya 
ulemwa. Pakuti kupikanichisya kwenu kupikaniche 19 
pa wosepe. Ngusechelela menema ligongo umwe: na- 
mbo ngusosa kuti muwe wa lunda m'chambone, ni 
wa mtunjelele m'chakusakala. Mulungu wa mtendele 20 
nipo takoole Setani pasi pa masajo genu pangakawa 
mnope. 

Chisowelo cha Ambuje wetu Yesu Kristo chitame 
nomwe. 

Timoteo juakupanganya masengo none akumkomasya; 21 
ni Lukio ni Yason ni Sosipatro, achalongo wangu. 
Une Tertio, juakulemba kalata aju, akumkomasya mwa 22 
Ambuje. Akumkomasya Gayo juakumbochela une ni 23 
church chosepe. Akumkomasya Erasto juakulindilila 
ipanje ya musi, ni Kwarto mjetu. 

Kwa juelejo juakupakombola kumtamichisya malinga 25 
ni utenga wambone wangu ni ulalichi wa Yesu Kristo, 
malinga ni chiunukulilo cha chimamo chachimyalasye 

293 


16. 26—1 WaKor. 1.12 KWA WA RUMI 


26 ndala syangamala 'syo, nambo sambano chiwonechelwe, 
ni malembo ga waprofeti, malinga ni lilamusi lya Mu- 
lungu wangamala, chimanyiche ku ngosyo syosepe ku 

27 kupikanichisya kwa chikulupi; kwa Mulungu jua uma- 
nyilisi jumpepe, mwa Yesu Kristo, luwe lumbili ndawi 
syangamala. Amen. | 


KALATA JUA KUTANDA JUA PAOLO JUA 
NDUMETUME KWA WA KORINTI 


1 peop juambilanjiche jua ndumetume jua Yesu 
Kristo, mwa lisosa lya Mulungu, ni Sostene 
2 mjetu, kwa church cha Mulungu cha m'Korinti, waswe- 
jelwe mtima mwa Kristo Yesu, wawilanjiche waswela 
mtima, ni wose wakulikolanga mwana mose lina lya 
3 Ambuje wetu Yesu Kristo, Ambuje wao ni wetu: Chiso- 
welo chiwe kwenumwe ni mtendele wakuuma mwa 
Mulungu Atati wetu ni Ambuje Yesu Kristo. 
4 Ngumlapila Mulungu wangu mowa gosepe ligongo 
lyenumwe, ligongo chisowelo cha Mulungu chachi- 
5 peleche kwenumwe mwa Kristo Yesu ; kuti mwasichile 
mwana mose m'juelejo, m’malowe gose ni m'umanyilisi 
6 wose; mpelaga mboni ja Yesu Kristo jalimbichiche 
7 mwenumwe: kuti umwe mtakuwa wa kunyuma 
m'mtuka muli mose; mkulindachiunukulilocha Ambuje 
8 wetu Yesu Kristo; juatamlimbichile nomwe wakwe 
mpaka kumbesi, kuti muwe wangapajamuchika m’lyuwa 
9 lya Ambuje wetu Yesu Kristo. Mulungu ali juamku- 
lupi, mwa juelejo mwawilanjiche ku chisyowe cha 
Mwanagwao Yesu Kristo Ambuje wetu. 

10 Sambano ngumchondelela "mwe, achimjangu mwa li- 
na lya Ambuje wetu Yesu Kristo, kuti wosepe umwe 
mbelechete pamo, gakamugwaga mwenumwe makuga- 
makuga; nambo kuti muwe wamalichiche pamo 

11 m'mtima umo ni umanyilisi umo. Pakuti chimanyu- 
kwiche kwangune chakwambaga umwe,ni wa Kloe, achi- 

12 mjangu, kuti gapali makani mwenumwe. Nguti 'ne 

KWA WA KORINTI 1. 13-30 


"ii, kuti juine ni juine juenumwe akuti, Une jua Paolo; 
une jua Apollo ; une jua Kefa ; une jua Kristo. Ana 13 
Kristo agawanyiche ? ana Paolo wapachikwile ligongo 
umwe? ana mwabatiswile m'lina lya Paolo? Ngu- 14 
mlapila Mulungu kuti nginimbatisa jua mwenumwe 
akawe Krispo ni Gayo ; atakusala wandu kuti mwaba- 15 
tiswile m'lina lyangu. Nabatisile nombe nawo wa 16 
m'nyumbaja Stefana; kupunda pelepo ngongumanyilila 
kuti nabatisile wane. Pakuti Kristo nganandumisya ku 17 
kubatisa, nambo ku kusala utenga wambone : ngati ni 
lunda lua malowe, utakutendekwa wa mtega mgomba 
wa Kristo. 

Pakuti lilowe lya mgomba kwa welewo wakoonasika- 18 
ga no lyakulowela ; nambo kwetuwe wakulupukaga no 
machili ga Mulungu. Pakuti chilembeche, 19 

“Tinyonanje lunda lua wana lunda, 

Ni mate ga wana mate tingagasile.” 

Kwapi ali jua lunda ? kwapi ali juakulemba ? kwapi ali 20 
jua mlendere jua ndala ’sino ? angati Mulungu ateku- 
lowesya lunda lua kusa 'kuno? Pakuti 'po m'lunda 21 
lua Mulungu, ya kusa 'kuno nginiim'manya Mulungu 
m'lunda luao, Mulungu wasechelele kwakulupusya wa- ' 
kumkulupilila ni kulowela kwa ulalichi. Pakuti wa- 22 
Yahudi akujuga imanyililo, waHelene akusosa lunda, 
uwe nambo tukulalika Kristo juampachiche, kwa wa- 23 
Yahudi chikuwasi, kwa waMakosyo chilowelo; nambo 24 
kwa welewo wawilanjiche 'wo, waYahudi ni waHelene, 
Kristo machili ga Mulungu ni lunda lua Mulungu. 
Ligongo kulowela kwa Mulungu kukwete lunda kupunda 25 
ni lua wandu; ni kulepetala kwa Mulungu kukwete 
machili kupunda ni ga wandu. 

Pakuti nale kuwilanga kwenu, achimjangu, kuti 26 
akakuwilanjika wa lunda wajinji malinga ni chiilu, wa 
machili wajinji, wa lukosyo wajinji ; nambo yakulowela 27 
ya kusa 'kuno Mulungu waisagwile kuti awatesye soni 
wa lunda : ni yakulepetala ya kusa kuno Mulungu wai- 
sagwile kuti aitesye soni yakulimba; ni ya mtega ya 28 
kusa’kuno ni yakunyoseka Mulungu wasagwile, ni indu 
yangapagwa kuti ajonanje indu yakuli: kuti akasa- 29 
likwesya wa chiilu pa meso pa Mulungu. Nambo kuu- 30 
mila m'jujojo umwe muli mwa Kristo Yesu, juatutende- 
chele uwe lunda luakuuma kwa Mulungu, ni chigolo- 

1,31—2.15 KALATA JUA KUTANDA 


31 chelo, ni chiswejelo, ni chiwombolo: kuti, mpelaga 

chilembeche, Juakulikwesya akalikwesya mwa Ambuje. 

9 poe achimjangu, po naichile kwenumwe, 

nginiika ni malowe namuno ni lunda luaku- 

punda, njimsalilaga umwe cha chimamo cha Mulungu. 

2 Pakuti nalimbile kuti ngisinichimanya chindu mwenu- 

mwe, akawe Yesu Kristo, ni jueleju juampachikwe. 

3 Nipo naliji nomwe m’kulepetala, ni m'kogopa, ni m'kute- 

4 temela kwakujinji. Malowe gangu ni ulalichi wangu 

ngunuwa wana malowe gakukanichisya ga lunda, nambo 

5 gakulosya Msimu ni machili : kuti chikasawa m'lunda 

lua wandu chikulupi chenu, nambo m'machili ga 
Mulungu. 

6 Nambo tukuwelecheta lunda mwa wamalile : ngati 

lunda nambo lua kusa 'kuno, namuno lua achakulungwa 

7 wa kusa 'kuno, watenda kumala: nambo tukuwecheta 

lunda lua Mulungu m'chimamo, lunda luatekusisika, 

lualulamulile Mulungu chilepe ku lumbili luetu ikini- 

8 iwoneche ya kusa 'kuno: luangalumanyilila achaku- 

lungwa wa kusa kuno: pakuti angalumanyilile ngakana- 

9 mpachika Ambuje wa lumbili: nambo mpela chile- 

mbeche, 
“Indu yangawona liso, yangapilikana lipilikanilo, 
Yangajinjila m’mtima mwa mundu, 
Yana yose yapanganichisye chile Mulungu kwa 
welewo wakumnonyela.” 

10 Nambo kwetuwe Mulungu waunukulile yeleyo ni 

Msimu: pakuti Msimu akwijambamba yosepe, elo 

11 yakwendesya ya Mulungu. Pakuti wani wa mwa wandu 

akumanya indu ya mundu, akawe msimu wa mundu wa 

mkati mwakwe? ni iyoyo ya Mulungu nganakugwa 

12 wakwimanya, akawe Msimu wa Mulungu. Nambo 

twapochele, ngati msimu wa yakusa kuno, nambo 

.— msimu wa kwa Mulungu, kuti twimanyilile indu yatu- 

13 pele Mulungu ya lulele. Indu ai nombe nayo tuku- 

wecheta, ngati ni malowe gakwiganya lunda lua wandu, 

nambo gakwiganya Msimu; pakwilandanichisya indu 

14 ya msimu ni indu ya msimu. Mundu jua ndamo ja 

kusa "kuno ngakupochela indu ya Msimu wa Mulungu: 

pakuti kwa juelejo ili yakulowela; ngakupakombola kwi- 

15 manya pakuti ili yakulolecheka ni msimu. Pakuti jua 

msimu akwilolechesya yosepe, msyene nipo ngakulole- 

KWA WA KORINTI 2. 16—3. P7 


cheka ni wane. Pakuti wani akuumanya mtima wa 16 
Ambuje, kuti amwunde? Nambo uwe tukwete mtima 
wa Kristo. 
3 NONE I, achimjangu, ngininipakombola kuwele- 
cheta kwenumwe chisau kwa wa msimu, nambo 
chisau kwa wa chiilu cha nyama, chisau kwa twanache 
twa mwa Kristo. Ni mkaka uneji namlisisye, ngati ni 2 
nyama ; pakuti ngunumpakombole : ngwamba sambano 
nambo ngomkupakombola ; pakuti muli wa chiilu cha 3 
nyamape ; pakuti po mkwete nomwe uwiu ni umani, 
ambi angati muli wa chiilu cha nyama nekwendaga 
malinga ni wandu? Pakuti patite juine, Une ndili jua 
Paolo; ni juine, Une jua Apollo; angati muli wandu ? 
Apollo no chichi menema ? na chichi Paolo? Wakutu- 
mika mwa welewo mwakulupilile; juine ni juine mpela 
Ambuje wampele. Uneji napandile, Apollo wajitile 
mesi, nambo Mulungu ate kukusya. We utende 'o 
juakupanda nganawa’jo, namuno juakwitila mesi ; na- 
mbo Mulungu wate kukusya. Juakupanda ni juakwi- 
tila mesi no jumo, nambo wosepe tapochele maupilo 
gakwe malinga ni masengo gakwe msyenepe. Pakuti 
tuli wa masengo pampepe ni Mulungu; umwe muli 
ndime sya Mulungu, nyumba ja Mulungu. 

Malinga ni chisowelo cha Mulungu chachipelekwe 10 
kwangune, mpelaga msyene kutawa jualunda, une 
natawile cha pasi; juine akutawa pachanya pakwe. 
Nambo wana wose alolechesye utawe wakwe wa pacha- 
nya pakwe. Pakuti cha pasi chine nganakugwa wakupa- 11 
kombola kuchitawa akawe chachitawe’ cho, no Yesu Kri- 
sto. Nambo nakutawa wane pachanya pa cha pasi 'cho 12 
ndalama jajichejeu, ndalama jajiswela, maganga ga 
mtengo, mtela, chirala, chitupa ; masengo ga juana juose 13 
tigawoneche : pakuti lyuwa tilimanyukule, ligongo gali 
gamaunukulile m'moto; ni masengo ga juana juose, 
tigawe gati uli, moto 'o tiugalinje. Na tigatamilisye 14 
masengo ga wane, ga wagatawile pachanya pakwe, 
tapochele maupilo gakwe. Na tigapye masengo ga 15 
wane, takole uwonasi: nambo msyene takulupuche, 
nambo chisau mpela mwa moto. 

Ana ngomkumanya kuti muli nyumba ja Mulungu, 16 
kuti Msimu wa Mulungu akutama mwenumwe ? 
Nakoonanga mundu nyumba ja Mulungu’jo, juelejo 17 

3. 18—4. 10 KALATA JUA KUTANDA 


Mulungu tamjonanje; pakuti nyumba ja Mulungu no 
jajiswela, jijojo no umwe. 
Mundu akasalilambuchisya. Nakuganisya mundu 
kuti ali jua lunda mwenumwe asinondala 'sino, awe 
19 juakulowela kuti akole lunda. Pakuti lunda lua kusa 
'kuno no kulowela pa Mulungu. Pakuti chilembeche, 
20 Akukamulila wa lunda m'kukalamuka kwao: soni, 
Ambuje akumanya nganisyo sya wa lunda, kuti sili sya 
21 mtega. Wandu menema akasalikwesya mwa wandu. 
22 Pakuti yosepe no yenumwe; namuno Paolo, namuno 
Apollo, namuno Kefa, namuno ya kusa 'kuno, namuno 
umi, namuno chiwa, namuno indu ya sambano, namuno 
23 indu ya m'mbujo; yosepe no yenumwe; umwe no wa 
Kristo; Kristo no wa Mulungu. 


4 WA DU akaganisye yetuwe chisau ya wakutu- 
mika wa Kristo, ni wakulindilila wa imamo ya 

2 Mulungu. Ku kusigele nambo, kwawajila wakulindilila, 

3 kuti mundu asimanichiswe juamkulupi. Nambo pangune 
kuli kwakunandi mnope kuti ngalajpulilwe nomwe, 
namuno ni kulamula kwa wandu: ngongulilamulila 

4 namsyene nambo. Pakuti ngonguchimanyilila chaku- 
liwelechetela namsyene; nambo mwelemo nginimba jua- 

: mgolochesye ; juakundamulila une nambo no Ambuje. 

5 Lye ligongo 'lyo mkalamula chakulamula kakanakaiche 
katema kakwe, mpaka po taiche Ambuje, juatalangusye 
yakusisika ya chipi, juatagawonechesye mapungu ga 
mitima; soni nipo tapochele kwa Mulungu juana juose 
chilapilo chakwe. 

6 Indu ai, achimjangu, nde kulityachisya namsyene 
ndi Apollo, ligongo lyenumwe; kuti mlijiganye mwetu- 
we mkosompunda pa indu yelembeche; kuti akasamu- 
gwa mwenumwe juakulipochelela pa mjakwe nekana 

7 juine ’jo, Pakuti wani akumlekanya umwe? nipo 
mkwete chichi chi ngunumchipochela? nambo naga 
mwachipochele, ligongo chichi mkulikwesya mpelaga 

8 ngunumchipochela. Mjikwite kala, msichile kala, 
mlamwile pangapagwa uwe: elo ngusosa kuti mlamule 
umwe, kuti nowe wakwe tulamule pampepe nomwe. 

9 Pakuti nguganisya, Mulungu atulosisye uwe wandume- 
tume pakumalichisya, mpela tulamulilwe kuuwa : ligo- 
ngo tutendelwe chakulola kwa wa kusa 'kuno, ni kwa 

10 wamitenga ni kwa wandu. Tuli wakulowela ligongo 

KWA WA KORINTI 4. 11—5. 7 


lya Kristo, nambo umwe muli wa lunda mwa Kristo; 
uwe tuli wakulepetala, nambo umwe no wakulimba; 
umwe mchimbichisyiche, nambo uwe tujalusiche. 
Mpaka sambano 'jino jitukwete sala ni njota, tuli wa 11 
makonope, tulimkutwanjika, ngunutukola liuto; tuku- 12 
laga pakupanganya masengo ni yala yetuwe: mkulala- 
tilwa tukujinichila; mkusauswa tukupimilila : mkugo- 13 
godechelwa tukwachondelela: tutendelwe chisau usakwa 
wa kusa 'kuno, chitutu cha yosepe, mpaka sambano. 
Ngongumlembelele yelei kuti ngamtesye umwe soni, 14 

nambo kuti ngamtetele mpela wanache wangu wano- 
nyelwe. Pakuti nachiwamuno mkwete wakwiganya 15 
mianda makumi likumi mwa Kristo, nambo ngunumkola 
achatati wajinji : pakuti mwa Kristo Yesu nambeleche 
umwe ni utenga wambone. Ngumchondelela umwe 16 
menema, musyasye une. Lye ligongo 'li nimtumichisye 17 
Timoteo, juali mwanangu juamnonyelwe juamkulupi 
mwa Ambuje, jua tamkumbusye matala gangu ga mwa 
Kristo, mpelaga ngwiganya mosepe m'achachurch mose. 
Wane nipo akulitutumbika, chisau mpela ngiika kwe- 18 
numwe. Nambo tiiche kwenumwe chitema, na takunde 19 
Ambuje; nipo timanyilile ngati lilowe lya wakulitutu- 
mbika, nambo machili. Pakuti uchimwene wa Mulungu 20 
ngunuwa m'lilowe, nambo m'machili. Ana mkusosa 21 
uli? ana tiiche kwenumwe ni mpichi, namuno m'chino- 
nyelano ni m'msimu wakuligosa ? 

ji pa chipikaniche kuti chimuli chilyelye mwenu- 
mwe, ni chilyelye chati nginichimugwa chati 
"yoyo namuno mwa waMakosyo, chakuti juine juenumwe 
akutola msonogwe jua wesegwe. Nipo mkulitutu- 2 
mbika nipo ngunumlila nambo, kuti atyoseche pakati 
penumwe juatesile masengo 'go. Pakuti uneji, mkuwa 3 
Juangapagwa m'chiilu nambo juampagwe m'msimu, 
chisau ndili juampagwe ndesileje kumlamulila kala 
Juapangenye iyoyo chelechi, m'lina lya Ambuje wetu 4 
Yesu, mkusongana umwe pamo ni msimu wangu, ni ma- 
chili ga Ambuje wetu Yesu, kumpeleka juati 'yoyokwa 5 
Setani, kuti chijonasiche chiilu cha nyama chakwe, kuti 
ukulupuche msimu m'lina lya Ambuje Yesu. Kulikwe- 6 
sya kwenu ngunukuwa kwambone. Ana ngomkumanya 
kuti chilungo chanono chikuchesula mtanda wosepe ? 
Mtyosye chilungo cha kala, kuti muwe mtanda wa 7 

5.8—6.10 KALATA JUA KUTANDA 


sambano, mpela muli wangachesuka. Pakuti Pasaka 
8 juetu nombe najo aulajilwe, Kristo : menema tukalile 
chindimba, ngati ni chilungo cha kala, ngati ni chilungo 
cha wanga ni yakusakala, nambo ni mkato wangali 
chilungo wa ulanguche ni umbone. 
9 Namlembele umwe m'kalata mwanga kuti mkoso- 
10 msyowekana ni wa chilyelye ; ngati mosepe ni wa chilye- 
lye wa kusa kuno namuno ni wakusilila ni wakusombola, 
namuno ni wakwilomba inyago; pakuti 'po iyoyo ku- 
11 mbajile kutyoka kusa 'kuno; nambo sambano ngumle- 
mbela kuti mkasyowekanaga, mundu juamtelwe mjenu 
nakuwa jua chilyelye, namuno juakusilila, namuno 
juakwilomba inyago, namuno juakulalata, namuno 
mlevi, namuno juakusombola; na juati 'yoyo mkoso- 
12 mlya najo kose. Pakuti ana ngwete chichi chakutenda 
13 chakwalamulila wa kusa? Angati umwe mkwalamulila 
wa mkati, nambo wa kusa Mulungu akwalamulila. 
Mtyosye menema pakati penu juakusakala °jo. 
6 ANA akulimbila juine juenumwe, juakwete maga- 
mbo ni mjakwe, kwaula kuwelecheta paujo pa 
2 wangagoloka, ngati paujo pa waswela mtima? Ana 
ngomkumanya kuti waswela mtima talamulile wa kusa 
'kuno? nakulamulilwa nomwe wa kusa 'kuno, ana kwa- 
3 ngambajila kulamula yenandi mnope? Ana ngomku- 
manya kuti tutwalamulile wamitenga ? angati ya umi 
4 auno pakupunda ? Naga mkwete menema pakwilamu- 
lila ya umi auno, ana mkwatamika wa mtega wa 
5 m'church kuti alamule? Nguwelecheta ai kuti imtesye 
soni. Eti nganapawoneka pakati penumwe jua lunda 
jumo, juatapakombole kwalamula pa achimjakwe, 
6 nambo mundu akuwelecheta magambo na 'chimjakwe, ni 
7 iyoyo paujo pa wangapikanichisya ? Ngwamba, sambano 
chikumpenembela kose achi, chati mkwete magambo 
juine ni juine. Ligongo chichi wangaleka kuti amle- 
mwe nambo? Ligongo chichi wanganyenjekwa nambo ? 
8 Nambo mtenda kulemwa nekwanyenga eti achi-' 
9 mjenu. Ana ngomkumanyilila kuti wangagoloka nga- 
jinjila uchimwene wa Mulunga? Mkasokonechela: wa 
ilyelye, namuno wakwilomba inyago, namuno wa chiku- 
lulu, namuno wa chisembwele, namuno wakulisakasya 
10 na achalume, namuno wawii, namuno wakusilila, namu- 
no wa ulevi, namuno wakulalata, namuno wakusombola,‘ 

KWA WA KORINTI 6. 11—7. 8 


ngajinjila uchimwene wa Mulungu. Ni wati iyoyo 11 
waliji wane wa mwenumwe; nambo mwaliji wajoje, 
mwaswejelwe, mwagolocheche m'lina lya Ambuje Yesu 
Kristo, m'Msimu mwa Mulungu wetu. 

Yosepe ikombolechenone, namboyosepenginiiwayeje- 12 
nele. Yosepe ikomboleche none, nambo une ngindami- 
hchika pa yine. Yakulya no ya ku matumbo, matumbo 13 
noga ku yakulya: nambo Mulungu tajonanje gelego ni 
yeleyo. Chiilu nambo nginichiwa cha ku chilyelye 
nambo cha kwa Ambuje; Ambuje no wa ku chiilu : 
Mulungu wamjimwisye Ambuje, nipo tatujimusye uwe 14 
ni machili gakwe. Ana ngomkumanya kuti iilu yenu 15 
no iwalo ya Kristo? Ana tindole menema iwalo ya 
Kristo, nekwitenda iwalo ya jua mchitole? Ikawaga 16 
iyoyo. Ana ngomkumanya kuti jualumbikene ni jua 
mchitole no chiilu chimo? pakuti wawili 'wo, akuti, 
tawe chiilu chimo. Jualumbikene nambo ni Ambuje 17 
no msimu umpepe. Mtile ku chilyelye. Chakulemwa 18 
chi chili chose chakutenda mundu chili kusa kwa chiilu 
chakwe; nambo juakutenda chilyelye akuchilewela 
chiilu chakwe. Ana ngomkumanya kuti chiilu chenu 19 
no nyumba ja Msimu Waswela wakutama mwenumwe, 

u wampele Mulungu? nipo ngunumba wenu: pakuti 20 
mwasumilwe ni mtengo: mkwesye Mulungu menema 
m'chiilu chenu. 
n KUTI indu nambo i mwalembile: Kuli kwa- 
mbone kuti juamlume akakwaya juamkongwe. 
Nambo, ligongo ilyelye, juamlume atameje ni msono- 2 
gwe, juamkongwe atameje ni msonogwe. Juamlume 3 
ampeje juamkongwe juakwe yakumbajila: nombe najo 
juamkongwe ampeje juamlume juakwe. Juamkongwe 4 
juangalamula pa chiilu chakwe nambo juamlume: 
nombe najo juamlume juangalamula pa chiilu chakwe 
nambo juamkongwe. Mkosomnyengana, akawe paku- 5 
kundana panandi, kuti mlipeleche ku kupopela, soni 
muwe pamo, atakumlinga Setani ligongo lya kususulira 
kwenu. Nguti yeleyi nambo pakukundisya ngati 6 
pakulamula. Pakuti ngusosa kuti wandu wose awe 7 
mpelaga uneji. Wandu wose nambo akwete mtuka 
wakwe wakuuma kwa Mulungu, juine 'ii, ni juine 
iyoyo. 
Nambo ngwati wangalombela ni wa masije, Kwa- & 


7. 9-26 KALATA JUA KUTANDA 


9 tendechelakwambone na tatameje mpelaga une. Nambo 
akaligosaga, akalombele ; pakuti kulombela kupundile 
10 kwambone ni kukolela. Nambo walombelwe ngwala- 
mulila, ngati une nambo Ambuje, Kuti juamkongwe 
11 akasalekana na juamlume (nambo nakulekana, akata- 
meje juangalombela, namuno akajilane ni juamlume); 
12 juamlume akasamleka juamkongwe juakwe. Nambo 
kwa wane une nguti, ngati Ambuje: Mjetu nakwete 
juamkongwe juangapikanichisya, nakwitichisya kutama, 
13 najo, akasamleka juamkongwe 'jo. Ni juamkongwe 
juakwete juamlume juangapikanichisya, nakwitichisya 
14 kutama najo, akasamleka juamlume 'jo. Pakuti jua- 
mlume juangapikanichisya akuswejeswa mwa juamko- 
ngwe, ni juamkongwe juangapikanichisya akuswejeswa 
mwa mjetu 'jo: chikawaga sai achiwana wenu angaliji 
15 wangalenjela; sambano nambo ali waswela. Nambo 
nakutyoka juangapikanichisya, atyocheje; we utende 
’o mjetu juamlume namuno juamkongwe nganawa pa 
ukapolo : Mulungu namboatuwilasile uwe mu mtendele. 
16 Pakuti mkumanya uli, "mwe juamkongwe, panji pa 
tumkulupusye juamlume? ana mkumanya uli, 'mwe 
juamlume, panjipa tumkulupusye juamkongwe ? 
17 Nambo, mpelaga Ambuje wapelegenye kwa wosepe, 
mpelaga Mulungu wawilasile wosepe, iyoyo akajendeje. 
18 Iyoyo ngulamula pa achachurch wosepe. Ana wawi- 
lanjiche juine ali juamsichitiche? akawa juangasichi- 
tika Ana wawilanjiche juine ali juangasichitika ? 
19 akawa juamsichitiche. Kusichitika no kwa mtega, 
kwangasichitika no kwa mtega, nambo kukumbuchila 
20 malamulo ga Mulungu. Mwawilanjiche 'mo, wose ata- 
21 meje amomo. Ana mwawilanjiche muli kapolo? mko- 
somkosya pelepo : nambo namkupakombola kulitenda 
22 mlukosyo, mtende iyoyo nambo. Pakuti juawilanjiche. 
mwa Ambuje, ali kapolo, no mlukosyo jua Ambuje : 
nombe najo juawilanjiche, ali mlukosyo, no kapolo jua 
23 Kristo. Umwe mwasumilwe ni mtengo; mkawa achi- 
24 kapolo wa wandu. Achimjangu, mwawilanjiche 'mo, 
juana juose atameje amomo ni Mulungu. 
25 Mkuti achiwali nambo, nginingola lilamulo lya 
Ambuje; nambo ngumpa lipungu mpelaga juapochele 
26 chanasa kwa Ambuje kuti mbe juamkulupi. Ngugani- 
sya menema kuti pelepa no pambone ligongo ulaje wa 

KWA WA KORINTI 7. 27-40 


sambano, pati, Kwambone kuti mundu atame iyoyo. 
Ana muli juamtawe kwa juamkongwe ? mkasosa kugo- 27 
polwa. Ana muli juamgopolwe kwa juamkongwe ? mka- 
msosa juamkongwe. Nambo namkulombela, ngunu- 28 
mlemwa; nakulombela mwali nganalemwa. Nambo 
wati 'yoyo talaje m'chiilu: nipo ngusosa kumjombosya. 
Ai nambo, nguti, achimjangu, ndala sijipipe, kuti panyu- 29 
ma 'pano wakwete achakongwe awe mpelaga wanga- 
kola; ni wakulila mpelaga wangalila ; ni wakusechelela 30 
mpelaga wangasechelela; ni wakusuma mpelaga 
wangakola; ni wakukamulila ya kusa 'kuno mpelaga 31 
wangakamulichisya; pakuti ndamo ja ya kusa 'kuno 
jikupitaga. Ngusosa nambo kuti mtameje wangali 32 
yakupwelesya. Juangalombela akwipwelela ya Ambuje, 
kuti amnonyelesye Ambuje : nambo juamlombele akwi- 33 
 pwelela indu ya kusa 'kuno kuti amnonyelesye juamko- 
ngwe. Palekene nombe napo pa juamkongwe ni mwali. 34 
Juangalombela akwipwelela indu ya Ambuje kuti awe 
juamswela m'chiilu ni m'msimu mwakwe; nambo jua- 
mlombele akwipwelela indu ya kusa 'kuno kuti amno- 
nyelesye juamlume. Ai nambo nguti'ne kuti "mwe 35 
mpatile; ngati kuti ngamponechesye nyemba, nambo 
ligongo yakumbajila, kuti mtakusingalilwa pakumjimi- 
sila Ambuje. Nakuganisya juine nambo kuti akumte- 36 
lya mchesela mwali juakwe, nakupundanganya pa 
uwali, nakumbajila kutenda iyoyo, akatendeje yakuso- 
sa; ngakulemwa; akalombele. Nambo juakutama 37 
juamlimbiche m'mtima mwakwe, pangasowa, nambo 
Juakulilamulila lisosa lyakwe, nakulimbila m'mtima 
mwakwe kuti amlindilile mwali juakwe, tatende 'che- 
nene. We utende'o juakumlombelesya mwali juakwe, 38 
akutenda 'chenene; juangamlombelesya akutenda pa- 
kupunda. Juamkongwe ali juamtawe ndala syakwe 39 
akwete umi juamlume juakwe; nambo nakuuwa jua- 
mlume Jjo ali juamgopolwe kuti alombele juakumsosa ; 
nambo mwa Ambujepe. Nambo apundile kukondwa 40 
nakutamaga iyoyo, pakukagula lipungu lyangu : nipo 
nguganisya kuti none juakwe ngwete Msimu wa Mulu- 
ngu. | 

8. 1—9. 5 KALATA JUA KUTANDA 
8 KUTI indu ya mbepesi ja inyago: Tukumanyi- 


Jila kuti uwe wose tukwete umanyilisi. Uma- 
yilisi ukulitutumbasya, nambo chinonyelano chikuta- 


Mulungu jumwepe, Atati, mwa jueleju yaumile yosepe, 

nowe kwa juelejo; ni Ambuje jumpepe, Yesu Kristo, 

T mwa juelejo no yosepe, nowe wakwe m'jujojo. Nambo 

mwa wosepe ngunuumugwa umanyilisi 'o : nambo wane, 

wakuwa wakusyowelela ni chinyago 'cho mpaka samba- 

no, akulyaga mpela chindu cha mbepesi ja chinyago; 

mtima wao wakuwa wakulepetala nekuwa wosakasye. 

8 Nambo yakulya ngiitusechelelanya ni Mulungu: na 

tukalya muno ngutukola pakusowa ; na tukulya muno 

9 ngutukola pakuchuluka. Nambo mlolechesye kuti 

ulamusi wenu au utakuwa kose wakwakuwasya waku- 

10 lepetala. Pakuti mundu nakumbona umwe juakwete 

umanyilisi mulimkutama kulya m'nyumba ja mbepesi 

ja chinyago, ambi angati mtima wakwe, nakulepetala, 

11 tuulimbile kulya indu ya mbepesi ja chinyago? Pakuti 

ni umanyilisi wenu juakulepetala akoonasika, mjenu 'jo- 

12 ligongo lyakwe juelejo Kristo wawile. Mkwalemwechee- 

sya achimjenu, mkuulasya mtima wao wakuwa wakuloi 

13 petala, iyoyo mkumlemwechesya Kristo. Lye ligongo 

’'lyo, nakumkuwasya mjangu yakulya, ngisindya nyama 
soni kose, ndakumkuwasya mjangu 'jo. 

0 MBI angati ndili mlukosyo? ambi angati ndili 

jua ndumetume ? ambi angati nimbweni Yesu 

Ambuje wetu? ambi angati umwe muli masengo gangu 

2 ga mwa Ambuje? Nawaga nginimba jua ndumetume 

kwa wane ndili jua ndumetume natimuno kwenumwe: 

pakuti chimanyililo cha undumetume wangu no umwe 

3 mwa Ambuje. Kulisala kwangu ku ngulisala kwa 

4 welewo wakumbusya no akuku. Ambi angati kuko- 

5 mboleka kuti tulye tumwe ? Ambi angati kukomboleka 

KWA WA KORINTI 9. 6-20 


kuti tujigalejigale juamkongwe juakukulupilila, mpela- 
ga wandumetume wane 'wala, ni alongo wao Ambuje ni 
Kefa? Ana unejipe ni Barnaba, angati kukomboleka 6 
kuleka kupanganya masengo? Wani akwaula ku ngo- 7 
ndo msyene nekulipa mbote syakwe? Wani akupanda 
mgunda wa mpelesi wangalya soni isogosi yakwe ? namu- 
no wani akulisya likuga, wangamwa soni mkaka wakwe 
likuga 'lyo? Ana nguwelecheta aii malinga ni wandu? 8 
angatililamulonombe nalyo likuwelecheta iyoyo. Pakuti 9 
chilembeche mwilamulo lya Musa, Mkosomtawa pa ka- 
mwa ng'ombe jakukuwita. Ana Mulungu akusisamali- 
la ng'ombe, kanga akuwelecheta ligongo uwepe? Elo 10 
ligongo uwe chalembeche : ligongo kumbajila juakuli- 
ma alime ni chikulupi, ni juakukuwita akuwite ni 
chikulupi cha kulya kwakwe. Uwe na tumpandile 11 
umwe indu ya msimu, ana kwakulungwa kuti tusanjile 
indu yenu ya chiilu? Wane nakugawanya ulamusi 12 
wakumlamulila umwe, angati uwe kupunda. Nachiwa- 
muno iyoyo ngunututenda kandu ni ulamusi 'o; nambo 
tukupimilila yosepe tutakutenda chakulekasya utenga 
wambone wa Kristo. Ana ngomkumanya kuti waku- 13 
panganya pa nyumba ja mbepesi akulyaga indu ya 
nyumba 'jo, ni wakulindilila pa chisisa cha mbepesi 
akugawanya nacho chisisa 'cho? Ni iyoyo Ambuje 14 
walamwile kuti wakusala utenga wambone tapochele 
umi pa utenga’o. Uneji nambo nginindenda kandu 15 
ni yelei yose: nipo ngongulemba ’ii kuti itendekwe 
iyoyo mwangune ; pakuti kumbajile une nambo kuuwa, 
mundu atakukutenda kwa mtegategape kulikwesya 
kwangu. Pakuti na ngasale utenga wambone nginingo- 16 
la chakulikwesya; pakuti kumbajilisye une; pakuti 
ulaje uli wangu na ngasalaga utenga wambone. Paku- 17 
ti na ngutenda achi namsyene ndilimkusosa, ngwete 
maupilo: nambo na ngasosaga ngwete undumetume 
wokulupiliche kwangune. Gachi menema no maupilo 18 
gangu? Pakusala utenga wambone, kuti ngautende 
utenga 'o wa lulele, ndakumalichisya kutenda kandu ni 
ulamusi wangu wa m'utenga 'o. Pakuti juakuwa mlu- 19 
kosyo kwa wandu wosepe, nalitesile kapologwao wandu 
wosepe, kuti ngakolele wajinji kupunda. Kwa waYa- 20 
hudi natekuwa mYahudi kuti ngakolele waYahudi; 
kwa wakupikana malamulo mpelaga juakupikana mala- 

9. 21—10.12. KALATA JUA KUTANDA 


mulo, namsyene nginimbaga juakupikana malamulo, 
21 kuti ngakolele wakupikana malamulo; kwa wangali 
malamulo, mpelaga juangali malamulo, nginimbaga jua- 
ngali malamulo kwa Mulungu, nambo juakupikana 
malamulo kwa Kristo, kuti ngakolele wangali malamulo. 
22 Kwa wakulepetala natekuwa juakulepetala kuti nga- 
kolele wakulepetala: kwa wosepe ndekuwa yosepe 
23 kuti pa tipawe pose ngakulupusye wane. Yosepe nipo 
ngutenda ligongo lya utenga wambone, kuti ngagawane 
24 namwe weleo. Ana ngomkumanya kuti wakuutuka lu- 
wilo akuutuka wosepe, nambo jumo akupochela liupilo ? 
25 Iyoyo mbutuche kuti mkapatile. Wana wose wakulaji- 
la mbilo akulitimalika mosepe. Welewo menema aku- 
tenda kuti apochele lisanda lyakuwola; nambo uwe 
26 lyangawola. Uneji menema nguutuka iyoyo, ngati 
mpela pamtega; iyoyo ngumenyana ngati mpela paku- 
27 putaga mbungo: nambo ngulikoola chiilu changu, ngu- 
chitenda kapolo: pa tipawe pose ndakoonasika une 
namsyene. pati ndaliche kwa wane. 
10 PASUA ngongusosa kuti umwe muwe wa- 
ngamanyilila, achimjangu, kuti achatati wetu 
wosepe waliji pasi pa liunde, wosepe wapite pa nyasa; 
2 wosepe wabatiswile mwa Musa mwiunde ni m’nyasa ; 
3, 4 wosepe walile chakulya cha msimu chimo; nipo wa- 
ng'wele wosepe chakung'wa cha msimu chimo: pakuti 
wang'wele cha lwala lua msimu luakagulaga: lwala 
5 'luo no Kristo. Nambo ni wajinji wa welewo Mulungu 
6 nganasechelela : pakuti wamisangene mwipululu. Ye- 
leyo yaliji imanyililo yetu, kuti uwe tukasapilaga indu 
yakusakala, mpelaga welewo nombe nawo wapilaga. 
7 Mkosomba wakulomba inyago mpelaga wane wa wele- 
wo.; mpelaga chilembeche, Wandu watemi alye amwe, 
8 nekwimuka ang'ande. Namuno tukasatenda chilyelye, 
mpelaga wane wa welewo watesile, nekugwa lyuwa 
limo miyanda makumi makumi gawili kwisa gatatu. 
9 Namuno tukasamlinga Ambuje, mpelaga wane wa 
10 welewo wamlinjile, nekoonasika ni majoka. Namuno 
aA mpelaga wane wa welewo wadanda- 
11 wile nekoonasika ni juakumalisya. Yeleyo A a yawo- 
neche kwa welewo chisau chimanyililo; nipo yalembeche 
mwakutuwichila uwe mjijo, kwetuwe jiiche mbesi jakwe 
12 ja ndala ’si. Menema JA MBAYA kuti alimkwima 


KWA WA KORINTI 10. 13-32 


alolechesye atakugwa. Kulinga kwangamkamula umwe 13 
kukawe kwakukamula wandu: nambo Mulungu ali 
juamkulupi, juangamleka umwe kuti mlinjiche kupu- 
nda ni upakombole wenu ; nambo ni kulinga 'ko tapa- 
panganye pakulupuchila kuti mpakombole kupimilila. 

Lye ligongo 'li, wanonyelwe wangu, mtile ku kulomba 14 
kwa inyago. Mpela kwa wa lunda nguwelecheta; mpi- 15 
mile umwe i nguti ’i. Mgao wa chijinichilo u tukuuji- 16 
nichila, angati no chisyowe cha miasi ja Kristo? Mkato 
u tukuugawa, angati no chisyowe cha chiilu cha Kristo ? 
patipo upali mkato umpepe, uwe wakuwa wajinji tuli 17 
chiilu chimpepe : pakuti uwe wose tukugawana mkato 
umpepe 'o. Nale Israeli malinga ni chiilu: angati 18 
wakulya mbepesi akusyowekana ni chisisa cha mbepesi ? 
Menema tinjile uli? kuti chindu chachitaje pa inyago 19 
no chana kandu, namuno chinyago no chana kandu ? 
Nambo nguti, kuti indu yakutaga waMakosyo akutaga 20 
kwa masoka ngati kwa Mulungu: nipo ngongusosa kuti 
msyowekane ni masoka. Ngomkupakombola kung'wela 21 
mgao wa Ambuje ni mgao wa masoka: ngomkupako- 
mbola kugawana tebulo jua Ambuje ni tebulo jua 
masoka. Ana tukumtanda Ambuje kuti akole uchisu ? 22 
ana tupundile machili ni juelejo ? 

Yosepe ikomboleche, nambo yosepe yangawajila. 23 
Yosepe ikomboleche nambo yosepe yangatamilisya. 
Mundu akasasosa chakwe msyene nambo chambone 24 
cha mjakwe akamsosele. Chakusuma pakuulaga mchi- 25 
lye, mkausya chakuusya ligongo lya mtima: pakuti 26 
yakusa kuno no ya Ambuje ni ugumbalilo wakwe. 
Nakumbilanga ku kulya jumo jua wangakulupilila, na- 27 
mkusosa kwaula; yosepe yakumbichila umwe mkalye, 
mkausya chakuusya ligongo lya mtima. Nambo na- 28 
kumti juine, Ajiji no ja mbepesi, mkalya, ligongo lya 
juelejo jualanjile, ni ligongo lya mtima : mtima, nguti, 29 
ngati wenumwe nambo wa juine 'jo; pakuti ligongo 
chichi ukulamulilwa ulukosyo wangu ni mtima wine ? 
Uneji na ngugawana ni chisowelo, ana uli ndili jua- 30 
mbelechetelwe yakusakala ligongo chelecho chi ngu- 
lapila 'cho? Namkulya menema, namkung'wa, na- 31 
mkutenda chitichiwe chose, mtende yosepe ku lumbili 
lua Mulungu, Mkakuwasyaga wandu namuno wa- 32 
Yahudi, namuno waHelene, a church cha Mu- 

10. 33—11. 17. KALATA JUA KUTANDA 


33 lungu: mpelaga none juakwe ngwasechelesya mo- 
sepe wandu wosepe, ngati pakusosa chakundendela 
namsyene 'chenene, nambo chakwatendela 'chenene 
wajinji, kuti akakulupuche. 

I] MUSTABYE une, mpelaga none juakwe ngu- 
msyasya Kristo. 
2 Ngumlapila nambo kuti mungumbuchile mosepe, 
3 mukamulisye misyungu mpelaga nampele umwe. Na- 
mbo ngusosa kuti mmanyilile kuti mtwe wa juamlume 
juose no Kristo; mtwe wa juamkongwe no juamlume ; 
4 mtwe wa Kristo no Mulungu. Juamlume juose juaku- 
popela namuno juakuwelechetela, juamunichile mtwe, 
5 akuujalusya mtwe wakwe. Juamkongwe juose nambo 
Juakupopela namuno juakuwelechetela ni mtwe wakwe 
wounukule, akuujalusya mtwe wakwe: pakuti no cha- 
6 lumope chisau mti juam'moje. Pakuti nawa akaliuni- 
chilaga pamtwe juamkongwe, akautule nombe nao: 
nakumtenda mchesela juamkongwe kutama juamutule 
7 namuno juam'moje, akaliunichile. Pakuti kwambajila 
juamlume kutama ni mtwe wakwe wounukule ligongo 
Juakuwa chiwilili ni lumbili lua Mulungu: nambo jua- 

8 mkongwe no lumbili lua juamlume. Pakuti juamlume 

nganawa jua kwa juamkongwe, nambo juamkongwe 
9 no jua kwa juamlume: pakuti juamlume nganapanga- 
nyika ligongo lya juamkongwe nambo juamkongwe 

10 ligongo lya juamlume : lye ligongo 'li kumbajila jua- 
mkongwe kukola ulamusi pamtwe pakwe ligongo lya 

11 wamitenga. Nambo namuno juamkongwe juangali jua- 
mlume, namuno juamlume juangali juamkongwe nga- 

12 nawa mwa Ambuje. Pakuti mpelaga juamkongwe no 
kwa juamlume, iyoyo juamlume nombe najo ali ni jua- 

13 mkongwe ; nambo yosepe ili kwa Mulungu. Mpimile 
mwenumwe mwachimsyene: ana kusalele kuti jua- 

14 mkongwe ampopele Mulungu juambunukule? Angati 
ndamo jakwe jisyene jikumjiganya, kuti, nakola jua- 

15 mlume umbo syasileu, sitenda kumjalusya? Nambo 
nakolaga juamkongwe umbo syasileu, sili chakumkwe- 
sya chakwe: ligongo umbo syakwe syapelekwile kwa 

16 juelejo kuti siwe chiunichilo. Nambo nakuwa mundu 
mti jua masuso, uwe ngunutukola mtengo wati 'yoyo, 
namuno achachurch wa Mulungu. 

17 Pakumbichila mbulilojo nambo ngongumlapila, kuti 

` KWA WA KORINTI 11. 18—12. 3 
ngomkusonganila ku chambone, nambo ku chakusakala. 
Pakuti pa ndanda pomkusongana umwe 'po m'church, 18 
ngupikana kuti gamuli malekanilo mwenumwe: pane- 
'po ngupapikanichisya pelepo. Pakuti kumbajila kuti 19 
mwenumwe muwe mapandukano, kuti wakundilwe 
awoneche mwenumwe. Pomkusongana umwe menema, 20 
ngunukukomboleka kulya mgonelo wa Ambuje: pakuti 21 
mkulya'mo juine akulya yakulya yakwe akanalye juine ; 
ni juine akwete sala ni juine ang'welesye. Pakuti angati 
mkwete majumba gakulila ni gakung’wela? ana mkunyo- 22 
sya church cha Mulungu,nekwatesya soni welewo wanga- 
kola? Ana tinimjile uli? Ana tinimlapile mwelemo ? 
Ngongumlapila. Pakuti uneji napochele kwa Ambuje 23 
i nampele umwe nombe nayo, yakuti Ambuje Yesu, 
chilo 'chila chi wapelekwe ni malindi, watosile mkato; 
po walapilile, waugawile, nekuti, Achi no chiilu changu, 24 
chatemangwiche ligongo umwe: achi mtende chiku- 
mbuchisyo changune. Ni iyoyo nombe nao mgao, po 25 
wamasile kulya, kuti, Mgao au no malangano ga 
sambano ga m'miasi jangu: achi mtende, po mkung’wa 
pose, chikumbuchisyo changune. Pakuti po mkulya 26 
pose mkato au, po mkung'wa pose mgao au, mkusala 
chiwa cha Ambuje, mpaka po taiche. Menema juatawe 27 
juose talyeje mkato namuno tamwe mgao wa Ambuje 
juangawajilwa, tagomechelwe ni chiilu ni miasi ja 
Ambuje. Akalikolosye nambo mundu, iyoyo akalyeje 28 
mkato, akang'weje mgao. Pakuti juakulya juakung'wa, 29 
akulya akung'wa pakulilamulila msyene, naga akaku- 
lolechesya chiilu. Lye ligongo 'li wajinji wa mwenu- 30 
mwe akulepetala akulwalaga, wajinji akugona. Nambo 31 
na tungalilolechesye, ngukunutulamulilwa. Nambo 32 
po tulamulilwe "po, tukusauswa ni Ambuje, tutakugome- 
lwa ni wakusa 'kuno. Lye ligongo 'li, achimjangu, 33 
pomkusongana kulya mlindane. Juine na tijimkole 34 
sala akalyeje kumangwao; kuti mtakusongana kuku- 
lamulilwa. Yakusigala "yo tingalongosole po tiiche 'po. 
I 9 Meo mituka ja msimu, achimjangu, ngongu- 
sosa kuti muwe wangamanyilila. Mkumanya 2 
- kuti po mwaliji waMakosyo mwajigalilwe ku inyago 'yo 
yangapawelecheta, mpelaga mkajigalwe mose. Lye 3 
ligongo 'lyo ngum'manisya umwe kuti nganakugwa 
mundu juakuwecheta m'msimu mwa Mulungu juakuti, 

Yesu no Anathema; nganakugwa mundu juakupa- 
kombola kujila, Yesu no Ambuje, nambo mwa Msimu 
Waswela. 
4 Jipali nambo mituka ngosyongosyo, nambo Msimu 
5 wampepe. Gapali matumwa ngosyongosyo, ni Ambuje 
6 wampepe. Gapali matendo ngosyongosyo nambo Mu- 
7 lungu wampepe, wakutenda yosepe mosepe. Nambo 
kwa wosepe jumojumo nokupelekwa uwonechelo wa 
8 Msimu kuti umjinichile. Pakuti kwa juine nekupele- 
kwa ni Msimu lilowe lya lunda; kwa juine lilowe lya 
9 umanyilisi, malinga ni Msimu wawowo: kwa juine chi- 
kulupi mwa Msimu wawowo; kwa juine mituka jaku- 

10 posya, mwa Msimu wampepe 'wo; kwa juine matendo 
ga machili ; kwa juine kuwelechetela; kwa juine kulo- 
lechesya kwa misimu; kwa juine ndimi ngosyongosyo ; 

11 kwa juine kugopolela kwa ndimi: nambo yelei yosepe 
akutenda Msimu wampepe 'wo, wakupeleganya kwa 
jumo jumo mpelaga akusosa. 

12 Pakuti mpelaga chiilu no chimpepe, nipo chikwete 
iwalo yakwe yejinji, ni iwalo yosepe 'yo ya chiilu, ya- 
kuwa yejinji, ili chiilu chimo; iyoyo no Yesu nombe 

13 najo. Pakuti mwa Msimu wampepe uwe wosepe twa- 
batiswile m'chiilu chimo, namuno tuli waYahudi 
namuno tuli waHelene, namuno tuli achikapolo na- 
muno tuli walukosyo; wosepe nipo twamwelesye 

14 Msimu wampepe. Pakuti chulu nginichiwa chiwalo 

15 chimo, nambo yejinji. Nakuti lukongolo, Ligongo ngi- 
nimba mkono, nginimba lua pa chiilu; ana ngunuluwa 

16 menema lua pa chiilu? Nakuti lipilikanilo, Ligongo 
nginimba liso, nginimba lya pa chiilu; ana nginiliwa 

17 menema lya pa chiilu? Na chikuwa liso chiilu chose- 
pe, kupilikana no kwapi? Nachikuwa kupikana cho- 

18 sepe, kunusya no kwapi? Nambo sambano Mulungu 
awisile iwalo chimochimo m'chiilu mpelaga kumnonyele- 

19 sya. Nakuwa yosepe chiwalo chimo, chiilu no kwapi? 

20 Nambo sambano no iwalo yejinji, nambo chiilu chimo. 

21 Liso nginilipakombola kujila ku mkono, Une ngongu- 
msosa umwe ; namuno mtwe kujila ku makongolo, Une 

22 ngongumsosa umwe. Mkupunda mnope, nambo, iwalo | 

23 'yo ya chiilu yakuoneka mti yakulepetala ili yakusose- 
ka; ni iwalo 'yo ya chiilu, 1 tutiteje ili yangachimbichi- 
sya, yeleyo tukwitenda yakuchimbichisya kupunda; ni 

yetu yangasalala ikwete kusalala kupunda; nambo 
yakusalala yetu nginiikola chakusoseka : nambo Mulu- 24 
ngu awanganichisye chiilu, nekupeleka chichimbichisyo 
chakupunda ku chiwalo 'cho chakusowa ; gatakumugwa 25 
malekanilo m'chiilu, nambo kuti iwalo isamalilane 
yalumo chine ni chine. Nakusauka chiwalo chimo, iwalo 26 
yosepe nekusauka pampepe nacho; nakuchimbichisyika 
chiwalo chimo, iwalo yosepe nekusechelela pampepe 
nacho. Umwe no chiilu cha Kristo, juine juine no 27 
iwalo yakwe. Mulungu nipo awisile wane m'church 28 
mwakwe, pakutanda wandumetume, pa kawili wapro- 
feti, pa katatu wakwiganya, soni machili, soni mituka 
jakuposya, makamusi, malamusi, ndimi ngosyongosyo. 
Ana wosepe no wandumetume? ana wosepe no wapro- 29 
feti? ana wosepe no wakwiganya? ana wosepe no wa 30 
machili? ana wosepe wakwete mituka jakuposya ? ana 
wosepe wakuwelecheta ni ndimi ? ana wosepe akugopo- 
lela? msoselesye nambo mituka jakupunda. Litale 31 
line nambo lyakupunda ngumlosya. 
13 N A ngawechete ni ndimi sya wandu ni wamite- 
nga, na ngakolaga chinonyelano, ndekuwa 
chikungu chakusona, namuno lupaso luakugombelesya. 
Na ngakole.mtuka wakuwelechetela, na ngamanyilile 2 
ya chimamo yose ni umanyilisi wose; na ngakole chiku- 
lupi chose chakuti ngaumyeje matumbi, na ngakolaga 
chinonyelano, ndili jua mtega. Na ngapeleganye ipa- 3 
nje yangu yose kuti ikalisye wa ulanda, na ngapeleche 
chiilu changu kuti chikajochelwe, nambo na ngakolaga 
chinonyelano, kwangambatisya une kandu. Chinonye- 4 
lano chikupimilila, chikusalala mtima; chinonyelano 
chili changali uwiu; chinonyelano chili changalikwesya, 
changalitutumbasya,changatenda ya usakwa, changasosa 5 
chakwe, changatandilwa, changawalanga yakusakala; 
changasechelela m'chigongomalo nambo chikusechelela 6 
ni umbone; chikuunichila yosepe, chikwikulupilila yo- 7 
sepe, chikwilolela yosepe, chikupimilila nayo yosepe. 
Chinonyelano chili changapenembela kose: nambo 8 
nachiwamuno ipali yakuwelechetela, tiimalichiche; 
nachiwamuno sipali ndimi, tisileche; nachiwamuno 
upali umanyilisi tuumalichiche. Pakuti tukumanyilila 9 
cha m'malenga, tukuwelechetela cha m'malenga: na- 10 
mbo po tichiiche chachimalile 'cho, cha m'malenga 

11 ''cho tichimalichiche. Po naliji kanache, nawechete 
mti kanache, napikene mti kanache, naganisisye mti 
kanache: po ndili juamlume juamkule, ndyosisye indu 

12 ya uwanache. Pakuti sambano tukulola m'kalilole, 
m'chitagu; nambo ke katema 'ko m'meso kulola: sa- 
mbano ngumanya cha m'malenga; nambo ke katema 

13 'ko tiimanisye mpelaga 'manyiche. Sambano nambo 
chikutama chikulupi, chilolelo, chinonyelano, itatu "1; 
chachikulungwa cha yeleyo no chinonyelano. 

I 4 M OYAIRE chinonyelano ; nambo msoseje ya 
msimu, kuti mkawechetele nambo. Juaku- 

2 welecheta ni lulimi ngakuwelecheta kwa wandu, na- 
mbo kwa Mulungu: pakuti nganakugwa wakupikani- 
chisya; nambo m'msimu akuwelecheta ya chimamo. 
3 Mprofeti nambo akuwelecheta kwa wandu chakwiganya, 
4 chakutusya mtima, chakupembesya. Juakuwelecheta 
ni lulimi akulijiganya msyene, juakuwelechetela akwi- 
5 ganya church. Nipo ngusosa kuti umwe wosepe mbe- 
chete ni ndimi, nambo kupunda kuti mbelechetele : 
juakuwelechetela apundile ni juakuwelecheta ni ndimi, 
akawe akagopolele, kuti church chipochele kwiganya. 
6 Sambano nambo, achimjangu, na ngajise kwenumwe 
ndilimkuwecheta ni ndimi, ambi tinimpatisye chichì, 
nawaga ngawecheta kwenumwe, namuno m'kuunuku- 
lila, namuno mu umanyilisi, namuno m'kuwelechetela, 
7 namuno m'kwiganya? Mkuti indu yangali umi, yaku- 
sonaga, namuno chitolilo namuno ching’wenyeng’wenye, 
ikatindanyaga usone wao, tiimanyiche uli yakugomba 
8 namuno yakusonesya? Pakuti lipenga na tilisone pa- 
9 ngamanyika, wani talipanganichisye ku ngondo? Iyoyo 
nomwemwe, mkawelecheta ni lulimi iwelecheto yaku- 
manyilila 'chenene, tichimanyiche uli chakuwelecheta 
’cho ? pakuti tumbe wakuwelechetela ku mbungo. 

10 Gapali kanga kusa 'kuno malowe ngosyongosyo, ngini- 

11 chikugwa changali lilowe lyakwe. Na ngamanyililaga 
menema malumbo gakwe lilowe 'lyo, timbe jua kusa 
kwa juakuwecheta 'jo, juakuwecheta 'jo tawe jua kusa 

12 kwangune. Iyoyo nomwe wakwe, mkuti mkolele mtau 
wa indu ya usimu, msose kuti mchuluchile ku kwiganya 

13 kwa church. Menema juakuwelecheta ni lulimi aka- 

14 popele kuti agopolele. Pakuti naga ngapopele ni 
lulimi, msimu wangu ukupopela, nambo umanyilisi 

wangu uli wangasogola. Ana chichi menema? Ti- 15 
mbopele ni msimu nipo timbopele ni umanyilisi nombe 
nao: tinyimbe ni msimu, nipo tinyimbe ni umanyilisi 
nombe nao. Patipo namkujinichila ni msimu, ana uli 16 
juakugumbachisya peuto pa juangali mate tajile Amen 
pakulapila kwenu, pakuti 'po ngakumanyilila i mkuwe- 
lecheta 'yo? Pakuti umwe mkulapila 'chenenetu, 17 
nambo juine’jo ngakulijiganya. Ngumlapila Mulungu, 18 
nguwelecheta ni ndimi kupunda ni umwe wosepe : na- 19 
mbo m'church ngusosa kuwecheta malowe msano ni 
umanyilisi wangu kuti ngajiganye wandu wane nombe 
nawo, kupunda ni kuwecheta malowe mianda makumi 
likumi m'lulimi. 

Achimjangu mkawa wanache m'mtima: nambo m'lu- 20 
puso muwe makandi, nambo m'mtima muwe wakule, 
M'malamulo chilembeche, Ni ndimi sine ni ngomo sya 21 
wane timbelechete kwa wandu 'wa; nachiwamuno iyoyo 
ngambilikanila, akuti Ambuje. lIyoyo ndimi 'syo ndo 22 
chimanyililo ngati kwa wakupikanichisya nambo kwa 
wangapikanichisya: nambo kuwelechetela no chimanyi- 
lilo, ngati kwa wangapikanichisya, nambo kwa wakupi- 
kanichisya. Nakusongana menema church chosepe, 23 
nakuwelecheta wosepe ni ndimi, nakwinjila wandu wa- 
ngalijiganya namuno wangapikanichisya, angati tajile 
kuti muli wa masoka? Nambo nakuwelechetela wo- 24 
sepe, nakwinjila juangapikanichisya namuno juangaliji- 
ganya, ali juamgomeche ni yosepe, ali juamlamule ni 
yosepe; yakusisika ya m'mtima wakwe itekuwa yaku- 25 
woneka; ni iyoyo tagwe pa meso pakwe nekumlomba 
Mulungu, achisalaga kuti Mulungu ali mwenumwetu. 

Ana chichi menema, achimjangu? Po mkusongana 26 
'po, ni juine ni juine akwete nyimbo, akwete chakuji- 
ganya, akwete chakuunukulila, akwete lulimi, akwete 
chigopolelo. Yosepe ikatendeche kuti ijiganye. Naku- 27 
welecheta mundu m'lulimi, atende namuno wawili na- 
muno pangapunda watatu, atendeje jumo jumo ; juine 
akagopolele : nambo akapagwa juakugopolela, akamya- 28 
lale m'church amo; akawelechete kwa 'chimsyene ni 
kwa Mulungu. Wakuwelechetela akawelechete namu- 29 
no wawili namuno watatu, wane akalolechesye. Nambo 30 
na chikaunukuchile chindu kwa juakutama pa mbali, 
juakutanda 'jo akamyalale. Pakuti mkupakombola 31 

kuwelechetela wosepe jumo jumo, kuti wosepe alijiga- 
32 nye, kuti wosepe atule mtima; misimu ja waprofeti 
nipo jikwapilikanila waprofeti, pakuti Mulungu ngana- 
33 wa wa mbwaju, nambo wa mtendele; mpela macha- 
church wosepe wa waswela mtima. 
34 Wakongwe akamyalale m'achachurch: pakuti kwa- 
ngakundisya welewo kuti awelechete; nambo akapi- 
35 kanichisye, mpela gakuti malamulo nombe nago. Na- 
kusosa kulijiganya kandu, akausye achasono wao ku- 
mangwao: pakuti kukumtesya soni kuti juamkongwe 
36 awechete m'church. Chichi? ana mwenumwe lyako- 
pweche lilowe lya Mulungu? ana kwenumwe jikape 
lyaiche ? 
37 Nakuganisya mundu kuti ali mprofeti namuno jua 
msimu, akalijiganye indu i ngumlembela umwe, yakuti 
38 ili lilamusi lya Ambuje. Akamanyililaga juine nambo, 
atameje juangamanyilila. 
39 Lye ligongo 'lyo, achimjangu, mkoleleje mtau waku- 
welechetela, mkalekasya kuti akawecheta ni ndimi. 
40 Nambo yosepe ikatendeche mwakusalala mwakwe- 
mwakwepe. 
15 Ne? ngum’manisya umwe, achimjangu, utenga 
'o u namsalile umwe, u mwapochele nombe 
' nao, mwelemo nombe namo mkwima, ni weleo nombe 
2 nao mkulupwiche ; ngumanisya, nguti, ni malowe gati- 
gati namsalile umwe, namkuukamulisya, akawe mpika- 
3 nichisye pamtega. Pakuti nampele umwe pakutanda, 
chi napochele 'cho, kuti Kristo awilile yakulemwa yetu, 
4 malinga ni malembo ; kuti wajasiche ; kuti wajimuswile 
5 lyuwa lya gatatu malinga ni malembo; kuti wawone- 
6 chele kwa Kefa; soni kwa likumi ni wawili; soni nipo 
wawonechele kwa achimjetu mianda msano pampepe, 
wajinji wa welewo wasigalile mpaka sambano, nambo 
7 wane wagonile m'lugono; soni nipo wawonechele kwa 
8 Yakob; soni kwa wandumetume wosepe; pakumali- 
chisya pakwe, mpelaga kwa juampolosye, wawonechele 
9 kwangune nombe soni. Pakuti une ndili juamnandi 
jua wandumetume, juangawajilwa kutelwa jua ndume- 
tume, ligongo pakuwa nasawisye church cha Mulungu. 
10 Ni chisowelo nambo cha Mulungu ndili jua ndili : 
chisowelo chakwe chapelekwile kwangune nginichisi- 
manilwa cha mtega; nambo napimilile “ kupunda ni 

welewo wosepe: ngati une nambo, nambo chisowelo 
cha Mulungu chi chaliji none. Kanga uneji menema, 11 
kanga welewo, iyoyo tukulalika, ni iyoyo mwapikani- 
chisye. 

Nakulalichilwa Kristo nambo kuti wajimuswile kwa 12 
wauwe, ana uli akuti wane wa mwenumwe kuti kwi- 
muka kwa wauwe kwangakugwa? Kukawa nambo 13 
kwimuka kwa wauwe, Kristo nipo nganajimuswa : aka- 14 
jimuswaga Kristo, kulalika kwetu no kwamtega, chiku- 
lupi chenu no cha mtega. Tusimanilwe eti mboni sya- 15 
sinami sya Mulungu; ligongo twasasile ya Mulungu 
kuti wamjimwisye Kristo; nganamjimusya akajimu- 
swaga wauwe. Pakuti 'po akajimuswaga wauwe, Kristo 16 
nganajimuswa: akajimuswaga Kristo, chikulupi chenu 17 
no chamtega, muli chiwelape m'yakulemwa yenu. 
Welewo wagonile mwa Kristo ajonasiche. Mumi 18,19 
aunope na tumkulupilile Kristo, tuli wakusosa chanasa 
kupunda ni wandu wosepe. 

Sambano nambo Kristo wajimuswile kwa wauwe, 20 
yakulimbula ya wakugona. Pakuti ligongo chiwa chai- 21 
che ni mundu, ni mundu nekwika nombe nako kwimu- 
ka kwa wauwe. Pakuti mpelaga mwa Adamu wosepe 22 
wawile, iyoyo nombe soni mwa Kristo wosepe tatende- 
che wajumi. Wosepe nambo mwakwemwakwe; Kristo 23 
yakulimbula; soni welewo wa Kristo, po taiche 'po. 
Soni chimalichisyo, po tapeleche uchimwene kwa Mulu- 24 
ngu, Atati; po tamalisye uchimwene wose, ni ulamusi 
wose, ni machili. Pakuti kumbajile juelejo kulamula 25 
mpaka po tawiche wa magongo wose pasi pa masajo 
gakwe. Juamagongo juakumalichisya koonasika no chi- 26 
wa. Pakuti wawisile yosepe pasi pa masajo gakwe. 27 
Nambo po akuti 'po, yosepe awisile pasi, kumanyiche 
kuti kwangali jueleju juawisile yosepe pasi pakwe. Po 28 
yawichiche yosepe pasi pakwe, Mwanagwao msyene nipo 
tawichiche pasi pa juelejo juawisile yosepe pasi pakwe, 
kuti awe Mulungu yosepe m'yosepe. 

Patipo ambi tatende chichi wakubatiswa ligongo lya 29 
wauwe? Akajimuswaga kose wauwe, ligongo chichi 
akubatiswa ligongo lya welewo? Ligongo chichi tuli 30 
mwakogoya ndawi syose? Eti ngulumbila pa kukwesya 31 
kwenu, ku ngwete mwa Kristo Yesu Ambuje wetu, 
nguuwa mowa gosepe. Malinga ni wandu naga name- 32 

nyene ni ikoko pa Efeso, ambi kumbatila une chi? Aka- 
jimuswaga wauwe, kwe tulye tumwe, pakuti malawi tu- 
33 tuuwe. Mkalambuchiswa : chisyowekano chakusakala 
34 chikoonanga ndamo syakusalala. Mjimuche mwakugo- 
loka, mkalemwa; pakuti wane nganakola pakum’ma- 
nyila Mulungu : nguwelecheta kuti ngamtesye soni. 
35 Nambo juine tajile, Ana uli akwimuswa wauwe? ni 
36 chiilu chati uli akwika? Juakulowela, chi mkupanda 
umwe changatendeka chachijumi, akawe chikauwe : 
37 chi mkuchipanda 'cho, ngomkuchipanda chiilu chi 
tichiwe, nambo mbejupe kanga ja trigu, kanga ja luko- 
38 syo luine; nambo Mulungu akujipa chiilu JI aku- 
39 sosa, mbeju syosepe chiilu chakwechakwe. yama 
syosepe nginisiwa yalumope: nambo jipali jine ja wandu, 
nyama jine ja ikoko, nyama jine ja ijuni, jine ja somba. 
40 Nombe nayo ipali iilu ya kwinani, ni iilu ya pasi 'pano: 
nambo lumbili lua ya kwinani no luine, luine no lua ya 
41 pasi 'pano. Lupali lumbili luine lua lyuwa, ni lumbili 
luine lua mwesi, ni lumbili luine lua ndondwa : pakuti 
ndondwa jikulekana ni ndondwa m'lumbili mwakwe. 
42 Ni iyoyo no kwimuka kwa wauwe. Chikupandilwa 
43 m'kuwola ; chikujimuswa mwangawola : chikupandilwa 
mwakujalusya; chikujimuswa m 'lumbili: chikupandilwa 
44 mwakulepetala ; chikujimuswa m'machili: chikupandi- 
lwa chiilu cha ndamo ja pasi; chikujimuswa chiilu cha 
ndamo ja msimu. Nachiwaga chiilu cha ndamo ja pasi, 
45 nombe nacho chipali cha ndamo ja msimu. Ni iyoyo 
chilembeche, Mundu juakutanda Adamu nokuwa umi 
wangauwa. Adamu juakumalichisya nokuwa msimu 
46 wakupeleka umi. Cha ndanda nambo nginichiwa cha 
ndamo ja msimu, nambo cha ndamo ja pasi; pa- 
47 nyuma 'po cha ndamo ja msimu. Mundu juakutanda 
aumile mwitaka, juetaka: mundu jua kawili aumile 
48 mwinani. Mpelaga’ ila yetaka, ni iyoyo wetaka nombe 
nawo; mpelagaila ya kwinani, ni iyoyo wa kwinani 
49 nombe nawo. Mpelaga tujigele chinyago cha yetaka, 
nombe soni tutujigale chinyago cha yakwinani. 
50 We utende 'o nguti achi, achimjangu, kuti chiilu ni 
miasi jangajinjila m'uchimwene wa Mulungu ; kuwola 
51 nipo kwangajinjila pangawola. Nale, ngumsalila cha 
52 chimamo: wosepe ngusutugona, nambo wosepe tutu- 
syuche, chitemachitema, pakupila liso, pa lipenga lya- 

kumalichisya: pakuti lipenga tililile, wauwe nipo taji- 
muswe wangawola, uweji nipo tutusyuche, Pakuti 53 
kumbajila chakuwola achi, kuti chiwale kwangaola, ni 
chakuuwa achi kuti chiwale kwangauwa. Nambo 54 
chakuwola achi po tichiwale kwangawola, ni chakuuwa 
achi po tichiwale kwangauwa, nipo tijimalichiche ngani 
jajilembeche, Chiwa chimililwe ni kupunda. 'Mwe 
chiwa, kupunda kwenu kuli kwapi? 'Mwe chiwa, 55 
luwolawola luenu luli kwapi? Luwolawola lua chiwa 56 
no ulemwa; machili ga ulemwa no lilamulo: nambo 57 
chilapilo chiwe kwa Mulungu, wakutupa kuti tupunde 
mwa Ambuje wetu, Yesu Kristo. Lye ligongo 'lyo, 58 
achimjangu wanonyelwe, muwe watamichiche, wakuli- 
mbila, wakuchuluehila m'masengo ga Ambuje mowa 
gosepe, ligongo mkumanyilila kuti masengo genu nga- 
nagawa ga mtega mwa Ambuje. 
16 M£UTI msongo wa waswela mtima, mpelaga 
nalamulile achachurch wa m'Galatia iyoyo 
mtendeje umwe nombe namwe. Lyuwa lyakutanda 2 
lya mlungu, wana wose wenumwe akasalasye mwa- 
kwe mwa chipanje chi tajinichilwe nacho, kuti jitaku- 
tendelwa misongo po tiiche. Po tiiche 'po, wa tawe 3 
wose tumwakundisye ni achakalata, welewo tina- 
tumisye kuti ajigale yakusowela yenu ku Yerusalemi: 
nakumbajila none juakwe kwaula, talongane none. 
Nambo tiiche kwenumwe po tiimale kupita pa Make- 
doni; pakuti timbite pa Makedoni; penumwe nambo 
tinonjele ankawa, kanga kutama miyesi ja mbepo kuti 
umwe munjongosye une, ku tinje kose. Pakuti ngo- 
ngusosa kumbona umwe sambano mwitala; pakuti 
ngukulupilila kulonjela nomwe ndawi, na takunde 
Ambuje. Nambo tinonjele pa Efeso mpaka Penekote; 
pakuti pambugulile une pa mlango wokulungwa 
wakupanganya, nipo apali wa magongo wajinji. 

Na taiche Timoteo nambo, mkamlolechesye kuti awe 10 
nomwe juangajogopa; pakuti akupanganya masengo ga 
Ambuje, mti none juakwe: wandu akasamnyosya me- 
nema. Nambo mkamjongosye mu mtendele, kuti ajise 11 
kwangune: pakuti ngumlolela pampepe ni achimjetu. 
Nambo mkuti Apollo mjetu 'jula, namchondelele kwa- 12 
kujinji kuti aiche kwenumwe ni achimjetu : nipo ngana- 
sosa kose kwika sambano; taiche nambo po takole lipesa. 

16. 13—2 WaKor. 1.5 KALATA JUA KAWILI 


13 Mlindilile, mtamilisye m'chikulupi, mkoleje chilume, 
14 mlimbiche. Yosepe yenu itendeche ni chinonyelano. 
15 We utende 'u ngumchondelela achimjangu (mkuma- 
nya nyumba ja Stefana, kuti jili yakulimbula ya Akaya, 
16 kuti alitawilile atumichile waswela mtima), kuti umwe 
nombe namwe mwapilikanile wati 'yoyo, ni wana wose 
17 wakukamusya m'masengo ni wakulaga nago. Nipo 
ngusechelela pakwisa Stefana, ni Fortunatus ni Akaya- 
kus: ligongo chi chamsowile umwe welewo wambele. 
18 Pakuti wasisimisye msimu wangu ni wenu: mwama- 
nyichisye menema wati 'yoyo. 
19 Achachurch wa Asia akumkomasya. Akula ni Priska 
akumkomasya mnope mwa Ambuje, ni church cha 
20 m'nyumba mwao. Achimjetu wosepe akumkomasya. 
Mkomasyane ni chikomasyo chachiswela. 
21 Chikomasyo cha uneji Paolo ni mkono wangune. 
22 Akamnonyela mundu juine Ambuje, awe anathema. 
23 Maranatha. Chisowelo cha Ambuje Yesu Kristo chiwe 
24 nomwe. Chinonyelano changu chiwe nomwe wosepe 
mwa Kristo Yesu. Amen. 


KALATA JUA KAWILI JUA PAOLO JUA 
NDUMETUME KWA WA KORINTI. 


1 PAOLO, jua ndumetume jua Kristo Yesu mwa 
lisosa lya Mulungu, ni Timoteo mjetu, kwa 
church cha Mulungu chili pa Korinti, ni waswela 
2 mtima wosepe wa m'Akaya mosepe : Chisowelo kwe- 
numwe ni mtendele wakuuma kwa Mulungu Atati 
wetu ni Ambuje Yesu Kristo. 
3 Awe juamlapile Mulungu ni Atati wa Ambuje wetu 
Yesu Kristo, Atati wa yanasa ni kutusya mtima 
4 kosepe; wakutusya mitima jetu m'kulaga mwetu 
mosepe, kuti tupakombole kwatusya welewo wa m'ku- 
laga kuli kosepe, ni kutusya 'ko kwakututusya uwe 
5 Mulungu. Ligongo mpela masauko ga Yesu gakutu- 
chuluchila, iyoyo kutusya kwetu nombe nako kuchu- 

lwiche mwa Yesu Kristo. Namuno tutusauswe nambo 6 
no ligongo kutusya kwenu ni chikulupuchilo chenu; 
namuno tututule mtima, no ligongo kutusya kwenu 
kwakutendaga m'chipimililo cha masauko gagogo ga 
tukusauka nago nowe wakwe: chilolelo chetu cha kwe- 7 
numwe chili chachilimbiche; mkumanyilila kuti mpela 
umwe muli wakugawanya masauko, iyoyo nombe 
namwe muli wakugawanya kutusya mtima. Pakuti 8 
ngotukusosa kuti muwe wangamanyilila achimjangu, 
kwambaga kusauka kwetu kwatugwilile m'Asia, kuti 
twasitopelwe kwakujinji, kupunda ni machili getu, 
mpaka twapesigwe namuno pa umi wetu : nambo uwe 9 
twachimsyene twakwete chijanjilo cha chiwa mwetuwe, 
kuti tukasalikulupilila twachimsyene, nambo tukamku- 
lupilile Mulungu juakwajimusya wauwe: juatukulu- 10 
pwisye uwe m'chiwa chachikulungwa chati 'yoyo, nipo 
tatukulupusye : nipo tumlolele juelejo kuti tatukulupu- 
syepe; umwe nombe namwe kukamusyanaga ni ma- 11 
popelo genu ligongo lyetuwe; kuti, ligongo mtuka 
wopeleche kwetuwe ni wajinji, wajinji alapile ligongo 
lyetuwe. 

Pakuti kulikwesya kwetu kuli amunomuno, mboni 12 
ja mtima wetu, m'uswela ni ulenjelo wa Mulungu, 
ngati m'lunda lua chiilu, nambo m'chisowelo cha Mu- 
lungu, kuti tulijesisye kusa 'kuno, ni pakupunda kwe- 
numwe. Pakuti ngotukulemba indu yine kwenumwe 13 
kupunda ni i mkuwalanga nekwitichisya, nipo nguku- 
łupilila kuti tumjitichisye mpaka kumbesi: mpela 14 
mwatujitichisye nowe wakwe m'malenga, kuti uwe tuli 
kulikwesya kwenu, mpela nomwe wakwe muli kuli- 
kwesya kwetu, m'lyuwa lya Ambuje wetu Yesu. 

Mkukulupilila ’ momo natiji ngaiche kwenumwe kala, 15 
kuti mkoleje chisowelo cha kawili; mkupita penumwe 16 
ngajinjile m Makedoni, mkuuma soni m'Makedoni kwisa 
kwenumwe, penumwe ngawe juamsindichisye m'ulendo 
wangu wa ku uYahudi. Po natiji iyoyo menema ana 17 
natendaga kutyangatyanga? namuno indu i natiji 
ndende, ana nditeje ndende malinga ni chiilu cha 
nyama kuti pangune tipawe elo elo, ngwamba ngwa- 
mba? Mkuti Mulungu ali juamkulupi nambo, lilowe 18 
lyetu lya kwenumwe nginiliwa elo, ni ngwamba. Pa- 19 
kuti Mwanagwao Mulungu, Yesu Kristo, juamlaliche 

ni uwe mwenumwe, kwambaga ni uneji na Silvanus na 
Timoteo, nganawa elo ni ngwamba, nambo mwa juelejo 
20 noelo. Pakuti ga tigawe gose no malanganilo ga Mu- 
lungu, mwa juelejo no elo: lye ligongo 'lyo nombe soni 
mwa juelejo no Amen, ku lumbili lua Mulungu mwe- 
21 tuwe. Juakututamika uwe nambo nomwe mwa Kristo 
22 nekutupakasya, no Mulungy; juatulembile chipanjiso 
nowe wakwe, nekutupa liwale lya Msimu m'mitima 
jetu. 
23` Nambo ngumkolanga Mulungu mboni pa umi wa- 
ngune, kuti pakumlechela umwe nginiika kose ku 
24 Korinti. Ngati kuti tukumlamulila umwe pa chiku- 
lupi chenu, nambo tuli wakukamusyana nomwe m'lu- 
kondwa mwenu: pakuti m'chikulupi "mo mkwima. 
9 Na nalimbichile sai namsyene, kuti ngisiika 
2 soni kwenumwe ni chililo. Pakuti une naku- 
mlilisya umwe, ana wani soni watasechelesye une, 
3 akawe juelejo jua ngumlilisya une? Nipo nalembile 
achichi, mkwika "mo, ndakukola chililo pa welewo pa- 
kumbajila une ngasechelele nawo; mkumkulupilila 
umwe wosepe kuti lukondwa luangu no lukondwa lu- 
4 enumwe wosepe. Pakuti mu ulaje wojinji ni masauko 
ga mtima nalembile kwenumwe ni misosi jamijinji ; 
ngati kuti mlileje, nambo kuti m'manyilile chinonye- 
lano chi ngwete pakupunda cha kwenumwe. 
5 Naga atesile juine kutulilisya, nganandilisya une, 
nambo cha m'malenga (kuti ndakumsitopela) ateku- 
6 mlilisya umwe wosepe. Gakumjenela juati iyoyo 
7 masausyo aga gamatende ni wajinji; mkugalauchila 
mkamtondowele nambo mkamtusye mtima, ankawa 
juati iyoyo tamilwe kose ni kulila kwakulitowa kwa- 
8 kwe. Lye ligongo 'lyo ngumchondelela kuti mlimbi- 
9 che chinonyelano cha kwa juelejo. Pakuti ligongo alili 
nombe nalyo nalembile, kuti ngamlinje umwe, kanga 
10 muli wakupikanichisya mosepe. Nambo welewo wa 
mkwatondowela kandu, none juakwe ngwatondowela : 
pakuti chi ndondowele none juakwe, naga ndondowele 
11 chindu, ligongo lyenumwe nde kuchitondowela pa meso 
pa Kristo; kuti akasatupundila uwe Setani: pakuti 
ngunutuwa wangamanya maganisyo gakwe. 
12 We utende 0' po naichile utenga wambone wa Kristo 
ku Troas, pambugulile une pa mlango mwa Ambuje, 

mtima wangu ngunuupakombola kutula, ligongo ngi- 13 
ninimsimana Titus mjangu: mkulanga nambo mwa 
welewo nakopweche kuja ku Makedoni. Nambo ilapilo 14 
iwe kwa Mulungu wakutujigala uwe mowa gosepe 
mkusechelela mwa Kristo, nekulosya mnunji wa uma- 
nyilisi wakwe mwetuwe pana pose. Ligongo uwe tuli 15 
mnunjilo wa Kristo kwa Mulungu, mwa welewo waku- 
lupukaga, ni mwa welewo wakoonasikaga; kwa wane 16 
mnunji kuuma m'chiwa kuja ku chiwa; kwa wane 
mnunji kuuma m'umi kuja ku umi. Ana wani akupa- 
kombola yeleyo. Pakuti ngunutuwa mti wajinji 'wo 17 
wakusakasya lilowe lya Mulungu: nambo mti wa 
umbone, nambo mti wa Mulungu, pa meso pa Mulu- 
ngu, uwe tukuwecheta mwa Kristo. 
3 Ana tulimkutanda soni kulilumba twasyene? ana 

tusowile uwe, mti wane, achakalata wakutulu- 
mba wa kwenumwe namuno wakuuma kwenumwe ? 
Umwe no kalata juetu juamlembeche m'mitima jetu, 2 
Juam'manyiche juambalanjiche ni wandu wosepe; pa- 3 
kuwa wawoneche kuti umwe no kalata jua Kristo, 
juamtumichiche nowe, juamlembeche ngati ni winu, 
nambo ni Msimu wa Mulungu wajumi; ngati pakule- 
mbela pa maganga, nambo pakulembela pa mitima ja 
chiilu cha nyama. Nipo tukwete chikulupi chati iyoyo 4 
cha kwa Mulungu mwa Yesu Kristo; ngati kuti tuje- 5 
nele twachimsyenepe, kuti tuwalanje kandu mti ka 
kwetuwe ; nambo kwenela kwetu kuli kwakuuma kwa 6 
Mulungu; watujenesye nowe wakwe wakutumika wa 
malangano ga sambano; ngati wa kalata, nambo wa 
msimu : pakuti kalata akuulaga, nambo msimu akupe- 
leka umi. Mkuti utumwa wa chiwa nambo, wa wka- 7 
lata, wolembe pa maganga, na uiche ni lumbili, kuti 
nganapakombola wanache wa Israeli kulolechesya 
ngope ja Musa ligongo lumbili lua ngope jakwe; lu- 
mbili 'luo lualiji luakumalaga : ambi angati utumwa 8 
wa msimu tuuwe ni lumbili pakupunda ? Pakuti utu- 9 
mwa wakugomela nauwaga lumbili, utumwa wa chigo- 
lochelo nambo upundile m'lumbili. Pakuti chi chate- 10 
ndeche chana lumbili nginichitendeka chana lumbili 
we utende 'u, ligongo lumbili luakupunda. Pakuti 11 
chakumalaga nachiwa chana lumbili, chakusigala na- 
mbo chili m'lumbili mwakupunda. 

12 Mkukola menema chikulupi chati 'yoyo, tukulimbila 
13 pakuwelecheta, ngunutuwa mpela Musa, wawisile cha- 
kuunichila pa meso pakwe, kuti akalolechesya wanache 
14 wa Israeli pambesi pakwe chelecho chakumalaga: na- 
mbo nganisyo syao syaliji syasinonopesye: pakuti mpa- 
ka lelo 'jino pakuwalanga malangano ga kala chiunichilo 
chichocho chikusigala changatyosya ; chiunichilo 'cho 
15 chili chachityoseche mwa Kristo. Nambo mpaka lelo 
"jino, pakuwalanga Musa pose, chiunichilo chikugona pa 
16 mtima wao. Nambo po tampitikuchile Mulungu pose, 
17 chiunichilo 'cho chityoseche. Ambuje nambo no Msimu: 
18 pe pali Msimu wa Ambuje pelepo no pa ulukosyo. Na- 
mbo uwe wosepe, ni ngope jangaunichila, tukulola mti 
m'kalilole lumbili lua Ambuje, nipo tusyuchilile m'chi- 
wilili chichocho kutandilila pa lumbili kuja ku lumbili, 
mpelaga kutandilila kwa Ambuje Msimu. 
4 p> ligongo 'lyo pakuti tukwete utumwa au, 
mpelaga twapochele chanasa, ngukututepela : 
2 nambo tukanile yakusisika ya soni, wangajenda mu ula- 
mba, namuno wangalambusya ni lilowe lya Mulungu; 
nambo pakulosyaga umbone tukulitamika twachimsyene 
m'mitima ja wandu wana wose pa meso pa Mulungu. 
3 Nambo nakuunichika utenga wambone wetu, ukuuni- 
4 chika mwa welewo wakoonasika; mwa welewo mlungu 
wa ndala asino utekutatasya mitima ja wangapikanichi- 
sya, kuti likasalanguchila mwa welewo lilanguka lya 
utenga wambone wa lumbili lua Yesu Kristo, juali chi- 
5 wilili cha Mulungu. Pakuti ngukutulalika twachi- 
msyene, nambo Kristo Yesu Ambuje, ni uwe twachi- 
6 msyene achikapolo wenu, ligongo lya Yesu. Ligongo 
pakuwa Mulungu ni juatite, Lilanguka tililanguche 
pakopoka m'chipi, jualangwisye m'mitima jetuwe, kuti 
amulichile umanyilisi wa lumbili lua Mulungu m'meso 
ga Yesu Kristo. 
7 Tukwete chipanje achi menema mwiwiga yetaka, kuti 
kulitowa kwa machili kuwe kwakuuma kwa Mulungu, 
8 ngati kwakuuma kwetuwe; mosepe tuli wapyetechesye 
9 nambo wangasakatilwa; wakusimongwa nambo wanga- 
lundumbilwa; wakukuyika nambo wangalechelelwa mu- 
10 nyuma: wakukunulwa nambo wangajonasika ; mosepe 
tukujigala pa chiilu 'po kuuwa kwa Yesu, kuti umi wa 
11 Yesu nombe nao uwoneche pa chiilu petu. Pakuti mowa 

gosepe uwe wakole umi tupelekwe ku kuuwa ligongo 
Yesu, kuti umi wa Yesu nombe nao uwoneche m'chiilu 
cha nyama chetu chakuuwa. We utende 'o chiwa chi- 12 
kutenda mwetuwe, nambo umi mwenumwe. Mkukola 13 
menema msimu uwowo wa chikulupi, malinga ni cha- 
chilembeche 'chila, Une nakulupilile, menema nawe- 
chete; nowe wakwe tukukulupilila, menema nowe wa- 
kwe tukuwecheta ; mkumanyilila kuti juamjimwisye 14 
Ambuje Yesu tatujimusye nowe wakwe pampepe ni 
Yesu, nipo tatujimiche uwe pampepe nomwe. Pakuti 15 
yosepe ili ligongo lyenumwe, kuti chisowelo chakuchulu- 
kaga mwa wajinji, chichuluchisyeje chilapilo ku lumbili 
lua Mulungu. 

Lye ligongo 'lyo ngutukutepela; nambo nachiwamu- 16 
no mundu juetu jua kusa alimkumala, mundu juetu 
jua mkati nambo akupinduchila jua mbisi kundawi 
ni kundawi. Pakuti lusauko luetu luakusausya pana- 17 
ndipe, lupundile kututendela uwe pakupunda usito wa- 
ngamala wa lumbili; po tukakulola uwe indu yakuwo- 18 
neka, nambo indu yangawoneka; pakuti indu yakuwo- 
neka ili ya pa mowape: nambo indu yangawoneka ili 
ya pa ndawi syose. 

a) DARTI tukumanyilila kuti na jikapasuche nyu- 
mba ja pasi jetu jesakasa, tukwete jajitawe ja- 
kuuma kwa Mulungu, nyumba jangapanganya ni miko- 
no, jangamalaga, mwinani. Pakuti amunomunotuku- 2 
ula, tukupila kuti tuwechiche ni chakutamila chetu 
chakuuma kwinani; kanga pakuwala 'po tukasasimani- 
lwa tuli makonope. Pakuti uwe wakuwa mwisakasa 
'muno tukuula pakusitopelwa ; ngati ligongo tukusosa 
kuulika, nambo kuwecheka, kuti chakuuwa chimilwe ni 
umi. Au utende 'u juatutendele uwe achichi no Mulu- 5 
ngu, juatupele uwe chikole cha Msimu. Mkulimba mti- 6 
ma menema mowa gosepe, mkumanyilila kuti po tuli 
m'mangwetu m'chiilu, ngunutupagwa pa Ambuje (pa- 
kuti tukwenda ni chikulupi, ngati pa meso kulola); 7 
tukulimba mtima nambo, nipo tukusosa pakupunda 8 
kuti tuwe wangapagwa m'chiilu, tuwe m'mangwetu mwa 
Ambuje. Lye ligongo 'lyo tukuumulila namuno tuli 9 
m'mangwetu namuno tuli wangapagwa, kuti tumseche- 
lesye. Pakuti kutuwajila uwe wosepe kuwonechela 10 
paujo pa chitengu chakulamula cha Kristo, kuti wana 

wose apochele indu ya m'hiilu, malinga ni atesile, 
kanga yambone kanga yakusakala. 

11 Mkumanyilila menema woga wa Ambuje, tukwakani- 
chisya wandu, nambo tuwonechele kwa Mulungu; nipo 
ngukulupilila kuti tuwonechele nombe soni m'mitima 

12 jenu. Ngutukuliwelechetela soni kwenumwe, nambo 
tukuwelecheta pakumpa umwe kuti mlikwesye ligongo 
lyetuwe, kuti mkole chakwajanjila welewo wakulik wesya 

13 m'meso kulola, ngati m'mitima. Pakuti kanga tuli wa 
masoka, no kwa Mulungu; kanga tuli wana mate, no 

14 kwenumwe. Pakuti chinonyelano cha Kristo chikutu- 
kanichisya uwe; wakulamula kwati ’ii, kuti, nawa 

15 awilile wosepe jumo, menema wosepe awile; nipo 
wawilile wosepe kuti wajumi akasilikolela umi soni kwa 
'chimsyene, nambo kwa juelejo juawile nekwimuka soni 

16 ligongo lya welewo. Menema uwe, kutandilila pa 
sambano, ngutukumanya mundu soni malinga ni chiilu 
cha nyama: nachiwamuno tum'manyilile Kristo malinga 
ni chiilu cha nyama, nambo sambano ngutukum'manya 

17 soni kose. Menema nawaga mundu ali mwa Kristo ali 
juampanganye jua mbisi: ya kala ipite; nale ite kuwa 

18 yewisi. Yosepe nambo iumile kwa Mulungu, juatuche- 
ngulanyichisye uwe kwa msyene mwa Kristo, nekutu- 

19 pa uwe utumwa wa chichengulanyo; mpelaga kuti Mu- 
lungu wachengulanyichisye wa kusa'kuno kwa msyene 
mwa Kristo, wangawalanjila wandu yakusokonochela 
yao, wakutupechesye uwe lilowe lya chichengulanyo. 

20 Tuli wandumetume menema ligongo lya Kristo, mpe- 
laga Mulungu wachondelelaga mwetuwe: tukumcho- 
ndelela umwe ligongo lya Kristo, mchengulanyiche kwa 

21 Mulungu. Juelejo juangamanya ulemwa wamtesile 
ulemwa ligongo uwe: kuti uwe tuwe chigolochelo cha 
6 Mulungu mwa juelejo. Mkupanganya pampepe najo 

tukumchondelela nombe soni kuti mkapochela chiso- 
2 welo cha Mulungu pa mtega (pakuti akuti, 
“ Pa katema kakupochela nampilikanile umwe, 
Lyuwa lya chikulupuchiio namkamwisye umwe:” 
nale, sambano 'jino no katema kakupochela; nale, 
3 sambano ’jino no lyuwa lya chikulupuchilo): pangate- 
nda chakukuwasya posepe, utakuwechetelwa utumwa 
4 wetu; nambo pakulikwesya mosepe, mpelaga wakutu- 


mika wa Mulungu, m'chitungato chachijinji, mmasauko, 

mwakusowa, mwakusakatilwa, mwakuputwa, mwaku- 5 
tawilwa,mu njojo, mu unonono, mwakulindilila, mwaku- 
tama wangalya;mwakulenjela,mwakumanyilila,mwaku- 6 
pimilila, mwakuwewela mtima, mwa Msimu Waswela, 
m'chinonyelano changali ulamba, m'lilowe lya umbone, 7 
m'machili ga Mulungu, mwa isyano ya chigolochelo 
m'mkono wa mlyo ni m'mkono wa mchiji, mwa lumbili 8 
ni mchesela, mwa chilule chakusakala ni chilule cha- 
mbone; mpelaga wakulambusya nambo wambone; 
mpelaga wangamanyika nambo wakumanyika mnope; 9 
mpelaga wakuuwa, nambo nale, tukwete umi; mpelaga 
wakusauswa nambo wangaulajika; mpelaga wakulila, 10 
nambo wakusechelela mowa gosepe; mpelaga wa ula- 
nda, nambo wakwasichilisya wajinji ; mpelaga wangali 
kandu, nambo wakolaga yosepe. 

M'kamwa mwetu muli mwambugulile umwe, waKori- 11 
nti, mtima wetu ukusile. Ngomkusakatilwa mwetuwe, 12 
nambo msakatilwe m'yakunonyela yenumwe. Mkuti 13 
chiupilo cha kuuchisyana (nguwelecheta mpelaga kwa 
wanache wangu), mkuleje nomwe wakwe. 

Mkajigasyana ni wangapikanichisya mwangajilana; 14 
pakuti chikusyowekana uli chigolochelo ni chakusakala? 
namuno likusyowekana uli lilanguka ni chipi? Kristo 15 
akwilana uli ni Belial? namuno juakupikanichisya 
akwete chakugawanya chachi ni juangapikanichisya ? 
Nyumba ja Mulungu jikwilana uli ni inyago? pakuti 16 
uwe tuli nyumba ja Mulungu wajumi; mti watite Mu- 
lungu kuti, Tindame mwa welewo, tinyende mwa 
welewo; timbe Mulungu wao, welewo tawe wandu 
wangu. Lye ligongo 'lyo, 17 

“ Mkopoche mwa welewo, mlekane nawo,” 
akuti Ambuje, 
“Mkakwaya cha usakwa ; 
Nipo tinimpochele umwe, 
Nipo timbe kwenumwe Atati, 18 
Nipo tumbe umwe kwangune wanache wa'chalume 
ni wachakongwe,” 
R/ akuti Ambuje wana machili gosepe. Mkukola 
í menema malanganilo aga, 'mwe wakunonyelwa, 
tukalijosye ku usakwa wose wa chiilu cha nyama ni wa 
msimu, tukamalisye uswela mwa kumjogopa Mulungu. 
Mtupisyeje uwe: ngunutumlemwechesya mundu, 2 

ngunutumsakasya mundu, ngunutumkalamuchila mu- 
3 ndu. Ngonguwelecheta kuti ngamgomeche : pakuti ndi- 
te kala, kuti umwe muli m'mitima jetu kuti tuuwe pa- 
4 mo tukole umi pamo. Ngulimbila mnope pakumbe- 
lechetela, ngulikwesya mnope ligongo umwe. Ngumba- 
lilwe mwakutula mtima, ndili juamgumbalile ni luko- 
ndwa mwakulaga mwetu mosepe. 
5 Pakuti po twaliji waiche m'Makedoni, chiilu chetu 
cha nyama nginichitondowa, nambo twalasile mosepe ; 
6 kusa kumenyana, mkati kogopa. Nambo juakutusya 
mitima ja wakulitimalika, Mulungu, watusisye mitima 
7 jetu mwakwika Tito; ngati ni kwika kwakwepe, nambo 
ni kutusya kwa mtima ku kwatusisye mtima wakwe 
mwenumwe, po watusalilaga kupila kwenu, kulila 
kwenu, ni mtau wenu wa kwangune; nipo nasechelele 
8 pakupunda. Ligongo nachiwamuno natekumlilisya ni 
kalata juangu, ngonguligamba mwelemo, nachiwamuno 
naligambile ; pakuti nguwona kuti kalata 'jo watesile 
9 kumlilisya, nambo pa ndawipe. Sambano ngusechelela, 
ngati kuti mwate kulila, nambo kuti mwate kulilila ku 
mpitikuko; pakuti mwate kulila malinga ni Mulungu, 
10 mtakuwona chakupoteka chose mwetuwe. Pakuti ku- 
lila malinga ni Mulungu, kukutesya kupitikuchila ku 
chikulupuchilo, kwangali kuligamba : nambo kulila kwa 
11 kusa 'kuno kukutesya chiwa. Pakuti nale, chindu achi- 
chi, chakuti mwatesile kulila malinga ni Mulungu, 
chitesile mwenumwe kusamalila kusyene, elo kulisala, 
elo lutumbilo, elo woga, elo kupila, elo mtau, elo mau- 
chisyo! Mosepe mwalilosisye mwasyene kuti mwaliji 
12 wakulenjela mwelemo. We utende o nachiwamuno 
nalembile kwenumwe, ngininemba ligongo lyakwe jue- 
lejo jualemwisye, namuno ligongo lyakwe juelejo jualiji 
juamlemwechesye, nambo kuti chisamalilo chenu cha 
kwetuwe chiloseche kwenumwe pa meso pa Mulungu. 
13 Lye ligongo 'li mitima jetu jitusile: m'kutula mwetu 
'mo twasechelele pakupunda ligongo lukondwa lua Tito, 
luakuti msimu wakwe usisimisyiche nomwe wosepe. 
14 Ligongo nawaga ndekulikwesya muli mose kwa juelejo 
ligongo lyenumwe, nginijindenda soni; nambo mpelaga 
twawechete yosepe h wenumwe mwambone, ni iyoyo 
kulikwesya kwetu nombe nako ku nakutesile pa Tito, 
15 kwawoneche kuti kuli kwambone. Ni chinonyelo 

chakwe chili chakumpundila umwe, pakukumbuchila 
kupikanichisya kwenumwe wosepe kuti mwampochele 
ni woga ni chitetemelo. Ngusechelela kuti mosepe 16 
ngulimba mtima ligongo lyenumwe. 
8 NANI achimjangu, tukum'manisya umwe chiso- 
welo cha Mulungu chachipelekwe mwa 'cha- 
church wa Makedoni; kuti mu mboni mwamjinji mwa 2 
masauko, uchulusi wa lukondwa luao ni ulanda wao 
wakwendesya wachuluchile ku chipanje cha kusowela 
kwao. Ligongo malinga ni machili gao, ngusala mboni, 3 
elo kupunda ni machili gao, wapele achimsyenepe, 
nekutuchondelela uwe kwakujinji kwambaga chisowelo 4 
achi ni chisyowe chakwatumichila waswela mtima: na 
"ni, ngati mti twakulupilile, nambo watandite kulipeleka 5 
kwa Ambuje, ni kwetuwe mwa lisosa lya Mulungu. 
Mpaka po twamchisisye Tito, kuti, mpelaga watandite 6 
kala, ni iyoyo tamalisye mwenumwe chisowelo achi 
nombe nacho. Nambo mpelaga mkuchuluchila mosepe, 7 
m'chikulupi, m'kuwelecheta, m'umanyilisi, ni m'changu 
chosepe, ni m'chinonyelano chenu cha kwetuwe, mlole- 
sye kuti mchuluchile m'chisowelo achi nombe nacho. 
Nguwelecheta ngati malinga ni mbulilo, nambo paku- 8 
manyisya ni changu cha wane kuti chinonyelano chenu 
nombe nacho chili chisyesyene. Pakuti mkumanyilila 9 
chisowelo cha Ambuje wetu Yesu Kristo, kuti atekuwa 
jua ulanda nachiwamuno waliji juakusichila, kuti umwe 
ni ulanda wakwe muwe wakusichila. Amunomuno 10 
ngulamula: pakuti kumbajila umwe sai, wa mwaliji 
wakutanda mwacheso, ngati kutendape, nambo kusosa 
nombe nako. Sambano nambo m'malisye ni kutenda 11 
kwakwe; kuti, mpelaga kwaliji kupila kusosa, ni iyoyo 
kuwe kumalisya kwakwe kwa kwenumwe. Pakuti 12 
naga kupali kupila, kuli kwakupochelwe mpelaga 
mwakolele, ngati mpelaga nganakola. Pakuti ngongu- 13 
welecheta ai, kuti wane atondoweche, nomwe msaka- 
liche: nambo pakulinganya; uchulusi wenu auno utende 14 
'uno uli wa ku kusowa kwao, kuti uchulusi wao nombe 
soni uwe wa ku kusowa kwenu; kuti kupagwe kuli- 
ngana; mpelaga chilembeche: Juaungenye yejinji 15 
nganakola chakusigala ; juaungenye yenandi nganakola 
chakumsowa. 
Nambo ilapilo iwe kwa KA wawisile changu 16 


8. 17—9. 7 KALATA JUA KAWILI 
17 chichocho cha kwenumwe m'mtima mwa Tito. Ligo- 


20 ni ku kupila kwetuwe: tukusepuchila achi chakuti 
mundu juose atujamuche uwe ligongo cha lulele achi 
21 chakutumichilwa nowe: pakuti tukuganichisya chile 
indu yakusalala, ngati pa meso pa Mulungupe, nambo 
22 pa meso pa wandu nombe napo. Nipo tumtumisye 
nawo mjetu, kawili kawili tumlinjile juana changu mwa- 
mjinji, sambano nambo changu pakupunda, ligongo 
23 akumkulupilila umwe kwakujinji. akuusya ambi 
Tito, akusyowekana none, pampepe none akumpanga- 
nichisya umwe; namuno ambi achajetu, ali wamitenga 
24 wa achachurch, ali lumbili lua Kristo. Mwalosye me- 
nema pa meso pa achachurch chakulosya cha chino- 
nyelano chenu, ni cha kulikwesya kwetu ligongo umwe. 
0 KUTI kwatumichila waswela mtima nambo, kuli 
kwa pa mbusa kwangu kumlembela umwe: 
2 pakuti nimanyi kuti mulimkupila, pelepo ngulikwesya 
ligongo umwe kwa welewo wa ku Makedoni, kuti Akaya 
ali juampanganichisye chile mwacheso: mswenene 
3 wenu utekwachisya wajinji wa welewo. Nambo ndu- 
mile achimjetu, kuti kulikwesya kwetu kukasatenda 
kwamtega mwelemo ; kuti muwe wapanganichisye chile 
4, mpelaga natite: na talongane none waMakedoni, na 
tamsimane umwe wangapanganichisya chile jitakutu- 
tesya uwe soni mosepe (kuti tukajila, umwe) pakukulu- 
5 pilila pelepo. Menema natiji kumbajila kwachondelela 
achimjetu, kuti akalongole pakuja kwenumwe, akapa- 
nganichisye chile chijinichilo chenu chachilanganile kala, 
kuti chelecho chipanganyiche chile, mti chijinichilo 
ngati mti cha chisombola. 
- 6 Achi nambo nguti, Jua tapande mwagagachiya nombe 
soni tasanjile mwagagachiya ; juakupanda mwakujini- 
7 chila nombe soni tasanjile mwakujinichilwa. Wosepe 
akatendeje mti 1 watiji atendeje m'mtima mwakwe, 
ngati mwakulila, namuno mwakumbajila: pakuti Mu- 

lungu akumnonyela juakusechelela kupeleka. Mulungu 8 
akupakombola kumchuluchiya chisowelo chose: kuti 
umwe wosepe wakujikutisya mosepe mowa gosepe 
mchuluchile ku masengo gambone gosepe: mpelaga 9 
chilembeche, 
“ Wapwilinganisye, apeleche kwa wa ulanda; 
Chigolochelo chakwe chikutamilisya mowa go- 
sepe.” 

Juakupeleka mbeju kwa juakupanda ni mkato wa 10 
yakulya, tapeleche tachuluye mbeju syenu sya kupanda, 
takusye isogosi ya chigolochelo chenu : umwe wakuwa 11 
wakusichila mosepe ku kusowela kose, kwakutenda 
nowe chilapilo cha kwa Mulungu. Ligongo utumwa 12 
wa kulomba 'ku wangagumbalichisyape yakusowa ya 
waswela mtima, nambo ukuchuluchila nombe soni kwa 
Mulungu mwa yakulapila yejinji; patipo ni kulinga 13 
kwenu kwa utumwa 'u, akumkwesya Mulungu ligongo 
kupikanichisya kwa kulijitichisya kwenu kwa utenga 
wambone wa Kristo, ni ligongo kusowela kwa msongo 
wenu wa kwa welewo ni kwa wosepe; ni welewo nombe 14 
nawo pakumpopelela umwe, akumpilaga umwe ligongo 
chisowelo chakupunda cha Mulungu cha mwenumwe. 
Ilapilo iwe kwa Mulungu ligongo mtuka wakwe wanga- 15 
welecheteka. 

10 AU utende 'u une Paolo namsyene ngumcho- 
ndelela mwa kulitimalika ni kutulala kwa 
Kristo, une pa meso penu ndili jua pe pachilikati penu, 
nambo ndili juangakugwa ngumlimbila umwe mtima: 
elo, ngumchondelela, kuti pa timbali ngasalimbichisya 2 
nekukulupilila mpelaga i nditeje ngalimbile wane, wa 
watiji atutende uwe mti twajesile malinga ni chiilu cha 
nyama. Pakuti nachiwamuno tukwenda m'chiilu cha 3 
nyama ngutukutanjila ngondo malinga ni chiilu cha 
nyama (pakuti isyano ya ngondo jetu nginiiwa ya chiilu 4 
nambo ili yana machili kwa Mulungu gakugwisya ma- 
boma); pakugwisya nganisyo, ni indu yose yeleu yaku- 5 
kweseka mwakukanisya umanyilisi wa Mulungu, neku- 
tawa nganisyo syana syose kuti sipikanichisye Kristo; 
nekusosela chile kugauchisya masuso gosepe, po tiku- 6 
gumbalichiche kupikanichisya kwenu. Mkulola indu 7 
ya pa meso penu. Nakukulupilila mundu msyene kuti 
ali jua Kristo, akaganisye iyoyo soni msyenepe, kuti, 

8 mpelaga ali jua Kristo, ni iyoyo nowe wakwe. Pakuti 
nachiwamuno ngalikwesye kwakupunda ligongo ula- 
musi wetu (u wampele Ambuje kuti umchinjiche, 

9 ngati kuti umpasule umwe), ngijindenda soni: kuti 
ngasawoneka mti ngamjogoya umwe ni achakalata 

10 wangu. Ligongo, Achakalata wakwe, akuti, ali waku- 
sitopa wakulimba; nambo uime wa chiilu chakwe uli 
11 wakulepetala, lilowe lyakwe lili lya mtega. Wati 'yoyo 
akakumbuchile sai, kuti, mpelaga 'ila tuli m'lilowe ni 
achakalata tuli wangapagwa, ni iyoyo nombe soni tuli 
12 mwakutenda tuli wapagwe. Pakuti ngunutulimbila 
kuliwalanga namuno kulilandanichisya twachimsyene 
ni wane wa welewo wakulitamika achimsyene: nambo 
welewo achimsyene wakulinganichisya na 'chimsyene, 
wakulilandanichisya na 'chimsyene, ali wangamanyilila. 

13 Uwe nambo ngutulikwesya mwangalingana, nambo 
kulingana ni mlingo wa malile u watugawile uwe Mulu- 

14 ngu mti mlingo, kuti tukaichile kwenumwe. Pakuti 
ngotukulitowa kulileuya, mpelaga tuli wangaichila kwe- 
numwe: pakuti twaichile mpaka kwenumwe m'utenga 
15 wambone wa Kristo : ngunutulikwesya mwangalingana 
m'masengo ga wane: nambo twakulupilile kuti, paku- 
kula chikulupi chenu, tutukweseche mwenumwe, mali- 
16 nga ni malile getu ga ku uchulusi, kuti tusale utenga 
wambone kupunda penumwe, tukasalikwesya m’malile 
17 ga wane kwambaga indu yepanganichisye. Juakuli- 
' 18 kwesya nambo akalikwesye mwa Ambuje. Pakuti 
juakulitamika nganawa juampochele, nambo juaku- 

mtamika Ambuje. 

I1 NOS aa kuti mpimilile none mwakulowela 

mwamnandi: nambo mtende kupimilila none. 

2 Pakuti ngumkolela umwe uwiu ni uwiu wa Mulungu: 
pakuti namlombelenye umwe ni juamlume jumo, kuti 
3 ngampeleche mwali juamlenjele kwa Kristo. Ndenda 
kogopa nambo, ankawa, mpelaga lijoka lyamnyenjile 

Hawa m'ulamba wakwe, mitima jenu jitakusakala mwa- 

4 kuleka mtima umpepe ni mlenjelo wa kwa Kristo. Pa- 
kuti juakwisa 'jo nakulalika Yesu juine, jua ngunutula- 
lika, namuno namkupochela msimu wine, u ngunumpo- 
chela, namuno utenga wambone wine u ngunumpoche- 

5 la, mkutenda 'chenene pakupimilila najo. Pakuti ngu- 
ganisya kuti nginingola pe’sigalile pose munyuma mwa, 

wandumetume wa’chakulungwa. Nambo nachiwamuno 6 
ndili juangali mlendere, nambo nginimba juangali uma- 
nyilisi; nambo mosepe tutekumanichisya mwa wosepe 
kwenumwe. Ana natesile ulemwa pakulijalusya, kuti 7 
umwe mkweseche, ligongo namsalile umwe utenga wa- 
mbone wa Mulungu lulele? Nasombwele pa achachurch 8 
wane, napochele malipilo kuti ngamtumichile umwe; 
po naliji nomwe, po nasowile, ngininasitopela wandu; 9 
pakuti achimjetu, po waumile ku Makedoni, wagumba- 
lichisye chakusowa changu; mosepe nalilekasisye nda- 
kumsitopela umwe, nipo tindilekasye. Umuli mwa- 10 
ngune umbone wa Kristo, kuti akamugwa juakulekasya 
mwangune kulikwesya akuno, mu ilambo ya Akaya. 
Ligongo chichi? Ana ligongo ngongumnonyela? Mu- 11 
lungu akumanya. Chi ngutenda nambo, chelecho ti- 12 
ndende, kuti ngasichitule ligongo lya welewo wakusosa 
ligongo; kuti mwakulikwesya mosepe, akasimanilwe 
mpelaga uwe. Pakuti wati 'yoyo no wandumetume wa 13 
ulamba, wa masengo wakulambusya, wakulipanganichi- 
sya wandumetume wa Kristo. Kweleko kwangali kwa- 14 
kusimosya ; pakuti Setani msyene akulipanganichisya 
mtenga wa lilanguka. Kwangali kwakukulungwa me- 15 
nema nakulipanganichisya wakutumika wakwe nombe 
nawo mpelaga wandumetume wa chigolochelo; pa- 
mbesi pao tipawe malinga ni masengo gao. 

Nguti 'ne soni, Wandu akasaganisya kuti ndili jua- 16 
kulowela; namkutenda iyoyo nambo, mumbochele na- 
mbo mpelaga juakulowela, kuti none juakwe ngalikwe- 
sye panandi. Chi nguwecheta, nguwecheta ngati ma- 17 
linga na Ambuje, nambo mpelaga a mwa- 
kukulupilila kulikwesya 'ko. Mkuti wajinji akulikwe- 18 
sya malinga ni chiilu cha nyama, none juakwe tingali- 
kwesye. Pakuti mwakukondwa mkupimilila nawo wa- 19 
kulowela, mwachimsyene mwakuwa wakalamuka. Pa- 20 
kuti mkupimilila ni wandu, nakumtenda umwe kapo- 
lo, nakumlya, nakumkamula, nakulikwesya, nakumku- 
nula pa meso. Nguwecheta malinga ni kujalusya, mti 21 
uwe twalepetele. Mwakulimbila wandu mose nambo 
(nguwecheta mwakulowela), none juakwe ngulimbila. 
Ana ali waHebrai ? none juakwe. Ana ali walsraeli? 22 
none juakwe. Ana ali mbeju sya Ibrahimu? none 
juakwe. Ana ali wakutumika wa Kristo? (Nguwe- 23 

cheta pakulowela wamba) none kupunda; m'masengo 
kupunda, mwakutawilwa kupunda, mwakuputwa kuli- 
24 towa, mwakuuwa kawili kawili. Pa waYahudi kasano 
napochele kuputwa makumi mcheche kusapula kamo. 
25 Katatu naputilwe ni mipichi, kamo wambonyechesye 
maganga, katatu gandemanguchile mawato, musi ni 
26 chilo ndekutenda m'mliwi; m'ulendo kawili kawili, 
m'kogoya kwa nyasa, m'kogoya kwa wa chikwaku, 
m'kogoya kwa wa lukosya luangu, m'kogoya kwa wa- 
Makosyo, m'kogoya kwa m'musi, m'kogoya kwa mwipu- 
lulu, m'kogoya kwa m'manga, m'kogoya kwa achimjetu 
27 wa ulamba; m'masengo ni mwakulaga, mwakulindilila 
kawili kawili, m'sala ni m'njota, mwakutama wangalya 
28 kawili kawili, m'mbepo ni m'makonope. Kupambichila 
yelei ya kusa, chipalı chakusitopela une mowa gosepe, 
29 chipwelelo cha achachurch wosepe. Ana nduni juakule- 
petala, none juangalepetala? ana nduni akukuwaswa 
30 none juangakolela? Nakumbajila kulikwesya, tingali- 
31 kwesye une mwakulepetela mwangu. Mulungu ni Atati 
wao Ambuje Yesu, juamlapile mowa gosepe, akumanya 
32 kuti uneji juangalambusya. M'Dameski kazembe jua 
kwa Areta mchimwene waulindilile musi wa waDameski, 
33 kuti angamule; kupeleta pa chimbeleta wandulwisye 
m'chisang'asang'a pepupa, nipo nakulupwiche m'yala 
yakwe. 
1 9 KUMBAJILA kulikwesya, nachiwamuno kuli 
kwangandendela 'chenene; nambo tiiche ku 
2 masagamilo ni iunukulilo ya Ambuje. Ngum'manya 
mundu jua mwa Yesu Kristo, ipite yaka likumi kwisa 
mcheche (kanga jua m'chiilu, ngongumanya; kanga jua 
kusa kwa chiilu, ngongumanya; Mulungu akumanya) 
3 juati 'yoyo juamjigalile kwinani kwa katatu. Nipo 
ngum'manya mundu juati 'yoyo (kanga jua m'chiilu, 
4 kanga juamlekane ni chiilu, ngongumanya; Mulungu 
akumanya), kuti wajigalilwe ku Paradiso, wapilikene 
malowe gangapawelecheta, gangakomboleka kuti mundu 
5 awechete. Ligongo juati 'yoyo tingalikwesye: nambo 
ligongo lyangune ngisinilikwesya, akawe mwakulepetala 
6 mwangu. Pakuti na ngasose kulikwesya, ngimba jua- 
kulowela; pakuti timbechete mwambone: nambo ngu- 
likanisya, atakunganichisya wandu kupunda ni mwaku- 
7 mbonela, namuno mwakumbilikanila une. Ligongo lya 

ukulu wakwe wa iunukulilo—lye ligongo 'lyo, kuti nda- 
kukwecheseka pakupunda, luapelekwe kwangune luso- 
nga lua m'chiilu, mtenga wa Setani kuti angunule, kuti 
ndakukwecheseka pakupunda. Kwambaga luelelo na- 
mchondelele Ambuje katatu, kuti lukandyochele. Nipo 
wandite 'ne, Chisowelo changu chikumjenela umwe: 
pakuti machili gangu gakumalichika mwakulepetala. 
Mwakuszechelela mnope menema tingalikwesye nambo 
mwakulepetala mwangu, kuti gambunichile machili ga 
Kristo. Lye ligongo 'lyo tisechelele mwakulepetala, 
mwakuulala, mwakusowa, mwakusauswa, mwakulaga, 
ligongo lya Kristo: pakuti po ngulepetala 'po, pelepo 
ndili juakulimba. 

Ndekuwa juakulowela: umwe mwanganichisye; pa- 11 
kuti kumbajila une kutamichilwa nomwe: pakuti ngi- 
nipapagwa pe'sigalile munyuma mwa wandumetume 
wakulungwa 'wala, nachiwamuno ndili juamtega. Eti 12 
imanyililo ya ndumetume yapanganyiche penumwe 
mwakutungata mose, ni imanyililo ni yakulapisya ni ma- 
chili. Pakuti chikuli chichi champenembesye ni acha- 13 
church wane, akawe kuti une namsyene ngininimsi- 
topela? mundondowele chigongomalo achi. 

Nale aka no katema ka katatu ka ngusosa kwika 14 
kwenumwe; nipo ngisinimsitopela: pakuti ngongusosa 
yenu nambo umwe mwachimsyene : pakuti kwangawa- 
Jila wanache kwasalachisya achinangolo, nambo achina- 
ngolo kwasalachisya wanache. Nipo tisechelele kumi- 15 
sanga nekumisanjichila umi wenu. Na ngamnonyele 
umwe pakupunda, ana ngunonyelwa pelepo pakuujilila ? 

No iyoyo, namsyene ngininimsitopela ; nambo pakunye- 16 
nga namkamwile umwe ni ulamba. Ana namkalamu- 17 
chila umwe ni juine jua welewo wa natumile kwenu- 
mwe? Namchisisye Tito, nipo namtumisye mjetu 'jula 18 
pampepe najo. Ana Tito wamkalamuchile umwe? 
angati twajesile ni Msimu wawowo? angati twajesile 
mwakuliwata m'momo? 

Au utende 'u ana mkuganisya kuti tulimkulisala 19 
kwenumwe. Pa meso pa Mulungu uwe tukuwelecheta 
mwa Kristo. Nambo yosepe, wakunonyelwa, ili yaku- 20 
mjiganya. Pakuti ngogopa, kanga, pakwika 'po ndaku- 
msimana umwe kose ngunumba wati mpela ngwasosa, 
namsyene ndakusimanilwa ndili juati mpela jua mka- 

kumsosa umwe; gatakuwa kose makani, uwiu, matu- 
mbilo, mapanduko, ugogodi, masongono, matutumbiko, 

21 ungulu: pakwisa 'ne soni, atakunyalusya Mulungu 
wangu pa meso penu, ndakwalilila wajinji wa welewo 
walemwisye kala, wangapitikuchila soni ku usakwa, ni 
chilyelye, ni chisembwele chi watesile. 

13 ABRI no katema ka katatu ka nguichila 
kwenumwe. Pakamwa pa wamboni wawili 

2 namuno watatu malowe gose tigalimbichiche. 'Sasile 
chile nipo ngusalila chile, mpela po naliji nomwe ndawi 
ja kawili 'jila, ni 'yoyo sambano pe nginimbagwa, kwa 
welewo walemwisye kala, ni kwa wane wose, kuti, na 

3 ngaiche soni ngisinalechela; patipo mkusosa mboni ja 
Kristo jilimkuwecheta mwangune; kwenumwe nganawa 

4 juakulepetala, nambo ali jua machili mwenumwe: pa- 
kuti wapambichiche ni kulepetala nambo akwete umi 
ni machili ga Mulungu. Pakuti nowe wakwe tuli 
wakulepetala mwa juelejo, nambo tutukole umi pa- 
mpepe najo, ni machili ga Mulungu ga kwenumwe. 

5 Mlilinje mwachimsyene kanga muli m'chikulupi; mli- 
manyichisye mwachimsyene. Ana ngomkumanya kwa- 
mbaga mwachimsyene kuti Yesu Kristo ali mwenu- 

6 mwe? akawe muli wangalumbana. Ngukulupilila 
nambo kuti tum'manyilile kuti uwe ngunutuwa wanga- 

7 lumbana. Tukupopela Mulungu nambo kuti umwe 
mkatenda chakusakala; ngati kuti uwe tuwoneche 
wakulumbana, nambo kuti umwe mtendeje yakusalala, 

8 nachiwamuno tuli mpela wangalumbana. Pakuti ngu- 
nutupakombola kutenda kandu kakulekana ni umbone, 

9 nambo kulingana ni umbone. Pakuti tukusechelela, 
po tuli wakulepetala, nomwe muli wakulimba: achi 

10 nipo tukuchipopelela, kuti umwe muwe wamalile. Lye 

— ligongo 'l ngulemba ai pe nginimbagwa, kuti ngatenda 
mwa ukali po timbagwe 'po, malinga ni ulamusi u 
wambele Ambuje wakutawila ngati wakupasula. 

11 Pakumala, achimjetu, msechelele. Mbe wamalichi- 
che; mtuleje mtima; mtameje ni mtima umpepe; 
mtameje m'mtendele: Mulungu wa chinonyelano ni 

12 mtendele tawe nomwe. Mkomasyene ni chikomasyo 
chachiswela. 

13 Waswela mtima wosepe akumkomasya. 

14 Chisowelo cha Ambuje Yesu Kristo, ni chinonyelano 

cha Mulungu, ni chisyowe cha Msimu Waswela, chita- 
me nomwe wosepe. 


KALATA JUA PAOLO JUA NDUMETUME 
KWA WA GALATIA. 


1 PATO jua ndumetume, (ngati jua kuuma kwa 

wandu, namuno mwa mundu, nambo mwa Yesu 
Kristo, ni Mulungu Atati, jua wamjimwisye juelejo 2 
kwa wauwe), na'chimjetu wosepe ali none, kwa acha- 3 
church wa m'Galatia: chisowelo chiwe uomwe ni mte- 
ndele wakuuma kwa Mulungu Atati, ni kwa Ambuje 
wetu Yesu Kristo, jualipeleche msyene ligongo yaku- 4 
lemwa yetu, kuti atukulupusye ku ya kusa 'kuno 
yakusakala ya sambano 'i, malinga ni lisosa lya Mulu- 
ngu ni Atati wetu: kwa juelejo luwe lumbili ndawi sya 5 
ndawi. Amen. 

Ngulapa kuti mulimkutyoka iyoyo chitema kwa 6 
juelejo jua wambilasile umwe m'chisowelo cha Kristo, 
kuja ku utenga wambone wine: u ngunuwa wine; 
nambo apali wakumsakalisya, wakusosa kusakasya 7 
utenga wambone wa Kristo. Nambo namuno uwe, 8 
namuno mtenga wa mwinani, na tukamsalile umwe 
utenga wambone wine, u ngunuwa weula u twamsalile 
umwe, awe juamlweseche. Mpelaga twatite kala, ni 9 
iyoyo nguti soni, Nakumsalila umwe utenga wambone 
wine u ngunuwa weula u mwapochele, awe juamlwese- 
che. Pakuti au utende 'u ana ndilimkwakanichisya 10 
wandu, namuno Mulungu? ana ndilimkusosa kwase- 
chelesya wandu? ningawe chiwelape ndilimkwaseche- 
lesya wandu, ngikinimba kapolo jua Kristo. 

Pakuti ngum'manisya umwe, achimjangu, kwambaga 11 
utenga wambone u wasalilwe none, kuti ngunuwa 
malinga ni wandu. Pakuti ngininiupochela pa wandu, 12 
ngininyiganyichika, nambo pa chiunukulilo cha Yesu 13 
Kristo nalijigenye. Pakuti mpikene utame wangu wa 
kala wa m'chiYahudi, kuti pakupunda nasawisye 

14 church cha Mulungu, nachipaswile: m’chiYahudi 
napundile pa wajinji wa yaka yangu wa m'lukosyo 
luangu, pakuwa juakupunda kunonyelesya misyungu 

15 ja achatati wangu. Nambo po wasechele Mulungu, 
juasagwile une pa chitumbo cha mchikulugwangu, 

16 juambilasile mwa chisowelo chakwe, kuti ambunukuli- 
sye mwanagwao mwangune, kuti ngamsale mwa wa- 

17 Makosyo; papopo nginimbecheta ni chiilu ni miasi: 
nginingwela ku Yerusalemi kwa welewo waliji wandu- 
metume kala, nginimbe 'ne; nambo najawile ku Arabia; 

18 nipo nausile soni ku Dameski. Soni pakupita yaka 
itatu nakwesile ku Yerusalemi kukumlola Kefa, nipo 

19 nalonjele najo mowa likumi ni msano. Nambo wane 
wa wandumetume ngininaona, akawe Yakob mpwao 

20 Ambuje. Mkuti indu i ngumlembela umwe, nale, pa 

21 meso pa Mulungu, ngonguwecheta unami. Soni nipo 

22 naiche m'mipika ja Surya ni Kilikia. Nipo naliji chi- 
wela juangamanyika ni meso kwa achachurch wa 
uYahudi waliji mwa Kristo: nambo wagambile kupi- 

23 kana kuti, Juatusawisye uwe kala 'jula sambano aku- 

24 sala chikulupi chi wapaswile kala: nipo wamkwesisye 
Mulungu mwangune. 

9 Jon I pakupita yaka likumi ni mcheche nakwe- 
sile soni ku Yerusalemi ni Barnaba, nipo na- 

2 mjigele Tito pampepe. Nipo nakwesile malinga ni 
chiunukulilo; nipo nawisile paujo pao utenga wambone 
u ngusala mwa waMakosyo, nambo pachisyepela pa 
welewo wakupikanika, kuti ngautuka namuno ndaku- 

3 wa juambutuche kala pamtega pose. Nambo namuno 
Tito jualongene none, juakuwa mHelene, nganakani- 

4 chiswa kuti asichitiche: ni pelepo ligongo achimjetu 
wa ulamba wajinjisye mwangamanyika, wajinjile pa 
mbali kuti alagulile ulukosyo wetu u tukwete mwa 

5 Kristo Yesu, kuti atujigalile uwe m'ukapolo: welewo 
ngunutwatukuchila mwakwapikanichisya, namuno nda- 
wi jimo, ngwamba; kuti umbone wa utenga wambone 

6 utameje nomwe. Nambo kwa welewo wapikaniche 
ali wati wati, (waliji wati uli kala, kweleko kwangali 
kandu kwangune: Mulungu ngakupochela ngope ja 
mundu)—pakuti welewo waliji wakupikanika ngana- 

7 salila une kandu : nambo kwine, po waweni kuti naku- 
lupililwe pakupochela utenga wangali usichito, mpelaga 

Petro utenga wa usichito; (pakuti. juapanganyisye 8 
mwa Petro ku utumwa wa usichito, wapanganyisye 
mwangune nombe soni kwa waMakosyo); po wachi- 9 
weni chisowelo chachipeleche kwangune, Yakob ni 
Kefa ni Yohana, waliji wakuwa mti misati, wambele 
une ni Barnaba mikono ja mlyo ja chisyowekano; kuti 
uwe tujaule kwa waMakosyo, welewo ajaule kwa wa 
usichito. Nambo wasosaga kuti uwe tukumbuchile 10 
wa ulanda ; chelecho najangwiye kutenda nombe nacho. 

Nambo po waiche Kefa ku Antiokia, namkanisye pa 11 
meso, ligongo waliji juamgomeche. Pakuti akanaiche 12 
wane waumile kwa Yakob, walile pampepe nawo wa- 
Makosyo; nambo po waiche, wausile, nekulilekanya, 
wajogopaga welewo wa usichito. Ni waYahudi wane 13 
walambwisye nombenawo pampepe najo; ni iyoyo Barna- 
ba"nombe najo wajigalilwe ni ulamba wao. Nambo po 14 
naweni kuti nganatenda mwakugoloka malinga ni 
umbone wa utenga wambone, namtite Kefa pa meso 
pao wosepe, Umweji, wakuwa m Yahudi namkutama mti 
waMakosyo, ngati mti waYahudi, ana uli mkwakani- 
chisya waMakosyo kuti atame mti waYahudi? Uwe 15 
waYahudi pakupagwa, wangawa wakulemwa wa wa- 
Makosyo, wakumanyilila nambo kuti mundu nganawa 16 
Juamgoloche ni masengo ga malamulo, akawe mu chiku- 
lupi cha mwa Yesu Kristo, namuno uwe twamkulupilile 
Kristo Yesu, kuti tugolocheche ni chikulupi cha mwa 
Yesu Kristo, ngati ni masengo ga malamulo: ligongo 
pakuwa ni masengo ga malamulo iilu ya nyama ngiigo- 
locheka kose. Nambo po twasosaga kugolocheka mwa 17 
Kristo, na twasimanilwe twachimsyene nombe nawe tuli 
wakulemwa, ana Kristo ali juakutumika jua ulemwa ? 
Ikawa iyoyo. Pakuti na ngatawe soni indu 'ila i najo- 18 
nasile, ngulitenda namsyene juakusokonechela. Pakuti 19 
une mwa malamulo nawilile ku malamulo, kuti ngako- 
lele umi kwa Mulungu. Mbachikwe ni Kristo : nambo 20 
ngwete umi; ngati une soni, nambo Kristo akwete umi 
mwangune; ni umi'o u ngutama nao m'chiilu ngwete 
m'chikulupi cha mwa Mwanagwao Mulungu, juanonyele 
une, jualipeleche msyene ligongo une. Ngonguchitenda 21 
cha mtega chisowelo cha Mulungu : pakuti nakugolo- 
cheka wandu mwa malamulo, Kristo mwelemo awile 
pamtegape. 

3 'MYE waGalatia wakulowela, wani wamlambwisye 
umwe, kuti mtakupikana umbone, pa meso 
penu Yesu Kristo walalichiche 'chenene juampachiche ? 

2 Achichipe'chi ngusosa kulijiganya penumwe, M’mase- 
ngo ga malamulo ana mwapochele Msimu, namuno 
3 m'kupikana kwa chikulupi? Ana muli wakulowela wati 
iyoyo? mkutanda m'Msimu ana muli wamalichiche 
4 m'chulu cha nyama? Ana mwalasile kwa mtega ni 
5 indu yejinji yati 'yoyo? naiwaga ili ya mtega. Juaku- 
mpa umwe menema Msimu, juakupanganya machili 
mwenumwe, ana akutenda m'masengo ga malamulo, 
6 namuno m'kupikana kwa chikulupi? Mpelaga Ibra- 
himu wamkulupilile Mulungu, nipo kwambalanjichile 
7 chigolochelo. M'manyilile menema kuti welewo wa 
8 m'chikulupi, wawowo no achiwana wao Ibrahimu. Lile- 
mbo 'lyo, mkuti lyalolaga chile kuti Mulungu tagólo- 
chesye waMakosyo ni chikulupi, lyasalile chile utenga 
wambone kwa Ibrahimu, kuti, Mwenumwe ngosyo syose 

9 tisijinichilwe. We utende o welewo wa m'chikulupi 

10 akujinichilwa ni Ibrahimu juakulupika. Pakuti wana 
wose wa m'masengo ga malamulo ali pasi pa chilweso : 
pakuti chilembeche chati, Juamlwese no juana juose 
Juangatamilisya mindu yosepe yelembeche m'buku wa 

11 malamulo, kuti aitende. Kuti nganakugwa mundu 
nambo juakugolocheka m’ malamulo pa meso ga Mulu- 
ngu, kuoneche: ligongo, Juakugoloka takole umi m'chi- 

12 kulupi; lilamulo nginiliwa m'chikulupi; nambo, Juaku- 

13 itenda takole umi m'yeleyo. Kristo atuwombwele uwe 
ku chilweso cha malamulo, atekuwa chilweso ligongo 
uwe: ligongo chilembeche, Juamlwese no juana juose 

14 juamkoleche m'mtela: kuti pa waMakosyo chiiche 
chijinichilo cha Ibrahimu cha mwa Kristo Yesu; kuti 
tupochele pa chikulupi chilanganilo cha Msimu. 

15 Achimjangu, malinga ni wandu nguwelecheta : 
Nachiwamuno lili lilangano lya mundu, po lili lyeli- 
mbiche, nganakugwa wa talitende lya mtega, namuno 

16 talijonjechesye. Kwa Ibrahimu nambo malanganilo 
gawelechetelwe, ni ku mbeju jakwe. Ngakuti, Ni ku 

makumi gatatu, ngilikuchilumbukula, kuti lichitende 
chilanganilo cha mtega. Pakuti na uumile kwilamulo 18 
winjila 'wo, ngunuuwa soni wakuuma m'chilanganilo ; 
nambo kwa Ibrahimu Mulungu waupeleche ni chilanga- 
nilo. Lilamulo menema no chichi? Lyapambichiche 19 
ligongo malemwa, mpaka kwika mbeju 'jo japochele 
chilanganilo; chalamulilwe ni wamitenga ni mkono wa 
jua chilikati. Jua chilikati nambo nganawa jua jumo; 20 
nambo Mulungu no wamo. Ana lilamulo menema 21 
likukana ilanganilo ya Mulungu? Ikawaga iyoyo : pa- 
kuti nakupelekwa lilamulo lyakupakombola kukosya 
umi, chigolochelo eti chingaumile mwilamulo. Nambo 22 
lilembo litekusiwila yosepe m'ulemwa, kuti chilanganilo 
cha chikulupi cha mwa Yesu Kristo chipelekwe kwa 
welewo wakukulupilila. Nambo nkinichiiche chikulupi, 23 
twatawilwe ni lilamulo, twaugalilwe ku chikulupi chi 
tichiunukulilwe panyuma. We utende 'o lilamulo lya- 24 
liji juakulela juetu juatatujigalile kwa Kristo, kuti 
tugolocheche ni chikulupi. Nambo mkuti chiiche 25 
chikulupi ngunutuwa soni kose ni juakulela. Pakuti 26 
wosepe muli achiwana wao Mulungu, m'chikulupi cha 
mwa Yesu Kristo. Pakuti wana wose wa mwenumwe 27 
wabatiswile mwa Kristo, wawete Kristo. Nganawa 28 
m Yahudi namuno mHelene, nganawa kapolo namuno 
mlukosyo, nganawa juamlume namuno juamkongwe : 
pakuti wosepe umwe muli wamo mwa Kristo Yesu. 
Nimbaga muli wa Kristo, muli mbeju ja Ibrahimu wata- 29 
jinjile ’momo malinga ni chilanganilo. 
Å NAMPA nguti, pa ndala syose juakwinjila lina ali 
mwanache, ngakutindana kose ni kapolo, nachi- 
wamuno ali ambuje wao yosepe : nambo ali ni wakulela 
ni wakulindilila majumba mpaka katema kasasile atati. 
Ni iyoyo nowe wakwe potwaliji wanache, twatawilwe 
ni indu yakutanda ya kusa 'kuno: nambo posyagumba- 
lile ndawi syakwe, Mulungu wamkopwesye Mwanagwao, 
juampagwe ni juamkongwe, juampagwe pa lilamulo, kuti 5 
awombole welewo wa pa lilamulo, kuti uwe tupochele 
utame wa wanache. Ligongo pakuwa umwe muli wana- 6 
che, Mulungu wakopwesye Msimu wa Mwanagwao kwi- 
njila m'mitima jetu, alimkugumila, Abba, Atati. Weute- 7 
nde'o ngunumba soni kapolo nambo mwanache juakwe ; 
nawaga mwanache, soni juakwinjila lina mwa Mulungu. 
339 


AUU N 


4. 8-27 KWA WA GALATIA 


8 Nambo ke katema 'ko, pangamanya Mulungu, mwa- 
liji achikapolo wa welewo wangawa milungu mu ndamo 
9 jao: nambo sambano wakuwa wakumanya Mulungu, 
kupunda nambo wakumanyika pa Mulungu, ana uli 
mkuujila ku indu yakutanda yakutenguka yakulaga, 
yeleyo soni mkusosa kuwilisya kulitenda achikapolo 
10 wao? Mkukumbuchila mowa ni miyesi, ni ndema ni 
ll yaka. Ngumpwelesya umwe, ndakumlajila umwe pose 
pa mtegape. 
12 Ngumchondelela, achimjangu, muwe mpela uneji; 
ligongo uneji ndili kupela umwe: ngunumundendela 
13 une chakusakala: nambo mkumanya kuti ligongo chiilu 
chachitenguche namsalile umwe utenga wambone pa- 
14 kutanda 'pala: ni chakulinga chenu 'chila cha w’chiilu 
mwangu, ngunumchinyosya, ngunumchikana; nambo 
nwambochele 'ne mti mtenga wa Mulungu, mti Yesu 
15 Kristo. Kwapi menema chili chijinichilo chenu ? pa- 
kuti une ngumsalila umwe mboni, kuti, nakukomboleka, 
16 mungakolotwele meso genu, nekumba 'ne. We utende 
'o ana ndekuwa jua magongo juenu pakumsalila umwe 
17 yambone? Akumsosa umwe ni mtau pangasalala ; 
nambo wasosaga kumbugalila umwe, kuti, mwasose 
18 welewo ni mtau. Kusalele nambo kukola mtau mwa- 
kusalala mowa gosepe, ngati po ndili nomwe chiwelape. 
19 Achiwanangu wanandi, ngumbeleka umwe soni mpaka 
po tichipanganyiche mwenumwe chisau chakwe cha 
20 Kristu, ngusosa nambo kuti mbeje nomwe chiwela sa- 
mbano, ngapindule lilowe lyangu; ligongo ngumsimonga 
umwe. 
21 Mundagulile, umwe wakusosa kuwa pa malamulo, 
22 ana ngomkupikana malamulo 'go? Pakuti chilembe- 
che, kuti, Ibrahimu wakwete achiwana wao wawili, 
juine wambeleche kapolo, juine wambeleche mlukosyo. 
23 Nambo jua kapolo apagwile malinga ni chiilu ; nambo 
24 jua mlukosyo wapagwile mwa chilanganilo. Yelei no 
chitagupe: pakuti achambumba 'wo no malangano 
gawili; line likuuma kwitumbi lya Sinai, likuwelechela 
25 ku ukapolo, lyelelyo no Hagar. Hagar aju nambo no 
litumbi lya Sinai m'Arabia, akwambaga Yerusalemi 
wa sambano: pakuti ali m'ukapolo ni wanache wakwe. 
26 Nambo Yerusalemi wa kwinani no mlukosyo, no amao 
27 wetu. Pakuti chilembeche, 

“ Msechelele, umwe wajumu wangaweleka; 
Mgumile mnyanyiche, umwe wangalajila ; 
Ligongo wanache ujika apundile kuchuluka ni wa 
juakwete juamlume.” 

Uwe nambo, achimjangu, malinga ni Isaak, tuli 28 
wanache wa chilanganilo. Nambo mpelaga ke katema 29 
'ko juapagwile malinga ni chiilu wamsawisye juapa- 
gwile malinga ni Msimu, ni iyoyo sambano. Nambo 
likuti uli lilembo? Mwawinje juakutumika juamko- 30 
ngwe ni mwanagwao, pakuti mwanagwao kapolo jua- 
mkongwe ngajinjila pampepe ni mwanagwao mlukosyo 
juamkongwe. Lye ligongo 'lyo, achimjangu, ngunu- 31 
tuwa wanache wa juakutumika juamkongwe, nambo 
wa mlukosyo juamkongwe. 
ji N! ulukosyo Kristo atutesile uwe walukosyo: 

mjimilisye menema, mkakolekwa soni ni 
likongwa lya ukapolo. 

Nale, une Paolo ngumti umwe, kuti, namkusichitika, 
Kristo ngampatisya kandu. Elo, ngwasalila wosepe 
soni wakusichitika, kuti ali jua mangawa gakumbajila 
kutenda lilamusi lyosepe. Mlekanyiche ni Kristo, umwe 
wakuti tumgolocheche ni lilamulo; mugwile pa chiso- 
welo. Pakuti uwe mwa Msimu kuumila m'chikulupi 
tukulinda chilolelo cha chigolochelo. Pakuti mwa 
Kristo Yesu, chisichito changatenda kandu, namuno 
kwangasichita ; nambo chikulupi chikupanganya mwa 
chinonyelano. Mwautukaga 'chenenepe ; wani wamle- 
kasisye kuti mkapikanichisya umbone? Kukanichisya 
'ko ngunukuuma kwa juakumbilanga. Chilungo cha- 
chinandi chikuchesula mtanda wosepe. Uneji nguku- 1 
lupilila kwenumwe mwa Ambuje, kuti ngumganisya 
umwe mwine mose; nambo juakumsakalisya tapochele 
kulamula kwakwe, ali jua tawe juose. Une nambo, 11 
achimjangu, na ngalalichepe chisichito, ligongo chichi 
ndilimkusakaliswape ? we utende 'o chakukuwasya 'cho 
cha mgomba chityosyeche. Ngusosa kuti wakumtungu- 12 
nya 'wo aligawe. 

Pakuti umwe, achimjangu, mwawilanjiche ku ulu- 13 
kosyo; ulukosyo wenu nambo mkatenda likawamba 
lya chiilu, nambo m'chinonyelano, mtumichilane juine 
ni juine. Pakuti lilamusi lyosepe ligumbalichiche 14 
m'lilowe limpepe, alili; Mnonyelane ni mjenu mpelaga 

15 mwasyene. Pakuti namkulumana namkulyagana 
juine ni juine, mlolechesye mtakoonasika juine na 
uine. 
16 : Nguti nambo, Mjende ni Msimu, nipo ngum’malichisya 
17 msese wa chiilu. Pakuti chiilu chikupilila pakukana 
Msimu, ni Msimu pakukana chiilu, yele1 itindene chine 
18 ni chine; kuti mtakutenda indu 1 mkusosa. Namku- 
longolelwa ni Msimu nambo, ngunumba wa pa mala- 
19 mulo. Au utende 'u masengo ga chiilu gakuwoneka, 
20 gali agaga, chilyelye, usakwa, chisembwele, kulomba 
inyago, ilagu, magongo, makani, uwiu, matumbilo, 
21 mawenganilo, malekanilo, mapanduchilano, machisu, 
kung'welesya, kulesa, ni yati mpela yelei: yelei ngu- 
mtetela, mpelaga namtetele, kuti wakupanganya yati 
22 'yoyo ngajinjila uchimwene wa Mulungu. Nambo chiso- 
gosi cha Msimu no chinonyelano, lukondwa, mtendele, 
23 chipimililo, chanasa, umbone, chikulupililo, kutulala, 
24 kuligosa: lyakukanya yelei nginilikugwa lilamusi. Wa 
Kristo Yesu nambo apachiche pa mgomba chiilu ni ma- 
pilo gakwe ni misese jakwe. 
25 Na tukukola umi mwa Msimu, mwa Msimu nombe 
26 nao tukajendeje. Tukasalikwesya pamtega, tukasa- 
tandana, tukasakolelana uchisu. 
0 CHIMJANGU, nakusimanilwa mundu ali m'ule- 
mwa, umwe wakuwa wa usimu, mkambuchisye 
juati 'yoyo m'msimu wakutulala; mlilolechesye mwa- 
2 chimsyene, mtakulinjika nomwe wakwe. Mjigasyane 
ya usito yenu juine ni juine, ni iyoyo m'malisyeje lila- 
3 musi lya Kristo. Pakuti nakuganisya mundu kuti ali 
4 juati juati juakuwa jua mtega, akulilambusya. Juana 
juose nambo akalinjeje masengo gakwe, nipo takole 
pakulikwesya kwambaga msyene jika, ngati kwambaga 
5 juine 'jo. Pakuti juana juose tajigale katundu juakwe 
msyene. 
6 Jualijigenye lilowe nambo asyowekane ni juakwi- 
7 ganya mwambone mose. Mkalambuchiswa ; Mulungu 
wangalalatilwa; pakuti chakupanda mundu, chelecho 
8 tasanjile nombe nacho. Ligongo juakupandila ku chiilu 
chakwe, tasanjile kuwola kwakuumila ku chiilu chakwe; 
juakupandila kwa Msimu nambo tasanjile ga umi wa 
9 ndala syosepe wakuumila kwa Msimu. Tukasakalika 
mwakutenda yakusalalape: pakuti katema kakwe tutu- 

sanjile, na tukakomokaga. lyoyo menema, mpela 10 
tukwete ndawi jakwe, tukapanganichisye kwa wandu 
wosepe chi chili chambone, mwakupunda kwa welewo 
wa ku nyumba ja chikulupi. 

Nale ni malembo gamakulungwa nimlembele umwe 11 
ni mkono wangune. Wana wose wakusosa kuti awone- 12 
chele mwakusalala pa chiilu, akumkanichisya umwe 
ku kusichitika ; nambo kuti atakusauswa ligongo lya 
mgomba wa Kristo. Pakuti nachiwamuno welewo 13 
wakusichitika achimsyene ngakukumbuchila lilamulo; 
nambo akusosa kuti umwe msichitiche, kuti akalikwe- 
sye m'chiilu chenu. Nambo ikawaga yangune yati 14 
ngalikwesye, akaweje m'mgomba mwa Ambuje Yesu 
Kristo, najojo ya kusa 'kuno ipachikwile kwangune, 
noneji ku ya kusa 'kuno. Pakuti kusichitika 15 
ngunukuwa kandu, namuno kwangasichitika, nambo 
chakupanganya cha sambano. Wa tawe wose tajende 16 
ni lilamusi ali, mtendele uwe kwa welewo, ni chanasa, 
ni kwa Israeli jua Mulungu. 

Chitandilile sambano wandu akasasakalisya 'ne; 17 
pakuti ngujigala gamajoche pa chiilu pangu malembo 
ga Yesu. 

Chisowelo cha Ambuje wetu Yesu Kristo, chiwe 18 
ni msimu wenu, achimjangu. Amen. 


KALATA JUA PAOLO JUA NDUMETUME 
KWA WA EFESO. 


ji DAQLO, jua ndumetume jua Kristo Yesu mwa 

lisosa lya Mulungu, kwa waswela mtima wa ku 
Efeso, ni wa chikulupi wa mwa Kristo Yesu: Chiso- 2 
welo chiwe kwenumwe ni mtendele wakuumila kwa 
Mulungu Atati wetu ni Ambuje Yesu Kristo. 

Awe juamlapilwe Mulungu ni Atati wa Ambuje 3 
wetu Yesu Kristo, watujinichile uwe ni chijinichilo 
chose cha usimu, mmalo ga mwinani mwa Kristo: 
mpelaga watusagwile uwe Ere juelejo akanapanganye 4 

1. 5-21 KWA WA EFESO 


ya kusa 'kuno, kuti uwe tuwe waswela mtima wangali 
5 chakusoya pameso pakwe m'chinonyelano : mkutusagu- 
lila uwe chile kuti tupochelwe wanache kwaka msyene 
mwa Yesu Kristo, malinga ni lisosa lyakwe lyakuse- 
6 chelela, kuti lulapililwe lumbili lua chisowelo chakwe, 
7 chi watupele uwe lulele mwa Juamnonyelwe: mwa 
juelejo tukwete kuwombola kwetu mwa miasi jakwe, 
kutondowela kwa masokonechela getu, malinga ni kusi- 
8 chila kwa chisowelo chakwe, chi watesile kuchuluya 
9 kwetuwe m'lunda luosepe ni mate, mkutumanisya 
chimamo cha lisosa lyakwe, malinga ni masechelelo 
10 gakwe, gatiji atende mwa juelejo ku lilamusi lya kugu- 
mbalichisya kwa ndala, kuliunganichisya soni yosepe 
mwa Kristo, indu ya kwinani, ni indu ya 'kusa kuno; 
11 mwa juelejo, mwa jujojo nombe najo twapanganyiche 
mwakwinjila majumba, pakuwa twasagulilwe chile 
mpelaga watiji akatende juelejo juakupanganya yosepe 
12 malinga ni lipungu lya lisosa lyakwe; kuti uwe tuwe 
wa ku chilapilo cha lumbili luakwe, uwe kala twamlo- 
. 13 lele Kristo: mwa juelejo umwe nombe namwe, mkupi- 
kana lilowe lya umbone, utenga wambone wa chikulu- 
puchilo chenu,—mwa juelejo, mkumkulupilila nombe 
najo, mwalembelwe ni Msimu Waswela wa chilanganilo, 
14 ali chikole cha kwinjila kwetu, cha ku chiwombolo cha 
welewo wa wakwete Mulungu, ku chilapilo cha lumbili 
luakwe. 
15 Lye ligongo 'lyo none juakwe, mkupikana chikulupi 
cha mwa Ambuje Yesu chi chili mwenumwe, chi mku- 
16 chilosya kwa waswela mtima wosepe, ngonguleka kula- 
17 pila ligongo umwe, pakumkumbuchila m'mapopelo 
gangu, kuti Mulungu wa Ambuje wetu Yesu Kristo, 
Atati wa lumbili, ampe msimu wa lunda ni chiunuku- 
18 lilo mwakum'manya juelejo; mkolaga meso ga mtima 
wenu gamalangusye, kuti mkamanye chapi no chikulupi 
cha kuwilanga kwakwe, chapi no chipanje cha lumbili 
19 lua kwinjila kwakwe kwa pa waswela mtima, ni wapi 
ukulu wakwe wakupunda wa machili gakwe ga kwetu- 
20 we wakupikana, malinga ni kupanganya kwakulimba 
kwa machili gakwe, ga wapangenye mwa Kristo, po 
wamjimwisye kwa wauwe nekumtamika pa mkono wa 
21 mlyo wakwe m'malo ga kwinani, kupunda ni ukulu 
wose, ni ulamusi, ni machili, ni uchimwene, ni mena 

KWA WA EFESO 1. 22—2. 15 


gose gakukolanga, ngati pa ndala asisipe 'si, nambo sya 
m'mbujo nombe nasyo: yosepe nipo atekuwika pasi pa 22 
masajo gakwe, nekumpa kuti awe mtwe wakulamulila 
yosepe ya church, chili chiilu chakwe, chigumbalilo cha 23 
Juelejo juakugumbasya yosepe m'yosepe. 
9 NOSE wakwe wakosisye umi, pomwaliji wauwe 
m'yakusokonechela ni yakulemwa yenu, mu 2 
mwajesile 'mo kala malinga ni ndala sya kusa ‘kuno, 
malinga ni msyene ulamusi wa kwiunde, wa msimu 
wakupanganya sambano mwa wanache wa masuso ; 
mwa welewo nowe wakwe wosepe kala twatemi m'mi- 3 
sese ja chiilu chetu, twapanganyaga masosa ga chiilu 
ni nganisyo, ni mbagwilo jetu twaliji wanache wa lutu- 
mbilo, mpelaga wane 'wo:—nambo Mulungu, juakuwa 
juakusichila m'chanasa, ligongo chinonyelano chachi- 
kulungwa chakwe, chi watunonyele uwe nacho, po 
twaliji uwe wauwe ni yakusokonechela yetu, watuko- 
sisye umi pampepe ni Kristo, (ni chisowelo mkwete 6 
umi) nipo watujimwisye uwe pampepe najo, nekututa- 
mika uwe pampepe najo m'malo ga mwinami, mwa 
Kristo Yesu: kuti mu ndala syakwisa alosye chipanje 7 
chakwe chakupunda cha chisowelo chakwe m'chanasa 
cha kwetuwe mwa Kristo Yesu: pakuti ni chisowelo 8 
umwe mkulupwiche ni chikulupi; ngati kuuma mwe- 
numwe: no mtuka wa Mulungu: ngati kuuma mma- 9- 
sengo, atakulikwesya wandu. Pakuti tuli mpanganyo 10 
wakwe, tupanganyiche mwa Kristo Yesu kuti tutende 
masengo gambone, gapanganichisye Mulungu kala kuti 
tujende mwelemo. 

Lye ligongo 'lyo mkumbuchile, kuti kala umwe, wa- 11 
Makosyo m'chiilu, wakutelwa Wangasichitika ni chele- 
cho chakutelwa Chisichito m'chiilu, chachipanganye 
yala; kuti ke katema 'ko mwaliji wangali Kristo, mwa- 12 
tindene ni ulukosyo wa Israeli, mwaliji achalendo pa 
malangano galanganile, wangakola chilolelo wangakola 
Mulungu kusa 'kuno. Sambano nambo, mwa Kristo 13 
Yesu, umwe wataliche kala wawandichilwe. m'miasi 
mwa Kristo. Pakuti juelejo no mtendele wetu, juate- 14 
sile wana wawili jumo, nekukunjukula lusasa luakule- 
kanya, pakumalisya m'chiilu mwakwe ligongo lya ku- 15 
kangana, lilamulo lyakululila m'misyungu; kuti apa- 
nganye mwa msyene ni wana wawil wo mundu jumo 


Ot A 


2. 16—83. 11 KWA WA EFESO 


16 jua sambano, nekupanganya “yoyo mtendele; kuti 
achengulanye m'chiilu chimo ni mgomba wana wawili 
17 kwa Mulungu, mwelemo nekuulaga magongo: nipo 
waiche nekusala mtendele kwenumwe mwaliji wakuta- 
lika, ni mtendele kwa welewo waliji wakuwandika: 
18 ligongo pakuwa ni juelejo uwe wana wawili tukwete 
mwakuwandichilwa kwa Atati mwa Msimu wampepe. 
19 We utende 'wo ngunumba soni achalendo ni alambi, 
nambo muli walukosyo pampepe ni waswela mtima, ni 
20 wa nyumba ja Mulungu, mwatawilwe pachanya pa 
nyili sya ndanda sya wandumetume ni waprofeti, 
Kristo Yesu msyene no liganga lisyene lya ku ndumba ; 
21 mwa juelejo lijumba lyana lyose, lyelumbikanye 'che- 
nene likukulila ku nyumba jajiswela ja mwa Ambuje; 
22 mwa juelejo umwe nombe namwe mtawilwe pampepe 
kuti muwe nyumba ja Mulungu ja mwa Msimu. 
3 Ka ligongo 'li une Paolo, juamtawe jua Kristo 
2 Yesu ligongo lya umwe waMakosyo,—nawaga 
mpikene ya utumwa wa chisowelo cha Mulungu cha- 
3 chipeleche kwangune kuja kwenumwe; kuti chimamo 
chamanyiche kwangune ni chiunukulilo, mpelaga na- 
4 mlembele kala mwamnandi, kuti mpakombole, pakuwa- 
langa 'po, kulolechesya umanyilisi wangu wa m'chima- 
5 mo cha Kristo; chi chaliji changamanyika kwa achi- 
wana wao wandu wa chisukulu chine, mpelaga sambano 
chiunukulilwe kwa -wandumetume wakwe waswela 
6 mtima, ni kwa waprofeti wakwe mwa Msimu; kuti 
waMakosyo ali wakwinjila pamo, wa chiilu chimo, ni 
wakugawilana chilanganilo cha mwa Kristo Yesu mwa 
7 utenga wambone, uneji ne kutendeka juakutumika 
juakwe, malinga ni mtuka wa chisowelo 'cho cha Mulu- 
ngu, chi chapegwile kwangune malinga ni chilimbi 
8 cha machili gakwe. Kwangune, juakuwa juamnandi 
kupunda ni waswela mtima wose wanandi, chipegwile 
chisowelo achi, chati ngasale kwa waMakosyo ipanje 
9 yangawalanjika ya Kristo; ngalosye wandu wosepe 
utumwa wa chimamo chi chaliji chachisisiche chita- 
ndilile ndawi syose mwa Mulungu juapangenye yosepe; 
10 kuti sambano kwa wakutanda ni wa ulamusi wa 
m'malo ga mwinani lumanyiche mwa church lunda lua 
11 Mulungu lua ngosyongosyo, malinga ni chilanganilo cha 
ndala syose chi walanganile mwa Yesu Kristo Ambuje 

KWA WA EFESO 3. 12—4. 11 


wetu: mwa juelejo tukwete mtima wakulimba, neku- 12 
mbandichila mwakumkulupilila ligongo chikulupi cha 
mwa juelejo. Lye ligongo 'lyo nguusya kuti mkasaka- 13 
lika m'kulaga kwangune ligongo umwe, kuli lumbili 
luenu. 

Lye ligongo 'lyo ngumpindila Atati malungo gangu, 14 
kuuma kwa welewo utati wose wa mwinani ni wa 15 
pasi 'pano ukutelwa lina, kuti ampeje umwe, malinga 16 
ni ipanje ya lumbili luakwe, kuti mlimbiche machili 
mwa Msimu wakwe mkati mwa mundu; kuti atame 17 
Kristo m'mitima jenu mwa chikulupi; kuti umwe 
mkusimichika mkutamichika m'chinonyelano, mlimbi- 18 
che kumanyilila ni waswela mtima wosepe m'chitipa 
mwakwe ni uleu wakwe ni m'chijipi mwakwe ni mwa- 
kwendesya mwakwe chinonyelano cha Kristo chaku- 19 
punda ni umanyilisi, kuti mgumbalichile kuichila ku 
chigumbalilo chose cha Mulungu. 

We utende 'o kwa welewo wakupakombola kutenda 20 
kupunda ni yosepe'i tukuusya nekuganisya, malinga ni 
machili gakupanganya mwetuwe, kwa welewo luwe 21 
lumbili m'church ni mwa Kristo Yesu mpaka yisukulu 
yose ku ndawi sya ndawi. Amen. 

4 NOUR RON ERE A umwe menema, uneji jua- 
mtawe jua mwa Ambuje, kuti mjendeje 
mwakumbajila kuwilanga kwenu ku mwawilanjiche 
nako, ni kulitimalika kose ni kutulala kose, ni kupimi- 
lila ne kugosana m’chinonyelano; mkwanguya kusa- 
malila Msimu umpepe m'chitawililo cha mtendele. 
Chipali chiilu chimpepe, ni Msimu wampepe, mpelaga 
nombe namwe mwawilanjiche m’chilolelo chimo cha ku- 
wilanga kwenu; Ambuje wamo, chikulupi chimo, uba- 5 
tiso umo, Mulungu wampepe ni Atati wao wosepe, akwi- 6 
lamulila yosepe, ali pa yosepe, ali mu yosepe. Nambo 7 
8 


De U N 


kwetuwe juana juose chapegwile chisowelo malinga ni 
chipimo cha mtuka wa Kristo. Lye ligongo'li akuti, 

“ Mkukwela mwinani, wautawile migole ukapolo, 

Wapele wandu mituka.” 

(Mkuti, Wakwesile, kweleko no kwati uli, kukawa 9 
kutanda kutuluka nombe najo kwinjila pasi pasye- 
syene? Juatulwiche no jujojo nombe najo juakwesile 10 
kupunda mnope ni ya kwinani, kuti agumbale mosepe.) 
Juelejo nipo wapele wane E wane wa- 11 


4. 12-30 KWA WA EFESO 


profeti; wane wakusala utenga wambone; wane waku- 
12 langa ni wakwiganya ; kuti amalichiche waswela mtima, 
kuti apanganye masengo ga utumwa, kuti atawe chiilu 
13 cha Kristo: mpaka po tutuiche wosepe ku chikulupi 
chimo, ni umanyilisi umo wa Mwanagwao Mulungu, ku 
mundu juamkule, ku chipimo cha msingu wa chigu- 
14 mbalilo cha Kristo: kuti tukasawa soni wanache, wa- 
kutenganyika kwine ni kwine, wakujigalwa ni mbungo 
syose sya chijiganyo, m'ukalamuko wa wandu, m' ula- 
15 mba, malinga ni chinyengo cha ulemwa; nambo 
mkuwecheta umbone m'chinonyelano tukulile mosepe 
16 kwa juelejo, juali mtwe, Kristo; kuuma mwa juelejo 
chiilu chosepe chachilumbikanye chachilundanye mwa 
mbindo syosepe syakupeleka, malinga ni chilimbi 
chakulingana cha ipisya yosepe, chikutesya kukula kwa 
chiilu kuti chigumbiche m'chinonyelano. 
-17 Achi menema nguti, nipo ngusala mboni mwa Ambu- 
je, kuti mkajendaga soni mpelaga akwenda waMakosyo 
18 m'mtima wao wa mtega, umanyilisi wao wopililisye, wa- 
tindene ni umi wa Mulungu, ligongo wangamanyilila 
uli mkati mwao, ligongo kunonopesya kwa mtima 
19 wao; welewo mkumala kupikana kupoteka, walipeleche 
ku chisembwele kuti atende usakwa wose ni udiesi. 
20 Nambo umwe ngunumlijiganya Kristo iyoyo; naga mwa- 
21 mpilikanile, naga mwajiganyiche mwa juelejo, mpelaga 
22 umbone uli mwa Yesu: kuti mtyosye, malinga ni utame 
wenu wa kala, mundu jua kala, juakuwa juakusakala 
23 malinga ni misese ja ulamba: kuti mbe juambisi m'msi- 
mu mwa nganisyo syenu, mbwaleje mundu juambisi, 
24 juali malinga ni Mulungu juampanganye m 'chigolochelo 
ni uswela wa umbone. 
25 Lye ligongo 'lyo, mkutyosya ulamba, mbechete u- 
26 mbone juine ni mjakwe: pakuti tuli iwalo ya juine ni 
juine. Mtumbile, mkalemwa ; lyuwa likaswelwa pa chi- 
27, 28 tumbililo chenu: mkamsepuka Setani. Juajiwile 
akasajiwa soni: nambo akapimilile masengo kupanga- 
nyaga ni yala yakwe chindu chambone, kuti akole cha- 
29 kupeleka kwa juakusowa. Mawecheto gamawole gaka- 
sakopoka m'mkamwa mwenu, nambo ga gali gambone 
gakulimbichila mwakusowa, kuti gawape chisowelo wa- 
30 kupikana. Mkamtesya chanasa Msimu Waswela wa 
Mulungu, mwa welewo mwalembelwe ku lyuwa lya 

KWA WA EFESO 4. 31—5. 19 


chikulupuchilo. Mawawa gose ni kupotekwa mtima ni 31 
kutumbila ni ungulu ni malalato gose gatyoche penu- 
mwe, ni lupuso luose ; msalalilane mtima juine ni juine, 32 
kolaga chanasa, kutondowelana, mpelaga nombe najo 
mwa Kristo Mulungu wamtondowele umwe. 
gi MWE menema wakumsyasya Mulungu, mpelaga 
wanache wakunonyelwa ; mjendeje m'chino- 
nyelano mpelaga Kristo nombe najo wamnonyele umwe, 2 
nekulipeleka ligongo uwe, mtulo ni mbepesi. ja kwa 
Mulungu jakununjila 'chenene. Nambo chilyelye ni 3 
usakwa wose ni kusilila kose, kukasakolanjika lina 
pakati penumwe, mpelaga kwawajila waswela mtima ; 
namuno yakununga, namuno malowe gakulowela,namu- 4 
no kukwelegula, ili yangatuwajila: nambo kupunda 
chilapilo. Pakuti achi mkuchimanyilila 'chenenepe, 5 
chati nganakugwa jua chilyelye, namuno mundu jua 
usakwa, namuno juakusilila, juali juakulomba inyago, 
juakwete pakwinjila m'uchimwene wa Kristo ni Mu- 
lungu. 

Wandu akasamlambusya ni malowe gamtega: pakuti 6 
ligongo lyakwe yelei lutumbilo lua Mulungu lukwisa 
pa wanache wakupwanya. Mkagawana nawo menema; 7 
pakuti kala mwaliji chipi, nambo sambano muli lilangu- 8 
ka mwa Ambuje: mpelaga wanache wa lilanguka mje- 9 
ndeje (pakuti chisogosi cha lilanguka chili m'umbone 
mose m'chigolochelo chose ni m' yakuwona yose) waku- 10 
lochesya chi chili chakumsechelesya Ambuje: mkasyo- 11 
wekana ni masengo gangasogola ga chipi, nambo mka- 
gajamuche, pakuti indu yakutenda welewo mwakusisika 12 
kutesya soni namuno kuwelecheta kose. Nambo yosepe 13 
yakujamuchilwa ikuwoneka ni lilanguka ; pakuti yosepe 
yakuwoneka no lilanguka. Lye ligongo 'lyo akuti, Ji- 14 
mukani umwe wakugona, mjimuche kwa wauwe, Kristo 
nipo tamlanguchile. 

Mlolechesye 'chenene menema uende wenu, ngati 15 
mpela wangali lunda, nambo mpela wana lunda; msu- 16 
meje ndawi, ligongo mowa gasakele. Lye ligongo lyo 17 
rakawa wakulowela, nambo m'manyilile lisosa lya Mu- 
lungu no lyatilyati. Mkakolelwa ni mvinyo, mwelemo 18 
mwana kulesalesa, nambo mgumbalichiche ni Msimu; 
mbelechete juine ni juine m'nyimbo syakugomba, sya- 19 
kulapila ni syakulumba sya usimu, kwimbaga nekuso- 

5. 20—6. 6 KWA WA EFESO 


20 naga m'mtima wenu kwa Ambuje; mkamlapileje mowa 
gose ligongo indu yosepe, m'lina lya Ambuje wetu Yesu 
21 Kristo, kwa Mulungu Atati; negosanaga juine kwa 
juine mwoga wa Kristo. 
22 Achakongwe, mwapikanichisye achalume wenu, mpe- 
23 laga Ambuje. Pakuti juamlume no mtwe wa juamko- 
ngwe, mpelaga Kristo nombe najo no mtwe wa church, 
24 msyene juakuwa mkulupusya jua chiilu. Nambo mpe- 
laga church chikumpikanichisya Kristo, iyoyo achako- 
ngwenombenawo akapikanichisye achalume wao mosepe. 
25 Achalume mnonyelane na 'chakongwe wenu, mpelaga 
Kristo nombe najo wanonyele church, nokulipeleka li- 
26 gongo lyakwe; kuti aswejelesye, powamasile kosya 
27 mmbale ja mesi ni lilowe, kuti apeleche kwa msyene 
church acho chana lumbili, changali ulemwa namuno 
sinya namuno chindu chine chati 'yoyo; nambo kuti 
28 chiwe chachiswela changali ulemwa. Ni iyoyo kwawa- 
jila achalume nombe nawo kwanonyela achakongwe wao 
mpelaga iilu yao. Juakunonyela juamkongwe juakwe 
29 akulinonyela msyene ; pakuti nganakugwa mundu juose 
juachitumbilile chiilu chakwe nambo akuchilisya neku- 
30 chilela mpelaga Yesu nombe najo akutenda ni church; 
31 ligongo tuli iwalo ya chiilu chakwe. Lye ligongo 'lyo 
juamlume taleche wesegwe na'chikulugwe nipo tanya- 
mbatile kwa juamkongwe juakwe; wana wawili 'wo 
32 nipo tawe chiilu chimpepe. Chimamo achi no chachi- 
kulungwa: nambo nguwecheta kwambaga Kristo ni 
33 church. Nachiwamuno iyoyo umwe juana juose aka- 
nonyele juamkongwe juakwe mpelaga msyene, ni jua- 
mkongwe nombe najo akamjogope juamlume juakwe. 
6 WANA HE mwapikanichisye achinangolo wenu 
mwa Ambuje: pakuti kweleko no kwakugolo- 
2 ka. Mwachimbichisye wese wenu na ’chikuluwenu. 
(Lyelelyo no lilamulo lyakutanda lyana chilanganilo,) 
5 kuti mtameje mwambonepe, kuti mtamilisye mwamleu 
4 pasi 'pano. Nomwe wakwe, achatati, mkatumbilisya 
wanache wenu ; nambo mwaleleje mwakwajiganya mwa- 
kwachisya mwa Ambuje. 
5 Achikapolo mwapikanichisye achambuje wenu mali- 
nga ni chiilu, ni woga ni kutetemela, mu mtima wenu 
6 umpepe, mpelaga mkupikanichisya Kristo; ngati mwa 
utumwa wa meso, mpelaga wakwasechelesya wandu; 

KWA WA EFESO 6. 7-23 


nambo mpelaga achikapolo wa Kristo, wakutendaga 
lisosa lya Mulungu ni mtimu wenu; ni mtima wa- 
mbone kumtumichila mti Ambuje, ngati mti wandu : 
achimanyililaga kuti chi chili chose chili chambone 8 
chakutenda mundu, chelecho tapochele soni kwa Am- 
buje, nachiwamuno ali kapolo nachiwamuno ali mluko- 
kosyo. Nomwe achambuje mwatendele welewo yalu- 9 
mo, mleche kupakana: pakumanyilila kuti Ambuje 
wao ni wenu ali mwinani, nipo nganakola mwakusagu- 
lanya wandu. 

Pambesi pakwe mlimbiche mwa Ambuje, ni mma- 10 
chili gakulimba kwakwe. Mbwale isyano yosepe ya 11 
Mulungu, kuti mpakombole kukana ulamba wa Setan. 
Pakuti kuumana kwetu ngunukuwa ni chiilu ni miasi, 12 
nambo ni wakulungwa ni wa malamusi, ni wakulamulila 
shipi achi wa kusa 'kuno, ni wa msimu wa yakusakala 
wa mwinani. Lye ligongo 'lyo mtole isyano yosepe ya 13 
Mulungu kuti mpakombole kukana pa lyuwa lyakusa- 
kala, soni mkumala yosepe, kwimilila. Mjimilile me- 14 
nema, mwamtawe m'mchiuno mwenu ni umbone, waku- 
wala chisyano cha pa mtima cha chigolochelo, wakuga- 15 
wecha masajo genu ni kupanganichisya kwa mtendele ; 
mosepe nekutola chikopa cha chikulupi, nacho tumpa- 16 
kombole kujisima mipamba ja moto ja juakusakala. 
Mtole chisoti cha chikulupuchilo, ni lupanga lua Msi- 17 
mu, luli lilowe lya Mulungu: ni mapopelo gosepe ni 18 
machondelelo kupopelaga ndawi syose m'Msimu, neku- 
lindilila mwelemo mkupimilila mosepe ni machondelelo 
gakwachondelela waswela mtima wosepe, ni none jua- 19 
kwe kuti malowe gapegwe kwangune mwakuugula 
m'kamwa mwangu, kuti ngamanyichisye mwakulimba 
mtima chimamo cha utenga wambone, ligongo lyakwe 20 
welewo ndili juandumetume m'nyolo; kuti mwelemo 
ngawechete mwakulimba mtima, mpelaga kumbajile 
kuti ngawelechete. 

Nambo kuti nomwe wakwe mkamanye ya pangune, 21 
ni utende wangu, Tukikos mjetu juamnonyelane ni jua- 

kutumika juamkulupi tam 'manyisye umwe yosepe ; jue- 22 
lejo nimtumichisye, ligongo lyakwe lyelelyo, kuti mka- 
manye ya petu, kuti akatusye mitima jenu. 

Mtendele uwe kwa achimjetu, ni chinonyelano ni 23 
chikulupi, kuuma mwa Mulungu Atati, ni Ambuje 

6. 24—WaFil. 1.14 KWA WA EFESO 


24 Yesu Kristo. Chisowelo chiwe nawo wosepe waku- 
mnonyela Ambuje wetu Yesu Kristo mwangawola. 


KALATA JUA PAOLO JUA NDUMETUME 
KWA WA FILIPPI. 


1 Paoro na Timoteo, achikapolo wakwe Kristo 

Yesu, kwa waswela mtima wosepe wa mwa 

Kristo Yesu wa ku Filippi, ni wakulolela ni wadiakoni : 

2 chisowelo chiwe kwenumwe ni mtendele wa kwa Mu- 
lungu Atati wetu, ni Ambuje Yesu Kristo. 

3 Ngumlapila Mulungu wangu mwakumkumbuchila 

4 mwangu mosepe, mowa gosepe m'machondelelo gangu 

gosepe ga ngumchondelela umwe wosepe ni lukondwa, 

5 ligongo lya chisyowe chenumwe cha m'utenga wambone, 

6 kutanda pa lyuwa lya kutanda mpaka sambano; mku- 

kulupilila chindu achichi, chakuti juelejo juatandite 

masengo gambone mwenumwe, tagamalisye mpaka lyu- 

7 wa lya Yesu Kristo: mpelaga kumbajila une kukola 

mtima wati 'yoyo wakwambaga umwe wosepe, ligongo 

ndekumkola umwe m'mtima mwangu, pakuwa umwe 

wosepe muli wakugawana none chisowelo m'nyolo sya- 

ngu ni m'kuliwalanga ni m'kulimbichila kwa utenga 

8 wambone. Pakuti Mulungu no mboni jangu, jakuti 

ngumpila umwe wosepe m'yanasa yewisi ya Kristo Yesu. 

9 Na'chichi ngumchondelela, kuti chinonyelano chenu 

chipunde kuchuluka mwakupunda m'umanyilisi ni ku- 

10 lolechesya kosepe ; kuti mlochesya umwe indu yakupu- 

nda; kuti mkole mtima umpepe, muwe wangasoya mpa- 

11 ka lyuwa lya Kristo; mkugumbalila ni chisogosi cha 

chigolochelo, cha mwa Yesu Kristo, ku lumbili ni chi- 

lapilo cha Mulungu. 

12 Nambo ngusosa kuti m'manyilile, achimjangu, kuti 

indu ya pangune ikopochele nambo mwakukulumisya 

13 utenga wambone; kuti syawonechele nyolo syangu 

mwa Kristo, posepe pa nganya, ni pa wane wosepe ; 

14 kuti wajinji wa achimjetu wa mwa Ambuje, wakusiku- 

lupilila nyolo syangu, akupunda kulimbila kuwelecheta 
lilowe lya Mulungu pangajogopa. Wane'nambo ni uwiu 15 
ni makani, wane nombe nawo ni mtima wakusalala 
akulalichila Kristo ; wane'wa akutenda m'chinonyelano, 16 
akumanya kuti uneji ndili juamjimiche ligongo kuliwa- 
langa kwa utenga wambone; wane 'wo nambo akusala 17 
Kristo ni makani, ngati ni mtima, akuganisya kuti aku- 
nyimuchisya une masauko m'nyolo syangu. Uli na- 18 
mbo? akawe kuti mosepe, namuno m'ulamba, namuno 
mwambone, Kristo akusalilwa; rawelemo ngusechelela, 
elo, nipo tisechelele. Pakuti ngumanya kuti achi tichi- 19 
wonechele ku chikulupuchilo changu, ligongo lyecho- 
ndelelo lyenu ni ligongo lya kupeleka kwa Msimu wa 
Yesu Kristo, malinga ni chikulupi chisyene ni chilolelo 20 
changu, chakuti ngisingola soni mosepe, nambo mwa- 
kulimba mtima mpelaga mowa gosepe ni iyoyo samba- 
no, Kristo takweseche m'chiilu mwangu, namuno pa 
umi namuno pa chiwa. Pakuti kwangune kukola umi 21 
no Kristo, kuuwa no chakumbatisya. ` Nambo nakuko- 22 
la umi m'chiilu—achichi nachiwaga chisogosi cha ma- 
sengo gangu, pelepo ngongumanya chi tisagule. Na- 23 
mbo ndenda kupesigwa pawili "po, ngusosa kutyoka ku- 
tama ni Kristo, pakuti kweleko kupundile mnope: na- 24 
mbo kutamape m'chiilu kupundile kusoseka ligongo 
lyenumwe. Mkukulupilila mwelemo, ngumanya kuti 25 
tindameje, elo tindameje pampepe nomwe wosepe, kuti 
mjendeje mwakupunda mwakukondwa m'chikulupi; 
kuti kulikwesya kwenu kuchuluchile mwa Yesu Kristo 26 
mkati mwangune ligongo ndili pampepe nomwe soni. 
Nambo utame wenu wa pa musi uwajilwe utenga wa- 27 
mbone wa Kristo: namuno pakwisa kukumlola, namu- 
no pakutama pangapagwa, kuti ngapikane ya umi wenu, 
kuti mjimilile m'msimu umo, ni mtima umpepe kuuma- 
nila chikulupi cha utenga wambone ; mosepe mwanga- 
Jogopa wamagongo; chelecho no chimanyililo chao cha 28 
koonanga, nambo cha chikulupuchilo chenu, ni chelecho 
chakuuma kwa Mulungu; pakuwa chipegwile kwenu- 29 
mwe ligongo lya Kristo, ngati kuti mkamkulupilile- 
pe juelejo, nambo kuti mlajeje ligongo lyakwe: 
pakuwa wakolaga mtima wakulaga uwowo u mwau- 30 
weni mwangune, nipo sambano mkupikana uli mwa- 
ngune. 

2. 1-19 KWA WA FILIPPI 


9 NAKUWA menema kutusya mtima mwa Kristo, 
nakuwa kuchisya kwa chinonyelano, nakuwa 
chisyowe cha Msimu, nakuwa kukola ni kutenda yana- 

2 sa, mgumbalichisye kusechelela kwangu, kuti mtameje 
ni mtima umpepe, mkoleje chinonyelano chimo, mjende- 

3 Je kumo, mganisye imo: mkatenda kandu ni makani 
namuno ni kulikwesya kwa mtega, nambo ni kuligosa 
kwa mtima, wosepe akuganisyaga kuti mjakwe apundi- 
4le; wosepe wangalolechesya yakwe msyene, nambo 
5 wosepe nombe namwe kulolechesyaga ya wane. Mko- 
leje mwenumwe mtima au, u waliji mwa Kristo Yesu; 

6 welewo, waliji chisau chakwe cha Mulungu, nganachi- 
tenda chakusumulwa chati awe yalumo ni Mulungu, na- 

7 mbo walijalwisye, nekutola chisau chakwe cha kapolo, 
8 nekuwa kupela ni wandu; mkusimanilwa m'upagwe 
wakwe wati mpela wa mundu, walijalwisye, nekuwa 
wakupikanila mpaka ku chiwa, chiwa cha mgomba. 
9 Lye ligongo 'lyo nombe nalyo Mulungu wamkwesisye, 

10 nekumpa lina 'lyo lyakupunda ni mena gosepe; kuti 
m'lina lya Yesu malungo gosepe gatindiwale ga ya kwi- 

11 nani, ni ya pasi, ni ya pasi petaka pano, silijitichisye 
ndimi syosepe kuti Yesu Kristo no Ambuje, ku lumbili 
lua Mulungu Atati. 

12 We utende 'o wakunonyelwa wangu, mpelaga mowa 
gosepe mpikanichisye, ngati mpelaga pa meso pangupe, 
nambo sambano mwakupunda ndili juangapagwa, ni 
woga ni chitetemelo mpanganichisye masengo ga chi- 

13 kulupuchilo chenumwe; pakuti ndo Mulungu juakute- 
nda mwenumwe kuti msose nekutenda, ligongo kuse- 

14 chelela kwakwe kwambone. Mtende yosepe pangada- 

15 ndaula pangali makani; kuti muwe wangali ukawamba 
wangali luchimwa, wanache wa Mulungu wangali ule- 
mwa pakati pa wandu wakugongomala wa masuso, mwa 
welewo umwe mbonechele mpelaga nyali kusa 'kuno, 

16 achilosyaga lilowe lya umi; kuti ngakole chakulikwe- 
chesya lyuwa lya Kristo; kuti nginimbutuchila pa mte- 

17 ga, nginindajila pa mtega. Elo, naga ngatajilwe pa 
mbepesi, ni pa utumwa wa chikulupi chenu, nguseche- 

18 lela, nekusechelela pampepe nomwe wosepe: yalumope 
nomwe wakwe msechelele, msechelele pampepe none. 

19 Nambo ngulolela mwa Ambuje Yesu kumtumichisya 
umwe chitema Timoteo, kuti none juakwe ngatule mti- 

354 


KWA WA FILIPPI 2. 20—3. 8 


ma, pakumanyilila yenumwe. Pakuti nginingola juine 20 
juana mtima yalumo none, juatakumbuchile 'chenene 
ya penumwe. Pakuti wosepe akusosa yao achimsyene- 21 
pe, ngati ya Yesu Kristo. Nambo mkumanya umwe 22 
chimanyililo chakwe, chati mpela mwanache akumtumi- 
chila atati wakwe, iyoyo akutumichila pampepe none 
mu utenga wambone. Juelejo menema ngulolela kuti 23 
nimtumisye sambano, po tingalole 'po itiijende pangune: 
nambo ngukulupilila mwa Ambuje kuti une namsyene 24 
tiiche chitema. Nambo natite kumbajila kuti nimtu- 25 
michisye kwenumwe Epafrodito, mjangu juakupanganya 
none m'chisikali cha pangune, jua ndumetume juenu jua- 
kutumichila yakusowa yangu ; patipo wamsosesye umwe 26 
wosepe, nipo walasile mnope, ligongo mwapilikene kuti 
walwasile : pakuti walwasileje kuwandichila ku kuuwa: 27 
nambo Mulungu wamtendele juelejo chanasa; ngati 
juelejope'jo, nambo none juakwe, kuti ndakukola cha- 
nasa kupambula chanasa. Nimtumichisye menema 28 
mwakwanguyaga, kuti, po tumkamlole soni, mkaseche- 
lele, kuti une ngananduyeje chanasa. Mumpochele me- 29 
nema mwa Ambuje ni lukondwa luosepe; mwachimbi- 
chisye wati iyoyo: pakuwa wawandichile ku kuuwa li- 30 
gongo lya masengo ga Kristo, wasosaga kwasa umi wa- 
kwe kuti agumbalichisye chi chamsowile umwe mu 
utumwa wenu wa pangune. 
3 PANPE IARE achimjangu, msechelele mwa 
Ambuje. Kumlembela umwe indu yati 'yoyo 
kwangasakalisya une, nambo kutenda kumkulupusya 
umwe. Mlolechesye mbwa, mlolechesye wakupanganya 
yakusakala, mlolechesye chitemo ; pakuti uwe tuli chi- 
sichito wakulomba ni Msimu wa Mulungu, nekulikwesya 
mwa Kristo Yesu, wangachikulupilila chiilu: nachi- 4 
wamuno une namsyene ningachikulupilile chiilu : naku- 
ganisya juine kukulupilila chiilu, uneji ngupunda: 
juamsichite lyuwa lya msano ni gatatu, juampagwe mwa 5 
Israeli, jua lukosyo lua Benyamin, mHebrai jua wa- 
Hebrai; kwambaga lilamulo mFarisayo: kwambaga 
mtau juakusausya church; kwambaga chigolochelo cha 
mwilamulo juamsimane juangalemwa. Nambo yana 
yose yambatile une yeleyo ndesileje yakwasika ligongo 
lya Kristo. Elo tu, ngutenda yosepe yakwasika ligongo 
kupunda kwa umanyilisi wa Kristo Yesu Ambuje wa- 

3. 9—4 3 KWA WA FILIPPI 


ngu : ligongo juelejo ndesile kwasa yosepe, ngwitenda 
9 utogole, kuti simbatile Kristo, si'simanilwe mwa juelejo, 
pangakola chigolochelo cha mwangunepe, cha mwila- 
mulo, nambo cha mwa chikulupi cha Kristo, chigolo- 
10 chelo cha kuumila mwa Mulungu cha pa chikulupi: kuti 
ngam'manye juelejo ni machili ga kwimuka kwakwe, ni 
chisyowekano cha kulaga kwakwe, ngasiuchile ku chiwa 
11 chakwe, kanga ngapaichile pose ku kwimuka kwa 
12 wauwe. Ngati kuti mbochele chile, namuno ndili 
juam’malichisye chile: nambo ndenda kukagula kuti 
ngapakombole kukamula chelecho ligongo lyakwe naka- 
13 rawilwe ni Kristo Yesu. Achimjangu, ngonguganichisya 
namsyene kuti ngamwile : nambo chindu chimo ngu- 
chitenda, mkuliwalila indu ya munyuma, mkutambali- 
14 chila indu ya mbujo, ndenda kukagula kuja ku ngopo- 
chelo ku mtuka wa kuwilanga kwa Mulungu kwa kwi- 
15 nani kwa mwa Kristo Yesu. Uwe wosepe menema 
wakuwa wamalile tuwe wana mtima wati "yoyo : namko- 
leje pane mtima wine, papopo Mulungu tambunukulile 
16 umwe: nambo po tuichile 'po, papopo tujendeje. 
17 Achimjangu, muwe wakusyasya une pampepe, mwa- 
lolechesye welewo wakwenda iyoyo yati mpelaga 
18 mkwete uwe chisyasyo. Pakuti wajinji akwendaga, ya 
welewo namsalile kawili kawili, sambano nipo ngumsa- 
lila umwe namuno mwakulila, ali wamagongo wakwe 
19 mgomba wa Kristo: pambesi pao no uwonasi, mlungu 
wao no chitumbo chao, lumbili luao luli m'soni mwao, 
20 wakusamalila yakusa'kuno. Pakuti ulamusi wetu uli 
mwinani; mwelemo nombe namo tukumlinda Mkulu- 
21 pusya Ambuje Yesu Kristo; jua tapanganichisye soni 
chiilu cha kulijalusya kwetu, kuti chisyuche nekuwa 
mti chiilu cha lumbili luakwe, malinga ni chilimbi 
chapakombwele nacho kwiliwatile yosepe pasi pakwe 
msyene. 
4 pe ligongo 'lyo, achimjangu wakunonyelwa 
wakupililwa, lukondwa luangu ni lisanda lya- 
ngu, iyoyo mjimilile mwa Ambuje, wakunonyelwa 
wangu. 
2 Ngumchisya Euodia, ngumchisya Suntuke, akole 
3 mtima umo mwa Ambuje. Elo ngumchondelela nomwe 
wakwe, jua lujinga lumo juambone, mwakamusye wako- 
ngwe welewo, pakuti wapangenye none m'utenga wa- 

mbone, ni Klemente nombe najo, ni wakupanganya 
none wane, mena gao gali m'buku jua umi. 

Sigalagani mwa Ambuje mowa gosepe : soni tinjile, 
Sigalagani. Kulitimalika kwenu kumanyiche kwa 
wandu wosepe. Ambuje ali pakuwandika. Mkapwe- 
lela kandu: nambo mosepe ni mapopelo ni machonde- 
lelo pampepe ni chilapilo mmanisye yakujuga yenu pa 
Mulungu. Mtendele wa Mulungu wakupunda umanyi- 7 
lisi wose, nipo tuulindilile pa mitima jenu ni nganisyo 
syenu mwa Yesu Kristo. 

Pambesi pakwe, achimjangu, i ili yose ili yambone, 8 
i ili yose ili yakuchimbichisya, i ili yose ili yakulingana, 

i ili yose ili yakulenjela, i ili yose ili yekoto, 1 ili yose ili 
yewechete 'chenene; nakuwa mwelemo chisimba namuno 
chakulapa yeleyo mganisyeje. Indu i mwalijigenye, i 9 
mwapochele, i mwapikene i mwaweni mwangune, yeleyo 
mtendeje: Mulungu wa mtendele nipo tawe nomwe. 

Nambo nasechelele mwa Ambuje kwakujinji, patipo 10 
sambano pambesi mtesile kulisisimusya kungumbuchila 
une; mwelemo mwakumbuchile, nambo ngunumkola 
ndawi. Ngonguwelecheta kwambaga yakusowa: paku- 11 
ti'po 'lijigenye, mungutama mose, mwelemo ngajikutile. 
Pakuti ngumanya kulijalusya, nipo soni ngumanya 12 
kuchuluka : posepe ni mosepe, 'lijigenye kugumbalichika 
nekukola sala, kuchuluka ni kusowa. Yosepe ngupa- 13 
kombola mwa juelejo juakunimbichisya. Nambo mwa- 14 
tesile 'chenene pakusyowekanaga ni kulaga kwangu. 
Nomwemwe mkumanya mwachimsyene, waFilippi, 15 
kuti pakutanda pa utenga wambone po natyosile ku 
Makedoni, ngapali church chasyowekene none kwa- 
mbaga kupochela nekupeleka, nambo umwepe : ligongo 16 
pakuwa namuno m’ Thessalonika mwatumisye kawili ka- 
wili ku kusowa kwangu. Ngati kuti ngusosa mtuka, na- 17 
mbo ngusosa chisogosi chakuchuluchila ku lilowe lyenu. 
Nambo ngwete yosepe, nguchuluka : ngumbalichiche, 18 
pakupochela pa Epafrodito indu i yaumile penumwe, 
mnunji wakununjila, mbepesi jakupochelwa, jakumse- 
chelesya Mulungu. Mulungu wangu nipo tagumba- 19 
lichisye kusowa kwenu kosepe malinga ni yakusichila 
yakwe m’lumbili mwa Kristo Yesu. Sambano kwa 20 
Mulungu wetu ni Atati, luwe lumbili ndawi sya ndawi. 
Amen. 

21 Mwakomasye waswela mtima wosepe mwa Kristo 
Yesu. Akumkomasya umwe achimjetu wa pangune, 
munomuno welewo wa pa nyumba ja Kaisari. 

22. Chisowelo cha Ambuje Yesu Kristo chitame ni msimu 
wenu. 


KALATA JUA PAOLO JUA NDUMETUME 
KWA WA KOLOSSE. 


1 paoro jua ndumetume jua Kristo Yesu, mwa 

2 lilowe lya Mulungu, ni Timoteo mjetu, kwa 
waswela mtima ni achimjetu wakulupilika wa mwa 
Kristo, wa pa Kolosse ; chisowelo chiwe kwenumwe ni 
mtendele wakuuma kwa Mulungu Atati wetu. 

3 Tukumlapila Mulungu Atati wa Ambuje wetu Yesu 

4 Kristo, mowa gosepe tukumpopelela umwe, chipilika- 
nile chikulupi chenu cha mwa Kristo Yesu, ni chino- 
nyelano chi mkwete cha kwa waswela mtima wosepe, 

5 ligongo chilolelo chachimsalachisye umwe mwinani, 
chi mpilikene kala m'lilowe lya umbone wa utenga 

6 wambone, u uiche kwenumwe; mpelaga kusa 'kuno 
kosepe nombe nako ulimkusogola ulimkuchuluka, mpe- 
laga mwenumwe nombe namwe, chitandilile lyuwa li 
mwapikanichisye nekumanyilila chisowelo cha Mulungu 

7 wumbone ; mpelaga mwalijigenye kwa Epafra, kapolo 
mjetu juamnonyelane, juali juakutumika juamkulupi 

8 jua Kristo ligongo umwe, nombe najo juatusalile uwe 
chinonyelano chenu cha mwa Msimu. 

9 Lye ligongo 'h nowe wakwe, chitandilile lyuwa li 
twapikene, ngutukuleka kumpopelela nekumchondele- 
lela umwe, kuti mgumbalichiche ni umanyilisi wa lisosa 
lyakwe m'lunda luose ni mtima wose wa msimu, 

10 kwenda mwakumbajila Ambuje mwakumsechelesya 
mose, kusogolaga m'masengo gambone gose, kuchulu- 
ll kaga m'umanyilisi wa Mulungu; nekulimbika ni 
machili gose malinga ni machili ga lumbili luakwe, 
12 ku chitungato ni chipimililo chose ni lukondwa ; neku- 

mlapilaga Atati, juatutesile uwe tuwajilwe kugawila 
yakwinjila ya waswela mtima wa mwilanguka: watu- 13 
kulupwisye uwe ku ulamusi wa chipi, nekutusamya 
kuja m'uchimwene wa Mwanache jua chinonyelano 
chakwe: mwa juelejo tukwete chiwombolo 'cho, kuto- 14 
ndowela 'ko kwa yakulemwa: juali chiwilili cha Mulu- 15 
ngu wangawoneka, juamtasi jua yosepe yepanganyiche ; 
ligongo mwa juelejo yapanganyiche yosepe, yakwinani 16 
ni ya kusa 'kuno, yakuwoneka ni yangawoneka, namuno 
itengu, namuno ya uchimwene, namuno ya ukulungwa, 
namuno malamusi ; yosepe yapanganyiche mwa juelejo 

ni kuja kwa juelejo; juelejo nipo wapali ikiniipagwe 17 
yosepe, yosepe nipo ikunyambatilana mwa juelejo. 
Nipo juelejo ali mtwe wa chiilu chakwe, church : ali 18 
Juakutanda, juamtasi kupagwa kuuma kwa wauwe: 
kuti mosepe akole ndandililo. Ligongo kwamsechele- 19 
sye Atati kuti mwa juelejo kutameje kugumbalichisya 
kosepe; mwa juelejo soni achengulanye yosepe na 20 
msyene, powajilenye pa mtendele ni miasi ja mgomba 
wakwe; mwa juelejo, nguti, indu namuno ya pasi 
namuno ya kwinani. Nomwe soni, wakuwa kala 21 
wakuwengana ni wamagongo m'mtima wenu ni mma- 
sengo genu gakusakala, nambo sambano amchengule- 
nye m'chiilu cha nyama jakwe ni kuuwa kwakwe, 22 
kuti ampeleche umwe waswela, wangali ulemwa, wa- 
ngajamuchika pa meso pakwe: nawaga tumtamilisye 23 
m'chikulupi, watamiche wangapatyocheka, wangasamila 
kutyoka ku chilolelo cha utenga u mwapikene, u 
wasalilwe pa yakupanganya yosepe ya kusa 'kuno; 
ya weleo une Paolo natendelwe juakutumika. 

Sambano ngusechelela m'masauko gangu ligongo 24 
umwe, nekugumbalichisya yakusigala ya kulaga kwa 
Kristo, m'nyama jangu ligongo chiilu chakwe, chelecho 
no church; jua chelecho une natendelwe juakutumika 25 
malinga ni ulindililo wa Mulungu u wapelekwile kwa- 
ngune kuja kwenumwe, wakugumbalichisya lilowe lya 
Mulungu, chimamo 'chila chaliji chakusisika kutandi- 26 
lila pa ndawi syose ni yisukulu yose: sambano nambo 
chili chachiwoneche kwa waswela wakwe, kwa welewo 27 
Mulungu wasechelele kumanisya kusichila kwakwe 
kwa lumbili lua chimamo achi mwa waMakosyo, chi 
chili Kristo mwenumwe, chilolelo cha lumbili: juelejo 28 

uwe tukusala nekwajamuka wandu wose nekwajiganya 
wandu wose m'lunda luosepe, kuti tukapeleche wandu 
29 wosepe wamalile mwa Kristo; pelepo nombe napo 
ngupimilila, nekulajilila malinga ni chilimbi chakwe, 
chakupanganya masengo mwangune ni machili, 
9) pasou ngusosa umwe m'manyilileje kuti ngu- 
mlajila umwe kwakujinji, umwe na welewo wa 
2 pa Laodikiya, ni wana wose wangaona ngope jangu 
m'chiilu ; kuti mitima jao jitule pasi, alumbikanyiche 
m'chinonyelano, ni ku kusichila kose kwa kugumbali- 
3 chisya kwa umanyilisi, kuti amanyilile chimamo 'chila 
cha Mulungu, Kristo, mwa juelejo no mwakusisilwa 
4 yakusichila yose ya lunda ni umanyilisi. Achichi 
nguti, kuti akasawa jua tamlambusye ni kukalamu- 
5 chila kwa malowe. Pakuti nachiwamuno nginimbagwa 
m'chiilu, ndili juampagwe nomwe m'msimu; nekuse- 
chelela nekulola ujalile wenu, ni chikulupi chenu cha- 
kulimba cha mwa Kristo. 
6 Mpelaga menema mwapochele Kristo Yesu Ambuje, 
7 iyoyo mjendeje mwa juelejo ; wakusimichika ni wakuta- 
wilichika mwa juelejo, nekulimbichika m'chikulupi che- 
nu, mpelaga mwajiganyiche, nekuchuluka m'chilapilo. 
8 Mlolechesye atakuwa juatamsumule umwe ni kwi- 
ganya kwakwe ni ulamba wakwe wamtega, malinga 
ni msyungu wa wandu, malinga ni ilingo ya kusa 'kuno, 
9 ngati malinga ni Kristo: ligongo pakuwa mwa juelejo 
kukutama kugumbalichisya kose kwa Mulungu kwa pa 
10 chiilu, soni mwa juelejo mgumbalichiche, juali mtwe 
ll wa ukulungwa ni ulamusi: mwa juelejo nombe najo 
mwasichitiche ni chisichito changapanganya yala, pa- 
12 kuula chiilu cha nyama, m'chisichito cha Kristo: mkwa- 
sika pampepe najo m'ubatiso, mwelemo mwajimuswile 
pampepe najo pa chikulupi cha chilimbi cha Mulungu 
13 jua wamjimwisye kwa wauwe. Nomwe wakwe wakuwa 
wauwe m'yakusokonechela yenu ni wangasichitika wa 
chiilu chenu, wamtesisye umwe wajumi pampepe najo, 
14 po watutondowele uwe yakusokonechela yetu yosepe : po 
wasimasisye chachilembe 'chila chatulembechele uwe, 
chi chaliji chakutuwelechetela uwe: chelecho wachi- 
tyosisye pachilikati, nekuchikomela pa mgomba pakwe ; 
15 po waumisyeye pa msyene ukulungwa ni malamusi, 
wagalosisye m'meso kulola nekugasechelela mwelemo. 

Wandu akasamlamulila menema m'chakulya, namuno 16 
m'chakumwa, namuno mkwambaga lyuwa lya chindi- 
mba, namuno lya mwesi wasambano, namuno sabato; ye- 17 
leyi no chiwilili cha indu yakwisa; nambo chiilu no 
cha Kristo. Wandu akasamjiwila liupilo lyenu pakusosa 18 
kulijalusya ni kwalomba wamitenga, pakutama m'indu 
1 waweni, pakulitutumbasya pamtega ni mtima wakwe 
wa chiilu, pangakamulila mtwe, mwakuuma mwelemo 19 
chiilu chosepe, chachilisye chachilumbikanyiche mwa 
mbindi ni mitasi, chikukula ni ukulilo wa Mulungu. 

Naga mwawile na Kristo pakuleka ilingo ya 20 
kusa 'kuno, ana ligongo chichi, mpelaga mulimku- 
tama kusa 'kuno, mulimkulipikanichisya ya mala- 
musi, Mkakamulila, mkapasya, mkakwaya (yosepe 'yo 21 
ili yakumalaga pakupanganya nayo), malinga ni ngani 22 
ni yakwiganya ya wandu? Yeleyo eti ikwete lilowe 23 
lya lunda m'kulomba masosa, m'kulijalusya, m'kukala- 
lisya kwa chiilu, nambo ili ya mtegape ku kwikutisya 
kwa chiilu cha nyama. 

3 NASA mwajimuswile menema pampepe na Kristo, 

msoseje ya kwinani, kwakutama Kristo, ku 
mkono wa mlyo wa Mulungu. Mkumbuchileje ya 
kwinani, ngati ya kusa 'kuno. Pakuti mwawile, umi 
wenu nipo usisilwe mwa Mulungu pampepe na Kristo. 
Potawoneche Kristo, juali umi wetu, pelepo nomwe 
wakwe tumboneche pampepe najo m'lumbili. 

Mkaulaje menema iwalo yenu ya kusa 'kuno; chilye- 
lye, usakwa, msese, kupila yakusakala, ni kusilila, kwe- 
leko no kulomba inyago ; ligongo lyakwe yeleyo lukwi- 
sa lutumbilo lua Mulungu pa wanache wao masuso: 
mwelemo nomwe wakwe mwajendaga kala, po mwata- 
maga mwelemo. Nambo sambano nomwe wakwe mtyo- 
sye yosepe yeleyi, lutumbilo, kupwetekwa mtima, lupu- 
so, kulalatila, kuwelecheta ya soni m'kamwa mwenu; 
mkalambusyana wane ni wane, wakuwa waule mundu 9 
jua kala ni mapanganyo gakwe, nekuwala mundu jua 10 
sambano, juakutendekaga jua sambano ku umanyilisi 
malinga ni chiwilili cha juelejo juampanganisye Jo: 
kweleko kwangakomboleka kupaswa mHelene nill 
mYahudi, juamsichite ni juangasichitika, jua kusa, 
mSkuthi, kapolo, mlukosyo, nambo Kristo no yosepe ni 


m'yosepe. 

12 Mwaleje menema (mpelaga wakusaguka wa Mulu- 
ngo, waswela wakunonyelwa) mtima wa chanasa, mti- 
ma wa ukamusi, kulijalusya, kulitimalika, kupimilila : 

13 kulikanilana wane ni wane, nakwete mundu likawamba 
ni wane; mpelaga Ambuje wamtondowele umwe, iyoyo 

14 nomwe wakwe mtendeje: kupunda ni yeleyi yosepe 
mbwaleje chinonyelano, chichili chakutawila cha kuma- 

15 lichisya. Mtendele wa Kristo ulamule m'mitima jenu, 
mwelemo nombe namo mwawilanjiche ku chiilu chimo; 

16 nimbeje wakulapila. Lilowe lya Kristo litameje mwe- 
numwe mwakusichila m'lunda luose; achijiganyaga 
achitetelanaga juine ni juine, ni yagomba, ni nyimbo, 
ni yakwimba ya usimu, achijimbaga ni chisowelo m'mi- 

17 tima jenu cha kwa Mulungu. Chi mkutenda chose, 
m'lilowe m'kupanganya, mtende yosepe mlina lya 
Ambuje Yesu, nekumlapila Mulungu Atati mwa jue- 
lejo. 

18 AONE mwapikanichisye achasono wenu, mpe- 

19 laga kumbajila mwa Ambuje. Achalume, mnonyela- 

20 neje na 'chasono wenu, mkawakolelaga ngalwe. Wa- 
nache, mwapikanichisye achinangolo wenu mosepe, pa- 

21 kuti kweleko no kwakusechelesya mwa Ambuje. Acha- 
tati mkawatumbilisya wanache wenu, atakutenguka. 

22 Achikapolo mwapikanichisye mosepe welewo ali acha- 
mbuje wenu malinga ni chiilu: ngati ni utumwa wa 
m'meso mti wak wasechelesya wandu, nambo m'mtima 

23 umpepe, achijogopaga Ambuje; chimkutenda chose 
mchipanganye ni mtima, mpelaga kwa Ambuje ngati 

24 kwa wandu; achimanyililaga kuti kwa Ambuje tumpo- 
chele maupilo gakwinjila: mkumtumichila Ambuje 

25 Kristo. Pakuti juakulemwa tapochele soni ulemwa u 
watesile : pakuti ngukupali kusagulanya kwa ngope. 
4 Achambuje mpeleche achikapolo wenu chi chili 

chose chakulingana chakwilana ; mkumanyilila kuti 
nomwe wakwe mkwete Ambuje mwinani. 

2. Mjumulile m'kupopela, mlindilile mwelemo ni chila- 

3 pilo; mosepe nekutupopelela uwe nombe nowe, kuti 

tatuugulile uwe Mulungu mlango wa lilowe, tuwechete 

chimamo cha Kristo, ligongo lyakwe chelecho uneji ndili 

4 juamtawe; kuti ngachilosye mpelaga kumbajila une 

5 kuwelecheta. M’lunda mjendeje pakwalolela wa kusa, 

6 msumeje ndawi. Malowe genu gaweje gana chisowelo, 

gawe gamataje njete, kuti mkamanyilileje yakumba- 
jila umwe kwangana wane ni wane. 

Yangune yose tam'manisye Tukiko, mjetu juakuno- 7 
yelwa, ni mtumika juamkulupi ni kapolo mjetu mwa 
Ambuje: jua nimtumichisye umwe ligongo lyakwe alili, 8 
lyati m'manye ya petuwe, kuti atusye mitima jenu ; 
pampepe ni Onesimo mjetu juamkulupi juamnonyelwe, 9 
Juali jumo juenumwe. Tam’manisye umwe yosepe ya 
akunokuno. 

Aristarko juamtawe pampepe none akumkomasya 10 
umwe, ni Marko mwipagwao Barnabas (kwambaga 
juelejo mwapochele malamulo; na taiche kwenumwe, 
mkampochele), ni Yesu, juamtele Yusto, juali jua- 11 
kusichitika: welewope no wakupanganichisya none 
ku uchimwene wa Mulungu, welewo atekuwa wakutu- 
sya; mtima wangu. Epafra, juali juenumwe, kapolo 12 
jua Kristo Yesu, akumkomasya umwe alimkumlajilila 
umwe mowa gosepe m'mapopelo gakwe, kuti mjime 
wamalile wakumanyilisya mnope m'lisosa lyosepe lya 
Mulungu. Pakuti ngusala mboni jakwe kuti akwete 13 
mwakunonopa mwamjinji ligongo umwe ni welewo wa 
m'Laodikaia ni wa m'Hierapolis. Luka sing'anga jua- 14 
mnonyelwe, ni Demas akumkomasya. Mwakomasye 15 
achimjetu wa m'Laodikaia, ni Numfa, ni church cha 
m'nyumba mwao. Po tawalanjiche pakati penu kalata 16 
aju, mtende kuti awalanjiche m'church mwa wa Laodi- 
kaia nombenawo; nomwe wakwe mbalanjekalatajuakuu- 
ma ku Laodikaia. Mjileje kwa Arkippo, Mlolesye utu- 17 
mwa u mpochele mwa Ambuje, kuti muugumbalichisye. 

Chikomasyo cha uneji Paolo ni mkono wangune. 18 
Mkumbuchile nyolo syangu. Chisowelo chiwe pampe- 
pe nomwe, 


KALATA JUAKUTANDA JUA PAOLO JUA 
NDUMETUME KWA WA THESSALONIKI. 


paaa 


1 AOLO na Silvano na Timoteo, kwa church cha wa 

Thessaloniki mwa Mulungu Atati ni Ambuje 

Yesu Kristo: Chisowelo chiwe kwenumwe ni mtendele. 
363 


1. 2—2. 7 KALATA JUAKUTANDA 


2. Tukumlapila Mulungu mowa gosepe ligongo lya 
umwe wosepe, tukumkumbuchila m'mapopelo getu ; 
3 tukukumbuchila pangaleka masengo genu ga chikulupi, 
ni kulajila kwa chinonyelano ni chitungato cha chilole- 
lo, cha mwa Ambuje wetu Yesu Kristo, pa meso pa 
4 Mulungu ni Atati wetu; tukumanyilila, achimjetu 
5 wakunonyelwa ni Mulungu, kusaguka kwenu, ligongo 
utenga wetu ngunuika kwenumwe m'lilowepe, nambo 
m'machili nombe nago ni mwa Msimu Waswela, ni 
mwakugumbalila mwamjinji ; mpelaga mkumanya nda- 
mo jetu ji twaliji najo penumwe ligongo lyenumwe. 
6 Nipo mwatekuwa wakutusyasya uwe na Ambuje, 
pakuwa mwapochele lilowe m'masauko mwamjinji, ni 
7 lukondwa lua Msimu Waswela ; iyoyo mwatekuwa chi- 
syasyo cha kwa wosepe wakukulupilila m'Makedoni ni 
8 m'Akaya. Pakuti kuuma mwenumwe lyasonile lilowe 
lya Ambuje, ngati m'Makedoni ni Akayape, nambo 
mwana mose mumpiteje chikulupi chenu cha kwa 
Mulungu; iyoyo ngunutukola uwe ligongo lyakwe 
9 kuwelecheta kandu. Pakuti welewo achimsyene aku- 
sala ujinjile wetu 'ula u twakwete penumwe ; kuti 
mwampitikuchile Mulungu kuleka inyago, kukumtu- 
10 michila Mulungu wajumi wambone, nekumlinda Mwa- 
nagwao aume kwinani, jua wamjimwisye kwa wauwe, 
Yesu, juakutukulupusya uwe ku lutumbilo luakwisa. 
9 PAST mwachimsyene, achimjangu, mkumanya 
ujinjile wetu wa kwenumwe, kuti ngunuusima- 
2 nilwa wamtega: nambo mkusauka kala, mkutukolela 
ngalwe, mpelaga mkumanya, pa Filippi, twalimbile 
mtima mwa Mulungu wetu kuwelecheta kwenumwe 
3 utenga wa Mulungu, m'kulaga kwakujinji. Pakuti 
kuchisya kwetu ngunukuwa kuuma ku ulemwa, namu- 
4 no ku usakwa, namuno ku ulamba: nambo mpelaga 
watulochesye Mulungu nekutukulupilila kutupa ute- 
nga wambone, iyoyo tukuwecheta; ngati mti kwase- 
chelesya wandu, nambo Mulungu wakulochesya mitima 
5jetu. Pakuti ngunutusimanilwa kose m'malowe ga 
kukwaga, mpelaga mkumanya, namuno m'chakuliuni- 
6 chila cha kusilila, Mulungu no mboni; namuno ngunu- 
tusosa lumbili pa wandu, namuno penumwe, namuno 
pa wane, po tungapakombwele kumsitopela, mti wandu- 
7 metume wa Kristo. Nambo twaliji makandi pachi- 

likati penumwe, mpelaga juakuchinga akwalela wana- 
che wakwe: ni iyoyo pakumpila umwe twasecheleleku- 8 
gawanya nomwe, ngati utenga wambone wa Mulungu 
pe, nambo ya umi yetu nombe nayo, ligongo pakuwa 
mwatekuwa wakunonyelwa nowe. Pakuti mkukumbu- 9 
chila, achimjangu, masengo getu gakulajila nago; 
musi ni chilo kupanganyaga kuti tutakumsitopela 
wane wenumwe, twamlalichile umwe utenga wambone 
wa Mulungu. Umwe no mboni, ni Mulungu, kuti 10 
mwamswela mwakugoloka mwangali ligongo twalitami- 
lichiche penumwe wakukulupilila: mpelaga mkuma- 11 
nya umwe kuti twatesile nomwe wosepe mpelaga atati 

ni wanache wakwe, kumchisyaga kumlimbichisyaga 
nekusalaga mboni, kuti mjendeje mwakumbajila 12 
Mulungu, juakumbilanga umwe kuti mjinjile m'uchi- 
mwene wakwe ni lumbili luakwe. 

Lye ligongo 'lyo nowe wakwe tukumlapila Mulungu 13 
pangaleka, kuti, po mwapochele petuwe lilowe lya 
kupikana, lya Mulungu, mwalipochele ngati mti lilowe 
lya wandu, nambo, (mpelaga lili lisyesyene) lilowe lya 
Mulungu, likupanganya chilimbi nombe nalyo mwe- 
numwe wakukulupilila. Pakuti umwe achimjetu, 14 
mwatekuwa wakusyasya wa achachurch wa Mulungu 
wa ku uYahudi wa mwa Kristo Yesu: ligongo indu 
iyoyo mwalasile nayo nomwe wakwe pa wa lukosyo luenu, 
mpelaga welewo pa waYahudi ; wauleje Ambuje Yesu 15 
ni waprofeti, nipo watukopwesye uwe, nipo ali wanga- 
sechelesya Mulungu ali wakukana wandu wosepe; 
akutukanisya uwe kuti tukawelecheta kwa waMakosyo 16 
kuti akole umi ; kugumbalichisya yakulemwa yao mowa 
gosepe: nambo lutumbilo luiche kwa welewo mpaka 
ku mbesi. 

Nambo uwe, achimjangu, wakuwa wawina pakutuleka 17 
penu ndawi janono, pameso, ngati pa mtima, twalinjile 
mwakupunda kulola ngope jenu ni kupila kwakuku- 
lungwa : ligongo twasosaga kwisa kwenumwe, une Paolo 18 
kamo na kawili; Setani nipo watulekasisye. Pakuti 19 
chichi no chilolelo chetu, namuno lukondwa, namuno li- 
sanda lya kulikwesya? Ambi angati umwe, pameso pa 
Ambuje wetu Yesu Kristo po taiche 'po? Pakuti umwe 20 
no Jumbili luetu ni lukondwa luetu. 

3 P ligongo 'lyo po twaliji wangapakombola kuli- 

kanisyape, twatiji kuli kwambone kusigalila 

2 munyuma jika m'Atene; nipo twamtumisye Timoteo, 

mjetu, juakutumika jua Mulungu m'utenga wa Kristo, 

kukumtamika umwe nekumtusya mtima wenu wa pa 

3 chikulupi chenu; kuti akasasakaliswa mundu ni ma- 

sauko agaga; pakuti mwasyene mkumanya kuti mwe- 

4lemo twatamichiche. Pakuti po twaliji nomwe, 

twamsalile chile kuti tuichile kukusauka; mpelaga 'ila 

5 yawoneche, nekumanya umwe. Lye ligongo 'li none 

juakwe, po naliji juangapakombola kulikanisyape, na- 

tumisye kuti ngamanye chikulupi chenu, atakumlinga 

kose juakulinga, masengo getu nekuwa ga mtega. 

6 Nambo Timoteo po waiche kwetuwe kuuma kwenu- 

mwe, nekutujigalila mitenga jambone ja chikulupi 

chenu ni chinonyelano chenu, kuti mkwete chikumbu- 

chilo chambone chakutukumbuchila uwe mowa gosepe, 

nekupilaga kutulola mpelega nowe wakwe kupilaga 

7 kumlola umwe; lye ligongo 'li, achimjangu, twatusile 

mitima ja penumwe m'unonono wetu wose ni masauko 

8 getu gose ligongo lya chikulupi chenu : ligongo sambano 

tukwete umi, namkujimilisya umwe mwa Ambuje. 

9 Pakuti chilapilo chapi tutupakombole kupeleka soni 

kwa Mulungu ligongo umwe, chakulapilila lukondwa 

luose lu twakondwile naluo ligongo lyenumwe pa meso 

10 pa Mulungu wetu; musi ni chilo tukupopelesya mnope 

kuti tulole ngope jenu, nekuchimalichisya chakupe- 

nembela cha m'chikulupi chenu ? 

11 Mulungu msyene Atati wetu, ni Ambuje wetu Yesu, 

12 agolosye litala lyetu liiche kwenumwe. Ambuje amku- 

sye amchuluye umwe m'chinonyelano juine kwa juine ni 

kwa wandu wosepe, mpelaga nowe wakwe tukumtendela 

13 umwe; kuti atamilisye mitima jenu jangali ligongo 

m'uswela pa meso pa Mulungu ni Atati wetu, po taiche 
Ambuje wetu Yesu ni waswela mtima wosepe. 

4 Pane pakwe menema, achimjangu, tuku- 

mchondelela tukumchisya umwe mwa Ambuje 

Yesu, kuti, mpelaga mwapochele kwetuwe wende wenu 

wakumbajila umwe kwenda nao nekumsechelesya 

Mulungu, mpelaga mtenda kwenda, kuti mchuluchile 

2 kupunda. Pakuti mkumanya malamulo ga twampele 

3 mwa Ambuje Yesu. Pakuti alili no lisosa lya Mulungu, 

3 
kuswejesya kwenu, kuti mligose ku chilyelye; kuti 4 
umwe wosepe m'manyilile kulikolela msyene chiwiga 
chakwe m'uswela ni luchimbichiyo, ngati m'kupilila 5 
kwa chisembwele, mpelaga waMakosyo wangamanya 
Mulungu; kuti akasasusila mundu nekumlambusya 6 
mjakwe mwelemo ; ligongo pakuwa Ambuje no juaku- 
uchisya jua yosepe 'yo mpelaga twamtetele chile neku- 
walanga mboni. Pakuti Mulungu nganatuwilanjila uwe 
ku usakwa, nambo m'uswela. Lye ligongo ’lyo juaku- 
kana akumkana ngati mundu, nambo Mulungu, juaku- 
peleka Msimu Waswela wakwe kwenumwe. 

Nambo mkuti chinonyelano cha achimjetu ngunu- 9 
mkola chakumsowa kuti amlembele umwe: pakuti 
mwachimsyene mjiganyiche ni Mulungu kunonyelana 
Juine na juine : pakuti mkutenda iyoyo ni achimjetu wa 10 
m'Makedoni mosepe. Nambo uwe tukumchisya, achi- 
mjetu, kuti mchuluchile kupunda; kuti mlikolele 11 
luchimbichimbi luakumyalala, nekutenda masengo 
genu, nekupanganya ni yala yenu mpelaga twamlulile ; 
kuti mjendeje mwakwachimbichiya wa kusa, kuti chita- 12 
kumsowa chindu. 

Nambo ngotukusosa, achimjangu, kuti umwe muwe 13 
wangamanyilila, kwambaga wagonile 'wo; kati mta- 
kulilila, mpelaga wane 'wo wangakola chilolelo. Pakuti 14 
natukulupilile kuti Yesu wawile nekwimuka soni, ni 
iyoyo nombe nawo welewo wagonile mwa Yesu Mulungu 
tajigale pampepe najo. Pakuti achichi tukumtagulila 15 
ni lilowe lya Ambuje, chati uwe wakuwa wajumi, u 
wasigalile ku kwisa kwa Ambuje, ngutususila kose 
welewo wagonile. Ligongo msyene Ambuje tatuluche 16 
mwinani, ni chikuo, ni lilowe lya mtenga juamkulungwa, 
ni lipenga lya Mulungu; wawile mwa Kristo tatande 
kwimuka : soni nowe wakwe wajumi, u wasigalile tutu- 17 
nyakulilwe pampepe nawo ku maunde, kukumchinga- 
mila Ambuje penani: ni iyoyo mowa gosepe tutuwe 
pampepe ni Ambuje. Ligongo 'lyo mtusyane mitima 18 
jenu ni malowe aga. ; 

p Naa mkuti ndawi ni tutema, achimjangu, 
ngunumkola chi chimsowile kuti chindu chi- 
mlembechele umwe. Pakuti mwachimsyene mku- 2 
manyilila kuti lyuwa lya Ambuje likwisa mpelaga 
tuawii chilo. Pakwambaga, SAGA ni chikulupu- 3 

chilo, papopo nekwisa pa welewo uwonasi wa chitema- 
chitema, mpelaga muno uwelesi pa juakwete chitumbo; 
4 nipo ngakulupuka kose. Nambo umwe, achimjangu, 
ngunumba m'chipi, kuti lyuwa 'lyo limsimane mpelaga 
5 wawili; pakuti wosepe umwe no wanache wa lilanguka, 
wanache wa lyuwa: ngunutuwa wa chilo namuno wa 
6 chipi; we utende 'o tukasagona menema mpelaga wane 
7 'wo, nambo tukalindilile, tukatame pe. Pakuti waku- 
gona akusagona chilo ; wakukolelwa akusakolelwa chilo. 
8 Uwe nambo wakuwa wa lyuwa, tutameje pe, tuwaleje 
cha kumtima cha chikulupi ni chinonyelano; ni chipe- 
9 wa cha chilolelo chakukulupuchila. Ligongo Mulungu 
nganatusagulila uwe ku lutumbilo, nambo ku kupochela 

10 chikulupuchilo mwa Ambuje wetu Yesu Kristo, juatuwi- 
lile uwe, kuti, nachiwamuno tukulindilila, nachiwamuno 

11 tukugona, tukatameje pampepe najo. Lye ligongo 'lyo 
tukatusyane juine na juine, tukalimbichisyane juine 
mjakwe, mpelaga mkutendaga. 

12 Tukumchondelela umwe nambo, achimjangu, kuti 
m'manyilile welewo wakumlajila umwe wakumlolela 

13 umwe mwa Ambuje, wakumchisya ; nekwachimbichisya 
innope m'chinonyelano ligongo lya masengo gao. Mji- 

14 laneje juine ni juine. Nipo tukumkanichisya umwe, 
achimjangu, mwachisye wa sawa, mwalimbichisye wa- 
tepele, mwachinje wakutenguka, mwapimililile wosepe. 

15 Mlolechesye atakuuchisya juine yakusakala ku yaku- 
sakala; nambo mowa gosepe mkuyeje chi chili cha- 

16 mbone juine kwa juine, ni kwa wosepe. Msechelele 

17,18 mowa gosepe; mpopeleje pangalekaga ; mosepe mlapi- 
leje : pakuti lyelelyo no lisosa lya Mulungu mwa Kristo 

19, 20 Yesu lya kwenumwe. Mkasima Msimu; mka- 

21 nyosya mawelechetelo; yosepe mlochesye ; mkamulisye 

22 chi chili chakusalala; mligose pa yakusakala ngosyo- 
ngosyo. 

23 Msyene Mulungu wa mtendele amswejesye umwe 
mosepe mwammalichiche; msimu wenu ni umi wenu 
ni chiilu chenu chilindililwe cha mbumbu changali li- 

24 wamba po taiche Ambuje wetu Yesu Kristo. Juamku- 
lupi no juakumbilanga umwe, nombe najo tachitenda. 

25 Achimjangu mtupopelele uwe. 

26 Mwakomasye achimjetu wosepe ni chikomasyo cha 

27 pa ngomo chachiswela. Ngumbuchisya umwe paku- 

mlumbila Ambuje kuti kalata aju awalanjiche kwa 
achimjetu wosepe. 

Chisowelo cha Ambuje wetu Yesu Kristo chiwe pa- 28 
mpepe namwe. 


KALATA JUA KAWILI JUA PAOLO JUA 
NDUMETUME KWA WA THESSALONIKI. 


ji AOLO, na Silvano, na Timoteo, kwa church cha 

waThessaloniki mwa Mulungu Atati wetu, 
ni Ambuje Yesu Kristo: chisowelo chiwe kwenumwe, 2 
ni mtendele wakuuma kwa Mulungu Atati wetu, ni 
Ambuje Yesu Kristo. 

Kutuwajila kamlapila Mulungu mowa gosepe ligongo 3 
umwe, achimjangu, mpelaga kutujenele; ligongo chi- 
kulupi chenu chikukulila mnope, ni chinonyelano cha 
umwe wosepe juine na juine chikuchuluka; uwe twa- 4 
chimsyene nipo tukulikwesya mwenumwe mu acha- 
church wa Mulungu, ligongo chipimililo ni chikulupi 
chenu cha m'masausyo genu gosepe, ni masauko ga 
mkasauka nago; no chakulochesya cha kulamula kwa- 5 
kugoloka kwa Mulungu, kuti ukambajile umwe uchi- 
mwene wa Mulungu, ligongo lyakwe nomwe mkulaji- 
chila: nawaga kuli kwakugoloka kwa Mulungu kwau- 6 
pila masauko welewo wakumsausya umwe, nomwemwe 77 
wakusauka kupumulila pampepe nowe, pa chiunukulilo 
cha Ambuje Yesu kuuma mwinani ni wamitenga wa 
machili gakwe m'moto wa lilamba, kwapa mauchisyo 8 
welewo wangamanya Mulungu ni welewo wangapikani- 
chisya utenga wa Ambuje wetu Yesu: juatasauswe nao 9 
uwonasi wa ndawi syose wakuuma ku ngope ja Ambuje 
ni ku lumbili lua machili gakwe, po taiche pose kuti 10 
akweseche mwa waswela wakwe, nekulapililwa mwa 
welewo wosepe wakulupilile (ligongo mboni jetu ja 
kwenumwe japikaniche), lye lyuwa 'lyo. Pakusosa pe- 11 
lepo nowe wakwe tukumpopelela umwe, kuti Mulungu 
wetu amtende umwe wakuwajilwa kuwilanga kwenu, 
nokugumbalichisya lisosa lyosepe lya umbone ni ma- 

12 sengo gosepe ga chikulupi, m'machili; kuti lina lya 
Ambuje wetu Yesu likweseche mwenumwe, nomwe 
mwa juelejo, malinga ni chisowelo cha Mulungu wetu, 
ni Ambuje Yetu Kristo. 

9 NIO tukumchondelela umwe, achimjangu, kwa- 
mbaga kwika kwa Ambuje wetu Yesu Kristo, 

2 ni kusonganila kwetu kwa juelejo; kuti mtakusukuna 
chitemachitema ku mtima wenu, mtakupwelela, namu- 
no ni msimu, namuno ni lilowe, namuno ni kalata chi- 
sau mti kuuma kwetuwe, mpelaga kuti liiche lyuwa lya 

3 Ambuje; wandu akasamlambusya kose; ligongo paku- 
wa kukaicheje kaje kupanduka 'ko, nekuunukuka mu- 

4 ndu jua ulemwa, mwanagwao uwasasi juakujimilila 
juakulikwechesya pa yosepe yakutelwa Mulungu na- 
muno ya kupopelelwa; nipo akutama iyoyo m'nyumba 
ja Mulungu, akulilosya msyene kuti ali Mulungu. 
53 Angati mkukumbuchila, kuti, po naliji chiwela nomwe 

6 namsalile umwe yelei? nipo sambano 'pano mkumanya 
chakulekasya 'cho, kuti aunukuche pa ndawi jakwe. 

7 Pakuti chimano cha sawa sambano chilimkulimbila : 
nambo apali juakulekasya sambano, mpaka po tatyo- 

8 seche pakati. Pelepo nipo taunukuche jua sawa 'jo jua 
tambulaje Ambuje Yesu ni lipuje lya ku kamwa kwa- 
kwe, nekum'malisya ni liwonechelo lya kwika kwakwe; 

9 kwika kwakwe kuli kulingana ni chilimbi cha Setani 
m'machili gose ni imanyililo ni yakulapisya ya unami, 

10 ni ulamba wosepe wa chigongomalo wa kwa welewo 
wakoonasika; ligongo pakuwa nganapochela chinonye- 

11 lano cha umbone kuti akulupuche. Lye ligongo 'lyo 
Mulungu akutumisya kwa welewo chilimbi cha mtega, 

12 kuti apikanichisye unami: kuti alamulilwe wosepe 
wangapikanichisya umbone, nambo wasechelele m'chi- 
gongomalo. ; 

13 ambo uwe kutuwajila kumlapila Mulungu mowa 
gosepe ligongo umwe, achimjetu wakunonyelwa ni 
Ambuje, ligongo Mulungu amsagulile umwe pakutanda 
ku chikulupuchilo m'uswejesyo wa Msimu ni chiku- 

14 lupi cha umbone : kweleko ambilanjile umwe m'utenga 
wambone wetu kuti mpochele lumbili lua Ambuje wetu 

15 Yesu Kristo. We utende 'o menema, achimjetu, mji- 
milile mkamulisye misyungu ji mwajiganyiche najo, 
namuno ni lilowe, namuno ni kalata juetu. 

Msyene nambo Ambuje wetu Yesu Kristo, ni Mu- 16 
lungu Atati wetu watunonyele uwe nekutupa kutusya 
mtima kwa ndawi syose ni chikulupi chambone m'chi- 
sowelo, atusye mitima jenu, ajitamiche m'masengo go- 17 
sepe ni malowe gosepe gambone. 

3 PANA pakwe, achimjangu, mtupopelele uwe 

kuti lilowe lya Ambuje Jiutuche likweseche, 
chisau mpela penumwe; kuti uwe tukulupuche kwa 2 
wandu wa mtega ni wakusakala; pakuti wosepe ngana- 
kola chikulupi. Ambuje nambo ali juamkulupi, juata- 3 
mtamiche umwe, nekumlindilila kwa juakusakala. Uwe 4 
nipo tukumkulupilila Ambuje kwambaga umwe, kuti 
mkutenda nipo soni tumtende i tukumtagulila. Ambu- 5 
je ajongochesye mitima jenu ku chinonyelano cha Mu- 
lugu, ni chitungato cha Kristo. 

Nipo tukumtagulila umwe, achimjetu, m’lina lya 6 
Ambuje wetu Yesu Kristo, kuti umwe mlityosye pa 
mjenu juose juakwenda wambape, juangajenda malinga 
ni misyungu ji wajipochele petuwe. Pakuti mwachi- 7 
msyene mkumanya kuti kumbajila kutusyasya uwe: 
ligongo pakuwa ngunutulijesya wambape mwenumwe : 
ngunutulya lulele mkato wa 'syene, nambo mwakulajila 8 
mwakupwetekwa, chilo ni musi kupanganyaga masengo, 
kuti tutakumsitopela umwe wa tawe wose: ngati li- 9 
gongo tuli wangambajila, nambo kuti tulipeleche twa- 
chimsyene chisyasyo kwenumwe, kuti mtusyasye uwe, 
Pakuti po twaliji nomwe, twamtagulile achi, chati, jua 10 
tawe juose juangapanganya masengo, akasalya. Pakuti 11 
tukupikana kuti apali wane wenumwe wakwendajenda 
wambape, wangapanganya kose, nambo ali wakupanga- 
nga mwakulawalawa. Wati 'yoyo tukwatagulila tu- 12 
kwachisya mwa Ambuje Yesu Kristo, kuti apanganye 
masengo mwanatipe chete, alyeje mkato wao. Nambo 13 
umwe, achimjangu, mkasakalika mwakutenda mwa- 
mkoto. Naga akakupikana mundu juine lilowe lyetu 14 
lya m'kalata aju, mlolechesye juelejo, mkasyowekana 
najo, kuti akole soni. Nambo mkamtenda mti jua ma- 15 
gongo, nambo mkamjamuche mti mjenu. 

Msyene Ambuje nambo jua mtendele, ampeje umwe 16 
mtendele mosepe pa ndawi syosepe. 

Chikomasyo cha Paolo ni mkono wangu, no chi- 17 
manyililo m'achikalata RODS. iyoyo ngulemba. Chi- 18 

sowelo cha Ambuje wetu Yesu Kristo chiwe nomwe 
wosepe. 


KALATA JUAKUTANDA JUA PAOLO JUA 
NDUMETUME KWA TIMOTEO. 





1 paoro jua ndumetume jua Kristo Yesu, malinga 
ni lilamulo lya Mulungu Mkulupusya juetu 
ni Kristo Yesu chilolelo chetu ; kwa Timoteo mwanangu 
2 juampagwe jua m'chikulupi : Chisowelo, chanasa, mte- 
ndele, kuuma kwa Mulungu Atati ni Kristo Yesu 
Ambuje wetu. 
3 Mpelaga namchisisye kuti mlonjele pa Efeso, po na- 
jaulaga ku Makedoni, kuti mwalulile wane akasajiganya 
4 yine, akasapikana itagu ni ya ulukosyo yangamala, 
yakutenda mawanichisyo kupunda ni chilindililo cha 
Mulungu cha m'chikulupi; vyoyo ngutenda sambano. 
5 Nambo chimalichisyo cha kululila no lukumbu lua- 
kuuma m'mtima wolenjele ni umanyilisi wambone ni 
6 chikulupi changalambusya : pa yelei wane wakutya- 
7 lambuka nekusepuchila ku ngani sya mtega; akusosa 
kuti awe wakwiganya malamulo, nachiwamuno ngaku- 
manyilila i yakuwecheta namuno i yakulimbichisya. 
8 Uwe tukumanya nambo kuti lilamulo no lyambone, 
9 nakutenda nalyo mundu malinga ni malamulo, paku- 
manyilila achi chati kuti malamulo gangagonela pa 
juakugoloka, nambo pa wa sawa ni wakupwanya, pa 
wangakokomesya ni wakulemwa, pa wangaswejela 
mtima ni wa wamba, pa wakuulaga atati ni amao, pa 
10 wakuulaga wandu, pa wa chilyelye, pa wakulisakasya 
ni walume, pa wakuswamba wandu, pa wa unami, pa 
wakulumbila ya unami, ni chindu chine na chikuwa 
11 chakukanana chijiganyo cha umi; malinga ni utenga 
wa lumbili lua Mulungu juamjinichilwe u walechelwe 
kwangune. 
12 Ngumlapila juangamwisye une, Kristo Yesu Ambuje 
wetu, kuti wandesile une juamkulupi, wambisile ku 
13 utumwa wakwe ; nachiwamuno naliji kala juakusocheya, 

juakusausya, jua chalu; nambo napochele chanasa, li- 
gongo lyati natesile wangamanyilila wangakulupilila; ni 14 
chisowelo cha Ambuje wetu chachuluchile mnope ni 
chikulupi ni chinonyelano cha mwa Kristo Yesu. Ja- 15 
kulupilika no ngani jakuwajilwa kupochelwa kose, jati 
Kristo Yesu waiche kusa 'kuno kwakulupusya waku- 
lemwa; jua welewo une ndili juampunde: nambo 16 
ligongo lya lyeleli napochele chanasa lyati mwangune 
Juampunde Yesu Kristo akalosye chipimililo chakwe 
chosepe, chiwe chisyasyo cha welewo wa tamkulupilile 
panyuma ku umi wangamala. Kwa Mchimwene nambo 17 
Jua ndawi syose, juangawola, juangawoneka, Mulungu 
wa jika, luwe luchimbichiya ni lumbili ku ndala sya 
ndala. Amen. 

Chilulilo achi ngumlechela umwe, mwanangu Timoteo, 18 
malinga ni yakusagamukula i yalongolele umwe, kuti 
m'menyane mwelemo ngondo jambone; mkamulisye 19 
chikulupi ni lukumbu luambone; lu watyosisye wane, 
nipo wakasiche m'chikulupi chao; wa welewo no Hu- 20 
menayo, na Alesander; welewo napeleche kwa Setani 
kuti ajiganyiche akasasocheya. 

9 NOUM EIT menema, pakutanda, kuti mtende 

machondelelo, mapopelo, mapopelelo, malapilo, 
ligongo lya wandu wosepe; ligongo lya waimwene ni 2 
wosepe wa pa 'chakulungwa; kuti tutameje mwa 
mtunjelele ni mwakutiwalika mwakukokomesya ni 
mwakuchimbichika mosepe. Kweleko no kusalala ni 3 
kwakupochelwa pa meso pa Mulungu Mkulupusya 
juetu ; juakusosa kuti wandu wosepe akulupuche, aiche 
ku kumanyilila umbone. Pakuti wamo no Mulungu, 
wamo nombe nawo wakuchengulanya Mulungu ni 
wandu, mundu Kristo Yesu, jualipeleche kuwa chiwo- 
mbolo cha wosepe ; mboni ja pa ndala syakwe ; pelepo 
napakuchilwe juakulungusya jua ndumetume (nguwe- 
lecheta umbone, ngongulambusya), juakwajiganya wa- 
Makosyo m'chikulupi ni umbone. 

Ngusosa menema kuti wandu apopeleje mosepe, 
anyakule mikono jamiswela, jangali lutumbilo janga- 
wanichisya. Yalumope kuti achambumba aliweche 9 
m'yakuwalila yakulinyemya, yana soni ni kuligosa ; 
ngati ni umbo syakutiwa, namuno ndalama jajichejeu, 
namuno ngale, namuno yakuwalila ya mtengo; nambo 10 

(mwakwawajila achambumba wakusala luchimbichiya 
ll lua Mulungu) m'masengo gambone. Juamkongwe 
nambo alijiganye mwakutiwalika mwakupikanichisya 
12 mosepe. Ngongumkundisya nambo juamkongwe kuti 
ajiganye, namuno amlamulile juamlume, nambo kuti 
13 atameje mwakutiwalika. Pakuti Adamu watandite 
14 kupanganyik wa, soui Hawa; Adamu nganalambuchiswa, 
nambo juamkongwe juakuwa juamlambuchiswe ali mu 
15 ulemwa: nambo takulupuche pa kuweleka wanache, 
na tatameje m'chikulupi ni chinonyelano ni uswejelo ni 
kuligosa. . 
3 j kulupilika no ngani ji, Nakusosa mundu ma- 
2 sengo ga mlolela, akupilaga gambone. Kumba- 
jila mlolela nambo kuti awe juangali liwamba, msono- 
gwe juamkongwe jumo, wakulikanisya, wangalitowa, 
wakusamalila, wakwasechelesya alendo, wakupakombola 
3 kwiganya; wangalesa, wangaputa; nambo wakulitimalika, 
4 wangakangana, wanganonyela ndalama ; wakulamulila 
'chenene pa nyumba jakwe, wakwete wanache wakwe 
5 wakupikanichisya mwakuchimbichika mosepe; (aka- 
pakombolaga nambo kwalamulila wa pa nyumba jakwe, 
6 uli tasamalile church cha Mulungu?) ngati juanata- 
ndape,atakulikwesya, atakusimanilwa m'kugomelwa kwa 
7 Setani. Kumbajila nambo akole mboni jambone pa 
wakusa; atakusimanilwa mwilalatilo ni mwipogolo 
8 mwa Setani. Yalumope wadiakoni awe wakuchimbi- 
chika, akasakola ndimi siwili, akasamwelesya mvinyo 
9: wojinji, akasawa wa udiesi wa usakwa; akamuleje 
10 chimamo cha chikulupi m'lukumbu luolenjele. Welewo 
atande kulochesyeka; kuti aweje wadiakoni wakutumi- 
11 ka nawa ali wangali ukawamba. Yalumope acha- 
mbumba awe wakuchimbichika; akasawa wakusinjilila, 
12 awe wangalitowa, wakulupilichika mosepe. Wadiakoni 
awe achasono wao juamkongwe jumo, wakulamulila 
13 'chenene wanache wao ni wa pa nyumba syao. Pakuti 
welewo wakuwa wadiakoni wakutumichila 'chenene 
akulipanganichisya mwakutama mwambone, ni kulimba 
kwakukulungwa m'chikulupi cha mwa Kristo Yesu. 
14 WYeleyo ngumlembela umwe pakukulupilila kwisa 
15 kwenumwe chitema; na ngakawe nambo, kuti m'ma- 
nyilile wende wao wandu wa kwawajila kuti ajende nao 
m'nyumba ja Mulungu, jili church cha Mulungu wa- 

jumi, msati ni mchinjinchisyo wa umbone, Pangapagwa 16 
makani chachikulungwa no chimamo cha luchimbichiya ; 
juawoneche 'jula m'chiilu, juamgolochesye m'msimu, 
juawoneche pa wamitenga, juamsalilwe pa waMakosyo, 
juamkulupililwe kusa 'kuno, juampochelwe mwinani 
m'lumbili. 
Å MSIMU nambo akuti mwakuwechetape, kuti 
m'ndawi sya m'mbujo wane tagwe m'chikulupi, 
pakupikanichisya misimu jakulambusya ni majiganyo 2 
ga masoka gakusakala, m'ulamba wa wandu wa unami, 
walembelwe m'lukumbu mwao ni chisyano cha moto; 


wakukanisya kulombela, wakulamula kuligosa ku 3 
nyama, syapanganisye Mulungu kuti welewo waku- 
manya umbone asipochele ni chilapilo, Ligongo cha- 4 


pangenye Mulungu chose no chambone, ngechipali cha- 
kukanika, naga chili chakupochelwa ni chilapilo: pakuti 
chili chachiswejesye mwilowe lya Mulungu ni mwipopeto. 
Yeleyo na tumwakumbuchisye achimjetu, tumbe 6 
Juakutumika juambone, jua Kristo Yesu, juamlele m'ma- 
lowe ga chikulupi, ni ga chijiganyo chambone chi mka- 
gwileje: ndano nambo sya wamba sya 'chakongwe wa- 7 
kuchekulupa mkaneje. Nimlijongolele ku luchimbi- 8 
chiya; pakuti kulijongola chiilu kukukamusya pana- 
ndi; luchimbichiya nambo lukukamusya mosepe, Juchi- 
kolaga chilanganilo cha umi wakuwaga sambano, ni u 
tuuwoneche 'o. Jajikulupi no ngani, jakwawajila wose 
ajipochele. Pakuti mwelemo tukulajila nekupimilila, 10 
jigongo tukumlolela Mulungu wajumi, ali Mkulupusya 
jua wakukulupilila. Mlamule yeleyo mjiganye. Wa- 11 
ndu akasanyosya uchanda wenu; nambo muwe chisya- 12 
syo cha welewo wakukulupilila, mwilowe, m'utame, 
m'chinonyelano, m'chikulupi, m'ulenjelo. Mpaka po 13 
tiiche muganichisye kuwalanga, kuchisya, kujiganya. 
Mkanyosya mtuka uli mwenumwe, u wapelekwile kwe- 14 
numwe m'uprofeti pampepe ni kuichila kwa yala ya 
achakulungwa. Yeleyo mpimilile nayo; mbeje mwele- 15 
mo, kuti kupundila kwenu kuwoneche pa wosepe. Mli- 16 
ganichisye mwasyene ni kwiganya kwenu. Mtamilisye 
mwelemo pakuti pakutenda iyoyo tumlikulupusye 
mwasyene ni welewo wakumpilikanila. 
ji MSANI AMUKA juamkulungwa, nambo mumchi- 
sye mti atati; wanandi mti achimjenu; acha- 2 

mbumba achakulungwa mti achamao; wanandi mti 
3 achalumbu wenu, m'ulenjelo wosepe. Mwachimbichi- 
4 sye wamasije wakuwa wa masije wene. Nambo jua- 
mkongwe juamasije nakwete wanache nachiwamuno 
achawisukulu, akatande kulijiganya kutenda luchimbi- 
chiya kumangwao, awatendele maupilo achinangolo wao: 
pakuti kweleko no kwakupochelwa pa meso pa Mulu- 
5 ngu. Juakuwa jua masije juene, jua jika, akumlolela 
Mulungu nekutamilisya m'machondelelo ni mapopelo 
6 chilo ni musi. Nambo juamkongwe jua ung'asi ali Jua- 
7 muwe achikolaga umi. Yeleyo nombe nao mlamule 
8 kuti awe wangajamuchika. Nambo juine nakakuku- 
mbuchila wao, mwakupunda welewo wakumangwao, 
akanile chikulupi, ali juakusakala kupunda ni juangali 
9 chikulupi. Akasalembelwa jua masije juali juamnandi 
ni yaka makumi msano na limo, juali msonogwe jua- 
10 mlume jumo, juakupikanika m'masengo gambone ; na- 
tekwalela wanache, nasechelele achalendo, najosisye 
masajo ga waswela mtima, nakamwisye wakusauka, na- 
11 kagulisye masengo gambone gosepe. Wa masije wana- 
ndi nambo mwakaneje : pakuti patesile kulawalawa ne- 
12 kumkana Kristo, tasose kulombela ; akwete mwakugo- 
13 melwaligongoatyosisyechikulupichaochakutanda. Nipo 
soni akulijiganya ulesi,akwendajenda kujam’nyumba jine 
ni jine; ngati wa ulesipe, nambo wa mseche wakupa- 
14 nganya nakunaku, wakuwecheta yangawajila. Nguso- 
sa menema kuti wanandi alombele, aweleche wanache, 
alamule pa nyumba, akasapeleka jua magongo ligongo 
15 lyose lya kulalatila; pakuti sambano apali wane wamse- 
16 puchile kuujila munyuma mwa Setani. Juamkongwe 
Juine juakukulupilila nakwete wa masije, akakamusye 
welewo, chikasasitopelwa church; kuti chikakamusye 
welewo wakuwa wa masije wene. 
17 Achakulungwa wakulamula 'chenenepe kwawajila lu- 
chimbichiya lua kawili, mwakupunda welewo wakula- 
18 jila m'ilowe ni m'chijiganyo. Pakuti lilembo liku- 
© ti, Mkosomtawa m'kamwa mwa jakuliwata tirigu. Soni, 
19 Juakupanganya kumbajila malipilo gakwe, Mkapoche- 
la chakumbelechetela juamkulungwa, akawe pakamwa 
20 pa mboni siwili namuno sitatu. Wakulemwa mwaja- 
muche pa meso pa wosepe, kuti wane nombe nawo ako- 
21 le woga. Ngumsalila pa Ae pa Mulungu, ni Kristo 

Yesu, ni wamitenga wakusaguka, kuti mlindilile yelei, 
pangali lusagu, pangali mnyemo. Mkamkamulila mu- 22 
ndu mikono mwakwanguya, mkasyowekanaga m'yakule- 
mwa ya wane; mlilindilile mwasyene juamlenjele. Mka- 23 
waga soni juakumwaga mesi nambo mkamwe mvinyo 
wonandi ligongo lyakwe matumbo genu ni yakulepetala 
yenu ya kawili kawili. Yakulemwa ya wandu wane ili 24 
yakuwoneka, ikulongolela kuja ku kulamulilwa; wane 
nombe nawo ikwakagula. Yalumope gakuli masengo 25 
gambone nombe nago ga gali gakuwoneka; gali gati 
mpelaga gangakomboleka kwine kusisika. 
0 AI wana wose wa pasi pa likongwa 
akatende achambuje wao wakwawajila luchimbi- 
chiya luose, kuti lina lya Mulungu ni chijiganyo ataku- 
chisocheya. Welewo wakwete achambuje wakukulupi- 2 
lila, akasawanyosya ligongo ali achimjao; nambo awatu- 
michile mwakupunda, ligongo wakugawanya chakolela 
'cho ali wakukulupilila ni wakunonyelwa. WYeleyi mji- 
ganye mchisye. 

Nakwiganya mundu chijiganyo chine, nakakundaga 3 
malowe gamajumi, ga Ambuje wetu Yesu Kristo, ni chi- 
jiganyo chakulingana ni Juchimbichiya; akulikwesya, 4 
wangamanyilila kandu nambo akulwala nayo iusyo ni 
makani ga malowe, mwakuuma uwiu, kukangana, mala- 
latilo, nganisyo syakusakala, kuwengana kwa wandu 
wajonasiche mtima ni wakusowa umbone, wakuganisya 
kuti luchimbichiya no lua chipanje. Nambo luchimbi- 
chiya luakwikuta no luana mtengo: pakuti ngunutuji- 
gala kandu pakwinjila kusa’kuno, soni ngutukupako- 
mbola kujigala kandu pakopoka ; mkolaga nambo ya- 
kulya ni yakuliunichila, tutujikute nayo. Welewo na- 
.mbo wakusosa kusichila akugwila ku chakulinga ni li- 
pogolo ni yakupila yakulowela ni yakuulasya yejinji, 
yati mti yakwamisya wandu m'uwonasi ni m'wasasi. 
Pakuti mchiga wa yakusakala yosepe no chinonyelo cha 10 
ndalama: pakwikuyaga yelei wane asokonechelwe ku 
chikulupi, nekulisomechesya ni yakulaga yejinji. 

Umwe nambo, mundu jua Mulungu, mtile ku yeleyo; 11 
nimkaguleje chigolochelo, luchimbichiya, chikulupi, chi- 
nonyelano, chipimililo, kulitimalika mtima. M'menya- 12 
ne ngondo jambone ja chikulupi, mkamulile umi wa- 
ngamala, u mwawilanjichile, LEa kulijitichisya 

6. 13—2 Tim. 1 3 KALATA JUAKUTANDA 


meso pa Mulungu, juakwitenda yosepe yejumi, ni pa 
Kristo Yesu juawalasile kulijitichisya kwambone paujo 

14 pa Pontio Pilato; kuti mkumbuchile lilamulo, wangali 
ulemwa, wangali chakujamuchilwa, mpaka kuwonekakwa 

15 Ambuje wetu Yesu Kristo; ku takulosye pa ndala sya- 
kwe, ali Juakupakombola juamjinichilwe jua jika, Mchi- 

16 mwene jua waimwene, ni Mbujegwe achambuje; jua- 
kwete jika mwangauwa, juakutama mwilanguka mwa- 
ngapaichila; juangambona juangapaona mundu kose, 
kwa juelejo luwe luchimbichimbi ni ulamusi wa ndala 
syose. Amen. 

17 Mwalulile welewo wakusichila pa ndala asino, kuli 
akasawa wakulikwesya mtima, namuno akasalolela chi- 
panje changakulupilichika, nambo Mulungu, juakupele- 

18 ka mwakusichila yosepe kuti tukondweje nayo; kuti 
apanganye yambone, asichile m'masengo gambone, aso- 

19 se kupeleganya, asose kusyowekanya; kulisalachisyaga 
pakutawila pambone pa kumbujo 'ko, kuti akamulile umi 
'o wakuwa umi usyene. 

20 'Mwe Timoteo, mchilindilile chakusalasya 'cho, mpiti- 
kuchile ku yakukwelegula ya wamba ni yakukana uma- 

21 nyilisi wanakolangape pa iyoyo; u wakusalaga wane 
welewo akulwisye pa chikulupi. 

Chisowelo chiwe nomwe. Amen. 


KALATA JUA KAWILI JUA PAOLO JUA 
NDUMETUME KWA TIMOTEO. 


1 paora jua ndumetume jua Kristo Yesu mwa 
lisosa lya Mulungu, malinga ni chilanganilo 
cha umi wa mwa Kristo Yesu, kwa Timoteo, mwana- 
2 ngu juamnonyelwe; Chisowelo, chanasa, mtendele, 
kuuma kwa Mulungu Atati ni Kristo Yesu Ambuje 
wetu. 
3 Ngumlapila Mulungu, jua ngumtumichila chitandi- 
lile pa achatati wangu E luakulenjela, kuti 

chikumbuchilo changu chakumkumbuchila umwe 
m'machondelelo gangu chili changalekaga, chilo ni 4 
musi ngupilaga kumlola, pakukumbuchila misosi jenu 
kuti ngagumbalichiche ni lukondwa ; po ngwete chiku- 5 
mbuchisyo cha chikulupi changalambusya cha mwenu- 
mwe; chi chatemi pakutanda mwa ambuje wenu Lois, 

w achikuluwenu Eunike; nipo ndili juamkanichisye 
kuti chili mwenumwe nombe namwe. Lye ligongo 6 
'lyo ngumkumbuchisya kuti mkolesye mtuka wa Mula- 
ngu, uli mwenumwe pa kuwichila kwa mikono jangu. 
Pakuti Mulungu nganatupa uwe msimu wakogopa, 7 
nambo wa machili ni wa chinonyelano ni wa kuligose- 
sya. Jikamtenda soni menema mboni ja Ambuje 8 
wetu, namuno ja une juamtawe juakwe : nambo mlajile 
yakusakala ni utenga wambone malinga ni machili ga 
Mulungu; watukulupwisye uwe nekutuwilanga ni 
kuwilanga kwakuswela, ngati malinga ni masengo 
getu, nambo malinga ni i tajile pakutenda pakwe ni 
chisowelo chakwe, chi chapelekwile kwetuwe mwa 
Yesu Kristo sikinisiiche ndala sya ndala, nambo sa- 10 
mbano iwoneche ni kuwoneka kwa Mkulupusya juetu 
Kristo Yesu, juamalichisye chiwa nekuwonesya umi 
wangawola pa utenga une nasagwiche kuwa mlalichi 11 
juakwe, ni juandumitume juakwe, ni juakwiganya jua- 
kwe. Lye ligongo 'lyo ngwilajila yeleyo nombe nayo; 12 
nambo ngengukola soni; pakuti nimanyi juelejo jua 
nimkulupilile, nipo ndili juamkanichisye kuti akupa- 
kombola kuchilindilila chakusalasya changu, mpaka 
lyuwa 'lyo. Mkamulisye chisyasyo cha malowe gama- 13 
jumi chi mpikanichisye pangune, m'chikulupi ni m'chi- 
nonyelo cha mwa Kristo Yesu. Chakusalasya chambone 14 
'chila m'chilindilile mwa Msimu Waswela wakutama 
mwetuwe. 

Mkumanya achi, chati wosepe wa m'Asia ambitiku- 15 
chile une; wa welewo no Fugelo na Hermogenes. 
Ambuje ajitendele chanasa nyumba ja Onesiforo: ligo- 16 
ngo kawili kawili asisimisye 'ne, ni ngunuumtesya soni 17 
unyolo wangu; nambo po waliji m'Rumi atekusosa 'ne 
mwakwanguya, nekusimana une (Ambuje ampeje kuti 18 
achisimane chanasa kwa Ambuje lye lyuwa 'lyo); 
mwamjinji 'mula mu wandumichile m'Efeso umwe 
mkumanyilila 'chenenepe. 

2. 1-20 KALATA JUA KAWILI 


J o menema, mwanangu, mlimbiche m'chiso- 
2 welo cha mwa Kristo Yesu. Indu i mpikene 


3 nombe nawo. Mlajileje pampepe none mpelaga msi- 
4 kari juambone jua Kristo Yesu. Ngapali msikari jua 
m'ngondo juakulipakamika m'matendo ga umi auno; 
5 kuti amsechelesye juelejo juamlembile msikari. Mundu 
nakulinga m'ung'asi, ngapochela lisanda akaweje aka- 
6 linjeje mwakulamulilwa. Juakulima juakulajila mase- 
ngo kumbajila awe juakutanda kupochelangana isogosi. 
7 Mganisyeje i nguti; pakuti Ambuje tampeje umanyilisi 
8 mosepe 'mo. Mkumbuchile Yesu Kristo juamjimuche 
kwa wauwe, jua mbeju ja Daud, malinga ni utenga 
9 wangu: mwelemo ngulajila mpaka ku nyolo, mti 
juakutenda yakusakala; nambo lilowe lya Mulungu 
10 nginiliwa lyetawe. Lye ligongo 'lyo ngwipimilila yo- 
sepe ligongo lya wakusaguka, kuti welewo nombe nawo 
apochele chikulupusyo cha mwa Kristo Yesu pampepe 
11 ni lumbili lua ndala. Jakulupilika no ngani jji: Pa- 
kuti naga twawile pampepe najo, nombe soni tutukole 
12 umi pampepe najo: natupimilile, tutulamule nombe 
soni pampepe : na tumkaneje, nombe soni juelejo tatu- 
13 kaneje uwe : na tuli wangakulupilika, juelejo akusigala 
juakulupilika; pakuti mngakupakombola kulikana 
msyene. 
14 Yeleyi mwakumbuchisye, mwalulile pa meso pa 
Ambuje, kuti akasakanganila malowe pa mtega, kwa 
15 kusokonesya wakupikana. Mjanguye kulilosya jua- 
mkundilwe pa Mulungu, juakupanganya juangakola 
mwakutenda soni, juakukamulaga mwakugoloka lilowe 
16 lya umbone. Msepuchile nambo yakukwelegula ya- 
17 mtega, pakuti tiisusile soni m'chalu, lilowe lyao nipo 
tililye mpelaga magawagawa: wati 'yoyo no Humenaio 
18 na Filetus: wandu walemwisye pa umbone, akuti kwi- 
muka kwa wauwe kupite kala, nipo akugalausya chiku- 
19 lupi cha wane. Nambo pakutawila pakulimba pa 
Mulungu pakwimilila, pakwete chimanyililo chakuli- 
mbichila achi, Ambuje akwamanya welewo wali wakwe ; 
ni, Atyoche pa chigongomalo wakulikolanga lina lya 
20 Ambuje. M'nyumba jajikulungwa nambo ipali iwiga 
ngati ya ndalama jajichejeupe namuno jajiswelape, 

nambo ya mtela ni yetaka nomwe nayo; yine ili ku 
luchimbichiya, yine ili ya ku kwaluka. Mundu me- 21 
nema, natalilenjesye ku yeleyo, tawe chiwiga cha ku 
luchimbichiya, chachiswejesye, chakumbajila ambuje, 
chachipanganyichisye chile ku masengo gambone gose. 
Nambo mtile ku masosa ga uchanda, mkuyeje chigolo- 22 
chelo, chikulupi, chinonyelano, mtendele, ni welewo 
wakumkolanga Ambuje kuumaga m'mtima wakulenje- 
la. Nambo iusyo yakulowela yangamanyika mkaneje, 23 
pakumanya kuti ikutesya makani. Kapologwao 24 
Ambuje akasawa jua makani, nambo awe juakutulala 
pa wosepe, juakupajiganya, juakuligosa, mwakulitima- 25 
lika wakujiganya welewo wakukanisya; kanga Mulu- 
nga tapeje mpitikuko wa ku umanyilisi wambone, kuti 26 
aliuchisye pa lipogolo lya Setani, pakuwa wakamwilwe 
ni juakutumika jua Ambuje ka lisosa lya Mulungu. 
3 MAA YE achi nambo, chati pa mowa gakuma- 
lichisya ndala syakunonopa tisiiche. Pakuti 2 
wandu tawe wakulinonyela achimsyenepe, wakunonyela 
ndalama, wakulitapanjila, wakupoka, wakulalata, wa- 
ngapikana achinangolo, wangali mtima wakulapila, 
wangaswejela mtima, wanganonyela mwa mbagwilo, 
wangapembecheka, wakugogodechela, wangapakombola 
kulikanisya, wa ukali, wanganonyela yambone, wa 
malindi, wa mswenene, wakulitutumbasya, wakuno- 
nyela lukondwa kupunda ni Mulungu: wakwete chi- 
wililipe cha luchimbichiya nambo akukana machili 
gakwe: pa welewo mtyoche. Pakuti wa welewo no 6 
wakulipikinichisya kwinjila m'majumba, nekwakamu- 
lila achambumba wakulowela wakusitopelwa yakule- 
mwa, wakujigalwa ni masosa ngosyongosyo, mowa 7 
gosepe wakulijiganya nambo wangapaichila. ku uma- 
nyilisi wa umbone. Mpelaga Yanne na Yambre 8 
wamkanisye Musa, ni iyoyo welewo nombe nawo aku- 
ukanisya umbone; wandu wawole mtima, wangali chisau 
pa chikulupi. Nambo ngasusila pakupunda: pakuti 9 
kulowela kwao tukuoneche kwa wosepe, mpelaga kwao 
kwaoneche. Nambo umwe mwakuiye chijiganyo cha- 10- 
ngu, utame wangu, usose wangu, chikulupi changu, 
chipimililo changu, chinonyelano changu, chitungato 
changu, masauko gangu, malajilo gangu ; indu i yambo- 11 
nechele une pa Antioka, pa Ikonio, pa Lustra ; masauko 

3. 12—4. 13 KALATA JUA KAWILI 


ga nasawiche nago; mwelemo mosepe Ambuje wangu- 
12 lupwisye. Elo ni welewo wosepe wakusosa kutama ni 
13 luchimbichiya mwa Kristo Yesu tasauswe. Nambo 
wandu wakusakala ni wa ulamba tapunde kusakala, 
14, kulambusya ni kulambuchiswa. Nambo umwe mta- 
meje mu indu i mlijigenye nekwikulupilila, pakumanya 
15 kwa welewo wa ku mlijigenye’wo ; chitandilile pa 
- likandi m'manyilile malembo ga Mulungu, gakupako- 
mbola kumtenda umwe jua lunda lua ku chikulupu- 
16 chilo, mwa chikulupi cha mwa Kristo Yesu. Lilembo 
lyose lyepumulile Mulungu lili lyakukamusya ku kuji- 
ganya, ku kujamuka, ku kugolochesya, ku kulela kwa 
17 m'chigolochelo: kuti mundu jua Mulungu awe jua- 
m'malile, juamkolochesye ku masengo gambone gosepe. 
4 NGUMI ILA mboni pameso pa Mulungu 
ni pa Kristo Yesu, jua talamule wajumi ni 
wauwe, ni pa kuwoneka kwakwe ni uchimwene wakwe; 
2 mlaliche lilowe; mjimilile ndawi syambone, ni sya 
wambape; mlochesye, mjamuche, mchisye mwaku- 
3 pimilila mwamjinji ni m'kwiganya. Pakuti tikaiche 
katema ka ngalajila nacho chijiganyo chachijumi; 
nambo pakunyanya m'mapilikanilo talisonganichisye 
4 wakwiganya wakulingana ni masosa gao; taga- 
- lauchisye ku umbone mapilikanilo gao, tasepuchile ku 
5 ndano. Mligose nambo mosepe, mlajile yakusakala, 
mpanganye masengo ga jua kulalika utenga wambone, 
6 mgumbalichisye utumwa wenu. Pakuti une ndilimku- 
tajilwa mbepesi sambano, katema ka kutyoka kwangu 
7 nipo kaiche. 'Menyene ngondo jambone, "malisisye 
8 luwilo luangu, nindilile chikulupi ; panyuma 'pano li- 
pali lyesalachisye une lisanda lya chigolochelo, li tambe 
une Ambuje lye lyuwa 'lyo, Juakulamula juakugoloka : 
ngati unepe'ne nambo wosepe nombe nawo wakunonye- 

la kuwonechela kwakwe. 
9 Mjanguye kwisa kwangune chitema chitema : paku- 
10 ti Demas atekundila, pakunonyelaga asino ndala 'sino, 
nekwaula ku Thessalonika; Kreske ku Galatia; Tito 
11 ku Dalmatia. Luka ali jika pampepe none. Mtole 
Marko, mjise najo pampepe nomwe : pakuti ali jua- 
12 kungamusya pa utumwa. Tukiko nambo namtumisye 
13 ku Efeso. Chakuliunichila chi nachilesile pa Karpo 
m Troas, ajigale po tumiche 'po, ni achikalata, nambo 

kupunda ipepelu. Alesander juakusyana chikungu 14 
andosisye une yakusakala yejinji: Ambuje tampeje 
malinga ni masengo gakwe: juelejo nomwe wakwe 15 
mkamlolechesye, pakuti wakanisye kwakujinji mnope 
malowe getuwe. Pakulisala pangu pakutanda, ngapali 16 
wambelechetele, nambo wosepe wandesile ; kukawele- 
chetelwa welewo. Ambuje nambo wanyimilile une, 17 
nekunimbichisya une : kuti mwa uneji utenga usalilwe 
'chenenepe, kuti apikanichisye waMakosyo wosepe: 
nipo nakulupuchilwe ku kamwa kwa lisimba. Ambuje 18 
tandyosye une ku masengo gakusakala gosepe, nipo 
tangulupuchisye ku uchimwene wa kwinani wakwe; 
kwa juelejo luwe lumbili ndala sya ndala. Amen. 

Mwakomasye Priska ni Akula, ni nyumba ja Onesi- 19 
foro. Erasto wasigele ku Korinti; nambo Trofimo 20 
namlesile ku Mileto alwasile. Mjanguye kwisa kwangu- 21 
ne nkinyiiche miyesi ja mbepo. ÆEubulo akumkoma- 
sya umwe, ni Pudens, ni Lino, ni Klaudia, na 'chimje- 
tu wosepe. 

Ambuje atame ni msimu wenu. Chisowelo chiwe 22 
nomwe. 


KALATA JUA PAOLO JUA NDUMETUME 
KWA TITO. 


1 PAPO Juakutumika jua Mulungu, ni juandume- 
tume jua Yesu Kristo, malinga ni chikulupi 
cha wakusaguka wa Mulungu, ni umanyilisi wa umbone 2 
wakulingana ni luchimbichiya, m'chilolelo cha umi 
wangamala, u walanganile Mulungu wangalambusya 
sikinisiiche ndala sya ndala; nambo pa ndawi syakwe 3 
wawonesye lilowe lyakwe m'chisalilo, chi nakulupililwe 
nacho malinga ni lilamulo lya Mulungu Mkulupusya 
juetu; kwa Tito, mwanangu juene malinga ni chikulu- 4 
pi chetu chimo ; chisowelo ni mtendele kuuma kwa 
Mulungu Atati ni Kristo Yesu Mkulupusya juetu. 
Lye ligongo 'lyo namlesile umwe m'Krete, kuti 5 
mlongosole indu i isowile, nekwatamika achakulungwa 

6 m'misi josepe, mpelaga namlamulile umwe; nakuwa 
mundu juangali liwamba, msonogwe juamkongwe jumo, 
juana wanache wakulupilila, ER wa kuti 

7 ali wakulesa wakugulugusya. Pakuti kumbajila mlo- 
lela kuti awe juangali ligongo, mpelaga jua pa nyumba 
ja Mulungu, juangasosa yakwepe, juangatumbilila chi- 
temachitema, juangalesa pa mvinyo, juangaputaputa, 

8 juangali lutama lua ipanje ya usakwa: nambo juakwa- 
nonyela achalendo, juakunonyela yambone, juakuli- 

9 gosa, juakugoloka, juamswela mtima, juakulikana ; jua- 
kukamulila lilowe lyakulupilichika lyakulingana na 
chijiganyo, kuti apakombole kuchisya m'chijiganyo 
chachijumi, nekwagomela wakukana. 

10 Pakuti apali wajinji wakugulugusya, wakuwecheta 
ya mtega wakulambusya, akupundila welewo wa chisi- 

11 chito, kwawajila kusiwilwa ku kamwa kwao; welewo 
wakupitikusya nyumba syosepe, wakwiganya indu 

12 yangawajila ligongo lya ipanje ya usakwa. Juine jua 
welewo, juakusagamukula jua welewo, watite, WaKrete 
mowa gosepe wa unami, ikoko yakusakala, matumbo ga 

13 ulesi. Mboni aji no jambone. Lye ligongo’li mwajamu- 
che welewo mwa ukali, kuti awe wajumi m'chikulupi, 

14 wangapikanila ndano sya waYahudi ni malamulo ga wa- 

15 ndu wakupitikuchila ku umbone. Kwa wakulenjela 
yosepe ili yakulenjela: nambo kwa wa usakwa ni wa- 
ngakulupilila, ngechipali chi chili chakulenjela; nambo 

16 mtima wao ni lukumbu luao no lua usakwa. Akwi- 
tichisya kuti ali wakumanya Mulungu; nambo ni 
masengo gao akumkana, wakuwa wanyalape, ni waku- 
pwanya, ni ku masengo gambone gose wangali chisau. 
9 NI umwe nambo indu yakumbajila chiji- 

ganyo chachijumi ; walume wachekulupe kuti 

2 awe wangalitowa, wakuchimbichiyika, wakulikana, wa- 

3 jumi m'chikulupi, m'chinonyelano, m'chitungato ; acha- 
mbumba wachekulupe awe wakuchimbichiya m'utame 
mwao, wangasinjilila wangawa achikapolo wa mvinyo 

4, wojinji, wakwiganya yambone; kuti awunde achambu- 
mba wanandi kwanonyela achasono wao, kwanonyela 

5 wanache wao, awe wakulikana, wakulenjela, waku- 
panganya kumangwao, wana chanasa, apikanichisye 
achasono wao, kuti lilowe lya Mulungu likasasocheyeka : 

6 achachanda nombe nawo mwachisye kuti awe waku- 

likana; mosepe mlilosye mwasyene chisyasyo cha ma- 77 
sengo gambone ; m'chijiganyo chenu kulosyaga kwanga- 
wola, luchimbichiya, lilowe lyejumi, lyangagomelwa; 8 
kuti jua wane wakukana akole soni, pangakola chaku- 
sakala chakutuwelechetela. Achikapolo apikanichisye 9 
achambuje wao, awasechelesye mosepe ; pangakanyaga ; 
pangasapulaga mwakwiwa, nambo kulosyaga mkulupi 10 
wambone wosepe; kuti alongosole mosepe chijiganyo 
cha Mulungu Mkulupusya juetu. Pakuti chiwoneche 11 
chisowelo cha Mulungu, chakukulupusya wandu wo- 
sepe, chakutuchinga uwe, kuti pakukana chalu ni 12 
masosa ga kusa kuno, tukatameje mwakulikana, mwa- 
kugoloka mwakuchimbichiya ndala ajino ja sambano; 
tukulolela chilolelo chakujinichilwa ni mbonechelo 13 
ja lumbili lua Mulungu wetu wakulungwa, ni lua 
Mkulupusya juetu Yesu Kristo; jualipeleche msyene 14 
ligongo uwe, kuti atuwombole uwe ku yangalumbana 
yosepe, alilenjechesye msyene wandu awe wakwe, wana 
mtau wa masengo gambone. 

Yelei mbechete, mchisye, mjamuche ni ulamusi wo- 15 
sepe. Wandu akasawa wakumnyosya umwe. 
3 WAKUMBUCHISYE welewo kuti awe wakwa- 

lambila achakulungwa wakulamula, awe wa- 
kupikanichisya, wapanganichisye chile ku masengo 
gambone gosepe, wangawelechetela wandu yakusakala, 2 
wangakangana, wakutulala, wakwatendela mwakuligosa 
wandu wosepe. Pakuti nowe wakwe kala twaliji waku- 3 
lowela, wakupwanya, wakulambuchiswa, wakwitumichi- 
la yakupila ni yakukondwa ngosyongosyo, wakutama 
m'wanga ni m'uwiu, wakunyalapikwa; wakutindana 
wane na wane. Nambo po chawoneche chanasa cha 4 
Mulungu Mkulupusya juetu, ni chinonyelano cha kwa 
wandu, ngati kuuma m'masengo gamapanganye m'chi- 5 
moa e chi twatesile uwe twachimsyene, nambo ma- 
inga ni chanasa chakwe atukulupwisye, m'kojela kwa 
kupagwa soni ni kupanganisywa soni kwa Msimu Wa- 6 
swela, ku watujitilile petuwe mwakusowela, mwa Yesu 
Kristo Mkulupusya juetuwe; kuti uwe wakuwa wago- 7 
locheche ni chisowelo chakwe, tutendeche wakwinjila 
lina malinga ni chilolelo cha umi wangamala. Jaku- 8 
kulupililwa no ngani, nipo ngusosa kwambaga yelei 
kuti umwe mgombelechesye, kuti welewo wamkulupi- 

- lile Mulungu asamalile kuwelechetesya masengo gambo- 
ne. Yeleyo no yambone, ni yakwakamusya wandu : 

9 nambo msepuchile iusyo yakulowela, ni yakukumba 
kwa yisukulu, ni makani, ni makanganilo ga malamu- 

10 lo; pakuti gali gangali ukamusi ni ga mtega. Mundu 
Juakupanduka, pakumala kumtetela kamo na kawili 

11 mumkaneje ; mkumanya kuti ali juamsokonesye, juaku- 
lemwaga, juakuwa juamligomele. 

12 Po tinimtumichisye Artema, namuno Tukiko, 
mjanguye kwisa kwangune ku Nikopoli ; pakuti kwe- 

13 leko nasasile kuti tingalonjele miyesi ja mbepo. Mwa- 
kulumisye Zena na Apollos pa ulendo wao mwa- 

14 kwanguya, kuti chitakwasowa chindu. Akalijiganye 
wetuwe kukamulila masengo gambone ku yakusowa 
yakumbajila, atakuwa wangali isogosi. 

15  Akumkomasya umwe wosepe wa pangune. Mwako- 
masye welewo wakutunonyela uwe m'chikulupi. 

Chisowelo chiwe nomwe wosepe. 


KALATA JUA PAOLO JUA NDUMETUME 
| KWA FILEMON. 


1 paoro, juamtawe jua Kristo Yesu, ni Timoteo 
mjetu, kwa Filemon juamnonyelwe juakupa- 
2 nganya nowe, ni kwa Apfia mlumbugwetu, ni kwa 
Arkippo msikari mjetu, ni kwa church cha pa nyumba 
3 penu: Chisowelo chiwe kwenumwe ni mtendele kuuma. 
kwa Mulungu Atati wetu ni kwa Ambuje Yesu Kristo. 
4 Ngumlapila Mulungu wangu mowa gosepe, neku- 
5 mkumbuchila umwe m'mapopelo gangu, pakupikana 
chinonyelano chenu ni chikulupi chi mkwete cha kwa 
6 Ambuje Yesu, ni kwa waswela wosepe; kuti chisyowe 
cha chikulupi chenu chiwe chakupanganya mumanyilisi 
~ wa chindu chambone chose cha mwenumwe, kwa Kristo. 
7 Pakuti nakwete mwakusechelela ni mwakutula mtima 
t mwamjinji m'chinonyelano chenu, ligongo. mitima ja 
waswela jasisimiche mwenumwe, mjangu. 
8 Eye ligongo "lyo pakolaga kulimba mtima mwa Kristo 

pakumsalila umwe chakumbajila, nambo ligongo lya 9 
chinonyelano ngumchondelela, juakuwa juati mti Paolo 
juamchekulupe, sambano juamtawe nombe najo jua 
Kristo Yesu : ngumchondelela ligongo mwanangu, jua 10 
nimbeleche m'nyolo syangu, Onesimo, kala jualiji jua- 11 
ngamkamusya umwe, sambano nambo ali juakumka- 
musya umwe ni none; juelejo ngumtumichisya umwe 12 
” msyenepe, pelepo no mtima wangune ; juelejo nasosaga 13 
une kuti ngamkole pangune, kuti m'malo genu andu- 
michile une m'nyolo sya utenga wambone; nambo 14 
pangapagwa nganisyo syenu ngininisosa kutenda kandu, 
kuti umbone wenu ukasawa chisau mti wakukanichisya, 
nambo wakusosa mwasyenepe. Pakuti kanga ligongo 15 
lyakwe lyelelyo walekanyiche nomwe pa ndawi, kuti 
mkamkoleje ndala syose; ngati mti kapolope, nambo 16 
kupunda ni kapolo, mjetu juamnonyelwe, munomuno 
Juangu, nambo kupunda mnope juenu, m'chiilu ni mwa 
Ambuje. Namkundenda une menema juakusyo- 17 
wekana, mumpochele juelejo mpelaga uneji. Nambo 18 
nawaga atekumlemwechesya umwe, namuno nawaga 
akwete mangawa, gelego mumbalanjile une; une Paolo 19 
ngulemba ni mkono wangu, une tinimlipe soni; kuti 
ndakumtagulila umwe kuti mkwete ngongole jangune 
umwe mwasyene. Elo, mjangu, ngakole une mwaku- 20 
sechelela nomwe mwa Ambuje: msisimisye mtima 
wangu mwa Kristo. Pakumkulupilila kuti tumumbi- 21 
kanichisye ngumlembela umwe, pakumanyilila kuti 
tumtendeje kupunda ni i nguti. Nambo mumbanga- 22 
nichisye nombe namo mwakugonela; pakuti ngulolela 
kuti timbelekwe kwenumwe m’mapopelo genu. 

Epafra juamtawe mjangu mwa Kristo, Yesu, aku- 23 
mkomasya; ni Marko, Aristarko, Demas, Luka, waku- 24 
panganya none. : 

Chisowelo cha Ambuje wetu Yesu Kristo chiwe ni 25 
msimu wenu. Amen. 

KALATA JUA PAOLO JUA NDUMETUME 
KWA WA HEBRAI. 


1 P2TAandi panandi, utende wa pane ni pane, kala 
Mulungu wawelechete kwa achatati m'wapro- 
2 feti, pambesi pakwe aga mowa'ga wawelechete kwetuwe 
m'Mwanagwao, juambisile jua tajinjile m'yosepe, na 
3 juelejo nombe najo wasipangenye ndala 'si; juakuwa 
lilanguka lya lumbili luakwe, chiwilili chisyesyene cha 
mbagwilo jakwe, mkwijangata yosepe ni lilowe lya 
machili gakwe, po watesile kulenjesya yakulemwa, 
watemi pa mkono wa mlyo wa uchimwene wa kwinani; 
4 nekuwa juakupunda ni wamitenga chisau mti wajinjile 
5 lina lyakupunda ni welewo. Pakuti wamtite juapi jua 
wamitenga ndawi jili jose, 
s Mwanangu, no umweji, 
Uneji lelo 'jino nimbeleche umwe?” 
Nipo soni, 
“Timbeje kwa juelejo Wesegwe, 
Nipo tawe kwangune Mwanangu.” 
6 Pakwinjisya soni juamtasi m'chilambo 'muno, akuti, 
Wamitenga wosepe wa Mulungu amtindiwalile. Soni 
7 ya wamitenga akuti, 
“Juakwatenda wamitenga wakwe mbungo, 
Ni wakutumika wakwe lilamba lya moto : 
8 nambo ya Mwanagwao akuti, 
“ Chitengu chenu, umwe Punet; chili ku ndala 
sya ndala; 
Ngongo ja chilungamiko no ngongo ja uchimwene 
wenu, 
9 Mchinonyele chigolochelo, nekutindana ni masuso ; 
Lye ligongo 'lyo Mulungu, Mulungu wenu, ampa- 
kasisye 
Ni mauta gakusechelela kupunda na achimjenu.” 
10 Soni, 
“Umwe, Ambuje, pakutanda mtawile ya pasi ya 
kusa 'kuno, 

Ya kwinani no masengo ga yala yenu ; 

Yeleyi tiimale; umwe nambo tumtamilisye : 

Yosepe `i tiiwisale mpela malaja ; 

Mpelaga chakuliunichila tumwipinde, 

Mti malaja, nipo tigapinduche : 

Nambo umwe no wawowo, 

Yaka yenu nipo ngiipenembela.” 

Nambo akumti juapi jua wamitenga ndawi jili jose, 
“ Mtameje kumlyo kwangu, 

Mpaka po tingatende wamitenga wenu chakuta- 

mila cha masajo genu ? ” 


11 
12 


13- 


Angati wosepe 'wo no masoka gakutumika, gakutumisya 14 


ku utumwa, ligongo lya welewo watajinjile chikulupu- 
chilo ? 
9 YE LIGONGO 'LYO kutuwajila uwe kusa- 
malichisya indu yepikaniche, pane tutakuji- 
galwa. Pakuti lilowe lyawechete ni wamitenga naga 
litekuwa lyakulimbichika, ni kusokonechela kose ni 
kupwanya kose naga kupochelwa maupilo gakwe 
gakulingana; ana tutukulupuche uli, na tunyosye 
chikulupuchilo chachikulungwa chati yoyo? mkuti 
chasalilwe pakutanda ni Ambuje chalimbichiche kwe- 
tuwe ni welewo wapikene; Mulungu nekutendaga 
mboni pampepe nawo, ni imanyililo ni yakulapisya, ni 
ya machili ngosyongosyo ni mituka ja Msimu Waswela, 
malinga ni lilowe lyakwe. 

Pakuti nganachiika kuwa mlambi jua wamitenga 
chilambo chakwisa chitukwambaga. Nambo juine awa- 
lasile pane, kuti, 

“Mundu no chichi, chati mkumkumbuchila ? 
Namuno mwanagwao mundu, chati mkwisa ku- 
mlola ? 
Mwampangenye awe panandi juampenembele ni 
wamitenga ; 
Mwambwechiche lisanda ni lumbili ni chichi- 
mbichisyo, 
.Nekumbika alamulile pa masengo ga yala yenu: 
Yosepe mwambichile ya ulambi wa masajo gakwe.” 
Pakuti po wambichile yosepe ya ulambi wakwe, ngana- 


leka kandu kose ka 'kanambichila ka ulambi wakwe. 


Sambano nambo ngunutuwona yosepe ili yambichile 
ya ulambi wakwe. Nambo tukumlola juelejo juate- 

2. 10—3. 6 KWA WA HEBRAI 


ndeche juampenembele panandi ni wamitenga, Yesu, 
ligongo lya kulaga kwa chiwa juamweche lisanda 
lya lumbili ni luchimbichiya, kuti ni chisowelo cha 
10 Mulungu apasye chiwa ligongo lya wosepe. Pakuti 
kwambajile juelejo, ligongo lyakwe ikuli yosepe, ni 
mwa juelejo imuli yosepe, pakwajigalila wanache wa- 
—jinji ku lumbili, kumtenda juam'malile m'masauko 
11 Kapitao jua chikulupuchilo chao. Pakuti juelejo jua- 
kuswejesya ni welewo wakuswejelwa wosepe akuuma 
12 pamo: lye ligongo 'lyo jangamtenda soni pakwata 

welewo lina achimjakwe, kuti, 

“ Tingasale lina lyenu pa achimjangu 
Pachilikati pa maunjili tingamlumbe umwe.” 
13 Nipo soni, Timbe juakumkulupilila juelejo. Nipo soni, 
14 Une ni wanache wa wambele Mulungu. Chitandilile 
pelepo wanache ali wakasyowekana m'chiilu ni m'miasi, 
juelejo nombe najo yalumope wagawenye yeleyo; kuti 
m'chiwa apakombole kum'malisya juejula juakwete 
15 machili ga chiwa, kwambaga Setani 'jula; kuti akulu- 
pusye welewo wakuchijogopa chiwa nekuwa watawilwe 
16 m'ukapolo pa umi pao posepe. Pakuti ngakukamulila 
eti wamitenga, nambo akukamulila mbeju ja Ibrahimu. 
17 Lye ligongo 'lyo kwambajile kuti alandanichiswe mpe- 
laga achimjao, kuti awe juambepesi juamkulungwa jua 
chanasa juakulupilika mosepe mwa Mulungu, kuti 
18 atende kwipembechesya yakulemwa ya wandu. Pakuti 
po walasile msyene pakulinjika, pelepo akupakombola 
kwakamusya wakulinjika. 

3 YE LIGONGO 'LYO, achimjangu waswela waku- 
gawanya kuwilanga kwa kwinani, mkumbuchile 
Jua ndumetume ni Jua mbepesi juamkulungwa jua 
2 kulijitichisya kwetu, Yesu; jualiji juakulupilichika 
kwa juampanganye, mpelaga Musa nombe najo m'nyu- 
3 mba mwakwe mosepe. Pakuti watendeche juakuwa- 
jilwa lumbili luakupunda na lua Musa, mpelaga 'ila 
juatawile nyumba akwete luchimbichiya kupunda 
4 mi nyumba ’jo. Pakuti nyumba syose sikutawilwa 
ni mundu: nambo juatawile yosepe no Mulungu. 
5 Musa nipo waliji juakulupilichika mnyumba mwakwe 
mosepe mpelaga juakutumika, awe mboni jakuwala- 
. 6 njila indu 'yo i tiiwelechetelwe panyuma: Kristo nambo 
mpelaga mwanache pa nyumba jakwe; nyumba jakwe 

no uwe, na tukamulichisye kulimbila kwetu ni kuli- 
kwesya kwetu kwa chilolelo chetu mpaka kumbesi. 
Lye ligongo 'lyo mpelaga akuti Msimu Waswela, 
“ Lelo natumpikanichisye lilowe lyakwe, 

Mkanonoya mitima jenu, mpelaga kutanda 'kula, 8 

Malinga ni lyuwa lya kulinga mwipululu 'mula. 

Nako achatati wenu waninjile pakundochesya, 9 

Nekuwona masengo gangu yaka makumi mcheche. 

Lye ligongo 'lyo nachitumbililile chisukulu achi, 10 

Nekuti, Mowa gosepe akusokonechela m'mtima 

wao: 

Welewo nambo nganamanya matala gangu: 

Mpelaga nalumbile m'lutumbilo mwangu, © hH 

Ngasajinjila m'kupumulila kwangu.” 
Mlolechesye, achimjangu, utakupagwa mwenumwe wo- 12 
sepe mtima wakusakala wangali chikulupi, m'kugwila . 
kwa Mulungu wajumi; nambo mchisyane wane ni wane 13 
Iyuwa ni lyuwa, posepe pakuwilanjika, Lelo; ankawa 
atakunonopelwa wane wenumwe ni ulamba wa ulemwa. 
Pakuti tutekuwa wakugawana na Kristo, na tukamuli- 14 
chisye kutanda kwa kulilimbika kwetu mpaka kumbesi: 
pa kuwelechetelwa ; 15 

“ Leloji na tumpikane lilowe lyakwe, 
Mkanonoya mitima jenu, mpelaga m'kutanda 
'mula.” 
Pakuti wani, pakupikana, atekutanda? ambi angati 16 
wosepe 'wo wakopweche m'Misiri ni Musa? Ana wada- 17 
ndaulile wani yaka makumi mcheche? angati na wele- 
wo walemwisye, mitembo jao nekugwa mwipululu ? 
Kwacheni walumbile kuti ngasajinjila m'kupumulila 18 
kwakwe, ambi angati kwa welewo waliji wakupwanya? ` 
Nipo tukulola kuti nganapakombola kwinjila ligonga 19 
lyakwe wangakulupilila. ; 
4 T. OGOPE menena, ankawa, pakusigalila chila- 
nganilo cha kwinjilila ku kupumulila kwakwe, 

wane wa mwenumwe awoneche mti wapenembele. Pa- 2 
kuti uwe tukwete utenga wambone wosalilwe kwetu, 
mpelaga welewo nombe nawo: nambo lilowe lya kupi- 
kana nginilyakamusya welewo, pakuwa wangalumbika- 
nichika m'chikulupi ni welewo wapikene 'wo. Pakuti, 3 
uwe wakulupilile tukwinjila m'kupumulila 'ko; mpe- 
laga watite, 

“Mti nalumbile m'lutumbilo luangu, 
Ngasajinjila m'kupumulila kwangu :” 
nachiwamuno masengo galiji gamamale kutanda pa 
4 mbanganyo ja kusa 'kuno. Pakuti watite pane aii ya 
lyuwa lya msano na gawili, Nipo wapumulile Mulungu 
Iyuwa lya msano na gawili ku masengo gakwe gosepe; 
5 na'papa soni. 
“ Ngasajinjila m'kupumulila kwangu.” 
6 Patipo menema kusigalile kwati wane tajinjile mwele- 
mo, ni welewo waliji wosalilwe utenga wambone kala 
7 walepele kwinjila ligongo lya kupwanya, soni wapa- 
njile lyuwa line, nekuti mwa Daud, pakukawa patipati, 
Lelo, mpelaga kwasalilwe kala, 
“ Lelo na tumpikane lilowe lyakwe, 
Mkanonoya mitima jenu.” 
8 Pakuti Joshua naga awapumwisye, ngakanawecheta pa- 
9 nyuma ya lyuwa line. Kusigalile menema kupumulila 
10 kwa Sabato kwa wandu wa Mulungu. Pakuti juaji- 
njile m'kupumulila kwakwe, msyene nombe najo apu- 
mulile ka masengo gakwe, mpelaga Mulungu ku ga- 
11 kwe. Tujanguye menema kwinjila ku kupumulila 'ko, 
kuti atakugwa mundu m'hisyasyo chichocho cha ku- 
12 pwanya. Pakuti lilowe lya Mulungu lili lyejumi, lya- 
kupanganyaga, lyakutema kupunda ni lupanga lua 
mtema kuwiri, lyakusomaga mpaka kugawanya umi ni 
msimu, mbindi ni wongo, lyakulolechesya nganisyo ni 
13 masosa ga mtima. Nginichikugwa chipanganyo chili 
changawoneka m'meso mwao: nambo yosepe ili ya 
makonope yeunukuche pa meso pakwe juelejo, najo 
tukwete lilowe. 
14 Mkuti tukwete menema juambepesi juamkulungwa 
mnope, juapelengenye pa ya kwinani, Yesu Mwana- 
15 gwao Mulungu, tukamulisye kulijitichisya kwetu. Pa- 
kuti ngunutukola juambepesi juamkulungwa juanga- 
pakombola kusauka pampepe ni yakulepetala yetu; 
nambo jumo jualinjiche mosepe yalumope nowe, jua- 
16 ngali ulemwa nambo. Tuwandichile menema ni mtima 
wakulimba ku chitengu cha chisowelo, kuti tupochele 
chanasa, tusimane chisowelo chakutukamusya pa ndawi 
jakusowa. 
3) paroii wambepesi wa'chakulungwa wosepe, wa- 
kuwa wakusaguka mwa wandu, akupakulichika 

ligongo lya wandu m'indu ya pa Mulungu, kuti akataje 
mitulo ni mbepesi ligongo lya yakulemwa: juakupa- 2 
kombola kulajila pampepe ni wangamanyilila ni waku- 
sokonechela, pakuti msyenepe akusyungulichika ni 
mtenguko ; lye ligongo 'lyo kumbajila mti ligongo lya 3 
wandu yalumope ni ligongo lya msyene, kutaj ila ligongo 
lya yakulemwa. Ngapali juakulitolela luchimbichiya, 4 
nambo pakuwilanjika ni Mulungu, mpelaga'ila Harun. 
Iyoyo EN nombe najo nganalikwesya msyene kuti 5 
atendeche juambepesi juamkulungwa, nambo juelejo 
juawelechete najo, 
“ Umwe no Mwanangu, 
Une lelo 'jino nimbeleche umwe :” 
mpelaga akuti soni kwine, 6 
“ Umwe no juambepesi jua ku ndala syose, 
Malinga ni lukosyo lua Melekesedek.” 

Juelejo m`mowa ga chiilu chakwe, pajusile mapopelo 7 
ni machondelelo pampepe ni kugumila kwakulimba ni 
misosi kwa juelejo juapakombwele kumkulupusya ku 
chiwa, po wapikaniche ligongo woga wakwe, nachiwa- 8 
muno waliji mwanache, nambo walijigenye kupikanichi- 
sya ni indu i walasile nayo; mkutendekwa juam'malile, 9 
atekuwa kwa wosepe wakumpikanichisya chitando cha 
chikulupuchilo changamala ; juamkolanjiche ni Mulu- 10 
ngu juambepesi juamkulungwa malinga ni lukosyo lua 
Melekesedek. 

Ya juelejo tukwete yejinji yakusala yakunonopa ku- 11 
galauchila, pakuti mtekuwa wapupuliche mwangapika- 
na. Pakuti po kwambajile umwe kuti muwe wakwi- 12 
ganya ligongo lya ndawi, soni mkwete mwakusowa 
mwakuti wane amjiganye umwe itando yakutanda malu- 
lilo ga Mulungu; mtekuwa wati mpela wakwasowa 
mkaka, ngati yakulya yakulimba. Pakuti juana juose 13 
Jua kupasya mkaka ali juangamanya lilowe lya chigolo- 
chelo ; pakuti ali likandi. Nambo yakulya yakulimba 14 
no ya wamalile, welewo ligongo lya masengo akwete 
mate gao gamajongolejongole kuti alolechesye yambone 
ni yakusakala. 

0 YE LIGONGO'LI tuleche lilowe lya ndanda 

ja Yesu, tukautuchile ku yemalile; pangalonga 

soni ya pasi yakupitikuchila ku masengo gamauwe, ni 

ya chikulupi cha kwa Mulungu, ya majiganyo ga ma- 

batiso, ni ya kuwichila mikono, ni ya kulamula kwa 
3 ndala. Achi nipo tutuchitende na takunde Mulungu. 
4 Pakuti kwambaga wewala wamulichiche kala, nekupa- 
sya mtuka wa kwinani, nekutendekwa wakugawanya 
5 Msimu Waswela, nekupasya lilowe lyambone lya Mu- 
6 lungu, ni machili ga ndala jakwisa, soni nekugwila, kuli 
kwangakomboleka kwauchisya soni ku mpitikuko; pa- 
kuwa wakumpachika kawili kwa'chimsyenepe Mwana- 
7 gwao Mulungu, nekumtesya soni m'meso kulola. Pa- 
kuti chilambo chi chang'wele ula jakuchiichila kawili 
kawili, nekusogosya maponda gakwawajila welewo ligo- 
ngo lyao chikulimilwa, chikupochela chijinichilo cha- 
8 kuuma kwa Mulungu: na chikusogola miwa ni yaku- 
soma chikukanilwa, nekuwandichila ku malweso: ya 
mbesi yao ikajocheche. 
9 Nambo, wakunonyelwa, tukukanichiswa ya umwe 
indu yakupunda, ni indu yakuwandichila ku chikulupu- 
10 syo, nachiwamuno tukuwecheta kwati 'yoyo; pakuti 
Mulungu nganawa wangagolochela juati aliwalile ma- 
sengo genu ni chinonyelano chi mwalosisye pa lina 
lyakwe, pakuwa mwatumichile waswela, nipo muli chi- 
11 tumichilile. Nipo tukupilaga kuti umwe wana wose 
mlosyeje mjanguyo uwowo ku kugumbalichisya kwa 
12 chilolelo mpaka kumbesi; kuti mkawa wa ulesi, na- 
mbo wakwasyasya welewo wakwinjila m'malanganilo 
pa chikulupi ni chitungato. 
13 Pakuti po walanganile Mulungu kwa Ibrahimu, 
patipo nganakola pakulumbila pa juine juakupunda, 
14 walumbile pa msyene, kuti, Eti kumjinichila umwe 
15 tinimjinichile, kumchuluya tinimchuluye umwe. Mku- 
ti wapimilile mwakulaga iyoyo, wapochele lilanganilo. 
16 Pakuti wandu akulumbila pa juamkulungwa: m'makani 
mose mwao, lilumbilo lili lyakumalisya kusalichisya. 
17 Mwelemo Mulungu, mkusosa kwalosya pakupunda wa- 
kwinjila mwilanganilo lisosa lyakwe lyangapatyocheka, 
18 wapokasisye ni lilumbilo : kuti, ni indu iwili yanga- 
patyocheka, mu yelei kwangakomboleka kuti Mulungu 
alambusye, uwe tukole mwakuchisya mwakulimba, wa- 
kuwa twatilile kukamula chilolelo chachitamiche paujo 
19 petu ; chelecho tukwete mpelaga nangula ja umi, 
chilolelo chisyene chakutamilisya chakwinjila pa che- 
20 lecho chi chili cha mkati mwa nguo ja Jusasa, mwelemo 

juakulongelela Yesu wajinjile ligongo uwe, juatekuwa 
juambepesi juamkulungwa jua ndala syose, malinga ni 
lukosyo lua Melekesedek. 
yi AKUTI aju Melekesedek, mchimwene jua Salem, 
juambepesi jua Mulungu jua mwinani mnope, 
juamsimene Ibrahimu alimkuuma ku kuulaga kwa 
waimwene 'wala, nekumjinichila, kwa juelejo Ibrahimu 2 
wagawile pekumi yosepe (mmatando pakugalausya, 
juakuwa Mchimwene jua Chigolochelo, panyuma pakwe 
Mchimwene jua Salem, pelepo no pakuti Mchimwene 
jua mtendele; juangali wesegwe, juangali mchikulugwe, 
juangali lukosyo, nganakola matando ga mowa namuno 
pa mbesi pa umi, nambo juampanganye kulandana ni 
Mwanagwao Mulungu), akutama jua mbepesi mwanga- 
lekaleka. 

Sambano mkumbuchile ukulungwa wakwe wa jue- 4 
lejo, kwa juelejo Ibrahimu atati juamkulungwa wapele 
misongo ja pekumi ja yasumwilwe yekulungwa. Ni 5 
welewo nambo wa wanache wa Lawi, wakupochela 
utumwa wambepesi akwete lilamulo lyakujigala miso- 
ngo ja pekumi ja wandu malinga ni malamulo, kwa- 
mbaga ya achimjao, nachiwamuno welewo akopweche 
m'chiuno mwa Ibrahimu: nambo juelejo, lukosyo lua- 6 
kwe luli luangawalanjika kuuma mwa welewo waso- 
ngenye misongo ja pekumi pa Ibrahimu, nekumjini- 
chila juelejo juakwete malanganilo. Nambo pangali 7 
makani gose, juamnandi akujinichilwa ni juamkulu- 
ngwa. Pepano wandu wakuuwa akupochela misongo 8 
ja pekumi; pelepo nambo juakuwalanjika mboni kuti 
ali juamjumi. Nipo mti kwambaga ail, pa Ibrahimu 9 
namuno Lawi juapochele misongo ja pekumi, walipile 
misongo ja pekumi; pakuti waliji chiwelape m'chiuno 10 
mwa wesegwe po wamsimene Melekesedek apo. 

Wa utende o nakuwa kumalichika pa wambepesi wa 11 
Lawi, (pakuti pelepo wandu walamulilwe) ana kusowa 
chichi soni chakuti juambepesi juine ajimuche malinga 
ni lukosyo lua Melekezedek, akawalanjika malinga ni 
lukosyo lua Harun? Pakuti pakutindana wa mbepesi, 12 
pakumbajila nombe napo kutindanya kwa malamulo. 
Pakuti juelejo, jua ikwambaga yelei, akugawila pa 13 
ulukosyo wine, pa weleo ngapali watesile utumwa wa 
chisisa cha mbepesi. Pakuti kuoneche kuti Ambuje 14 

wetu akopweche pa Yuda: mkuti lukosyo 'luo Musa 
15 nganawecheta kandu kakwambaga wa mbepesi. Nipo 
iwoneche mwakupunda, na tajimuche jua mbepesi juine 
16 malinga ni chiwilili cha Melekesedek, juatendelwe, 
ngati malinga ni malamulo gakulamula chiilu nambo 
17 malinga ni machili ga umi wangajonasika; pakuti 
chiwalanjiche chakuti, 
“ Umwe no jua mbepesi jua ku ndala syose, 
Malinga ni ulukosyo wa Melekesedek.” 
18 Pakuti kupali kukanilwa kwa lilamulo lyakulongole- 
la ’lyo ligongo lya kutenguka kwakwe ni wangakamu- 
19 sya wakwe, (pakuti malamulo nganagamalisya kandu), 
ni kwinjisya kwakwe chilolelo chakupunda, nacho 
20 tukumbandichila Mulungu. Patipo ngunukuwa kuso- 
21 wa kwa kulumbila (pakuti welewo watendelwe wambe- 
pesi wangali lilumbilo, nambo juelejo ni lilumbilo mwa 
Juejula juatite kwambaga juelejo, 
“ Ambuje walumbile nipo ngalipitikusya. 
Umwe no jua mbepesi jua ku ndala syose) :” 
22 kwati iyoyo nombe soni Yesu atekuwa mngoswe jua 
23 malangano gakupunda. Welewo watendelwe wa mbe- 
pesi wajinji, ligongo pakuwa ni chiwa akulekachikwa 
24 kutamilisya: nambo juelejo ligongo akutama ku ndala 
25 syose akwete ya mbepesi yakwe yangapinduka. Lye 
ligongo 'lyo akupakombola kumala kwakulupusya we- 
lewo wakumbandichila Mulungu mwa juelejo, pakuwa 
akwete umi mowa gose kuti awapopelele welewo. 
£6 Pakuti jua mbepesi juamkulungwa juati iyoyo aku- 
tuwajila uwe, juamswela mtima, juangali wanga, jua- 
ngali usakwa, juamlekanye ni wakulemwa, juamtende- 
27 che juakupundila kwinani ; juangalajila kutaga mbepesi 
mowa gosepe, mpelaga wambepesi wachakulungwa 'wala, 
pakutanda ligongo yakulemwa yakwe, soni ligongo ya- 
kulemwa ya wandu: pakuti watesile iyoyo kamo po 
28 walitasile msyene mbepesi. Pakuti malamulo gakwa- 
pakula wandu wambepesi wa'chakulungwa, wakwete 
mtenguko: lilowe nambo lya lilumbilo lyaliji munyuma 
mwa malamulo, likumpakula mwanache, juam'malile, 
ku ndala syose. 
8 E UTENDE'O pa indu i tukwamba’i, papakulu- 
ngwa no apa: Tukwete juambepesi juamku- 
lungwa juati iyoyo, juatemi pa mkono wa mlyo wa 

chitengu cha Uchimwene mwinani'mo, mtumwa jua 
yeswela, ni jua nyumba jesakasa jisyesyene jatawile 
Ambuje, ngati mundu. Pakuti jua mbepesi juose aku- 
tamichilwa kuti ataje mitulo ni mbepesi; lye ligongo'lyo 
kusoseche kuti aju nombe najo akole chakutaga. We 
utende'o menema nawaga waliji kusa'kuno, ngakanawa 
kose juambepesi, pakuwa apali wakutaga mitulo mali- 
nga ni malamulo; welewo akutumichila chisyasyo ni 
chiwilili cha ya kwinani, mpelaga Musa akutetelwa ni 
Mulungu, patiji tamalisye nyumba jesakasa: pakuti, 
Nale, akuti, mpanganye yosepe malinga ni utawe'ula 
u waloseche kwenumwe mwitumbi 'mula. Sambano 
nambo apochele utumwa wakupundila 'ii, wati ali 
juakuchengulanya jua lilangano lyakupunda, lyala- 
nganile pa malanganilo gakupunda. Pakuti lyaku- 
tanda nawaga lyaliji lyangali ulemwa, ngakanakola 
malo gakusosela line. Pakuti pakwajamuka, akuti, 
“ Nale, mowa gakwisa, akuti Ambuje, 
Nipo timbanganye lilangano lya sambano ni nyu- 
mba ja Israeli, ni nyumba ja Yuda; 
Ngati malinga ni lilangano li napangenye na'chatati 
wao, 
Lye lyuwa 'lila li nakamwile mkono wao, kwalo- 
ngolela kusa ku chilambo cha Misiri; 
Ligongo nganatamilisya mwilanganilo mwangu, 
Nipo ngininalolechesya, akuti Ambuje. 


2 
3 
4 


Ligongo ajili no lilangano li tinangane najo nyu- 10 


mba ja Israeli, 

Pakumala ago mowa ago, akuti Ambuje: 

Timbiche malamulo gangu m'nganisyo syao, 

Pa mtima pao nombe napo tinembe: 

Nipo timbe kwa welewo Mulungu. 

Nipo tawe kwangune wandu; 

Nipo ngajiganya juana juose mnasi juakwe, 

Ni juana juose mlongo mjakwe, kuti, M'manye 
Ambuje: 

Ligongo wosepe tamanye une, 

Kutanda pa juamnandi mpaka pa juamkulungwa 
jua welewo. 

Ligongo tingaitendele chanasa yakusakala yao. 

Yakulemwa yao ngingumbuchila kose.” 


11 


12 


Mwakutimo, Lya sambano, lyakutanda alitesile lya 13 

kala. Lyakuwaga nambo lya kala nekuchekulupaga 
likuwandichila kupita. 
0 E UTENDE'O lilangano lyakutanda lyakwete 
malamusi ga utumwa, ni nyumba jajiswela, 
2 ja kusa 'kuno. Pakuti japanganiche nyumba jesakasa, 
jakutanda’jila, mwelemo mwaliji mwana nyali, ni tebulo, 
ni kulosya kwa mikato: pelepo patelwe Papaswela. 
3 Paujo pa lusasa no pa nyumba jesakasa jikutelwa 
4 Papaswela mnope; pana pakocha mnunji pa ndalama 
jajichejeu, ni libweta lyelangano lyeunichiche mosepe 
ni ndalama jajichejeu, mwelemo mwaliji chiwiga cha : 
ndalama ja uchejeu chana mana, ni ngongo jila ja 
5 Harun ji jasipwiche, ni maganga ga lilangano; ni 
pachanya pakwe makerubi ga lumbili gaunichilaga 
pakuchengulanya; ya yeleyo ngunutupakombola ku- 
6 wecheta sambano pakwe pakwe. Yeleyo mkuti yepa- 
nganichisye sai, wambepesi akwinjila mowa gosepe 
m'nyumba jesakasa jakutanda, pakumalisya matumwa ; 
7 nambo m'nyumba jesakasa ja siwili, juambepesi jua- 
mkulungwa jika, chaka chimo kampepe, ngati wangali 
miasi, jakutaga ligongo lyakwe msyene ni wangama- 
8 nyilila wa wandu: pelepo Msimu Waswela akulosyaga 
kuti litala lyakwinjila m'malo gamaswela nginilite- 
ndeche lyakuwoneka, pati nyumba jesakasa jakutanda 
9 jili chijimile : chelecho no chitagu cha katema akano- 
kano, malinga nacho mitulo ni mbepesi ikutajilwa, ili 
yangapakombola, pakwamba umanyilisi wakwe, kumte- 

10 nda juakutaga juam'malile, yakuwa (ni yakulya ni ya- 
kumwa ni majojelo ngosyongosyo) malamusi ga chiilu, 
gamalamule mpaka ndawi jakolochesya. 

11 Nambo pakwika Kristo juambepesi juamkulungwa 
jua indu yambone yakwisa, mwa nyumba jesakasa jaji- 
kulungwa, jajimalile, kupunda jangapanganya yala, pe- 

12 lepo no pati, nginijiwa ja mbanganyo ajino, ngati mwa 
miasi ja mbusi ni wanache wa ng'ombe, nambo mwa 
miasi jakwe msyene, wajinjile kampepe kakumalisya 
pa yeswela, pakuwa wapochele chiwombolo cha ndala. 

13 Pakuti miasi ja mbusi ni ng'ombe sya mikambako, ni 
liu lya kang'ombe ka mkolo lyakwamisila welewo wate- 
ndeche wa usakwa, na jikuswesya ku mlenjelo wa 

14 chiilu ; ambi angati kupunda miasi ja Kristo, jualitesile 
msyene mwa Msimu wa ndala juangali ulemwa kwa 

Mulungu, tijiswejesye lukumbukumbu luenu kutyosya 
masengo gamauwe, kuti mtumichile Mulungu wajumi ? 
Lye ligongo’lyo ali juakuchengulanya jua lilangano lya 15 
sambano, lyati, mkuoneka kuwa kwa chiwombolo cha 
yakusokonechela i yaliji pa lilanganilo lya kutanda, 
welewo wawilanjiche'wo apochele lilanganilo lya kwi- 
njila kwa ndala. Pakuti kupali lilangano, kweleko 16 
kumbajila kuti likugwe kuuwa kwa jualanganile. Pakuti 17 
lilangano lili lyakulimbila pa wauwe : patipo ana lyaku- 
limbila kose jualanganile ali juamjumi? Lye ligongo- 18 
lyo lilangano lyakutanda 'lila nginilitandililwa lyangali 
miasi. Pakuti pamasile kuwelecheta Musa malulilo 19 
gosepe kwa wandu malinga ni malamulo, watosile miasi 

Ja wanache wa ng'ombe ni mbusi, ni mesi ni mang'omba 
gamachejeu ni masamba gakumisila, nekumisa buku'jo 
msyene, ni wandu wosepe, kuti, Aji no miasi ja mala- 20 
ngano jalamulile Mulungu kwenumwe. Mkuti nyumba 21 
jesakasa ni iwiga yosepe ya utumwa waimisile yalu- 
mope ni miasi. Nipo ngajile sai, m'miasi yosepe 22 
iswejelwe, malinga ni malamulo, kwangali kwita kwa 
miasi ngunukukugwa kutondowela. 

Kusoseka menema kuti iwilili ya indu ya mwinani 23 
ilenjeswe ni yeleyo: nambo indu ya kwinani isyene ni 
mbepesi syakupunda ni syelesyo. Pakuti Kristo nga- 24 
najinjila m'yeswela yepanganichisye yala, isyasyo yaku- 
landana ni isyesyene; nambo mwinani msyesyene, 
sambano kuwonechela pa meso pa Mulungu ligongo 
uwe: ngati kuti alitaje msyene kawili kawili : mpelaga 25 
juambepesi juamkulungwa akwinjila chaka ni chaka ni 
miasi jasyene: ikawaga iyoyo angalasile kawili kawili 26 
chitandilile kupanganya ya kusa 'kuno: sambano 
nambo kampepe pakumalisya pa ndala'si: awonechele 
kuti atyosye yakulemwa m'mbepesi jakwe msyene. 
Mkuti kulamulilwe kwa wandu kuti auwe kampepe, 27 
panyuma pakwe nekwika kulamula ; iyoyo Kristo nombe 28 
najo, mkuti watajilwe kamo kujigala yakulemwa ya 
wajinji, tawoneche kwinani, juangali ulemwa, kwa 
welewo wakumlinda, ku chikulupuchilo. 

10 paso malamulo gakwete chiwilili cha indu 

yambone yakwisa, ngati chinyago chisye- 

syene cha indu, yeleyo, ni mbepesi simpepe chaka ni 

chaka, syakutaga mowa gosepe, ili yangapakombola kose 

2 kwatenda wamalile wakuwandichila. Pelepo ngikini- 
ileka kutajilwa, ligongo wakulomba'wo wakuwa wale- 
njeswile kampepe, ngakanakola soni lukumbukumbu 

3 luose lua yakulemwa? Nambo m'mbepesi 'syo mwana 

4 chikumbuchisyo cha yakulemwa chaka ni chaka. Pakuti 
kuli kwangakomboleka kuti miasi ja ng'ombe, ni mbusi 

5 jityosye yakulemwa. Lye ligongo' lyo pakwisa soni 

kusa 'kuno, akuti, 

“ Mbepesi ni mtulo ngunumsosa, 
Chiilu nambo mwambanganichisye : 

6 M’mitulo jakocha jambumbu ni m 'mbepesi sya ule- 

mwa ngomkusechelela : 

7 Soni natite, Nale, 'iiche 

(M'buku juamsyenjesyenje chilembeche cha une), 
Kutenda lisosa lyenu, 'mwe Mulungu.” 

8 Mkuti pachanya'po, Mbepesi ni mitulo ni mitulo jakocha 
jambumbu, ni mbepesi sya ulemwa ngunumsosa, namuno 
ngunumsechelela mwelemo (syelesyo sikutajilwa mali- 
nga ni lilamulo), soni watite, Nale, "iiche kutenda lisosa 

9 lyenu. Akutyosya lyakutanda, kuti ajimiche lya 

10 kawili. Mwisosa amomo tuswejelwe m'mtulo mwa 
11 chiilu cha Yesu Kristo kampepepe'ko. Ni wambepesi 
wosepe wakwima mowa mu gakupitila alimkutumichila 
alimkutaga mbepesi simpepe’syo, syelesyo sili syangapa- 
12 kombola kutyosya yakulemwa : juelejo nambo, po wata- 
sile mbepesi jimpepe ja yakulemwa ja ndala Syose, 
13 watemi pasi pa mkono wa mlyo wa Mulungu ; chita- 
ndilile sambano alimkulolela mpaka po tawichilwe wa 
14 magongo wakwe pasi pa masajo gakwe. Pakuti ni 
mtulo umo awatesile wamalile ku ndala syose welewo 
15 waswejelwe 'wo. Ni Msimu Waswela nombe nawo 
akutuwalanjila uwe mboni: pakuti panyuma 'po wa- 
tite, 
16. “Ali no lilangano li tinangane nawo. 
Pakupita ago mowa’go, akuti Ambuje : 
Tingawiche malamulo gangu pa mtima pao, 
Ni pa nganisyo syao nombe napo tingalembe;” 
soni akuti. 
17  “ Yakulemwa yao ni yakusakala yao ngisingumbu- 
chila kose.” 
18 We utende °o po chipali chitondowelo cha yeleyo, pelepo 
pangapagwa soni mtulo wa ulemwa. 

Mkolaga menema, achimjangu, mtima wakulimba 19 
wakwinjila pa yeswela m'miasi ja Yesu, mwitala mwa- 20 
tupanganichisye uwe soni mwa sambano mwamjumi, 
mwa nguo ja lusasa, kwambaga mwa chiilu chakwe; 
mkolaga jua mbepesi juamkulungwa jua pa nyumba ja 21 
Mulungu, tukawandichile ni mtima usyesyene m'chiku- 22 
lupi chachigumbalile, wana mitima jamimisile paku- 
tyosya lukumbukumbu luakusakala, ni chiilu chachijoje 
ni mesi gakulenjela : tukamulile chijitichisyo cha chilo- 23 
lelo chetu chitakuujila: pakuti ali juakukulupilika 
jualanganile’jo; tukumbuchilane juine ni juine, tuta- 24 
ndilane ku chinonyelano ni masengo gambone: panga- 25 
leka kulisonganya pamo, mpelaga akusatenda wane, 
nambo kuchisyana; ni kupunda pelepo, pakuti mku- 
wona lyuwa lilimkuwandichila. 

Pakuti na tukalemwe melepe, panyuma po tupochele 26 
umanyililo wa umbone, ngijisigala soni kose mbepesi ja 
yakulemwa, nambo kulolela kwine kwakogoya kwa kula- 27 
mula, ni moto wa uwiu u tuumalisye wa magongo. 
Mundu juakunyosya lilamulo lya Musa akuuwa juangali 28 
chanasa pa mboni siwili namuno sitatu; ana mkuti uli, 29 
kumbajila kusauswa kupunda uli, juamliwete pasi Mwa- 
nagwao Mulungu, juatesile miasi ja lilangano, ji waswe- 
jelwe najo, chindu cha wamba, nekumsocheya Msimu 
wa chisowelo? Pakuti tukum'manya juelejo juatite, 30 
Mauchisyo no gangune, uneji tinimlipile. Nipo soni, 
Talamule Ambuje wandu wakwe. Kuli kogoya kugwa 31 
m'yala ya Mulungu wajumi. 

Mkumbuchile nambo mowa ga kala, ga mwapimilile 32 
m'kulaga kwakukulungwa kwa masauko, panyuma po 
mwamulichilwe: pane pakutendeka chakulosya ni mala- 33 
latilo ni masausyo; ni pane pakuwa wakugawanya nawo ` 
welewo watendechelwe iyoyo. Pakuti mwatesile cha- 34 
nasa wa m'nyolo, nekupochela ni lukondwa kusumulwa 
kwa yenu, nekumanyilila kuti umwe mwachimsyene 
mkwete chakola chakupunda ni chakutamilsya. Mka- 35 
jasa menema ulimbilo wenu, u ukwete maupilo gakuu- 
pila gamakulungwa. Pakuti chimsowile umwe chitu- 36 
ngato, chakuti, po mtesile lisosa lya Mulungu, mpochele 
lilanganilo. 

“ Pakuti pasigele panono 37 
Juakwisa taiche, ngakokowa, 

38 Juakugoloka juangu nambo, takole umi kuuma 
m'chikulupi. 
Na taujile munyuma, mtima wangu ngukusechelela 
mwa juelejo.” 

39 Uwe nambo ngunutuwa wakuujila munyuma kuja ku 
uwonasi; nambo wa chikulupi chakuja ku kusimana umi. 
I] UBORA nambo no chilimbi cha indu yaku- 

lolecheka, mlochesyo wa indu yangawoneka. 

2 Pakuti mwelemo mwawalasile mboni ja achakulungwa. 
3 Ni chikulupi tukumanyilila kuti ya kusa 'kuno ipanga- 
nyiche ni lilowe lya Mulungu, kuti chakuwoneka ngi- 
4 nichipanganyika ni indu yakuona. Ni chikulupi Habil 
watasile pa Mulungu mbepesi jakupunda ni ja Kain, 
mwelemo mwawalasile mboni jakwe kuti waliji juaku- 
goloka, Mulungu nekuwalangaga mboni ja mitulo jakwe: 

5 mwelemo juakuwa juamuwe akuwelechetape. Ni chi- 
kulłupi Enok wajigalilwe kwine atakuona chiwa; nipo 
nganawoneka, ligongo Mulungu wamjigalile kwine: 
pakuti akanajigalilwe kwine kwawalasile mboni jakwe 
6 kuti wamsechelesye Mulungu; pangali chikulupi pa- 
ngakomboleka kumsechelesya : pakuti kumbajila jua- 
kwisa kwa Mulungu kukulupilila kuti ali, nipo ali jua- 

7 kwaupila welewo wakumsosa. Ni chikulupi Nuhu, mku- 
tetelwa ni Mulungu kwambaga indu i nginiiwoneche, 
mkupikana luchimbi, wapanganichisye libweta lyaku- 
kulupusya nyumba jakwe; mwelemo wagomeche wa 
kusa 'kuno, nekuwa juakwinjila m'chigolochelo chakuli- 

8 ngana ni chikulupi. Ni chikulupi Ibrahimu, pa wawila- 
njiche, wakopochele kuja ku malo gatiji tapochele ga- 
kwinjilila ; nipo wakopweche juangamanyilila kuwajaga. 

9 Ni chikulupi walonjelaga m'chilambo chalanganile, mti 
m'chilambo cha 'syene, watamaga m'nyumba sya masa- 
kasa, pampepe ni Isaak ni Yakob, wakwinjila pampepe 

10 najo m'chilanganilo chimo: pakuti walolelaga musi 
wakwete pakutawila pakwe, juakulembelela juakwe 

11 juakupanganya juakwe no Mulungu. Ni chikulupi 
Sara msyene wapochele machili gakwimuchisya mbeju, 
panyuma po wapundile uchekulu, patipo wambalasile 

12 juamkulupi jualanganile 'jula : lye ligongo 'lyo waji- 
mwiche pa jumo, yalumope ni juamuwe, wajinji wati 
mpelaga ndondwa sya mwinani winji wao, ni mpelaga 
msanga wa pa m'mgulugulu nyasa wangawalanjika.. 

Malinga ni chikulupi wawile welewo wosepe, panga- 13 
pochela malanganilo, nambo pakugawona nekugase- 
chelela gali kwanaula, nekwitichisya kuti ali e 
ndope ni wakwendajenda pasi 'pano. Pakuti waku- 14 
wecheta yati 'yoyo akuliwonesya kuti alimkusosa ku- 
mangwao. Natekuwa soni wakukumbuchila ku wako- 15 
pweche 'ko, angakwete lipesa lyakuujila. Sambano 16 
nambo akusosa kwakupunda, kweleko no kwinani: lye 
ligongo 'lyo Mulungu wangakola soni pakutelwa Mu- 
lungu wao: pakuti awapanganichisye chile musi. 

Ni chikulupi Ibrahimu pakulinjika wamtasile mbepesi 1.7 
Isaak: juelejo juasechelele kupochela malanganilo wata- 
gaga mbepesi mwanagwao juapagwile jumpepe; kwa- 18 
mbaga juelejo chawelechetelwe chati, Mwa Isaak 
tijiwilanjiche mbeju jenu : wawalangaga kuti Mulungu 19 
akupakombola kujimusya namuno kwa wauwe; kweleko 20 
wampochele soni mti mwa chitagu. Ni chikulupi 21 
Yakob, po wauwaga wajinichile wanache wa Yusuf 
wana wawili; nekupopela alimkwinamila pa mtwe pa 
chimbonga chakwe. Ni chikulupi Yusuf, po wate- 22 
ndaga kumala, wakumbuchile kutyoka kwa wanache 
wa Israeli, nekulamula ya maupa gakwe. Ni chikulupi 23 
Musa, po wapagwile, wasisilwe miyesi jitatu ni achi- 
nangolo wakwe, ligongo wambweni kuti waliji mwa- 
nache juakusalala, nipo nganajogopa lilamulo lya mchi- 
mwene. Ni chikulupi Musa, po wakusile, wakanile 24 
kutelwa mwanache jua mwanagwao juamkongwe Farao; 
wasagwile nambo kuchimilwa ni wandu wa Mulungu, 25 
kupunda ni kukolaga lukondwa lua ulemwa pa ndawi; 
wawalangaga kuti mchesela wa Kristo no usichilo waku- 26 
punda ni ipanje ya Misri: pakuti walolelele maupilo 
gakuupila. Ni chikulupi watyosile pa Misri, pangajo- 27 
gopa lutumbilo lua mchimwene: pakuti wapimilile mti 
wambonaga juangawoneka 'jula. Ni chikulupi wapa- 28 
ngenye pasaka, ni kumisa kwa miasi, kuti juakwama- 
lisya watasi akasawakwaya. Ni chikulupi wajombwe- 29 
che pa nyasa ja Sham mti pa mkuli papajumu : paku- 
tenda kulinga pelepo wa Misiri atekumilwa. Ni chiku- 30 
lupi mapupa ga Yeriko gagwile pasi pakusyungulilwa 
pa mowa msano na gawili. Ni chikulupi juamkongwe 31 
jua chilyelye Rahab nganajonasika pampepe ni welewo 
wangapikanichisya, papochele wakulagulila 'wala ni 

32 mtendele. Ni tinjile chichi soni ? pakuti ndawi tijimbe- 
nembele jakusala ya Gideon, Barak, Samson, Yefatha ; 
33 ya Daud ni Samwili ni waprofeti: welewo ni chikulupi 
wagalambisye maimwene, wapangenye chigolochelo, 
wasimene malanganilo, wasiwile pa kamwa pa masimba, 
34 wasimile machili ga moto, wakulupwiche ku uuje wa 
mbanga, kuleka kutenguka walimbichilwe, watekuwa 
wakulimba m'ngondo, wasitisisye ngondo sya 'syene. 
35 Achakongwe wapochele wauwe wao kuuma kwimuka 
soni ; wane nipo waputilwe pangapochela kuwombola 
36 kwao, kuti asimave kwimuka soni kwakupunda : wane 
watosile kulinjika kwa masocheyo ni maputilo, elo 
37 nyolo ni matawilo ; waputilwe maganga, wawalulilwe, 
walinjiche, waulajilwe ni lupanga ; “wajesile mwipende 
ya ngosa ni ya mbusi; wa ulanda, wasauswile, wasaka- 
38 liswile, (welewo kusa 'kuno kwaliji kwangawajilwa), 
wasokonechele m 'mapululu, ni m'matumbi, ni m'mbanga, 
39 ni m'masimbo ga pasi 'pano. Ni mboni ja welewo 
wosepe chawasile chikulupi chao, nganapochela lila- 
40 nganilo, Mulungu walolele chile chindu chakupunda 
cha kwetuwe, kuti akasawa wamalile ngunutupagwa 
‘uwe. 

19 YE LIGONGO 'LYO nowe wakwe, wakuwa 
wasyungulilwe ni liunde lyekulungwa lyati 
'yoyo lya mboni, tukawiche pa mbali yakusitopa yosepe, 
ni chakulemwa chakunyambatilisya, tuutuche ni chitu-. 
2 ngato luwilo lua paujo petuwe, tumlolele Yesu Kapitao 
ni juakumalisya jua chikulupi, juelejo ligongo lukondwa 
lualuwiche paujo pakwe wapimilile pa mgomba, wanyo- 
sisye soni, nekutama pa mlyo pa chitengu cha Mulungu. 
3 Pakuti mkumbuchile juapimilile ni masuso ga wakule- 
mwa gakuliwelechetela achimsyene, kuti mkasakalika, 
4 pakukomoka m'umi wenu. Ngunumkanye mpaka ku 
5 kuulala kwa miasi, pakulajila kukana ulemwa : nipo 
mliwalile kuchisya 'ko kwakuwelechetana nomwe 

mpelaga ni wanache, 
“Mwanangu mkajalusya kulela kwa kusausya kwa 

Ambuje, 
Mkakomoka po tumjamuswe najo : 
6 EIA juakumnonyela Ambuje akumsausya paku- 
mlela, 
Nekumputa wanache wose wa ak wapochela,” 

Ni kusauswa kwakulela mkupimilila nako; Mulungu 7 
akutendela nomwe mpelaga ni wanache; pakuti apali 
mwanache juapi juangamsausya wesegwe mwakumlela ? 
Namkuwa nambo wangali masausyo gakulela, ga tuteku- 8 
wa wakugawanya, muli wakupagwa m'chikululu, ngu- 
numba wanache. Nipo soni twakwete achatati wa chiilu 9 
chetu wakutusausya mwakulela, nipo twachimbichisye ; 
ambi angati tupundile mnope kumpilikanila Atati wao 
misimu, nekolaga umi? Pakuti welewo mowa ganono 10 
watusawisye uwe mwakulela malinga ni waganisisye ; 
juelejo nambo mwakutupatisya, kuti uwe tugawanye 
uswela wakwe. Lusausyo luakulela luose lukuwoneka 11 
ndawi ja sambano mti luangasechelela, nambo luaku- 
m panyuma pakwe nambo lukwasogochesya we- 
ewo wakulilimbichila naluo chisogosi cha mtendele, cha 
chigolochelo. Lye ligongo 'lyo mgolosye mikono jaku- 12 
tenguka ni malungo gakutetemela : mpanganisye matala 13 
gagoloka ga masajo genu, kuti chakupunduka chitaku- 
sepuswa, nambo chikakole umi. 

Mkuyeje mtendele ni wandu wosepe, ni uswejelo 14 
wangakola weleo ngapali watalole Ambuje; mlole- 15 
chesye 'chenene kanga apali juakupenembela pa chiso- 
welo cha Mulungu: mchiga wa luwawo utakumela 
utakumsakalisya, nao wajinji nekutendeka wa usakwa ; 
kanga apali jua chilyelye namuno jua chalu, mpelaga 16 
Esau, juelejo ligongo lya chakulya chimo wasumile 
kwinjila majumba gakwe. Pakuti mkumanya kuti 17 
panyuma pakwe po wasosaga muno kwinjila m'chijini- 
chilo, wakanilwe (pakuti nganasimana malo gakupiti- 
kuka) nachiwamuno wachisoselesye ni misosi. 

Pakuti ngunumika ku moto wakukwayika wokolele, 18 
ku upiliyu ni chipi, ni mbungo, ni kusona kwa lipenga, 19 
ni kusona kwa malowe; kusona 'ko welewo wakupi- 
kene wachondelele kuti lilowe line likasawawelechetela : 
pakuti nganapakombola kujigala chalamulilwe 'cho, 20 
chati, Chikoko muno na tichikwaye litumbi achiponye 
maganga; uwoneche wakwe waliji wakogoya wati Musa 21 
nekuti, Ndenda kogopa kwakujinji nekutetemela : 
nambo mwiche umwe kwitumbi lya Zion, ku musi wa 22 
Mulungu wajumi, ku Yerusalemi wa kwinani, ku 
maunjili gangawalanjika ga wamitenga, kwa wakuso- 
ngana ni church cha watasi kupagwa walembile 23 

mwinani, ni kwa Mulungu wakulamula wa wosepe, ni 
24 ku misimu ja wakugoloka wamalile, ni kwa Yesu jua- 
kuchengulanya jua lilangano lya sambano, ni ku miasi 
Jakumisamisa jakuwelecheta yakupunda ni ja Habil. 
25 Mloleje kuti mtakukana juakuwelecheta. Pakuti wele- 
wo nawaga nganakulupuka, po wamkanile juelejo jua- 
tetele kusa 'kuno, kupunda mnope mwelemo ngutuku- 
lupuka uwe, twapitikuchile kumleka juelejo juakuuma 
26 kwinani; lilowe lyakwe lyatenganisye ya kusa 'kuno: 
sambano nambo walanganile, kuti, Kasigele kampepe 
soni tingatenganisye, ngati ya kusa 'kunope nambo ya 
27 kwinani nombe nayo. Lilowe ali, Kampepe soni, lya- 
kwambaga kutyosya kwa indu yakutenganyika, mpe- 
laga indu yepanganyiche, kuti isigale indu yangate- 
28 nganyika'yo. Lye ligongo 'lyo, mkupochela uchimwene 
wangapatenganyika, tukole chisowelo, nacho tukataje 
mbepesi ja utumwa wakumsechelesya Mulungu ni 
luchimbichiya ni woga: pakuti Mulungu wetu no moto 
wakochaga. 
Ji 3 HINONYELANO cha achimjetu chisigale. 
2 Mkaliwalila kwasechelesya achalendo, pakuti 
pelepo wane wasechelesye wamitenga pangamanyilila. 
3 Mkumbuchile wa m’nyolo, mpela watawilwe pampepe 
nawo; wakusakaliswa, mpela mwachimsyene wakuwa 
4 m'chiilu. Ulombela uchimbichisyiche mosepe, ugono 
ukasawa wosakale ; pakuti wa chilyelye ni wa chikululu 
5 Mulungu talamule. Mtima wenu ukasawa wakuno- 
nyela ndalama; mjikutile ni indu i mkwete: pakuti 
msyene watite, Ngisinimlepela kose, ngisinimłeka kose. 
6 Kwati’yoyo ni mtima wakulimba tukuti, 
“ Ambuje no mkamusi juangu ; ngisinyogopa ; 
Chichi tandende une mundu ?” 
7 Mwakumbuchile wamlamulile umwe, wawelechete 
kwenumwe lilowe lya Mulungu; mkulolechesya chako- 
8 poka mutame wao, msyasye chikulupi chao: Yesu 
9 Kristo no jumo, liso ni lelo, ni ku ndala syose. Mka- 
jigalilwa ni ijiganyo ngosyongonsyo ya chilendo : pakuti 
kuli kwambone kuti mtima utamilichilwe ni chisowelo ; 
ngati ni yakulya, mwelemo wakwendajenda nganaka- 
10 muchiswa. Tukwete chisisa cha mbepesi, mwelemo 
mwangawajila kulya welewo wakutumichila nyumba 
ll jesakasa. Pakuti 1ilu ya nyama 'syo, miasi jao jikuji- 

galilwa mkati mwa yeswela pa jua mbepesi juamku- 
lungwa ligongo ulemwa, ikujochelwa kusa kwa luagala. 
Lye ligongo 'lyo Yesu nombe najo, kuti aswejesye 12 
wandu m'miasi mwakwe msyene, walasile kusa kwa 
chikomo. Menema tukopochele kuja kwa juelejo kusa 13 . 
kwa luagala, tulimkujigala mchesela wakwe. Pakuti 14 
ngunutukola pepano musi wotamilisye, nambo tukusosa 
wakwisa 'o. Mwa juelejo menema tutaje mbepesi ja 15 
chilapilo kwa Mulungu mowa gosepe, jelejo no chisogosi 
cha ngomo syakulijitichisya m'lina lyakwe. Nambo 16 
kutenda 'chenene ni kusyowekana mkaliwalila: pakuti 

ni mbepesi syati 'yoyo Mulungu akusechelela. Mwapi- 17 
kanichisye wakumlamulila umwe, mwalambile : pakuti 
welewo akumlindilila ligongo lya umi wenu, mpelaga 
wataliwalanje ; kuti atende chelecho ni lukondwa, 
ngati ni kuuula; pakuti kweleko no kwangalipichika 
nomwe. 

Mtupopelele uwe: pakuti tukanichiswe kuti tukwete 18 
chikumbukumbu chambone, tukusosaga kulijesya 'che- 19 
nene mosepe. Nipo ngumchisya mwakupunda kutenda 
achi, kuti ngaujichile kwenumwe mwa chitema. 

We utendo'o Mulungu wa mtendele, wamjigalile soni 20 
kwinani mlanga juamkulungwa jua ngosa m'miasi ja 
lilangano lya ndala syose, Ambuje wetu Yesu, amtende 21 
umwe wamalile mumbone mosepe, kuti mtende lisosa 
lyakwe, atendeje mwetuwe chakumsechelela cha pa 
ngope jakwe, mwa Yesu Kristo; kwa juelejo luwe 
lumbili ku ndala sya ndala. Amen. 

Ngumchisya nambo umwe, achimjangu, mjimililisye 22 
lilowe lyakuchisya: pakuti nembile kwenumwe mwa- 
mnono. M'manyilile kuti mjetu Timoteo agopweche ; 23 
pampepe najo, na taiche chitema, tinimlole umwe. 

Mwakomasye wosepe wakumlamulila umwe, ni wa- 24 
swela wosepe. Wa ku Italia akumkomasya umwe. 

Chisowelo chiwe nomwe wosepe. Amen. 

KALATA JUA KWA WOSEPE JUA 
YAKOB. 


JI ANI kapolo jua Mulungu ni jua Ambuje Yesu 
Kristo, ku ngosyo likumi kwisa siwili, syasi- 
pwilingane, kukomasya. 

2 Mpatende pakondwa posepe, achimjangu, pomkugwa 

3 m'yakulinga ngosyongosyo; mkumanyilila kuti chaku- 

4 lochesya chikulupi chenu chikutenda chitungato. Chi- 

tungato nambo chikoleje masengo gakwe gakumalila, 
kuti muwe wamalile wa mbumbu, wangasowa kandu. 

5 Juine juenumwe nakusowa lunda, akajuje pa Mulu- 

ngu, wakwapaga wosepe mwakusowela mwangalala- 

6 tila; nipo tilupegwe kwa juelejo. Akajuje nambo 

m'chikulupi, pangawanichisya kandu: pakuti juakuwa- 

nichisya akulandana ni litumbela lya nyasa lyakuputwa 

7 ni mbungo ne kutenganyika. Pakuti akasaganisya mu- 

8 ndu 'jo kuti tapochela kandu kwa Ambuje; mundu jua- 

na mitima jiwili, juakuulukuta m'matala gakwe gosepe. 

9 Mjetu juakuligosa nambo akalikwesye m'ukulungwa 

10 wakwe; juakusichila nambo m'kujaluswa kwakwe: 

11 ligongo mpelega uluwa wa manyasi tapiteje. Pakuti 
Iyuwa likwimuka pampepe ni mbungo jakocha, nekuti- 
nichisya manyasi; uluwa wakwe nekugwa, ni usalalo wa 
pa ngope jakwe ukoonasika: iyoyo nombe najo juaku- 
sichila tanyale m'uende mwakwe. 

12 Juakujinichilwamundu'jo juakupimilila m'yakulinga: 
ligongo po tawe juamlochesye, tapochele lisanda lya 
umi, lyalanganile Ambuje kuti tawapeje wakumnonye- 

13 la. Mundu akasajila pakulinjika 'po kuti, Ngulinjika 
ni Mulungu: pakuti Mulungu akakupalinjika ni yaku- 

14 sakala, msyene nipo ngakwalinga wandu: wosepe na- 
mbo akulinjika pakuutilwa ni yakupila yakwe msyene, 

15 nekulambuchiswa. Yakupila 'yo soni pakolaga chitu- 
mbo, nekuweleka ulemwa: ulemwa 'o pakukula neku- 

16 weleka chiwa. Mkalambuchiswa achimjangu waku- 

17 nonyelwa. Mpeleko wambone wose ni mtuka womalile 
wose ukuuma mwinani, ukutuluka kuuma kwa Atati wa 

malanguka, pa juelejo pangapagwa kupindula kose, na- 
muno chiwilili chakutenda mgalauko. Mkusosa msyene 18 
watukopwesye uwe m'lilowe lya umbone, kuti tuwe uwe 
chisau yakulimbula ya mapanganyo gakwe. 

Mkupamanya pelepo achimjangu wakunonyelwa. 19 
Wandu wosepe nambo ajanguye kupikana, akokowe ku- 
welecheta, akokowe kutumbila: pakuti lutumbilo lua 20 
mundu luangapanganya chigolochelo cha Mulungu. We 21 
utende 'o mkutyosya usakwa wosepe ni chigumbalilo 
cha wanga, mpochele mwakutulala lilowe lyepagwe 
mkati lyakupakombola kuknlupusya umi wenu. Mu- 22 
we nambo wakulitenda lilowe ngati wakupikanape, wa- 
kulisokonesya. Ligongo nakuwa mundu juakupikana 23 
lilowe, ngati juakulitenda, juelejo akulandana ni mundu . 
juakulolaga ngope ja mbagwilo jakwe m'kalilole: pa- 24 
kuti akulilola msyene nekwaula, chitema nekuliwalila 
kuti waliji juati uli. Juakulolela nambo m'malamulo 25 
gakumalila, ga ulukosyo, nekutamilisya m'momo, nga- 
nawa juakupikana juakuliwalila, nambo juakutenda ma- 
sengo, juelejo tajinichilwe m'kutenda mwakwe. Na- 26 
kuwoneka mundu kuti ali jua ulomba, nambo ali jua- 
ngatawa lulimi luakwe nambo akulambusya mtima 
wakwe, wamtega no ulomba wa juelejo. Ulomba waku- 27 
lenjela ni wangasakala paujo pa Mulungu ni Atati no au, 
kuja ku kwasonda wawina ni wa masije m'masauko gao, 
nekulisamalila msyene juangalemwa pa yakusa 'kuno. 
9 ASTIE ANGU, mkakolaga chikulupi cha Ambuje 

wetu Yesu Kristo pakulolela ngope sya wandu. 
Pakuti nakwinjila m'sunagogi mwenu mundu juana chi- 
nawilo cha ndalama ja uchejeu, jua m'chakuwalila chati 
mbe, nipo na tajinjile nombe najo jua ulanda jua m'cha- 
kuwalila cha usakwa : namkumlolela juakuwala chaku- 3 
walila chati mbe, namkuti, Umweji mtameje pepano pa- 
kusalala; namkumti jua ulanda 'jo, Umwejo mjimeje 
ako, namuno mtame pasi pa chitengu cha masajo ga- 
ngu: ambi angati mkutindanya mwachimsyene, neku- 
wa wakulamula wana maganisyo gakusakala? Mpi- 
kane, achimjangu wakunonyelwa; ambi angati Mulu- 
ngu wasagwile wa ulanda wa ya kusa 'kuno awe wakusi- 
chila m'chikulupi wakwinjila uchimwene u walanganile 
nawo wakumnonyela? Umwe mte kumjalusya jua ula- 6 
nda 'jo. Wakusichila ambi angati akumsakalisya 

409 


to 


Or A 


2. 7-25 YAKOB 


umwe, welewo ambi angati akumutila ku magambo? ` 

7 Welewo ambi angati akusocheya lina lyakusalala li 
8 mkutelwa nalyo? Nambo namkumalisya lilamulo lya 
uchimwene, malinga ni lilembo, Mnonyelane ni mjenu 

9 mpelaga ni mwasyene, mkutenda 'chenene : namkulolela 
nambo ngope sya wandu, mkupanganya ulemwa, waku- 
wa wagomelwe ni lilamulo mpelaga wakusokonechela. 
10 Pakuti juatawe juose takumbuchile lilamulo lyosepe, 
nekupyatangula kamo, atekuwa juamgomelwe lyosepe. 
11 Pakuti juatite, Mkatenda chikululu, watite nombe soni, 
Mkaulaga. We utende 'o namkakutenda chikululu, 
nambo namkuulaga, mtekuwa juakusokonechela mwila- 

12 mulo. Iyoyo mbechete, iyoyo mtende, mpelaga watala- 
13 mulilwe mwilamulo lya ulukosyo. Pakuti kulamula 
kuli kwangali chanasa kwa juelejo juangatenda chanasa : 
chanasa chikulikwesya ni malamusi. 

14 Ana pakupatila no papi, achimjangu, naga akuti juine 
akwete chikulupi, masengo nambo nganakola? ana chi- 

15 kulupi chikupakombola kumkulupusya? Nawaga mje- 
nu juamlume namuno juamkongwe ali jua makonope, 
16 nakumsowa yakulya ya lyuwa ni lyuwa, naga tajile juine 
juenumwe kwa welewo, Mjendeje m'mtendele, mjotelwe 
mgumbalichiche ; nipo ngomkwapa indu yakuwajila chi- 

17 ilu; ana pakupatila no papi? Ni iyoyo chikulupi, na 
chikakolaga masengo, chili chachiuwe chisyenesyenepe. 
18 Nambo juine sajile, Umwe mkwete chikulupi, none 
ngwete masengo: mundosye chikulupi chenu changali 
masengo, noneji tinimlosye umwe chikulupi m'masengo 

19 gangu. Umwe mkupikana kuti Mulungu no jumpepe; 
'chenenepe mkutenda: masoka gakusakala nombe nago 

20 gakupikana nekutetemela. Ana mkusosa nambo ku- 
manya, mwe mundu jua mtega, kuti chikulupi changali 

21 masengo chili chachijumu? Angati Ibrahimu atati 
wetu wagolochelwe m'masengo, pati watasile mwana- 
22 gwao Isaak pa chisisa cha mbepesi? Mkulola kuti chi- 
kulupi chapangenye ni masengo gakwe, m'masengo chi- 

23 kulupi nipo chatendeche chamalile: nipo gagumbali- 
chisye malembo gakuti, Ibrahimu nipo wampikanichisye 
Mulungu, nipo chambalanjichile ku chigolochelo; nipo 
24 wawilanjiche ambosanga wao Mulungu. Mkuwona ku- 
ti m'masengo mundu agolocheche, ngati m'chikulupipe. 

25 Yalumope ambi angati Rahab jua chikululu'jula wago- 

locheche m'masengo pati wapochele mitenga’jila nekwa- 
koposya litala line? Pakuti mpelaga chiilu changali 26 
msimu no chachiuwe, ni iyoyo chikulupi changali 
masengo chili chachiuwe. 
3 Menea wakwiganya wajinji, achimjangu, 
wakumanyilila kuti tutupochele kulamula 
kwakupunda. Pakuti mwamjinji tukukuwala uwe 2 
wosepe. Na akakukuwala juine m'lilowe, juelejo no 
mundu juam'malile, juakupakombola kulongolela ni 
chisyano cha m'kamwa chulu chosepe nombe nacho. 
We utende 'o matukuika isyano ya achikavalo 3 
m'mkamwa mwao, kuti atupikanichisye, chiilu chao 
chosepe nombe nacho tukuchigalausya. Nale, ngalawa 4 
nombe nasyo, syakuwa syangulungwa, syakututika ni 
mbungo syakulimba, sikugalauchika ni ngavi jajinandi 
mnope, kwa kusosa kose mtima wa juakulongosyaga. 
Ni iyoyo lulimi no chiwalo chachinandi nekulikwesya 5 
yekulungwa. Nale, moto wonandi ukukolechesya 
mitela jamikulungwa! Lulimi no moto; chilambo cha 6 
chigongomalo cha mwiwalo mwetu no lulimi, luaku- 
sakasya chiilu chosepe, nekukolesya njinga ja mba- 
gwilo, nekukolecheka ni jehannum. Pakuti lukosyo 7 
luosepe lua ikoko ni ijuni, yakukwawa ni ya m'mesi, 
lukulanjika nipo lulanjiche ni lukosyo lua wandu : 
lulimi nambo ngapalı wakupakombola kululanga; 8 
luli chakusakala changapumulila, lugumbele mwai 
wakuulaga. Naluo tukumlapila Ambuje ni Atati: 9 
naluo tukwalwesa wandu wapanganyiche mpelaga 
chisau chakwe cha Mulungu : m'kamwa umpepe chiko- 10 
poka chilapilo ni chilweso. Achimjangu yangawajila 
yelei kuti iweje iyoyo. Ana chisima m’mbugu mwa- 11 
kwe m'mpepe chikukoposya gakunong’a ni gakuwawa ? 
Ana mkuju, achimjangu, ukupakombola kutenda 12 
zeituni, namuno mpelesi ukupakombola kutenda 
nguju? namuno mesi ga njete gangapakombola kutenda 
gakusisima. 

Ana wani ali wa lunda ni wa umanyilisi mwenumwe? 13 
akalosye m'utame wakwe wakusalala masengo gakwe 
m'lunda luakutulala. Namkwete nambo uwiu waku- 14 
wawa ni makani m'mtima mwenu, mkalikwesya, mkala- 
mbusya pakukana umbone. Lundalu ngunuluwa 15 
luakuuma kwinani, nambo lInli lua kusa, lua mbagwilo, 

16 lua masoka gakusakala. Pakuti po pali uwiu ni maka- 
ni, pelepo pana mbwaju ni masengo gose gangalumbana. 
17 Nambo lunda luakuuma mwinani pakutanda luli lua- 
kulenjela, soni luana mtendele, luakutulala, luaku- 
pikana, luagumbele chanasa ni isogosi yambone, lua- 
18 ngawanichisya, luangali ulamba. Chisogosi cha 
chigolochelo chipandiche m'mtendele kwa welewo 
wakutenda mtendele. 
4 WAPI sikuuma ngondo ni kwapi kukuuma 
kumenyana mwenumwe? angati amuno m'ma- 
sechelelo mwenu gakutanjila ngondo m'yiwalo yenu ? 
2 Mkupila, nipo ngunumkola: mkuulaga, mkusilila, 
nipo ngomkupakombola kuwonelela: mkumenyana 
nekutenda ngondo; ngunumkola, ligongo ngomkuusya. 
3 Mkuusya nipo ngomkupochela, ligongo mkuusya 
pamtega, kuti m'misanje soni m'masechelelo mwenu. 
4 Umweji achambumba wa chikululu, ngomkumanya 
kuti uganja wa kusa 'kuno uli wakuwengana ni Mulu- 
ngu? Juatawe juose menema tasose kuti awe ambo- 
sanga wao kusa 'kuno, akulitenda juakuwengana ni 
5 Mulungu. Ana mkuganisya kuti lilembo likuwecheta 
pa mtega? Msimu u watamichiche mwetuwe angati 
6 ukupilila mpaka kutendaga uwiu? Akupeleka nambo 
chisowelo chakupunda. Lye ligongo 'lyo lilembo 
likuti, Mulungu akukanisya wakupoka, nambo aku- 
7 peleka chisowelo kwa wakulitimalika. Mumpikani- 
chisye menema Mulungu ; mumkanisye Setani nambo, 
8 nipo tamtile. Mumbandichile Mulungu, nipo tamba- 
ndichile umwe. Msuchisye mikono jenu, umwe waku- 
lemwa; mlenjesye mitima jenu umwe wana mitima 
9 jiwili. Msauswe, mtende malilo, mlile, chiseko chenu 
chisyuche malilo, lukondwa luenu lusyuche usitopa. 

10 Mlitimaliche pa meso pa Ambuje, nipo tamkwesye. 

11 Mkawelechetanaga juine ni juine, achimjangu. 
Juakumbelecheta mjakwe, juakumlamulila mjakwe, 
akuwelecheta lilamulo, akulamulila lilamulo: namku- 
lamulila lilamulo nambo, ngunumba juakutenda lila- 

12 mulo nambo juakulamula. Jumpepepe no juakupeleka 
malamulo no juakulamula, juelejo juakupakombola 
kukulupusya ni kujonanga: umwe nduni nambo juaku- 
mlamulila mnasi juenu ? 

13 Ajende sambano, umwe wakuti, Lelo namuno 

malawi tutujinjile m'musi auno, tututame mwelemo 
chaka, nekutenda malonda gakujonjechesya : wakuwa 14 
wangamanya ya malawi. Wati uli no umi wenu? 
Pakuti muli lipuje lyakuwoneka papanandi soni nipo 15 
likupita. Pakumbajila kuti sai, Natakunde Ambuje, 
tutukole umi, tututende achi namuno acho. Sambano 16 
nambo mkulikwesya m'kunonocheya kwenu kwa mtega,; 
kulikwesya kose kwatiyoyo no kwakusakala. Kwa 17 
juakumanya kutenda 'chenenepe, na akakutenda, kwa 
juelejo kuli kulemwa. 
ji MET DE sambano wakusichila, mlile, mgumilile 
yakusakalisya yenu ilimkumyichila. Yakusi- 2 
chila yenu iwosile, yakuwalila yenu itekuwa yepukuswe. 
Ndalama syenu syasichejeu ni syasiswela sikamwile 3 
mkuo, mkuo wao nipo tiuwe mboni jakwawelechetela, 
nipo tiulye chiilu chenu mti moto. Msalachisye yenu 
m'mowa gakumalichisya. Nale mtengo wa wa masengo 4 
wasanjile migunda jenu, u mwaukanisye m'ulamba, 
ukugumila: magumililo ga welewo wasanjile gajinjile 
m'mapilikanilo ga Ambujegwe Sabaoth. Milile yaku- 5 
nong'a kusa 'kuno, msangalele ; mchinjile mitima jenu 
lyuwa lya uulasi. Mumgomeche, mumbuleje juakugo- 6 
loka; ngakumkanisya umwe. 

Mtungate menema, achimjangu, mpaka kwika kwa 7 
Ambuje. Nale, juakulima akulinda chisogosi cha 
mtengo cha pasi, akuchitungatila, mpaka po chipochele 
ula jakutanda ni jakumalichisya. Mtungate nomwe 8 
wakwe; mtamiche mitima jenu: ligongo kwika kwa 
Ambuje kuwandichile. Mkadandaulana na achimjenu, 9 
juine na juine, kuti mtakulamulilwa: nale juakula- 
mula akwima pa milango. Mtole chisyasyo, achi- 10 
mjangu, cha chilajilo ni chitungato, waprofeti wawele- 
cheta m'lina lya Ambuje. Nale, tukwata wakujinichilwa 11 
welewo wapimilile: mpikene chipimililo cha Yob, 
mbweni mbesi jakwe ja Ambuje, jakuti Ambuje agu- 
mbele chanasa, akutenda chanasa. 

Kupunda ni yosepe, achimjangu, mkalumbilila, 12 
namuno pa ya kwinani, namuno pa ya kusa 'kuno, 
namuno pa lilumbilo line lili lyose: kwenu nambo 
kuwe elo, elo, ni ngwamba, ngwamba ; kuti mtakusimana 
pakugomelwa. 

Ana apali wa mwenumwe wakulaga? akapopele. 13 

14 Apali wakukondwa ? akajimbe nyimbo. Ana apali wa 
mwenumwe wakulwala ? akawilanje achakulungwa wa 
m'church; akampopelele juelejo, akampakasye mauta 

15 m'lina lya Ambuje: lipopelo lya chikulupi nipo tili- 
mkosye umi juakulwala 'jo, Ambuje nipo tamjimusye ; 

16 natesile yakulemwa tiimtondowechelwe. Mlijitichisye 
yakulemwa yenu menema, juine kwa juine, mpopelelane 
juine na juine, kuti mkole umi. Uchondelelo wa juaku- 
goloka ukupakombola kutenda mwamjinji m'kupanga- 

17 nya kwakwe. Eliya waliji mundu juana mbagwilo 
jimpepe ni jetu, nipo wapopelesye mnope kuti jita- 
kunya; nipo nginijinya pasi yaka itatu kwisa miyesi 

18 msanu na umo. Soni nipo wapopesile ; kwinani neku- 
peleka ula, litaka nekusogosya chisogosi chakwe. 

19 Achimjangu, nakulemwechesya ku umbone juine 

20 juenumwe, natampitikusye mjakwe; akamanye kuti 
juakupitikusya juakulemwajo ku kusokonochela kwa 
litala lyakwe, takulupusye umi ku chiwa, nipo tauni- 
chile liunjili lya yakulemwa. 


KALATA JUA KWA WOSEPE JUA 
= KUTANDA JUA PETRO. 


1 parin juandumetume jua Yesu Kristo kwa wa- 

kutama wa wasagwiche wapwilingene wa ku 

Ponto, Galatia, Kappadokia, Asia, ni Bithunia, malinga 

ni umanyilisi u wamanyilile chile Mulungu Atati, 

2 m'chiswejesyo cha Msimu, ku kupikana ni kumisika 

kwa miasi ja Yesu Kristo: Chisowelo kwenumwe ni 
mtendele uchuluchile. 

3 Awe juamlapile Mulungu ni Atati wa Ambuje wetu 
Yesu Kristo, juatuwelechele uwe soni malinga ni cha- 
nasa chakwe chachikulungwa ku chilolelo chachijumi, 

4 mwa kwimuka soni kwa wauwe kwa Yesu Kristo, ku 
chijinjililo changawola, changasakala, changanyala, cha- 

5 chisalachisye kwenumwe mwinani, umwe wakulindililwa 
m'machili ga Mulungu ni chikulupi ku chikulupuchi- 

syo chachipanganye chile kuti chiwoneche mu katema 
ka kumalichisya. Mwelemo mkusechelelesya, wakuwa 6 
sambano, nakuwaga kwati wakulilila panandi, m'yakuli- 
nga ngosyo ngosyo, kuti chilochesyo cha chikulupi chenu, 7 
chakuwa ukulu mtengo ni ndalama ja uchejeu jakumala 
jajilochesye ni moto, chikasimanilwe ku chilapilo ni lu- 
mbili ni luchimbichisyo m'chiunukuko cha Yesu Kristo: 
juelejo mwangambona mkumnonyela; mwa juelejo 8 
mwangambona sambano mkumkulupilila nekusechele- 
sya ni chiseko changawelecheteka ni chana lumbili: 
mkupochela chimalichisyo cha chikulupi chenu, chiku- 9 
lupuchilo cha umi. Kwambaga chikulupuchilo 'cho 10 
waprofeti wausisye nekusosesya, welewo waweleche- 
tele ya chisowelo cha kwenumwe: wasosaga katema 11 
kakwe namuno chisau chakwe wachilosisye Msimu wa 

Kristo u waliji mwa welewo, po wasalaga chile masau- 
ko ga kwa Kristo ni mbili syakagula mwelemo. Kwa 12 
welewo chaunukwiche chati, ngati kwa'chimsyene na- 
mbo kwenumwe, watumichile yeleyo yasalichile kwenu- 
mwe mwa welewo wamsalile umwe utenga wambone 
mwa Msimu Waswela watumilwe kopoka kwinani; 
indu 'yo wamitenga akupila kwilolela. 

Lye ligongo 'lyo mkwindaga m'chiuno mwa uma- 13 
nyilisi wenu, mkulitimalichisyaga, mloleje mwakuma- 
lika pa chisowelo chi chajigalilwe kwenumwe m'chiunu- 
kuko cha Yesu Kristo; mpelaga wanache wakupikana 14 
wangalilandanichisya ni yakupila 'ila ya kala 1 yaliji 
katema ka wangamanyilila wenu: nambo mpela 15 
juambilasile 'jula ali juamswela, nomwe wakwe muwe 
waswela m'utame wenu wosepe; ligongo chilembeche 16 
chati, Tumbe waswela; ligongo une ndili juamswela. 
Namkumkolanga Atati juakulamula pangasapulanya 17 
malinga ni masengo gakwe ga mundu juose, mtameje 
m'woga ndawi ja kulonjela kwenu: mkumanyilila kuti 18 
ambombwele ku utame wenu wa mtega u waumile kwa 
achatati, ngati ni yakumalaga, ndalama syasiswela na- 
muno syasichejeu; nambo ni miasi ja mtengo mti ja 19 
ngosa jangali ulemwa jangali liwanga ja Kristo; jua- 20 
manyiche chile ikiniitande ya kusa 'kuno, nambo jua- 
woneche pa ndawi syakumalichisya ligongo lyenumwe, 
wakuwa mwa juelejo wakumkulupilila Mulungu wa wa- 21 
mjimwisye kwa wauwe nekumpa lumbili; kuti chiku- 

lupi chenu ni chilolelo chenu chiwe mwa Mulungu. 
22 Pakuti m'masile umwe kuswejesya umi wenu mwaku- 
pikana umbone ku kunonyelana na'chimjenu kwangali 
23 ulamba, munonyelane juine ni juine ni mtima usyesye- 
ne: wapagwile soni, ngati ku mbeju jakuwola, nambo 
ku jangawola, mwa lilowe lya Mulungu, wakwete umi 
24 nekutamape. Pakuti, 
“ Nyama syose sili mti manyasi, 
Ni lumbili luakwe mti uluwa wa manyasi. 
Manyasi gakunyala mti uluwa wakwe wakugwa : 
25 Nambo ngani ja Ambuje jikutamaga ku ndawi 
sya ndawi.” 
Ajiji no ngani ja utenga wambone ji jasalilwe kwe- 
numwe. 
9 KUTYOSYA menema wanga wose, ni ulamba 
wose, ni inyengo, ni uwiu, ni malalatilo gose, 
2 mti makandi ganapagwape mpileje mkaka wa lunda 
wangali chinyengo; kuti mkakulile mwelemo ku 
3 chikulupuchilo; nawaga mpasisye kuti Ambuje ali 
4 wana chisowelo: mkuwandichila kwa juelejo, liganga 
lyejumi, lyekanisye ni wandu nambo lyesagule pa Mu- 
5 lungu, lyechimbichisye, nomwe wakwe mti maganga 
gamajumi mkutawilwa nyumba ja chisimu, kuti muwe 
wa mbepesi waswela, mtaje mbepesi sya chisimu syasi- 
6 pochele 'chenene kwa Mulungu mwa Yesu Kristo. Li- 
gongo lyakwe chili m'chilembo chati, 
“Nale ngutawa m'Zion liganga lya pa ndumba ja 
ku mtepa, lyesagule, lyechimbichisye : 
Jua tamkulupilile juelejo ngatendelwa soni.” 
7 Kwenumwe menema wakukulupilila kuli luchimbichi- 
syo: nambo kwa wangakulupilila, 
“ Liganga lyakanile wakutawa, 
Lilyolyo lyatekuwa lya pamtwe pa ndumba ;” 
8 ni, 
“ Liganga lyakugwisya, ni lwala luakukuwasya ; ” 
akugwa pa lilowe, wakuwa wangakulupilila: pelepo 
9 nombe napo wasaguliche. Nambo umwe no lukosyo 
lualusaguche, wa mbepesi wa uchimwene, lukosyo 
lualuswela, wandu wa tawakole Mulungu msyene, kuti 
mkasaleje mipundilo ja juambilasile umwe ku kopoka 
10 m'chipi kwinjila m’lilanguka lyakwe lyakulapisya : we- 
lewo kala nganawa wandu, nambo sambano ali wandu 

wa Mulungu: welewo nganapochela chanasa, nambo 
sambano apochele chanasa. 

Wakunonyelwa, ngumchondelela mti wakulonjela ni 11 
wa ulendo, mligose pa yakupila ya chiilu, yakumenya- 
na ngondo ni umi: kutamaga nawo waMakosyo utame 12 
wenu wokoto; kuti, mwelemo mwakumbelechetela 
umwe mti wakutenda yakusakala, ni masengo genu 
gamakoto gakulolechesya, akamchimbichisye Mulungu 
lyuwa lya kwika kwakwe kukulolela. 

Mpikanichisye ulamusi wose wa wandu ligongo lya 13 
Ambuje : namuno wa mchimwene, mti juana ukulu- 
ngwa; namuno wa achikazembe, mti watumilwe ni 14 
juelejo ku kwagomela wakutenda yakusakala, ni ku 
kulapilą kwa wakutenda yambone. Ligongo lisosa lya 15 
Mulungu no lyati kuti wakutenda yambone akamya- 
lasye wangamanyilila wa wandu wakulowela: mti wa- 16 
lukosyo, wangatenda ulukosyo wenu mti chiunichilo 
cha yakusakala, nambo mti achikapolo wa Mulungu. 
Mwachimbichisye wosepe. Mnonyelane ni achajenu. 17 
Mumjogope Mulungu. Mumchimbichisye mchimwene. 

Wa pa nyumba, mwapikanichisye achambuje wenu 18 
mwoga wose; ngati wambonepe ni wakutulala, nambo 
wakupindimala nombe nawo. Pakuti achichi no chiso- 19 
welo chati, nawaga mundu, ligongo lya lukumbu- 
kumbu lua Mulungu, akutamilisya ni madandausi 
kulagaga pangalingana ni lilamulo. Pakuti luati uli 20 
no lumbili, luati, namkulemwa nekuputwa, mkutami- 
lisya chete? mambo, nakutenda yambone nekulaga, 
mkutamilisya chete, achichi no chisowelo cha pa Mu- 
lungu. Pakuti kwa 'chichi mwawilanjiche : ligongo 21 
pakuwa Kristo nombe najo wamlajilile umwe, nekumle- 
chela umwe chisyasyo kuti mumkaguleje m'makau 
gakwe: juelejo nganatenda ulemwa, namuno ulamba 22 
ngunuusimanilwa mkamwa mwakwe; juelejo juaku- 23 
lalatilwa nganalalata soni, juakulaga nganapakana ; 
nambo walipeleche kwa juakulamula mwakulungamika : 
juelejo msyene wajigele yakulemwa yetu mu chiilu 24 
chakwe pa mtela, kuti uwe, mkutyoka ku yakulemwa, 
tukolele umi ku chigolochelo; ni msyelembo wakwe 
mwapochele umi. Pakuti mwaliji mti ngosa syakuso- 25 
konechela ; nambo sambano mgalauchile ku Mlanga ni 
Mlolela jua umi wenu. 

3 VALL NCEN, achakongwe, mpikanichisyeje acha- 
lume wenu ; kuti, na akakupikana wane lilowe, 
akasimanichiswe ni utame wa achakongwe wao Pi 
2 lilowe; pakulolechesyaga m'woga utame wenu waku- 
3 lenjela. Wojelo wao ukasawa wa kusa wakutiwa umbo, 
wakusyungusya ndalama ja uchejeu, namuno wakuwala 
4 yakuliunichila ; nambo uweje mundu juakusisika jua 
mtima, m'yakuwalila yangawola ya msimu wakuliti- 
malika ni wakumyalala, pa meso pa Mulungu uli wa 
5 mtengo wokulungwa. Pakuti kwati'yoyo kala acha- 
kongwe waswela wamlolelele Mulungu walijojele, achi- 
6 pikanichisyaga achalume wao: mti Sara wampikanile 
Abraham nekumbilanga ambuje: mte kuwa wanache 
wakwe, namkutenda yambone, pangajogopa woga wose. 
7 Achalume, yalumope, mtameje pampepe nacha- 
kongwe malinga ni lunda, mpelecheje luchimbichiya 
kwa juamkongwe mti ku 'chiwiga changapunda kuli- 
mba, mti wakwinjila pamo chisowelo cha umi; kuti 
mapopelo genu gakasalekachikwa. 
8 Pambesi pakwe, muwe wosepe wana lunda lumpepe, 
wakusauka pampepe, wakunonyelana, wana chanasa, 
9 wakulijalusya mtima : pangapeleka chakusakala kuti- 
ndanya ni chakusakala, namuno malalatilo kutindanya 
ni malalatilo ; nambo kwine kujinichilana ; pakuti. 
pelepo mwawilanjiche kuti mjinjile m'chijinichilo, 
10 Pakuti, 
“Juakusosa kunonyela umi, 
Ne kulola mowa gambone, 
Akalekasye lulimi luakwe ku chakusakala, 


11 Ni ngomo syakwe sikasawelecheta ulamba : 
Akagalauchile kuleka chakusakala akatende 
chambone ; 


Akasose mtendele nekuukuya. 
12 Ligongo meso ga Ambuje gali pa wakugoloka, 
Ni mapilikanilo gakwe pa machondelelo gao: 
Ngope ja Ambuje nambo jili pa wakutenda 
yakusakala.” 
13 Nipo nduni no jua tamtende umwe yakusakala, nawa 
14 muli wakolela mtau wa chambone? Nambo nawaga 
tumlajile ligongo chigolochelo, muli wakujinichilwa ; 
15 mkajogopa kogoya kwao, mkasimongwa; nambo mswe- 
jesye m'mitima jenu Kristo Ambuje : mowa gose chiji- 

milile kumjanjila juana juose juakumbusya umwe ligo- 
ngo lyakwe chilolelo 'cho cha mwenumwe, nambo ni 
kutulala ni woga: wana lukumbukumbu luambone ; 16 
kuti, mwelemo mwakumbelechetela, akakole soni wele- 
wo wakulalatila utame wenu wambone wa mwa Kristo. 
Pakuti kusauka kwa kutendaga yambone, nakusosa 17 
lisosa lya Mulungu, kupundile ni kusauka kwa kutenda- 
ga yakusakala. Ligongo pakuwa Kristo nombe najo 18 
wasawiche kampepe ligongo lya yakulemwa, juakugo- 
loka kwasauchila wangagoloka, kuti atuwandichisye 
uwe kwa Mulungu; juambulaje m'chiilu, nambo jua- 
mkosye umi m'msimu : mwelemo nombe soni wajile ku- 19 
kusala kwa misimu jamitawe, jJi jaliji kala jangapikana, 20 
katema kati, chipimililo cha Mulungu chalindichisye 
m'mowa ga Noa, libweta lyaliji lyakupanganichikaga, 
mwelemo wanono, kwambaga msano ni watatu, waku- 
lupuchiche m'mesi: gelego nombe nago, mti chisyasyo 21 
chakagula, gakumkulupusya umwe, kwambaga ubatiso, 
ngati kutyosya usakwa wa chiilu nambo chiusyo cha 
lukumbukumbu luambone lua kwa Mulungu, m'kwimu- 
ka soni kwa Yesu Kristo, juali pa mkono wa mlyo wa 22 
Mulungu, atekwinjilila kwinani; wamitenga ni mala- 
musi ni machili gali gamatendeche kumpikanichisya. 
4 KUTI Kristo menema wasawiche m'chiilu, 
nomwe wakwe mkamulile mtima uwowo; 
ligongo pakuwa juasawiche m'chilu alesile ulemwa; 
kuti, ndawi syenu syakusigalila m'chiilu, mtakutamilisya 2 
m'yakupila ya wandu nambo mwisosa lya Mulungu. 
Pakuti jakwenela ndawi jajipite jakupanganya lisosa lya 3 
waMakosyo, jakwendaga m'chisembwele, m'yakupila, 
m'kung'welesya mvinyo, m'kulesalesa, m’mikologo, ni 
m'milombo ja inyago jakukana malamulo: mwelemo a- 4 
kulapa pakuwa wangautuchila umwe pampepe nawo 
m'kulitowa kukoko kwa kulesa, nekumsocheyaga: we- 5 
lewo talisale kwa juakusosa kulamula wajumi ni wauwe. 
Pakuti pati 'yoyo utenga wambone wasalilwe kwa 6 
wauwe, kuti alamulilwe malinga ni wandu m'chiilu, 
nambo akoleje umi malinga ni Mulungu m'msimu. 
Nambo kumbesi kwakwe kwa yosepe kuwandichile: 7 
mkoleje mate menema, mligose ku mapopelo: kupunda 8 
yosepe mnonyelesyane juine ni juine, ligongo chinonye- 
lano chikuunichila winji wa yakulemwa: msechelelaneje 9 

10 achalendo pangadandaula: mpelaga wana wose apochele 
mtuka, kutumichilanaga nao mwachimsyene, mti achi- 
kapitao wakoto wa chisowelo cha ngosyongosyo cha 

11 Mulungu; nakuwelecheta juine, mti ngani sya Mu- 
lungu: nakutumichila juine mti machili gakupeleka 
Mulungu: kuti m'yosepe Mulungu akalumbilwe mwa 
Yesu Kristo, lua juelejo no lumbili ni uchimwene ku 
ndawi sya ndawi. Amen. 

12 Wakunonyelwa, mkalapa upya 'o ukwisa kwenumwe 
ku kumlinga umwe, mti chilendo chikwisa kwenumwe: 

13 nambo mpelaga mkusyowekana m'masauko ga Kristo, 
msecheleleje; kuti m'chiunukuko cha lumbili luakwe 

14 m'secheleleje ni kusangalala. Namkulalatilwa m'lina 
lya Kristo, muli wakujinichilwa; ligongo Msimu wa 

15 lumbili ni wa Mulungu ukupumulila penumwe. Aka- 
sasauka juine mti juakuulaga, namuno mti juawii, namu- 
no mti juakutenda yakusakala, namuno mti juakulolela 

16 ya wane: nawaga nambo tasauche mti jua Kristo, aka- 
sakola soni; akamchimbichisye Mulungu m'lina 'lyo. 

17 Ligongo ndawi jiiche jakutandila lilamusi pa nyumba 
ja Mulungu: nalikutanda petuwe, tichiwe chati uli chi- 
malichisyo cha wangapikanichisya utenga wambone wa 

18 Mulungu? Nawaga juakugoloka akukulupuka ni uno- 
nono, juangali luchimbichiya ni juakulemwa tawoneche 

19 kwapi? Lye ligongo 'lyo wakusauka malinga ni lisosa 
lya Mulungu akapeleche umi wao mwakutenda yambone 
kwa Juakupanganya juakukulupilika. 

p CHAKULUNGWA menema wa mwenumwe 
ngwachisya, none juakuwa juamkulungwa pa- 

mpepe nawo, ni mboni ja masauko ga Kristo, nombe soni 

2 juakusyowekana m'lumbili lu tuluunukuche: Mlanjeje 
ngosa sya Mulungu sya mwenumwe, kusilolela ngati 
mwakukanichisya nambo mwakusosa, malinga ni Mu- 
lungu : ngati ligongo mtengo wa mchesela, nambo mwa 
3 changu; ngati mti mwakulitenda msyene jua welewo 
wapegwile kwenumwe, nambo kulitendaga isyasyo ya 
4 ngosa. Potawoneche Mlanga juamkulungwa nipo so- 
5 mpochele lisanda lya lumbili lyanganyala. Yalumope, 
achanandi, mwapikanichisye achakulungwa. Wosepe 
nambo mlikwinde nekulijalusya pakutumichilana : li- 
gongo Mulungu akwakanisya wakupoka, nambo aku- 
6 peleka chisowelo kwa wakulijalusya. Mlijalusye me- 

nema pasi pa mkono wa machili wa Mulungu, kuti 
amkwesye umwe ndawi jakwe; mponyeje chipwelelo 7 
chenu chosepe pa juelejo, ligongo akumlajila umwe. 
Mligose, mlindilile: jua magongo juenu Setan, mti 8 
lisimba lyakutongola, akwendajenda kusosaga juata- 
mlilisye; juelejo mkane mlilimbilile m'chikulupi, 9 
pakumanyilila kuti masauko gagogo gali gamatendeche 
mwa achimjenu wa pasi 'pano. Mulungu jua chisowelo 10 
chose, juambilasile umwe ku lumbili luakwe lua ndawi 
lua mwa Kristo, pati m'masile kusauka panandi, msyene 
tamtende wamalile, tamtamichisye, tamlimbichisye. 
Kwa juelejo uwe uchimwene ku ndawi sya ndawi. 11 
Amen. 

Ni Siluanus, mjetu juakukulupilika, mti ngugani- 12 
chisya, nimlembele mwa chitema, kuchisyaga nekuwa- 
langaga kuti achi no chisowelo chambone cha Mulungu: 
amomo mjimilile. Akumkomasya umwe juasagwiche 13 
pampepe nomwe jua m'Babulon, ni Marko mwanangu. 
Mkomasyane ni chikomasyo chakunonyela. 14 

Mtendele uwe nomwe wosepe wa mwa Kristo. 


KALATA JUA KWA WOSEPE JUA 
KAWILI JUA PETRO. 


I SON PETRO kapolo ni juandumetume jua 
Yesu Kristo, kwa welewo wapochele chikulupi 
cha mtengo umpepe nowe m’chigolochelo cha Mulungu 
wetu ni Mkulupusya Yesu Kristu: Chisowelo chiwe 2 
kwenumwe, ni mtendele umchuluchile umwe muma- 
nyilisi wa Mulungu ni Yesu Ambuje wetu; mti machili 3 
gakwe ga Mulungu gapeleche yosepe kwetuwe ya pa 
umi ni pa luchimbichiya mwa umanyilisi wa juatu- 
wilasile uwe m'lumbili ni m'chisimba chakwe: mwelemo 4 
watupele uwe malanganilo ga mtengo ni gamakulungwa 
mnope ; kuti mwelemo umwe muwe wakusyowekana mu 
mbagwilo ja Mulungu, pakuwa mtisile ku kuwola kwa 
pasi 'pano kwa mwipilo. Nombe soni lye ligongo 'lyo 5 
21 

mjonjechesye changu chose, m'chikulupi chenu mya- 
6 mbichile chisimba ; m'chisimba 'mo umanyilisi ; muma- 
nyilisi 'mo kulikanisya; m'kulikanisya 'mo chitungato ; 
7 m'chitungato 'mo luchimbichiya; m'luchimbichiya "mo 
8 chisyowekano; m'chisyowekano 'mo chinonyelo. Pa- 
kuti yeleyo yakuwa yenu ni yakuchuluka ikumtenda 
umwe wangali ulesi namuno wakusogosya umanyilisi 
9 wa Ambuje wetu Yesu Kristo. Pakuti juangakola 
yeleyo ali juamtatale jua ndandagasi, jualiwalile chiswe- 
10 jesyo cha yakulemwa yakwe ya kala. Lye ligongo 'lyo 
achimjangu, mwakupundila mjanguye kulimbichisya 
kuwilanga kwenu ni kusagula kwenu: pakuti namku- 
11 tenda yeleyo ngusumkuwala kose. Pakuti iyoyo tampa- 
mbichila umwe mwa mtengo litala lya kwinjila m'uchi- 
mwene wa ndawi syose wa Ambuje wetu ni Mkulupusya 
Yesu Kristo. 
12 Lye ligongo 'lyo timbe mowa gosepe juakumkumbu- 
chisya umwe yeleyo, nachiwamuno muli wakwimanyilila 
13 ni wakutamilichika m'umbone wa penumwe. Nipo 
nguchiganichisya chagoloka, mu ndili mose m'nyumba 
14 aji, chati ngamchisye umwe pakumkumbuchisya; mku- 
manyilila kuti kuuula kwa lisakasa lyangu kulimkwisa 
chitema, chisau mti Ambuje wetu Yesu Kristo ando- 
15 sisye une. Nipo tingajanguye mosepe panyuma po 
nyawile kuti umwe mkole mwakukumbuchila yeleyo. 
16 Pakuti ngunutuwa wakagula ndano syakalamuka po 
twam'manyichisye umwe machili gakwe ni kwisa kwa- 
kwe kwa Ambuje wetu Yesu Kristo, nambo twaliji 
17 wakulolechesya ukulungwa wakwe. Pakuti wapochele 
pa Mulungu Atati luchimbichiya ni lumbili, po lyamyi- 
chile lilowe lyati 'yoyo kuuma pa lumbili luakupunda 
uchimwene, Ajujuno Mwanangu juamnonyele, mwa'juju 
18 une ngusechelela: ali lilowe 'li uwe twapikene lyejigale 
kuuma mwinani po twaliji najo mwitumbi lyeswela 
19 'mula. Nipo tukwete lilowe lyakuwelechetela lyelimbi- 
chiche kupunda ; namkulipikanichisya tumtende 'che- 
nenepe, mti nyali jakulangusya m'malo gati bi, mpaka 
kucha lyuwa, nekwimuka mng'andu m'mitima jenu: 
20 mkutanda kumanyilila achi chati, kuwelechetela kose 
kwa mwilembo ngunukuwa kwakugopolela kwa jika. 
21 Pakuti ni lisosa lya mundu elek kose ngunuku- 
jigalilwa: nambo pakutandilwa ni Msimu Waswela 
wandu wawelechete kuuma kwa Mulungu. 

mwa wandu, mti mwenumwe mwakwe taweje 
wakwiganya wa ulamba wa tajinjisye pa mbali mapa- 
nduko ga ujonasi, wakukana Msyene jua wasumile 
welewo, nekulijigalila ujonasi u wakwisa chitema. 
Wajinji nipo takaguleje misangu jao; ligongo lya 2 
welewo litala lya umbone wandu talilalatile. Mu usilili 3 
tamsumisye umwe ni malowe gakunyenga: kulamulwa 
kwao kwakuuma kala kuli kwangakawa, nipo uli wanga- 
gona ujonasi wao. Pakuti nawaga nganalechela Mu- 4 
lungu wamitenga walemwisye, nambo waponisye kusi 
ku Gehennum, nekupeleka ku masimbo ga chipi, kuti 
akalindililwe ku magambo ; nipo nganalechela wa kusa 5 
'kuno wa kala, nambo wamlindilile Noa n'achimjakwe 
msano ni wawili, juakulalichila chigolochelo, po waji- 
galile chigumuchilo pa wa kusa 'kuno wangali luchi- 
mbichiya: mkochesya moto misi ja Sodom ni Gomora 6 
walamulile nekwamalisya,nekwatenda chimanyililo kwa 
wa tawe wangali luchimbichiya; nipo wamkulupwisye 
Lut juakugoloka, juamsakaliche ni utame wa m'misa- 
ngu ja wangapikanichisya, (pakuti mkulola nekupikana 
juakugoloka 'jo juatemi pakati pao, mowa mu gakupitila 
walisakalisye mtima wakwe wakugoloka ni masengo 
gao gangali malamulo): Ambuje akumanyilila kwaku- 9 
lupusya wa luchimbichimbi ku mlinjilo, nekwalindilila 
wangagoloka pa kwasausya, mpaka ku lyuwa lya ma- 
gambo : mwakupunda nambo welewo wakwenda panyu- 10 
ma pa chiilu mu yakupila ya usakwa, nekunyosya 
uchimwene. Wakusasajilila, wakupwanya, ngakute- 
temela pa kwalalatila wa lumbili: wamitenga nambo, 11 
wakuwa wakulungwa m'machili ni ulamusi, ngakwaji- 
galila welewo magambo gakulalata pa meso pa Ambuje. 
Nambo welewo, mti yejumi yangali lunda yakupagwa 12 
mu mbagwilo sya nyama sya kukamula ni sya kuulaga, 
wakulalata m'indu yangamanyilila, m'ujonasi wao ta- 
Jonasiche, wakupochela liupilo lya wangagoloka ; waku- 13 
ganichisya yakunong’a yakung'andila ya musi, mawala 
ni mawanga, wakulya yakunong'a m'inonyelano yao pa 
kung'waga nomwe; wakwete meso gamagumbale chi- 14 
kululu ni gangaleka ulemwa; wakwanyenga mitima 
jangatamilichika : wakwete mtima wolijiganye usilili ; 
wanache wa ulweso; mkuleka litala lyakugoloka waso- 15 

konechele, pakagwile litala lya Balaam mwanagwao 
Beor, juanonyele liupilo lya wangagoloka; wapochele 
16 kujamuswa kwa ulemwa wakwe: buru juangali lilowe 
wasonile lilowe lya mundu, nekulekasya masoka ga 
17 mprofeti. Welewoali isima yangali mesi, ni mapundu- 
gulu gamajesye ni mbungo, welewo upiliyu wa chipi 
18 ukwalindilila. Pakuti mkusonaga malowe gakutupisya 
ga mtega, akwanyenga m'yakupila ya chiilu, ni msangu, 
welewo wanakulupukape kwa wakutama m'ulemwa,; 
19 kwalanganila kwapa ulukosyo wakuwa achimsyenepe 
achikapolo wa ujonasi ; pakuti chakulepelana nacho 
20 mundu, chelecho ali kapolo juakwe. Pakuti mkumala 
kutila usakwa wa kusa kuno m'umanyilisi wa Ambuje 
ni Mkulupusya Yesu Kristo, nawaga akutawilwa soni 
mwelemo nekulepela, yakumalichisya yao ikupunda 
21 kusakala ni yakutanda. Pakuti welewo angawe wanga- 
manyilila litala lya chigolochelo, angapundile ni wa- 
kumala kumanyilila, soni nekugalauka kuleka lilamulo 
22 lyeswela lyewichiche mwa welewo. Chawoneche kwa 
welewo mti cha ngani jambone, Mbwa jigalauchile ku 
matapisi gakwe, ni liguluwe lyejoje ku kugalagatika 
m'usakwa. 
3 AI UJU sambano, wakunonyelwa, no kalata jua 
'wili jua ngumlembele umwe, mwelemo mwana 
muwili nguchisya lunda luenu luakulenjela pakumku- 
2 mbuchisya; kuti mkumbuchileje ngani syawelechete 
kala waprofeti waswela, ni lilamulo lya Ambuje ni 
3 Mkulupusya lya mwa wandumetume wenu: mkutanda 
kumanyilila achi chati pa ndawi syakumalichisya taiche 
wakwelegula ni mkwelegulo wakwenda malinga ni ya- 
4 kupila yao, kuti, Kwapi ali lilanganilo lya kwisa kwa- 
kwe? pakuti mkutyoka pa lyuwa lyagonile achatati, 
yosepe ikutamape iyoyo chitandilile pa kupanganya 
5 pakwe. Pakuti achi akusosa kuliwalila, chati yakwinani 
yaliji kuuma kwa kala, ni yakusa’kuno yepanganichisye 
pamo kukopoka m'mesi ni kupita pa mesi, ni lilowe lya 
6 Mulungu; ni iyoyo kusa 'kuno kwa katema 'ko mkuu- 
7 nichilwa ni mesi kwamalichiche : kwinani nambo kwa 
katema 'kano ni kusa 'kuno kuli kwakusalichisye ku 
moto ni lilowe lilyolyo, kulinda lyuwa lya magambo ni 
lya ujonasi wa wandu wangachimbichisya. 
8 Chimpepe achi nambo mkaliwalila, wakunonyelwa, 

chati lyuwa limpepe lya pa Ambuje lili mti yaka mi- 
anda likumi, ni yaka mianda likumi ili mti lyuwa 
limpepe. Ngakokowa Ambuje mwilanganilo mwakwe, 9 
mti wane akuganichisya chikokowo; nambo akumpi- 
mililila umwe, pangasosa kuti wane amalichiche, 
nambo kuti wosepe aiche ku mpitikuko. Tiliiche 10 
nambo lyuwa lya Ambuje mti uwii: mwelemo kwinani 
tikupite ni chisegwe, ilingo nipo tiinyelenyenduche ni 
moto kusa 'kuno ni masengo ga amomo nipo tigamale 
kupya. WYelei yosepe menema mkunyelenyenduka, 11 
kumbajila umwe muwe wati uli m'utame woswela ni 
luchimbichiya, kulolelaga ni kwanguyaga ku kwisa 'ko 12 
kwa lyuwa lya Mulungu, ligongo lyakwe kweleko ya- 
kwinani tiikolele nekunyelenyenduka, ni ilingo tiinyele- 
nyenduche ni moto wokolela? Tukwilolela nambo kwi- 13 
nani kwa sambano ni kusa 'kuno kwa sambano, mwe- 
lemo chigolochelo chikutamilisya. 

Lye ligongo 'lyo, wakunonyelwa, mkulolela yeleyo, 14 
mjanguye kuti musimanilwe m'mtendele, wangali liwala 
wangali liwamba mwa juelejo. Nipo mganichisye kuti 15 
chipimililo cha Ambuje wetu no chikulupuchilo ; chisau 
mti mjetu juamnonyelwe Paolo nombe najo, malinga ni 
lunda lualupeleche kwa juelejo, walembile kwenumwe ; 
nombe soni mti m'achikalata wosepe kuwelechetaga 16 
mwelemo sya yeleyo; mwelemo imuli indu yine yaku- 
nonopa kumanyilila, yakupopotola wangalijiganya ni 
wangalimba ku ujonasi wao. Umwe menema, wa- 17 
kunonyelwa, mkumanyilila chile yeieyo, mlolechesye 
kuti mtakujigalwa m'chinyengo cha wakupwanya, mta- 
kugwila ku ndamo jenu. Nambo mkuleje m'chisowelo 18 
ni umanyilisi wa Ambuje wetu ni Mkulupusya Yesu 
Kristo. Kwa juelejo luwe lumbili sambano ni ku 
lyuwa lya ndawi. Amen. 

KALATA JUA KWA WOSEPE JUA 
KUTANDA JUA YOHANA. 


1 (UP! chaliji chitandilile kundando, chi tupikene, 
chi tuweni ni meso getu, chi twalolite, chaka- 
2 mulile yala yetu, chakwambaga Lilowe lya umi (umi 'o 
nipo wawoneche, nipo tuweni, nipo tukuwelecheta 
mboni, nipo tukumsalila umwe umro wa ndawi 'ou 
3 waliji pa Atati nekutuwonechela uwe); chi tuweni 
nekupikana tukumsalila nomwe wakwe, kuti nomwe 
wakwe mkoleje chisyowe pampepe nowe: nombe soni 
chisyowe chetu chili ni Atati ni Mwanagwao Yesu 
4 Kristo: yeleyo nipo tukulemba uwe kuti lukondwa 
luetu lugumbalichiche. 
5 Au noutenga u tupikene pa juelejo nipo tukumsalila 
umwe, kuti Mulungu no lilanguka, nipo nginichikugwa 
6 chipi chose mwa juelejo. Nawaga tukuti tukwete 
chisyowe pampepe najo nekwenda m'chipi 'cho, tuku- 
7 lambusya, nipo ngutukutenda umbone'o : nawaga nambo 
tukwenda m'lilanguka 'lyo, mti juelejo no m'lilanguka 
’'lyo, tukusyowekana juine ni juine, nipo miasi ja Yesu 
Mwanagwao jikutuswejesya uwe ku ulemwa wana wose. 
8 Nawaga tukuti ngunutukola ulemwa, tukulinyenga, 
9 nipo umbone 'o ngunumugwa mwetu. Nawaga tukwi- 
tichisya yakulemwa yetu, ali juakulupilika juagoloka 
juati tatutondowele uwe yakulemwa 'yo, nekutuswejesya 
10 uwe pakutyosya yangagoloka yose. Nawaga tukuti 
ngunutulemwa, tukwatenda juelejo jua unami, nipo 
lilowe lyakwe nginilimugwa mwetu. 
9 Toe twangu ngumlembela umwe yelei 
kuti mtakulemwa. Nipo nakulemwa juine 
2 tukwete ngoswe pa Atati, Yesu Kristo juagoloka: jue- 
lejo nipo ali mpembesyo wa yakulemwa yetu; ngati wa 
3 yetupe, nambo wa kusa 'kuno kosepe. Nipo tukumanya 


YOHANA 1. 4-18 


mwelemu kuti tum'manyilile juelejo, nawaga tukuku- 
mbuchila malamulo gakwe. . Juakuti nim'manyilile jue- 4 
lejo nekuwa juangakumbuchila malamulo gakwe ali jua 
unami, nipo umbone ngunuumugwa mwa juelejo: na- 5 
mbo juakukumbuchila lilowe lyakwe, mwambonepe 
mwa juelejo chinonyelo cha Mulungu chili chachimali- 
chiche. Mwelemo tukumanya kuti tuli mwa juelejo: 
juakuti akutama mwa juelejo, kumbajila msyene kwenda 6 
mti juelejo atekwendaga. 

Wakunonyelwa, ngengumlembela umwe lilamulo lya 7 
sambano, nambo lilamulo lya kala li mwakwete chita- 
ndilile pa ndando : lilamulo 'lyo lya kala no lilowe li 
mwapikene. Soni lilamulo lya sambano ngumlembela 8 
umwe, chelecho chili chambone mwa juelejo ni mwe- 
numwe: ligongo chipi 'cho chilimkupita, lilanguka 
Jyambone 'lyo sambano lilimkulanguka. Juakuti ali 9 
mwilanguka 'mo nekutindana ni mjakwe, ali m'chipi 
mpaka sambano. Juakunonyelana ni mjakwe akutama 10 
mwilanguka 'mo, nipo nginichimugwa mwa juelejo cha- 
kukuwasya. Juakutindana ni mjakwe ali m'chipi'cho, 11 
nipo ngakumanya kwakuja ligongo chipi'cho chitatale- 
sye meso gakwe. 

Ngumlembela umwe, twanache twangu, pakuwa 12 
yakulemwa yenu imtondowechele umwe ligongo lya 
lina lyakwe. Ngumlembela umwe, achatati, pakuwa 13 
mum'manyilile juelejo juali kukutanda. Ngumlembela 
umwe, achachanda, pakuwa mpundile ni juakusakala. 
Nimlembele umwe, wanache, pakuwa mum'manyilile 
Atati. Nimlembele umwe, achatati, pakuwa mum'manyi- 14 
lile juelejo juali kukutanda. Nimlembele umwe, acha- 
chanda, pakuwa muli wakulimba nipo likutama mwe- 
numwe lilowe lya Mulungu, nipo mpundile ni juakusa- 
kala. Mkanonyela kusa'kuno, namuno yakuli kusa 15 
'kuno. Nakunonyela juine kusa'kuno, chinonyelo cha 
Atati nginichimugwa mwa juelejo. Pakuti yosepe 16 
ya kusa'kuno, kupila kwa chiilu, ni kupila kwa meso, 
ni kupoka kwa umi, nginiiuma kwa Atati nambo ikuuma 
kusa'kuno. Kusa'kuno kulimkupita ni kupila kwakwe; 17 
Juakutenda nambo lisosa lya Mulungu akutamilichika 
ku ndawi syose. 

Wanache, ndo ndawi jakumalichisya: nipo chisau 18 
mti mwapikene kuti juakukana Kristo akwisa, 

nipo sambano awoneche wakukana Kristo wajinji; 
iyoyo tukumanya kuti ndo ndawi jakumalichisya. 
19 Wakopweche mwetuwe nambo nganawa wa mwe- 
tuwe; pakuti nawaga waliji wa mwetuwe, angatemi 
pampepe nowe: nambo wakopweche kuti awoneche 
20 wosepe nganawa wa mwetuwe. Nipo umwe mkwete 
mpakasyo wakuuma kwa Juamswela, nipo mkumanya 
21 yosepe. Ngininimlembela umwe ligongo ngomkumanya 
umbone, nambo ligongo mkuumanya, nipo ligongo 
22 unami wosepe ngunuwa wakopoka m'umbone. Wani 
ali jua unami akawe juakukana kuti Yesu no Kristo? 
Jueleju no juakukana Kristo, juakukana Atati ni 
23 Mwanagwao. Juana juose juakukana Mwanagwao 
nganakola Atati: juakwitichisya Mwanagwao akwete 
24 Atati nombe najo. Umwe nambo, chi mwapikene 
kutanda pa ndando, chitameje mwenumwe. Nawaga 
chikatameje mwenumwe chi mwapikene kutanda pa 
ndando, nomwe wakwe tumtameje mwa Mwanagwao ni 
25 mwa Atati. Alili no lilanganilo li walanganile nowe, 
26 umi wa ndawi. Yeleyi nimlembele umwe ya wakumso- 
27 konesya umwe. Umwe nambo, mpakasyo u mwapo- 
chele kwa juelejo ukatameje mwenumwe, nipo chili 
changamsowa umwe chati juine amjiganye: nambo 
mti mpakasyo wakwe ukumjiganya umwe ya yosepe 
nipo uli wambone, nipo ngunuwa wonami, nipo chisau 
28 mti umjigenye umwe, mtameje mwa juelejo. Nipo 
sambano, twanache, mtameje mwa juelejo; kuti, nawa- 
ga tawoneche, tukoleje kulimba mtima, tukakolaga 
29 soni pa juelejo m'kwisa kwakwe. Nawaga mkumanya 
kuti ali juakugologa, mkumanyilila kuti juana juose 
Juakutenda chigolochelo apagwile mwa juelejo. 
3 NDE chinonyelo chati iyoyo chatupele Atati, 
IV kuti tuwilanjiche wanache wa Mulungu: 
nipo tuli wati "yoyo. Ligongo lyakwe lyelelyo, kusa- 
'kuno kwangatumanyilila uwe pakuwa ngunuku- 
2 m'manyilila juelejo. Wakunonyelwa, sambano tuli wa- 
nache wa Mulungu, nipo nginichiwoneche chati uli 
tutuwe. Tukumanya kuti nawaga tawoneche tutula- 
ndaneje najo, pakuwa tutumbone chisau mti mwawe- 
3 lele. Nipo juana juose akwete chilolelo achi pa juelejo 
akulilenjesya msyene, chisau mti juelejo ali juakule- 
4mjela. Juana juose akutenda ulemwa nombe nacho 

akutenda chalu : ulemwa 'o no chalu. Nipo mkumanya 5 
kuti juelejo wawoneche kuti atyosye yakulemwa, nipo 
ulemwa ngunuumugwa mwa juelejo. Juana juose aku- 6 
tama mwa juelejo ngakulemwa : juana juose akulemwa 
nganambona juelejo, nganam’ manya. Twanache, wandu 7 
akasamsokonesya ; juakutenda chigolochelo ali juaku- 
goloka. Juakutenda ulemwa ali juakuuma kwa Setan, 8 
ligongo Setan alemwisye kutanda pa ndando. Mwelemo 
awoneche Mwanagwao Mulungu, kuti amalisye mase- 
ngo ga Setan. Juana juose apagwile kwa Mulungu 9 
ngakutenda ulemwa, ligongo mbeju jakwe jikutama 
mwa juelejo. Ngakupakombola kulemwa ligongo apa- 
gwile kwa Mulungu. Mwelemu awoneche wanache wa 10 
Mulungu ni wanache wa Setan: juana juose juanga- 
tenda chigolochelo ngakuuma mwa Mulungu, namuno 
Juangamnonyela mjakwe. Pakuwa au no utenga u mwa- 11 
pikene kutanda pa ndando, kuti tunonyelane juine ni 
Juine. Ngati chisau mti Kain waliji juakuuma mwa 12 
juakusakala, nipo wauleje mpwakwe. Nipo ligongo 
chichi wambuleje juelejo? Ligongo masengo gakwe 
galiji gakusakala, ga mpwakwe nipo galiji gagoloka. 
Mkasimongwa, achimjangu, nawaga kusa’kuno kuku- 13 
tindana nomwe. Uwe tukumanya kuti tukopweche ku 14 
chiwa kwinjila mumi, ligongo tukunonyelana ni achi- 
mjetu. Juanganonyela akutama m’chiwa. Juana juose 15 
akutindana ni mjakwe ali jaukuulaga wandu: nipo 
mkumanya kuti juana jose juakuulaga wandu ngaku- 
kola umi wa ndawi wakutama mwa juelejo. Mwelemu 16 
tumanyilile chinonyelo, ligongo juelejo atujasilile umi 
wakwe: nipo kutuwajile uwe kwajasila achimjetu 
umi wetu. Juana juose nambo akwete chipanje cha 17 
kusa'kuno, nekulola mjakwe akwete kusowa, neku- 
mbugalila juelejo mtima wakwe, ana uli chikutama mwa 
juelejo cbinonyelo cha Mulungu? Twanache tukano- 18 
nyela ni lilowe namuno ni lulimi, nambo m'masengo ni 
m'umbone. Mwelemu tutumanyilile kuti tuli wako- 19 
poka m'umbone, nipo tutukanichisye mtima wetu pa- 
meso pakwe, mwakutugomela mose mtima wetu; ligo- 20 
ngo Mulungu apundile ni mtima wetu nekwimanyilila 
yosepe. Wakunonyelwa, nawaga ukakutugomela uwe 21 
mtima, tukwete kulimba mtima kwa pa Mulungu; 
nipo chana chose chi tatujujo, tutuchipochele pa jue-22 

3. 23—4. 12 KALATA JUAKUTANDA JUA 


lejo, ligongo tukukumbuchila malamulo gakwe, nipo 
23 tukutenda yakumsechelesya pameso pakwe. Alili no 
lilamulo lyakwe lyati tukakulupilile lina lya Mwana- 
gwao Yesu Kristo, nekunonyelana juine na juine, chisau 
24 mti watupele uwe lilamulo. Juakukumbuchila ma- 
lamulo gakwe akutama mwa juelejo, ni juelejo mwa 
juelejo. Mwelemu tukumanya kuti akutama mwetu, 
ni Msimu u watupele uwe. 
Å WRU ONYELWA, mkapikanichisya misimu 
jana jose, nambo mlinjisye misimu kanga jili 
ja kuuma kwa Mulungu: ligongo misimu jamijinji ja 

2 unami jikopweche kwinjila kusa 'kuno. Mwelemu 
mkumanya Msimu wa Mulungu: misimu jana jose ja- 
kwitichisya kuti Yesu jaiche m'chiilu cha nyama, jili 

3 jakopoka kwa Mulungu: ni misimu jana jose jangajiti- 
chisya Yesu, nginijiwa jakopoka kwa Mulungu: au no 
msimu wa juakana Kristo, u mpikene kuti ukwisa ; nipo 

4 sambano uli uiche kusa 'kuno kala. Umwe muli wako- 
poka kwa Mulungu, twanache, nipo mpundile nawo 
welewo: ligongo juali mwenumwe ali juamkulungwa 

5 kupunda ni jua kusa 'kuno. Welewo ali wakopoka 
kusa 'kuno: lye ligongo 'lyo akuwecheta mti wa kusa, 

6 'kuno, wakusa'kuno nipo akwapikana. Uwe tuli wako- 
poka kwa Mulungu: juakumanya Mulungu akutupika- 
nichisya uwe. Mwelemo tukumanya msimu wa umbone 
ni msimu wakusokonochela. 

7. Wakunonyelwa, tunonyelane juine ni juine: ligongo 
chinonyelo chili chakopoka kwa Mulungu: nipo juana 
juose akunonyela apagwile kwa Mulungu nipo akuma- 

8nya Mulungu. Jua akakunonyela ngakum'manya 

9 Mulungu; ligongo Mulungu no chinonyelo. Mwelemu 
chiwoneche chinonyelo cha Mulungu cha mwetuwe, 
chati Mulungu atumisye Mwanagwao juapagwile ju- 
mpepe ajinjile kusa 'kuno, kuti tukole umi mwa juelejo. 

10 Mwelemu no chinonyelo 'cho, ngati kuti uwe twamno- 
nyele Mulungu, nambo kuti juelejo atunonyele uwe, 
nekutumisya Mwanagwao mpembesyo wa yakulemwa 

11 yetu. Wakunonyelwa, nawaga Mulungu watunonyele 
uwe kwati 'yoyo, kutuwajile nowe wakwe kunonyelana 

12 juine na juine. Ngapali pose juambweni Mulungu : 
nawaga tutunonyelane juine na juine, Mulungu akutama 
mwetuwe,chinonyelochakwenipo chili chachimalichiche 

mwetuwe: mwelemu tukumanya kuti tukutama mwa 13 
juelejo ni juelejo mwetuwe, ligongo atupele uwe chako- 
poka kwa Msimu wakwe. Uwe nipo tuweni nekuwala- 14 
nga kuti Atati atumisye Mwanagwao Mkulupusya kusa 
'kuno. Jua tawe juose tajitichisye kuti Yesu no Mwa- 15 
nagwao Mulungu, Mulungu akutama mwa juelejo, ni 
juelejo mwa Mulungu. Uwe nipo tumanyilile nekupi- 16 
kanichisya chinonyelo chakwete Mulungu mwetuwe. 
Mulungu no chinonyelo ; juakutama m’chinonyelo nipo 
akutama mwa Mulungu, Mulungu nipo akutama mwa 
juelejo. Mwelemu chinonyelo chili chachimalile mwe- 17 
tuwe, kuti tukole kulimba mtima lyuwa lya magambo, 
ligongo chisau mti mwawelele juelejo, nowe wakwe 
tuwelele amomo kusa 'kuno. Woga ngunuumugwa 18 
m'chinonyelo : nambo chinonyelo chachimalile chikutyo- 
sya kusa woga, ligongo woga ukwete lusausyo; juako- 
gopa nganawa juam'malile m'chinonyelo. Uwe tuku- 19 
nonyela, ligongo juelejo atandite kutunonyela uwe. 
Nakuti juine ngumnonyela Mulungu, nipo nakutindana 20 
na mjakwe, ali jua unami: pakuti nawa akakunonyela 
mjakwe juambweni, ngakupakombola kumnonyela Mu- 
lungu juangambona. Lilamulo alili tukwete lyakuuma 21 
kwa juelejo, lyati kuti juakunonyela Mulungu, amno- 
nyele mjakwe nombe najo. 
ji Pona juose akukulupilila kuti Yesu no Kristo 
apagwile kwa Mulungu: nipo juana juose aku- 
mnonyela juambeleche akumnonyela nombe najo jua- 
mpagwe najo. Mwelemu tukumanya kuti tukwanonyela 2 
wanache wa Mulungu, mu tukumnonyela Mulungu, 
nekutenda malamulo gakwe. Pakuti achichi no chino- 3 
nyelo cha Mulungu, chati tukumbuchile uwe malamulo 
gakwe: malamulo gakwe nipo nganagawa gakusitopa. 
Ligongo chapagwile kwa Mulungu chipundile ni kusa 
'kuno: achi no chisusilo chitukususa nacho kusa 'kuno, 
chikulupi chetu. Nduni no juakukususa kusa 'kuno 
akawe juakupikanichisya kuti Yesu no Mwanagwao 
Mulungu? Ajuju no juaiche m'mesi ni m'miasi, Yesu 
Kristo ; ngati m'mesipe, nambo m'mesi ni m'miasi. No 
Msimu wa kuwalanga mboni, ligongo Msimu no umbone. 
Ligongo apali watatu wakuwalanga mboni, Msimu ni 
mesi ni miasi: watatu 'wo no wamo. Nawaga tutupo- 
chele mboni ja wandu, mboni ja Mulungu jipundile 

5.10—2 Yoh.1. 2 KALATA JUA KAWILI JUA 


ukulu: ligongo ajiji no mboni ja Mulungu, jati awala- 
10 sile mboni ja Mwanagwao. Juakumkulupilila Mwana- 
gwao Mulungu akwete mboni 'jo mwa juelejo : juanga- 
mkulupilila Mulungu amtesile juelejo jua unami, ligongo 
nganakulupilila mboni ja walasile Mulungu ja Mwana- 
11 gwao. Ajiji no mboni, jati Mulungu atupele uwe umi 
12 wa ndawi, umi'o nipo uli mwa Mwanagwao. Juakwete 
Mwanagwao akwete umi; juangakola Mwanagwao 
nganakola umi. 
13 Yeleyo nimlembele umwe kuti mkamanye kuti 
mkwete umi wa ndawi, umwe wakukulupilila Jina lya 
14 Mwanagwao Mulungu. Akuku no kulimba mtima ku 
tukwete pa juelejo, kuti nawa tutujuje kandu kakuli- 
15 ngana ni lisosa lyakwe, akutupikanichisya : nipo nawaga 
tukumanya kuti akutupikanichisya chi tukujuga chose 
tukumanya kuti tukwete majujilo ga tujusile pa welewo. 
16 Nawaga juine tambone mjakwe alimkulemwa ulemwa 
wangawa wa ku chiwa, tajuje, nipo tampe juelejo umi 
wa kwa welewo wakulemwa ulemwa wangawa wa ku 
17 chiwa. Upali ulemwa wa ku chiwa, ngati weleo nguti 
kuti akajujile. Wangagolochela wose no ulemwa, nipo 
upali ulemwa wangawa wa ku chiwa. 
18 Tukumanya kuti juana juose apagwile kwa Mulungu 
ngakulemwa, nambo juapagwile kwa Mulungu akulili- 
19 ndilila, nipo akakumkwaya juakusakala 'jo. Tukuma- 
nya kuti tuli wakopoka kwa Mulungu, kusa 'kuno ko- 
20 sepe nipo kukugona mwa juakusakala. Nipo tuku- 
manya kuti Mwanagwao Mulungu aiche, nipo atupele 
uwe lunda, kuti tumanyilile juambone, nipo tuli mwa 
juambone 'jo, mwa Mwanagwao Yesu Kristo. Juelejo no 
21 Mulungu wambone ni umi wa ndawi. Twanache, mli- 
lindilile kuti mtakulomba inyago. 


KALATA JUA KAWILI JUA YOHANA. 


1 I hir a a kwa juamkongwe juamsagule 

ni wanache wakwe, wa ngwanonyela m'umbone ; 

ngati unepe'ne nambo wosepe wakumanya umbone'o; 

2 ligongo lya umbone'o u wakutama nowe, nipo tuuwe 

pampepe nowe mpaka ku ndawi: Chitameje nomwe 3 
chisowelo ni chanasa ni mtendele wa kwa Mulungu 
Atati ni wa kwa Yesu Kristo Mwanagwao Atati, 
m'umbone ni m'chinonyelo. 

Ngusechelela mnope ligongo 'simene wane wa wana- 4 
che wenu alimkwenda m'umbone, chisau mti tupochele 
lilamulo lya kwa Atati. Sambano ngumbusya umwe, 5 
juamkongwe, ngati mti kulemba kwenumwe lilamulo 
lya sambano, nambo li tukwete chitandilile pa ndando, 
kuti tunonyelane juine na juine. Achichi no chino- 6 
nyelo chati tujende malinga ni malamulo gakwe. Alili 
no lilamulo, chisau mti mwapikene chitandilile pa nda- 
ndo kuti tujendeje mwelemo. Ligongo wakusokonesya 77 
wajinji akopweche kwinjila kusa 'kuno, wangajitichisya 
kuti Yesu Kristo akwisa m'chiilu cha nyama. Juelejo 
: no juakusokonesya ni juakukana Kristo. Mlilolechesye 8 
mwasyene, kuti mtakwasa i tupanganisye nambo kuti 
mpochele liupilo lyegumbale. Juana juose akwenda 9 
m'mbujo ni juangatama m'chijiganyo cha Kristo, ngana- 
kola Mulungu: juakutama m'chijiganyo 'mo, juelejo 
akwete Atati ni Mwanagwao. Nakwisa juine kwenu- 10 
mwe nakakujigala chijiganyo achi, mkampochela juelejo 
kumangwenu, mkamkomasya: pakuti juakukomasya 11 
akusyowekana m'masengo gakwe gakusakala. 

- Juakologa yejinji yakumlembela umwe, ngongusosa 12 
kulemba ni kalata ni winu: nambo ngulolela kwisa 
kwenumwe nekuwelecheta pa meso kulolelana, kuti 
lukondwa luenu luwe lualugumbale. Wanache wa 13 
mjenu juamkongwe juamsagule akumkomasya. 


KALATA JUA KATATU JUA YOHANA. 


1 JOONE ULUNG A kwa Gaius juamnonyelwe, 
jua ngumnonyela une m'umbone. 

Juakunonyelwa, mosepe ngupopela kuti umwe mte- 2 
njele ni kulimba chisau mti umi wenu ukutenjela. Pa- 3 
kuti ngusechelela mnope pakwisa achimjetu nekusala 
mboni ja umbone wenu, chisau mti umwe mkwenda 

4 mumbone. Lukondwa luakupunda ukulu ni yeleyi 
nginingola, yati ngupikana kuti wanache wangu ali- 
mkwenda mumbone. 

5 Wakunonyelwa, mkuchitenda chakulupilika mumku- 
chitendela mose kwa achimjetu ni achalendo nombe 

6 nawo; wasalile mboni ja chinonyelo chenu pameso pa 
church: welewo tumwatendele 'chenene pak wasindichi- 

7 sya mwakumbajila Mulungu: pakuti ligongo lya Lina 
wakopochele pangapochela kandu kwa waMakosyo. 

8 Kutuwajila uwe menema kwakomasya wati 'yoyo, kuti 
tuwe m'umbone wakupanganya masengo pamo. 

9 Nalembele kandu kwa church : nambo Diotrefes wa- 
kunonyela ukulu mwa welewo ngakutupochela uwe. 

10 Lye ligongo 'lyo, nawaga tiiche, tinimkumbusye mase- 
ngo gakwe gakupanganya pakutukwelegulila uwe ni 
malowe gakusakala : pangajikutila pelepo, nipo ngakwa- . 
pochela achimjetu, wakusosa nipo akwakanya, nipo 

11 akwakoposya m'church. Juakunonyelwa, mkasyasya 
chakusakala nambo chambone. Juakutenda chambone 
ali juakuuma kwa Mulungu: juakutenda chakusakala 

12 nganambona Mulungu. Demetrio asalilwe mboni ja 
wosepe, ni ja umbone usyene: nipo uwe tukwawalanga 
mboni, nipo mkumanya kuti mboni jetu jili jambone. 

13 Nakwete yejinji yakulemba kwenumwe, nambo ngo- 

14 ngusosa kulemba ni winu ni chakulembela: ngulolela 
nambo kumbona umwe chitema, nipo tutuwechete pa 
meso kulolegana. Mtendele uwe nomwe. Achambo- 
sanga akumkomasya umwe. Mwakomasye achambo- 
sanga mena gao. 


KALATA JUA KWA WOSEPE JUA 
YUDA. 


1 VAA kapolo jua Yesu Kristo, mpwakwe Yakob, 
kwa welewo wawilanjiche, wakunonyelwa mwa 
Mulungu Atati, wakulindililwa kumlinda Yesu Kristo: 
2 Chanasa chimchuluchile umwe ni mtendele ni chino- 
nyelo. 

Wakunonyelwa, mkwanguya kose kulemba kwenu- 3 
mwe ya chikulupuchilo chetu chakusyowekana, nakwete 
mwakunganichisya kulemba kwenumwe kuti ngamchi- 
sye kulajilila chikulupi chapegwile pamo kwa waswela. 
Pakuti wandu wane ajinjile pa mbali, welewo kala wa- 4 
lembelwe ku kugomelwa 'ku, wangali luchimbichimbi, 
wakutindanya chisowelo cha Mulungu wetu ni chise- 
mbwele, wakukana Msyene ni Mbujegwetu jumwepe, 
Yesu Kristo. 

Ngusosa nambo kumkumbusya, wakuwa wakumanyi- 5 
lila yosepe kampepepe'ka kuti Ambuje, wakulupwisye 
wandu ku chilambo cha Misri, panyuma pakwe nekwa- 
malisya wangapikanichisya. Wamitenga nambo ni we- 6 
lewo wangalindilila ukulu wao, nambo walesile nyumba 
ja ndamo jao, atekwalindilila m'nyolo syangamala, ni 
m'chipi mpaka magambo ga lyuwa lyekulungwa? Mti 7 
Sodom ni Gomora, ni misi jakusyungulila, yalumope 
ni welewo atekulipeleka ku chilyelye, nekukuya panyu- 
ma pa nyama ja chilendo, wajimiche chimanyililo, neku- 
lajila lusausyo lua moto wa ndawi. Yalumope nambo 8 
welewo nombe nawa wasagamile nekusakasya chiilu 
nekunyosya uchimwene eh usialibila mbili. Mikael 9 
nambo mtenga juamkulungwa, powakangene ni Setan 
nekutenda makani ga chiilu cha Musa, nganapakombola 
kumjigalila magambo gakusocheya, nambo watite, 
Ambuje amjamuche umwe. Nambo welewo akwilalatila 10 
yana yose yakakwimanya: yana yose yakumanyilila pa 
mbagwilo, mti indu yejumi yangali lunda, mwelemo 
wajonasiche. Ulaje uwe kwa welewo! ligongo atekwe- 11 
nda mwitala lya Kain, nekukagulichisya chisokonechelo 
chakulipa cha Balaam,nekumalichika m'makani ga Kora. 
Welewo no matunguwe gakusisika m'yakulya yakunonye- 12 
lana yenu, pakulya pampepe nomwe, wakulilanga wanga- 

li woga: maunde gangali mesi, gakujigalwa mbungo, mi- 
tela ja masika jangali isogosi, jamiuwe pawili, jamitu- 
pule; matumbela ga ukali ga m'nyasa, gakutenda chiulo 13 
cha soni jao; ndondwa syakusokonochela, ku syelesi 
chikusalachikwa ku ndawi syose chipi cha upiliyu. Kwa 14 
welewo nombe nawo wawelechetele Enok, jua msano 
na wawili kutandilila kwa Adam, kuti, Nale, Ambuje 
akwisa ni waswela wakwe miandamianda, kukuwele- 15 
cheta magambo ni wosepe nekwagomeka wangali luchi- 

1. 16—Chi. 1. 2 YUDA 
mbichiya wosepe ligongo lya masengo gao gangali lu- 
chimbichiya gapanganisye wakulemwa mwangachimbi- 
16 chiya. Welewo no wakunyinyita, wakudandaula, wa- 
kwenda malinga ni yakupila yao yao (ukamwa wao 
ukuwelecheta gakutupisya) wakuchimbichisya pameso 
ligongo lyakwe lya i tapatile. 
17 Umwe nambo, wakunonyelwa, mkumbuchile ngani 
syasiwelechete kala ni wandumetume wa Ambuje wetu 
18 Yesu Kristo; kuti watite kwenumwe, Pa ndawi jakuma- 
lichisya taweje wakulalata wakwenda malinga ni yaku- 
19 pila yao yangali luchimbichiya. Welewo no wakuleka- 
20 nya, wa mbagwilo ja chiilu, wangali Msimu. Umwe, 
nambo, wakunonyelwa, wakulitawa m'chikulupi chenu 
chachiswela kupunda, wakupopela mwa Msimu Wa- 
21 swela, mlilindilile m'chinonyelo cha Mulungu, mlolele 
chanasa cha Ambuje wetu Yesu Kristo ku umi wa nda- 
22 wi syose. Nipo mwatendele chanasa wane wakuwani- 
23 chisya; wane mwakulupusye, mwajokole m'moto; wane 
mwatendele chanasa mwoga; kutindana ni chakuliuni- 
chila chachisakasye ni chiilu. 
24 Kwa welewo nambo wakupakombola kumlindila 
umwe mtakupyatanguka, nekumjimika pameso pa lu- 
25 mbili luakwe wangali mawanga m'lukondwa, kwa Mu- 
lungu wampepe Mkulupusya juetu, mwa Yesu Kristo 
Ambuje wetu, luwe lumbili ukulungwa uchimwene ni 
ulamusi, sikinisiiche ndawi syose, ni sambano, ni ku 
ndawi syose. Amen. 


CHIUNUKUKO CHA YOHANA JUA 
LILOWE LYA MULUNGU. 


1 KINANA cha Yesu Kristo, chi wampele 

Mulungu kuti alosye kwa achikapolo wakwe, 

indu i tiichiwajilwa kuwoneka chitema: nipo watumi- 

sye ni mtenga wakwe nekupeleka chimanyililo kwa 

2 kapolo juakwe Yohana ; juasasile mboni ja lilowe lya 

Mulungu, ni mboni ja Yesu Kristo, yana yose i waiweni. 

Juamjinichilwe no juakuwalanga, ni welewo wakupi- 3 
kana malowe gakuwelechetela' ga, ni wakukumbu- 
ua indu yelembeche amomo : pakuti ndawi jiwandi- 
chile. 

Yohana kwa achachurch msano ni wawili wa m'Asia: 4 
chisowelo chiwe kwenumwe ni mtendele kuumila kwa 
juelejo juali nipo juawelele nipo jua taiche; ni kuumila 
kwa misimu msano ni jiwili ja paujo pa chitengu cha- 
kwe; ni kuumila kwa Yesu Kristo, mboni jakulupilika, 5 
juamtasi jua wauwe, juakulamula waimwene wa kusa 
'kuno. Kwa juakutunonyela uwe nekutugopolela uwe 6 
ku yakulemwa yetu m'miasi jakwe; nekututenda uwe 
kuti tuwe uchimwene, tuwe wa mbepesi wa kwa Mulu- 
ngu Atati wakwe; kwa juelejo luwe lumbili ni uchi- 
mwene ku ndawi sya ndawi. Amen. Nale akwisa ni 7 
maunde, nipo tigambone juelejo meso gosepe, ni welewo 
wamkosile; ngosyo syosepe sya pasi 'pano nipo tisimli- 
lile. Iyoyo, Amen. 

Une ndi Alfa ni Omega, akuti Ambuje Mulungu 8 
'wo, juali nipo juawelele nipo jua taiche, juana machili 
gosepe. 

Une Yohana, mjenu juakusyowekana nomwe m'lusa- 9 
usyo ni uchimwene ni chitungato cha mwa Yesu, naliji 
m'chilumba chatelwe Patmos, ligongo lya lilowe lya 
Mulungu ni mboni ja Yesu. Naliji mwa Msimu lyuwa 10 
lya Mulungu, nipo napikene panyuma pangu lilowe 
lyekulungwa mti lipenga lichitiji, Chimkuchiwona 11 
lembani m'kalata, tumisyani kwa achachurch msano ni 
wawili, ku Efeso, ni ku Smurna, ni ku Pergamo, ni ku 
Tuatira, ni ku Sardis, ni ku Filadelfia, ni ku Laodikaia. 
Nipo nagalauchile kulola lilowe lyawechete none. 12 
Mkugalauchila mpo naweni nyali sya ndalama sya 
uchejeu msano na siwili; pakati pa nyali 'syo juala- 13 
ndene ni mwanache jua mundu, juamwale chimwembe, 
ni juamtawe pa mawele ni mpango wa ndalama ja 
uchejeu. Mtwe wakwe ni umbo syakwe syasiswela 14 
mti mang'omba gamaswela, mti matatila; meso gakwe 
nipo galiji mti lilamba lya moto; ni masajo gakwe 15 
mti chikungu chachipukutiche chati mpela chachije- 
njetukule m'ng'aso; ni lilowe lyakwe mti lilowe lya 
mesi gamajinji. Nipo wakwete m'mkono wakwe wa 16 
mliyo ndondwa msano na siwili : nipo luakopweche ku 

kamwa kwakwe lupanga luakutema luana uuje kuwili : 
nipo ngope jakwe mti lyuwa lyakulanguka m'machili 
17 gakwe. Po nambweni juelejo nipo nagwile pa masajo 
gakwe mti juamuwe. Nipo wawisile pangune mkono 
wamlyo wakwe, kuti, Mkajogopa; Une no juakutanda 
18 ni juakumalichisya, ni juamjumi; nipo naliji juamuwe, 
nipo nale, ndili juamjumi ku ndawi sya ndawi, nipo 
19 ngwete iugulilo ya chiwa ni malo ga wauwe. Lembani 
menema indu i mwaiweni, ni indu ikuli, ni indu i 
20 tiiwoneche panyuma pa yeleyi; chimamo cha ndondwa 
msano na siwili si mwasiweni m'yala yangu ya kumlyo, 
ni nyali msano na siwili sya ndalama sya uchejeu. 
Ndondwa msano na siwili 'syo no wamitenga wa acha- 
church msano na wawili: ni nyali 'syo no achachurch 
msano na wawili. 
9 KWA mtenga jua church cha m'Efeso lembani; 
Aii akuti juakukamulila ndondwa msano na 
siwili m'yala yakwe ya kumlyo, juakwenda pakati pa 
2 nyali msano na siwili sya ndalama ja uchejeu : nimanyi 
masengo genu, ni unonope wenu, ni chitungato chenu, 
nipo kuti ngunumpakombola kulisinga nawo wandu 
wakusakala, nipo mwalinjile welewo wakulita wandu- 
metume, nipo nganawa, nipo mwasimene ali wa unami; 
3 nipo mkwete chitungato nipo mwalisinjile nawo ligongo 
4 lya lina lyenu, nipo ngunumsakalika. Nambo ngwete 
kakumbelechetela umwe, kati mlesile chinonyelo chenu 
5 chila chakutanda. Mkumbuchile menema ku mgwile 
'ko, pitikukani mtima, panganyani masengo gakutanda ; 
nakuwaga kwine, tiiche kwenumwe, nipo tiumiyeje 
nyali jenu ku malo gakwe, akawe mpitikuche mtima. 
6 Nambo achichi mkwete, chati mkutindana ni masengo 
7 ga Nikolaitai, ga ngutindana nago none juakwe. Jua- 
kwete mapilikanilo akapikaneje chakuti Msimu kwa 
achachurch. Kwa juakupundila tinimpe kulya cha 
mtela wa umi, uli mmgunda wa Mulungu. 
8 Ni kwa mtenga jua church cha m'Smurna lembani: 
Ai akuti juakutanda ni juakumalichisya, jualiji jua- 
9 muwe nipo ngwete umi soni; Nimanyi lusausyo luenu : 
ni ulanda wenu (nambo muli juakusichila) ni chisocheyo 
cha welewo wakulita wa Yahudi, nipo nganawa, nambo 
10 ali wa sunagogi ja Setan. Mkajogopa indu i tumlaje 
nayo: nale, Setan alimkusosa kwaponya wa mwenumwe 

ku nyumba jakutawila, kuti mlinjiche; nipo tumkole 
lusausyo mowa likumi. Muwe wakulupilika mpaka 
kuuwa, nipo tinimpe umwe lisanda lya umi. Juakwete 11 
lipilikanilo akapikane chakuti Msimu kwa achachurch. 
Juakupundila ngapotekwa ni chiwa cha kawili. 

Ni kwa mtenga jua church cha m'Pergamo lembani; 12 
Aii akuti juakwete lupanga luakutema luana uuje 
kuwili: Nimanyi po mkutama'po, pa chitengu cha 13 

Setan: nipo mkukamulila lina lyangu, nipo ngunu- 
mkana chikulupi changu, m'mowa ga Antipas, jua 
mboni juangu, juakulupilika, juaulajiche pakati penu, 
pakutama Setan. Nambo ngwete yenono yakumbele- 14 
chetela umwe, yati mkwete kweleko wakukamulila 
chijiganyo cha Balaam, juajigenye Balak kuponya 
chakukuwasya paujo pa wanagche wa Israel, kulya 
yetaje pa inyago, ne kutenda chilyelye. Iyoyo mkwete 15 
nombe soni wakukamulila yalumope chijiganyo cha 
Nikolaitai. Mpitikuche mtima menema; pakawaga 16 
iyoyo tiiche kwenumwe chitema, nipo tingatanjile ngo- 
ndo pa welewo ni lupanga lua kukamwa kwangu. 
Juakwete mapilikanilo akapikane chakuti Msimu kwa 17 
achachurch. Kwa juakupundila tinimpe mana gaku- 
sisika, nipo tinimpe liganga lyeswela, ni' peganga 'po 
lina lya sambano lyelembeche, li akakumanya wane 
akaweje juakupochela. 
Ni kwa mtenga jua church cha m'Tuatira lembani; 18 
Aii akuti Mwanagwao Mulungu, juakwete meso 
gakwe mti lilamba lya moto, ni masajo gakwe yalumope 
ni chikungu chachipukutiche: Nimanyi masengo genu, 19 
ni chinonyelo chenu ni chikulupi chenu ni utumwa 
wenu ni chitungato chenu, ni masengo genu gakumali- 
chisya gali gakupunda ni gakutanda. Nambo ngwete 20 
kandu kakumbelechetela umwe, kuti mkutama najo 
juamkongwe 'jo Yezebel, juakuti msyene ali mprofeti; 
nipo akwiganya nekusokonesya achikapolo wangu 
kutenda chilyelye nekulya yetaje pa inyago. Nipo 21 
nimpele juelejo ndawi jati apitikuche mtima; nipo 
ngakusosa kupitikuka mtima ku chilyelye chakwe. 
Nale, tinimponye juelejo ku chindanda, ni wakutenda 22 
chikululu pampepe najo ku lusausyo lualukulungwa, 
akaweje akapitikuche mtima ku masengo gakwe. 
Wanache wakwe tinaulaje ni chiwa; nipo tamanyilile 23 

achachurch wose kuti une no juakusosesya mkati mwa 

mbio ni mitima; nipo tinimpe umwe wana wose mali- 

24 nga ni masengo genu. Ngumti umwe nambo, kwa 

wakusigala wa m Tuatira, wana wose wangakola chiji- 

ganyo achi, wangamanya yakwendesya ya Setan, mti 

akuti ; ngonguponya penumwe chakusitopa chine. 

25 Nambo chi mkwete, mchikamulile mpaka po tiiche. 

26 Ni juakupundila ni juakulindilila masengo gangu 

mpaka m'mbesi, tinimpe juelejo ulamusi pa waMako- 

27 syo. Nipo talanje welewo ni chimbonga cha chisyano, 

mti iwiga ya chilongo yekasichekasiche; mti none 

28 mbochele kwa Atati wangu. Nipo tinimpe juelejo 

29 ndondwa ja mng'andu. Juakwete mapilikanilo akapi- 
kane chakuti Msimu kwa achachurch. 

3 N! kwa mtenga jua church cha m’Sardis lembani ; 

Adi akuti juakwete misimu msano na jiwili ni 

ndondwa msano na siwili; Nigamanyi masengo genu, 

kuti mkwete lina lyati mkwete umi, nipo muli juamuwe. 

2 Muwe wakulindilila, mtamiche indu yakusigala, yaku- 

sosa kuuwa: pakuti ngininisimana masengo genu gama- 

3 malichisiye pameso pa Mulungu wangu. Mkumbuchile 

menema upochele wenu ni upikane wenu; mlindilile, 

mpitikuche mtima. Mkalindililaga menema, tiiche mti 

juawii, nipo ngum’manya ndawi jati tiiche kwenumwe. 

4 Nambo mkwete mena ganono m'Sardis, ga nganagasa- 

kasya yakuwalila yao: nipo tajende pampepe none 

5 m'yeswela, ligongo kwawajile. Juakupundila tawale 

iyoyo m'yakuwalila yeswela; nipo ngisisimasya lina 

- lyakwa ku buku jua umi, nipo tingajitichisye lina 

lyakwe pameso pa Atati wangu ni pameso pa wami- 

6 tenga wakwe. Juakwete mapilikamilo akapikane cha- 

kuti Msimu kwa achachurch. 

7 Ni kwa mtenga jua church cha m'Filadelfia lembani ; 

Aii akuti juamswela, juambone, juakwete chiugulilo 

cha Daud, juakuugula nipo ngapali jua taugale, ni 

juakuugala nipo ngapali jua taugule : nigamanyi mase- 

8 ngo genu (nale, nimpele pameso penu pa mlango 

papaugule, ngapali juakupakombola kuugala) kuti 

mkwete machili ganono, nipo mwakumbuchile lilowe 

9 lyangu, nipo ngunumkana lina lyangu. Nale, tinimpe 

wa sunagogi ja Setan, wakuliti ali wa Yahudi, nipo 

nganawa wa Yahudi, nambo akulambusya; nale, tinga- 

tende welewo kuti taiche tatindiwale paujo pa masajo 
genu, nipo tamanye kuti une ngumnonyela umwe. 
Ligongo mwakumbuchile lilowe lya chitungato changu, 10 
none nipo tinimlindilile ku ndawi ja chilinjiko chi 
tichiiche kusa 'kuno kosepe, kwalinga wakutama pasi- 
'pano. Ngwisa chitema: mkamulisye chi mkwete, kuti 11 
akapagwa jua tasumule lisanda lyenu. Juakupundila, 12 
tingamtende juelejo msati wa m'nyumba ja mbepesi ja 
Mulungu wangu, nipo ngasakopoka mwelemo soni: 
nipo tingalembe pa juelejo lina lya Mulungu wangu, 
ni lina lya musi wa Mulungu wangu, ni lya Yerusalemi 
jua sambano juakutuluka mwinani kuumila kwa Mulu- 
ngu wangu, ni lina lyangune. Juakwete lipilikanilo 13 
akapikane chakuti Msimu kwa achachurch. 

Ni kwa mtenga jua church cha m'Laodikaia lembani; 14 

Aii akuti Amen, mboni jakulupilika jambone, ndando 
ja chipanganyo cha Mulungu: Nigamanyi masengo 15 
genu, kuti ngunumba jua msisimu namuno jua mtuku- 
ta; ngusosa kuti muwe jua msisimu namuno jua 
mtukuta. Iyoyo ligongo muli jua mtukuta panandipe 16 
nipo ngunumba juamsisimu namuno jua mtukuta, 
tinimtapiche umwe kukamwa kwangu. Pakuwa mkuti, 17 
ndili juakusichila ni jua chipanje, nipo changasowa une 
chindu; nipo ngomkumanya kuti muli juakusauka ni 
juakulaga ni jua ulanda ni juakutatala ni jua mako- 
nope: ngumtagulila umwe kuti msume pangune nda- 18 
lama ja uchejeu jajijenjetukule moto, kuti msichile, 
ni yakuwalila yeswela, kuti mliweche, kuti soni sya 
makonope genu sikasawoneka ; ni mtela wa kupakala 
meso, kuti mkawone. Wana wose wa ngwanonyela 19 
ngwajamuka ngwasausya: mkole mtau menema mpiti- 
kuche mtima. Nale, ngwima pa mlango negogoda: 20 
nakupikana juine lilowe lyangu, nakuugula pa mlango, 
tingajinjile pa juelejo, nipo tingalye najo, ni juelejo 
talye none. Juakupundila tinimpe juelejo kutama 21 
pampepe none m'chitengu changu, mti none juakwe 
mbundile, nekutama pampepe ni Atati wangu m'chite- 
ngu mwakwe. Juakwete lipilikanilo akapikane chakuti 22 
Msimu kwa achachurch. 
4 poora pakwe pelepo naweni, nale, pamla- 

ngo papaugule mwinani, ni lilowe lyakutanda li 
napikene mti lya lipenga lilimkuwelecheta none, kuti, 

Kwelani akuno, nipo tinimlosye umwe indu yakwiwajila 
2 kuwoneka panyuma pakwe pelepa. Papopo naliji mwa 
Msimu: nale, chitengu chachitamiche mwinani 'mo, ni 
3 pa chitengu 'po papatame; ni juatemi 'jo kuwonechela 
kwakwa mpela liganga lya iaspi ni sardio : ni ukunje wa 
Mulungu kusyungulila pa chitengu kuwonechela kwak we 
4 mpela smaragdino. Ni kusyungulila pa chitengu 'cho 
itengu makumi gawili ni mcheche: ni pa itengu 'po 
achakulungwa makumi gawili ni mcheche alimkutama, 
ali awete yakuwalila yeswela ; ni pa mitwe jao masanda 
5 ga ndalama ja uchejeu. Nipo syakopweche m'chitengu 
'mo njasi ni malowe ni ilindimo. Ni nyali msano ni 
siwili syakolelaga paujo pa chitengu 'cho, yeleyo no 
6 misimu msano na jiwili ja Mulungu; ni paujo pa 
chitengu mti nyasa ja mandala jati mpela krustalo; ni 
pakati pa chitengu 'cho, ni kusyungulila kwa chitengu 
'cho, yejumi mcheche yegumbale meso paujo ni panyu- 
7 ma. Chachijumi chakutanda 'cho chaliji mpela lisimba, 
ni chachijumi cha kawili mpela kang'ombe, ni chachi- 
jumi cha katatu chakwete ngope jati mpela mundu, 
ni chachijumi cha kacheche mpela nyanga jaguluka. 
8 Ni yejumi mcheche 'yo, yakwete chinechine mapapiko 
msano na limo, ili yegumbale meso kusa ni mkati: 
nipo nganakola pakupumulila musi ni chilo alimkuti, 
Waswela, Waswela, Waswela, Ambuje Mulungu, wana 
9 machili gosepe, waliji, ni wali ni watawe. Po tiipe- 
leche yejumi 'yo lumbili ni luchimbichiya ni chila- 
pilo kwa juakutama m'chitengu 'mo, kwa juakwete umi 
10 ku ndawi sya ndawi, achakulungwa makumi gawili 
ni mcheche nipo tagwile paujo pa juakutama m'chitengu 
'mo, nipo tamtindiwalile juakwete umi ku ndawi sya 
ndawi, nipo taponye masanda gao paujo pa chitengu, 
11 achitiji, Kumbajila umwe, Ambuje wetu ni Mulungu 
wetu, kupochela lumbili ni luchimbichiya ni machili: 
pakuwa umwe mwapanganisye yosepe, nipo ligongo lya 
lisosa lyenu yaliji nipo yapanganiche. 
5 NFO naweni m'mkono wa mlyo wa juakutama pa 
chitengu buku juamlembe mkati ni kusa, jua- 
2 mkome ipanjiso msano na iwili. Nipo naweni mtenga 
jua machili alimkulalika ni lilowe lyekulungwa, Kumba- 
jila nduni kuugula pa buku, negopola ipanjiso ya- 
8 kwe? Nipo nganakugwa mwinani, namuno kusa- 

'kuno, namuno pasi pa kusa kuno juapakombwele kuu- 
gula pa buku, namuno kumlola buku 'jo. Nipo nalisile 4 
une kwakujinji, ligongo nganakugwa juakumbajila 
kuugula pa buku, namuno kumlola juelejo. Nipo 5 
watite kwangune juine jua achakulungwa, Mkalila, 
nale, lipundile Lisimba lya lukosyo lua Yahudi, Mchiga 
wa Daud, kuugula pa buku ni ipanjiso yakwe msano na 
iwili. Nipo naweni pachilikati pa chitengu ni yejumi 6 
mcheche, ni pachilikati pa achakulungwa, Ngosa jili- 
mkwima mti jajiulajiche jajikole misengo msano na 
Jiwili, ni meso msano na gawili, gelego Misimu msano 
na jiwili ja Mulungu, jamitumetume kusa’kuno kosepe. 
Nipo waiche nekutola bukujo ku mkono wa mlyo wa 7 
juakutama pa chitengu. Po watosile buku, yejumi 8 
mcheche ni achakulungwa makumi gawili ni mcheche 
wagwile pasi paujo pa Ngosa, wana wose wakwete chisa- 
kasa, ni mbale sya ndalama ja uchejeu syasigumbale 
mnunji, syelesyo no mapopelo ga waswela. Nipo akwi- 9 
mba nyimbo ja sambano, achitiji, Kumbajila umwe 
kutola buku, nekuugula ipanjiso yakwe: ligongo mwa- 
ulajiche, nipo mwasumilile kwa Mulungu m'miasi jenu 
ngosyo syosepe ni ndimi syosepe ni wandu wosepe ni 
makuga gosepe, nipo mwatesile welewo kwa Mulungu 10 
wetu uchimwene ni wambepesi ; nipo talamulile kusa- 
'kuno. Nipo naweni, nipo napikene lilowe lya wamitenga 11 
wajinji kusyungulila kwa chitengu ni yejumi ni acha- 
kulungwa, nipo kuwalanjika kwao kwaliji mianda 
likumi lya makumi likumi kwisa mianda likumi ni 
likumi; achitiji ni lilowe lyekulungwa, Kumbajila 12 
Ngosa jajiulajiche kupochela machili ni chipanje ni 
lunda ni ulamusi ni luchimbichiya ni lumbili ni chila- 
pilo. Yosepe yepanganyiche ya mwinani ni kusa kuno 13 
ni pasi pa kusakuno ni ya m'nyasa nipo napikene 
ichitiji, Kwa juakutama pa chitengu ni kwa Ngosa 
chiwe chilapilo ni luchimbichiya ni lumbili ni machili 
ku ndawi sya ndawi. Yejumi mcheche nipo yatite, 14 
Amen. Achakulungwa nipo wagwile pasi nekutindi- 
walila. 
6 NEO nawene paugwile Ngosa chine cha ipanjiso 
msano na iwili, nipo napikene chine cha yejumi 
mcheche chilimkuti mti lilowe lyakulindima, Mjise. 
Nipo naweni, nale kavalo juamswela, ni juatemi pelepo 2 

akwete ukunje; nipo wampele lisanda; nipo wako- 
pweche achipundaga kuti apundile. 

3 Po waugwile chipanjiso cha kawili, napikene chachi- 

4 jumi cha kawili chilimkuti, Mjise. Nipo wakopweche 
kavalo juine juamchejeu : kwa juatemi pelepo wampele 
kuti autyosye mtendele kusa'kuno, aulaganeje: nipo 
wampele lupanga lualukulungwa. 

5 Po waugwile chipanjiso cha katatu, napikene chachi- 
jumi cha katatu chilimkuti, Mjise. Nipo naweni, nale, 
kavalo juampiliyu ; ni juatemi pelepo akwete wesani 

6 mmkono mwakwe. Nipo napikene mti lilowe pa chili- 
kati pa yejumi mcheche lichitiji, Mlingo wa tirigu 
rupiya lwetika ni milingo jitatu ja tirigu jua suchi 
rupiya lwetika, ni mauta ni mvinyo mkaupoteka. 

7 Po waugwile chipanjiso cha kacheche, napikene li- 

8 lowe lya chachijumi cha kacheche lichitiji, Mjise. Nipo 
naweni, nale, kavalo jua mbirichira: ni juatemi pa 
nyuma jakwe, lina lyakwe Chiwa ; malo ga wauwe nipo 
gamkagwile. Nipo wampele ulamusi pa chipisya cha 
mcheche cha kusa 'kuno kuulaga ni lupanga, ni mpu- 
pulusi, ni chipindupindu, ni ikoko ya kusa 'kuno. 

9 Po waugwile chipanjiso cha kasano, nipo naweni pasi 
pa chisisa cha mbepesi misimu ja welewo waulajiche 
ligongo lya lilowe lya o ni ligongo lya mboni 

10 jakwete : nipo wagumisile ni lilowe lyekulungwa, achi- 
tiji, Mpaka lyuwa chi, "mwe Asyene, waswela ni wambo- 
ne, wangalamulila wangauchisya miasi jetu pa waku- 

11 tama kusa 'kuno? nipo wapele welewo wana wose mle- 
so woswela; nipo chasalilwe kwa welewo chati apumu- 
lile pa ndawi janono, mpaka tagumbalichiche achika- 
polo achimjao ni achimjao wa taulajiche mti welewo 
nombe nawo. 

12 Nipo naweni paugwile chipanjiso cha kasano na 
kamo, chapali chilungu chachikulungwa; lyuwa nipo 
lyapilile mti likamambo lya mang'omba, ni mwesi wose 

13 utekuwa mti miasi: ni ndondwa sya mwinani syagwile 
kusa 'kuno, mti mkuju kulakatisya isogosi yakwe 

14 yangajiula, pakutenganya mbungo jangulungwa. Kwi- 
nani nipo kwaumiyiche mti kusyenga kalata; ni matu- 
mbi gose ni ilumba yose yaumiyiche m'malo mwao. 

15 Ni waimwene wa kusa 'kuno, ni achakulungwa, ni 
achikapitao wakulungwa, ni wakusichila, ni wakulimba, 

ni achikapolo wose ni walukosyo wose, walisisile 
m'mbanga ni malwala ga matumbi ; nipo akuti ku ma- 16 
tumbi ni malwala, Mgwilile petuwe, mtusisile ku ngo- 
pe ja juakutama pa chitengu, ni ku lutumbilo lua 
Ngosa : ligongo liiche lyuwa lyekulungwa lya lutumbi- 17 
lo luakwe, nipo nduni akupakombola kwima ? 
7 Ponne pakwe pelepo naweni wamitenga 
mcheche alimkwima pa ndumba mcheche sya ku- 

sa 'kuno, alimkamulila mbungo mcheche sya kusa 'kuno, 
kuti jitakupuga mbungo kusa 'kuno, namuno ku nyasa, 
namuno pa mitela jose. Nipo naweni mtenga juine 2 
alimkukwelela pa likopochela lyuwa, akwete chipanjiso 
cha Mulungu wajumi: nipo wagumisile ni lilowe lye- 
kulungwa kwa mitenga mcheche 'jo, kwa jelejo chape- 
gwile chati akupweteche kusa 'kuno ni nyasa, kuti, 3 
Mkakupweteka kusa 'kuno namuno nyasa, namuno mi- 
tela, mpaka po tutulembe chipanjiso pa achikapolo 
wa Mulungu wetu pausyo syao. Niponapikene kuwa- 4 
lanjika kwa welewo walembelwe ipanjiso mianda-ja- 
makumi mwanda kwisa makumi mcheche kwisa mche- 
che walembelwe wa ngosyo syose sya wanache wa 
Israel. 

Wa lukosyo lua Yahudi walembelwe miandaja- 5 
makumi likumi kwisa jiwili: 

Wa lukosyo lua Reuben mianda-ja-makumi likumi 
kwisa jiwili : 

Wa lukosyo lua Gad mianda-ja-makumi likumi 
kwisa jiwili : 

Wa lukosyo lua Aser mianda-ja-makumi likumi 6 
kwisa jiwili: 

Wa lukosyo lua Naftali mianda-ja-makumi likumi 
kwisa jiwili : 

Wa lukosyo lua Manase mianda-ja-makumi likumi 
kwisa jiwili : 

Wa lukosyo lua Simeon mianda-ja-makumi likumi 7 
kwisa jiwili : 

Wa lukosyo lua Lawi mianda-ja-makumi likumi 
kwisa jiwili: 

Wa lukosyo lua Isakar mianda-ja-makumi likumi 
kwisa jiwili : 

Wa lukosyo lua Zabulon mianda-ja-makumi liku- 8 
mi kwisa jiwili : 

Wa lukosyo lua Yosef mianda-ja-makumi likumi 
kwisa jiwili : 

Wa lukosyo lua Benyami n mianda-ja-makumi liku- 
mi kwisa jiwili. 

9 Panyuma pakwe pelepo naweni, nale, liunjili lyeku- 
lungwa lyangapakombola kuwalanga mundu, lya maku- 
ga gosepe ni ngosyo ni wandu ni ndimi, alimkwima 
paujo pa chitengu ni paujo pa Ngosa, alimkuwala mii- 

10 njilo jamiswela, ni achikanjesa wyala yao; nipo wa- 
gumisile ni lilowe lyekulungwa, achitiji, Chikulupu- 
chilo kwa Mulungu wetu wakutama m'chitengu 'mo, ni 

11 kwa Ngosa. Wamitenga wosepe wajimaga kusyungu- 
lila kwa chitengu ni kwa achakulungwa ni kwa yejumi 
mcheche; nipo wagwile paujo pa chitengu pa ngope 

12 syao, nekumtindiwalila Mulungu, achitiji, Amen: 
Chijinichilo ni lumbili ni lunda ni chilapilo ni luchi- 
mbichiya ni machili ni gangalama kwa Mulungu wetu 

13 ku ndawi sya ndawi. Amen. Nipo wajanjile juine 
jua achakulungwa nipo watite kwangune, Welewo wa- 
wete miinjilo jamiswela, ana wani welewo? nipo au- 

14 mile kwapi? Nipo nimtite juelejo, Ambuje wangu, 
umwe mkumanya. Nipo watite kwangune, Welewo 
no wakopweche ku lusausyo lualukulungwa 'lula, nipo 
wasuchile miinjilo jao, nekujiswejesya m'miasi ja Ngo- 

15 sa. Lye ligongo 'lyo ali paujo pa chitengu cha Mu- 
lungu; nipo akwalomba welewo musi ni chilo m'nyu- 
mba ja mbepesi jakwe : juakutama m'chitengu 'mo nipo 

16 tawatawile welewo nyumba. Ngisijakola sala soni na- 
muno njota; ngisiliwalisya pa welewo lyuwa namuno 

17 mtukuta wose: pakuwa Ngosa ja pakati pa chitengu 
tawalanje, nipo tawalongolele ku isima ya mesi ga umi : 
Mulungu nipo tatyosye misosi josepe ku meso gao. 

8 po waugwile chipanjiso cha kasano na kawili, 
kwatekuwa kwanatipe chete kwinani mti nda- 

2 wija malenga. Nipo naweni wamitenga msano na wa- 
wili 'wala wakwima paujo pa Mulungu: nipo wapele 
welewo mapenga msanu na gawili. 

3 Mtenga juine nipo waiche nekwima pa ndunji ja 
chisisa cha mbepesi, wakwete chakocha mnunji cha 
ndalama ja uchejeu ; nipo wampele mnunji wojinji ku- 
ti apambichile pa mapopelo ga waswela wosepe pa chi- 
sisa cha mbepesi cha ndalama ja uchejeu cha paujo pa 

chitengu. Liosi lya mnunji, pampepe ni mapopelo ga 
waswela, nipo lyakwesile paujo pa Mulungu kopoka 
m'yala ya mtenga. Mtenga 'jo nekutola chakocha 5 
mnunji, nekuchigumbasya ni moto wa ku chisisa cha 
mbepesi, nekuponya kusa 'kuno; nipo yatekugwa ili- 
ndimo, ni malowe, ni njasi, ni chilungu. 

Wamitenga msano ni wawili wakwete mapenga 6 
msano na gawili nipo walipanganichisye chile kuti 
akagombe. 

Juakutanda negomba, nipo gatekugwa matalila ni 7 
moto wowanganyichile ni miasi, nipo gaponyiche kusa 
'kuno: chipisya cha patatu cha kusa 'kuno nipo 
chapile, ni manyasi gose gamawisi nipo gapile. 

Mtenga jua kawili nipo wagombile, mti litumbi 8 
lyekulungwa lyakupya moto nipo lyaponyiche m'nya- 
sa: chipisya cha patatu cha nyasa chatekuwa miasi: 9 
nipo chawile chipisya cha patatu cha indu ya m'nyasa, i 
yaliji ni umi; chipisya sha patatu cha ngalawa nipo 
chajonasiche. 

Mtenga jua katatu nipo wagombile, nipo jagwile 10 
kwinanindondwa jangulungwa, japyaga mti lumuli, nipo 
jagwile pa chipisya cha patatu cha masulo ni pa isima 
ya mesi; lina lya ndondwa 'jo litelwe Chiwawo; chi- 11 
pisya cha patatu cha mesi nipo chatekuwa chiwawo, 
wajinji wa wandu nipo wawile ni mesi ligongo gasyu- 
chile gakuwawa. 

Mtenga jua kacheche nipo wagombile, nipo chapu- 12 
tilwe chipisya cha patatu cha lyuwa, ni chipisya cha 
patatu cha mwesi, ni chipisya cha patatu cha ndondwa ; 
kuti chipisya cha patatu cha yeleyo chipililiche, ni lyu- 
wa likalangusya chipisya cha patatu chakwe, ni chilo 
yalumope. 

Nipo naweni, nipo napikene nyanga jimpepe jilimgu- 
luka pakati penani jilimkuti ni lilowe lyekulungwa, 
Ulaje, ulaje, ulaje, kwa wakutama kusa 'kuno, wakopo- 
ka m'malowe gane ga lipenga lya wamitenga watatu 
watiji agombe. 

0 MTENGA jua kasano nipo wagombile, nipo na- 
weni ndondwa jili jigwile kwinani kwisa kusa 
'kuno: nipo wampele chiugulilo cha lisimbo lya mba- 
nga. Nipo waugwile pa lisimbo lya mbanga; nipolya- 2 
kwesile liosi kopoka mwisimbo 'mo mti liosi lya ng'aso 

jangulungwa, nipo lyapililiche lyuwa ni kwiunde li- 
3 gonga lya liosi lya lisimbo. M'liosi "mo nipo syako- 
pochele sombe kusa 'kuno; nipo wasipele' syelesyo ula- 
musi, mti makamambwi ga kusa 'kuno gakwete ula- 
4 musi. Nipo chasalilwe ku syelesyo chati sikasapwete- 
ka manyasi ga kusa 'kuno, namuno yewisi yose, namu- 
no mitela jose, nambo welewope wangakola chipanjiso 
5 cha Mulungu pausyo syao. Nipo wasipele syelesyo 
kuti sitakwaulaga welewo, nambo kuti asauche miyesi 
msano: lusausyo luao nipo lualiji mti lusausyo lua lika- 
6 mambwi, polikuluma mundu. Ge mowa'go wandu nipo 
tasose chiwa nipo ngasachisimana kose; nipo tapile 
7 kuwa, nipo chiwa tichiwatile. Iwilili ya sombe yaliji 
mpela achikavalo wapanganiche ku ngondo; pa mitwe 
jao nipo galiji mti masanda kupela ni ndalama ja uche- 
8 jeu, ni ngope syao mti ngope sya wandu. Nipo syakwe- 
te umbo mti umbo sya wakongwe, ni meno gao galiji 
9 mti ga masimba. Nipo syakwete ya pa mtima mti ya 
pa mtima ya isyano; lilowe lya mapapiko gao mti 
lilowe lya magareta ga achikavalo wajinji alimkuutu- 

10 chila ku ngondo. Nipo sikwete michila mpela maka- 
mambwi, ni iwolawola; m'michila mwao 'mo umuli 

11 ulamusi wao wakupoteka wandu miyesi msano. Si- 
kwete mchimwene juao mtenga jua mbanga; lina lya- . 
kwe m'chiHebrai no Abaddon, m'chiHelene akwete 
lina Apollyon. 

12 Ulaje wakutanda upite: nale panyuma pakwe 
yeleyo malaje gawili tigaiche. 

13 Mtenga jua kasano ni kamo nipo wagombile, nipo 
napikene lilowe limpepe lyaumile ku misengo ja chisisa 
cha mbepesi cha ndalama ja uchijeu cha paujo pa Mulu- 

14 ngu, alimkumti mtenga jua kasano na kamo juakwete 
lipenga, Gopola wamitenga mcheche watawilwe pa 

15 nyasa jangulungwa Eufrate. Nipo wagopwele wami- 
tenga mcheche waliji wapanganichisye ku ndawi ni 
lyuwa ni mwesi ni chaka, kuti aulaje chipisya cha 

16 patatu cha wandu. Kuwalanjika kwa wa ngondo wa 
achikavalo kwaliji mianda-ja-makumi likumi mianda- 
ja-makumi likumi kuwalanga kawiri : napikene kuwa- 

17 lanjika kwao. Iyoyo nipo naweni achikavalo mwisaga- 
milo 'mo, ni wakutama pa welewo, wakwete ya pa 
mtima ya moto ni yasinti ni chibiriti: mitwe ja achi- 

kavalo jaliji mti mitwe ja masimba; nipo wakopweche 
m'kamwa mwao moto ni liosi ni chibiriti. Ni ipindu- 18 
pindu itatu 'yo chaulajilwe chipisya cha patatu cha 
wandu, ni moto ni liosi ni chibiriti chi chakopweche 
mkamwa mwao. Pakuti ulamusi wa achikavalo uli 19 
m'kamwa mwao ni m'michila jao: pakwete michila 
jao jili mpela majoka, jikwete mitwe, nipo najo akupo- 
teka. Ni wane wa wandu wangaulajilwa ni ipindu- 20 
pindu 'yo, nganapitikuka mtima ku masengo ga yala 
yao, kuti atakutindiwalila masoka, ni inyago ya nda- 
lama ja uchejeu namuno uswela, namuno ya chikungu 
namuno ya liganga namuno ya mtela; ili yangapako- 
mbola namuno kulola namuno kupikana namuno 
kwenda. Nipo nganapitikuka mtima ku maulasi gao, 21 
namuno ku ilagu yao, namuno ku ikululu yao, namuno 
ku mawii gao. , 
10 NIPO naweni mtenga juine juakulimba alimku- 
tuluka kwinani, ali awete liunde, ni ukunje 
wa Mulungu waliji pa mtwe pakwe, ni ngope jakwe 
jaliji mti lyuwa, ni masajo gakwe mti misati ja moto; 
nipo wakwete m'yala yakwe kabuku kakaugule: nipo 2 
wawisile lusajo luakwe lua ku mlyo pa nyasa, ni lua 
ku mchiji pa mkuli; nipo wagumisile ni lilowe lyeku- 3 
lungwa chisan mti lisimba likutongola : po wagumisile 
ilindimo msano na iwili nipo yawelechete ni malowe 
gao. Po yawelechete ilindimo msano ni iwili, natiji 4 
nembe: nipo napikene lilowe lyaumile kwinani lichitiji, 
Mtawe ni chipanjiso indu yawelechete ilindimo msano 
ni iwili, mkalemba. Mtenga ’jo, jua nambweni ali- 5 
mkwima pa nyasa ni pa mkuli, wanyakulile mkono 
wakwe wa ku mlyo kwinani, nipo walumbilile pa 6 
juakwete umi ku ndawi sya ndawi, juapangenye kwi- 
nani ni indu ya mwelemo, ni kusa 'kuno ni indu ya 
mwelemo, ni nyasa ni indu ya mwelemo, kuti ngisiji- 
kuwa ndema soni: nambo mowa ga lilowe lya mtenga 7 
jua kasano na kawili, po tachite tagombe, nipo tichima- 
lichiche chimamo cha Mulungu, mti wasasile utenga 
wambone kwa wakutumika wakwe waprofeti. Ni 8 
lilowe li napikene lyakuuma kwinani, nalipikene soni 
lilimkuwecheta none, kuti, Mjende, mtole buku jua- 
mbugule juali m'mkono wa mtenga juajimi pa nyasa 
ui pa mkuli.. Nipo najile Pi mtenga 'jo nekumti, 9 

Ambeje kabuku. Nipo watite kwangune, Mtole, 
mkakalye; nipo tikawe kakuwawisya chitumbo chenu, 
nambo m'kamwa mwenu tikawe kakulyolyopela mti 
10 uchi. Nipo natosile kabuku ka wyala ya mtenga 
nekulya ; nipo kaliji m'kamwa mwangu kakulyolyo- 
pela mti uchi; po nakalile, nipo chitekuwawa chitumbo 
ll changu. Nipo watite kwangune, Kumbajila umwe 
kuwelecheta soni pa wandu wajinji ni makuga gama- 


1] IPO wambele litete mpela ngongo, kuti, 


cha mbepesi, ni welewo wakutindiwalila mwelemo. 
2 Ni nganya ja kusa kwa nyumba ja mbepesi mjileche 
kusa, mkajilinga ; ligongo japegwile kwa waMakosyo : 
ni musi woswela taliwateje miyesi makumi mcheche 
3 kwisa jiwili. Nipo tinape wa mboni wangu wawili, 
nipo tawelechete mowa mianda likumi kwisa jiwili 
kwisa makumi msano na limo, ali awete likamambo. 
4 Welewo no mitela jiwili ja zeituni, ni nyali siwili sya- 
5 kwima paujo pa Ambuje wa kusa 'kuno. Nakusosa 
juine kwapoteka, moto tuukopoche m'kamwa mwao 
nekulya wamagongo wao: na tasose juine kwapoteka, 
6 iyoyo kumbajila juelejo kuulajika. Welewo akwete 
ulamusi wakuugala kwinani, kuti jitakunya ula mowa 
gakuwelechetela gao: nipo akwete ulamusi wa pa 
mesi, kugasyusya miasi, nekukunula kusa 'kuno ni chi- 
7 pindupindu, potasose pose. Po tamalisye mboni jao, 
chikoko chakopoka m'mbanga nipo tichitanjile ngondo 
8 pa welewo, nekwapunda nekwaulaga. Mitembo jao 
nipo jili mmakondo ga musi wokulungwa, u watelwe 
mwa chisimu Sodom ni Misri, po wampachiche no- 
9 mbe napo Ambuje wao. Wa kwa wandu ni ngosyo 
ni ndimi ni makuga nipo talole mitembo jao mowa 
gatatu kwisa lya chipisya, nipo ngakuleka mitembo 
10 jao kuti jijasiche kwilembe. Wakutama kusa 'kuno 
nipo akwasechelela welewo, nekondwa; nipo akutumi- 
chisyana mitulo ; ligongo wamboni wawili 'wo atekwa- 
11 sakalisya wakutama kusa 'kuno. Napitape mowa 
gatatu kwisa lya chipisya, lipuje lya umi wa kwa 
Mulungu lyajinjile mwa welewo, nipo wajimi pa masajo 
gao, woga wokulungwa nipo wagwilile pa wakwalola 
12 welewo. Nipo wapikene lilowe lyekulungwa lyaumile 

kwinani lichitiji kwa welewo, Kwelani akuno. Nipo 
wakwesile kwinani mwiunde, wa magongo wao ni 
waweni welewo. Je ndawi 'jo nipo chaliji chilungu 13 
chachikulungwa, nipo chagwile cha pekumi cha musi; 
nipo gawile m'chilungu 'mo mena ga wandu mianda 
makumi msano na gawili: wasigele nekuwa wakogopa, 
nekupeleka lumbili kwa Mulungu wa kwinani. 

Ulaje wa kawili upite, nale ulaje wa katatu ukwisa 14 
chitema. 

Mtenga jua kasano ni kawili nipo wagombile; nipo 15 
gatekugwa malowe gamakulungwa mwinani 'mo, gachi- 
tiji, Uchimwene wa kusa 'kuno utekuwa uchimwene 
wa Ambuje wetu, ni wa Kristo juakwe, nipo talamule 
ku ndawi sya ndawi. Achakulungwa makumi gawili 16 
kwisa mcheche, watemi paujo pa Mulungu pa itengu 
yao, nipo wagwile pa ngope syao, nekwatindiwalila 
Mulungu, achitiji, Tukumlapila umwe, Ambuje Mulu- 17 
ngu, wana machili gosepe, wakuli nipo wawelele, 
ligongo mtosile machili genu gamakulungwa nekula- 
mula. Ngosyo nekutumbila, nipo luaiche lutumbilo 18 
luenu, ni katema kakulamulilwa wauwe, ni kakupeleka 
malipilo kwa achikapolo wenu waprofeti ni waswela ni 
wakogopa lina lyenu, wanandi ni wakulungwa; ni 
kakwajonanga welewo, wakoonanga kusa 'kuno. 

Nipo jaugwilwe nyumba ja mbepesi ja Mulungu ja 19 
mwinani, nipo lyawoneche libweta lya lilangano lyakwe ` 
m'nyumba 'mo; nipo syatekugwa njasi, ni malowe, ni 
ilindimo, ni chilungu, ni matalila gamakulungwa. 

19 HIMANYILILO chachikulungwa nipo cha- 
woneche mwinani; juamkongwe juamwale 
lyuwa, ni mwesi pasi pa masajo gakwe, pamtwe pakwe 
lisanda lya ndondwa likumi ni siwili; nipo wakwete 2 
chitumbo : nipo wagumisile pakupweteka, nekulagaga 
pa kuweleka. Nipo chawoneche chimanyililo chine 3 
mwinani 'mo, nale ngwena jangulungwa janjejeu 
jakwete mitwe msano na jiwili ni misengo likumi, ni 
pa mitwe jakwe masanda msano na gawili. Mchila 4 
wakwe nipo wawutile chipisya cha patatu cha ndondwa 
sya mwinani, nekusiponya kusa 'kuno: ngwena 'jo nipo 
jajimi paujo pa juamkongwe 'jo juasosaga kuweleka, 
kuti, po taweleche 'po, jikalye mwanache juakwe. 
Nipo wambeleche mwanache juamlume, juatalamulile 5 

ngosyo syosepe ni ngongo ja chisyano : nipo wasumwilwe 
mwanache juakwe kuja kwa Mulungu ni ku chitengu 
6 chakwe. EA jo nipo watilile kwipululu, 
kwakwete kweleko malo gamapanganichisye Mulungu, 
kuti kweleko amlisyeje mowa mianda likumi kwisa 
jiwili kwisa makumi msano na limo. 
7 Nipo jamuli ngondo mwinani: Mikael ni wamitenga 
wakwe alimkumenyana ngondo ni ngwena; ngwena ’jo 
8 nekumenyana ni wamitenga wakwe ; nipo nganapunda, 
9 nipo nganasimana soni malo gao mwinani 'mo. Nipo 
wajiwinjile ngwena jajikulungwa 'jo, lijoka lya kala, 
juamtele jua Ugogodi ni Setan, juakwanyenga wa kusa 
'kuno wosepe; nipo wajiwinjile kusa, ni wamitenga 
10 wakwe awawinjile pampepe najo. Nipo napikene 
lilowe lyekulungwa mwinani lichitiji, Sambano nekuwa 
chikulupuchilo ni machili ni uchimwene wa Mulungu 
wetu, ni ulamusi wa Kristo juakwe: ligongo ateku- 
mbinga juakwagogodechela achimjetu, juakwagogode- 
11 chela paujo pa Mulungu wetu musi ni chilo. Nipo 
wapundile najo juelejo ligongo miasi ja ngosa, ni 
ligongo lilowe lya mboni jao, nipo nganaunonyela umi 
12 wao mpaka ku chiwa. Lye ligongo 'lyo mkondweje, 
'Mwe, ya kwinani, ni welewo wakutama amomo. Ulaje 
kusa 'kuno ni ku nyasa: ligongo jua Ugogodi 'jo amtu- 
luchile umwe, juakwete lutumbilo lualukulungwa, jua- 
“kumanya kuti akwete ndawi janono. 
13 Po jaweni ngwena ’jo kuti ajiwinjile pasi, wamkuiye 
juamkongwe 'jo juambeleche mwanache juamlume. 
14 Nipo wampele juamkongwe mapapiko gawili ga nya- 
nga jajikulungwa jila, kuti aguluchile kwipululu ku 
malo gakwe, ku wamlisisye katema ni ndema ni katema 
15 ka malenga, kutila ku ngope ja lijoka. Lijoka 'lyo nipo 
lyaponisye kopoka ku kamwa kwakwe pa nyuma pa 
juamkongwe mesi mti lusulo kuti amtende juelejo 
16 ajigalwe ni mesi. Kusa 'kuno nipo kwamkamwisye 
juamkongwe, kusa 'kuno nekuugula ku kamwa kwakwe 
nekulumila lusulo lu jaluponisye ku kamwa kwakwe 
17 ngwena jo. Ngwena nipo jatumbilichisye juamko-” 
ngwe, nipo jakopweche kukutanjila ngondo pa wasige- 
le wa mbeju jakwe, wakukumbuchila malamulo ga Mu- 
lungu ni wakwete mboni ja Yesu: 

JI 3 NIO: wajimi pa msanga wa nyasa. 
Nipo naweni chikoko chilimkukwela ko- 


poka m'nyasa, chakwete misengo likumi ni mitwe 
msano na jiwili, ni pa misengo jakwe masanda likumi, 

ni pa mitwe jakwe mena ga chisocheyo. Chikoko' cho 2 
chi nachiweni chaliji mpela chisui, ni masajo gakwe 
mti ga litunu, ni ukamwa wakwe mti ukamwa wa 
lisimba: ngwena nipo jampele machili gakwe, ni 
chitengu chakwe, ni ulamusi wokulungwa. Nipo 3 
nauweni umo wa mitwe jakwe mti woulajiche ku 
kuuwa: ni mputo wa kuuwa kwakwe waposile umi; 
nipo kusa'kuno kosepe kwatekusimongwa kuchikuya 
chikoko'cho; nipo wajitindiwalile ngwena, ligongo 4 
Japeleche ulamusi ku chikoko; nipo wachitindiwalile 
chikoko kuti, Nduni akupela ni chikoko? ni nduni 
tapakombole kumenyana nacho? nipo wampele uka- 5 
mwa wakuwelecheta indu yekulungwa ni masocheyo ; 
nipo wampele ulamusi wakupanganya masengo miyesi 
makumi mcheche kwisa jiwili. Nipo waugwile 6 
kukamwa kwakwe kuti amsocheye Mulungu, asocheye 
lina lyakwe, nyumba jakwe, welewo wakutama mwi- 
nani. Nipo wampele kutanjila ngondo pa waswela, 7 
nekwapunda, nipo wampele ulamusi pa ngosyo syose 
ni wandu wose ni ndimi syose ni makuga gose. Nipo 8 
tamtindiwalile juelejo wosepe wakutama kusa' kuno, 
juana juose ju nkinililembeka lina lyakwe m'buku jua 
umi jua Ngosa jajiulajiche ku ndando ja kusa 'kuno. 
Nakwete juine lipilikanilo akapikane. Nakusosa ju- 9,10 
ine likongwa, mwikongwa tajinjile: na taulaje juine ni 
lupanga, kumbajila juelejo auwe ni lupanga. Chelechi 

no chitungato ni chikulupi cha waswela. 

Nipo naweni chikoko chine chilimkukwela kopoka 11 
kusa'kuno, nipo wakwete misengo jiwili mpela ngosa, 
nipo wawechete mti ngwena. Nipo akutenda ulamusi 12 
wose wa chikoko chakutanda 'chila paujo pakwe. 
Nipo akukutenda kusakuno ni welewo wakutama 
amomo kuti atindiwalile chikoko chakutanda, mputo 
wa kuuwa kwakwe waposile, Nipo akwitenda 13 
imanyililo yejinji kuti atende namuno moto utu- 
luche kwinani uiche kusakuno paujo pa wandu. 
Nipo tawasokonesye welewo wakutama kusa 'kuno, 14 
ligongo lya imanyililo i wampele kwitenda paujo pa 

chikoko; nekuti kwa welewo wakutama kusa’kuno, 
kuti apanganye chinyago cha chikoko, chakwete mputo 
15 wa lupanga nekola umi. Nipo wampele kuti achipe 
chelecho lipuje kwambaga chinyago cha chikoko, kuti 
chinyago cha chikoko chikawechete, chikatende kuti 
wana wose wangachitindiwalila chinyago cha chikoko. 
16 aulajiche. Nipo akwatenda wosepe, wanandi ni waku- 
lungwa, wakusichila ni wa ulanda, walukosyo na 'chi- 
kapolo, kuti ape welewo chilembo pa mkono wao 
17 wamlyo, namuno pausyo pao; ni kuti akasapakombola 
kusuma namuno kusumisya, akawe juakwete chilembo, 
kwambaga lina lya chikoko ni kuwalanjika kwa lina 
18 lyakwe. Alulu no lunda. Juakwete mate awalanje 
kuwalanjka kwa chikoko; pakuti kuwalanjika ko no 
kwa mundu: kuwalanjika kwakwe no mianda msano 
na umo kwisa makumi msano na limo kwisa msano na 
chimo. 
1 4 IPO naweni, nale, Ngosa alimkwima pa 
litumbi lya Sion, pampepe najo nekwima 
mianda ja makumi mwanda kwisa makumi mcheche 
kwisa mcheche, wakwete lina lyakwe ni lina lya Atati 

2 wakwe lyelembeche pausyo pao. Nipo napikene lilowe 
lyaumile kwinani mti lilowe lya mesi gamajinji, ni mti 
lilowe lya chilindimo chachikulungwa : ni lilowe li napi- 
kene lyaliji mti lya wakugomba isakasa alimkugomba 

3 isakasa yao: nipo akwimba mti nyimbo ja sambano 
paujo pa chitengu, ni paujo pa yejumi mcheche ni 
achakulungwa, nipo ngapali juapakombwele kuli- 
jiganya nyimbo 'jo akawe mianda ja makumi mwa- 
nda kwisa makumi mcheche kwisa mcheche, welewo 

4, wasumilwe kusa 'kuno. Welewo ali wa akanasakala 
na 'kongwe ; pakuti ali wali. Welewo ali wakujikagu- 
la Ngosa kwakuja kose. Welewo wasumilwe kwa 
wandu, awe watasi wa kwa Mulungu ni Ngosa. 

5 M'kamwa mwao ngunuusimanilwa unami: ali wa- 
ngali liwanga. 

6 Nipo naweni mtenga juine alimkuguluka pachilikati 
chenani, juakwete utenga wambone wa ndawi syosepe 
wakwasalila wakutama kusa 'kuno, ni kwa makuga 
gose ni ngosyo syose ni ndimi syose ni wandu wose; 

7 nipo akuti ni lilowe lyekulungwa, Mjogope Mulungu, 
nape welewo lumbili: ligongo katema ka magambe 

gakwe kaiche; mwatindiwalile welewo wapangenye 
kwinani ni kusa 'kuno ni nyasa ni isima ya mesi. 

Nipo juine, mtenga jua kawili, wakagwile achitiji, 8 
Agwile, agwile, Babulon juamkulungwa juagatesile 
makuga gosepe kuti gang'we mvinyo wa chilyelye 
chakwe. 

Mtenga juine jua katatu nekagula welewo achitiji ni 9 
lilowe lyekulungwa, Nakutindiwalila juine chikoko ni 
chinyago chakwe, nekupochela chilembo pausyo pa- 
kwe ni pa mkono wakwe, juelejo nombe najo tang'we 10 
mvinyo wa lutumbilo lua Mulungu wopanganichisye 
wangawanganya m'mgao wa lutumbilo luakwe; nipo 
tasauswe m'moto ni m'chibiriti paujo pa wamitenga 
waswela, ni paujo pa Ngosa; liosi lya lusausyo luao 11 
likukwela ku ndawi sya ndawi; nipo nganakola chipu- 
mulisi musi ni chilo, wakutindiwalila chikoko ni chinya-. 
go chakwe, ni juana juose akupochela chilembo cha 
lina lyakwe. Achichi no chitungato cha waswela, 12 
wakukumbuchila malamulo ga Mulungu, ni chikulupi 
cha Yesu. 

Nipo napikene lilowe lyaumile kwinani lichitiji, 13 
Lemba, Wakujinichilwa no wauwe wawile mwa Ambuje 
kutandilila sambano: elo, akuti Msimu, kuti apumulile 
ku masengo gao; pakuti masengo gao gakukagulana 
nawo. 

Nipo naweni, nale, liunde lyeswela; peunde 'po 14 
Juatemi mpela mwanache jua mundu, juakwete pa- 
mtwe pakwe lisanda lya ndalama ja uchejeu, ni m'mko- 
no wakwe mkalo wa chisese wakutema. Mtenga juine 15 
nipo wakopweche ku nyumba ja mbepesi, negumila ni 
lilowe lyekulungwa kwa juakutama peunde, Tumisya 
mkalo wenu wa chisese, sengula, ligongo ndawi ja 
kusengulila jiiche, ligongo masika ga kusa 'kuno 16 
gajumilile. Juakutama peunde nekuponya mkalo 
wakwe wa chisese kusa 'kuno, kusa 'kuno nipo kwa- 
sengwiche. 

Mtenga juine nipo wakopweche ku nyumba ja 17 
mbepesi ja mwinani, juakwete nombe najo mkalo wa 
chisese wakutema. Mtenga juine nipo wakopweche ku 18 
chisisa cha mbepesi, juakwete ulamusi wa pa moto; 
nipo wasonile ni lilowe lyekulungwa kwa juakwete 
mkalo wa chisese wakutema 'ula, kuti, Tumisya mkalo 

wa chisese wakutema wenu, unganya mikonga ja 
mpelesi wa kusa ’kuno ; ligongo imasile kwiula isogosi 
19 yakwe. Mtenga nipo waponisye mkalo wa chisese 
wakwe kusa 'kuno, nekuunganya mpelesi wa kusa 
'kuno, nekuponya kwakuponda kwakukulungwa kwa 
20 lutumbilo lua Mulungu. Kwakuponda 'ko nekupo- 
ndeka kusa musi, miasi nipo jakopweche kwakuponda 
'ko mpaka ku matondolo ga achikavalo, ku tulingo twa 
ndawi mianda likumi kwisa mianda msano na umo. 
15 NGO nachiweni chimanyililo chine mwinani 
'mo chachikulungwa chakusimosya, wami- 
tenga msano ni wawili wakwete ipindupindu msano ni 
iwili, yakumalischisya, ligongo mwelemo lumalichiche 
lutumbilo lua Mulungu. 
2 Nipo naweni mti nyasa ja ndalama jajiwanganyichile 
“moto, ni welewo wapundile ku chikoko ni ku chinyago 
chakwe, ni ku kuwalanjika kwa lina lyakwe, alimkwima 
pa nyasa ja ndalama, akwete isakasa ya Mulungu. 
3 Nipo akwimba nyimbo ja Musa kapolo jua Mulungu, 
ni nyimbo ja Ngosa, achitiji, Gamakulungwa ni gaku- 
simosya no masengo genu, Ambuje Mulungu, wana 
machili gosepe; gagoloka ni gambone no matala genu, 
4 Mchimwene jua ndawi. Nduni ngajogopa, Ambuje, 
ngalumba lina lyenu ? ligongo umwe jikape 'mwe muli 
waswela ; ligongo makuga gose tigaiche nipo tigatindi- 
walile paujo penu; ligongo yagoloka yenu iwonechele. 
5 Napitape yeleyo nipo naweni, nipo jaugwilwe nyumba 
6ja lisakasa lya mboni mwinani: nipo wakopweche 
m'nyumba 'mo wamitenga msano na wawili, akwete 
ipindupindu msano na iwili, awete liganga lya mtengo 
lyakulenjela lyati mbe, nekutawilwa pa mawele ni mi- 
7 pango ja ndalama ja uchejeu. Chimo cha yejumi 
mcheche nekwapa wamitenga msano ni wawili mbale 
sya ndalama ja uchejeu syasigumbale lutumbilo lua 
8 Mulungu wakwete umi ku ndawi sya ndawi. Ne kugu- 
mbala nyumba ja mbepesi ni liosi lya lumbili lua 
Mulungu, ni lya machili gakwe; nipo nganakugwa 
juapakombwele kwinjila m'nyumba'mo, mpaka po ti- 
imalichiche ipindupindu msano na iwili ya wamitenga 
msano na wawali. 
16 IPO napikene lilowe lyekulungwa lyakopoka 
m'nyumba ja mbepesi lilimkuti kwa wami- 

tenga msano na wawili, Mjende, mjitile kusa 'kuno 
mbale msano ni siwili sya lutumbilo lua Mulungu. 

Juakutanda nipo wajawile, nekwitila mbale jakwe 2 
kusa 'kuno; nipo litekuwa liwanga lyakununga ni lya- 
kusakala pa wandu wakwete chilembo cha chikoko, ni 
kuchitindiwalila chinyago chakwe. 

Jua kawili nipo wajitile mbale jakwe pa nyasa; nipo 3 
jitekuwa miasi mti ja juamuwe, misimu josepe jamijumi 
nekuuwa, kwambaga indu ya m'nyasa. 

Jua katatu nipo wajitile mbale jakwe pa sulo ni isima 
ya mesi; nipo jitekuwa miasi. Nipo napikene mtenga 
Jua mesi alimkuti, Juagoloka umwe, mkuli ni mwaliji, 
Juamswela, ligongo mwalamwile iyoyo : ligongo wajitile 
miasi ja waswela ni ja waprofeti nipo mwapele miasi ja 
kumwa: ali wakuwajilwa. Nipo napikene chisisa cha 
mbepesi chilimkuti, Elo, Ambuje Mulungu, wana ma- 
chili gosepe, magambo genu gali gambone ni gagoloka. 

Jua kacheche nipo wajitile mbale jakwe pa lyuwa; 
nipo wampele kuti ajoche wanda ni moto. Wandu 
nekupya ni moto wojinji: nipo wasocheye lina lya 
Mulungu wakwete ulamusi wa ipindupindu 'yo; nipo 
nganapitikuka mtima wakumpa juelejo lumbili. 

Jua kasano nipo wajitile mbale jakwe pa chitengu 10 
cha chikoko; uchimwene wakwe nekuwa wa chipi; 
nipo wataunile ndimi syao ligongo kupweteka, neku- 11 
msocheya Mulungu wa mwinani ligongo kupweteka 
kwao ni mawanga gao; nipo nganapitikuchila mtima 
ku masengo gao. 

Jua kasano ni kamo nipo wajitile mbale jakwe pa 12 
nyasa jajikulungwa Eufrate; nipo gajumulile mesi 
gakwe, kuti lipanganyiche litala lya waimwene wa 
taumile ku likopoka lyuwa. Nipo najiweni jilimko- 13 
poka kukamwa kwa ngwena, ni kukamwa kwa mpro- 
feti jua unami, misimu jitatu ja usakwa mti iula: 
pakuti jili misimu ja masoka gakusakala, jilimkute- 14 
nda imanyililo; jikopochela kwa waimwene wa kusa 
'kuno kosepe, kukwalalichila ku ngondo ja lyuwa 
lyekulungwa lya Mulungu, wana machili gosepe. (Nale, 15 
ngwisa mti juawii. Juamjinichilwe juakulolela juaku- 
lindilila yakuwalila yakwe, kuti atakwenda jua mako- 
nope, atakuwona soni jakwe.) Nipo walalachile welewo 16 
ku malo gamatelwe m'chiHebrai Har-Magedon. 

16. 17—17. 8 CHIUNUKUKO 


17 Jua kasano na kawili nipo wajitile mbale jakwe 
peunde; nipo lyakopweche lilowe lyekulungwa ku nyu- 

18 mba ja mbepesi, ku chitengu, kuti, Chimasile : nipo 
syatekuwa njasi ni malowe ni ilindimo; nipo chatekuwa 
chilungu chachikulungwa, chati 'yoyo nginichikugwa 
chitandilile cha wandu kusa 'kuno, chilungu chati 'yoyo 

19 chachikulungwa. Nipo gatekuwa magawanilo gatatu 
m'musi wokulungwa, nipo jagwile misi ja ngosyo: Ba- 
bulon juamkulungwa nekumbuchika paujo pa Mulungu, 
kumpa juelejo mgao wa mvinyo wa ukali wa lutumbilo 

20 luakwe. Ilumba yose nekutila, matumbi nipo ngana- 

21 gawoneka. Matalila gamakulungwa mti matalanto nipo 
gatulwiche mwinani kwisa pa wandu; wandu nekumso- 
cheya Mulungu ligongo lya chipindupindu cha matalila ; 
ligongo chipindupindu chakwe chili chachikulungwa 
mnope. 


17 NIPO waiche juine jua wamitenga msano ni 
wawili'wala wakwete mbale msano ni siwili, 

nipo wawechete none kuti, Mjise akuno, tinimlosye 
umwe magambo ga jua chilyelye juamkongwe juaku- 
2 tama pa mesi gamajinji; najo nekutenda chilyelye wai- 
mwene wa kusa 'kuno nekukolelwa wakutama kusa 
3 kuno ni mvinyo wa chilyelye chakwe. Nipo wanyiga- 
lile une m'Msimu kwipululu : nipo naweni juamkongwe 
alimkutama pa chikoko chati pyu, chachigumbale mena 
ga masocheya, chakwete mitwe msano ni jiwili ni 
4 misengo likumi. Juamkongwe 'jo nekuwala usalili ni 
mlangali, nekuwamkusalala ni ndalama ja uchejeu ni 
liganga lya mtengo ni ngale, akwete m'mkono wakwe 
mgao wa ndalama ja uchejeu wogumbale yakunyalaya, 

5 ya usakwa ya chilyelye chakwe, pausyo pakwe lina 
lyelembeche, CHIMAMO, BABULON JUAMKULUNGWA, 
MNANGOLO JUA WAKONGWE WACHILYELYE NI JUA 
6 YAKUNYALAYA YA KUSA 'KUNO. Nipo naweni jua- 
mkongwe ’jo akolelwe ni miasi ja waswela, ni miasi 
ja wa mboni wa Yesu. Po nambweni nasimongwile ni 

7 chisimongo chachikulungwa. Mtenga nipo watite kwa- 
ngune, Ligongo chichi mwasimongwile? Tinimtagulile 
chimamo cha juamkongwe, ni cha chikoko chakumjigala 
juelejo, chakwete mitwe msano na wawili ni misengo li- 
8 kumi. Chikoko chi mwachiweni chaliji nipo nginichiku- 
gwa; nipo chilimkusosa kopoka ku mbanga nekwaula 

ku 'wonasi. Nipo tasimongwe wakutama kusa 'kuno, 
lina lyao lili lyangalemba m'buku jua umi chitandilile 
cha kusa 'kuno, pakuwona chikoko 'cho, kuti chaliji, 
nipo nginichikugwa nipo tichiwe. Au no mtima 9 
u ukwete lunda. Mitwe msano ni jiwili no matumbi 
msano ni gawili, pakutama juamkongwe 'jo: nipo akuli 10 
waimwene msano ni wawili; msano 'wo agwile, juine 
akuli, juine nganaiche; po taiche 'po kumbajila kuti 
atame panandi. Chikoko 'cho chi chaliji, nipo ngini- 11 
chikugwa, juelejo no jua kasano ni katatu, nipo aumile 
kwa msano na wawili; nipo akwaula ku 'wonasi. Mise- 12 
ngo likumi 'jo ji mwajiweni no waimwene likumi, 
nganapochele uchimwene; nambo akupochela ulamusi 
ndawi jimo pampepe ni chikoko. Welewo akwete 13 
mtima umpepe, machili gao ni ulamusi wao nipo aku- 
chipa chikoko. Welewo tamenyane ni Ngosa, Ngosa 14 
nipo tawapunde welewo, ligongo ali Ambuje wa acha- 
mbuje, Mchimwene jua waimwene, welewo nombe nawo 
wa pampepe nawo tapundile, wawilanjiche, wasagwiche 
ni wakulupilichiche. Nipo watite kwangune, Mesi ga 15 
mwagaweni, pakutama juamkongwe jua chilyelye no 
wandu ni maunjili ni makuga ni ndimi. Misengo 16 
likumi ji mwajiweni ni chikoko, welewo tatindane ni 
juamkongwe jua chilyelye, nipo tamtende jua mwipu- 
lulu ni jua makonope, nipo talyeje nyama jakwe, nipo 
tamale jumjocha ni moto. Pakuti Mulungu wapele ku 17 
mitima jao kuti atende lunda luakwe, nekuchipa chi- 
koko uchimwene wao, mpaka tigamalichiche malowe ga 
Mulungu. Juamkongwe jua mwambweni no musi wo- 18 
kulungwa u ukwete uchimwene wa pa waimwene wa . 
kusa 'kuno. 
18 PAN TINA pakwe yeleyo naweni mtenga juine 

alimkutuluka kwinani, akwete ulamusi woku- 
lungwa; kusa 'kuno nekulanguka ni lumbili luakwe. 
Nipo wagumisile ni lilowe lyakulimba kuti, Agwile, 2 
Agwile, Babulon juamkulungwa, atekuwa pakutama 
masoka, pakutawa misimu jose ja usakwa, ni pakutawa 
ijuni yose ya usakwa yakutindana nayo. Ligongo ni 3 
mvinyo wa lutumbilo lua chilyelwe chakwe gagwile ma- 
kuga gosepe; ni waimwene wa kusa 'kuno atesile najo 
chilyelye, ni wakusumana wa kusa 'kuno atekusichila ni 
machili ga utajili wakwe. 

4 Nipo napikene lilowe line lya kwinani, lilimkuti, Ko- 
pokani, wandu wangu, mwa juelejo, kuti mtakusyowe- 
kana ni yakulemwa yakwe, kuti mkapochela cha 

5 ipindupindu yakwe: ligongo yakulemwa yakwe yiichile 
kwinani, Mulungu nipo wakumbuchile wangagoloka 

6 wakwe. Mkampe soni juelejo mti juelejo wapele, mwa- 
mbirichisye juelejo pawili malinga ni masengo gakwe: 
m'mgao mu wawangenye, mwamwanganichisye juelejo 

7 pawili. Mti walikwesisye msyene nekutenda utajili, 
iyoyo mkampe juelejo lusausyo ni chilililo: ligongo 
akuti m'mtima wakwe, Ndemi mchimwene juamko- 
ngwe, nginimba jua masije, nipo ngisimbona kose chili- 

8 lilo. Lye ligongo 'lyo lyuwa limpepe tiiiche ipindupindu 
yakwe, chiwa ni chilililo ni mpupulusi; nipo tamale 
kupya moto; ligongo wakulimba no Ambuje Mulungu 

9 wakumlamulila juelejo. Nipo talile nekutenda malilo 
ga juelejo waimweni wa kusa "kuno wawatesile chilyelye 
najo, nekutama atajili, po tawone liosi lya kupya kwa- 

10 kwe, alimkwimila kwanaula ligongo lya woga wa 
lusausyo luakwe, achitiji, Ulaje, ulaje, musi wokulungwa, 
Babulon, musi wakulimba! ligongo m'ndawi jimo 

11 gaiche magambo genu. Wakusumana wa kusa 'kuno 
nipo talile nekutenda malilo ga juelejo, ligongo ngapali 

12 juakusuma soni malonda gakwe, malonda ga ndalama ja 
uchejeu ni ja uswela, ni ga liganga lya mtengo, ni ngale, 
ni bafuta, ni usalili, ni nguo ja weluwelu ni mlangali ; 
ni mtela wakulyolyopela, ni iwiga yose ya ndembo, ni 
iwiga yose ya mtengo wokulungwa, ni ya chikungu, ni 

13 chisyano ni ngongwa ; ni kinamomo, ni sabola, ni mnu- 
nji, ni chakupakala, ni malilolilo ga mnunji, ni mvinyo, 
ni mauta ni utandi ni tirigu ni ng'ombe ni ngosa; ni 
malonda ga achikavalo ni magareta ni achikapolo; ni 

14 mitima ja wandu. Ni isogosi yakupila umi wenu ityo- 
sile kwenumwe, ni yosepe yakunong'a ni yakusalala 
ijonasiche penumwe, nipo ngaisimana yeleyo soni kose. 

15 Wakusumana yeleyo wasichile najo juamkongwe ’jo, 
tajimile kwanaula ligongo lya woga wa lusausyo luakwe, 

16 alimkulila nekutenda malilo; kuti Ulaje, ulaje, musi 
wokulungwa, wawete bafuta ni usalili ni mlangali, neku- 
salala ni ndalama ja uchejeu, ni liganga lya mtengo ni 
ngale! ligongo m'ndawi jimpepe juakusichila kwati 

17 'yoyo ali mwipululu. Ni achikapitao wa ngalawa wose, 

ni wosepe wakupalasa kwine kose, ni marinyero, ni wo- 
sepe wakupanganya pa nyasa, wajimile kwanaula, neku- 18 
gumila, pakulola liosi lya kupya kwakwe, kuti, Wapi no 
wati mpela musi wokulungwa 'o? Nipo waponisye 19 
lundu pa mitwe jao, nekugumila nekulila nekutenda 
malilo, kuti, Ulaje, ulaje, musi wokulungwa 'o, mwelemo 
nekusichila wosepe wakwete ngalawa syao m'nyasa 
kuuma kwa mtengo wakwe! ligongo m'ndawi jimo ali 
mwipululu. Msechelele pa juelejo, umwe, Kwinani, 20 
nomwe waswela ni wandumetume ni waprofeti ; igongo 
Mulungu walamulile lilamulo lyenu pa juelejo. 

Mtenga juine juakulimba nipo walokwete liganga mti 21 
lisyago lyekulungwa, nekuliponya m'nyasa kuti, Iyoyo 
ni machili taponyeche Babulon, musi wokulungwa, nipo 
ngasimanilwa soni kose. Lilowe lya wa chisakasa ni 22 
wakwimba ni wa itolilo ni wa mapenga ngilipikanika 
soni kose mwenumwe ; wafundi wosepe wa ufundi uli 
wose ngasimanilwa mwenumwe soni kose; ni lilowe lya 
lisyago ngilipikanika soni kose mwenumwe; ni lila- 23 
nguka lya nyali ngililanguka soni kose mwenumwe; ni 
lilowe lya juakulombela ni juakulombelwa ngilipikanika 
soni kose mwenumwe : ligongo wakusumana wenu wa- 
liji wakulungwa wa kusa 'kuno; ligongo ni ilagu yenu 
gasokonechelwe makuga gosepe. Mwa juelejo nekusi- 24 
manilwa miasi ja waprofeti ni waswela, ni ja wosepe 
waulajiche kusa 'kuno. 
19 PEN UMA pakwe yeleyo napikene mti lilowe 

lyekulungwa lya liunjili lyekulungwa mwi- 
nani'mo, kuti, Aleluya; Chikulupuchilo ni lumbili, ni 2 
machili ga Mulungu wetu; ligongo gasyesyene ni 
gagoloka no magambo gakwe; ligongo walamulile 
juamkongwe jua chilyelye juamkulungwa, juajonasile 
kusa 'kuno m'chilyelye chakwe, nipo wambuchisye 
miasi ja achikapolo wakwe pa mkono wakwe juamko- 
ngwe 'jo. Kawili nipo watite, Aleluya. Liosi lyakwe 3 
nekututumila ku ndawi sya ndawi. Nekugwa pasi 4 
achakulungwa makumi gawili ni mcheche ni yejumi 
mcheche nekumtindiwalila Mulungu wakutama pa 
chitengu kuti, Amen; Aleluya. Lilowe nipo lyako- 5 
pweche ku chitengu, kuti, Mjimbile kwa Mulungu 
wetu, wosepe achikapolo wakwe wakumjogopa, wanandi 
ni wachakulungwa. Nipo napikene mti lilowe lya 6 

liunjili lyekulungwa, ni mti lilowe lya mesi gamajinji, 
ni mti lilowe lya ilindimo yakulimba kuti, Aleluya : 
ligongo akulamula Ambuje Mulungu wetu wana ma- 
7 chili gosepe. Tusechelele, tusangalale, tumpeje lumbili : 
ligongo uiche ulombela wa Ngosa, ni juamkongwe 

8 juakwe alipanganichisye. Nipo wampele juamkongwe 
kuti awale bafuta juakulenjela juati mbe: pakuti 

9 bafuta 'jo no yagoloka ya waswela. Nipo watite kwa- 
ngune, Lemba, Wakujinichilwa no welewo wawilanjiche 
ku chakulya cha ulombela cha Ngosa. Nipo watite 
kwangune, Gelego no malowe gambone ga Mulungu. 

10 Nipo nagwilile paujo pa masajo gakwe kuti ngamti- 
ndiwalile. Nipo watite kwangune, Mlole mkatenda : 
une ndili kapolo pampepe nomwe ni achimjenu wana 
mboni ja Yesu: tindiwalila Mulungu : pakuti mboni 
ja Yesu no msimu wa kuwelechetela. 

]i Nipo naweni penani papaugule, nale, kavalo jua- 
mswela, ni juakutama pachanya pakwe juamtelwe 
Juakulupilichika ni Msyesyene; m’chigolochelo akula- 

12 mula akutanjila ngondo. Meso gakwe nipo gali lilamba 
lya moto, ni pa mtwe pakwe gali masanda gamajinji ; 
nipo akwete lina lyelembeche lyangalimanyilila wane 

13 akawe msyene. Nipo wawete chakuwalila chachimwa- 
sye ni miasi: lina lyakwe nipo litelwe, Lilowe lya 

14 Mulungu. Wa ngondo wa mwinani nipo wamkagwile 
juelejo pa achikavalo waswela, awete bafuta juamswela 

15 juakulenjela. M'kamwa mwakwe nekopoka lupanga 
luakutema, kuti akunule nalo makuga : nipo tawalanje 
ni ngongo ja e nipo akuliwata pakupondela 
mvinyo wa lutumbilo lua ukali wa Mulungu wana 

16 machili gosepe. Nipo pa chakuwalila chakwe ni pa 
chiiga chakwe lina lyelembeche, MCHIMWENE JUA 
WAIMWENE, NI MBUJE JUA ACHAMBUJE. 

17 Nipo naweni mtenga juine alimkwima m'lyuwa; 
nipo wagumisile ni lilowe lyekulungwa, nekuti ku 
ijuni yose yakuguluka pachilikati chenani, Twende, 
msonganile ku mgonelo wokulungwa wa Mulungu ; 

18 kuti mkalye nyama ja waimwene, ni nyama ja achika- 
pitao, ni nyama ja wa kulimba, ni nyama ja achikavalo 
ni ja welewo watemi pa welewo, ni nyama ja wosepe, 
walukosyo ni achikapolo, wanandi ni wa 'chakulungwa. 

19 Nipo nachiweni chikoko ni waimwene wa kusa 'kuno, 

ni ngondo syao, asongene kukutanjila ngondo pa jua- 
temi pa kavalo ni pa ngondo jakwe. Nekukamulwa 20 
chikoko, pampepe najo mprofeti jua ulamba juakupa- 
nganya imanyililo paujo pao, nayo wasokonesye welewo 
wapochele chilembo cha chikoko, ni welewo watindi- 
walile chinyago chakwe: wawili 'wo waponyiche waju- 
mi mwitanda lya moto wakukolela chibiriti: ni wane 21 
wasigele waulajilwe ni lupanga lua juelejo juakutama 
pa kavalo luakopokaga m'kamwa mwakwe: ijuni 
yose nekwikuta ni nyama jao. 
90 IPO naweni mtenga juine alimkutuluka kwi- 
nani, akwete chiugulilo cha mbanga, ni 
unyolo wokulungwa m'mkono wakwe. Nipo wakamu- 2 
lile ngwena, lijoka lya kala, juelejo no juakugogode- 
chela ni Setan, nekumtawa yaka mianda likumi, neku- 3 
mponya ku mbanga, nekuugala, nekumlemba chipa- 
njiso, kuti atakusokonesya kose soni makuga, mpaka 
tiimale yaka mianda likumi: panyuma pakwe pelepo 
kumbajila kugopolelwa ndawi janono. 

Nipo naweni itengu, ni wakutama pelepo ulamusi 4 
nekumpa welewo: nipo naweni misimu ja welewo 
wasichitwiche ligongo lya mboni ja Yesu, ni ligongo 
lya lilowe lya Mulungu, ni welewo wangatindiwalila 
chikoko namuno chinyago chakwe, ni wangapochela 
chilembo pausyo syao ni pa mkono wao; nipo wakwete 
umi nekulamula pampepe ni Kristo yaka mianda 
likumi. Wane wasigele wa wauwe nganakola umi 5 
mpaka kumalichika yaka mianda likumi. Akoko no 
kwimuka kwakutanda. Juakujinichilwa ni juamswela 6 
no juelejo juakupochela chagawa m’ kwimuka kwaku- 
tandako: pa welewo chiwa cha kawili nginichikola 
ulamusi: nambo tawe wa mbepesi wa Mulungu ni 
Kristo juakwe, nipo talamule pampepe najo yaka 
mianda likumi. 

Mkumala yaka mianda likumi, Setan nipo tagopole- 7 
lwe ku nyumba jakutawila jakwe, nipo takopochele 8 
kukusokonesya makuga ga pa ndumba mcheche sya 
kusa 'kuno, Gog ni Magog, kukwasonganya welewo ku 
ngondo: kuwalanjika kwao welewo no mti msanga wa 
nyasa. Nipo wakwesile m'chitipa chakwe cha kusa 9 
'kuno, nekusyungulila masakasa ga waswela, ni 
musi wononyelwe: moto nipo watulwiche mwinani 

10 nekwamalisya. Setan juasokonesye welewo nipo wapo- 
nyiche kwitanda lya moto ni chibiriti, ku chikuli chi- 
koko ni mprofeti jua unami : nipo tasauswe musi ni 
chilo ku ndawi sya ndawi. 

11 Nipo nachiweni chitengu chachikulungwa chachi- 
swela, ni juakutama pelepo, ku ngope jakwe juelejo 
kusa 'kuno ni kwinani nekutila; nipo nginiliwoneka 

12 liuto lyao. Nipo naweni wauwe, achakulungwa na 

'chanandi, alimkwima paujo pa chitengu; achibuku 
nekuugula; ni buku juine nekuugula, buku jua umi: 
nipo walamulilwe wauwe mu indu yelembeche m'achi- 

13 buku 'wo, malinga ni masengo gao. Nyasa nekupeleka 
wauwe wakwe waliji mwelemo, Chiwa ni malo ga 
wauwe nekupeleka wauwe waliji mwelemo: nipo wala- 

14 mulilwe wana wose malinga ni masengo gao. Chiwa 
ni malo ga wauwe nipo yaponyiche kwitanda lya moto. 

15 Achichi no chiwa cha kawili, litanda lya moto. Naku- 
simanilwa juine juangalemba m'buku jua umi, wapo- 
nyiche mwitanda lya moto. 

91 IPO naweni kwinani kwa sambano ni kusa 
'kuno kwa sambano: pakuti kwinani kwa- 
kutanda'kula ni kusa kwakutanda 'kula kwapite; nipo 
2 nginijikugwa soni nyasa. Nipo nauweni musi woswela, 
Yerusalemi jua sambano, ulimkutuluka kwinani kwa 
Mulungu, wopanganichisye mti juamkongwe juakulo- 
3 mbelwa juampanganichisye msonogwe. Nipo napikene 
lilowe lyekulungwa lyaumile ku chitengu cha Mulungu, 
lichitiji, Nale lisakasa lya Mulungu lili pampepe ni 
wandu, nipo tatame nawo, welewo nipo tawe wandu 
wakwe, Mulungu nipo tawe pampepe nawo, tawe Mu- 
4 lungu wao: nipo tatyosye misosi jose ku meso gao; 
chiwa ngisichikugwa soni; namuno malilo, namuno 
chililo, namuno kupweteka ngusukukugwa soni: yaku- 

5 tanda'ila yapite. Juakutama pa chitengu nipo akuti, 
Nale, ngwitenda yosepe ya sambano. Nipo akuti, 
Lembani: ligongo ge malowe 'go gali gakulupilichika 
6 ni gasyesyene. Nipo watite kwangune, Gawoneche. 
Une no Alfa ni Omega, juakutanda ni juakumalichisya. 
Tinimpe juakwete njota kuti amwe chisima cha mesi 
7 ga umi lulele. Juakupundila tajinjile pa yeleyo; nipo 
timbe Mulungu wakwe juelejo, nipo tawe juelejo mwa- 
8 nangu. Pakuti wa woga, ni wangapikanichisya, ni wa 

usakwa, ni wa uulasi, ni wa chilyelye, ni wa ilagu, ni 
wakulomba inyago, ni wanami wose takole mwao mwi- 
tanda lyakupya moto ni chibiriti; chelecho no chiwa 
cha kawili. 

Nipo waiche juine jua wamitenga msano ni wawili 9 
wakwete mbale msano na siwili sya ipindupindu msano 
na iwili yakumalichisya; nipo wawechete none, kuti, 
Mjise, tinimlosye umwe juakulombelwa, juamkongwe 
jua Ngosa. Nipo wanyigalile une mwa Msimu kwitu- 10 
mbi lyekulungwa lyeleu, nipo wandosisye une musi 
woswela, Yerusalemi, ulimkutuluka kwinani kwa Mulu- 
ngu, ukwete lumbili lua Mulungu: lilanguka lyakwe 11 
lyaliji mpela liganga lya mtengo wokulungwa, mti 
hganga lya yaspi, lyati mbe mti mandala: ukwete 12 
luwagala lualukulungwa ni lualuleu; ukwete matanga 
Jikumi ni gawili, pa matanga 'po wamitenga likumi ni 
wawili; ni mena gamalembeche mwelemo, mena ga 
ngosyo likumi ni siwili sya wanache wa Israeli; ku 13 
likuuma lyuwa matanga gatatu; ku mpoto matanga 
gatatu ; ku mwela matanga gatatu ; ku likuswa lyuwa 
matanga gatatu. Luwagala lua musi luakwete misera 14 
ja pasi ja maganga likumi kwisa jiwili, pa misera "po 
mena likumi ni gawili ga wandumetume likumi ni 
wawili wa Ngosa. Juakuwecheta none nipo wakwete 15 
mlingo, litete lya ndalama ja uchejeu, kuti alinje musi 
ni matanga gakwe, ni luwagala luakwe. Musi ukutama 16 
kucheche, uleu wakwe uli mpela chitipa chakwe: nipo 
walinjile musi ni litete mastadia mianda-ja-likumi 
likumi kwisa jiwili: uleu wakwe ni chitipa chakwe ni 
uleu wa kwinani wakwe uli yalumope. Nipo walinjile 17 
luwagala luakwe mikono mwanda ni makumi mcheche 
ni mcheche, mlingo wa mundu, mlingo wa mtenga. 
Chitawilo cha luwagala luakwe chaliji yaspis: musi 18 
nipo waliji ndalama ja uchejeu jakulenjela mti ma- 
ndala gakulenjela. Misera ja pasi ja luwagala jaliji 19 
Jamisalale ni maganga ga mtengo nyosyongosyo. Msera 
wakutanda waliji yaspis; wa kawiri sapeiro; wa katatu 
kalkedoni; wa kacheche smaragado; wa kasano sardo- 20 
nukos; wa kasano na kamo sardio; wa kasano na 
kawiri krusolitos; wa kasano ma katatu berulos; wa 
kasano na kacheche topasi; wa kakumi krusopasos; 
wa kakumi ni kamo yasinto; wa kakumi ni kawiri 

21 ametusto. Matanga likumi ni gawili 'go galiji ngale 
likumi ni siwili; litanga limpepe lya matanga lyaliji 
ngale jimpepe : likondo lya musi lyaliji ndalama ja 

22 uchejeu, mti mandala gati mbe. Nipo ngininijiwona 
mwelemo nyumba ja mbepesi : pakuti Ambuje Mulu- 
ngu wana machili gosepe ni Ngosa ali nyumba ja mbe- 

23 pesi jakwe. Musi 'o uli wangalajila lyuwa, namuno 
mwesi, kuti ulanguche inwelemo: pakuti lumbili lua 
Mulungu lukuumulichila, ni nyali jakwe no Ngosa. 

24 Makuga nipo tigajende pa lilanguka lyakwe: ni wai- 
mwene wa kusa 'kuno akujigalila mwelemo lumbili 

25 luakwe. Matanga gakwe ngisigaugalika kose musi 

26 (pakuti chilo nginichikugwa kweleko): nipo tajigalile 

27 mwelemo lumbili ni luchimbichiya lua makuga : nipo 


99 N> wandosisye nyasa ja mesi ga umi, jati mbe 
mti mandala, jilimkopoka ku chitengu cha 
Mulungu ni cha Ngosa, pachilikati pa likondo lyakwe. 

2 Lisi alino lya nyasa ni pesi pakwe wapali mtela wa 
umi, wakusogola isogosi likumi kwisa iwili, kusogolaga. 
mwesi ni mwesi: masamba ga mtela 'o galiji gakosya 

3 umi wa makuga. Nipo ngusukukugwa kulwesa soni: ni 
chitengu cha Mulungu ni cha Ngosa tichiwe mwelemo : 

4 achikapolo wakwe nipo tamtumichile; nipo talole 
ngope jakwe; lina lyakwe nipo tiliwe pausyo syao. 

5 Ngisichikugwa soni chilo; ngasalajila lilanguka lya 
nyali namuno lilanguka lya lyuwa; ligongo Ambuje 
Mulungu talangusye pa welewo: nipo talamule ku 
ndawi sya ndawi. 

6 Nipo watite kwangune, Ge malowe 'go gali gakulu- 
pilichika ni gasyesyene: ni Ambuje, Mulungu wa mi- 
simu ja waprofeti, watumisye mtenga juakwe kukwa- 
losya achikapolo wakwe indu yakwiwajila kwiwona 

7 sambano. Nale, ngwisa chitema. Juakujinichilwa 
no juakukumbuchila malowe gakuwelechetela buku 
aju. 

8 SNO une Yohana no juelejo juapikene nekwiwona. 
yeleyo. Po napikene nekwiwona, nagwile kutindiwa- 
lila paujo pa masajo ga mtenga juandosisye une yeleyo. 

9 Nipo watite kwangune, Nale, mkatenda : Ndili kapolo. 

yalumo nomwe ni waprofeti achimjenu, ni wakukumbu- 
chila malowe ga buku aju: tindiwalila Mulungu. 

Nipo watite kwangune, Mkaugala ni chipanjiso ma- 10 
lowe gakuwelechetela buku aju; pakuti katema kawa- 
ndichile. Juangagoloka akatendepe yangagoloka iyo- 11 
yo; jua likaku akatamepe jua likaku iyoyo: juagoloka 
akatendepe chigolochelo iyoyo: juamswela akatendeche- 
pe juamswela iyoyo. Nale, ngwisa chitema; malipilo 12 
gangu gali pampepe none, kwapa wana wose mti mase- 
ngo gao. Une no Alfa ni Omega, juakutanda ni jua- 13 
kumalichisya, ndando ni mbesi. Wakujinichilwa no 14 
welewo wasuchile miinjilo jao, kuti akole ulamusi wa 
pa mtela wa umi, ni kuti ajinjile mmusi pa milango. 
Kusa kwana mbwa ni wa ilagu ni wa chilyelye ni wa 15 
uulasi ni wakulomba inyago, ni wosepe wakunonyela 
nekuutenda unami. 

Une Yesu nimtumisye mtenga juangu kuwalanga 16 
kwenumwe mboni ja yeleyo pa achachurch. Une no 
mchiga ni mwanache jua Daud, ndondwa jati mbe, 
mng'andu. 

Msimu ni juakulombelwa akuti, Mjise. Juakupi- 17 
kana akajile, Mjise. Ni juakwete njota, ajise: juaku- 
sosa atole mesi ga umi lulele. 

Une ngusala mboni kwa wana wose wakupikana 18 
malowe gakuwelechetela buku aju. Na tapambichile 
juine pa gelego, Mulungu tapambichile pa juelejo 
ipindupindu yelembeche m'buku aju : na tasapule pa 19 
malowe gakuwelechetela buku aju, Mulungu tasapule 
chipisya chakwe cha mwa mtela wa umi, ni mwa musi 
woswela, indu yelembeche m'buku aju. 

Juakusala mboni ja yeleyo akuti, Elo ; ngwisa chi- 20 
tema. Amen: mjise, Ambuje Yesu. 

Chisowelo cha Ambuje Yesu chiwe ni waswela. 21 
Amen, 

